
Elizabeth George — viena Iš trijų 
moterų, šiuo metu karaliaujančių detektyvo žanro 
Olimpe (kitos dvi: P.D. James ir Ruth Rendell). Ji 
gyvena Kalifornijoje, bet rašo tik apie Didžiąją 
Britaniją. Apdovanota JAV, Prancūzijos ir Vokie- 
tijos literatūrinėmis premijomis (tarp jų Grand Prix 
de Littėrature Policiėre). 

Parašė 9 romanų ciklą apie inspektorių detekty- 
vą lordą Tomą Linlį, kuriame atvirai ir negailestin- 
gai fiksuoja XX a. pabaigos visuomenės ydas. Jos 
knygų tiesa dažnai šokiruoja ir sukrečia. Lyrinė 
atsvara detektyvinei istorijai — per visus romanus 
einantis šiltas, jaudinantis pasakojimas apie patį 
Tomą Linlį, jo mylimąją ledi Heleną, artimiausius 
draugus Deborą ir Saimoną. Jų gyvenimų peripeti- 

AUTORĖS PASTABA 


Jeigu galima būtų pareikšti padėką kuriam nors pasaulio kampe- 
liui, kad jis egzistuoja ir yra įkvėpimo šaltinis, aš padėkočiau nepa- 
prastam ir nuolat besikeičiančiam Anglijos Jorkšyro grožiui, kuris 
tapo tikra šios knygos širdimi. 

Esu dėkinga žmonėms, kurie perskaitė visus mano kūrinio juod- 
raščius ir išsakė kritines pastabas: Sheilai Hillinger, Julie Mayer, 
Pauliui Bergeriui, Susanai Berner, Steve'ui Mitchellui ir Cathy 
Stephany. 

Dėkoju savo tėvams ir vyrui už kantrybę bei paramą, dr. H. M. 
Uptonui už jo dosnų indėlį, ypač Deborah Schneider ir Kate Mi- 
ciak, kad ryžosi išleisti visai nežinomos autorės kūrinį. 

Ir, žinoma, Donui Martinui, kurio kasmetinis draudimas kreiptis į 
Jį su savo rašliava galiausiai tapo paskata, ryžtingai išjudinusia ma- 


no sumanymą. 


Tai buvo bjauriausias elgesio normų pažeidimas. Jis garsiai, 
šlapiai ir tiesiog neleistinai nusičiaudėjo moteriai į veidą. Ken- 
te sulaikęs čiaudulį tris ketvirčius valandos, kovodamas su juo, 
tarsi būtų Henrio Tiudoro avangardas Bosvorto mūšyje. Bet ga- 
liausiai pasidavė. Ir tada, dar labiau viską sugadindamas, iškart 
pradėjo šniurkščioti. Moteris akylai jį stebėjo. Ji buvo kaip tik 
tokio tipo, su kurio atstove susidūręs jis visuomet pasijusdavo 
visiškas kvailys. Bent šešių pėdų ūgio, apsivilkusi visiškai ne- 
derančiais drabužiais, tokiais būdingais britų aukštuomenei, ji 
buvo nenusakomo amžiaus, nenusakomos epochos ir it skustuvo 
ašmenys skrodė jį mėlynomis akimis, — tokiomis, kurios prieš 
keturiasdešimt metų turbūt priversdavo apsižliumbti ne vieną 
kambarinę. Jai galėjo būti gerokai per šešiasdešimt, galbūt ar- 
čiau aštuoniasdešimties, bet niekas niekuomet to nebūtų pasa- 
kęs. Sėdėjo savo kėdėje tiesi kaip styga sterblėje sugniaužtomis 
rankomis — mokyklos absolventės poza, kuri nedarė jokių nuo- 
laidų patogumui. 

Ir įdėmiai spoksojo. Iš pradžių į jo romietišką apykaklę, paskui — 


į akivaizdžiai varvančią nosį. 

Atleisk, brangioji. Tūkstantį kartų atsiprašau. Neleiskime mažu- 
tėms smulkmenoms, tokioms kaip čiaudejimas, įsiterpti į mudviejų 
draugystę. 

Jam visuomet būdavo taip smagu, kai leisdavosi į pokalbį minty- 
se! Tiktai išsakius garsiai viskas pasidarydavo neapsakomai painu. 

Jis vėl nusičiaudėjo. Ir moteris vėl įdėmiai pažvelgė. Kodėl, po 
galais, ji keliauja antrąja klase? Donkasteryje ji išdidžiai apžvelgė 
keleivinį vagoną — tarsi raudanti Salomė su savo daugiau kaip sep- 
tynių šydų ansambliu. Ir kad neužmirštų esanti traukinyje, gėrė drun- 
gną, bjauriai geležinkeliu atsiduodančią kavą ir žvelgė į jį taip ne- 
pritariamai, kad, atrodė, šaukėsi Anglijos bažnyčios kiekviena 
įmanoma proga. 

Tada vėl driokstelėjo čiaudulys. Nepriekaištingai korektiškas 
elgesys nuo Donkasterio iki Londono dar būtų galėjęs kaip nors 
pateisinti jo Romos katalikybę. Bet, deja, čiaudulys pasmerkė am- 
žinai. 

— Aš... ak... tai yra... jeigu jūs atleistumėte... 

Tiesiog nieko gero. Jo nosinė buvo giliai kišenėje. Kad ją pasiek- 
tų, turėtų paleisti iš savo gniaužtų aplamdytą portfelį su dokumen- 
tais, o tai buvo neįmanoma. Ji juk privalėtų tai suprasti! Mes čia 
kalbame ne apie etiketo pažeidimą, ponia. Mes kalbame apie ŽMOG- 
ŽUDYSTĘ. Sulig ta mintimi vyriškis nusičiaudėjo su visa įsitikinu- 
siojo savo teisumu jėga. 

Tai išgirdusi moteris dar labiau atsitiesė savo sėdynėje, kiekvie- 
na jos kūno dalelytė įsitempė spinduliuodama nepasitenkinimą. Jos 
žvilgsnis viską pasakė. Tas žvilgsnis buvo jos minčių kronika, ir 
vyriškis galėjo skaityti kiekvieną mintį: „Apgailėtinas menkas vy- 
riūkštis...“ Beviltiškas, niekingas padaras. Nė vienos dienos ne vy- 
resnis kaip septyniasdešimt penkerių ir atrodo teigiamas kiekvieną 
nugyventą minutę. Labai panašus į tokį, kokį įsivaizduotum katali- 
kų kunigą: veidas su trimis skirtingais brėžiais iš nemokėjimo skustis, 
rytinio skrebučio trupinėlis lūpų kamputyje, nublizgintas juodas kos- 
tiumas užlopytomis alkūnėmis ir rankogaliais, sulamdyta skrybėlė, 


kurios kraštas prisigėręs dulkių. Ir tas siaubingas portfelis ant ke- 

lių! Nuo pat Donkasterio jis elgėsi taip, lyg ji būtų įsėdusi į traukinį 
kėsindamasi išplėšti tą portfelį iš rankų ir pati išpulti pro langą. O 
Viešpatie! 

Moteris atsiduso ir nusisuko nuo jo, tarsi ieškodama išsigelbėji- 
mo. Bet, deja. Jo nosis tebevarvėjo, kol sulėtėjus traukiniui abu 
suprato, kad kelionė pagaliau artėja prie pabaigos. 

Moteris atsistojo ir perliejo vyriškį paskutiniu žvilgsniu it botagu. 

— Pagaliau aš supratau, ką jūs, katalikai, vadinate skaistykla, — 
įgėlė ir nuėjo tarp vagono sėdynių eilių. 

— O, brangioji, — tyliai tarė tėvas Hartas. — O, brangioji, aš ma- 
nau, kad iš tikrųjų turiu... — Bet moteris jau buvo nuėjusi. Trauki- 
nys visiškai sustojo po Londono stoties skliautais. Laikas atlikti tai, 
ko atvyko į šį miestą. 

Vyriškis apsidairė norėdamas įsitikinti, kad turi visus savo daik- 
tus. Visai be reikalo, nes iš Jorkšyro nieko nesivežė, tik tą vienintelį 
portfelį, kurio nepaleido iš rankų. Pašnairavo pro langą į plačiai 
nusidriekusią Kings Kroso stotį. Mieliau būtų išvydęs ją tokią kaip 
Viktorijos — bent jau Viktorijos stotį prisiminė nuo jaunystės — su 
jaukiomis senomis plytų sienomis, prekystaliais ir gatvės muzikan- 
tais; šie visuomet stovėdavo per žingsnį priekyje nuo Londono poli- 
cijos. Bet Kings Krosas buvo visai kitokia stotis: ilgi plytelėmis iš- 
kloto grindinio dryžiai, nuo palubės kabančios gundančios reklamos, 
spaudos kioskai, tabako prekystaliai, mėsainių krautuvėlės. Ir visi 
tie žmonės — kur kas daugiau, negu jis tikėjosi, grumdėsi eilėse prie 
bilietų, skubiai rijo greitą užkandį, lėkė į traukinius, ginčijosi, juo- 
kėsi ir bučiavosi atsisveikindami. Visokiausių rasių, visokiausių 
spalvų. Toks kontrastas! Tėvas Hartas nebuvo įsitikinęs, kad galės 
ištverti triukšmą ir sąmyšį. 

— Tėve, ar lipate lauk, ar ketinate čia nakvoti? i 

Krūptelėjęs tėvas Hartas pažvelgė į raudoną palydovo veidą. Tas 
vyrukas rytą, traukiniui išvykstant iš Jorko, padėjo jam surasti savo 
vietą. Jis turėjo malonų šiaurietišką veidą, nugairintą durpynų vė- 
jų, išraižytą šimtų kraujagyslių, kurios vingiavo ir darkė odos pavir- 


šių. Jo akys buvo titnago melsvumo, žvitrios ir nuovokios. Tėvas 

Hartas pajuto jas kaip prisilietimą, kai jos draugiškai, bet tiriamai 
slydo jo veidu iki dokumentų portfelio. Pirštais tvirčiau suspaudęs 
rankeną tėvas Hartas sustingo vildamasis, kad praeis nepakelia- 
mas kairės kojos mėšlungis. Skausmui neapsakomai sustiprėjus jis 
sudejavo. 

Palydovas susirūpinęs pratarė: 

— Gal nereikėjo jums keliauti vienam. Ar tikrai nereikia jokios 
pagalbos? 

Jam reikėjo, žinoma, reikėjo. Bet niekas negalėjo padėti. Jis irgi 
negalėjo sau padėti. 

— Ne ne. Tučtuojau lipu lauk. Jūs buvote daugiau nei malonus. 
Prisimenate, kaip padėjote surasti mano vietą? Iš pradžių buvau 
pasiklydęs... 

Palydovas numojo ranka. 

— Nieko tokio. Daugybė žmonių nesupranta, kad bilietai reiškia — 
rezervuota. Juk nieko čia blogo, tiesa? 

— Ne. Tikiuosi... — tėvas Hartas greitai ėjo sulaikęs kvapą. „Tarp 
vagono sėdynių, pro duris, susirasti metro“, - sakė pats sau. Niekas 
negalėjo būti taip neįveikiama, kaip atrodė. Jis krypavo durų link. 
Portfelis, prispaustas abiem rankom prie pilvo, šokčiojo su kiekvie- 
nu žingsniu. 

Palydovas tarė: 

— Greičiau, tėve, durys aštriabriaunės. Aš prižiūrėsiu. 

Tėvas Hartas aplenkė vyrą tarpueilyje. Pro galines duris jau sprau- 
dėsi du geležinkelio valytojai, iš pažiūros paniurę ir šiurkštūs, per 
petį persimetę šiukšlių krepšius, pasirengę išvalyti traukinį kelio- 
nei atgal į Jorką. Jie buvo pakistaniečiai, ir nors kalbėjo angliškai, 
tėvas Hartas suvokė, kad dėl jų klaidingos tarties nesupranta nė 
žodžio. 

Tas suvokimas pažadino baimę. Ką jis čia veikia, tautos sostinė- 
je, kurios gyventojai užsieniečiai žvelgia į jį priešiškomis, lyg migla 
aptrauktomis akimis ir imigrantų veidais? Ko gero jis čia galėjo 
viltis? Kokia kvailystė visa tai! Kas būtų kada patikėjęs... 

— Gal vis dėlto reikėtų pagalbos, tėve? 

Pagaliau tėvas Hartas ryžtingai pajudėjo. 

— Ne. Viskas gerai. Tiesiog puiku. 

Jis įveikė laiptelius, pajuto po kojomis kietą platformą, išgirdo 
burkuojančius balandžius — aukštai, skliautuotoje stoties palubėje. 
Ir suglumęs nužingsniavo platforma išėjimo 17 Justono gatvės link. 

Už nugaros vėl išgirdo palydovo balsą. 

— Ar jus kas nors pasitinka? Žinote, kur eiti? Kur dabar trau- 
kiate? 

Kunigas ištiesė pakumpusius pečius ir pamojo atsisveikindamas. 

— Į Skotland Jardą, - tvirtai atsakė. 


*** 


Šventojo Pankrato stotis, esanti kitapus gatvės nuo Kings Kroso, 
buvo tokia architektūros priešingybė pastarajam, kad tėvas Hartas 
trumpam stabtelėjo tiesiog gėrėdamasis neogotikine didybe. Justo- 
no gatvės eismo triukšmas ir dvokiantis dviejų dyzelinių sunkveži- 
mių riaugėjimas dūmų stulpais prie šaligatvio krašto pasidarė vi- 
siškai nebesvarbūs. Tėvas Hartas domėjosi architektūra, o kaip tik 
šis konkretus pastatas savo architektūros stiliumi buvo nuostabus. 

— Dievaži, tai nepaprasta, - sumurmėjo jis tiesdamas kaklą, kad 
geriau įžiūrėtų geležinkelio stoties smailes ir įdubas. — Kiek pava- 
lyta, ši stotis būtų tikri rūmai. 

Paskui išsiblaškęs apsidairė, tarsi ketindamas sustabdyti artimiau- 
sią praeivį ir šnektelėti apie tą žalą, kurią anglies krosnelės buvo 
padariusios seniesiems pastatams. 

— Taigi įdomu, kas... 

Staiga žviegdama per sankryžas Kaledonijos gatve nukaukė dvi- 
garsė policijos furgono sirena. Jis lėkė į Justoną. Sirena sugrąžino 
kunigą į tikrovę. Mintyse jis nusipurtė — kiek susierzinęs, bet dar 
labiau pašiurpęs iš baimės. Dabar mintys kasdien neduodavo ra- 
mybes. Ir tai reiškia pabaigą, ar ne taip? Tėvas Hartas nurijo spran- 
gų siaubo gniužulą ir pamėgino rasti naują sprendimą. Žvilgsnis 


užkliuvo už rėksmingos rytinio laikraščio antraštės gretimo spau- 

dos kiosko vitrinoje. Smalsiai žingtelėjo į priekį. ŽMOGŽUDYS UŽ- 
PUOLA VOKSHOLO STOTYJE. 

Žmogžudys! Nuo tokių žodžių kunigas susigūžė, apsižvalgė, tada 
greitai įknibo į vieną tos istorijos pastraipą, paviršutiniškai perme- 
teją akimis, kad atidus skaitymas neišduotų karštligiško susidomė- 
jimo, nederamo šitaip apsirengusiam vyriškiui. Jo akys pagaudavo 
žodžius, o ne sakinius. Perrežti... pusnuogiai kūnai... arterijos... 
perpjautos... aukos - vyrai... 

Tėvas Hartas sudrebėjo. Pirštai pakilo prie gerklės, ir jis suprato, 
kokia ši iš tiesų pažeidžiama. Netgi Romos katalikų kunigo apykak- 
lė negalėjo apsaugoti nuo žudiko peilio. Jis pasiektų. Jis įsibrautų. 

Ši mintis tėvą Hartą pakirto. Jis žingtelėjo atgal nuo spaudos kiosko 
ir vos už trisdešimties pėdų išvydo gailestingą metro ženklą. Tai 
padėjo prisiminti. 

Susirado kišenėje suglamžytą miesto metro planą ir kurį laiką 
kruopščiai jį tyrinėjo. ,„Aplinkinė linija - į Sent Džeimso parką, — 
tarė pats sau. Paskui vėl — šįkart valdingiau: — Aplinkinė linija - į 
Sent Džeimso parką. Aplinkinė linija - į Sent Džeimso parką“, — 
lipdamas laipteliais žemyn tėvas Hartas kartojo tą sakinį. Išsaugojo 
jo tempą ir ritmą iki pat bilietų kasos langelio ir nesiliovė kartojęs, 
kol įlipo tiesiai į metro traukinį. Čia nužvelgė keleivius, pamatė dvi 
pagyvenusias ponias, kurios neslėpdamos smalsumo jį stebėjo, ir 
staiga linktelėjo galvą. 

— Taip painu, — paaiškino baugščiai mėgindamas išspausti drau- 
gišką šypseną. — Sukinėjiesi ir sukinėjiesi. 

— Sakau tau, Pame, būna visokiausių, — pareiškė jaunesnė mote- 
ris savo bendrakeleivei. Ji įprastu ledinės paniekos žvilgsniu dėb- 
telėjo į dvasininką. — Žinau, persirengęs kaip ir visi. 

Stebeilydama pavandenijusiomis akimis į sutrikusį kunigą mo- 
teris truktelėjo savo apvytusią draugužę, kad ši stotųsi, prisišliejo 
prie turėklo netoli durų ir garsiai paragino ją išlipti artimiausioje 
stotelėje. 

Tėvas Hartas bejėgiškai žiūrėjo, kaip jos išlipa. „Nekaltinu jų, — 


manė jis. - Negalima pasitikėti. Niekada. Iki galo“. Štai ko pasaky- 

ti jis atvyko į Londoną: kad tai nebuvo tiesa. Kūnas, mergina, kru- 
vinas kirvis. Bet tai nebuvo tiesa. Tik panašu į ją. Tėvas Hartas 
privalėjo juos įtikinti ir... O Viešpatie, tiek mažai sugebėjimų tam 
turėjo. Bet Dievas buvo su juo. Kunigas nusitvėrė tos minties. „Aš 
elgiuosi teisingai, aš elgiuosi teisingai, aš elgiuosi teisingai“. Vietoj 
anos monotoniškos giesmelės kartodamas šią naują, jis priėjo prie 


pat Naujojo Skotland Jardo durų. 


— Po paraliais, jei mūsų nelaukia dar vienas Keridžo ir Naiso 
susidūrimas, — padarė išvadą vyresnysis policijos inspektorius Mal- 
kolmas Veberlis. Jis stabtelėjo užsidegti savo storojo cigaro, kuris 
iškart paliko ore bjaurių dūmų valktį. | 

— Dievuli mieliausias, Malkolmai, jei tu atkakliai rūkai tą bjau- 
rastį, bent atidarytum langą, - tarė jo bendradarbis. Kaip vyriau- 
siasis policijos inspektorius, ponas Deividas Hiljeras buvo Veber- 
lio viršininkas, bet jis mėgo leisti vyrams savarankiškai tvarkytis 
savo skyriuose. Jis pats niekuomet nebūtų nė pamanęs taip prie- 
vartauti uoslės prieš pat apklausą, bet Malkolmo įpročiai — tai ne 
jo, be to, dar niekuomet nebuvo įrodyta, kad tie įpročiai neveiks- 
mingi. Deividas Hiljeras stumtelėjo savo kėdę, norėdamas išvengti 
cigaro dūmų, ir įdėmiai nužvelgė patalpą, tikėdamasis pastebėti 
blogiausia. 

Hiljeras stebėjosi, kaip Malkolmui pavyksta taip puikiai tvarky- 
tis savo skyriuje, kai jis taip linkęs į netvarką. Visur, kur tik užmesi 
akį, bylos ir nuotraukos, raportai ir knygos. Ant lentynos aukštai — 
tušti kavos puodeliai, perpildytos peleninės ir netgi pora senama- 
diškų suplyšusių batų. Hiljeras teisingai numatė —- kambarys dvokė 
ir atrodė kaip sujaukta nuomojama paskutinio kurso studentų bu- 
veinė: ankšta, drauginga, sujaukta ir priplėkusi. Trūko tik nepaklo- 
tos lovos. Tai buvo tokia vieta, kur lengva susiburti, pasibūti, paple- 
pėti, skatinanti vyrų, kurie turėjo darbuotis kaip komanda, bičiulystę. 
„Protingasis Malkolmas, - galvojo Hiljeras. - Penkis ar šešis kartus 
įžvalgesnis, apsukresnis, nei galėtum spręsti iš jo paprastos kump- 


telėjusios, pernelyg apkūnios figūros“. 

Veberlis atsistūmė nuo savo stalo ir niurnėdamas bei įsitempęs 
ėmė knebinėtis aplink langą. Ilgai vargo su skląsčiu, kol galiausiai 
jį atidarė. 

— Atleisk, Deividai. Aš visuomet pamirštu. 

Paskui vėl atsisėdo prie savo stalo, melancholiškai nužvelgė šiukš- 
les ant jo ir tarė: 

— Šiuo metu man mažiausiai to reikia. 

Tada viena ranka persibraukė savo retus plaukus. Kadaise buvę 
rusvai gelsvi, dabar jie atrodė gerokai pražilę. 

— Turi namie rūpesčių? — įbedęs akis į auksinį Malkolmo žiedą 
su antspaudėliu atsargiai paklausė Hiljeras. Šis klausimas buvo 
sunkus jiems abiem, nes jųdviejų žmonos - seserys, o apie šį fak- 
tą Jardas nieko nenutuokė. Patys vyrai apie tai labai retai užsi- 
mindavo. 

Jų giminystė buvo viena iš tų likimo išdaigų, kai du vyrai pasi- 
junta surakinti įvairiausiais būdais, kurių iš esmės jiems geriau ne- 
aptarti. Hiljero karjera atspindėjo jo santuoką — ir viena, ir kita 
pasisekė, iš esmės jį patenkino. Jo žmona buvo tobulybė: be galo 
atsidavusi, protinga draugė, mylinti motina, seksuali moteris. Hil- 
jeras pripažino, kad žmona — pati jo egzistencijos ašis, kad trys vai- 
kai tėra liestinės, malonios ir prablaškančios, tačiau, palyginti su 
Laura, tiek daug jam nereiškiančios. Beveik dėl kiekvienos savo 
gyvenimo reikmės jis kreipdavosi į ją — savo pirmą mintį rytą ir 
paskutinę vakarą. Ir ji kiekvieną tą reikmę patenkindavo. 

Veberliui viskas klostėsi kitaip: karjera, kaip 11 jis pats, buvo lėta 
ir sunki, ne puiki, o atsargi, kupina nesuskaičiuojamų sėkmių, dėl 
kurių jis retai kada pelnydavo gerą vardą, nes tiesiog nebuvo politi- 
nis syvulys, kokiam reikėjo būti, kad iškiltum Skotland Jarde. Taigi 
joks riterio vardas gundomai nešvietė jo profesiniame horizonte, ir 
kaip tik tai kėlė milžinišką įtampą Veberlio santuokoje. 

Faktas, kad jos jaunesnioji sesuo yra ledi Hiljer, ardė Frensės Ve- 
berli gyvenimą. Del to iš drovios, bet pernelyg patenkintos viduri- 
niosios klasės namų šeimininkės ji virto energingiausia karjeriste, 


kopiančia socialiniais laiptais. Pietūs, kokteilių vakarėliai, nuobo- 

dus švediškas stalas, kurį jie vargiai galėjo sau leisti, buvo rengia- 
mi visiškai neįdomiems žmonėms - visus juos Frensė suvokė kaip 
savo vyro karjeros dalį. Ir į visus tuos pobūvius ištikimai ateidavo 
Hiljerai: Laura — iš liūdnos ištikimybės savo seseriai, su kuria dau- 
giau meiliai nesibičiuliavo, o pats Hiljeras — tikėdamasis apsaugoti 
Veberlį nuo kandžių ir žiaurių Frensės pastabų, dažnai reiškiamų 
viešai dėl nevykusios savo vyro karjeros. „Įsikūnijusi ledi Makbet“,-— 
šiurptelėjęs pamanė Hiljeras. 

— Ne, ne tai, - atsakė Veberlis. - Tiesiog maniau, kad jau seniai 
sutvarkiau tą Naisą ir Keridžą. Būtų labai neramu, jei tarp jų vėl 
įsižiebtų kivirčas. 

„Kaip Malkolmui būdinga prisiimti atsakomybę už kitų silpny- 
bes“, - pagalvojo Hiljeras. | 

— Primink man paskutines jų peštynes, — paprašė jis. - Tai buvo 
Jorkšyre, ar ne? Žmogžudystėje dalyvavo čigonai? 

Veberlis linktelėjo. 

— Naisas vadovauja Ričmondo policijai. 

Jis sunkiai atsiduso, akimirksnį pamiršęs išpūsti cigaretės dū- 
mus pro atvirą langą. Hiljeras įsitempė, kad nesukosėtų. Veberlis 
atpalaidavo savo kaklaraištį ir išsiblaškęs pasukiojo pirštą apie baltų 
marškinių apykaklę. 

— Ten prieš trejus metus buvo nužudyta sena čigonė. Naisas kie- 
tai vadovauja kriminaliniam skyriui. Jo vyrai kruopštūs, tikslūs ligi 
panagių. Jie vadovavo tyrimui ir suėmė senės žentą. Tai buvo aki- 
vaizdus ginčas dėl granatų vėrinio. 

— Granatai? Ar jie vogti? 

Veberlis papurtė galvą, nukratė cigarą į siaurą dantytą peleninę, 
stovinčią ant jo stalo. Tai išjudino ankstesnių cigarų pelenus, jie 
sukilo it dulkės ir nugulė ant dokumentų bei popieriaus aplankų. 

— Ne. Vėrinį jiems buvo davęs Edmundas Henstoun Smitas. 

Hiljeras palinko savo krėsle. 

— Henstoun Smitas? 

— Taip, dabar prisimeni, tiesa? Bet byla galiausiai buvo tokia. Tas 


vyras, suimtas už senės nužudymą, rodos, pavarde Romanivas, tu- 

rėjo žmoną. Maždaug dvidešimt penkerių metų, tokią gražią, kokios 
gali būti tik čigonų moterys: tamsi, egzotiška, alyvų spalvos oda. 

— Pernelyg patraukli tokiam vyrui kaip Henstoun Smitas? 

— Teisybė. Ji privertė jį patikėti, kad Romanivas nekaltas. Tam 
prireikė kelių savaičių. Romanivas nestojo prieš teismą. Ji įkalbėjo 
Henstoun Smitą, kad bylą reikia tirti iš naujo. Dievagojosi, kad jie 
persekiojami tik dėl savo čigoniško kraujo, kad Romanivas visą tą 
naktį tikrai buvo su ja. 

— Įsivaizduoju, kad jos kerai lengvai privertė tuo patikėti. 

Veberlis nusišiepė. Užgesino cigaro galą į peleninę ir sunėrė sa- 
vo strazdanotas rankas ant pilvo. Jos puikiai paslėpė dėmę ant lie- 
menės. 

— Vėliau Henstoun Smito kamerdineris paliudijo, kad poniai Ro- 
maniv vienas juokas visą naktį užimti net šešiasdešimt dvejų metų 
vyrą. Nepamirškite, kad Henstoun Smitas — pasiturintis vyriškis, 
darantis didžiulę politinę įtaką. Jam nebuvo sunku įkalbėti Jorkšy- 
ro policiją tuo susidomėti. Taigi Rubenas Keridžas — nepaisant vis- 
ko, jis vis dar yra Jorkšyro policijos viršininkas — liepe Naisui at- 
naujinti įvykio tyrimą. Dar blogiau — įsakė Romanivą paleisti. 

-— Kaip Naisas reagavo? 

— Vis dėlto Keridžas yra jo viršininkas. Naisas siuto iš pykčio, bet 
paleido Romanivą ir liepė savo vyrams pradėti iš naujo. 

— Atrodytų, kad Romanivą paleidus ir taip padarius laimingą jo 
žmoną Henstoun Smito džiaugsmas turėjo baigtis, — tarė Hiljeras. 

— Žinoma, ponia Romaniv jautė pareigą padėkoti Henstoun 5mi- 
tui kaip jai įprasta. Permiegojo su: juo paskutinį kartą — išsekino 
vargšą vyruką iki pat to apgailėtino rytmečio, o tada įleido vidun 
Romanivą. — Išgirdęs garsų beldimą į duris Veberlis atsigręžė. — 
Visa kita, kaip sakoma, kryvina istorija. Pora nužudė Henstoun Smi- 
tą, prisigrobė visko tiek, kiek galėjo panešti, nuvyko į Skarborą ir 
iki sutemų spėjo pasprukti iš šalies. 

— O kaip reagavo Naisas? 

— Pareikalavo, kad Keridžas tučtuojau atsistatydintų. 


Vėl pasigirdo beldimas. Veberlis jo nepaisė. 

— Vis dėlto jis to nepadarė. Bet nuo to laiko Naisas maukia kaip 
velnias. 

— Tr štai, sakai, mes vėl prie jų grįžtame. 

Beldimas trečiąsyk. Dabar jau atkaklesnis. Veberlis šūktelėjo Ber- 
čiui Edvardsui, Meto teismo ekspertizės vadovui, kad įeitų. Šis įžen- 
gė į kabinetą įprastu energingu žingsniu, kažką paskubom rašyda- 
mas į savo užrašų knygelę ir su ja šnekėdamasis. Edvardsui ji buvo 
tokia pat žmogiška, kaip daugumai vyrų jų sekretorės. 

— Žiauriai sumuštas dešinysis smilkinys, — guviai pareiškė jis, — 
plyšusi miego arterija. Jokių asmens tapatybės dokumentų, jokių 
pinigų, nurengtas iki apatinių baltinių. Taip, tai geležinkelio žudiko 
darbas. — Puošniai užraitęs jis baigė rašyti. 

Hiljeras stebėjo mažąjį vyruką su didžia antipatija. 

— Jėzau, tos Flyto gatvės apeliacijos. Regis, Vaitčepelis mus per- 
sekios iki pasaulio pabaigos. 

— Ar tai Vaterlo lavonas? — paklausė Veberlis. 

Edvardsas žvilgtelėjo į Hiljerą. Jo veidas buvo it atversta knyga. 
Svarstė, ar turėtų neigti ką nors nusmeigusių bevardžių žudikų nuo- 
pelnus, kad neiškiltų į viešumą. Aiškiai atmetė tokią nuostatą, nes 
laboratorijos chalato rankove nusibraukė kaktą ir atsigręžė į savo 
tiesioginį viršininką. 

— Vaterlo. - Jis linktelėjo. — Vienuoliktas numeris. Mes dar neuž- 
baigėme Voksholo bylos. Abu atvejai — tipiškos to žudiko aukos, 
kokias esame matę. Perėjūnai. Aplūžinėjusiais nagais. Purvini. Pras- 
tai apkirptais plaukais. Utėlėti. Kings Krosas vis dar vienintelis ski- 
riasi nuo kitų, ir štai tas prakeiktas velnias po tiek savaičių! Jokio 
asmens liudijimo. Niekas dar jo nepasigedo ir nepaskelbė paieš- 
kos. Negaliu išsiaiškinti, kas jis. 

— Edvardas pasikasė galvą plunksnakočio galu. 

— Nori Vaterlo nuotraukos? Atnešiau. 

Veberlis mostelėjo į sieną, kur jau buvo sukabintos dvylikos pas- 
tarųjų žmogžudysčių aukų nuotraukos. Visi nužudyti lygiai taip pat 
Londono geležinkelio stotyse ar netoli jų. Tryliktoji žmogžudystė 


įvykdyta lygiai po penkių savaičių. Verkiant reikėjo ką nors suimti. 

Tarsi visai užsimiršęs Edvardsas švilptelėjo pro tarpudantį ir pasi- 
rausė po Veberlio stalą ieškodamas smeigtuko. Prismeigė paskuti- 
nės aukos nuotrauką prie sienos. 

— Nebloga nuotrauka. - Žingtelėjo atbulas ja pasigėrėti. - Visai 
gražiai prismeigiau. 

— Jėzau! — pratrūko Hiljeras. — Tu tikras pabaisa, žmogau! Turėk 
bent lašelį padorumo, nusivilk tą purviną chalatą, kai čia eini! Ar 
visai neturi sveiko proto? Juk šiame aukšte yra moterų! 

Edvardso veidas apgaulingai atrodė kantrus ir dėmesingas, bet 
jis nužvelgė vyriausiąjį inspektorių, akimis ilgėliau sustodamas prie 
mėsingo kaklo, virstančio per apykaklės kraštus, ir tankių plaukų, 
kuriuos Hiljeras mėgo vadinti liūto karčiais. Jausdamas abipusį su- 
pratimą Edvardsas gūžtelėjo pečiais Veberliui. 

— Matai, koks džentelmenas, — patraukė per dantį ir išėjo iš 
kabineto. 

— Atleisk jį! — riktelėjo Hiljeras, kai už patologo nugaros užsivėrė 
durys. 

Veberlis nusijuokė. 

— Išgerk chereso, Deividai, - tarė. - Jis spintelėje tau už nugaros. 


Niekas iš mūsų neprivalo čia būti šeštadienį. 


Dvi taurelės chereso gerokai apmalšino Hiljero susierzinimą dėl 
patologo. Hiljeras stovėjo prieš Veberlio parodomąją sieną ir pa- 
niuręs žiūrėjo į tryliktąją nuotrauką. 

— Tai gryna painiava, — liūdnai tarė. — Viktorija, Kings Krosas, 
Vaterlo, Liverpulis, Dominikonai, Pedingtonas. Po galais, žmogau, 
kodėl jis negalėtų rinktis bent jau pagal abėcėlę! 

— Maniakams dažnai trūksta organizacinės gyslelės, — taikiai at- 
sakė Veberlis. 

— Dėl Dievo, penkios aukos netgi be vardų, —- aimanavo Hilje- 
ras. - Asmens dokumentas visuomet paimtas — kaip ir pinigai bei 
drabužiai. Jeigu nėra kaip surašyti asmens dingimo protokolo, pra- 
dedame nuo atspaudų. Tu žinai, kiek tai trunka, Deividai. Stengia- 


mės kiek galėdami. 

Hiljeras apsidairė. Vienintelis dalykas, kurį jis tikrai žinojo, — 
kad Malkolmas visuomet padarys viską, ką gali, paskui ramiausiai 
liks antrame plane, kai reikės priimti garbę. 

— Atleiskite. Tuščiai plepu? 

— Šiek tiek. 

— Kaip visada. Tai koks tas naujas Naiso ir Keridžo kivirčas? Ko- 
dėl jis kilo? 

Veberlis dirstelėjo į laikrodį. 

— Dėl kitos Jorkšyro žmogžudystės. Ne juokas. Jie kažką atsiun- 
čia su faktais. Kunigą. 

— Kunigą? O Jėzau, kokia tai byla? 

Veberlis gūžtelėjo pečiais. | 

— Aišku, tas kunigas yra tik vienas bylos trečdalis, dėl kurio Nai- 
sas ir Keridžas įstengė susitarti, kad pateiktų mums informaciją. 

— Kodėl? 

— Regis, jis rado kūną. 


Hiljeras priėjo prie lango. Popiečio saulė nutvieskė jo veidą, iš- 
ryškino raukšles, kurios bylojo apie daugybę vėlyvų vakarų, pasod- 
rino išpurtusį raudonį, rodantį, kad pernelyg gausiai valgoma ir ge- 
riama portveino. 

— Kaip Dievą myliu, tai nenormalu. Ar Keridžas visai išprotėjo? 

— Naisas tai skelbia jau daug metų. 

— Bet pirmasis veikėjas scenoje... ir netgi ne policininkas! Ką 
tas vyriškis sau mano? 

— Tas kunigas yra vienintelis asmuo, kuriuo jie abu gali pasikliau- 
ti.— Veberlis vėl dirstelėjo į savo laikrodį. - Jis turėtų čia būti po 
"valandos. Štai kodėl paprašiau tavęs nulipti žemyn. 

— Pasiklausyti šio kunigo istorijos? Tai tikrai ne tavo stilius. 

Veberlis lėtai papurtė galvą. Jis priėjo prie sunkiausios dalies. 

— Ne paklausyti istorijos. O išgirsti plano. 

— Sudominai. 

Hiljeras nuėjo įsipilti dar vienos taurelės chereso ir ištiesė butelį 
draugui, kuris papurtė galvą. Grįžęs į savo kėdę sukryžiavo kojas 
saugodamasis suardyti aštrų it skustuvas gražiai pasiūtų kelnių kantą. 


— Plano? — pakartojo jis. 

Veberlis bakstelėjo į krūvą bylų ant savo stalo. 

— Norėčiau, kad to imtųsi Linlis. 

Hiljeras kilstelėjo antakį. 

— Linlis ir Naisas antram etapui? Ar dar nepakankamai turėjome 
rūpesčių pastaruoju metu, Malkolmai? Be to, Linlis šį savaitgalį 
nebudi. 

— Tai galima sutvarkyti. — Veberlis delsė. Jis stebėjo Hiljerą. - Tu 
leidi man čia užsikabinti, Deividai? — pagaliau paklausė. 

Hiljeras nusišypsojo. 

— Atleisk. Laukiau, kad pamatyčiau, kaip tu prašysi dėl jos. 

— Kad tave kur, - švelniai išsiplūdo Veberlis. — Tu pernelyg gerai 
mane pažįsti, esi per gudrus. 

— Sakykim, žinau, kad esi per sąžiningas savo paties labui. Leisk 
man patarti, Malkolmai. Palik Heivers ten, kur ji dabar yra. 

Veberlis susiraukė ir smarkiai pliaukštelėjo nesamai musei. 

— Tai slėgs man sąžinę. 

— Nebūk visiškas kvailys. Dar blogiau — sentimentalus kvailys. 
Barbara Heivers per visą savo kadenciją kriminaliniame tyrimų sky- 
riuje įrodė nesugebanti dirbti su atskiru asmens pažymėjimu. Pas- 
taruosius šešis mėnesius ji vėl vilki uniforma ir neblogai ten talki- 
na. Palik ją ramybėje. 

— Aš neišbandžiau jos su Linliu. 

— Tu neišbandei jos ir su Velso princu. Ne tavo pareiga kiloti 
detektyves seržantes iš vienos vietos į kitą, kol jos ras mažutę nišą, 
kurioje galėtų laimingai pasenti. Tavo pareiga prižiūrėti, kad būtų 
atlikti degantys darbai. O joks darbas nebuvo atliktas, kai jo ėmėsi 
Heivers. Pripažink tai! 

— Manau, ji mokosi iš patirties. 

— Mokosi ko? Kad jei bus agresyvi kietakaktė, tai nepasieks aukš- 
tesnio rango? 

Veberlis leido Hiljero žodžiams išsklaidyti tarp jų tvyrojusį pasi- 
tikėjimą. 

— Gerai, - pagaliau tarė jis, - tai niekada nebuvo lengva, ar ne? 


Hiljeras draugo balse išgirdo pralaimėjimo gaidą. Tai iš tiesų ne- 

buvo lengva: paaukštinimas tarnyboje, rangas. Dieve, kokią nesą- 
monę jis leptelėjo! 

— Atleisk man, Malkolmai. — Greitai išgėrė iki dugno savo chere- 
są, taip išvengė žiūrėjimo į svainį. — Tu vertas mano darbo. Mes abu 
tai žinome, tiesa? 

— Nešnekėk nesąmonių. 

Bet Hiljeras atsistojo. 


— Pakviesiu Heivers. 


Detektyvė seržantė Barbara Heivers truktelėjo viršininko įstai- 
gos duris, praėjo pro jo sekretorę ir pasuko į koridorių. Buvo išbalu- 
si iš įtūžio. 

Dieve! Dieve, kaip jie drįsta! Moteris praėjo pro tarnautoją nesi- 
vargindaima sustoti, kai šio nešami aplankai išslydo jam iš rankų ir 
pabiro. Ji peržengė tiesiai per juos. Su kuo jie mano turį reikalą? Ar, 
jų nuomone, Heivers tokia kvaila, kad neįžvelgia gudraus taktinio 
manevro? Tegu juos galas! Zėgu juos galas! 

Barbara sumirksėjo tardama sau, kad nebus jokių ašarų, ji ne- 
verks, tiesiog nereaguos. Priešais išganingai sumirgėjo užrašas „Mo- 
terų tualetas“, ir ji nėrė į vidų. Ten nieko nebuvo. Čia jautėsi vėsa. 
Ar tikrai Veberlio kabinete buvo taip karšta? O gal taip jautėsi tik iš 
įtūžio? Detektyvė pagrabaliojo kaklaraištį, atpalaidavo jį ir palinko 
virš praustuvo. Šaltas vanduo staigiai pliūptelėjo iš čiaupo, apipurškė 
uniformos sijoną, apliejo baltą palaidinukę. Štai taip. Barbara žvilg- 
telėjo į save veidrodyje ir apsipylė ašaromis. 

— Karvė! — pasišaipė. — Kvaila, bjauri karvė! — Ji nebuvo iš tų 
moterų, kurios greitai pravirksta, tad ašaros sruvo karštos ir kar- 
čios, keisto skonio. Dar keisčiau buvo jas jausti riedančias skruos- 
tais, virstančias negražiais upeliais, paliekančias dryžes nepapras- 
tai plokščiame lyg mopso veide. 

— Tu tikras reginys, Barbara, — priekaištavo savo atvaizdui. - Ab- 
soliutus reginys. — Moteris kūkčiodama nusisuko nuo praustuvo ir 
priglaudė kaktą prie vėsių sienos plytelių. 


Trisdešimties metų Barbara Heivers buvo tikrai nepatraukli mo- 

teris, kuri, regis, darė viską, kad tokia atrodytų. Gražūs blizgantys 
šviesiai rudi plaukai galėjo būti tinkamai priderinti prie veido for- 
mos. Tačiau Barbara buvo juos nusikirpusi nedovanotinai trumpai — 
vos už ausų, tarsi jai ant galvos būtų užmautas per mažas puodas. 
Detektyvė nenaudojo jokios kosmetikos. Tankūs neišpešioti antakiai 
veikiau pabrėžė akių mažumą negu guvų protą. Siauros lūpos, nie- 
kuomet neparyškinamos jokiais lūpų dažais, nuolat nepritariamai 
sučiauptos. Bendras įspūdis toks, kad Barbara Heivers — kresna, 
tvirta, ryžtinga, visiškai neprieinama moteris. 

Tad jie davė tau auksinį berniuką, - pamanė ji. Koks malonumas, 
Barbe! Po aštuonių apgailėtinų mėnesių jie grąžina tave iš gatvės, 
duoda „dar vieną progą“. Ir vėl su tuo Linliu! 

— Ne, - sumurmėjo Barbara. — Aš to nedarysiu! Nedirbsiu su tuo 
nelemtu dabita! 

Ji atsitraukė nuo sienos ir grįžo prie praustuvo. Šįkart atsargiai 
paleido šaltą vandenį, pasilenkė atvėsinti įkaitusio veido ir nuprausti 
išdavikiškų ašarų pėdsakų. „Norėčiau tau suteikti dar vieną progą 
kriminalinių tyrimų skyriuje“, — sakė Veberlis. Jis čiupinėjo ant 
stalo gulintį peiliuką laiškams atplėšti, tačiau Barbara buvo paste- 
bėjusi žudiko maniako nuotraukas ant sienų ir jos širdis suvirpėjo. 
Medžioti žudiką maniaką! O Dieve, taip! Kada turiu pradeti? Ar 
kartu su Makfersonu? 

— Ši ypatinga byla susijusi su mergina Jorkšyre. 

Ak, tai ne žudikas maniakas. Bet vis delto byla. Sakote, mergina. 
Žinoma, aš galiu padėti. Ar byla Stiuarto? Jis senas vilkas Jorkšyre. 
Mudu kartu puikiai dirbsime. Aš tai žinau. 

— Tiesą sakant, po 45 minučių laukiu informacijos. Jeigu susido- 
mėjote, tada man jūsų reikės, štai kaip. 

Jeigu susidomėjau! Duoda man 45 minutes laiko pagalvoti. Siek 
tiek užkąsti. Grįžti čia, paskui sesti į velyvąjį Jorkšyro traukinį. Ar 
mes ten susitiksime? Ar turiu pasirūpinti automobiliu ? 

— Reikia, kad tu iki tol skubiai nulėktum į Čelsį. 

Pokalbis staiga „užplaukė ant seklumos“. 


— Į Čelsį, pone? 

Po galais, ką bendra su tuo turi Čelsis? 

— Taip, - numesdamas laiškų peiliuką ant savo stalo linksmai 
tarė Veberlis. — Tu dirbsi su inspektoriumi Linliu ir, deja, mes turi- 
me jį ištraukti iš Sent Džeimso vestuvių Čelsyje. — Veberlis dirste- 
lėjo į savo laikrodį. — Sutuoktuvės įvyko apie vienuoliktą valandą, 
tad, be abejo, jie dabar priima svečius. Mes mėginome jam prisi- 
skambinti, bet, regis, nukeltas ragelis. 

Jis laiku pakėlė galvą ir išvydo priblokštos Barbaros veidą. 

— Kas nors negerai, seržante? 

— Inspektorius Linlis? 

Ji iškart viską suprato — priežastį, kodėl jiems jos prireikė, kodėl 
daugiau niekas to nedarytų. 

— Taip, Linlis. Ar tai sukelia keblumų? 

— Ne, jokių keblumų, - ir paskui, tarsi pavėluotai atėjus minčiai, 
pridūrė: — sere... 

Veberlis įžvalgiomis akimis įvertino seržantės atsakymą. 

— Gerai. Džiaugiuosi tai sirdėdamas. Dirbdama su Linliu tu gali 
daug ko išmokti. — Vis dėlto akylai ją stebėjo, tikrino reakciją. — 
Pasistenk kuo greičiau grįžti. — Paskui Vebleris vėl sužiuro į doku- 
mentus ant savo stalo. Barbarai leido eiti. 

Moteris žvelgė į save veidrodyje ir sijono kišenėje ieškojo šukų. 
Linlis. Negailestingai perbraukė plastiku plaukus, braukdama per 
odą, tiesiog brėždama, sukeldama skausmą. Linlis! Vis dėlto buvo 
pernelyg akivaizdu, kodėl jie vėl ją „ištraukė“ iš uniformos. Norė- 
jo, kad bylą tirtų Linlis. Bet lygiai taip pat jiems reikėjo moters. Ir 
kiekvienas žmogus Viktorijos gatvėje žinojo, kad kriminalinių tyri- 
mų skyriuje nėra moters, kuri būtų saugi šalia Linlio. Jis buvo per- 
miegojęs su visu skyriumi ir poskyriu, palikdamas pamestųjų šleifą 
sau už nugaros. Jo reputacija buvo tarsi nuo pavadžio paleisto lenk- 
tynių eržilo, ir, taip kalbėjo, nenustygstančio. Barbara piktai įsikišo 
šukas į kišenę. 

„Taigi, kaip jautiesi, — klausė ji savo atspindžio, - būdama viena 
iš tų laimingų moterų, kurios dorybė yra ganėtinai saugi greta visa- 


galio Linlio? Jokių klaidžiojančių rankų, kol mūsų Barbė automo- 

bilyje! Jokių konfidencialių pietų, kad „dar kartą peržiūrėtume sa- 
vo pastabas“. Jokių kvietimų į Kornvalį „apmąstyti bylos“. Čia jo- 
kios baimės, Barbara, Dievas žino, kad tu su Linliu saugi.“ Per pen- 
kerius darbo tame pačiame padalinyje su tuo vyru metus detektyvė 
įsitikino, kad jam pavyko išvengti netgi ištarti jos vardą, o ką jau 
kalbėti apie bent vienos sekundės nepadorų kontaktą! Tarsi viduri- 
nės mokyklos atestatas ir darbininkų klasės akcentas būtų sociali- 
nės ligos, kuriomis Linlis galėtų užsikrėsti, jei skrupulingai nesirū- 
pintų likti švarus. 

Barbara išėjo iš tualeto ir išdidžiai nužingsniavo koridoriumi prie 
lifto. Ar buvo dar kas nors visame Naujajame Skotland Jarde, ko ji 
nekentė labiau už Linlį? Jis stebuklingai įkūnijo visa tai, ką ji nie- 
kino: baigęs Itono koledžą, su pagyrimu - istorijos fakultetą Oks- 
forde; o dar tas prakeiktas genealoginis medis, siekiantis Hasting- 
so mūšį! Aukštuomenės narys. Gabus, protingas. Ir toks nepaprastai 
žavus, kad Barbara negalėjo suprasti, kodėl kiekvienas miesto nu- 
sikaltėlis tiesiog paprasčiausiai nepasiduoda, kad padarytų jam pa- 
slaugą. 

Linlio dingstis dirbti Jarde buvo grynas pokštas, mažutis jaudi- 
nantis mitas, kuriuo ji nė akimirksnį nepatikėjo. Jis norėjo būti nau- 
dingas! Verčiau pasirinko karjerą Londone negu gyvenimą dvare. 
Tikri juokai! 

Lifto durys atsidarė, ir Heivers įtūžusi nudrožė į garažą. Argi Lin- 
lio karjera nebuvo patogi ir maloni, įsigyta kartu su šeimos kapita- 
lu? Jis nusipirko savo kelią iki pat dabartinės padėties, tapo komi- 
saru dar nebaigęs mokslų. Dievas žino, šio brangaus vardo 
paveldėjimas nė kiek neužkirto jam kelio į sėkmę. Iškart, tiesiog 
rekordiniu greičiu, policijos seržantas tapo inspektoriumi! Visi ži- 
nojo, kodėl. 

Barbara, pasuko prie savo automobilio, mažo rusvo garažo gale. 
Kaip nuostabu būti turtingam, kilmingam kaip Linlis, dirbti vien 
dėl smagumo, paskui parsvyruoti namo į Belgravijos namuką ar dar 
geriau — skristi į Kornišo dvarą. Su vyresniaisiais liokajais, kamba- 


rinėmis, virėjais ir kamerdineriais. 

Tad pagalvok apie tai, Barbara: įsivaizduok save tokios įžymybės 
pašonėje. Ką tu darysi? Pirmiau apalpsi ar apsivemsi? 

Ji numetė rankinę ant galinės automobilio sėdynės, trinktelėjo 
dureles ir užvedė variklį. Ratai sužviegė braukdami asfaltą, kai lei- 
dosi nuožulnuma, nežymiai linktelėjo būdelėje sėdinčiam sargui ir 
išvažiavo į gatvę. į 

Savaitgalį eismas nebuvo didelis, tad Barbara per kelias minutes 
išsuko iš Viktorijos gatvės į krantinę. Ten atsidūrus švelnus spalio 
vėjelis atvėsino jos įkarštį, apramino nervus ir padėjo pamiršti pa- 
sipiktinimą. Išties malonu buvo važiuoti į Sent Džeimso namus. 

Barbara mėgo Saimoną Olkortą-Sent Džeimsą, buvo pamėgusi jį 
nuo pat susipažinimo prieš dešimtį metų, kai ji, nervinga dvide- 
šimtmetė policijos konsteblė, priimta bandomajam laikotarpiui, per- 
nelyg gerai suvokė, kad yra moteris uždarame vyrų saugomame pa- 
saulyje, kur moterys policininkės po kelių taurelių vis dar vadinamos 
vopsėmis. O ji buvo vadinama dar blogiau — Barbara tą žinojo! Tegu 
juos visus skradžiai! Jiems kiekviena moteris, siekianti karjeros kri- 
minaliniame skyriuje, yra tikra gamtos išdaiga ir turi šitaip jaustis. 
Bet Sent Džeimsui, porą metų vyresniam, Barbara buvo kolegė, netgi 

„draugė. 

Dabar Sent Džeimsas dirbo nepriklausomu teismo ekspertu, bet 
savo karjerą buvo pradėjęs Jarde. Iki dvidešimt ketvirtojo gimta- 
dienio jis buvo geriausias nusikaltimų vietos tyrėjas — greitas, pa- 
stabus, intuityvus. Jis galėjo pasukti bet kuria kryptimi: tyrimų, pa- 
tologijos, administravimo, — bet kur. Bet viskas baigėsi vieną naktį 
prieš aštuonerius metus važiuojant su Linliu: linksma iškyla Sario 
keliukais. Jie abu buvo girti —- Sent Džeimsas visuomet skubiai pri- 
mindavo tą faktą. Bet visi žinojo, kad tąnakt vairavo Linlis. Jis ne- 
suvaldė automobilio posūkyje... Pats išsisuko be menkiausio įdrės- 
kimo, o jo vaikystės draugas Sent Džeimsas tapo luošiu. Ir nors Sent 
Džeimsas galėjo tęsti karjerą Jarde, vis dėlto pasitraukė į šeimos 
namus Čelsyje, kur ketverius metus gyveno kaip atsiskyrėlis. „Įra- 
šykim tai į Linlio sąskaitą“, — liūdnai pamanė Barbara. 


Ji negalėjo patikėti, kad Sent Džeimsas išsaugojo draugystę su tuo 

žmogumi. Tam tikra keista situacija beveik prieš penkerius metus 
sutvirtino jų ryšį ir grąžino Sent Džeimsą į tą sritį, kuriai jis priklausė. 
„Įrašykim tai, — padelsusi pamanė Barbara, — irgi Linlio sąskaiton“. 

Ji pastatė automobilį į laisvą vietelę Lorenso gatvėje ir grįžo Vieš- 
patystės aikšte į Čeino gatvę. Netoli upės buvo miesto rajonas, kur 
tamsiai rudus plytų pastatus puošė prašmatnus baltas plastikas ir 
medis. Juodi dažai slėpė parūdijusią geležį prie langų ir balkonų. 
Palyginti su tuo kaimeliu, koks kadaise buvo Čelsis, gatvės liko siau- 
ros, paverstos šviesiais rudeniškais didelių platanų ir guobų tune- 
liais. Sent Džeimso namas stovėjo gatvių kampe. Praeidama pro 
aukštą sodą juosiančią plytų tvorą Barbara išgirdo įsisiūbavusio po- 
būvio garsus. Iškilmingu balsu buvo skelbiamas tostas. Aplodis- 
mentus lydėjo pritarimo šūksniai. Senos ąžuolinės durys tvoroje buvo 
uždarytos. Ir gerai. Šitaip apsirengusi moteris vargu ar norėjo įsi- 
veržti į šventę — tarsi ketindama ką areštuoti. 

Apėjusi kampą Barbara surado paradines aukšto seno namo du- 
ris, atvertas vėlyvai popiečio saulei. Iki jos atsklido juokas, skaid- 
rūs sidabro ir porceliano skimbčiojimai, šampano kamščių pokšėji- 
mas ir kažkur iš sodo - smuiko bei fleitos muzika. Visur pilna gėlių, 
tiesiog ant paradinių laiptų, kur baliustrados buvo apipintos balto- 
mis ir rausvomis rožėmis, skleidžiančiomis svaiginantį aromatą. Net 
balkonuose iš vazonėlių raizgėsi vijokliai, per kraštus virto trimito 
formos įvairiaspalviai žiedai. 

Barbara įkvėpė oro ir ėmė kopti laiptukais. Nebuvo prasmės bels- 
tis. Kol moteris delsė lauke su savo išsiskiriančia uniforma, prie 
durų tiriamais žvilgsniais ją nuvėrė keli svečiai. Bet jie nužingsnia- 
vo atgal į sodą netarę nė žodžio. Greit paaiškėjo, kad jeigu Barbara 
nori rasti Linlį, reikia eiti tiesiai į svečių priėmimo kambarį. Nuo 
tos minties jai pasidarė daugiau negu negera. 

Detektyvė jau ketino vogčia grįžti į savo automobilį ir susirasti 
seną apsiaustą, kuris bent jau uždengtų jos drabužius — pernelyg 
išryškinančius klubus, taip pat aptemptus pečius ir kaklą, — kai 
žingsniai ir juokas netoliese atkreipė dėmesį į laiptus vestibiulyje. 


Žemyn lipo moteris, per petį kreipdamasi į kažką, lipantį aukščiau. 

— Einame tik mudvi. Tu irgi turi eiti, ir mes surengsime vakarėlį, 
Side. 

Moteris atsisuko, išvydo Barbarą ir sustojo, vieną ranką laikyda- 
ma ant turėklo. Tai buvo panašu į pozavimą, nes ji atrodė iš tų mo- 
terų, kurioms pavyksta bet kaip apie kūną apsukto žalsvai melsvo 
šilko metrus demonstruoti taip, lyg tai būtų.paskutinis „aukštosios 
mados“ žodis. Moteris nebuvo itin aukšta, bet labai liekna, pusil- 
giais kaštoniniais plaukais, įrėminančiais tobulą veido ovalą. Ji bu- 
vo daugybę kartų užsukusi išsivežti Linlio iš Jardo, ir Barbara ją 
atpažino. Tai ilgiausiai „išsaugota“ Linlio mylimoji ir Sent Džeimso 
laboratorijos asistentė — ledi Helena Klaid. Ledi Helena nusileido 
laiptais ir nuėjo vestibiuliu prie durų. „Tokia pasitikinti savimi, — 
pagalvojo Barbara, — tokia susitvardanti, šaltakraujiška“. 

— Turiu siaubingiausią nuojautą, kad jūs atvykote Tomio, — staiga 
tarė ji ir ištiesė ranką. —- Sveika. Aš — Helena Klaid. 

Barbara prisistatė nustebinta tvirto rankos paspaudimo. Helenos 
rankos buvo siauros ir labai vėsios. 

— Jo reikia Jardui. 

— Vargšelis. Kaip gaila! Kaip be galo neteisinga. 

Ledi Helena veikiau kalbėjo sau nei kam kitam, nes staiga atsi- 
"prašydama nusišypsojo Barbarai. 

— Juk tai ne jūsų kaltė, ar ne? Eime, jis ten. 

Nelaukdama atsakymo Helena nuėjo koridoriumi prie durų į so- 
dą, nepalikdama Barbarai jokio pasirinkimo, tik sekti paskui. Ta- 
čiau vos užmetusi akį į lininėmis staltiesėmis užtiestus stalelius, 
prie kurių šnekučiavosi ir juokėsi madingai apsirengę svečiai, Bar- 
bara greitai žingtelėjo atgal į blausiai apšviestą koridorių. Jos pirš- 
tai pakilo prie kaklo. 

Ledi Helena stabtelėjo, jos tamsios akys atrodė mąslios. 

— Ar jums pakviesti Tomį? — vėl šyptelėdama pasisiūlė. — Ten 
lauke triukšmingas susibūrimas, tiesa? 

— Dekui jums, — dusdama atsakė Barbara ir žiūrėjo, kaip ji eina 
per pievutę prie linksmai besišnekučiuojančio būrelio, susispietu- 
sio aplink aukštą vyriškį, kuris atrodė taip, lyg būtų gimęs vilkėda- 


mas išeiginiais drabužiais. 

Ledi Helena palietė jo ranką ir ištarė kelis žodžius. Vyriškis atsi- 
suko į namą, jo veidas buvo paženklintas aiškia aristokratiškumo 
žyme. Tas veidas buvo it graikų skulptūros, keistai nepaveiktas lai- 
ko. Jis atmetė ranka plaukus nuo kaktos, padėjo savo šampano tau- 
re ant artimiausio staliuko ir, persimetęs sąmoju su vienu iš savo 
draugų, kartu su ledi Helena pasuko prie namo. Iš savo saugios 
prietemos Barbara stebėjo, kaip Linlis artinasi. Jo judesiai buvo 
grakštūs, vikrūs kaip katės. Jis buvo gražiausias kada nors jos regė- 
tas vyras. Ir Barbara jo nekentė... 

— Seržante Heivers. - Jiems priėjus, Linlis linktelėjo. - Šį savait- 
galį aš nedirbu. 

— Barbara suprato aiškią potekstę: Jūs man trukdote, Heivers. 

— Mane atsiuntė Veberlis, sere. Jei norite, paskambinkite jam. 

Atsakydama ji nežiūrėjo tiesiai į Linlį, veikiau nukreipė savo 
žvilgsnį kažkur virš jo kairiojo peties. 

— Bet jis tikrai žino, kad šiandien vestuvės, Tomi, — švelniai pa- 
prieštaravo Helena. 

Linlis iškvėpė dvelktelėdamas pykčiu. 

— Po galais, aišku, kad žino... — Paskui žvilgtelėjo į veją, tada 
griežtai atsisuko į Barbarą. — Ar tai dėl to žudiko maniako? Man 
buvo pasakyta, kad prie Makfersono prisijungs Džonas Stiuartas. 

— Kiek žinau, tai dėl įvykio Šiaurėje. Susijusio su kažkokia mer- 
gina. 

Barbara pamanė, kad Linlis įvertins šią informacijos nuotrupą. 
Šiek tiek prieskonių prie bylos jam patikdavo: tortas desertui. Bar- 
bara laukė, kada Linlis paklaus konkrečių detalių, kurios, be abe- 
jo, pirmiausiai iškyla mintyse: kokio amžiaus, ar ištekėjusi, kaip 
atrodė? 

Linlis prisimerkė: 

— Šiaurėje? 

Ledi Helena apgailestaudama nusijuokė: + 

— Taigi mūsų planai visą naktį šokti nuplaukė, brangusis Tomi, o 
aš kaip tik įkalbinėjau Sidnę eiti kartu. 


— Turbūt nieko nepadarysi, - atsakė Linlis. Bet kai netikėtai išni- 


32 | ELIZABETH GEORCE 


ro iš šešėlio į šviesą, Barbara ir iš įtemptų judesių, ir iš reakcijų 
kaitos suvokė, koks Linlis iš tiesų suirzęs. 

Ledi Helena irgi tą aiškiai matė, nes vėl linksmai prabilo: 

— Žinoma, mes su Sidne lengvai galėtume eiti šokti vienos. Kai 
taip žavimasi belytiškumu, be abejo, viena iš mudviejų galėtų būti 
laikoma vyru, nesvarbu, kaip apsirengusi. Arba dar yra Džefris Ka- 
sikas. Galėtume jam paskambinti. 

Tikriausiai tai buvo jų bendras pokštas, ir jis pasiekė pageidau- 
jamą rezultatą, nes Linlis atsipalaidavo ir nusišypsojo. Paskui šiurkš- 
Čiai nusišaipė. 

— Kasikas? O Dieve, vadinasi, tikrai atėjo beviltiški laikai. 

— Ak, gali sau šaipytis, — irgi juokdamasi atsakė Helena, - bet jis 
nusivežė mus į Karališkąjį Askotą, kai tu buvai pernelyg užsiėmęs 
ir Švento Pankrato stotyje sekei kažkokį kraugerį žmogžudį. Supranti, 
Kembridžo vyriškis turi visokiausių puikių savybių. 

Linlis atvirai nusijuokė. 

— Iš kurių viena — oficialiai apsirengęs atrodo tarsi pingvinas. 

— Tu siaubingas! — Ledi Helena nukreipė savo dėmesį į Barba- 
rą.- Gal bent galėčiau jums pasiūlyti skanių krabų salotų prieš 
nusitempiant Tomį atgal į Jardą? Prieš kelerius metus ten man pa- 
siūlė bjauriausią kiaušinio sumuštinį. Jeigu maistas Jarde nepage- 
rėjo, tai gali būti paskutinė jūsų proga šiandien skaniai pavalgyti. 

Barbara žvilgtelėjo į savo laikroduką. Pajuto iš Linlio sklindan- 
čią slaptą raginimo srovę ir labai gerai žinojo, jog jis trokšta, kad ji 
priimtų kvietimą. Tada aristokratas dar kelias minutes pabūtų su 
savo draugais, kol vėl grįžtų prie savo pareigų. Tačiau Barbara ne- 
ketino prie jo taikytis. 

— Deja, po dvidešimties minučių susitikimas. 

Ledi Helena atsiduso. 

— Ką gi, tada vargu ar pakaks tam laiko, teisingumas to vertas. Ar 
man laukti tavęs, Tomi, ar paskambinti Džefriui? 

— Nedaryk to, - atsakė Linlis. — Tavo tėvas niekuomet neatleistų, 
jei atiduotum savo ateitį į Kembridžo rankas. 


Helena nusišypsojo. 

— Puiku. Jei išvyksti, leisk man pakviesti jaunikį ir nuotaką pa- 
linkėti tau geros kelionės. 

Staiga Linlio veidas persimainė. 

— Ne, Helena, aš... tik atsiprašysiu. 

Jie apsikeitė žvilgsniais, kažkas buvo pasakyta be žodžių. 

— Tu privalai su jais pasimatyti, Tomi, —- sumurmėjo ledi Helena. 
Stojo dar viena pauzė, paskui buvo rastas kompromisas. 

— Pasakysiu jiems, kad lauki kabinete. 

— Ledi Helena greit išėjo, nesuteikusi Linliui progos atsakyti. Jis 
atsiduso, kažką negirdimai sušnabždėjo ir nulydėjo akimis pro'sve- 
čius einančią draugę. 

— Ar turi automobilį? — staiga paklausė Barbaros ir leidosi kori- 
doriumi tolyn nuo šventės. | 

Sumišusi ji nusekė iš paskos. 

— Mažyų. Jūs ne taip apsirengęs, kad prie jo prisiderintumėte. 

— Esu tikras, aš prisiderinsiu. Kaip chameleonas. Kokios jis 
spalvos? 

Barbarą suglumino toks klausimas — prastai paslėpta pastanga 
megzti pokalbį, kol jie ėjo į paradinę namo pusę. 

— Bijau, kad rusvas. 

— Mano mėgstamiausia spalva. — Linlis atidarė duris ir mostelėjo 

— Aš tiesiog palauksiu automobilyje, pone. Palikau jį... 

— Likite čia, seržante. — Tai buvo įsakymas. 

Nenoromis ji žengė priekyje. Užuolaidos buvo užtrauktos; vie- 
nintelė šviesa sklido pro duris, kurias jie buvo palikę praviras. Ta- 
čiau Barbara galėjo įžiūrėti, kad tai vyriškio kambarys — gražiai 
apkaltas tamsiu ąžuolu, pristatytas knygų lentynų, puikiai pride- 
rintų baldų. Jame dvelkė jaukumu, sena oda ir škotišku viskiu. 

Išsiblaškiusio Linlio dėmesį patraukė siena, ant kurios kabėjo 
įrėmintos nuotraukos. Ir jis tyliai ten stovėjo žiūrėdamas į portre- 
tą viduryje. Fotografuota kapinėse: vyriškis pasilenkęs lietė ant- 
kapio užrašą, kurio išraitymus jau seniai buvo išdildęs laikas. Me- 


niška nuotraukos kompozicija kreipė žiūrovo akis ne į ortopedinį 

kojos įtvarą, kuris darkė vyriškio pozą, bet į skvarbų žvilgsnį jo 
išvargusiame veide. Įsižiūrėjęs į tą nuotrauką Linlis, regis, pa- 
miršo Barbarą. 

„Ši akimirka, — nusprendė Barbara, — turbūt tokia pat tinkama 
pranešti jam informaciją, kaip ir kitos“. 

— Aš esu iškviesta iš darbo gatvėje, — tiesiai pareiškė ji. — Štai 
kodėl atvykau, jeigu jūs stebitės. 

Linlis lėtai atsigręžė į ją. 

— Atgal į kriminalinį skyrių? — paklausė. — Gerai jums, Barbara. 

— Bet ne jums. 

— Ką norite pasakyti? 

— Taigi kas nors turi jums tai pasakyti, nes Veberlis, matyt, nepa- 
sakė. Sveikinu: jus įbruko dirbti kartu su manimi. 

Barbara laukė, tikėdamasi išvysti nustebusį žvilgsnį. Supratusi, 
kad nesulauks, kalbėjo toliau: 

— Žinoma, tai joks laimėjimas, kad mane paskyrė kartu su ju- 
mis-— nemanykite, kad to nesuprantu. Aš negaliu išsiaiškinti, ko 
Veberlis nori. 

Moteris užsikirto, vos girdėjo savo žodžius, nežinojo, ar mėgina 
užbėgti Linliui už akių, ar išprovokuoti neišvengiamą jo reakciją: 
stiprų pykčio protrūkį, bėgimą prie telefono, kad pareikalautų pa- 
siaiškinimų, ar, dar blogiau, ledinį mandagumą, kuris truktų, kol 
įsiviliotų viršininką už uždarų durų. 

— Viskas, ką galiu sugalvoti, yra tai, kad daugiau niekas negali to 
imtis arba kad aš turiu tam tikrą nuostabų užslėptą talentą, apie 
kurį težino Veberlis. O gal tai koks pokštas? — Barbara kiek per 
garsiai nusijuokė. 

— O gal jūs labiausiai tinkate tam darbui, - užbaigė Linlis. - Ką 
žinote apie bylą? 

— Aš... nieko. Tik tiek... 

— Tomi? — Jie atsigręžė išgirdę balsą, vienintelį tarsi iškvėpimą 
ištartą žodį. Tarpduryje stovėjo nuotaka, vienoje rankoje laikė gėlių 
puokštę, kitos gėlės buvo sukištos į vario spalvos plaukus, krentan- 


čius ant pečių ir nugaros. Apšviesta iš nugaros, iš koridoriaus pu- 

sės, su savo dramblio kaulo spalvos suknele ji atrodė lyg būtų ap- 
gaubta debesies — tikras atgijęs Ticiano kūrinys. 

— Helena man pasakė, kad jūs išvykstate?.. 

Linlis, regis, neturėjo ką atsakyti. Išsitraukęs iš kišenės paauk- 
sintą cigarečių dėžutę ją atidarė, paskui susierzinęs vėl užspau- 
dė. Visą tą laiką nuotaka žvelgė į jį, gėlės akimirką suvirpėjo jos 
rankose. 

— Jardas, Debe, — pagaliau atsakė Linlis. — Privalau vykti. 

Nuotaka žvelgė į jį netardama nė žodžio, čiupinėdama pakabutį 
ant kaklo, Kol jų žvilgsniai nesusidūrė, ji nieko nesakė. 

— Koks nusivylimas visiems! Tikiuosi, tai nėra nepaprastas atve- 
jis. Saimonas praėjusį vakarą man sakė, kad galbūt tu vėl būsi pa- 
skirtas tirti žudiko maniako bylos. | 

— Ne. Tik kviečiamas į susitikimą. 

— Ak. — Mergina žiūrėjo taip, lyg ketintų dar ką pasakyti. Iš 
tiesų net ir pradėjo, bet jau atsigręžusi į Barbarą ir draugiškai 
šypsodamasi: 

— Aš — Debora Sent Džeims. 

Linlis pasitrynė kaktą. 

— Viešpatie, atleiskite. - Jis mechaniškai baigė supažindinti. 

— Kur Saimonas? 

— Ėjo paskui mane, bet turbūt tėtis jį nustvėrė. Tėtis labai bijo 
išleisti mus gyventi savarankiškai, jis tikras, kad aš niekuomet ge- 
rai nepasirūpinsiu Saimonu. 

Debora skambiai nusijuokė. 

— Galbūt turėjau pasvarstyti, ar tekėti už vyro, kurį taip nepa- 
prastai myli mano tėvas. „Elektrodai, - mokė jis mane. — Privalai 
nepamiršti kiekvieną rytą patikrinti jo kojos“. Šiandien jis man tai 
priminė turbūt dešimt kartų. 

— Įsivaizduoju, jog tai viskas, ką galėjai padaryti, kad sutrukdy- 
tum tėvui kartu su jumis vykti į medaus mėnesio kelionę. 

— Taip, žinoma, jie nebuvo išsiskyrę ilgiau kaip vieną dieną nuo 
tada, kai... — Staiga Debora sumišusi nutilo. Jų akys susitiko. Mer- 


gina prikando lūpą, skruostus išpylė bjaurus raudonis. 

Tarp jų iškart stojo nerimastinga tyla, tokia, kai daugiau bendrau- 
jama kūno kalba bei ore tvyrančia įtampa. Galiausiai („„Gailestin- 
gai“, — nusprendė Barbara) tylą sutrikdė lėti, skausmingi ir nely- 
gūs žingsniai koridoriuje — negrabus Deboros vyro ženklas. 

— Matau, kad jūs atvykote pasigrobti Tomio. - Sent Džeimsas stab- 
telėjo tarpduryje, bet baigė ramiai, kaip jam įprasta, kad nukreiptų 
dėmesį nuo savo negalės ir kad kiti greta jo jaukiau pasijustų. — Tai 
keistas tradicijos sulaužymas, Barbara. Anksčiau būdavo grobia- 
mos nuotakos, o ne geriausi vyrai. 

„Jis tikras Hefaistas šalia Linlio — Apolono“, —- pamanė Barbara. 
Išskyrus akis, aukšto dangaus žydrynės spalvos, bei rankas, jaut- 
rius menininko instrumentus, Saimonas Olkortas-Sent Džeimsas bu- 
vo visiškai nepatrauklus. Jo tamsūs, nepaklusnūs, banguoti plaukai 
buvo nukirpti bet kaip, nė kiek nesistengiant padaryti jų lengviau 
šukuojamų. Veidas — ereliškumo ir kampuotumo derinys, aštrus 11- 
sintis, grėsmingas pykstant, bet spinduliuojantis gerą prigimtį, su- 
švelnintas šypsenos. Sent Džeimsas buvo plonas it jauniklis, bet 
nejaunikliškai tvirtas, ryžtingas vyras, kuris pernelyg jaunas pažino 
daug skausmo ir sielvarto. 

Kai priėjo prie jų, Barbara nusišypsojo. Tai buvo pirma nuoširdi 
Jos šypsena per visą popietę. 

— Bet net geriausi vyrai dažniausiai nėra grobiami Naujajam Skot- 
land Jardui. Kaip jūs laikotės, Saimonai? 

— Gerai. Arba taip man vis kartoja mano uošvis. Ir esu laimingas. 
Regis, jis visa tai suprato nuo pat pradžių. Žinojo nuo pat jos gimi- 
mo dienos. Jus supažindino su Debora? | 

— Tik dabar. 

— Tr mes nebegalime jūsų sulaikyti? 

— Veberlis sušaukė susirinkimą, - įsiterpė Linlis. — Žinai, kaip 
būna... 

— Kaip aš elgiuosi! Tada mes tavęs neprašysime pasilikti. Netru- 
kus ir patys išvyksime. Helena turės adresą, jei kartais prireiktų. 

— Nė negalvok apie tai. — Linlis nutilo, tarsi tikrai nežinodamas, 
ką daryti toliau. — Mano karščiausi sveikinimai, Sent Džeimsai, — 


vėliau pridūrė. 

— Dėkui, — atsakė tas. Saimonas linktelėjo Barbarai, lengvai pa- 
lietė savo nuotakos petį ir išėjo iš kambario. 

„Kaip keista, — pamanė Barbara. — Jie netgi nepaspaudė vienas 
kitam rankų!“ 

— Ar vyksi į Jardą taip apsirengęs? — paklausė Linlio Debora. 

Jis liūdnai pažvelgė į savo drabužius. 

— Tai palaikys mano kaip viliūgo reputaciją. 

Jie abu nusijuokė. Tai buvo šiltas bendravimas, kuris išnyko taip 
pat greitai, kaip ir įsižiebė. Paskui stojo dar viena tylos pauzė. 

— Gerai... — pradėjo Linlis. 

— Ketinau pasakyti kalbą, - žvelgdama žemyn į gėles greitai išta- 
re Debora. Jos vėl suvirpėjo nuotakos rankoje, ir ant grindų pabiro 
muilinės gubojos žiedai. Ji pakėlė galvą. — Šį tą... tau galėtų papa- 
sakoti Helena. Norėjau pakalbėti apie vaikystę, tėtį, šį namą. Tu 
viską žinai. Esi sąmojingas ir protingas. Bet man tie dalykai labai 
graudūs. Jie siekia mano gelmes. Beviltiškai nieko nesugebu. 

Debora vėl pažvelgė žemyn ir pamatė, mažulytį taksą. Jis ką tik 
įtipseno į kabinetą, dantyse nešdamas blizgučiais nusagstytą mote- 
rišką rankinę. Kuo draugiškiausiai vinguriuodamas visu kūnu šuo 
padėjo ją ant Deboros atlasinio batelio, būdamas visiškai tikras, 
kad pasiūlymas vertas atpildo. | 

— One! Persikai! - juokdamasi Debora pasilenkė paimti nukniauk- 
to daikto, bėt jai atsitiesus akys buvo sklidinos ašarų. 

— Ačiū, Tomi. Už viską. Iš tikrųjų. Už visa tai. 

— Viso geriausio, Debe, - atsisveikindamas palinkėjo Linlis. Pri- 
ėjęs prie nuotakos trumpai apkabino ir pabučiavo į plaukus. Ir Bar- 
bara, visa tai regėdama, ūmai suvokė, jog Sent Džeimsas juos pali- 


ko kartu kaip tik dėl to, kad Linlis galėtų tai padaryti! 


Kūnas buvo be galvos. Ta vienintelė šiurpi detalė buvo ryškiau- 
sia policijos nuotraukose, kurias iš rankų į rankas perdavinėjo trys 
policijos pareigūnai, susibūrę aplink apvalų Skotland Jardo įstai- 
gos stalelį. 

Tėvas Hartas nervingai žvilgčiojo tai į vieną, tai į kitą veidą, ki- 
šenėje leido tarp pirštų ploną sidabrinį rožinį. Šis buvo pašventin- 
tas Pijaus XII 1952 metais. Žinoma, ne per asmeninę audienciją. 
Šito niekada negalėjai tikėtis. Bet tikriausiai ta drebanti didi ran- 
ka, peržegnodama du tūkstančius pagarbių piligrimų, veikė galin- 
gai. Tėvas Hartas tada užsimerkęs laikė rožinį aukštai virš galvos, 
tarsi tai padėtų popiežiaus palaiminimui galingiau jį paveikti. 

Tėvas Hartas jau buvo bepradedąs trečiąjį sopulingųjų paslapčių 
dešimtuką, kai prabilo aukštas blondinas: 

— Koks smūgis čia buvo suduotas? — sumurmėjo, ir kunigas pa- 
žvelgė ten, kur jis rodė. 

Ar jis policininkas? Tėvas Hartas negalėjo suprasti, kodėl vyriš- 
kis taip oficialiai apsirengęs, bet dabar, išgirdęs šiuos žodžius, pa- 
žvelgė į jį su viltimi. 


— Ak, Šekspyras. Taip. Tik kažkodėl tikras faktas. 

Didžiulis vyras su pasibaisėtinu cigaru sumišęs pažvelgė į jį. 
Tevas Hartas atsikrenkštęs toliau stebėjo nuotraukas tyrinėjan- 
čius vyrus. 

Jis jau prasėdėjo su jais kokį ketvirtį valandos ir per tą laiką var- 
gu ar persitarė bent keliais žodžiais. Senesnis vyriškis užsidegė ci- 
garą, moteris dukart žiojosi kažko sakyti, bet nutylėjo, ir daugiau 
nieko neįvyko iki tų žodžių apie Šekspyrą. 

Moteris nekantriai pabarbeno pirštais į stalą. Bent jau ji buvo 
policininkė. Tėvas Hartas tai suprato iš uniformos. Bet atrodė tokia 
nemaloni savo siauromis lakstančiomis akimis ir niūriomis mažo- 
mis lūpomis. Ji niekada nesuprastų. Ne tokia, kokios jam reikėjo. 
Ne tokia, kokios reikėjo Robertai. Ką jis turėtų pasakyti? 

Siaubingosios nuotraukos toliau ėjo per rankas. Tėvui Hartui ne- 
reikėjo į jas žiūrėti. Pernelyg gerai žinojo, kas ten. Jis ten atsidūrė 
pirmas, ir visa taip nenusakomai įsirėžė į protą! Viljamas Teisas 
buvo sudribęs ant šono keturpėsčias — ištisos šešios pėdos — vai- 
duokliška, baisia, kone embrioniška poza, dešinė ranka ištiesta, tarsi 
būtų ko siekęs, kairė sulenkta prie pilvo, keliai kiek pritraukti prie 
krūtinės, o ten, kur turėjo būti galva... Tiesiog nebuvo nieko... Kaip 
pats Klotenas. Bet nebuvo Imodženos, kuri greta jo pabustų apimta 
siaubo. Tik Roberta. Ir tie baisūs žodžiai: „Aš tai padariau. Ir nesi- 
gailiu“. 

Galva buvo nuriedėjusi į permirkusio šieno kupetą gardo kampe. 
Ir kai jis tai išvydo... O Dieve, ertmėje sužibo tylios daržinės žiur- 
kės akys — žinoma, visai mažoje, — bet drebantis pilkas snukis buvo 
kruvinas ir plonos letenėlės uoliai darbavosi! Tėve mūsų, kurs esi 
danguje... Tėve mūsų, kurs esi danguje... Ak, yra daugiau, bet kaip 
ten toliau, dabar negaliu prisiminti! 

— Tėve Hartai, - blondinas rytmetiniu švarku nusiėmė skaitymo 
akinius ir išsitraukė iš kišenės paauksuotą cigarečių dėžutę. — Ar 
jūs rūkote? 

— Aš... taip, dėkui. — Kunigas greit paėmė iš dėžutės cigaretę, 
kad kiti nepamatytų, kaip dreba rankos. Vyriškis pasiūlė dėžutę 


moteriai, bet ši atsisakydama griežtai papurtė galvą. Buvo pasiūly- 

tas sidabrinis žiebtuvėlis. Tai truko kelias akimirkas — palaimingas 
laikas, leidęs tėvui Hartui sukaupti padrikas mintis. 

Blondinas atsipalaidavo savo kėdėje ir tyrinėjo ilgą eilę nuotrau- 
kų, iškabintų ant vienos sienos. 

— Kodėl jūs tądien nuėjote į sodybą, tėve Hartai? — ramiai pa- 
klausė jis, o žvilgsnis klaidžiojo nuo vienos nuotraukos prie kitos. 

Tėvas Hartas trumparegiškai pašnairavo per kambarį. ,,Ar tai įta- 
riamųjų nuotraukos, — smalsavo jis viltingai. —- Ar Skotland Jardas 
jau pasirengęs persekioti tą piktavalį žvėrį?“ Kunigas negalėjo pa- 
sakyti, iš tokio atstumo netgi nebuvo tikras, kad tose nuotraukose 
yra žmonės. 

— Buvo sekmadienis, — atsakė jis, lyg tai viską paaiškintų. 

Tai išgirdęs blondinas pasisuko, jo akys buvo nuostabiai patrauk- 
liai rudos. 

— Ar esate įpratęs sekmadieniais eiti į Teiso sodybą? Pietų? 

— Ūi, aš... atleiskite, maniau, kad raporte, kurį jūs matėte... — 
Taip nieko nebus. Tėvas Hartas godžiai patraukė cigaretę. Pažvelgė 
į savo pirštus. Nikotino dėmės kilo virš kiekvieno sąnarėlio. Ne- 
nuostabu, kad jam pasiūlė cigaretę. Jis turėjo nepamiršti savųjų, 
pirktų Kings Krose. Bet visko buvo tiek daug... Kunigas godžiai 
traukė tabako dūmus. 

— Tėve Hartai? — kreipėsi vyresnysis, aiškiai blondino viršinin- 
kas. Jie visi buvo supažindinti, bet jis kvailai pamiršo vardus ir 
pavardes. Moters prisiminė - Heivers. Seržantė, sprendžiant iš uni- 
formos. Bet anie du iškrito iš atminties. Kunigas žvelgė į jų veidus 
vis labiau išsigandęs. 

— Atleiskite. Ko jūs klausėte?.. 

— Arjūs eidavote į Teiso sodybą kiekvieną sekmadienį? 

Tėvas Hartas ryžtingai stengėsi nors kartą galvoti aiškiai, chro- 
nologiškai, sistemingai. Pirštais susirado kišenėje rožinį. Kryželis 
bakstelėjo jam į nykštį. Jautė ploną kūną, išsitempusį agonijoje. O 
Viešpatie, šitaip mirti. 

— Ne, - paskubom atsakė. — Viljamas yra... buvo mūsų bažnyti- 


nio choro vadovas. Toks nuostabus sodrus bosas. Jo pastangomis 


NEPAPRASTAS IŠVADAVIMAS | 41 


bažnyčia suskambėdavo ir... — Tėvas Hartas išvargęs įkvėpė, kad 
grįžtų į vėžes. — Tą rytą jis neatėjo į mišias. Nei jis, nei Roberta. 
Aš susirūpinau. Teisas niekuomet nepraleisdavo mišių. Tad nuė- 
Jau į jo sodybą. 

| Rūkantysis cigaretę prisimerkęs pažvelgė į kunigą pro aitrius 
dūmus. 

— Arjūs taip elgiatės su visais savo parapijiečiais? Turbūt palai- 
kote su jais gerus santykius? 

Tėvas Hartas buvo surūkęs savo cigaretę iki pat filtro. Daugiau ji 
niekam nebetiko, tik išmesti. Blondinas padarė tą patį, nors nebuvo 
surūkęs nė pusės. Ištraukęs dėžutę pasiūlė dar vieną. Vel žybtelėjo 
sidabrinis žiebtuvėlis; šoktelėjo liepsna, dūmai nusvilino gerklę, 
nutirpdė plaučius, ramino nervus. 

— Tai labiausiai dėl to, kad Olivija nerimavo. 

— Olivija Odel? 

Tėvas Hartas uoliai linktelėjo. 

— Suprantate, ji buvo ką tik susižadėjusi su Teisu. Tą popietę prie 
arbatėlės turėjo būti apie tai paskelbta. Po mišių Olivija jam kelis- 
kart skambino, bet niekas neatsiliepė. Tad ji atėjo pas mane. 

— Kodėl pati ten nenuėjo? 

— Žinoma, norėjo. Bet dar buvo Bridė ir tas antinas. Jis kažkur 
nuklydo, įprasta šeimos bėda, ir ji negalėjo nurimti, kol jo nesuras. 

Trys anie atsargiai susižvalgė tarpusavyje. Kunigas paraudo. Kaip 
absurdiškai tai skamba! Jis leidosi į smulkmenas. 

— Suprantate, Bridė yra maža Olivijos dukrytė. Ji turi mylimą an- 
čiuką. Ne, tikrą naminį gyvūnėlį tiesiogine to žodžio prasme. 

Kaip tėvas Hartas galėjo paaiškinti jiems visus kaimo gyvenimo 
vingius ir peripetijas? 

Blondinas geraširdiškai prabilo: 

— Taigi, kol Olivija 17 Bridė ieškojo ančiuko, jūs nuėjote į sodybą. 

— Kaip tik taip. Ačiū jums. — Tėvas Hartas dėkingas nusišypsojo. 

— Papasakokite mums, kas nutiko jums ten atsidūrus. 

— Pirmiausia nuėjau prie namo, bet nieko neradau. Durys buvo 


neužrakintos, ir aš, prisimenu, pamaniau: „Kaip keista!“ Viljamas 

išeidamas visuomet taip sandariai viską užrakindavo — kaip bido- 
ną. Šiuo atžvilgiu jis buvo savotiškas. Reikalaudavo, kad aš taip pai 
daryčiau bažnyčioje. Net kai choras trečiadieniais repetuodavo, jis 
niekada neišeidavo, kol būdavo likęs nors vienas žmogus, laukda- 
vo, kol užrakinsiu duris. Toks jis buvo. 

— Įsivaizduoju, kad neužrakintas namas jus šiek tiek suglumino. 

— Tikrai. Nors ir buvo pirma valanda dienos. Tad kai mano beldi- 
mas nieko neprišaukė... — kunigas atsiprašomai žvilgtelėjo į juos 
visus, — nusprendžiau įeiti vidun. 

— Nieko ypatinga viduje nepamatėte? 

— Visai nieko. Buvo tobulai švaru — kaip ir visuomet. Tačiau... — 
Tėvo Harto akys nuklydo prie lango. Kaip paaiškinti? — Žvakės 
buvo visiškai sudegusios... 

— Ar jie neturėjo elektros? 

Tėvas Hartas nuoširdžiai pažvelgė į policininkus. 

— Tai buvo votyvos žvakės. Jas degindavo visuomet. Visuomet. 
Dvidešimt keturias valandas per parą. 

— Turite galvoje — kaip šventovėje? 

— Taip, kaip šventovėje, — iškart pritarė kunigas ir nuskubėjo to- 
liau. — Tai išvydęs iškart supratau, kad blogai. Nei Viljamas, nei 
Roberta niekuomet nebūtų leidę žvakėms užgesti. Tad perėjau per 
namą ir nuėjau prie daržinės. 

— O ten? 

Kas iš tiesų dar liko papasakoti? Vėsinanti ramybė tėvui Hartui 
iškart tai padiktavo. Avių bliovimas lauke, artimiausioje ganyklo- 
je, ir paukščių čiulbesys bylojo apie sveiką protą bei ramybę. Bet 
daržinėje absoliuti tyla tarsi dvelkė juodąja magija. Net pro duris 
jį pasiekė stiprus šleikštus išsiliejusio kraujo dvokas, sumišęs su 
mėšlo, grūdų ir pūvančio šieno kvapais. Tai patraukė kunigą pir- 
myn tarsi viliojanti, neišvengiama ranka. Ant apversto kibiro vie- 
name iš aptvarų sėdėjo Roberta — stambi mergina, atsigimusi į 
tėvą, paversta ūkio darbininke. Nė nekrustelėdama žvelgė ne į 
begalvį išsigimėlį, kuris gulėjo prie jos kojų, bet į sieną priešais ir 


Ją Išvagojusius plyšius. 

— Roberta? — iškart pašaukė kunigas. Pajuto, kaip ima pykinti ir 
sukti vidurius. 

Nebuvo jokio atsakymo, jokio kvėptelėjimo ar judesio. Vien vaiz- 
das - jos plati nugara, stangrios po savimi pabruktos kojos, kirvis 
prie šono. Ir tada virš jos peties, tėvas Hartas pirmąkart aiškiai 
išvydo kūną. 

— Aš tai padariau. Ir nesigailiu, — tiek tepasakė mergina. Tai pri- 
siminęs, kunigas užsidengė užmerktas akis. 


— Tuoj pat grįžau į namą ir paskambinau Gabrieliui. 


Akimirką Linlis pamanė, kad kunigas kalba apie patį arkangelą. 
Keistas mažas žmogutis, kuris sėdėdamas taip skausmingai išgyve- 
no savo istoriją, atrodė šiek tiek bendraujantis su kitu pasauliu. 

— Gabrieliui? —- netikėdamas paklausė Veberlis. Linlis matė, kad 
viršininko kantrybė baigia išsekti. Jis vedė pirštu per raportą ieško- 
damas to vardo ir gana greit rado. 

— Gabrielius Langstonas. Kaimo konsteblis, — tarė. — Ir turbūt, 
teve, tas konsteblis Langstonas iškart paskambino Ričmondo poli- 
cijai? 

Kunigas linktelėjo. Nusikamavęs jis pažvelgė į Linlio cigarečių 
dėžutę. Šis vėl ją atidarė ir visus pavaišino. Heivers atsisakė, kuni- 
gas irgi jau ketino padaryti tą patį, kai pamatė, kaip Linlis vieną 
paėmė. Jam perštėjo gerklę, bet žinojo, kad jie niekuomet neprisi- 
kas iki istorijos galo, jei dvasininkas negaus savo dozės nikotino. 
Linlis nurijo seiles trokšdamas viskio, vėl užsidegė cigaretę ir pali- 
ko ją rusenti peleninėje. 

— Atvyko policija iš Ričmondo. Viskas įvyko labai greitai. Jie su- 
emė Robertą. 

— O ko jūs tikėjotės? Juk ji padarė nusikaltimą, — prabilo Hei- 
vers. Ji pakilo iš savo vietos ir nuėjo prie lango. Seržantės balsas 
aiškiai bylojo, kad, jos nuomone, visi tuščiai gaišta laiką su šiuo 
kvailu senioku, užuot iškart lėkę į Šiaurę. 

— Daugybė žmonių leidžia sau nusikalsti, — tarė Veberlis, moste- 
lėdamas Heivers grįžti į savo kėdę. - Iki šiol esu išklausęs dvide- 


šimt penkių žudikų išpažintis apie nužudymą. 

— Aš tik norėjau atkreipti dėmesį... 

— Tai gali palaukti. 

— Roberta nenužudė savo tėvo, — toliau kalbėjo kunigas, tarsi anie 
du išvis nebūtų prasižioję. — Tai tiesiog neįmanoma. 

— Bet juk būna š šeimyninių nusikaltimų, — švelniai tarė Linlis. 

— Ne tada, kai yra Žandenos. 

Į keistą kunigo pastabą, — tokią akivaizdžiai logišką ir patenki- 
nančią jį patį, — nė vienas neatsakė. Niekas išvis neprabilo ir ne- 
žiūrėjo vienas į kitą. Stojo ilga, nepakeliama pauzė, ją sutrikdė Ve- 
berlis, atsistumdamas nuo stalo. 

— Jėzau, — sušnabždėjo jis. - Man nepaprastai gaila, bet... —- Nu- 
ėjęs prie bufeto kambario kampe ištraukė tris butelius. — Viskio, 
chereso ar brendžio? — pasiteiravo. 

Linlis sumurmėjo padėkos maldą Bakchui. 

— Viskio, — atsakė jis. 

— Heivers, o jums? 

— Man nieko, - pabrėžtinai mandagiai atsakė ji. — Aš dirbu. 

— Žinoma. Tėve, ką jūs gersite? 

— Ak, cheresas būtų nepaprastai... 

— Štai cheresas. — Veberlis krestelėjo mažą siaurą buteliuką, pas- 
kui įpylė ir grįžo prie stalo. 

Jie visi mąsliai spoksojo į savo taureles, tarsi kiekvienas svarsty- 
tų, kuris pirmutinis užduos klausimą. Galiausiai tą padarė Linlis, jo 
gerklę nuramino kvapnus salyklinis viskis. 

Au Žandenos? — paragino jis. 

Tėvas Hartas pažvelgė į ant stalo paskleistus dokumentus. 

— Ar raporte to nėra? — paklausė gailiai. —- Apie šunį? 

— Taip, šuo paminėtas. 

— Tai ir yra Žandenos, — paaiškino kunigas. Sveikas protas buvo 
sugrąžintas. 

Visiems iškart palengvėjo. 

— Jis buvo negyvas daržinėje kartu su Teisu, — garsiai pareiškė 
Linlis. 


— Taip, argi jūs nesuprantate? Stai kodėl mes visi žinome, kad 

Roberta nekalta. Be to fakto, kad ji buvo atsidavusi savo tėvui, rei- 
kia pagalvoti apie Žandenas. Ji niekuomet nesužalotų šuns. - Tėvas 
Hartas karštligiškai ieškojo žodžių, norėdamas paaiškinti. — Tai bu- 
vo sodybos sargas, šeimos dalis nuo tada, kai Robertai sukako pen- 
keri. Aišku, nusenęs, gerokai apžlibęs, bet niekas šitaip nepribai- 
gia šunų. Visi kaime pažinojo Žandenas. Jis buvo visų numylėtinis. 
Nusliūkindavo popiet į Naidželo parapijos namus, kiek patysodavo 
saulėje, kol Naidželas vargonuodavo ( suprantate, jis yra mūsų baž- 
nyčios vargonininkas). O kartais lakdavo savo arbatėlę pas Oliviją. 

— Sutardavo su antinu, tiesa? — rimtu veidu paklausė Veberlis. 

— Ū, dar ir kaip! - Tėvas Hartas nušvito. — Žandenos sutarė su 
mumis visais. Ir kai Roberta kur nors išeidavo, visur ją sekiodavo. 
Štai kodėl jiems suėmus Robertą turėjau kažką daryti. Todėl ir 
esu čia. 

— Taip, išties jūs čia, — užbaigė Veberlis. — Esate daugiau negu 
paslaugus, tėve. Manau, kad inspektorius Linlis ir seržantė Heivers 
dabar turi viską, ko reikia. — Jis atsistojo ir atidarė savo įstaigos 
duris. - Hariman? 

Kompiuterio klaviatūros kaukšėjimas it Morzės abecėlė liovėsi. 
Kėdė cypdama perbraukė grindis. Į kambarį įkišo galvą Veberlio 
sekretorė. Dorotėja Hariman buvo gana panaši į Velso princesę ir tą 
panašumą stulbinamai paryškino suteikdama savo kirptiems plau- 
kams saulės šviesos nutviekstų kviečių atspalvį bei nenešiodama 
akinių, kad pabrėžtų spenserišką nosies ir smakro formą. Ji troško 
kilti, šoktelėti karjeros laipteliais. Buvo pakankamai protinga, kad 
sektųsi darbe. Ir jai dažniausiai sekdavosi, ypač kai įstengdavo at- 
sisakyti dėmesį blaškančios rengimosi manieros, kurią visi apibū- 
dindavo kaip princesės parodiją. Šiandien Hariman vilkėjo lyg ir 
liemenį slepiančią rausvą pobūvio mantiją, patrumpintą kasdienai. 


Tai buvo visiškai bjauru. 


— Klausau, policijos inspektoriau, - tarė sekretorė. Nepaisydama 
barimosi ir priekaištų, Hariman į kiekvieną Jardo darbuotoją at- 


kakliai kreipdavosi jo pareigybe. 

Veberlis atsigręžė į kunigą. 

— Ar jūs pasiliekate Londone, ar grįžtate į Jorkšyrą, tėve? 

— Grįžtu vėlyvuoju traukiniu. Suprantate, šią popietę reikėjo klau- 
syti išpažinčių, o manęs ten nebuvo, tad pažadėjau visus priimti iki 
vienuoliktos valandos vakaro. 

— Žinoma, - linktelėjo Veberlis. - Užsakykite tėvui Hartui tak- 
si,— paliepė jis Hariman. 

— Bet aš neturiu pakankamai... 

Veberlis sulaikomai kilstelėjo ranką. 

— Tėve, juk čia Jardas. 

Jardas. Kunigas nurijo žodžius, maloniai nuspalvintus brolybės 
ir svetingumo potekstėmis. Jis leidosi vyresniojo inspektoriaus sek- 


retorės išvedamas iš kambario. 


— Ką jūs geriate, kai geriate, seržante Heivers? — išėjus tėvui 
Hartui paklausė Veberlis. 

— Toniką, pone, - atsiliepė ji. 

— Gerai, - sumurmėjo Veberlis ir vėl atidarė duris. 

— Hariman, — šūktelėjo, — suraskite seržantei Heivers butelį 
-„Schweppes“. Neapsimeskite, kad neturite nė menkiausio suprati- 
mo, kur jo gauti. Tiesiog gaukite, ir tiek. 

— Veberlis užtrenkė duris, grįžo į savo kabinetą ir išsitraukė vis- 
kio butelį 

Linlis pasitrynė kaktą ir prispaudė pirštus prie smilkinių. 

— Dieve, kaip skauda galvą, - sumurmėjo jis. — Ar kuris nors iš 
jūsų turi aspirino? 

— Aš turiu, - dalykiškai atsakė Heivers ir ėmė raustis savo ranki- 
nėje ieškodama mažos dėžutės. Radusi mestelėjo Linliui per stalą. 

— Imkite, kiek reikia, inspektoriau. 

Veberlis susimąstęs juodu nužvelgė. Jau ne pirmą kartą svarstė, 
ar ši tokių prieštaringų asmenybių partnerystė gali būti sėkminga. 
Heivers buvo tarsi ežys, atkišantis dyglius iškilus bent menkiausiai 
provokacijai. Tačiau po šia dygliuota išore slypėjo puikus, tiriantis 


protas. Tik neaišku, ar Tomas Linlis turės tiek kantrybės ir palan- 

kumo, kad padrąsintų tą protą nugalėti pikčiurną moterį, dėl kurios 
dažno „pasirodymo“ Heivers neįstengė sėkmingai dirbti su jokiu 
kolega. 

— Atleiskite, kad ištempėme jus iš vestuvių, Linli, bet nebuvo 
kitos išeities. Tai antrasis Keridžo ir Naiso ginčas Šiaurėje. Pirma- 
sis buvo tikra nelaimė: Naisas pasirodė visiškai teisus, paskui išti- 
ko krizė. Aš maniau, — atsargiai rinkdamasis žodžius Veberlis pirš- 
tu perbraukė taurės kraštą, - kad tavo dalyvavimas primins Naisui, 
jog kartais jis gali klysti. | 

Veberlis atidžiai stebėjo jaunesniojo vyro reakciją — gal pamatys 
įsitempusius raumenis, galvos judesį, mirkčiojimą po akių vokais. 
Tačiau tas niekuo neišsidavė. Jardo policijos viršininkams nebuvo 
paslaptis, kad vienintelis Linlio kivirčas su Naisu prieš penkerius 
metus Ričmonde baigėsi Linlio areštu. Nors visiškai nepagrįstas ir 
neteisėtas, tas areštas buvo vienintelė dėmė greta visų Linlio tarny- 
bos laimėjimų, apjuodinimas, su kuriuo policininkas turės taiksty- 
tis visą likusią karjerą. 

— Šaunu, pone, - lengvai atsakė Linlis. - Aš suprantu. 

Beldimas į duris pranešė, kad panelė Hariman sėkmingai gavo 
„Schweppes“, kurį pergalingai pastatė ant stalo priešais seržantę 
Heivers. Sekretorė žvilgtelėjo į laikrodį. Rodyklės artėjo prie šeš- 
tos valandos. 

— Kadangi čia nėra reguliarios darbo dienos, viršininke, — pradė- 
jo Hariman, — manau, galėčiau... 

— Taip, žinoma, eik namo, — pamojo Veberlis. 

-— Ak, visai ne.tai, - maloniai atsakė Hariman. —- Bet, manau, 65 a 
darbo taisyklė dėl laiko kompensavimo leidžia... 

— Pasiimk laisvą pirmadienį, ir aš sulaužysiu tau ranką, Hari- 
man, — lygiai taip pat maloniai atsakė Veberlis. — Tik ne per patį tos 
žudiko maniako bylos įkarštį! 

— Nė nemaniau, pone. Gal galėčiau tą laisvadienį pridėti prie 
kredito ateičiai? 65 c darbo taisyklė nurodo, kad... 

— Prisidėk jį sau kur nori, Hariman. 


Sekretorė supratingai nusišypsojo. 

— Gerai, viršininke. — Ir uždarė paskui save duris. 
— Ar išeidama iš kambario, ši ragana tau mirktelėjo Linli? — pa- 
klausė Veberlis. 


— Nepastebėjau, sere. 


*xkx 


Jau buvo pusė devynių, kai jie pradėjo rankiotis popierius nuo 
stalų Veberlio kabinete. Buvo sutemę, ir fluorescencinis apšvieti- 
mas niekaip negalėjo paslėpti kambaryje tvyrančios netvarkos. Ji 
atrodė dar didesnė nei anksčiau, mat prisidėjo bylos iš Šiaurės, 
paskleistos ant stalo, ir aštrus cigarečių bei cigarų dūmų tvaikas, 
kuris, sumišęs su viskio ir chereso kvapais, darė tokį įspūdį, tarsi 
būtum apsileidusių džentelmenų klube. 

Barbara pastebėjo gilias nuovargio raukšles Linlio veide ir nu- 
sprendė, kad aspirinas jam mažai tepadėjo. Nuėjęs prie sienos su 
žudiko maniako aukų nuotraukomis tyrinėjo šias, eidamas nuo vie- 
nos prie kitos. Jai žiūrint pakėlė ranką prie vienos — tai buvo Kings 
Kroso auka - ir perbraukė pirštu per žiaurų pjūvį, padarytą žudiko 
"peilio. 

— Mirtis viską uždengia, - sumurmėjo Linlis. - Ar jis juodukas, ar 
baltasis, kūnas praradęs stangrumą. Kas pasakytų, kaip tas žmogus 
atrodė gyvas? 

— Arba, pavyzdžiui, šitas, - atsiliepė Veberlis. Jis mostelėjo į tėvo 
Harto paliktas nuotraukas. 

Linlis pirėjo prie jų. Atsistojo greta Barbaros, bet (ji gerai žino- 
jo) buvo ją visai pamiršęs. Moteris stebėjo greitai besimainančią 
jo veido išraišką, kai dar kartą vieną po kitos apžiūrėjo nuotrau- 
kas: pasišlykštėjimas, netikėjimas, gailestis. Iš Linlio bruožų bu- 
vo taip lengva viską suprasti, kad Barbara stebėjosi, kaip jam pa- 
vyksta sėkmingai atlikti tyrimą neišduodant visko įtariamajam. 
Bet jam tai visąlaik pavykdavo. Barbara žinojo jo sėkmės rekor- 
dus, virtinę susektų nusikaltėlių. Linlis tikrai ne vienu atžvilgiu 


buvo auksinis berniukas. 

— Tada užsuksime čia rytą, -— tarė jis viršininkui. Paėmęs cigarais 
prasmirdusį voką sudėjo į jį visą medžiagą. 

Veberlis nagrinėjo traukinių tvarkaraštį, kurį buvo ištraukęs iš 
netvarkingos popierių krūvos ant savo stalo. 

— Traukinys išvyksta aštuntą valandą keturiasdešimt penkios mi- 
nutės. 

Linlis susiraukė. 

— Turėk nors lašelį gailestingumo, žmogau. Norėčiau per artimiau- 
sias dešimt valandų atsikratyti šios migrenos. 

— Tada devynios trisdešimt. Ir ne vėliau. — Vilkdamasis vilnonį 
paltą Veberlis paskutinįkart apžvelgė kabinetą. Kaip ir kiti jo dra- 
bužiai, šis buvo gerokai panešiotas, dėmėtas. Mažas lopukas styro- 
jo kairiajame atlape, kur, be abejo, savo darbą buvo padarę cigaro 
pelenai. — Raportas antradienį, — pridūrė išeidamas. 

„Viršininko išėjimas, regis, Linlį iškart atjaunino“, — pastebėjo 
Barbara. Nes kai tik tas dingo, Linlis veržliai pripuolė prie telefo- 
no. Surinkęs numerį ritmingai pabarbeno pirštais į stalą ir debtelė- 
jo į laikrodį. Netrukus jo veidą nušvietė šypsena. 

— Tu laukei, ančiuk, — pasakė į telefono ragelį. — Ar pagaliau 
nutraukei draugystę su Džefriu Kasiku?.. Cha! Aš tai žinojau, He- 
lena. Ne kartą tau sakiau, kad advokatas nepadarys tavęs laimin- 
gos. Ar svečių priėmimas gerai baigėsi? Jis taip padarė? O Vieš- 
patie, kokia turėjo būti scena! Ar Endriu kada nors gyvenime yra 
verkęs? Vargšelis Sent Džeimsas! Jis visiškai be žado iš nuoskau- 
dos? Gerai, vis per tą šampaną, supranti? Ar Sidnė atsigavo?.. Ji 
kurį laiką atrodė taip, tarsi galiausiai būtų išsiraudojusi. Ji nieka- 
da neslėpė, kad Saimonas jos mylimiausias brolis... Žinoma, šo- 
kiai tebevyksta. Mes juk pažadėjome sau, ar ne?.. Ar galėtum man 
skirti kokią valandžiukę?.. Hm, kas tai buvo?.. Helena! O Dieve, 
kokia bjauri mergiūkštė! — Linlis nusijuokė ir numetė ragelį ant 
aparato. | 

— Vis dar laukiate, seržante? — paklausė grįžęs prie stalo. 

— Jūs be automobilio, sere, — šaltai atsakė Barbara. — Pamaniau, 


luktelėsiu ir pažiūrėsiu, gal reikia jus parvežti? 

— Jūs labai maloni, bet mes visi čia labai ilgai užtrukome. O šeš- 
tadienio vakarą tikriausiai turite ką veikti ir be mano parvežimo 
namo. Aš pasigausiu taksi. 

Trumpam palinkęs prie Veberlio stalo Linlis greitai kažką užrašė 
ant popieriaus. 


— Mano adresas, — tarė ir padavė lapelį Barbarai. 


— Būk čia rytoj septintą, gerai? Tada prieš išvykdami į Jorkšyrą 
turėsime šiek tiek laiko pamėginti suvokti, kas ir kaip. Tad gero 
vakaro. 

Linlis išėjo iš kambario. 

Barbara pažvelgė į popierėlį rankoje, į rašyseną, kuri net ir sku- 
bant atrodė elegantiška. Patyrinėjo daugiau kaip minutę, paskui su- 
plėšė popierių į mažus skutelius ir sumetė į šiukšliadėžę. Pati gerai 


žinojo, kur gyvena Tomas Linlis... 


Kaltė pradėjo graužti Aksbridžo gatvėje. Visada taip. Šįvakar 
buvo dar blogiau, kai Barbara pamatė, kad kelionių agentūra už- 
daryta ir ji negali parinkti brošiūrų apie Graikiją. „Imperatorės 
ekskursijos“. 

Iš kur jie ištraukė tokį pavadinimą šiai mažai purvinai krautuvė- 
lei, kur žmonės sėdi prie stalų plastikiniais paviršiais, nudažytais 
taip, lyg būtų medis? Barbara sulėtino automobilio greitį, pasidairė 
pro nešvarų priekinį stiklą, ieškodama kokių nors gyvybės ženklų. 
Savininkai gyveno virš krautuvės. Galbūt, jeigu ji truputį pabala- 
dotų į duris, juos prikeltų? Ne, pernelyg juokinga. Mama į Graikiją 
ketina keliauti lygiai taip pat kaip į Mėnulį. Tiesiog turės palaukti 
tų brošiūrų. 

Vis dėlto Barbara šiandien mieste apėjo bent tuziną agentūrų. 
Kodėl nesiliovė? Ar turėjo mama dar dėl ko gyventi, be tų mažučių 
kvailų svajonių? Įveikta poreikio kaip nors kompensuoti savo ne- 
sėkmę Barbara pasuko į kelkraštį priešais Patelio bakalėjos krautu- 
vę — aptriušusį žaliai dažytą pastatą su aprūdijusiomis lentynomis 


ir nesaugiai sukrautomis dėžėmis, skleidžiančiomis ypatingą kva- 

pų derinį. Toks būna per ilgai laikant daržoves. Bent jau Patelio 
krautuvė buvo dar atidaryta. Suteikime jam progą uždirbti dešimt 
pensų! 

— Barbara! - džiugiai šūktelėjo iš krautuvės, kai ji pasilenkė prie 
vaisių, sukrautų dėžėse ant šaligatvio. Daugiausia — obuolių. Buvo 
1r kelios vėlyvųjų persikų dėžės iš Ispanijos. 

— Ką jūs čia taip vėlai veikiate? 

Aišku, Patelis negalėjo nė įsivaizduoti, kad Barbara eitų į pasi- 
matymą. Niekas negalėjo. Ji pati — irgi. 

— Teko iki vėlumos dirbti, pone Pateli, - atsakė Barbara. — Kiek 
norite už persikus? 

— Aštuoniasdešimt penki už svarą, bet jums, tokiam mielam vei- 
deliui, tarkim, aštuoniasdešimt. 

Ji išsirinko šešis. Patelis juos pasvėrė, suvyniojo ir padavė. 

— Šiandien mačiau jūsų tėtį. 

Barbara greitai pakėlė akis ir pamatė, kaip išvydus jos reakciją 
tamsiu Patelio veidu tarsi kaukė nuslenka atsargumo šešėlis. 

— Ar jis elgėsi kaip pridera? — nerūpestingai paklausė ji, užsi- 
mesdama rankinę ant peties. 

— Dievaži, taip. Jis visuomet elgiasi kaip pridera! — Ponas Patelis 
paėmė iš Barbaros pinigus, atidžiai du kartus suskaičiavo ir įmetė į 
savo kasos aparato stalčiuką. — Būkite atsargi, Barbara. Pamatę to- 
kią gražią merginą kaip jūs vyrai... 

— Gerai, būsiu, — nutraukė jį Barbara. Nubloškė persikus ant 
priekinės automobilio sėdynės. Tokia graži mergina kaip jūs, Bar- 
be. Būkite atsargi. Laikykite tas kojytes sukryžiuotas. Tokią dorybę 
kaip jūsų labai lengva prarasti, o puolusi moteris yra puolusi vi- 
sam laikui. Barbara apmaudžiai nusišypsojo, užvedė automobilį 
ir išvažiavo į kelią. 

Aktone buvo du gyvenamieji rajonai, gyventojų tiesiog vadinami 
gerąja ir blogąja pusėmis. Tarsi skiriamoji linija griežtai padalino prie- 
miestį, pasmerkdama vienus gyventojus bei išaukštindama kitus. 

Gerosiose Aktono gatvėse stovėjo senoviniai plytų namai, kai 


kur apmušti medžiu, rytmečio saulėje visuomet žavingai žaiža- 

ruojančiu daugybe atspalvių. Ten augo gausybė rožių. Iš kabančių 
vazonų sviro fuksijos. Vaikai žaidė savo žaidimus ant nušluoto ša- 
ligatvio ir įvairiaspalvių sodo lopinėlių. Sniegas žiemą bučiuoda- 
vo stogų kraigus juodais bokšteliais, o vasarą aukštos guobos su- 
darydavo žalius tunelius, po kuriuos kvapnioje vakaro prieblandoje 
vaikštinėdavo šeimos. Gerojoje Aktono pusėje niekuomet negir- 
dėdavai barnių, ginčų, trankios muzikos, nejusdavai kepamos žu- 
vies kvapo, nematydavai kovai pakeltų kumščių. Tai buvo visiška 
tobulybė, vienintelis vandenynas, kuriame kiekvienos šeimos sva- 
Jonių valtis ramiai plaukė pirmyn. Tačiau tik per vieną gatvę vis- 
kas absoliučiai pasikeisdavo. 

Žmonės mėgdavo sakyti, kad blogosioms Aktono gatvėms tenka 
visas dienos karštis, todėl ten viskas taip skiriasi. Atrodė, tarsi mil- 
žiniška ranka būtų sujaukusi namus, gatves ir žmones — čia viskas 
visuomet buvo truputį be nuotaikos, be skonio. Nė vienas per daug 
nesistengė dėl išvaizdos: namai niūriai sukrypo, iro. Sodai, kartą 
pasodinti, greitai būdavo apleidžiami, paskui visai pamirštami. Ant 
purvino šaligatvio vaikai triukšmingai žaisdavo piktus žaidimus, daž- 
nai verčiančius mamas išpulti į tarpdurius ir rėkti per tą klegesį, 
kad jie apsiramintų. Žiemys košė pro nesandarius langus, o vasara 
atnešdavo lietų, kuris sunkėsi pro stogų plyšius. Žmonės blogosiose 
gatvėse mažai tegalvojo, kaip atsidurti kur nors kitur, nes galvoti 
apie tai — reiškė galvoti apie viltį. O viltis blogojoje Aktono dalyje 
buvo mirusi. 

Dabar Barbara ten ir važiavo, sukdama į vieną tų gatvių, kurioje 
stovėjo išrikiuoti automobiliai, taip pat aprūdiję kaip ir jos. Priešais 
Heiversų namą nebuvo nei sodo, nei tvoros, tik nešvarus kietas grin- 
dinys, kur moteris ir pastatė savo mažą automobilį. 

Kaimynė, ponia Gustavson, klausėsi BBC-1. Kadangi buvo apy- 
kurtė, visus aplinkui kas vakarą linksmino jos mėgstamų televizijos 
herojų nuotykiai. Kitapus gatvės kaip visada ginčijosi Kirbisai, o jų 
keturi vaikai visai to nepaisė ir svaidė purvo grumstus į tingią katę, 


murksančią ant pirmojo aukšto palangės. 

Barbara atsiduso, susirado paradinių durų raktą ir įėjo vidun. 
Viščiukas su žirniais. Ji iškart juos užuodė - kaip ir bjaurios duonos 
skonį. 

- Čia tu, brangute? — išgirdo mamos balsą. — Vėlokai, ar ne, mie- 
oji? Buvai susitikusi su draugais? 

Tikri juokai! 

— Dirbau, mama. Mane vėl grąžino į kriminalinį skyrių. 

Mama atšlepsėjo iki svetainės durų. Kaip ir Barbara, ji buvo že- 
maūgė, bet neapsakomai plona, tarsi ilgametė liga būtų suniokojusi 
kūną ir pamažu ėmusi jį (sausgyslė po sausgyslės, raumuo po rau- 
mens) varyti į kapus. 

— Kriminalinį skyrių? — paklausė ponia Heivers, jos balsas darėsi 
vis irzlesnis. — Ak, ar būtinai to reikia, Barbara? Tu žinai, ką apie 
tai manau, mieloji mano. 

Kalbėdama ji būdingu nervingu judesiu pakėlė plonytę ranką prie 
savo plaukų. Pernelyg didelės akys buvo patinusios ir paraudusios, 
tarsi būtų visą dieną verkusi. 

— Parnešiau kelis persikus, - mostelėdama maišeliu atsakė Bar- 
bara. — Deja, kelionių agentūra buvo uždaryta. Aš netgi pasibel- 
džiau į duris, kad kas nors iš viršaus nusileistų žemyn, bet jie tur- 
būt išvažiavę. 

Barbarai pavyko atitraukti ponią Heivers nuo minčių apie krimi- 
nalinį skyrių. Mamos veidas pasikeitė, blausiai nušvito. Sugriebusi 
padevėto chalato skverną ji laikė šį sugniaužusi, tarsi ttamdydama 
susijaudinimą. 

— Ak, tai visai nesvarbu. Nekantrauju tave pamatyti. Eik į virtu- 
vę, aš tuojau ateisiu. Tavo pietūs dar šilti. 

Barbara praėjo pro svetainę, krūptelėjo išgirdusi televizorių ir 
užuodusi pernelyg ilgai nevėdinto kambario kvapą. Virtuvėje, atsi- 
duodančioje viščiuku ir žirniais, buvo truputį geriau. Ji niūriai pa- 
žvelgė į savo lėkštę ant stalo, bakstelėjo pirštu į sudžiūvusią paukš- 
tieną. Ši buvo šalta ir kieta it akmuo, tokia gliti ir susitraukusi, tarsi 
laikyta formaldehide teismo ekspertizei. Pakraščiuose sustingę tau- 


„P JS a R ir AB 
kai, ant žirnių neištirpęs apkartusio sviesto gabalėlis... Beje, žir- 

niai atrodė taip, lyg paskutinį kartą būtų šildyti praėjusiame de- 
šimtmetyje. 

„Nuostabu“, — pamanė Barbara. Ar galėjo „mielos krabų salo- 
tos“ bent kiek lygintis su šia epikūriška grožybe? Pasidairiusi dien- 
raščio pamatė jį kaip visada ant vienos išklibusios virtuvės kėdės. 
Stvėrusi pirmą lanką atvertė jį per vidurį ir „atidavė“ savo pietus 
šypsančiam Kento hercogienės veidui. 

— Brangioji, negali atsisakyti tokių puikių pietų! 

Prakeikimas! Barbara atsigręžė į priblokštą motinos veidą, lū- 
pas, iškreiptas nepritarimo, gilias raukšlių vageles, siekiančias smak- 
rą, blyškias melsvas akis, kupinas ašarų. Prie savo kaulėtos krūti- 
nės mama prispaudė dirbtinės odos albumą. 

— Pagavai mane, mama, — prisivertė nusišypsoti Barbara, apka- 
bindama panašius į paukščio mamos petukus ir vesdama ją prie 
stalo. — Truputį užkandau Jarde, tad nesu alkana. Gal galėčiau pie- 
tus pataupyti tau su tėčiu? 

Ponia Heivers greitai sumirksėjo. Jos veide pasirodęs palengvėji- 
mas kėlė graudulį. 

— Aš... turbūt ne. Na, žinoma, ne. Tikrai ne. Juk mes nenorėtume 
viščiuko ir žirnių du vakarus iš eilės. — Ji tyliai nusijuokė ir padėjo 
savo albumą ant stalo. — Tėtis nusivežė mane į Graikiją, - pareiškė. 

— Ar tikrai? — Tai štai ką jis veikė ištrūkęs iš narvelio. — Visiškai 
savarankiškai? — paprastai paklausė Barbara. 

Jos motina nusuko akis į šalį, čiupinėjo albumo kraštą, nervingai 
krapštė dirbtinę aukso spalvos odą. 

Staiga ji sukruto, greitai nusišypsojo giedra šypsena ir atitraukė 
kėdę. 

— Sėskis čia, brangioji, leisk tau parodyti, kaip mes keliavome. 

Albumas buvo atverstas. Ankstesnės kelionės per Italiją, Pran- 
cūziją, Turkiją ir dar vieną keistą šalį — Peru — greit buvo pravers- 
tos. Juodvi atsivertė naujausią skyrių, skirtą Graikijai. 

— Štai čia viešbutis, kuriame mes apsistojome Korfu. Ar matai, 
kaip atrodo paplūdimys? Mes galėjome vykti į Kanonį, į šiuolaikiš- 


kesnį, bet man patiko tas vaizdas. O kaip tau, mieloji? 

Barbarai suskaudo akis. Ji atsisakė nusileisti, pasiduoti. Kiek vi- 
sa tai tęsis? Nejaugi niekuomet nesibaigs? 

— Tu man neatsakai, Barbara. — Motinos balsas virpėjo iš neri- 
mo.- Aš taip sunkiai šiandien vargau toje kelionėje. Argi vaizdas 
ne puikesnis už naujojo viešbučio Kanonyje, mieloji? 

— Daug puikesnis, mama, - prisivertė išspausti Barbara ir atsi- 
stojo. — Rytoj turiu tirti bylą. Gal galėtume pažiūrėti Graikijos nuo- 
traukas kitąkart? 

Ar motina supras? 

— Kokią bylą? 

— Šiokia tokia kebeknė su šeima, gyvenančia Jorkšyre. Kelioms 
dienoms reikės išvykti. Ar išsiversite patys, ar paprašyti ponios Gus- 
tavson čia pabūti? — Nuostabi mintis: kurčias veda beprotį. 

— Ponia Gustavson? — Mama užvertė albumą ir išsitiesė. — Ma- 
nau, ne, mano meilute. Mudu su tėčiu patys susitvarkysime. Visuo- 
met susitvarkome, juk žinai. Išskyrus tą trumpą laiką, kai Tonis... 

Kambaryje buvo nepakenčiamai, dusinamai tvanku ir karšta. „Ū 
Dieve, - pamanė Barbara, — bent gurkšnį oro!“ Tik tiek. Šią akimir- 
ką. Ji nuėjo prie galinių durų, kurios vedė į piktžolėmis apaugusį 
sodą. 

— Kur tu eini? — skubiai paklausė motina, balse pasigirdo ta pa- 
žįstama isteriška gaidelė. - Lauke nieko nėra! Tau negalima eiti į 
lauką sutemus! 

Barbara paėmė nesuvalgytus pietus. 

— Nesąmonė, mama. Aš ilgai netruksiu. Tu gali palaukti prie durų 
ir pažiūrėti, ar man viskas gerai. 

— Bet aš... Prie durų? 

— Jeigu nori. 

— Ne, aš nenoriu būti prie durų. Mes paliksime jas truputį pravi- 
ras. Jei tau manęs prireiks, galėsi pašaukti. | 

— Gerai sugalvota, mama. 

Barbara paėmė ryšulį ir išskubėjo į naktį. Kelios minutės. Ji įkvėpė 


vėsaus oro, pasiklausė pažįstamų kaimynystės garsų ir kišenėje 

užčiuopė suglamžytą pakelį „Players“. Iškračiusi vieną cigaretę pri- 
sidegė ir pažvelgė į dangų. 

Kas pradėjo gundantį nuopuolį į beprotybę? Žinoma, Tonis. Švie- 
sus strazdanoto veido velniūkštis. 

Gaivus pavasario vėjas išsklaidantis žiemos tamsą. „Žiūrėk į ma- 
ne, žiūrėk į mane, Barbe! Aš nieko negaliu padaryti!“ Prasideda 
chemija ir regbio sviediniai. Kriketas rytą ir liestynės popiet. Ir 
siaubingai kvailas kamuolio vaikymasis Aksbridžo gatvėje. 

Bet jis nuo to nemirė. Tik atsidūrė ligoninėje. Nuolatinis karščia- 
vimas, keistas išbėrimas. Ir ilgas, balinantis leukemijos bučinys. 
Nuostabi, tiesiog subtili ironija: ateiti su lūžusia koja ir išeiti su 
leukemija. 

Jam reikės ištverti ketverius kančios metus iki mirties. Ketveri 
metai jiems įpulti į beprotybę. 

— Mieloji? — balsas virpėjo. 

— Aš čia, mama. Žiūriu į dangų. - Barbara užgesino cigaretę į 


kietą kaip akmuo žemę ir nuėjo į vidų. 


Debora Sent Džeims sustabdė automobilį ir pratrūko juoktis. Ta- 
da atsigręžė į savo vyrą. 

— Saimonai, ar tau niekada niekas nesakė, kad esi blogiausias 
pasaulyje pilotas? 

Jis nusišypsojo ir užvertė kelių žemėlapį. 

— Niekada. Bet pasigailėk! Atsižvelk į tai, kad aplinkui tvyro rūkas. 

Debora dirstelėjo pro automobilio langą į didelį tamsų pastatą, 
dunksantį priešais. 

— Jei nori sužinoti mano nuomonę, rūkas — per menka priežastis, 
kad nepajėgtum perskaityti kelių žemėlapio. Ar mes esame ten, kur 
reikia? Nepanašu, kad čia kas nors mūsų lauktų. 

— Nesistebėčiau. Pasakiau jiems, kad atvyksime devintą valandą, 
o dabar... — Silpnoje automobilio salono šviesoje Saimonas dirstelė- 
j0 į savo laikrodį: — Dieve mano, pusė dvyliktos. 

Debora vyro balse išgirdo juoką: 

— Ar pasirengusi, mano meile? Praleisime savo vestuvių naktį 
automobilyje! 

— Turi galvoje, kaip paaugliai, karštai besiglėbesčiuojantys ant 


galinės sėdynės? — Debora papurtė galvą ir atmetė savo ilgus plau- 

kus. — Ką gi, tai idėja. Tačiau tada turėjai išnuomoti ką nors plates- 
nio už fordą. Ne, Saimonai, bijau, kad teks belstis į duris ir juos 
žadinti. Bet tu galėsi išdėstyti visus mūsų pasiteisinimus. 

Debora išlipo į žvarbią nakties vėsą, pasinaudojo akimirka paty- 
rinėti priešais dunksantį pastatą. 

Jis atrodė statytas dar iki karalienės Elžbietos laikų, bet ilgainiui 
patyręs daugybę jakobiniškų „pagražinimų“, suteikusių jam sku- 
boto prašmatnumo. 

Langai žibėjo mėnesienoje, kuri skverbėsi pro ploną rūko sluoks- 
nį, užklojusį durpynus ir dabar plaukiantį į slėnius. Sienos buvo 
apaugusios Virdžinijos vijokliais, kurių lapai senam akmeniui su- 
teikė sodrią rausvai rudą spalvą. Virš stogo į nakties dangų kapri- 
zingais gumburais kilo kaminai. Pastatas dvelkė tam tikru užsispy- 
rimu, pačia savo egzistencija neigdamas XX amžių, ir ši ypatybė, 
atrodė, skleidėsi iki pat žemės. 

Milžiniški ąžuolai tiesė šakas virš vejų, kur gėlių apsuptos skulp- 
tūros žvelgė į atšlaitę. Takeliai už namo viliojamai vingiavo į mišką. 
Visiškoje tyloje vandens čiurlenimas iš netoliese esančio fontano ir 
avelės mekenimas tolimoje fermoje buvo vieninteliai garsai, lydin- 
tys švelnaus nakties vėjelio šnabždesį. Juodu su Saimonu galėjo 
būti Ričardas ir Ana, pagaliau grįžę namo į Midlhemą. 

Debora nuėjo prie automobilio. Vyras buvo atidaręs dureles ir 
žvelgė į ją, kaip visada kantriai laukdamas fotografės reakcijos į 
vietos grožį. 

— Tai nuostabu, — tarė Debora. — Dėkoju, mano meile. 

Saimonas iškėlė savo įtvertą koją iš automobilio, stuktelėdamas 
nuleido ant kelio ir ištiesė ranką. Įgudusiu judesiu Debora padėjo 
jam atsistoti. 

— Jaučiuosi taip, tarsi būtume klaidžioję ratais ištisas valandas, — 
išsitiesdamas tarė Sent Džeimsas. 

— Todel, kad taip ir buvo, - paerzino Debora. — „Tik dvi valandos 
nuo stoties, brangioji. Nuostabus kelias“. 

Saimonas švelniai nusijuokė. 


— Gerai, taip ir buvo, mano meile. Pripažink. 

— Visiškai taip. Trečią kartą pamačiusi Rivo abatiją buvau visiš- 
kai pakerėta. - Debora pažvelgė į grėsmingas ąžuolines duris prie- 
šais. — Tai gal pamėginsime? 

Jie nugurgždėjo žvyruotu keliuku prie tamsios nišos, kurioje buvo 
durys. Duobėtas medinis suoliukas prie sienos atrodė pasviręs lyg 
girtas, o abipus jo stovėjo du didžiuliai vazonai. Viename jų puika- 
vosi gėlių pumpurai, o kitas buvo pilnutėlis vystančių snapučių, 
kurių sudžiūvę lapeliai Deborai su vyru einant pro šalį pasklidai 
nupleveno ant žemės. 

Sent Džeimsas gana smarkiai pabeldė didžiuliu žalvariniu bels- 
tuku, įtaisytu durų viduryje. Silpstantį beldimo aidą pasitiko tyla. 
— Yra skambutis, — pastebėjo Debora. - Mėgink paskambinti. 

Skambutis nuaidėjo išjudindamas giliausias namo erdves ir iš- 
kart sukėlė tokį efektą, lyg visas skalikų pulkas būtų ėmęs pasiutu- 
siai loti. 

— Štai ir padaryta, — nusijuokė Sent Džeimsas. 

— Liaukitės, Kasperai! Džeisonai! Tai tik skambutis, velniūkš- 
čiai! —- Balso tembras atrodė labai panašus į vyro, bet su neabejoti- 
na gaida moters, gimusios ir užaugusios kaime. — Kad jus kur galas! 
Lauk! Grįžkite į virtuvę. —- Po pauzės pasigirdo desperatiškų pešty- 
nių garsai: — Ne, po velnių! Atgal! Nagi, niekšai, nevidonai! Ati- 
duokit mano prijuostę! Prakeikimas! 

Sulig tais žodžiais sucypė durų sklendė ir šios greitai atsivėrė. 
Basakojė moteris, šlubčiodama ant šaltų prieangio akmenų, trypi- 
nėjo pirmyn atgal, apie pečius įsielektrinę sklaidėsi jos žili smul- 
kiai garbanoti plaukai. 

— Pone Olkortai-Sent Džeimsai, — tarė ji be įžangų. — Užeikite 
abudu. Po galais. 

Moteris nusiėmė vilnonę skarą, kuria buvo apsigaubusi pečius, ir 
numetė ant grindų, kur ši iškart virto kilimėliu po kojomis. Trukte- 
lėjusi plataus rausvo chalato kraštus, kad glaudžiau įsisuptų, kai 
tik tie du įžengė, ji energingai užtrenkė duris. 

— Taip geriau, ačiū Dievui. - Nesuvaldomai ir šiurkščiai kriokda- 
ma moteris nusijuokė. — Atleiskite man abudu. Aš tikrai nesu tokia 


baisi Emilė Brontė. Ar jūs pasiklydote? 

— Taip, ir klaidžiojome labai ilgai, - pripažino Sent Džeimsas. — 
Čia mano žmona Debora, ponia Berton Tomas, - pridūrė jis. 

— Turbūt gerokai sušalote, — susivokė šeimininkė. — Gerai, tuč- 
tuojau tuo pasirūpinsim. Eime į ąžuolo salę. Ten puiki ugnis. De- 
ni! - sušuko per kairįjį petį. Paskui: - Eime čionai. Deni! 

Jie nusekė paskui ją per seną akmenų plokštėmis grįstą kambarį. 
Baltomis sienomis, tamsiomis sijomis, jis stingdė kaulus šalčiu. Ni- 
šose įtaisyti langai, užtraukti užuolaidomis, vienintelis juodas sta- 
las per vidurį ir didžiulis neužkurtas židinys, įgrimzdęs giliai gali- 
nėn sienon. Virš jo —- šaunamųjų ginklų kolekcija ir bet kaip sukabinti 
karo šalmai. Kai Sent Džeimsas ir Debora atkreipė į juos dėmesį, 
ponia Berton Tomas linktelėjo. 

— Ak taip, čia buvo Kromvelio puritonai, - pasakė ji. — Jie kokius 
dešimt mėnesių per pilietinį karą turėjo gardų kąsnį iš Keldeilo 
dvaro. Tūkstantis šeši šimtai keturiasdešimt ketvirtaisiais, - pridū- 
rė niūriai, tarsi tikėdamasi, kad Sent Džeimsai atsimins tą negar- 
bingą datą Berton Tomas klano istorijoje. - Bet mes jų atsikratėme. 
Kai tik galėjome. Nevidonai, piktadariai! 

Moteris vedė juos pro valgomojo prietemą, iš ten — į ilgą, sodriai 
papuoštą miegamąjį, kur ant langų nišų buvo užtrauktos rausvos 
užuolaidos ir židinyje traškėjo liepsna. 

— Gerai, Viešpatie, kur ji pasidėjo? — sumurmėjo ponia Berton 
Tomas ir nuėjo prie durų, pro kurias jie ką tik įžengė. - Deni! 

Kaip atsakas pasigirdo žingsniai, ir tarpduryje pasirodė kokių de- 
vyniolikos metų mergina susivėlusiais plaukais. 

— Atsiprašau! — nusijuokė ji. — Bet pasiimk savo šlepetes. — Ir 
numetė jas moteriai. Ši mikliai pasičiupo. 

— Bijau, kad šen bei ten truputį apkramtytos. 

— Ačiū, brangute. Gal atneštum mūsų svečiams brendžio? Tas bai- 
susis Votsonas šįvakar išsiurbė gerą trečdalį grafino prieš nušliliniuo- 
damas į lovą. Turbūt nieko nebeliko. Dar yra rūsyje. Gal paieškotum? 

Mergina išėjo. Ponia Berton Tomas patyrinėjo savo šlepetes ir susi- 
raukė ant kulno išvydusi naujai prakrimstą skylę. Ji tyliai suniumnėjo, 
apsiave šlepetes ir vėl užsimetė ant pečių skarą — tą pačią, kurią 


panaudojo kaip žemišką skraidantį kilimą jiems einant per namą. 

— Prašom sėstis. Nenorėjau kurti ugnies jūsų kambaryje, kol ne- 
atvykote, tad truputį šnektelėsime, kol įšils. Nors dabar spalis, yra 
nežmoniškai šalta, tiesa? Sako, bus ankstyva žiema. 

Rūsys turbūt buvo kažkur netoliese, nes netrukus jaunoji Deni 
grįžo su pilnu brendžio buteliu. Atidariusi jį perpylė į grafiną ant 
Heplvaito stalelio, stovinčio po kažkokio piktai žvelgiančio voriškų 
bruožų Berton Tomas protėvio portretu. Paskui grįžo pas juos, neši- 
na padeklu su trimis brendžio taurelėmis ir žaižaruojančiu grafinu. 

— Gal apžiūrėti kambarį, teta? 

— Prašom. Pašauk Edį nešti lagaminų. Ir atsiprašyk tos amerikie- 
čių poros, jeigu jie pasidomės, koks čia sambrūzdis? 

Kai mergina vėl išėjo, ponia Berton Tomas nugėrė tris didelius 
gurkšnius. 

— Ak, bet jie čia atvyko dėl atmosferos ir, dievaži, aš tikrai galiu 
ją suteikti! — Moteris griausmingai nusikvatojo ir vienu mauku iš- 
gėrė savo gėrimą. — Palaikau veido spalvą, — džiugiai prisipažino 
ponia Berton Tomas ir įsipylė dar vieną taurelę. — Duok jiems tru- 
putį to, kas sena, neįprasta, ir tai atstos visus turisto vadovus nuo 
pat Fromerio iki Ronajaus. 

Moters išvaizda visiškai patvirtino šį teiginį. Ji buvo senoviškų 
dvaro rūmų ir gotiško siaubo derinys: įspūdingai aukšta, plačia- 
petė it vyras, vaikščiojo laisvai mostaguodama, atsaini ir abejin- 
ga neįkainojamiems baldams, kurių buvo pilnas kambarys. Ran- 
kos — kaip darbininkės, kulkšnys — kaip šokėjos, o veidas — 
senstančios Valkirijos. Akys buvo mėlynos, giliai įkritusios virš 
atsikišusių skruostikaulių. Nosis kumpa, o bėgant metams darėsi 
vis iškilesnė, tad dabar blausioje kambario šviesoje, regis, metė 
šešėlį ant visos viršutinės lūpos. Moteris atrodė kokių šešiasde- 
šimt penkerių, tačiau poniai Berton Tomas amžius buvo labai re- 
liatyvus dalykas. 

— Taigi, - nužvelgė Deborą su Saimonu. — Tikiuosi, esate alkani? 
Praleidote pietus maždaug... — dėbtelėjo į senelio laikrodį, iškil- 
mingai tiksintį ant galinės sienos, — prieš dvi valandas. 

— Ar tu alkana, mano meile? — paklausė Sent Džeimsas. Debora 


pastebėjo, kaip vyro akys linksmai sužibėjo. 

— Ak ne, nė kiek. - Ji pasisuko į ponią Berton Tomas. - Jūs turite 
daugiau gyventojų? 

— Tik viena amerikiečių pora. Pamatysite juos per pusryčius. Tik- 
riausiai pažįstate tokio tipo žmones. Poliesteris ir akį rėžiančios auk- 
sinės grandinės. Pasibaisėtinas deimantinis žiedas ant mažojo vyro 
piršto. Mane praėjusį vakarą rėksmingai linksmino kalbomis apie 
dantų gydymą. Rodos, norėjo, kad susitaisyčiau dantis. Paskutinis 
mados žodis. — Ponia Berton Tomas gūžtelėjo pečiais ir išmaukė dar 
gurkšnį. — Kažkoks egiptietiškas zondavimas. Suprantate, tinka pa- 
likuoniams. Ar jis buvo skirtas tam, kad išvengtume dantų ėduo- 
nies? — Su didingu atsainumu moteris gūžtelėjo pečiais. - Neturiu 
nė menkiausios nuovokos. Kas tiems amerikiečiams darosi, kad jie 
taip įkyriai apsėsti susirūpinimo savo dantimis? Visi dantys lygūs ir 
blizgantys. O Dieve! Kreivi dantys suteikia veidui veržlumo, ryžto. 

Ponia Berton Tomas abejingai pamaišė židinį, pažerdama ant ki- 
limėlio žarijų lietų, paskui ėmė labai energingai jas trypti. 

— Gerai, džiaugiuosi, kad jūs čia, — tik tiek galiu pasakyti. Senelis 
dar neapsivertė karste, kad atidariau šiuos namus turistams. Bet 
buvo arba tokia išeitis, arba prakeiktas valstybinis kreditas. — Ji 
"mirktelėjo Sent Džeimsams virš savo taurės kraštelio: — Atleiskite 
man, kad taip kalbu, bet toks gyvenimas visuomet audringesnis ir 
smagesnis. 

Prie durų pasigirdo krenkštelėjimas. Ten nerangiai stypsojo vai- 
kinukas languotos flanelės pižama, keliais dydžiais per dideliu, bet 
kaip apie liauną liemenį sujuostu antikvarine parduotuve atsiduo- 
dančiu švarkeliu. Tai teikė jo išvaizdai netvarkingo jaukumo. Ran- 
kose jis laikė porą ramentų. 

— Kas yra, Edi? — nekantriai paklausė ponia Berton Tomas. — Tu 
nunešei bagažą, tiesa? 

— Jis automobilio bagažinėje, teta, — atsakė vaikinukas. — Ar vis 
tiek reikia nešti? 

— Žinoma, žiopliuk! 

Vaikinukas nusisuko ir dingo jai iš akių. 


Ponia Berton Tomas niūriai papurtė galvą: 

— Esu savo šeimos kankinė. Tikra religinė kankinė. Taigi ateikit 
dabar, mažuliai, leiskite aprodyti jūsų kambarį. Turbūt krentate iš 
nuovargio. Ne, ne, brendį neškitės kartu. 

Jie nusekė paskui per valgomąjį į akmeninį koridorių, o iš ten pro 
kitas duris išėjo prie laiptų. Lakuoti, kilimu neužtiesti laiptai vedė 
į viršutinį aukštą, kurį gaubė tamsūs šešėliai. 

— Baronų laiptai, - pliaukštelėdama per storą medinį turėklą pa- 
aiškino ponia Berton Tomas. — Daugiau tokių puošnių nebegamina. 
Eime čionai. 

Visiems užlipus į viršų, ponia Berton Tomas nuvedė juos blausiai 
apšviestu koridoriumi, kuriame protėvių portretai rungėsi su trimis 
flamandiškais gobelenais. Ponia Berton Tomas nuotaikingai linkte- 
lėjo į pastaruosius. | 

— Galėtume tiesiog juos nukabinti. Dievaži, kabo čia nuo 
1822 metų, bet niekas negalėjo įtikinti prosenelės, kad į juos ge- 
riau žvelgti per tam tikrą atstumą. Tradicija, suprantate. Aš kau- 
nuosi su ja visur. Štai ir atėjome, mažuliai. — Moteris atidarė duris. — 
Paliksiu jus. Visi šiuolaikiniai patogumai. Jūs, be abejo, juos rasite. 

Taip tarusi išėjo. Chalatas tyliai plakėsi apie kulkšnis, į grindis 
jaukiai šlepsėjo šlepetės. 

Miegamajame vyrą ir moterį maloniai pasitiko židinio anglių sprag- 
sėjimas. Įėjusi Debora pamanė, kad tai gražiausias kambarys, kokį 
ji kada yra mačiusi. Apmuštas ąžuolu, su kerinčiais dviem Geins- 
boro moterų veidais, šypsančiais iš abiejų kampų, jis apgaubė juos 
šimtmečių senumo svetingumu ir malone. Mažos stalo lempelės raus- 
vais šešėliais skleidė neryškų švytėjimą, blizgino milžiniškos lovos 
su baldakimu raudonmedį. Sunki drabužių spinta nudriekė ilgą še- 
šėlį ant vienos sienos. Ant tualetinio staliuko buvo krištolinių purkš- 
tuvų ir šepetėlių sidabrinėmis nugarėlėmis rinkinys. Prie vieno lango 
stovėjo stalelis lenktomis kojomis, ant jo pamerkta lelijų puokštė. 
Priėjusi prie jos Debora pirštais palietė rievėtą dramblio kaulo spal- 
vos gėlės kraštelį. 

— Čia yra atvirukas, — pasakė ji. Ištraukusi perskaitė. Akyse susi- 


tvenkė ašaros. Atsigręžė į vyrą. Jis buvo nuėjęs prie ugnies ir atsi- 

sėdęs į minkštą krėslą greta stalelio. Sekė akimis, kaip dažnai da- 
rydavo, įprastai santūriai, vienintelis bendravimas buvo žvilgsniu. 

— Dėkui tau, Saimonai, — sušnabždėjo Debora. Vel įkišo atviruką 
į gėlių puokštę, užgniaužė jausmą, kurio neįstengė apibrėžti, ir pri- 
sivertė kalbėti nerūpestingai. — Kaip tu suradai šią vietą? 

— Ar tau patinka? — užuot atsakęs, paklausė jis. 

— Turbūt nebūtum galėjęs išrinkti nieko nuostabesnio. Ir pats tą 
žinai, tiesa? 

Saimonas neatsakė. Pasigirdo beldimas į duris. Jis pažvelgė į De- 
borą, lūpų kampučiuose žaidė šypsena, veido išraiška aiškiai bylo- 
jo: Kas dar? 

— Įeikite, — paragino Saimonas. 

Tai buvo ta mergina —- Deni. Ji laikė glėbyje krūvą apklotų. 

— Atleiskite, pamiršau juos. Ten yra dygsniuota pūkinė antklodė, 
bet teta mano, kad tas pasaulis toks šaltas kaip ji pati. - Mergina 
jėjo į kambarį, aiškiai jausdamasi kaip draugiška šeimininkė. — Ar 
Edis atnešė jūsų daiktus? — paklausė, atidarė drabužių spintą ir be 
ceremonijų sudėjo ten apklotus. — Žinote, jis priekvailis. Atleiskite 
jam. — Patyrinėjusi savo atspindį banguotame vidiniame drabužių 
spintos veidrodyje, pirštais dar labiau išdraikė kelias klajokles sruo- 
geles ir susivokė, kad pora ją stebi. - Dabar verčiau pasisaugokite 
kūdikio verksmo, - pranešė iškilmingai. Atrodė, tarsi prabilo kaip 
tik išgirdusi signalą. Iš tikrųjų pradėjo skalyti šunes. 

— Kūdikio verksmo? Ar amerikiečiai atsivežė kūdikį? - paklausė 
Debora. 

Tamsios Deni akys išsiplėtė. Ji pažvelgė į moterį, paskui į vyrą. 

— Nežinote? Niekas jums niekada nepasakojo? 

Iš merginos elgesio Debora suprato, kad jie tuoj sulauks paaiški- 
nimo, nes Deni šluostėsi rankas į šonus ketindama pradėti pasako- 
ti. Apsižvalgė po kampus, ar nėra nepageidautinų klausytojų, ir nu- 
ėjo prie lango. Nors buvo šalta, atšovė skląstį ir atlapojo langą. 

— Nejaugi jums niekas apie tai nėra pasakojęs? — mostelėdama į 
nakties tamsą dramatiškai paklausė ji. 

Nebuvo įmanoma įžiūrėti nieko, kas galėtų būti „tai“. Debora ir 
Sent Džeimsas priėjo prie lango, sustojo prie Deni. Tolumoje pro 


rūką dūlavo griuvėsiai. 

— Keldeilo abatija, —- dainuojamai nutęsė Denė ir įsitaisė prie 
židinio. — Štai iš kur atsklinda kūdikio verksmas. 

Sent Džeimsas uždarė langą, užtraukė sunkias užuolaidas ir nu- 
sivede Deborą prie ugnies. Ji susirangė ant grindų greta vyro krės- 
lo, šildydamasi, leisdama liepsnos karščiui žnaibyti odą. 

— Kiek supratau, kūdikis — vaiduoklis? — paklausė ji Deni. 

— Taip. Pati girdėjau. Jūs irgi išgirsite. Palaukite ir įsitikinsite. 

— Vaiduokliai visuomet apgaubti legendų, — pabrėžė Sent 
Džeimsas. 

„Malonu, kad paklausėte“, - bylojo Deni povyza, kai ji atsišliejo 
savo krėsle. 

— Šis irgi, — tarė iškilmingai. - Keldeilo gyventojai per karą buvo 
rojalistai. — Mergina kalbėjo taip, lyg septynioliktas amžius būtų 
pasibaigęs vos prieš savaitę. — Visi iki vieno ištikimi karaliui. Ar 
esate kada matę Keldeilo kaimelį, už mylios kelio nuo čia? 

Sent Džeimsas tyliai susijuokė. 

— Turėjome matyti, tik bijau, kad mes įvažiavome į jį iš kitos 
pusės. 

— Vaizdingas kelias, — pridūrė Debora. 

Deni nusprendė nekreipti dėmesio, kad kalba nukrypo į šalį. 

— Taigi, - kalbėjo toliau, — artėjo karo pabaiga. Ir senasis niekšas 
Kromvelis, — akivaizdu, kad Deni buvo išmokusi šią istoriją ant 
savo tetos kelių, - gavo žinią, jog Šiaurės dvarininkai rengia maiš- 
tą. Tad nurūko per slėnius paskutinį kartą užimti dvarų rūmų, griauti 
pilių, naikinti rojalistų kaimų. Keldeilas buvo gerai pasislėpęs. 

— Tą mes matėme, - įsiterpė Sent Džeimsas. Mergaitė nuoširdžiai 
linktėlėjo. 

— Bet kaimelis jau buvo gavęs žinią, kad artėja puritonai. Senis 
Kromvelis troško ne paties kaimo, o kaimiečių, visi jie buvo ištiki- 
mi karaliui Karoliui. 

— Žinoma, norėdamas juos išžudyti, — paragino Debora, kai mer- 
gina stabtelėjo atgauti kvapo. 

— Išžudyti visus iki vieno! — pareiškė ji. — Kai atėjo žinia, kad 
Kromvelis ieško kelio į kaimą, kaimiečiai sumanė planą. Jie perkė- 


lė visus baldus, visus daiktus, visus žmones į vienuolyną. Tad atvy- 

kus puritonams Keldeilas, žinoma, buvo ten, kur buvęs, bet jame — 
nė gyvos dvasios. 

— Gana ambicingas planas, - pareiškė Sent Džeimsas. 

— Ir jis buvo pavykęs! — išdidžiai atsakė Deni. Gražios akys 
tiesiog žybčiojo virš rausvų skruostų, bet staiga ji ėmė kalbėti ty- 
liau. - Jei ne kūdikis! — Deni pasviro savo krėsle į priekį - pasa- 
kojimas aiškiai pasiekė kulminaciją: — Atvyko puritonai. Kaime 
buvo tuščia, tylu ir tvyrojo tirštas rūkas. Ir niekur nė gyvos dva- 
sios, jokio daikto, jokio gyvo padaro. Tada... - Deni greitai žvilg- 
telėjo norėdama įsitikinti, kad jos klausytojai įsitraukę, kaip ir 
ji,- pravirko kūdikis — kaip tik tame vienuolyne, kur slėpėsi visi 
kaimiečiai. O Dieve! — Mergina griebėsi už širdies. — Siaubas! Jie 
išsigelbėjo nuo Kromvelio vien tam, kad juos išduotų kūdikis! Mo- 
tina tildė vaiką, bruko jam krūtį. Bet veltui. Vargšas kūdikis vis 
verkė. Žmones apėmė neviltis ir siaubas, kad tuoj pradės garsiai 
kaukti kaimo šunes, ir Kromvelis juos ras. Tad jie nutildė vargšą 
vaiką. Uždusino! 

— O dangau! - aiktelėjo Debora ir prisislinko arčiau vyro krės- 
lo. — Kaip tik tokia istorija, kokią žmogus trokšta išgirsti vestuvių 
naktį, tiesa? 

— Bet jūs privalote žinoti. — Deni išraiška buvo jausminga. - Nes 
vaiko verksmas yra siaubingas, jeigu nežinai, ką daryti. 

— Nešiotis česnako? — paklausė Sent Džeimsas. - Miegoti su kry- 
želiu? 

Debora švelniai kumštelėjo jam į kelį. 

— Aš noriu žinoti. Reikalauju! Ar turėčiau žlugdyti savo gyveni- 
mą vien todėl, kad ištekėjau už ciniko? Pasakyk man, Deni, ką da- 
ryti išgirdus kūdikio verksmą? 

Suglumusi Deni linktelėjo. 

— Visuomet būna naktis, kai vienuolyne pradeda verkti vaikas. 
Jūs turite miegoti ant dešiniojo šono, jūsų vyras — ant kairiojo. Ir 
turite kuo tvirčiau apsikabinti, būti kuo arčiau vienas kito, kol verks- 


mas liausis. 


NEPAPRASTAS IŠVADAVIMAS | 67 


— Tai įdomu, - pripažino Sent Džeimsas. - Savotiškas gyvas amu- 
letas. Ar reikia tikėtis, kad tas kūdikis dažnai verks? 

— Nelabai dažnai. - Deni nurijo seiles, ir staiga jie suprato, kad 
tai nebuvo įdomi legenda beprotiškai įsimylėjusiems jaunavedžiams, 
merginai ta istorija ir baimė buvo tikros! — Bet aš pati prieš kokius 
trejus metus girdėjau! To lengvai nepamirši. — Deni atsistojo. - Jūs 
prisiminsite, ką daryti? Nepamiršite? 

— Nepamiršime, — patikino Debora išeinančią mergaitę. 

Jai uždarius duris abu tyliai sėdėjo. Debora padėjo galvą Sent 
Džeimsui ant kelių. Jis ilgais plonais pirštais švelniai braukė jos 
plaukus, glostydamas ir atmesdamas garbanas nuo žmonos veido. 
Ji pažvelgė aukštyn. 

— Aš bijau, Saimonai. Nemaniau, kad šiais metais dar ko nors 
bijosiu, tačiau bijau. 

Iš vyro akių pamatė, kad jis suprato. Žinoma, suprato. Argi ji 
kada buvo rimtai suabejojusi, kad Saimonas nesupras? 

- Ir aš, - atsakė jis. - Šiandien nuolat jaučiausi šiek tiek kvaište- 
lėjęs iš baimės. Niekuomet nenorėjau prarasti savęs nei dėl tavęs, 
nei dėl ko nors kito. Bet taip yra. Taip atsitiko. - Jis nusišypsojo. — 
Tu įsiveržei į mano širdį su sava mažute Kromvelio kariuomene taip, 
kad negalėjau atsispirti, Debora, ir dabar suvokiau, kad didesnis 
siaubas yra prarasti tave nei netekti savęs. 

Saimonas palietė pakabutį, padovanotą Deborai tą rytą. Tai buvo 
maža auksinė gulbė, jų įsipareigojimo simbolis: jeigu pasirinkai — 
pasirinkai visam gyvenimui... Vėl nukreipė akis nuo pakabuko prie 
žmonos akių. | 

— Nebijok, — švelniai sušnabždėjo. 

— Tada mylėk mane. 


— Su didžiausiu malonumu. 


Džimis Heiversas turėjo mažas kiaulės akutes, kurios lakstydavo 
po kambarį, kai būdavo susinervinęs. Jis jautėsi taip, lyg būtų sta- 
tęs bravūrišką spektaklį apie gyvenimą, klodamas sau kelią iš vis- 


ko, pradedant pasmerkimu už smulkias vagystes, baigiant tuo, kad 

buvo pagautas skandalingo nusikaltimo vietoje. Bet akys kaskart jį 
išduodavo, kaip išdavė ir dabar. 

— Nežinojau, ar grįši namo laiku, kad spėtum gauti savo mamai tą 
medžiagą apie Graikiją, tad Džimis išėjo pats, mergaite. 

Jis buvo įpratęs kalbėti apie save trečiuoju asmeniu. Tai jam leis- 
davo išvengti atsakomybės už bet kokį nemalonumą, netikėtai iški- 
lusį gyvenime. Kaip ir dabar. Ne, aš nejau pas žirgų lenktynių ap- 
skaitininką. Ir neužsukau nusipirkti uostomojo tabako. Jeigu kas tą 
tr padare, tai Džimis, 0 ne aš. 

Barbara žiūrėjo, kaip tėvo akys šmižinėja po svetainę. Dieve, ko- 
kia niūri maža mirties duobė: dešimties pėdų pločio ir penkiolikos 
pėdų ilgio kambarys, kurio langus nuolat užklijavęs per daugelį metų 
susikaupęs purvas ir suodžiai ir kuris užgriozdintas tuo pretenzingu 
trijų dalių baldų komplektu, tokiu svarbiu „patogiam“ gyvenimui. 
Prieš trisdešimt penkerius metus šis komplektas buvo reklamuoja- 
mas kaip „dirbtinio ašutinio audinio“, kai net natūralus ašutinis 
audinys laikytas pasibaisėtina komforto samprata. Sienos buvo ap- 
klijuotos erzinančio rašto apmušalais: susipynusių rožių pumpurai 
rangėsi į palubę. Žirgų lenktynių žurnalai slydo nuo stalų ant grin- 
dy, ten grumdėsi su penkiolika odinių albumų, kurie stropiai iliust- 
ravo jos motinos žlugimo kiekvieną colį, kiekvieną mylią. Ir pro 
visa tai šypsojosi, šypsojosi ir šypsojosi Tonis. 

Kambario kampe buvo jo šventovė. Paskutinė nuotrauka prieš li- 
zą — persikreipęs, išsiblaškęs mažas berniūkštis, spiriantis futbolo 
kamuolį į laikiną tinklą sode, kuris kadaise sviro nuo gėlių, — išdi- 
dinta iki realaus dydžio. Abiejose pusėse ąžuolo imitacijos rėme- 
liais kabėjo visi mokyklos dokumentai, kokius tik Tonis kada buvo 
gavęs — kiekvienas pagyrimas ir, tepasigaili mūsų Dievas, garbin- 
giausioje vietoje — mirties liudijimas. Apačioje dirbtinių gėlių puokš- 
te reiškė pagarbą, gana miglotą pagarbą, turint galvoje tokį aptriu- 
šusį kambarį. 

Kaip visuomet iš priešingo kampo kaukė televizorius, pastatytas 
ten, „kad ir Tonis galėtų žiūrėti“. Mėgstamos berniuko laidos vis 


dar buvo jam rodomos, tarsi nieko nebūtų įvykę, tarsi niekas nebū- 

tų pasikeitę. O langai ir durys uždaryti bei užrakinti; užrakinti gran- 
dine ir grotuoti, kad išsaugotų tiesą apie tą rugpjūčio popietę ir 
Aksbridžo gatvę. 

Barbara perėjo per kambarį ir išjungė televizorių. 

— Ei, merguže, Džimis tai žiūrėjo! — paprieštaravo tėvas. 

Ji pažvelgė tiesiai į jį. O Dieve, tevas buvo tikras paršas. Kada 
paskutinįsyk maudėsi? Barbara užuodė jį net čia - prakaitą, purvą, 
susikaupusį plaukuose, ant kaklo, paausiuose, neskalbtuose dra- 
bužiuose. 

— Ponas Patelis man sakė, kad ėjai pro šalį, — tarė ji sėsdamasi 
ant baisios kušetės. Nuo jos pašiurpo oda. Akys lakstė po kambarį. 
Nuo išjungto televizoriaus prie dirbtinių gėlių, paskui prie šlykščių 
rožių, lipančių siena. 

— Džimis ėjo pas Patelį, teisybė, — tevas linktelėjo. 

Nusišypsojo dukrai. Jo dantys buvo labai dėmėti, o palei dante- 
nas Barbara pastebėjo rudų apnašų. Prie tėvo krėslo stovėjo kavos 
skardinė, negrabiai slepiama lenktynių programos. Barbara supra- 
to, kad tėvas nori, jog ji trumpam nusisuktų. Tada jam pakaktų lai- 
ko nepastebėtam atlikti tai, ką reikia. Moteris nesileido į žaidimus. 

— Išspjauk, tėti, — kantriai tarė ji. - Nėra prasmės tai ryti ir tapti 
ligoniu, tiesa? 

Barbara pamatė, kaip tėvas susmuko atsipalaidavęs, pasiekė skar- 
dinę ir išspjovė rudas nuo uostomojo tabako gleives. 

Tada nusišluostė dėmėta nosine, sunkiai į ją nusikosėjo ir pasi- 
taisė vamzdelius, kurie per nosį maitino jį deguonimi. Liūdnai pa- 
žvelgė į dukrą, vildamasis švelnumo, bet jo nesulaukė. Tad akys 
greit pradėjo klaidžioti po kambarį. 

Barbara susimąsčiusi žiūrėjo į jį. „Kodėl jis nenumirė?“ — stebė- 
josi. Pastaruosius dešimtį metų tėvas pamažu iro. Kodėl ne vienas 
didžiulis,šuolis į juodą užmarštį? Jam būtų tai patikę. Daugiau ne- 
bereikėtų trokšti oro, jokių emfizemų. Nebereikėtų tabako savo ža- 
lingam įpročiui numalšinti. Vien tuštuma, nebūtis, išvis nieko. 

— Įsitaisysi vėžį, tėti, — tarė Barbara. — Juk žinai, ar ne? 


— Ak, Džimiui viskas gerai, Barbe. Nesirūpink, mergaite. 

— Pagalvok apie mamą. Kas nutiktų, jeigu turėtum vėl gultis į 
ligoninę? — Kaip Tonis? Šie neištarti žodžiai pakibo ore. - Gal pasi- 
kalbėti su ponu Pateliu? Man tai nepatiktų, bet teks, jei tu nesiliau- 
si su tuo savo tabaku. 

— Juk Patelis ir davė Džimiui tą mintį, — inkščiančiu balsu pa- 
prieštaravo tėvas. — Tada, kai tu liepei jam nebeduoti Džimiui ciga- 
rečių. 

— Juk žinai — padariau tai tavo paties labui. Tu negali rūkyti šalia 
deguonies bako. Gydytojai tai sakė. 

— Bet Patelis sakė, kad Džimiui tabakas gerai. 

— Ponas Patelis nera gydytojas. Taigi atiduok man tą tabaką. 

Barbara ištiesė ranką jo paimti. 

— Bet Džimis nori... 

— Jokių ginčų, tėti. Atiduok man tą tabaką. 

Jis nurijo seiles. Dukart. Sunkiai. Akys lakstė šen ir ten. 

— Man reikia kažką turėti, Barbi, - verkšleno. Moteris krūptelėjo 
išgirdusi tą vardą. Taip ją vadindavo tik Tonis. Tėvo lūpose tai skam- 
bėjo lyg prakeikimas. Vis dėlto Barbara priėjo prie jo, uždėjo ranką 
ant peties ir prisivertė paliesti neplautus plaukus. 

— Tėti, pasistenk suprasti. Mums reikia galvoti apie mamą. Be 
tavęs ji neišgyventų. Tad privaloma išsaugoti tave sveiką gyvą. Ne- 
jau nesupranti? Mama... taip tave myli. 

Ar blykstelėjo kokia prošvaistė? Ar jie dar matė vienas kitą tame 
mažučiame pragare, kurį taip gausiai užsitarnavo, ar rūkas buvo 
toks tirštas? 

Vyriškis atsakydamas sukūkčiojo. Įkišo nešvarią ranką į kišenę ir 
ištraukė-mažą apvalią skardinę. 

— Džimis nenorėjo nieko bloga, Barbi, — tarė atiduodamas skardi- 
nę dukrai. Jo akys nuslydo nuo Barbaros veido prie šventovės, dirb- 
tinių gėlių plastikinėse vazose. Moteris iškart nuėjo prie jų, ištrau- 
kė gėles ir konfiskavo ten paslėptas tris skardines tabako. 

— Rytą pasikalbėsiu su ponu Pateliu, - šaltai tarė ir išėjo iš kam- 


bario. 

*** 


Žinoma, tai bus Itono namų eilė. Itonas - irgi Belgravija, bet Linlis 

niekuomet nenusižemintų iki gyrimosi. Be to, tai buvo tik miestietiš- 
"kas namas. Iš tikrųjų Linliai laikėsi Hovenstove — Kornišo dvare. 

Barbara stovėjo ir žiūrėjo į baltą elegantišką pastatą. „Kaip vis- 
kas Belgravijoje žavingai balta, - pamanė ji. - Kokia aukštuomenės 
prabanga“. Tai vienintelė vieta mieste, kur žmonės sutiktų gyventi 
pertvarkytose arklidėse ir dėl to dar girtųsi visiems savo draugams! 

Dabar mes gyvename Belgravijoje. Ar esame tai mineję? Ak, užsu- 
kite arbatos. Daug nekainavo. Tik tris šimtus tūkstančių svarų, bet 
mums patinka galvoti, kad tai tam tikra investicija. Penki kamba- 
riai. Labai malonioje akmenimis grįstoje gatvelėje. Tarkim, atvykite 
pusę penkių. Atpažinsite mūsų namus. Palangių vazoneliuose priso- 
dinau begonijų. 

Barbara užlipo švarutėlaičiais marmuriniais laipteliais ir panie- 
kinamai papurčiusi galvą po žalvarine lempele pastebėjo mažą Ašer- 
tonų herbą. Turintis teisę į herbą Linlis! Čia jums — ne pertvarkytos 
arklides! 

Ji pakėlė ranką prie skambučio, bet stabtelėjo ir atsigręžė, norė- 
dama nužvelgti gatvę. Vakar nebuvo kada apsvarstyti savo pozici- 
jos. Viskas — jos susitikimas su Veberliu, Linlio iškvietimas iš ves- 
tuvių ir tolesnis pokalbis Skotland Jarde su keistu mažučiu kunigu — 
pralėkė taip greitai, kad ji nespėjo suvokti savo jausmų ir apgalvoti 
strategijos, kaip ištverti šią stažuotę. 

Tiesą sakant, paskyrimas Linlio nepribloškė taip, kaip Barbara 
tikėjosi. Tikrai neįsiutino, kaip įsiutino ją. Bet juk Linlio protas 
buvo užimtas kuo kitu: draugo vestuvėmis ir, žinoma, vėlyvu pasi- 
matymu su ledi Helena Klaid. Dabar, kai atsirado šiek tiek laiko 
viskam apmąstyti, Linlis tikrai parodys Barbarai savo susierzinimą, 
kad jam įbruko tokią nevykėlę kaip ji. 

Tad ką daryti? Štai pagaliau proga, kurios ji laukė — vylėsi, mel- 
dė, — proga įsitvirtinti kriminaliniame skyriuje. Tai galimybė kom- 
pensuoti ginčus, nuo liežuvio nusprūdusius netaktiškus žodžius, sku- 


botus sprendimus, kvailas pastarųjų dešimties metų klaidas. 

— Dirbdama su Linliu tu gali labai daug išmokti, - atmintyje iški- 
lo Veberlio žodžiai, ir Barbara suraukė antakius. Ko galėjo iš jo 
išmokti? Užsakyti tinkamą vyną pietums, kelis šokių žingsnelius, 
kaip įdomiu pokalbiu apstulbinti pilną kambarį žmonių? Ko ji galė- 
jo išmokti iš Linlio? 

Aišku, nieko. Tačiau Barbara pernelyg gerai žinojo, kad jis — vie- 
nintelė jos proga būti patvirtintai dirbti kriminaliniame skyriuje. 
Tad stovėdama ant puikių Linlio namų laiptų susimąsčiusi svarstė, 
kaip geriausia elgtis norint sutarti su tuo vyru. 

„Tai turėtų būti besąlygiška pagalba, bendradarbiavimas“, — nu- 
sprendė ji. Pati niekada nieko nesiūlys, sutiks su kiekviena Linlio 
mintimi, kiekvienu teiginiu. 

„Ištverk“, — pasakė ji sau ir atsigręžusi paspaudė skambutį. 

Tikėjosi, kad į jį atsilieps uniformuota maža daili apskritutė kam- 
barinė, tad labai nustebo, kai duris atidarė pats Linlis. Vienoje ran- 
koje laikė skrudintos duonos riekelę, buvo įsispyręs į šlepetes, su 
skaitymo akiniais, kiurksančiais ant aristokratiškos nosies galo. 

— O, Heivers, — tarė žiūrėdamas į ją pro akinių viršų, - jūs anks- 
tyva. Puiku! 

Linlis pirmas nuėjo į namo gilumą, į gaivų rytinį kambarį, naujai 
apkaltą balta mediena, šviesiai žalsvomis ir neįprastai santūriomis 
Adamso lubomis. Viename kambario gale stiklinės durys neužtrauk- 
tos, kad būtų galima matyti vėlai pražydusį sodą. Ant įmantraus rie- 
šutmedžio bufeto sidabriniuose induose buvo patiekti pusryčiai. Kam- 
barys gundomai kvepėjo šilta duona ir rūkytu kumpiu. Barbara pajuto, 
kaip dusliai gurgia pilvas, reaguodamas į tuos kvapus. Prispaudė jį 
ranka stengdamasi negalvoti apie savo pačios pusrytį - pervirusį kiau- 
šinį ir skrudintos duonos riekelę... Stalas buvo padengtas dviem. Tai 
Barbarą ttumpam nustebino, kol prisiminė vakarinį Linlio pasimaty- 
mą su ledi Helena Klaid. Jos šviesybė, be abejo, šiuo metu dar lovo- 
je, nepratusi keltis anksčiau kaip pusę vienuoliktos. 

— Apsitarnaukite. — Linlis išsiblaškęs mostelėjo šakute į bufetą ir 
palietė kelis policijos pranešimus, padrikai gulėjusius tarp porce- 
liano indų. — Kiek žinau, valgant ateina geriausios mintys. Bet ven- 


kite rūkytos lašišos. Regis, ji senstelėjusi. 

— Ne, dėkui, - mandagiai atsakė Barbara. — Jau papusryčiavau. 

— Nė dešros neparagausite? Ji tikrai nepaprastai skani. Ar nema- 
note, kad pastaruoju metu mėsininkai pagaliau deda į dešras dau- 
giau kiaulienos negu miltų? Nuo jos bent jau jautiesi stipresnis. Po 
Antrojo pasaulinio karo praėjo beveik penki dešimtmečiai, ir mes 
jau baigiame normuoti produktus. — Linlis pakėlė arbatos puodelį. 
Kaip ir visa kita ant stalo, senovinio porceliano puodelis, be abejo, 
buvo to vyro šeimos istorijos dalis. — O gal ko nors išgertumėte? 
Turiu jus įspėti, kad esu didelis „Lapsang Souchong“ arbatos mė- 
gėjas. Helena sako, kad jos kvapas — kaip nešvarių puskojinių. 

— Aš... mielai išgerčiau puodelį arbatos. Dėkui, sere. 

— Gerai, — pareiškė Linlis. - Išgerkite ir papasakokite, ką apie tai 
manote. 

Barbara dėjosi gabalėlį cukraus į karštą arbatą, kai prie paradinių 
durų vėl nuaidėjo skambutis. Pasigirdo aukštyn skubantys žingsniai. 

— Gausiu barti, mano pone, —- šūktelėjo moters balsas Kornišo 
tarme. — Atleiskite dėl praėjusio karto. Vaikas ir visa kita. 

— Tai laringitas, Nensi, — pats sau po nosimi sumurmėjo Linlis. — 
Nuvežk vargšą vaiką pas gydytoją. 

Tiesiai į vestibiulį atsklendė moters balsas: 

— Pusryčiai? — Tada pasigirdo linksmas juokas. — Kaip laiku aš atvy- 
kau, Nensi! Jis niekuomet nepatikės, jog tai grynas atsitiktinumas. 

Sulig paskutiniu sakiniu ledi Helena nerūpestingai įlėkė į kam- 
barį ir akimirksniu paralyžiavo Barbarą žadą atimančia ledine ne- 
viltimi. | 

Jos vilkėjo vienodais kostiumėliais! Bet ledi Helenos akivaizdžiai 
sukirptas paties dizainerio, kad tiktų jos figūrai, o Barbaros buvo 
„nuo lentynos“, pirktas vienoje firmai priklausančioje parduotuvė- 
je, susiraukšlėjusiomis siūlėmis ir persiūta drabužio apačia (beje, 
tai patvirtinančia). „Vien tik skirtingos spalvos turbūt gelbėjo ledi 
Heleną nuo visiško pažeminimo“, —- pamanė ji. Paėmė arbatos puo- 
delį, bet pritrūko valios pakelti jį prie lūpų. 

Išvydusi policininkę ledi Helena stabtelėjo. 

— Aš pakliuvau į nemalonią padėtį, — atvirai tarė ji. — Dėkui 


Dievui, jūs irgi čia, seržante, nes aš išgyvenau siaubingą jausmą, 

kad prireiks trijų galvų norint išnarplioti tą painiavą, kurios pati 
pridariau. 

Taip tarusi, padėjo didžiulį pirkinių krepšį ant artimiausios kė- 
dės ir nuėjo tiesiai prie bufeto, kur pradėjo žiūrėti uždengtus val- 
gius, tarsi vien maisto būtų pakakę jos problemai išspręsti. 

— Painiavą? — paklausė Linlis. Jis pažvelgė į Barbarą. - Ar jums 
patinka „Lapsang“ arbata? 

Barbaros lūpos sustingo. 

— Labai puiki, sere. 

— Tik jau ne ta baisi arbata! — suvaitojo ledi Helena. - Iš tikrųjų, 
Tomi. Tu žmogus be jokio gailesčio. 

— Jei būčiau žinojęs, kad tu ateisi, vargu ar būčiau buvęs toks 
nerūpestingas, patiekdamas ją dukart per savaitę, - kandžiai atšo- 
vė Linlis. 

Helena nusikvatojo visai neįsižeidusi. 

— Argi jis ne pasipūtėlis, seržante? Iš jo kalbos galėtumėte pama- 
nyti, kad aš čia būnu kiekvieną rytą ir jau pravalgiau visus namus. 

— Buvai čia vakar, Helena. 

— Tu baisus žmogus. - Ji vėl nukreipė savo dėmesį į bufetą. - Šita 
rūkyta lašiša labai gundomai kvepia. Ar Nensi atnešė ją savo laga- 
minėlyje? 

Ledi Helena prisėdo prie stalo greta jų, prisikrovusi pilną lėkštę 
kulinarijos „stebuklų“ iš kiaušinių ir grybų, keptų pomidorų bei 
rūkyto kumpio. 

— Beje, ką ji čia veikia? Kodėl ji ne Hovenstove? Kur šįryt Den- 
tonas? | 

— Kadangi aš išvykstu iš miesto, daviau Dentonui kelias laisvas 
dienas, — išsiblaškęs atsakė Linlis. - Jam nėra ko vykti su manim. 

Traškus rūkyto kumpio griežinėlis pakibo ore. Ledi Helena ap- 
stulbo. 

— Tu, žinoma, juokauji! Pasakyk man, brangusis, kad juokauji! 

— Aš puikiai sugebu išsiversti be savo tarno. Nesu visiškas neiš- 
manėlis, Helena. 

— Bet aš ne tą turėjau galvoje! - Ledi Helena vienu mauku išgėrė 


„Lapsang Souchong“ arbatą, susiraukė nuo jos skonio ir pastatė 

puodelį. — Karolina! Ji visai savaitei išvyksta atostogų. Juk nema- 
nai... Tomi, jeigu ji bėga su Dentonu, aš visiškai pražūsiu. Ne, — 
atrėmė Helena, kai Linlis žiojosi kalbėti, - žinau, ką ketini pasaky- 
ti. Jie turi teisę į savo asmeninį gyvenimą. Visiškai sutinku. Bet 
mes tiesiog privalome rasti kokį nors kompromisą — tu ir aš. Nes 
jeigu jie susituoks ir gyvens su tavimi... 

— Tada susituoksime ir mudu, —- taikiai pasakė Linlis. — Ir visi 
keturi būsime laimingi kaip dygliakiaulės. 

— Manai, tai labai linksma, ar ne? Bet tik pažvelk į mane. Viena 
diena bute be Karolinos, ir aš prapuolusi. Juk nemanai, kad ji pri- 
tartų tokiam mano drabužių ansambliui? 

Linlis į tą abejotiną ansamblį žiūrėjo palankiai. Barbarai ne- 
reikėjo to daryti. Jos atmintyje įstrigo ledi Helenos vaizdas: gra- 
žiai pasiūtas burgundiškojo vyno spalvos kostiumėlis, šilkinė pa- 
laidinukė bei rausvai violetinis šalikėlis, kuris krito iki pat laibo 
liemens. 

— Kas čia bloga? — paklausė Linlis. - Man atrodo - puiku. Tiesą 
pasakius, turint omeny dienos laiką, - jis dirstelėjo į kišeninį laik- 
rodį, —- pasakyčiau, kad esi pernelyg išsipusčiusi. 

Ledi Helena susierzinusi atsisuko į Barbarą. 

— Man tai atrodo tiesiog nežmoniška, seržante! Ateinu čia iš pat 
ryto švytėdama kaip persirpusi žemuogė, 0 jis sumurma: „Man re- 
gis, puiku“ ir įkiša nosį į žmogžudystės bylą. 

— Daug geriau šitaip negu kelias dienas padėti tau rinktis drabu- 
žius. — Linlis galva parodė pirkinių perkimštą krepšį, iš kurio ant 
grindų veržėsi kelios įvairaus audinio atraižos. — Ar dėl to atvykai? 

Ledi Helena prisitraukė krepšį arčiau savęs. 

— Norėčiau, kad būtų taip paprasta, — atsiduso. — Bet tai kur kas 
blogiau negu Dentono ir Karolinos meilės nuotykis. (Beje, apie jį 
mes dar nebaigėme.) Esu visiškai sutrikusi. Supainiojau Saimono 
kulkų skyles! 

Barbara pasijuto taip, lyg būtų patekusi į Vaildo kūrinį. Turbūt 
bet kurią akimirką į sceną gali įžengti Leinas, nešinas sumuštiniais 


su agurku. 

— Saimono kulkų skyles? — Linlis, labiau pripratęs prie ledi He- 
lenos minčių šuolių, buvo kantrus. 

— Tu juk žinai. Mes dirbome su užtiškusio kraujo pavyzdžiais, 
remdamiesi kulkos lėkimo trajektorija, kampu ir ginklo kalibru. Juk 
prisimeni, tiesa? 

— Dalykėlis, kurį reikės pateikti kitą mėnesį. 

— Taip. Saimonas laboratorijoje viską paliko man. Turėjau atspaus- 
dinti preliminarias tyrimo išvadas, prisegti jas prie medžiagos skiau- 
telės, parengti laboratoriją galutiniam tyrimui. Bet aš... 

— Supainiojai audeklo skiauteles, - pabaigė Linlis. - Sent Džeim- 
sas dėl to įsius, Helena. Ką ketini daryti? 

Ji beviltiškai žvelgė žemyn į mėginius, kuriuos buvo bet kaip su- 
metusi ant grindų. 

— Žinoma, nesu beviltiška neišmanėlė. Po ketverių metų darbo 
laboratorijoje bent jau atpažįstu 22 kalibrą, galiu lengvai surasti 
45-ąjį ir šratinio šautuvo. Bet kitų... Dar blogiau, nežinau, kuris 
kraujo pavyzdys kuriai trajektorijai tinka... 

— Tikras jovalas, — užbaigė Linlis. 

— Taigi, — pritarė ledi Helena. —- Tad pamaniau —- užlėksiu šįryt 
pasižiūrėti, gal galėtume kartu išsiaiškinti ? 

Linlis pasilenkė ir pirštu parodė į medžiagos krūvą. 

— Tai neįmanoma, ančiuk. Atleisk, bet čia tau darbo kelioms va- 
landoms, o mes turime spėti į traukinį. 

— Tai ką aš pasakysiu Saimonui? Jis plūksis prie to visą amži- 
nybę! 

Linlis gerai apgalvojo klausimą. 

— Yra viena išeitis. | 

— Kokia? 

— Profesorius Abramsas Čelsio institute. Ar jį pažįsti? — Kai He- 
lena papurtė galvą, Linlis kalbėjo toliau: — Pernai jie abu su Saimo- 
nu Meltono byloje davė parodymus kaip liudytojai ekspertai. Jie 
pažįsta vienas kitą. Gal Abramsas padės? Galėčiau prieš išvykda- 
mas paskambinti ir paprašyti dėl tavęs. 

— Ar galėtum, Tomi? Būčiau tokia dėkinga! Viską dėl tavęs pada- 


ryčiau. 

Linlis nustebo. 

— Tokių dalykų negalima sakyti per pusryčius. 

Ledi Helena viliojamai nusijuokė: 

— Net ir patiekalus pagaminčiau! Jeigu jau taip, netgi Karolinos 
atsisakyčiau! 

— O Džefris Kasikas? 

— Net Džefrio atsisakyčiau. Vargšelis! Plušėjo prie kulkų skylių 
nieko nenumanydamas. 

— Tada gerai. Sutvarkysiu tą reikalą, kai tik baigsime pusryčiauti. 
Turbūt jau dabar baigiam valgyti. 

— Taip, žinoma. 

Ledi Helena laiminga įknibo į savo lėkštę. Tuo metu Linlis užsi- 
dėjo akinius ir dar kartą pažvelgė į dokumentus. 

— Kokia čia byla, kad jūs abu išlekiat taip anksti? — paklausė ledi 
Helena Barbaros, tada įsipylė antrą puodelį arbatos, laisvąja ranka 
ją pasaldino ir praskiedė grietinėle. 

— Galvos nukirtimas. 

— Skamba gana niūriai. Ar toli keliaujat? 

— Iki Jorkšyro. 

Arbatos puodelis sustingo rankoje, paskui buvo atsargiai padėtas 
ant lekštutės. Ledi Helenos akys nukrypo į Linlį. Ji kurį laiką žiū- 
rėjo į jį, paskui ramiai paklausė: 

— Kokia tai vieta Jorkšyre? 

Linlis perskaitė kelias eilutes. 

— Ta vieta vadinasi... čia parašyta — Keldeilas. Ar tu apie jį 
girdėjai? 

Trumpam įsivyravo tyla. Ledi Helena apmąstė klausimą. Jos akys 
buvo įbestos į arbatą, ir nors veidas atrodė be jokios išraiškos, kak- 
lo vena ėmė pulsuoti. Ji pakėlė akis, tačiau šypsena jose neatsi- 
spindėjo. 


— Apie Keldeilą? O, ne. 


Linlis numetė savo laikraštį ir atidžiai nužvelgė Barbarą Heivers. 
Vogčia nereikėjo to daryti, nes ji, palinkusi virš žalsvai melsvo trau- 
kinio staliuko tarp jų, įdėmiai skaitė ataskaitą apie Keldeilo žmog- 
žudystę. Akimirksnį liovėsi tingiai ją apžiūrinėjęs ir susimąstė apie 
dabartinį Britanijos geležinkelio spalvų derinį. Jis aiškiai buvo su- 
galvotas tam, kad traukiniai kuo geriau atrodytų. Bet paskui jo min- 
tys grįžo prie pareigūnės, sėdinčios priešais. 

Linlis žinojo apie Heivers. Visi žinojo. Jai labai nepasisekė per 
pirmą tarnybos kadenciją kriminaliniame skyriuje. Ji greitai atstū- 
mė Makfersoną, Stiuartą, Heilį — tris geriausius skyriaus specialis- 
tus, su kuriais kiekvienas svajojo dirbti. 

Makfersonas su savo griaudėjančiu škotišku humoru ir tėvišku 
elgesiu ypač turėjo būti nepaprastas vadovas ir patarėjas tokiai 
kaip Heivers. Tas vyras-buvo tikras pliušinis meškinas. Ar kuriam 
nors departamento seržantui nesisekė dirbti jo pašonėje? Vienin- 
telei Heivers. 

Linlis prisiminė tą dieną, kai Veberlis nusprendė vėl užvilkti Hei- 
vers uniformą. Visi, aišku, tai jau žinojo. Ta diena artėjo su kiekvie- 


nu mėnesiu. Bet niekas nebuvo pasirengęs tokiai moters reakcijai. 

— Jeigu būčiau ledi iš Itono, nebūtumėte manęs išmetę! — trūki- 
nėjančiu balsu šaukė ji Veberlio kabinete taip garsiai, kad buvo 
girdėti visame aukšte. — Jei turėčiau pakankamai storą čekių kny- 
gelę ir titulą prie savo pavardės, taip pat noro išspausti naudos iš 
visko, ką tik matau — iš moters, vyro, vaiko ar gyvūno, — būčiau 
pakankamai gera jūsų rafinuotam departamentui! 

Paminėjus Itoną trys galvos pasisuko į Linlį. Tulžingos kalbos pa- 
baigoje ūmai nuščiuvęs darbo dienos triukšmas bylojo, kad visi kaip 
vienas žiūri į jį. Linlis stovėjo kabinete prikaustytas prie bylos apie 
tą apgailėtiną kirminą Harį Nelsoną, bet pajuto, kaip staiga ėmė 
stingti pirštai. Iš tikrųjų jam visai nereikėjo tos bylos. Bent jau tuo 
metu. Ir juk negalėjo stovėti ten amžinai, turėjo nusisukti, grįžti 
prie savo stalo. | 

Linlis prisivertė tą padaryti, prisivertė gana linksmai pasakyti: 
„Gerasis Dieve, aš visuomet brėžiu liniją prie gyvulių“, — ir pasi- 
stengė paprastai pereiti per kambarį. 

Atsakas į jo repliką buvo nervingas, nejaukus juokas. Paskui Ve- 
berlio durys trinktelėjo, ir Heivers audringai nulėkė koridoriumi. 
Jos burna buvo persikreipusi iš įsiūčio, veidas dėmėtas ir margas 
nuo ašarų, kurias nusišluostė švarko rankove. Linlis pajuto, kaip jį 
perliejo visa Heivers neapykantos jėga, kai jos akys susidūrė su jo 
žvilgsniu, o lūpos paniekinamai išsiviepė. Lyg būtum pakirstas li- 
gos, nuo kurios nėra vaistų. 

Po kelių minučių Makfersonas nudrimblino prie savo stalo, ištrau- 
kė bylą apie Harį Nelsoną ir geraširdiškai dudendamas pasakė: 

—- Klasiškas numeris, ponai. 

Bet vis tiek prireikė bent dešimties minučių, kad Linliui liautųsi 
drebėjusios rankos ir jis galėtų surinkti Helenos telefono numerį. 

— Eime priešpiečių, ančiuk? — paklausė. 

Ji suprato. Iškart išgirdo. 

— Žinoma, Tomi. Saimonas visą rytą vertė mane žiūrėti į baisiau- 
sius plaukų pavyzdžius, kokius tik galima įsivaizduoti. Ar tu žinai, 
brangusis, kad traukiant kelis plaukus nuslenka visas skalpas? Prieš- 


piečiai kaip tik būtų pats tas. Gal užsuksime į „„Konautą“? 

Palaimintoji Helena! Dieve, koks nuostabus inkaras ji buvo Lin- 
lio gyvenime pastaruoju metu! Vyriškis nuvijo tą mintį ir grįžo prie 
Heivers. Ji šiek tiek priminė vežlį. Ypač šįryt, kai į kambarį įėjo 
Helena. Vargšelė visiškai sustingo, neišlemeno nė dešimties žodžių, 
tik susigūžė į savo kiautą. Keistas elgesys! Tarsi bijotų Helenos. 
Linlis apčiuopė kišenėje pakelį cigarečių ir žiebtuvėlį. 

Jam sujudėjus seržantė Heivers pakėlė galvą, paskui vėl grįžo prie 
savo raporto. Jos veidas buvo visiškai ramus. „Ji nerūko ir negeria“, — 
pamanė Linlis ir kreivai šyptelėjo. Nagi, teks priprasti, seržante. Nesu 
iš tų vyrų, kurie atsisako savo silpnybių. Bent jau ligi šiol. 

Linlis niekuomet neįstengė iki galo suprasti tos moters aiškios 
antipatijos jam. Jeigu geriau pagalvotum, tai vis dėl tos juokingos 
aukštuomenės temos... dievaži jis atsiemė gerą porciją patyčių, kai 
kolegos sužinojo apie jo titulą! 

Tačiau savaitę ar dvi bendradarbiams pasityčiojus, pasilanksčius, 
kai tik Linlis įžengdavo į kambarį, titulas tiesiog nustojo ką nors 
reikšti. 

Tik ne Heivers, kuri, regis, kaskart Linliui einant pro šalį girdėjo 
pretenzingus žodžius Aštuntasis Ašertonų grafas. Nors jis skrupu- 
lingai vengė Barbaros, kai tik ji apsivilko uniformą. 

Linlis atsiduso. Ir štai dabar jie kartu. Kas nutiko, kad Veberlis 
sumanė taip groteskiškai juos sujungti? Kol kas viršininkas buvo 
protingiausias vyras, kokį Linlis yra sutikęs Jarde, tad galima dary- 
ti išvadą, kad ši mažutė donkichotiška partnerystė atsirado ne šiaip 
sau. Linlis pažvelgė pro lietaus nuskalautą langą. Jeigu tik gale- 
čiau nupręsti, kuris iš mūsų Sanča Pansa, mes puikiai sutartume. 
Tada nusijuokė. 

Seržantė Heivers smalsiai pažvelgė, bet nieko nepasakė. Linlis 
nusišypsojo. 


— Tik pažiūrėk į vėjo malūnus, — tarė jai. 


Geležinkelio stotyje jie gėrė „Styrofoam“ kavą iš „Styrofoam“ puo- 
delių, kai seržantė Heivers prabilo apie kirvį. 


— Ant jo nėra jokių žymių, — pareiškė ji. 

— Tai atrodo keista, ar ne? — atsakė Linlis. Jis susiraukė paraga- 
vęs to geralo ir pastūmė puodelį į šalį. —- Nudobti šunį, nužudyti 
tevą, sėdėti ir laukti, kol atvyks policija, bet nušluostyti kirvio kotą, 
kad neliktų jokių pirštų atspaudų? Tai nelogiška. 

— Kodėl jūs, inspektoriau, manote, kad ji nudobė šunį? 

— Norėjo jį nutildyti. 

— Tarkim, — nenorom sutiko Heivers. Linlis matė, kad ji nori dar 
kažką pasakyti. 

— Ką jūs manote? 

— Aš... Nieko. Turbūt jūs teisus, sere. 

— Bet jums atėjo į galvą kita mintis. Išdėstykite ją. — Heivers 
atsargiai žvelgė į jį. - Seržante? — paragino Linlis. 

Barbara atsikrenkštė. 

— Tik pamaniau, kad iš tikrųjų tai merginai nebūtų reikėję jo til- 
dyti. Turiu omeny... jis buvo jos šuo. Kodėl turėtų ant jos loti? Gal aš 
klystu, bet, man regis, šuo lojo ant įsibrovėlio, ir šis norėjo jį nutil- 
dyti. 

Linlis žiūrėjo į smailėjančius savo pirštų galiukus. 

— Keistas įvykis naktį su šunimi, - sumurmėjo. — Jeigu mergina 
būtų žudžiusi savo tėvą, šuo būtų ant jos lojęs, ir ji tą žinojo, — 
ginčijosi jis. 

— Bet aš pamaniau, sere, — Heivers susijaudinusi užkišo už ausų 
savo trumpus plaukus; tai darė ją dar nepatrauklesnę. — Ar jums 
neatrodo, kad šuo buvo nudobtas pirmiau? 

Barbara pavartė lapus, sudėtus į aplanką, ir išėmė vieną nuo- 
trauką. Teisas buvo sukniubęs tiesiai ant šuns. 

Linlis patyrinėjo nuotrauką. 

— Taip, žinoma. Bet mergina galėjo tai surežisuoti. 

Skvarbios Heivers akys išsipūtė iš nuostabos. 

— Nemanau, kad būtų galėjusi, sere. Tikrai ne. 

— Kodėl gi ne? 

— Teisas buvo šešių pėdų ir keturių colių. - Barbara negrabiai 


ištraukė dar kelis dokumentus. Svėrė... štai — 14,5 stonų*. Negaliu 


* Svorio matas D. Britanijoje — 6,35 kg. 

įsivaizduoti Robertos, persimetančios per petį 14,5 stonų svorį, kad 
surežisuotų nusikaltimą. Ypač jeigu ji po to iškart ketino prisipa- 
žinti. Atrodo neįmanoma. Be to, kūnas buvo be galvos, tad jeigu 
būtų jam stipriai trenkusi, ant sienų turėjo likti nors truputis krau- 
jo. O jo nebuvo. 

— Taškas jūsų naudai, seržante, — tarė Linlis ir iš kišenės išsitrau- 
kė skaitymo akinius. - Manau, sutikčiau su tuo. Leiskite man žvilg- 
telėti. 

Barbara padavė jam visą bylą. 

— Mirties laikas — tarp dešimtos vakaro ir vidurnakčio, — tarė 
Linlis veikiau sau negu Barbarai. - Pietums valgė viščiuką ir pupe- 
lių. Kas nors negerai, seržante? 

— Nieko, sere. Kažkas perėjo per mano kapą. 

Žavingas posakis. 

— Ak. - Linlis skaitė toliau. — Kraujyje rasta barbitūratų. 

Jis pakėlė akis, kaktą išvagojo raukšlės, žvelgė į seržantę Hei- 
vers pro savo akinių viršų nieko nematančiomis akimis. 

— Kažkodėl niekuomet nepamanytum, kad tokiam vyrui reikia mig- 
domųjų. Štai jis, sunkiai plušantis ūkyje visą dieną, aplink - nuo- 
stabiai grynas slėnių oras. Pavalgo sočius pietus ir krinta nusnūsti 
prie pat laužo. Bukoliška palaima. Tad kam reikia migdomųjų? 

— Atrodo, kad Teisas buvo ką tik jų išgėręs. 

— Akivaizdu. Vargu ar įtikėtina, kad miegodamas pats būtų išėjęs 
į lauką ir nusidanginęs į daržinę. 

Barbara iškart apmirė dėl Linlio tono ir vėl susigūžė į kiautą. 

— Norėjau tik pasakyti... | 

— Atleiskit, — greitai nutraukė ją Linlis. —- Aš pajuokavau. Kartais 
taip darau. Tai išsklaido įtampą. Jums reikės pasistengti prie to pri- 
prasti. 


— Žinoma, sere, — tyčia mandagiai atsakė ji. 


* k 


Jiems einant pėsčiųjų tiltu priėjo vyriškis. Jis buvo nepaprastai 


liesas, tiesiog anemiškas, matyt, viena iš tų aukų, kurias kamavo 

bent tūkstantis įvairiausių virškinimo sutrikimų. Prisiartinęs vyriš- 
kis įsidėjo į burną tabletę ir įniko itin ryžtingai ją žiaumoti. 

— Vyresnysis inspektoriau Naisai, - draugiškai paklausė Linlis, — 
ar įveikėte tokį kelią iš Ričmondo tam, kad su mumis susitiktumė- 
te? Užsikrauti šitokį vargą! 

— Šešiasdešimt prakeiktų mylių, tad iškart pradėkime nuo es- 
mės, inspektoriau, — išdrožė Naisas. Jis stovėjo priešais sustin- 
gęs, užtvėręs kelią į laiptus, kurie vedė tiesiai prie išėjimo plat- 
formos ir iš stoties. 

— Man čia jūsų nereikia. Tai prakeiktas Keridžo žaidimas, ir aš 
tam nepritariu. Ko panorėję gaunate tai iš Niubai Viskio, ne iš Rič- 
mondo. Ar viskas aišku? Nenoriu jūsų matyti. Nenoriu iš jūsų nieko 
girdėti. Jeigu atvykote čia norėdamas atkeršyti, inspektoriau, tuč- 
tuojau nešdinkitės. Supratote? Neturiu laiko malšinti mokyklinukų 
keršto niežulį gražiais pasikasymais! 

Stojo tyla. Žiūrėdama į virškinimo sutrikimų nukamuoto Naiso 
veidą, Barbara smalsavo, ar kas nors yra taip spalvingai kalbėjęs su 
lordu Ašertonu jo Kornišo dvare? 

— Seržante Heivers, — švelniai tarė Linlis, — turbūt niekas nėra 
jūsų supažindinęs su Ričmondo policijos vadovu, vyriausiuoju ins- 
pektoriumi Naisu? 

Barbara niekada nebuvo mačiusi, kad žmogus, išmuštas iš vėžių, 
taip greitai ir nepriekaištingai pademonstruotų geras manieras. 

— Malonu jus matyti, — pareigingai atsakė ji. 

— Tegu tave galas, Linli, — sušvokštė Naisas. — Nesipainiok man 
po kojų! 

Jis apsisuko ant kulno ir pro minią nuėjo prie išėjimo. 

— Puikiai susidorota, seržante, — Linlio balsas buvo giedras. Akys 
naršė po žmonių knibždėlyną stotyje. Buvo kone vidurdienis. Judė- 
jimas Jorko stotyje per pietus paprastai suintensyvėdavo, nes žmo- 
nės naudojosi proga įsigyti bilietus, pasiderėti su stoties agentais 
dėl automobilių nuomos kainų, pasitikti mylimųjų, kurie savo atvy- 
kimo laiką derindavo su dirbančio pasaulio tvarkaraščiu. Akimis 


susiradęs ieškomą žmogų, Linlis tarė: 

— Ak, priekyje matau Dentoną. - Ir kilstelėjo ranką sveikindamas 
prie jų artėjantį jauną vyrą. 

Dentonas buvo ką tik išėjęs iš užkandinės. Braudamasis pro mi- 
nią jis kramtė, rijo ir popierine nosinaite šluostėsi burną. Kol priėjo 
prie jų, dar spėjo tvarkingai sušukuoti tankius tamsius plaukus, pa- 
sitaisyti kaklaraištį 1r greitai dirstelėti į batus. 

— Ar kelionė buvo gera, milorde? — paklausė paduodamas Linliui 
raktų rinkinį. —- Automobilis stovi lauke. 

Dentonas maloniai šypsojosi, tačiau Barbara pastebėjo, kad ven- 
gia Linlio akių. 

Linlis kritiškai nužvelgė savo tarną. 

— Karolina, — pasakė jis. 

Pilkos apvalios Dentono akys dar labiau suapvalėjo. 

— Karolina, milorde? — nekaltai atkartojo jis. Veido išraiška buvo 
kaip nekalto angelėlio. Tada nervingai žvilgtelėjo atgal, iš kur ką tik 
atėjo. 

— Jokių čia man: „Karolina, milorde?“ Mums reikia sutvarkyti 
kelis reikalus, kol tu neišvykai atostogų. Beje, tai seržantė Heivers. 

Dentonas nurijo seiles ir greitai linktelėjo Barbarai. 

— Malonu, seržante, — pasakė jis ir vėl pažvelgė į Linlį. - Milorde? 

— Nesinerk iš kailio šitaip pataikaudamąs. Namuose juk taip ne- 
sielgi, o viešoje vietoje verti mane nejaukiai pasijusti. — Linlis ne- 
kantriai perėmė savo juodą lagaminėlį iš vienos rankos į kitą. 

— Atleiskite, — atsiduso Dentonas ir liovėsi apsimetinėjęs. — Karo- 
lina užkandinėje.: Aš nusižiūrėjau kotedžą Robin Hudo paplūdimyje. 

— Koks tu romantiškas, — santūriai pareiškė Linlis. — Apsieisim 
be smiulkmenų. Tik pasakyk jai, kad paskambintų ledi Helenai ir 
patikintų, kad jūs neišvykstate į Gretna Gryną. Ar nepamirši, Den- 
tonai? 

Jaunasis vyras plačiai išsišiepė. 

— Gerai. Nors ir drebėdamas. 

— Dėkoju. — Linlis įkišo ranką į kišenę ir iš piniginės ištraukė 
kredito kortelę. Padavė ją kamerdineriui. - Nesumanyk dar ko nors 


su ta kortele, - perspėjo. — Noriu tiktai automobilio, ar aišku? 

— Visiškai, — trumpai atsakė Dentonas. 

Pažvelgė per petį į užkandinę, iš kurios išėjusi juos stebėjo jauna 
graži moteris. Ji buvo madingai apsirengusi ir tokia tvarkinga šu- 
kuosena, kokią visuomet nešiojo pati ledi Helena Klaid. „Kone klo- 
nuota Helena“, - apmaudžiai pamanė Barbara ir nusistebėjo: argi 
to reikalauja Karolinos tarnyba - jaunesniosios grafo dukters kam- 
barinė, tarsi būtų nužengusi tiesiai iš XIX amžiaus. Vienintelis skir- 
tumas tarp Karolinos ir jos šeimininkės buvo šiokia tokia pasitikė- 
jimo savimi stoka. Tai galėjai suprasti iš to, kaip Karolina laikė savo 
lagaminėlį: abiem kumštukais suspaudusi rankenas, lyg norėdama 
juo apsiginti. 

Dentonas paklausė: 

— Ar jau galiu eiti? 

— Eikite, — atsakė Linlis ir, vyrukui jau skubant atgal, pridūrė: — 
Būk atsargus, gerai ? 

— Nebijokite, milorde. Nebijokite, - greit atsakė šis. 

Linlis žiūrėjo, kaip Dentonas pradingo minioje su jauna moterimi 
už parankės. Tada pasigręžė į Barbarą. 

— Manau, tai paskutinis trukdymas, — pasakė jis. — Eime. 

Taip taręs išsivedė ją iš stoties tiesiai prie išpuoselėto sidabrinio 


„Bentley“. 


— Gavau žinių iš patikimų šaltinių, — su pasitikėjimu pasakė Hen- 
kas Votsonas. — Rimtų, patvirtintų ir patikrintų žinių! — Patenkin- 
tas, kad visi valgomajame sužiuro į jį, kalbėjo toliau: — Apie tą kū- 
dikį iš vienuolyno. Mylimajai Jojo ir man šį rytą tai patvirtino 
Angelina. 

Sent Džeimsas pažvelgė į žmoną. 

— Gal dar kavos, Debora? — mandagiai paklausė jis. Kai žmona 
susikuklino, įsipylė sau ir vėl sužiuro į kitą porą. 

Henkui ir Jojo Votsonams neprireikė daug laiko tapti artimais, 
„alkūnėmis besitrinančiais“ vienintelių kitų Keldeilo svečių drau- 
gais. Ponia Berton Tomas tuo pasirūpino, susodindama juos prie 


sustumtų stalų didžiuliame valgomajame. Ji nesivargino jų supa- 

žindinti. Puikiai žinojo, kad to nereikės. Kai Sent Džeimsas ir De- 
bora įžengė į valgomąjį, amerikiečių pora iškart prarado susidomė- 
jimą gražia kambario sienų gipso apdaila, Šeratono bufetu ir Vilja- 
mo bei Marijos krėslais. 

— Henkai, brangusis, gal jie nenori nieko girdėti apie tą kūdikį iš 
vienuolyno. 

Jojo pirštais palietė savo auksinę grandinėlę, ant kurios kabėjo 
daugybė pigių niekučių: „7“ „1“ „Mom“, „Applepie“ ir „Sugar- 
bean“ šokčiojo kartu su „Mercedes-Benz“ ženkleliu, šaukšteliu ir 
mažulyčiu Eifelio bokštu. 

— Kad juos kur! — sumaniai atsikirto Henkas. — Aš tik paklausiau 
jų, pupa. 

Jojo užvertė akis atsiprašydama antrosios poros. 

— Henką sužavėjo Anglija. Jis iš tiesų it pakerėtas, —- paaiškino ji. 

— Man ji patinka, - linktelėjo Henkas. — Jei dar galėčiau gauti 
karštų skrebučių, vieta būtų nuostabi. Kodėl, po paraliais, anglai 
valgo juos šaltus? 

— Visuomet maniau, kad tai kultūros stoka, — atsakė Sent 
Džeimsas. 

Plačiai prasižiojęs ir rodydamas eilę gąsdinamai baltų dantų Hen- 
kas pritariamai subliuvo: 

— Kultūros stoka! Čia tai bent! Gerai pasakyta! Girdėjai, pupa? 
Kultūros stoka! — Henkas visuomet pakartodavo kiekvieną pasta- 
bą, kuri jį prajuokindavo. Kažkodėl šitaip pats pasijusdavo jos au- 
toriumi. | 

— O dabar grįžkime prie to vienuolyno... —- Nelengva buvo jį nu- 
kreipti.nuo temos. 

— Henkai, - symurmėjo žmona. 

Ji buvo kiek panaši į triušį — išsprogusiomis akimis, maža riesta 
nosyte, kuri nuolat raukėsi ir sukiojosi, tarsi būtų visai pripratusi 
prie oro, kuriuo kvėpavo. 

— Atsipalaiduok, pupa, — paragino vyras. — Šitie žmonės čia yra 
žemės druska. 


— Turbūt išgersiu dar kavos, Saimonai, - pasakė Debora. 

Vyras jai įpylė, pažvelgė į akis ir paklausė: 

— Pieno, brangioji? 

— Taip, ačiū. 

— Karšto pieno į kavą! —- pareiškė Henkas, pajutęs naują galimy- 
be pademonstruoti savo gebėjimą bendrauti. — Tai dar šis tas, ko aš 
nepratęs vartoti. O štai ir Angelina! 

Jauna mergina (labai panaši į Deni, dėl to buvo galima daryti 
išvadą, kad ji — dar vienas Berton Tomas klano narys) nepaprastai 
susikaupusi įnešė į valgomąjį didžiulį padėklą. Ji nebuvo tokia gra- 
ži kaip Deni: apvalaina mažutė vištelė, kuri dėl savo rausvų skruos- 
tų ir šiurkščių rankų tikrai geriau jaustųsi fermoje, negu stengtųsi 
būti savo ekscentriškos šeimos nare. Ji droviai palinkėjo labo ryto, 
vengdama poilsiautojų akių, ir apgailėtinai prikandusi viršutinę lū- 
pą negrabiai išdėliojo pusryčius. 

— Drovus padarėlis, - garsiai pareiškė Henkas, įmerkdamas kvad- 
ratinį skrebutį tiesiai į kepto kiaušinio vidurį. — Bet vakar po pietų 
ji pasakė mums patikimą naujieną. Jūs girdėjote apie tą kūdikį, 
tiesa? 

Debora ir Sent Džeimsas susižvalgė spręsdami, kuriam iš jų rei- 
kėtų palaikyti pokalbį. Teko Deborai. 

— Taip, išties girdėjome. Verksmas iš vienuolyno. Deni papasako- 
JO vos mums spėjus atvykti. 

— Cha! Lažinuosi, kad papasakojo, —- miglotai ištarė Henkas, pas- 
kui, kad prasmė būtų aiškesnė, pridūrė: — Daili mažulė. Ir man 
atrodo, mėgsta dėmesį. 

— Henkai, - sušnabždėjo žmona, žiūrėdama į savo košę. Jos plau- 
kai buvo labai trumpi, neprinokusios žemuogės geltonumo, ir iš jų 
išlindę ausų galiukai paraudo. 

— Jojo, mieloji, tie žmonės ne manekenai, - atsakė Henkas. - Jie 
supranta juokus. — Ir pamojo šakute į Deborą su Saimonu. Ant ša- 
kutės buvo pavojingai pakibęs dešros griežinėlis. — Atleiskite pu- 
pai, — paaiškino jis. — Juk suprantate, kad gyvenimas Lagūnos pa- 
krantėje smarkiai ją paveikė, ar ne? Tikiuosi, žinote Lagūnos 


pakrantę Kalifornijoje? — Neleisdamas atsakyti kalbėjo toliau: — 

Tai puikiausia vieta gyventi. Žinoma, nepalaikykite to įžeidimu. Mu- 
du su Jojo ten pragyvenome... Kiek jau bus laiko, gražiaveide? Dvi- 
dešimt dvejus metus? Ir, dievaži, ji vis dar parausta, kai mato du 
žydrus intymiai bendraujančius! Jojo, sakau jai, nėra ko nukaisti ir 
kamuotis dėl tų homoseksualų. - Henkas pritildė balsą. — Paaiškė- 
jo, kad jie Lagūnoje labai dažnai ieško varpų, — prisipažino jis. 

Sent Džeimsas negalėjo prisiversti pažvelgti į Deborą. 

— Prašau man atleisti? — paklausė jis nebūdamas tikras, ar teisin- 
gai išgirdo neįprastą kalambūrą. 

— Pedai, žmogau! Žydrieji! Homoseksualai. Patikrintas faktas — 
jų milijonai Lagūnoje! Jie visi nori ten gyventi! O dabar apie tą 
vienuolyną. — Henkas nutilo, godžiai sriūbtelėjo kavos. — Regis, 
tikroji istorija tokia, kad Deni ir jos — patys žinote kas — nuolat 
susitikdavo vienuolyne. Suprantate, ką turiu galvoje? Truputį pasi- 
glamonėti. Ir vieną naktį prieš kokius trejus metus jie tiesiog nu- 
sprendė, kad laikas tą ryšį įteisinti. Girdite? 

— Aišku, — atsakė Sent Džeimsas. 

Jis rūpestingai vengė Deboros akių. 

— Taigi matote, Deni yra gudri. Pagaliau būti skaisčia mergele 
savo vestuvių naktį yra jau kiek senamadiška, ar ne taip? Ypač 
šiame mįslingame užkampyje. Ir jei mažoji Deni leido tam jaunuo- 
liui taip elgtis... taigi kelio atgal nėra, ar ne? — Henkas laukė Sent 
Džeimso atsakymo. 

— Įsivaizduoju, kad ne. 

Henkas supratingai linktelėjo. 

— Taigi, jos sesuo Angelina pasakoja... 

— Ji ten buvo? — netikėdamas paklausė Sent Džeimsas. 

Henkas nusikvatojo iš tos minties, džiugiai bilsnodamas šaukšte- 
liu į stalo paviršių tarsi į būgną. 

— Tu tikras paveiksliukas, vaikine! - Jo dėmesys nukrypo į Debo- 
rą. — Jis visuomet toks? 

— Visuomet, — greitai atsakė ji. 

— Tai nuostabu! Gerai, grįžkim prie vienuolyno. 


„Žinoma“, — atsakė žvilgsniais Debora ir Sent Džeimsas. 

— Taigi — ten tas vaikinas su Deni. — Ienkas peiliu ir šakute nu- 
piešė ore sceną. — Šautuvas užtaisytas, gaidukas atlaužtas. Ir staiga 
pasigirsta kūdikio verksmas, kad sutrukdytų suartėjimą! Galite tai 
suprasti? Ar galite? 

— Iki smulkmenų, - atsakė Sent Džeimsas. 

— Taigi anie du girdi tą kūdikį ir mano, kad tai paties Dievo žen- 
klas. Abu išlekia iš vienuolyno taip greitai, lyg pats velnias juos 
vytųsi. Ir tai, mano draugai, buvo galas! 

— Turite galvoje — kūdikio verkimui? — paklausė Debora. — O, 
Saimonai, aš tikėjausi, kad šiąnakt mes išgirsime. Gal net šiandien 
pavakare. Pasirodo, apsauga nuo blogio kur kas didesnė, negu aš 
maniau. 

„Įžūli mergaitė“, — bylojo Henko žvilgsnis. 

— Ne verkiančiam kūdikiui, - pataisė jis. - Žinote kam — Deni ir 
kaip ten jo... Kas toks, po galais, jis buvo, pupa? 

— Keistas vardas. Kažkoks Ezra. 

Henkas linktelėjo. 

— Gerai, šiaip ar taip, Deni grįžta čia su tuo „och, ach“ įvykiu, kuris 
visai nesibaigia. Nori išpažinti savo nuodėmes ir keliauti tiesiai pas 
Viešpatį. Tad jie pakviečia vietos kunigą. Tai egzorcizmo laikas! 

— Vienuolynui, viešbučiui ar Deni? — pasiteiravo Sent Džeimsas. 

— Visiems trims, jaunuoli! Taigi tas kunigas atskuba, pašlaksto 
švęstu vandeniu, nueina į vienuolyną rr... — Henkas visiškai nutlo, 
veidą užliejo džiaugsmas, akys linksmai sužibo: pasakojimo meist- 
ras ir ašarojanti auditorija, ryjanti jį akimis, kad tik ko nepraleistų. 

— Dar kavos, Debora? 

— Ačiū, ne. 

— Ir ką jūs manote? — paklausė Henkas. 

Sent Džeimsas apmąstė klausimą. Pajuto, kaip žmona bakstelėjo 
koja į jo sveikąją koją. 

— Apie ką? — pareigingai paklausė jis. 

— Tegu mane skradžiai, jei tai nebuvo tikras kūdikis. Naujagimis, 
dar su virkštele. Ne vyresnis kaip kelių valandų. Ne gyvesnis negu 


durų belstukas tuo metu, kai ten nuėjo senasis kunigas. 

— Kaip siaubinga! — Deboros veidas pablyško. —- Koks baisus įvykis! 

Henkas pompastiškai linktelėjo. 

— Jūs sakote — baisus, bet tik pagalvokite apie vargšelį Ezrą! La- 
žinuosi, kad jis negalėjo — žinote patys ko — dar dvejus metus. 

— Kieno tai buvo vaikas? 

Henkas gūžtelėjo pečiais ir vėl susidomėjo jau ataušusiais pusry- 
čiais. Aišku, jam buvo įdomios tik pikantiškos istorijos detalės. 

— Niekas nežino, - atsakė Jojo. - Jie palaidojo jį kaimo bažnyčios 
kapinėse. Su gražiausia epitafija ant kapelio. Negaliu jos dabar pri- 
siminti. Turėsite nueiti pasižiūrėti. 

— Pupa, jie jaunavedžiai, —- mirktelėdamas Sent Džeimsui įsiter- 
pė Henkas. — Lažinuosi, kad jie sumanę kur kas daugiau, nei vaikš- 


tinėti po bažnyčios kapines. 


Akivaizdu, kad Linlis mėgo rusus. Jie pradėjo nuo Rachmanino- 
vo, perėjo prie Rimskio-Korsakovo, o dabar griaudėjo „1812-ųjų“ 
uvertiūros kanonados. 

— Šiai. Ar pastebėjote? — paklausė jis, kai muzika su trenksmu 
pasiekė finalą. — Vienas cimbolininkas ką tik trenkė atsilikęs. Bet 
tai tik mano nuomone apie šį konkretų ,„1812-ųjų“ įrašą. - Jis sprag- 
telėjo išjungdamas grotuvą. 

Barbara pirmąkart pastebėjo, kad Linlis nenešioja jokių juvelyri- 
nių dirbinių - jokio žiedo su įspaustu herbu, jokio brangaus ranki- 
nio laikrodžio, žėruojančio auksu, atspindinčio šviesą. Kažkodėl šis 
faktas tiek pat blaškė, kiek būtų blaškęs ir neskoningas prabangių 
papuošalų demonstravimas. 

— Aš.to nepastebėjau. Atleiskite. Apie muziką ne kažin ką teiš- 
manau. 

Nejaugi Linlis rimtai tikisi, kad ji, būdama tokios kilmės, pajėgtų 
kalbėtis su juo apie klasikinę muziką. 

— Tr aš nedaug apie ją teišmanau, - Linlis nuoširdžiai prisipaži- 
no. — Tik labai daug klausiausi. Ko gero, esu vienas iš tų neišmanė- 
lių, kurie sako: „Aš nieko apie tai nenutuokiu, bet žinau, kas man 


patinka“. 

Barbara nustebusi klausėsi Linlio žodžių. Žmogus, turintis Oks- 
fordo išsilavinimą! Kodėl jis apie save sako — neišmanelis? Nebent, 
žinoma, jis tai pasakė todel, kad ji laisviau pasijustų, ir su tam tikru 
žavesiu. O tai Linlis puikiai sugebėjo. Jam tai sekėsi taip pat leng- 
vai, kaip ir kvėpuoti. 

— Turbūt įpratau klausytis klasikos, kai sirgo mano tėvas. Muzika 
visuomet skambėdavo namuose, kai man pavykdavo išsprukti su 
Juo pasimatyti. 

Linlis nutilo, išėmė kasetę, ir tyla automobilyje tapo lygiai tokia 
pat garsi, kokia buvo muzika, tik kur kas labiau trikdanti. Prabėgo 
kelios akimirkos, kol Linlis vėl prabilo: 

— Jis tiesiog menko, nyko, kol išnyko. Tokia begalė skausmo, — 
atsikrenkštė. —- Mano mama nesiryžo guldyti jo į ligoninę. Netgi 
prieš pat mirtį, kai šitaip būtų buvę daug lengviau, ji nenorėjo apie 
tai nė girdėti! Sėdėjo su tėvu ištisas valandas, dieną ir naktį, ir 
žiūrėjo, kaip jis pamažu gęsta. Manau, muzika palaikė juos abu tas 
paskutines savaites, kad neišprotėtų. — Linlio akys buvo įbestos į 
kelią. — Ji laikydavo tėvo ranką ir klausydavosi Čaikovskio. Galiau- 
siai jis nebegalėjo net kalbėti. Aš visuomet buvau linkęs manyti, 
kad muzika jam atstojo kalbėjimą. 

Staiga pasidarė labai svarbu pakeisti pokalbio temą. Barbara sau- 
sais karštais pirštais sugriebė sulankstytą kelių žemėlapį. 

— Jūs pažįstate tą tipą — Naisą, tiesa? — nevykusiai išpyškino, 
pernelyg akivaizdžiai neįstengdama nuslėpti pastangos pakreipti 
pokalbį kita linkme. Atsargiai dirstelėjo į Linlį. 

Jo akys prisimerkė, bet jokios kitos reakcijos nebuvo. Tik viena 
ranka nukrito nuo vairo. Akimirksnį — tiesiog juokinga — Barbara 
pamanė, kad jis ta ranka ketina ją nutildyti. Bet Linlis paėmė pirmą 
pasitaikiusią kasetę ir įkišo ją į grotuvą. Tačiau neįjungė. Barbara 
žvelgė visa apmirusi į pralekiantį kraštovaizdį. 

— Aš nustebintas, kad jūs apie tai nežinote, — pagaliau ištarė 
Linlis. 

— Apie ką? 


Tada jis pažvelgė į ją. Rodės, stengiasi perprasti veido išraišką, 

įžvelgti norą užgauti, sarkazmą, gal net būtinybę įskaudinti. Paten- 
kintas tuo, ką pamatė, vėl įsižiūrėjo į kelią. 

— Prieš kokius penkerius metus mano svainis Edvardas Deven- 
portas buvo nužudytas savo namuose į šiaurę nuo Ričmondo. Vy- 
resniajam inspektoriui Naisui atrodė, kad reikia mane areštuoti. Ta 
istorija ilgai netruko, tik kelias dienas, bet vis dėlto pakankamai 
ilgai. — Vėl pažvelgė į ją, maldaujamai nusišypsojo. — Jūs nesate 
girdėjusi tos istorijos, seržante. Gana bjauru surengti gerą kokteilių 
vakarėlį apkalboms skleisti. 

— Aš... ne... ne, nesu to girdėjusi. Ir, šiaip ar taip, nevaikštau į 
kokteilių vakarėlius. - Barbara nieko nematydama nusisuko į lan- 
gą. - Manyčiau, netoli posūkis. Už kokių trijų mylių, — beviltiškai 
pridūrė. 

Barbara buvo sukrėsta iki širdies gelmių. Nebūtų galėjusi pasa- 
kyti, kodėl. Nenorėjo apie tai galvoti, tad prisivertė tyrinėti krašto- 
vaizdį, vengdama leistis į bet kokį tolesnį pokalbį su tuo vyriškiu. 
Reikėjo būtinai sukaupti dėmesį į kraštovaizdį, 17 kai Barbara tam 
atsidavė, kraštas pradėjo vilioti, gundyti, nes ji buvo taip pripratusi 
prie beprotiško Londono tempo ir beviltiško Aktono purvo bei suo- 
džių, kad Jorkšyras ją kiek pribloškė. 

Kraštovaizdis buvo tūkstančio skirtingų žalumos atspalvių: nuo 
sudurstytos iš skiautelių pūkinės antklodės - įdirbtos žemės — iki 
dykų viržynų. Kelias leidosi žemyn per slėnius, kur miškai slėpė 
nepastebimus kaimus, paskui kopė kalnų traukinuko vingiais, vėl 
išnyrančiais į atviras lygumas, kur per viržynus negailestingai pūtė 
Šiaurės jūros vėjas. Čia karaliavo avys. Jos klajojo laisvos, neap- 
tvertos, nesupančiotos senovinių šaltų akmeninių sienų, kurios įka- 
lindavo jų giminaites žemutiniuose slėniuose. 

Visur slypėjo prieštaravimai. Kultivuojamose žemėse gyvybė spro- 
go iš kievieno kampelio, iš kiekvienos gyvatvorės, vešėjo tanki aug- 
menija, kuri kitu sezonu išsiskleistų mišria petražolių, naktižiedžių, 
rusmenių ir vikių grožybe. 

Tai buvo vieta, kur eismas draudžiamas, o du šunys sumaniai gi- 


nė purių avių bandą per ganyklą, kalvos šlaitu žemyn ir dvi mylias 


NEPAPRASTAS IŠVADAVIMAS | 93 


keliu į kaimelio centrą, vadovaujami tik švilpiančio piemens, kuris 
sekė iš paskos. Paskui kaimai, didingi ąžuolai, guobos ir kaštonai — 
šis išties nematerialus reginys — netikėtai retėjo, nyko gožiamas vir- 
žynų. 

"Čia žydras dangus prasiveržė debesimis. Jis leidosi žemyn, kad 
susidurtų su šiurkščia neapvaldyta žeme. 

Žemė ir oras, ir nieko daugiau, jei neskaičiuosime stambių juo- 
dasnukių avių, kurios puikiai aklimatizavosi šioje atkampioje vie- 
tovėje. 

— Gražu, ar ne? — po kelių minučių paklausė Linlis. - Nepaisyda- 
mas visko, kas man čia nutiko, aš vis dar myliu Jorkšyrą. Manau, 
kad čia slypi vienatvė. Visiškas apleistumas. 

Ir vėl Barbara atsispyrė slaptai, miglotai už šių žodžių glūdinčiai 
potekstei, kad štai šalia sėdi žmogus, kuris gali suprasti. 

— Čia tikrai nuostabu, sere. Nepanašu į nieką, ką lig šiol esu 
regėjusi. Turbūt čia mūsų posūkis. 

Kelias į Keldeilą suko tai šen, tai ten, vesdamas juos gilyn į slėnį. 
Netrukus už posūkio automobilis paniro į mišką. Medžių šakos virš 
kelio sudarė arkas, abipus jo tankiai augo paparčiai. Barbara su 
Linliu atvyko į kaimelį tuo pačiu keliu kaip Kromvelis. Ir rado jį 


tokį patį — apleistą. 


Šv. Kotrynos bažnyčios varpų gaudesys iškart jiems pranešė, ko- 
dėl kaimelyje nė gyvos dvasios. „Devyni Sajerso siuvėjai“ jau buvo 
nutraukę Linlio mintis. Bažnyčios durys atsilapojo ir senovinis pa- 
statas Išspjovė savo mažutę bendruomenę. 

— Pagaliau, - sumurmėjo jis. Stovėjo atsišliejęs į automobilį, įdė- 
miai apžvelgdamas kaimą. 

Buvo pastatęs automobilį priešais Keldeilo viešbutėlį, mažutį tvar- 
kingą turistų prieglobstį, apraizgytą gebenių, su daugybe stiklinių 
langų, pro kuriuos į visas keturias puses atsivėrė svaiginantys vaiz- 
dai. Apžvelgdamas tai Linlis padarė išvadą, kad turbūt visam pa- 
sauly negalėjo būti netinkamesnės vietos žmogžudystei. 


Į šiaurę kilo siaura pagrindinė gatvė, abipus jos — pilko akmens 

pastatai čerpių stogais ir balta medžio apdaila. Čia buvo visi būtini 
kaimo gyvenimo patogumai: paštas didumo sulig batų dėže; nenu- 
sakoma daržovių ir vaisių parduotuvė; krautuvė rusvai gelsva iška- 
ba, reklamuojančia Liono pyragaičius (nors atrodė taip, lyg tiektų 
viską — nuo variklio alyvos iki kūdikių maistelio); Veslio koplytėlė, 
įstrigusi tarp nuotaikingai nederančių Saros arbatinės ir Sindžio gro- 
žio salono („Su gražiomis garbanomis merginos atrodo labai mie- 
los“). Šaligatviai abipus gatvės buvo visai neaukšti, ir po rytinės 
liūties priešais durų slenksčius telkšojo balos. Bet dabar dangus 
išsigiedrijo, ir oras buvo toks gaivus, kad Linlis galėjo skonėtis jo 
grynumu. 

Į vakarus kelias, vadinamas Vyskupo Fartingo gatve, vedė fermų 
link ir buvo įrėmintas įprastų tai vietovei akmenų sienų. Sankryžo- 
je, medžių pavėsyje, stovėjo namukas, kurio fasadinės durys buvo 
vos per kelis žingsnius nuo gatvės. Sodas šalia jo aptvertas, vienoje 
pusėje tolygiais tarpais pasigirsdavo mažų šunyčių cypimas, tarsi 
kas nors su jais būtų žaidęs. Prie pastato pritvirtinta iškaba: POLI- 
CIJA. Atrodė, kad ją stengtasi padaryti kuo nepastebimesnę - švie- 
siai melynos raidės baltame fone. „Arkangelo Gabrieliaus namai“, — 
užgniauždamas šypseną pamanė Linlis. 

Į pietus iš apaugusios dviejų terasų ganyklos staiga šakojosi du 
keliai. Vienas tikriausiai vedė į Keldeilo vienuolyną, kitas — per 
kuprotą tiltą, jungiantį tingiai tekančios Kelo upės krantus, vingia- 
vo į Šv. Kotrynos bažnyčią, stovinčią ant kalvelės. Ją irgi juosė že- 
ma akmenų siena, prie kurios buvo pritvirtinta Pirmojo pasaulinio 
karo paminklinė lenta — niūrus kiekvieno kaimo atributas. 

Į rytus leidosi kelias, kuriuo Linlis su Barbara atvyko į Jorkšyro 
užkampį. Anksčiau jis buvo tuščias, bet dabar šlaitu aukštyn kėbli- 
no sulinkusi moteris. Jos šalikas buvo sukištas į juodą švarką, ap- 
siavusi sunkiais aulinukais, virš kurių švietė ryškiai mėlynos pus- 
kojinės. Vienoje rankoje moteris nešėsi tinklinį krepšį. Jis maskatavo 
tuščias. Sekmadienio popietę buvo maža vilties pripildyti jį maisto 
produktų iš parduotuvėlių, nes viskas aklinai uždaryta. Be to, mo- 


teris ėjo visai kita kryptimi, negu reikėtų norint apsipirkti: iš kai- 

melio į viržynus. Turbūt fermerio žmona, kam nors ką nunešusi, 
grįžo namo. 

Kaimą supo miškai, aukštyn kylantys šlaitai, apžėlę pievomis. 
Visiškai saugi ir rami vieta. Kai liovėsi gaudę Šv. Kotrynos bažny- 
čios varpai, ant stogų ir medžiuose sučiulbo paukščiai. Kažkur de- 
gė laužas ir kvepėjo dūmais — tik jų kvapo užuomina tarsi šnabžde- 
sys ore. Sunku patikėti, kad prieš tris savaites per mylią nuo miestelio 
duktė nugalabijo savo tėvą... 

— Inspektorius Linlis? Tikėjausi, kad nereikės jūsų ilgai laukti. 
Visuomet užrakinu, kai visi bažnyčioje, nes nėra kam saugoti na- 
mo. Esu Stefa Odel, viešbutėlio savininkė. 

Išgirdęs balsą Linlis liovėsi tyrinėjęs kaimelį, o kai tik išvydo tą 
moterį, mandagus prisistatymas apmirė jo lūpose. 

Priešais stovėjo aukšta, daili, gražios figūros moteris — gal kokių 
keturiasdešimties metų. Ji buvo apsirengusi kaip į bažnyčią - gra- 
žiai sukirpta pilka linine suknele balta apykakle. Visa kita buvo 
juoda: batai, diržas, rankinė ir skrybėlaitė. Išskyrus plaukus, kurie 
buvo vario rusvumo ir krito iki pečių. Moteris atrodė stulbinamai. 

Linlis atgavo žadą. 

— Tomas Linlis, — idiotiškai pratarė. — O čia seržantė Heivers. 

— Užeikite. — Stefos Odel balsas buvo šiltas ir malonus. — Aš jau 
paruošiau jums kambarius. Šiuo metų laiku čia rasite ramų prie- 
globstį. 

Pastate, į kurį jie įžengė, buvo vėsu. Tokią atmosferą sukūrė sto- 
ros sienos ir akmeninės grindys. Jos buvo užtiestos išblukusiu Oks- 
minsterio kilimu. Stefa Odel nuvedė juos į ankštą svečių priėmimo 
kambarį — judėjo greitai ir gracingai, - ten ištraukė pasirašyti dide- 
lę registracijos knygą. 

— Jums sakė, kad patiekiu tik pusryčius, ar ne? — nuoširdžiai 
paklausė ji, tarsi numalšinti alkį šiuo metu jiems būtų buvęs svar- 
biausias dalykas. 

Nejaugi aš atrodau taip beviltiškai? 

— Mes išsiversime, ponia Odel, — atsakė Linlis. Gudrus ejimas, 


drauguži. Aiškus kaip pragaras. 

Heivers stovėjo greta, Jos veidas buvo be jokios išraiškos. 

— Panele, — pataisė šeimininkė. — Tiesiog Stefa. Jūs galite paval- 
gyti „Balandyje ir švilpynėje“ Švento Čado gatvėje arba „Šventaja- 
me Gralyje“. O jeigu norite ko nors ypatingo, yra Keldeilo dvaras. 

— „Šventasis Gralis“? 

Stefa nusišypsojo. 

— Aludė priešais Šventos Kotrynos bažnyčią. 

— Tas pavadinimas tikriausiai numaldo abstinencijos dievus. 

— Bent jau tėvą Hartą. Jis (visi tai žino) ten kas vakarą išlenkia 
vieną ar dvi pintas. Gal parodyti jums kambarius? 

Nelaukdama atsakymo šeimininkė nusivedė Linlį su Heivers suk- 
tais laiptais aukštyn, pademonstruodama, kaip pastebėjo Linlis, ne- 
paprastai gražias kulkšnis su dar gražesnėmis kojomis. 

— Mes džiaugiamės, kad atvykote į mūsų kaimelį, inspektoriau, — 
pareiškė Stefa Odel ir atidarė duris į pirmą kambarį. Paskui rankos 
mostu parodė gretimo kambario duris, nebyliai leisdama jiems su- 
prasti, kad patys turi pasirinkti, kur kuriam gyventi. 

— Jūs paslaugi. Malonu tai girdėti. 

— Suprantate, niekas iš mūsų nėra nusistatęs prieš Gabrielį. Bet 


jo čia nemėgsta, nes jis išvežė Robertą į beprotnamį. 


Linlis tiesiog perbalo iš pykčio, bet iš jo balso niekas to nebūtų 
supratęs. Barbara nenorom žavėdamasi stebėjo jo vaidybą kalbant 
telefonu. „Virtuozas“, — pripažino ji. 

— Kokia priėmusio psichiatro pavardė? Nebuvo jokio psichiatro? 
Kokia žavinga procedūra! Tada kieno atsakomybe... Kada, jūsų nuo- 
mone, aš būčiau gavęs šią informaciją, jei specialiai neįtraukėte to 
] raportą?.. Ne, bijau, kad jūsų informacija pasenusi. Jūs negalite 
perduoti savo įtarimų institucijai be oficialių dokumentų. Blogai, 
kad jūsų policijos vyresnioji medicinos sesuo atostogauja, bet ras- 
kite, kas ją pavaduotų. Negalite atiduoti devyniolikmetės merginos 
į psichiatrijos ligoninę vien dėl to, kad ji atsisako kalbėti! 

Barbarai buvo įdomu, ar Linlis leis sau pratrūkti. Ar atsiras bent 
plyšelis tuose jo gerai pritaikytuose šarvuose? 

— Bijau, kad kasdienis maudymasis vonioje irgi nėra ryškiausias 
nesutrikdomo sveiko proto rodiklis... Nestatykite manęs į vieną gretą, 
vyresnysis inspektoriau. Jeigu tai nors kiek rodo, kaip jūs sutvarkė- 
te šią bylą, nesistebiu, kad Keridžas nori nudirti jums kailį. Kas yra 
Robertos advokatas?.. Jūs susitvarkėte vienas?.. Nesakykite man, 


ko neketinote daryti. Man pavesta ši byla, todėl ji bus tiriama ko- 

rektiškai. Ar aiškiai pasakiau? O dabar atidžiai klausykite. Turite 
lygiai dvi valandas man viską pateikti Keldeile: kiekvieną orderį, 
dokumentą, užstatą, kiekvieną bet kurio pareigūno gautą žinutę, 
susijusią su šia byla. Supratote? Dvi valandas... Veberlis. Ve-ber- 
lis. Paskambinkite jam ir sutvarkykite tai. 

Linlis akmeniniu veidu atidavė telefoną Stefai Odel. 

Ji padėjo jį už registracijos pulto ir keliskart perbraukė pirštu per 
ragelį. Tik tada pakėlė akis. 

— Tikriausiai man nereikėjo jums tai sakyti? — paklausė, balsas 
išdavė nerimą. — Nenoriu, kad per mane turėtumėte nemalonumų 
su savo viršininkais. 

Linlis spragtelėjo kišeninį laikrodį ir pasižiūrėjo, kiek valandų. 

— Naisas nėra mano viršininkas. Ir, aišku, jūs privalėjote man 
pasakyti. Dėkoju, kad taip ir padarėte. Išgelbėjote mane nuo be- 
prasmiškos kelionės į Ričmondą, kurios, be abejo, troško Naisas. 

Stefa neapsimetė suprantanti. Ji tik nežymiai mostelėjo į duris 
dešinėje. 

— Aš... Gal galėčiau pasiūlyti jums išgerti, inspektoriau? Ir jums, 
seržante? Turiu tikro šviesiojo alaus, kuris, pasak Naidželo Parišo, 
„puikiai sutvarko“. Eikime čia. 

Ji nuvedė juos į tipišką Anglijos kaimo užeigos poilsio kambarį, 
kurio oras buvo pritvinkęs neseniai liepsnojusio židinio kvapo. Kam- 
barys buvo sumaniai dekoruotas, dvelkė namais, kad gyventojai jau- 
kiai jaustųsi, bet išsaugojo gana oficialią atmosferą, kad neįjunktų 
kaimiečiai, Čia buvo įvairių minkštų šilku aptrauktų kušėčių ir krės- 
lų, papuoštų mažomis pūstomis pagalvėlėmis, be tvarkos sustatytų 
klevo stalelių, — nuzulintų, įbrėžtais paviršiais; gėlėtas kilimas su 
tamsesnių spalvų lopais tose vietose, iš kur neseniai buvo patraukti 
baldai; nuobodžios reprodukcijos ant sienų: pasijodinėjimas su ska- 
likais, diena Niumarkete, kaimelio vaizdas. Bet už baro, kambario 
gilumoje, ir virš židinio buvo dvi akvarelės, kurios bylojo apie ryš- 
kų talentą ir gerą skonį. Abiejose — apgriuvusio vienuolyno vaizdai. 

Kol Stefa darbavosi prie baro, Linlis priėjo prie vienos iš jų. 


— Mielos, — pareiškė jis. - Čionykštis dailininkas? 

— Jas nutapė jaunas vyras Ezra Farmingtonas, — atsakė ji. — Tai 
mūsų vienuolynas. Šiomis akvarelėmis Ezra užsimokėjo už gyveni- 
mą čia vieną rudenį. Dabar nuolat gyvena kaime. 

Barbara žvelgė į rusvaplaukę moterį, mikliai besidarbuojančią 
prie čiaupo ir semiančią putas nuo bidone kylančio alaus, kuris 
stikliniuose bokaluose gyveno savo gyvenimą. Stefa juokėsi iki už- 
simiršimo — labai žaviai, kai putos išlipo per kraštus ant jos rankos, 
ir nejučia pakėlė pirštus prie lūpų, norėdama nulaižyti likutį. Bar- 
bara tingiai svarstė, kiek laiko prireiktų Linliui nusivesti ją į lovą. 

— Seržante? — paklausė Stefa. — Ar jums įpilti alaus? 

— Jeigu turite, aš pageidaučiau toniko, - atsakė Barbara. Ji žvel- 
gė pro langą. Lauke senasis kunigas, kuris buvo atvažiavęs pas juos 
į Londoną, susirūpinęs kalbėjosi su kitu vyru. Iš gestų ir rodymo į 
sidabro spalvos „Bentley“ buvo aišku, kad žinia apie jų atvykimą 
tapo svarbiausia kaimelio šnekų tema. Prie kunigo ir kito vyro pri- 
sidėjo moteris, ką tik perėjusi tiltą. Ji atrodė smulkutė. Gal tokį 
įspūdį darė suknelė, pernelyg plonytė ir permatoma tokiam metų 
laikui, ir puikūs it vaiko plaukai, kuriuos taršė menkiausia oro sro- 
velė. Moteris pasitrynė rankas, kad sušiltų, ir, užuot įsitraukusi į 
dviejų vyrų pokalbį, tik klausėsi, tarsi laukdama, kol vienas jų pa- 
sitrauks. Netrukus kunigas ištarė paskutinius žodžius ir nužings- 
niavo į bažnyčią. Kiti du liko stovėti. Jų pokalbis nuotaikingai ban- 
gavo, vyriškis, dirstelėjęs į moterį, kažką greitai pasakydavo, o ši 
trumpai atsakydavo. Stodavo ilgos pauzės, kai moteris įsižiūrėdavo 
į upės krantą, o vyras sukaupdavo dėmesį į viešbutėlį — o gal auto- 
mobilį priešais jį. „Kažką nepaprastai sudomino policijos atvyki- 
mas“, — nusprendė Barbara. 

— Tonikas ir alus, — dėdama stiklines ant baro pasakė Stefa. - Tai 
naminis alus, pagal mano tėčio receptą. Vadiname jį Odelio. Turite 
man pasakyti, ką apie jį manote, inspektoriau. 

Tai buvo sodrus rudas skystis, kuris, pajudinus stiklą, blykstelė- 
davo aukso spalva. 

— Jis stiprus, ar ne? — paragavęs paklausė Linlis. — Ar tikrai ne- 


norite paragauti, Heivers? 

— Užteks toniko. Ačiū, sere. 

Linlis atsisėdo greta jos ant kušetės, priešais kurią jau buvo pa- 
skleidęs bylą apie Teiso nužudymą ir šaltai pervertęs visus doku- 
mentus ieškodamas paaiškinimo, kodėl Roberta Teis paguldyta į 
Barnstingemo psichiatrinę ligoninę. Jokio paaiškinimo nebuvo. Tai 
paskatino Linlį skambinti į Ričmondą. Dabar jis pradėjo iš naujo 
skaityti popierius, griežtai dėdamas juos į krūvą. Stefa Odel, gurkš- 
nodama alų, susidomėjusi žvelgė į policininkus. 

— Mes esame gavę pradinius rašytinius nurodymus, teismo eks- 
pertizės dokumentus, nuotraukas, pasirašytus raštiškus parodymus. — 
Linlis vardydamas rodė pirštu į kiekvieną popierių. Jis pažvelgė į 
Barbarą. — Jokio rakto nuo tos sodybos. Velniai griebtų tą vyriškį! 

— Ričardas turi jų daugybę! Jeigu tik jums reikia, — greitai tarė 
Stefa, tarsi vildamasi užglaistyti tai, kad prasitarė apie Robertą ir taip 
paskatino Linlį susikivirčyti su Riėmondo policija. - Ričardas Gib- 
sonas. Jis buvo... yra Viljamo Teiso sūnėnas. Gyvena savivaldybės 
nameliuose Švento Čado gatvėje. Ji išsuka iš pagrindinės gatvės. 

Linlis pakėlė akis. 

— Kaip čia yra, kad jis turi raktus nuo sodybos? 

— Suimdami Robertą... taip, manau, jie tiesiog padavė juos Ri- 
čardui. Vis tiek jis paveldės fermą, nes žemės valda apmokėta, — 
pridūrė Stefa. — Pagal Viljamo testamentą. Tikiuosi, Ričardas kol 
kas pasirūpins sodyba. Kažkas juk turi tai padaryti... 

— Ričardas turi paveldėti sodybą? O kas testamente kalbama apie 
Robertą? 

Stefa susimąsčiusi skudurėliu šluostė barą. 

— Ričardas su Viljamu buvo nusprendę, kad ūkis atiteks Ričar- 
dui. Tai buvo pagrįstas susitarimas. Jis ten dirba su Viljamu... dir- 
bo... — pasitaisė ji, — nuo tada, kai prieš kelerius metus grįžo į Kel- 
deilą. Kai abu apsiramino po to vaido dėl Robertos, viskas išėjo tik 
į naudą. Viljamas turėjo pagalbininką, Ričardas — darbą ir ateitį, o 
Roberta — vietą, kur gyventi. 

— Seržante, — Linlis linktelėjo į Barbaros sąsiuvinį, kuris gulėjo 


prie toniko taurės. - Gal malonėtumėte... 

Stefa išraudo pamačiusi, kad Barbara siekia savo plunksnakočio. 

— Ar tai apklausa? — blyksteldama neramia šypsena pasiteiravo 
ji. —- Nežinau, ar daug kuo galėsiu padėti, inspektoriau. 

— Papasakokite mums apie vaidą ir Robertą. 

Stefa Odel apėjo aplink barą ir prisitraukusi patogų minkštą krėslą 
atsisėdo prie Linlio ir Barbaros. Tada parietė po savimi kojas ir pa- 
žvelgė į priešais gulinčią nuotraukų krūvą. Greitai nusisuko į šalį. 

— Pasakysiu jums, ką galiu. Bet tai nebus daug. Olivija gali dau- 
giau papasakoti. 

— Olivija Odel... jūsų... 

— Brolienė. Mano brolio Pauliaus našlė. - Stefa padėjo savąjį alaus 
bokalą ant stalo ir teismo dokumentais uždengė nuotraukas. - Jeigu 
jūs neprieštaraujate... 

— Atleiskite, — greitai pasakė Linlis. — Mes taip pripratome žiūrė- 
ti į tokias baisybes, kad įgijome imunitetą. — Jis sudėjo nuotraukas 
į aplanką. — Kodėl Viljamas su Ričardu susivaidijo dėl Robertos? 

— Olivija vėliau man papasakojo — tada ji buvo kartu su jais „Ba- 
landyje ir švilpynėje“, - kad viskas kilo dėl to, kaip Roberta atro- 
do. — Stefa pirštu vedžiojo per stiklą. Ant drėgno jo paviršiaus nu- 
braižė nėrinį. — Ričardas yra iš Keldeilo, bet buvo keletą metų 
išvykęs, mėgino savo laimę pelkėse augindamas miežius. Ten susi- 
tuokė, susilaukė ir poros vaikučių. Kai ūkininkauti nesisekė, grįžo 
į Keldeilą. — Stefa Odel nusišypsojo. - Sakoma, kad šis kaimas nie- 
ko lengvai nepaleidžia, taip buvo ir Ričardui. Jis buvo išvykęs aš- 
tuonerius ar devynerius metus, o grįžęs apstulbo: kaip pasikeitė 
Roberta! 

— Jūs sakėte, vaidas kilo dėl to, kaip ji atrodo? 

— Ji ne visuomet atrodė taip kaip dabar. Visada buvo stambi mer- 
gina, žinoma, net aštuonerių metų, kai Ričardas išvyko. Bet nie- 
kuomet nebuvo... — Stefa padelsė, aišku, subtiliai ieškodama taik- 
laus žodžio, kad tiksliai perteiktų įspūdį. 

— Nutukusi, — užbaigė Barbara. Kaip karve. 

— Taip, — dėkinga toliau kalbėjo Stefa. — Ričardas su Roberta 


visuomet buvo geri draugai, nors jis dvylika metų už ją vyresnis. 

Sugrįžti ir rasti savo pusseserę taip prastai atrodančią. Noriu pasa- 
kyti — fiziškai, nors ne tik... Tai Ričardui buvo baisus sukrėtimas. 
Jis kaltino Viljamą, kad šis apleido mergaitę. Sakė, kad ji tokia 
pasidarė stengdamasi patraukti tėvo dėmesį. Viljamas įtūžo. Olivi- 
ja pasakojo, kad niekuomet nebuvo mačiusi jo tokio pikto. Vargšas 
vyras! Jo gyvenimas buvo gana keblus ir be sūnėno kaltinimų. Bet 
jie susitarė. Kitą dieną Ričardas atsiprašė. Sutarė, kad Viljamas 
neveš Robertos pas gydytoją (čia jis nenusileido), bet Olivija sugal- 
vos mergaitei dietą. Nuo tada viskas klojosi puikiai. 

— Iki to įvykio prieš tris savaites, - įsiterpė Linlis. 

— Jeigu jūs nuspręsite, kad Roberta nužudė savo tėvą, tada tie- 
sa, - viskas klojosi gerai iki to įvykio prieš tris savaites. Bet aš ne- 
tikiu, kad ji nužudė Viljamą. Nė akimirką netikėjau. 

Linlis pažvelgė nustebęs, su kokia vidine jėga Stefa Odel ištarė 
šiuos žodžius! 

— Kodėl? 

— Nes, be Ričardo, kuris, dievaži, turi pakankamai rūpesčių su 
savo šeima, Viljamas buvo viskas, ką Roberta turėjo. Be skaitymo ir 
svajonių, ji turėjo tik savo tėvą. 

— Roberta neturėjo bendraamžių draugių? Jokių mergaičių fer- 
mose ar kaime? 

Stefa papurtė galvą. 

— Ji laikėsi atokiai. Kai nedirbo su tėvu fermoje, daugiausia skai- 
te. Ateidavo čia kasdien pasiimti „Guardian“. Ir taip jau daug me- 
tų. Teisai niekuomet neužsisakydavo laikraščio į namus, tad Rober- 
ta ateidavo kiekvieną pavakarę, kai visi būdavo jau perskaitę, ir 
mes leisdavome neštis jį namo. Roberta turbūt buvo perskaičiusi 
visas savo mamos knygas, kokias tik rado namuose, visą Maršą Fit- 
zalan, ir jai liko tik laikraštis. Jūs matote, mes neturime bibliote- 
kos. —- Stefa Odel pašnairavo į stiklinę savo rankose. — Nors prieš 
kelerius metus mergina liovėsi skaičiusi laikraščius. Kai mirė ma- 
no brolis. Aš pamaniau... — pilkšvai mėlynos Stefos akys patamsė- 


jo, - kad galbūt Roberta buvo įsimylėjusi Polą. Kai jis prieš ketve- 


NEPAPRASTAS IŠVADAVIMAS | 103 


rius metus mirė, kurį laiką mes tos merginos visai nematėme. Ir ji 


daugiau niekuomet nebeatėjo paprašyti „Guardian“. 


Jeigu toks mažas kaimelis kaip Keldeilas turėtų nepageidautiną 
vietą, iš kurios gyventojai stengtųsi ištrūkti, tai būtų buvusi Švento 

Čado gatvė. Ji labiau priminė skersgatvį negu gatvę. Negrįstas ke- 
lias vedė į niekur. Bet ant kampo buvo aludė —- „Balandis ir švilpy- 
nė“. Jos durys ir medžio apdaila nudažyti šviesiai violetine spalva, 
o pati atrodė taip, lyg trokštų, kad būtų nuskilusi laimė įsikurti kur 
nors — bet kur - kitur. 

Ričardas Gibsonas ir jo šeimynėlė gyveno paskutiniame šios gat- 
vės name. Tai buvo varganas akmeninis pastatas apsilupinėjusiais 
langų rėmais ir fasadinėmis durimis, kadaise karališkos mėlynos 
spalvos, kuri dabar išbluko iki visai pilkos. Dabar durys buvo atvi- 
ros vėlyvai pavakarei, nepaisant slėnyje greitai krintančios tempe- 
ratūros, ir iš ankšto namo sklido audringas kivirčas. . 

— Kad tave kur! Taigi daryk ką nors! Juk jis yra tavo sūnus, Jėzau 
Kristau! Turbūt manei, kad jis stebuklingai gimė iš Mergelės Mari- 
jos, sprendžiant iš to, kaip domėjaisi jo auklėjimu! 

Taip rėkė moteris, jos riksmas, rodės, bet kada gali virsti isterija 
ar garsiu nevaldomu kvatojimu. 

Atsakydamas suniurnėjo vyriškas balsas, neatpažįstamai įsilie- 
damas į bendrą triukšmą. 

— O tada bus geriau? Vienas juokas, Dikai! Kai turi tą prakeiktą 
fermą, kuria gali pasiteisinti. Kaip ir praėjusią naktį! Juk negalėjai 
sulaukti, kol čia atsidursi, tiesa? Tad nekalbėk man apie tą fermą! 
Kai turėsi penkis šimtus akrų, kuriuose galėsi pasislėpti, mes tavęs 
niekuomet nebematysime! 

Linlis smarkiai pabeldė į atdaras duris. Vaizdas prieš juos sustin- 
go. Su lėkšte ant kelių, aiškiai stengdamasis suvalgyti kažkokį vi- 
siškai apetito nekeliantį valgį, ant įdubusios kušetės sėdėjo vyras, o 
priešais jį su šukomis rankoje stovėjo moteris. Abudu stebeilijo į 


nelauktus svečius. 

— Užklupote mus pačiu laiku. Jau būtume ėję gulti, - pasakė Ri- 
čardas Gibsonas. 

Ta šeima buvo tikras kontrastų portretas. Vyras — milžinas, kone 
šešių su puse pėdų aukščio, juodaplaukis, tamsaus gymio ir sar- 
doniškų rudų akių. Jo sprandas buvo it jaučio, rankos ir kojos — 
stambios kaip darbininko. O žmona, priešingai, - blondinė, griež- 
tų veido bruožų, tą akimirką baltutėlaitė iš įtūžio. Atmosfera tarp 
jų buvo tokia įkaitusi, kad vertė patikėti tuo, ką sakė vyriškis. 
Poros santykiai atrodė tokie, kad visi argumentai ir ginčai tebuvo 
susirėmimas prieš didįjį mūšį - kas šeimininkaus tarp paklodžių. 
Ir atsakymas, sprendžiant iš to, ką pamatė Linlis ir Heivers, buvo 
tikrai neaiškus. 

Madlena Gibson metė į savo vyrą paskutinį degantį žvilgsnį, ku- 
ris tiek pat bylojo apie geismą, kiek ir apie įtūžį, ir išėjo iš kamba- 
rio paskui save trinktelėdama virtuvės duris. Jai išėjus stambusis 
vyras sukikeno. 

— Aštuoni tigro stonai, — paaiškino stodamasis, — moteris tikrai 
geba sukurti pragarą. — Jis ištiesė plačią leteną. — Ričardas Gibso- 
nas, — maloniai tarė. —- Jūs turbūt iš Skoland Jardo? 

— Kai Linlis prisistatė, Gibsonas kalbėjo toliau: 

— Sekmadieniai čia sunkiausi. 

— Jis linktelėjo galva į virtuvę, iš kur sklindantis nuolatinis aima- 
navimas rodė, kokie santykiai tarp motinos ir tų, kuriuos 1š triukš- 
mo galėjai palaikyti keturiolika vaikų. - Roberta pagelbėdavo. Bet 
dabar likome be jos. Aišku, jūs tai žinote. Todėl čia ir atėjote. 

Ričardas Gibsonas svetingai parodė dvi senovines kėdes, kurių 
kamšalai siekė grindis. 

Linlis ir Heivers perėjo per kambarį, peržengdami sulaužytus žais- 
lus, išmėtytus laikraščius ir bent tris beveik suvalgyto maisto lėkš- 
tes, kurios gulėjo ant plikų grindų. Kažkur kambaryje per ilgai sto- 
vėjo stiklinė pieno, nes jo raugas permušė net kitus prastai pagaminto 
maisto kvapus ir dvokiančią išvietę. 

— Jūs paveldėjote fermą, pone Gibsonai, - tarė Linlis. - Ar greitai 


ten persikraustysite? 

— Man negali būti greitai. Nesu tikras, kad mano santuoka ištvers 
dar vieną mėnesį. — Gibsonas pirštais nustūmė lekštę nuo kušetės. 
Nežinia iš kur išlindo perkarusi katė. Pauostė sudžiūvusią duoną, 
aštrias sardines, bet neėdė. Gibsonas stebėjo tą padarą, jo veidas 
pralinksmėjo. 

— Jūs čia gyvenate kelerius metus, tiesa? 

— Konkrečiai — dvejus. Dvejus metus, keturis mėnesius ir dvi 
dienas, jei kalbėsime dar tiksliau. Galėčiau patikslinti ir valandas, 
bet, manau, jūs supratote. 

— Atleiskite, nugirdau, kad jūsų žmona ne itin džiaugiasi Teiso 
ferma. 

Gibsonas nusijuokė. 

— Jūs gerai išauklėtas, inspektoriau Linli. Man patinka, kai poli- 
cija atvyksta signalizuodama. 

Jis persibraukė tankius plaukus, pažvelgė į grindis ir susirado 
butelį alaus, kuris toje maišalynėje buvo atsargiai pastatytas prie 
sofos krašto. Pakėlęs jį ištuštino ir atgalia ranka nusišluostęs burną 
kalbėjo toliau. Tai buvo gestas žmogaus, įpratusio valgyti laukuose. 

— Ne, Madlena vėl nori pelkių. Jai reikia erdvės, vandens ir dan- 
gaus. Bet aš negaliu jai to duoti. Privalau duoti tai, ką galiu. — Gib- 
sonas nužvelgė seržantę Heivers, palinkusią prie užrašų knygelės. — 
Skamba taip, lyg kalbėtų žmogus, nužudęs savo dėdę, ar ne? — ma- 


loniai paklausė jis. 


Galiausiai Henkas užklupo juos novicijų kambaryje. Sent Džeim- 
sas, tuo metu bučiavęs žmoną - jos oda svaiginamai kvepėjo lelijo- 
mis, pirštai švelniai it šilkas braukė per jo plaukus, Deboros šnabž- 
desys: „Mano meile“ prie jo lūpų įkaitino kraują, — pakėlė akis ir 
pamatė amerikietį, šelmiškai besišypsantį, užsikorusį aukštai ant 
sienos. 

— Pči! - Henkas mirktelėjo. 

Sent Džeimsas norėjo jį užmušti. Debora iš nuostabos neteko ža- 
do. Henkas neprašytas nušoko žemyn ir prisidėjo prie jų. 


— Ei, pupa! — sušuko jis. - Radau čia balandėlius įsimylėjėlius! 

Jojo Vatson pasirodė vos po kelių sekundžių. Ji įėjo pro apgriuvu- 
sio vienuolyno durų angą, pavojingai stypčiodama ant aukštų kul- 
niukų. Jai ant kaklo kaip priedas prie grandinių ir pigių pakabukų 
kabojo fotoaparatas. 

— Ji padarė kelias nuotraukas, — paaiškino Henkas, linktelėda- 
mas į žmoną. - Dar kelios minutės, ir mes calėsime jiems pasiūly- 
ti kelias mielas nuotraukas! — Vyriškis prunkštelėjo, meiliai pa- 
plekšnojo Sent Džeimsui per petį. — Nė kiek tavęs nekaltinu, 
jaunuoli! Jeigu ji priklausytų man, negalėčiau rankų atitraukti. — 
Henkas trumpai žvilgtelėjo į žmoną: — Po paraliais, pupa, būk 
atsargi! Tokioje vietoje nusilauši sprandą. — Tada vėl atsigręžė į 
anuodu ir pastebėjo Deboros įrangą — fotoaparato dėžę, trikojį, 
numestus objektyvus. — Ei, jūs irgi fotografuojate? Atitraukiau nuo 
tikslo, ar ne? Tai jūsų medaus mėnuo. Eikš čia, žemyn, pupa. Pri- 
sidėk prie mūsų! 

— Taip greitai grįžote iš Ričmondo? - pagaliau prisiverstinai man- 
dagiai pavyko paklausti Sent Džeimsui. Debora, pastebėjo jis, vog- 
čia stengėsi išlyginti savo drabužius. Žmonos akys susidūrė su jo — 
kupinos juoko ir šelmystės, degančios troškimu. Ką, dėl Dievo, čia 
dabar veikia tie amerikiečiai? 

— Gerai, — pripažino Henkas, kai Jojo pagaliau priėjo prie jų, — 
turiu pasakyti, kad Ričmondas nebuvo toks patrauklus, kaip tu man 
pasakojai. Iš to pasivažinėjimo mes nepatyrėme malonumo. Ką pa- 
sakysi, Jojo, pupa? Argi mums tai nepatinka? 

— Henkas mėgsta važiuoti priešinga kelio juosta, — paaiškino 
Jojo. Ji suraukė nosį. Pamatė, kaip.susižvalgė jaunavedžiai. - Hen- 
kai, kodėl mums nepasivaikščiojus Vyskupo Fartingo keliu? Argi 
nebūtų puiku šitaip užbaigti popietę? — Ranka be papuošalų ji 
suėmė vyro alkūnę, stengdamasi nutraukti jį ant vienuolyno grin- 
dinio. 

— Na jau ne, —- maloniai atsakė Henkas. — Aš gana prisivaikščio- 
Jau šioje kelionėje, pakaktų visam gyvenimui. — Jis gudriai pasuko 
galvą į Sent Džeimsą. — Jūs mums davėte tokį žemėlapį, draugužiai! 


Jeigu pupa nebūtų tokia greita sužiūrėti pakelės ženklų, dabar bū- 

tume Edinburge. - Jis ištarė „„Edinberge“. — Taigi jokio nuostolio, 
tiesa? Atvykome laiku, kad parodytume jums pačią mirties skylę. 

Nebuvo ką daryti, kaip tik eiti kartu. 

„— Mirties skylę? - pasiteiravo Debora. Ji buvo priklaupusi ir dėjo 
į dėklą savo įrangą — kelioms akimirkoms pamirštą užsižiūrėjus į 
mėlynas Saimono akis. 

— Prisimenate kūdikį? — kantriai paklausė Henkas. — Nors atsi- 
žvelgiant į tai, kam dabar esate nusiteikę, sakyčiau, kūdikio istorija 
jūsų mirtinai neišgąsdino, ar ne? — Jis gašliai mirktelėjo. 

— Ak, kūdikis, —- atsakė Sent Džeimsas. Jis pakėlė Deboros dėžę. 

— Štai ir sudominau jus! - šūktelėjo Henkas. - Manau, iš pradžių 
tikriausiai truputį susierzinote, kad šitaip į jus spoksojau. Bet da- 
bar turbūt sudominau. 

— Taip, tikrai, — atsakė Debora, bet jos mintys klaidžiojo kitur. 
Keista, kad visa tai įvyko akimirksniu. Ji mylėjo Saimoną, mylėjo 
nuo pat vaikystės. Bet vienu metu it svaiginantis žaibo trenksmas 
nusmelkė suvokimas, jog kažkas pasikeitė, pasidarė tarp jų visiškai 
kitaip nei anksčiau. Sent Džeimsas netikėtai tapo ne tuo švelniuoju 
Saimonu, kurio tykus buvimas pripildydavo širdį džiaugsmo, bet 
gundančiu meilužiu, kurio išvaizda ją sujaudindavo. „„Dievaži, De- 
bora, tu buvai visai sukvailiojusi iš geismo“, — mąstė ji. 

Sent Džeimsas išgirdo, kaip žmona tyliai juokiasi. 

— Debora? — paklausė jis. 

Henkas supratingai kumštelėjo alkūne jam į šoną. 

— Nesijaudink dėl nuotakos, - patikėjo paslaptį. — Iš pradžių jos 
visos drovios. 

Henkas išdidžiai ėjo pirmas, kaip Stenlis prieš Livingstoną, ro- 
dydamas savo žmonai įdomias vietas: 

— Nufotografuok tai, pupa. Nukreipk objektyvą! 

— Atleisk, mano meile, - sumurmėjo Sent Džeimsas, kai jie sekė 
paskui anuodu per apgriuvusį vestibiulį, paskui — per kiemą, tada 
pro šiltnamį į vienuolyną. — Maniau, kad pasirūpinau juo atsikraty- 
ti bent jau iki vidurnakčio. Dar penkios minutės, ir bijau, kad tas 


amerikietis būtų pagavęs mane pridarantį tau nemažai rūpesčių! 

— Kokia mintis! — nusijuokė Debora. - Ak, Saimonai, o kas, jeigu 
taip būtų atsitikę? Henkas būtų sušukęs: ,„Nukreipk savo objekty- 
vą, pupa!“, ir mūsų meilė galėtų būti amžinai sužlugdyta! 

Deboros akys šoko ir žybčiojo. Plaukai žvilgėjo popiečio saulėje, 
nerūpestingai plaikstydamiesi apie kaklą 17 pečius. 

Sent Džeimsas giliai ir skausmingai įkvėpė. 


— Aš taip nemanau, - ramiai pasakė jis. 


Mirties skylę jie rado zakristijos griuvėsiuose. Tai buvo siauras 
bestogis prieangis, apaugęs žole ir laukinėmis gėlėmis, iškart už 
senovinės bažnyčios pietinės skersinės navos. Toje vietoje sieną 
dalijo keturios gaubtos nišos. Henko nuomone, būtent čia ir įvyko 
drama. 

— Vienoje tų nišų, — pareiškė jis. —- Nufotografuok tai, pupa, — 
nužingsniavo per žolę ir išsišiepęs papozavo. — Regis, čia vienuo- 
liai laikė savo bažnytinius skarmalus. Lyg ir savotiška spinta. Mūsų 
minimą naktį kūdikis buvo įkištas vidun bei paliktas mirti. Tiesiog 
silpna, kai pagalvoji, tiesa? — Henkas atšoko. - Kaip tik vaiko dy- 
džio, - pridūrė susimąstęs. - Kaip ten sakoma? Buvo paaukotas? 

— Nesu tikras, kad cistersų vienuoliai tai praktikavo, — pareiškė 
Sent Džeimsas. - Žmonių aukojimas jau daug metų nebemadingas. 

— Gerai, tada norėčiau išgirsti tavo nuomonę? Kieno buvo tas 
vaikas? 

— Negaliu net pradėti spėlioti, - atsakė Sent Džeimsas, labai ge- 
rai žinodamas, kad Henkas bemat išdėstys savo teoriją. 

— Tada aš jums papasakosiu, kaip viskas nutiko, nes mudu su 
pupa jau pirmą dieną tai išsiaiškinome. Ar ne, pupa? — Luktelėjęs, 
kol moteris ištikimai linktelės galva, tarė: — Ateikite čia, Šį bei tą 
parodysiu jums, balandėliai. 

Henkas nusivedė juos pro pietinę skersinę navą, per nelygų pres- 
biterijos grindinį, pro sienos ertmę į lauką. 

— Na, dabar matote! — Jis pergalingai parodė į siaurą takelį, ve- 
dantį per mišką į šiaurę. 


— Žinoma, matau, — atsakė Sent Džeimsas. 

— Ir jums aišku? 

— Ak, ne! 

Henkas sušuko: 

— Žinoma, kad ne! Tai todėl, kad negalvojate apie tai kaip mudu 
su pupa, tiesa, cukrinis kąsneli? 

Cukrinis kąsnelis liūdnai linktelėjo, su tylia atgaila vedžiodama 
triušio akimis nuo Sent Džeimso prie Deboros. 

— Čigonai! - kalbėjo toliau jos sutuoktinis: - Gerai, gerai, aš tai 
pripažįstu. Mudu su pupa to nesupratome, kol šiandien jų nepama- 
teme. Jūs žinote, ką turiu galvoje? Pakelėje stovėjo gyvenamosios 
automobilių priekabos. Taigi mes supratome, kad tą naktį kelias 
irgi turėjo būti. Tas kūdikis tikriausiai buvo čigonų... 

— Žinau, kad čigonai nepaprastai myli savo vaikus, - šaltai tars- 
telėjo Sent Džeimsas. 

— Taigi, šiaip ar taip, ne tą kūdikį, - nesuglumo Henkas. — Sukite 
čia, jaunuoliai. Deni ir Ezra buvo kažkur viršuje, — jis neaiškiai 
pamojo į tą pusę, iš kurios jie buvo atėję, — pasirengę žengti ryžtin- 
zą žingsnį, suprantate? Ir stypčiodama ant pirštų galų šiuo takeliu 
atėjo senė su vaiku... 

— Senė? 

— Taip, argi nesuprantate? 

— Be abejo, kūdikių griovyje pribuvėja, - pasakė Džeimsas. 

— Griovyje? — Henkas nekreipė dėmesio į tiesioginę užuominą 
tarsi į medvilnės pūką ant savo švarko. — Senė apsidairė į kairę ir į 
dešinę, - Henkas tai vaizdžiai pademonstravo, - ir įslinko į vienuo- 
lyną. Apsidairė ieškodama atmatų dėžės... 

— Tikrai įdomi teorija, — įsiterpė Debora, — bet man čigonų visuo- 
met truputį gaila. Regis, juos kaltina dėl visko, argi ne? 

— Tai, mažoji nuotaka, leido man apmąstyti antrą teoriją, — žaviai 
nusišypsojo Henkas. 


Pupa Jojo atsiprašomai mirkčiojo. 


Gemblerio ūkis buvo puikiai tvarkomas. Tai nestebino, nes Ri- 


čardas Gibsonas toliau jame dirbo visas tris savaites po dėdės mir- 

ties. Atvėrę gerai alyva išteptus vartus, kurie buvo užkabinti ant 
dviejų akmeninių stulpų, Linlis su Heivers įėjo į kiemą ir apžvelgė 
sodybą. 

Tai bent palikimas! Kairėje stovėjo sodybos pastatas — senas 
namas, pastatytas iš įprastų šiam kraštui rudų plytų, su naujai 
nudažyta balta medžio apdaila ir geibiais apkarpytais vijokliais, 
apraizgiusiais pinučius virš langų ir durų. Sodyba buvo atokiau 
nuo Gemblerio kelio, atskirta puikiai prižiūrimo sodo, aptverto 
tvora nuo avių. Prie namo buvo žemas ūkinis priestatas, o dešinė- 
Je stovėjo daržinė. 

Kaip ir namas, ji buvo pastatyta iš plytų, su negrabiu čerpių 
stogu. Daržinė turėjo du aukštus, antrajame žiojėjo langai, pro 
kuriuos buvo matyti kopėčių viršus. Pirmasis aukštas buvo skirtas 
tik gyvuliams ir įrankiams. Vežimai buvo laikomi priestate, toliau 
nuo namo. 

Linlis su Barbara perėjo švariai nušluotą kiemą, ir jis įkišo raktą 
į surūdijusią spyną, kabančią ant daržinės durų. Ši siūbuodama be 
garso atsirakino. Viduje vis dar buvo klaiku, blausu, atsidavė su- 
plėkusiais šiaudais. Ir pernelyg šalta... Visa tai tik sustiprino žino- 
jimą, kad čia neseniai žiauriai nužudytas žmogus. 

— Ramu, - pasakė Heivers. Ji kiek luktelėjo prie durų, kol įėjo 
Linlis. 

— Aha, — atsakė jis nuo trečio gardo. — Tikiuosi, tai dėl avių. 

— Ką sakote, sere? 

Linlis pažvelgė į Barbarą iš ten, kur buvo pritūpęs ant grublėtų 
akmeninių grindų. Ji buvo balta kaip drobė. 

— Avys, seržante, — pasakė jis. - Jos aukštumėlėje, pievoje, prisi- 
menate? Štai kodėl taip ramu. Pažvelkite čia? — Matydamas, kad 
Heivers delsia prieiti, pridūrė: — Jūs buvote teisi. 

Sulig tais žodžiais Barbara priėjo ir permetė akimis gardą. Kam- 
pe kūpsojo krūva suplėkusio šieno. Per vidurį matyti ne per di- 
džiausias išdžiūvusio kraujo klanas —- rudas, ne raudonas. Dau- 
giau nieko. 


— Teisi, sere? — paklausė Heivers. 


NEPAPRASTAS IŠVADAVIMAS | 111 


— Miręs vietoje, jei leisite taip pasakyti. Ne lašelio kraujo ant 
sienų. Nemanau, kad kas nors čia būtų atvilkęs kūną. Jokių žymių, 
kad nusikaltimo scena buvo surežisuota jau po įvykio. Puikiai mąs- 
tote, Heivers. 

" Linlis žvilgtelėjo aukštyn, kad pamatytų jos veide nuostabą. Su- 
trikusi Barbara paraudo: — Dėkoju, sere. 

Linlis atsistojo ir vėl sutelkė dėmesį į gardą. Apvertė kibirą, ant 
kurio sėdėjo Roberta, kai kunigas ją rado. Šis buvo savo vietoje. 
Šienas, į kurį buvo nusiritusi galva, liko nepaliestas. Išdžiūvusio 
kraujo klane žymu brėžiai, palikti teismo ekspertizės komandos. 
Kirvis paimtas, tačiau visa kita liko taip, kaip iš pradžių buvo nufo- 
tografuota. Išskyrus kūnus. Kūnus. Gerasis Dieve! Jausdamasis taip, 
kaip ir troško tas kvailys Naisas, Linlis priblokštas išsižiojo sukre- 
šėjusio kraujo dėmės pakraštyje pamatęs įsispaudusį bato kulną, o 
jame kelis pridžiūvusius juodus ir baltus plaukus. Jis pasisuko į 
Heivers. 

— Šuo, - pasakė. 

— Inspektoriau? 

— Heivers, kur, dėl Dievo, Naisas dėjo šunį? 

Barbaros akys nukrypo į tą patį įspaudą, ji irgi pamatė plaukus... 

— Tai buvo pažymėta raporte, ar ne? 

— Nebuvo, - pašnabždomis nusikeikęs atsakė Linlis. Jis suprato, 
kad turėjo ištraukti iš Naiso kiekvieną informacijos trupinį, tarsi 
būtų chirurgas, krapštantis kulkas. Tai būtų buvęs tikras pragaras... — 
Apžiūrėkime namą, — niūriai pasakė jis. 

. Policininkai įėjo į namą, kaip įeidavo šeima, — pro atvirą korido- 
rių tarsi priebutį, kur ant kablių kabėjo seni švarkai ir apsiaustai, o 
palei sieną po vienos lentos suoleliu stovėjo darbiniai batai. Namas 
buvo tris savaites nešildomas. Kažkur Gemblerio keliu nuvažiavo 
automobilis, tačiau jo ūžimas buvo tolimas ir prislopintas. 

Koridorius Barbarą su Linliu iškart nuvedė į virtuvę. Ji buvo di- 
delė. Ant grindų patiestas raudonas linoleumas, ant jo stovėjo tam- 
sių pelenų spalvos spintelės su stalčiais, ant sienų kabėjo akinan- 


čio švarumo virtuvės reikmenys, tarsi jie vis dar kasdien būtų 

šveičiami. Šiaip ar taip, viskas savo vietose. Joks indas neišimtas iš 
spintutės, jokio trupinio ant vienintelio darbo stalo, jokios dėmės, 
darkančios baltos ketaus plautuvės paviršių. Virtuvės viduryje sto- 
vėjo nedažytas pušinis stalas. Jo viršus išraižytas daugybės įpjovi- 
mų pjaustant tūkstančius daržovių, išblukintas maisto gaminimo per 
kelias kartas. | 

— Nenuostabu, kad Gibsonas nori šitos vietos, — pasakė viską 
apžvelgęs Linlis. - Tikrai toli gražu ne Švento Čado gatvelė. 

— Ar jūs juo tikite, sere? — paklausė Heivers. 

Linlis nustojo tyrinėjęs spinteles: 

— Kad tuo metu, kai buvo nužudytas Teisas, jis gulėjo lovoje su 
žmona? Atsižvelgiant į tai, kokie jų santykiai, tai įtikimas alibi. Ar 
jūs taip nemanote? 

— Aš... aš manau, sere. 

Linlis žvilgtelėjo į Barbarą. 

— Bet jūs tuo netikite. 

— Tik tiek, kad... Ponia Gibson atrodė taip, lyg meluotų. Lyg būtų 
supykusi ant vyro. O gal pyko ant mūsų... 

Linlis apsvarstė Heivers žodžius. Madlena Gibson iš tikrųjų kal- 
bėjo su jais nenoromis, išspjaudama žodžius, tik retkarčiais, lyg 
ieškodama patvirtinimo, dirstelėdama į savo vyrą. Fermeris, kol ji 
kalbėjo, santūriai rūkė, iš veido atrodė, kad jis visai tuo nesidomi, 
bet tamsiose akyse akivaizdžiai sužibdavo linksmumas. 

— Sutinku, kad kažkas ne visai taip. Pereikime čia. 

Abu pro duris nuėjo į valgomąjį, kur raudonmedžio stalas buvo 
uždengtas švaria kremine nėrinių staltiese. Ant jo stovėjo vaza su 
jau seniai sudžiūvusiomis geltonomis rožėmis, žiedlapiai lyg ašaros 
buvo nubirę ant audeklo stačiakampio. Vienoje stalo pusėje stovėjo 
priderintas bufetas, pačiame jo viduryje — sidabrinė žvakidė pietų 
stalui, tarsi kažkas būtų matuokliu aimatavęs vienodą atstumą nuo 
abiejų galų. Įstiklintoje spintelėje puikavosi gražus porceliano in- 
dų rinkinys, aiškiai namo gyventojų nenaudojamas. Tai buvo seno- 
viniai Beliko kūriniai, kiekvienas padėtas, pakreiptas, ar pasuktas 


taip, kad būtų matyti pats jo gražumas. Kaip ir virtuvėje, čia viskas 

buvo savo vietoje. Jeigu ne gėlės, galėtum pamanyti, kad vaikštinė- 
J! po muziejų. 

Vis dėlto perėję koridoriumi iš valgomojo jie aptiko pirmuosius 
namo gyvybės ženklus. Nes čia, svetainėje, Ieisas buvo įrengęs šven- 
tyklą. 

Heivers pirma įėjo į kambarį, tačiau pažvelgusi vidun nejučia 
sušuko ir greitai žingtelėjo atgal, kilstelėdama vieną ranką, tarsi 
norėdama apsisaugoti nuo smūgio. 

— Kas nors negerai, seržante? — Linlis atidžiai apžiūrėjo kambarį, 
stengdamasis pamatyti, kas išgąsdino Barbarą, tačiau į akis krito 
tik baldai ir fotografijų kolekcija viename kampe. 

— Atleiskite, pamaniau... - Barbara nutaisė nenatūralią miną, lyg 
ir šypseną. — Atleiskite, sere. Aš... Aš turbūt išalkau. Šiek tiek ap- 
svaigo galva. Man viskas gerai. - Ji nuėjo į kambario kampą, kur 
kabėjo fotografijos. Priešais jas stovėjo surikiuotos žvakės, po jo- 
mis- negyvos gėlės. — Tai turbūt motina, - nutęsė Barbara. - Kokia 
duoklė! 

Linlis atsistojo šalia jos prie trikojo stalelio, priremto prie sienos. 

— Graži moteris, — žiūrėdamas į nuotrauką švelniai pasakė. — 
Juk tikrovėje ji nebuvo gražesnė nei čia, tiesa? Pažvelk į vestuvių 
nuotrauką. Atrodo taip, tarsi būtų dešimties metų! Kokia maža 
būtybėlė... 

Tarp jų liko tvyroti kažkas neištarta. Kaip ji pagimdė tokią karvę 
kaip Roberta? 

— Ar nemanote, kad tai šiek tiek... — Heivers pritilo, ir Linlis 
pažvelgė į ją. Moteris tvirtai sugniaužė rankas priešais save. - Turiu 
galvoje, jeigu jis ketino vesti Oliviją, sere. 

Linlis užsirašė, kaip atrodė ta moteris: maždaug dvidešimt ketve- 
rių, gaivus, besišypsantis veidas, auksinės strazdanos, nubėrusios 
nosį, ilgi, žvilgantys geltoni plaukai, surišti į uodegą. Žavinga. Jis 
atsitraukė nuo nuotraukų. 

— Tarsi Teisas šio kambario kampe būtų įkūręs naują religiją, — 
pasakė Linlis. - Makabriška, ar ne? 


— Aš... — Barbara atitraukė akis nuo fotografijos. — Taip, sere. 

Linlis apžiūrėjo kitą kambario pusę. Ten ir toliau vyko kasdienis 
gyvenimas. Čia buvo jaukiai nudėvėta kušetė, kelios kėdės, lenty- 
na su aibe žurnalų, televizorius ir moteriškas rašomasis stalas. Lin- 
lis jį atidarė. Sugrūsti rašymo reikmenys, skardinė su pašto žen- 
klais, trys neapmokėtos sąskaitos. Žvilgtelėjo į jas: vaistinės receptas 
Teiso migdomiesiems, už elektrą, telefoną. Žvilgtelėjo į pastarąją, 
tačiau nepamatė nieko įdomaus. Jokių tolimų skambučių. Viskas 
švaru ir tvarkinga. 

Už svetainės buvo mažutė bibliotekėlė — kabinetas. Barbara su 
Linliu atidarė jo duris, nustebę susižvalgė ir įžengė vidun. Trys sie- 
nos nustatytos lentynomis iki pat lubų, ir kiekviena prigrūsta kny- 
gų. Knygos, sukrautos stirtomis. Knygų rietuvės. Knygos, laisvai 
sukritusios viena ant kitos. Knygos — stačios, šaltai stebinčios. Vi- 
sur knygos. 

— Bet Stefa Odel sakė... 

— Kad čia nėra bibliotekos, todėl Roberta ateidavo laikraščių, — 
užbaigė Linlis. — Ta mergina buvo perskaičiusi visas savo knygas — 
argi tai įmanoma? — ir visas Maršos Fitzalan. Kas, beje, ta Marša 
Fitzalan? 

— Mokyklos mokytoja, — atsakė Heivers. —- Gyvena Švento Čado 
gatvelėje. Greta Gibsonų. 

— Dėkui, — sumurmėjo Linlis, žiūrinėdamas lentynas. Užsidėjo 
akinius. — Aha. Visko po truputį. Bet jie smarkiai įnikę į seseris 
Brontes, tiesa? 

Heivers atsistojo šalia. 

— Ostin, — skaitė ji, — Dikensas, šiek tiek Lorenso. Jie pasinėrę į 
klasiką. 

Barbara ištraukė „Puikybė ir prietarai“, atvertė ją. Teses/ - buvo 
pakeverzota vaikiška rašysena ant priešlapio. Tą patį rado Šekspy- 
ro ir Dikenso, dviejų Nortono antologijų ir visų Brončių knygų prieš- 
lapiuose. 

Linlis nuėjo prie knygų stovo, kuris stovėjo po vieninteliu kam- 
bario langu. Jis buvo skirtas dideliems žodynams, tačiau viršuje 


padėta nepaprastai stora iliustruota Biblija. Perbraukė pirštais že- 

myn puslapį, kur buvo atversta knyga. „Aš esu jūsų brolis Juoza- 
pas, kurį pardavėte į Egiptą, — skaitė. — O dabar nesikankinkite, 
nepriekaištaukite sau, kad čionai mane pardavėte. Juk iš tikrųjų 
Dievas pasiuntė mane pirm jūsų išgelbėti gyvasties. Jau dveji me- 
tai, kai badas kilo krašte. Betgi dar penkerius metus nebus nei aria- 
ma, nei nuimamas derlius. Dievas mane pasiuntė pirm jūsų laiduo- 
ti likučio žemėje ir išgelbėti jūsų gyvybės nepaprastu išvadavimu“. 

Linlis pakėlė akis į Heivers. 

— Niekuomet nesuprasiu, kodėl jis atleido savo broliams, - pasa- 
kė Barbara. — Dėl to, ką šie jam padarė, jie verti mirties. 

Už jos žodžių slypėjo deginantis kartėlis. Linlis lėtai užvertė kny- 
gą, pažymėjęs tą vietą popieriaus skiautele nuo stalo. 

— Bet jis turėjo kai ką, ko jiems reikėjo. 

— Maisto, — nusišaipė Barbara. 

Linlis nusiėmė akinius. 

— Nemanau, kad tai turėjo ką nors bendra su maistu. Tikrai ne, — 


pabrėžė jis. — Kas laiptų viršuje? 


Antrasis namo aukštas buvo visiškai paprastas: keturi miegamie- 
ji, tualetas, vonios kambarys - visi atsiveriantys iš kvadratinės laiptų 
aikštelės, nušviestos dangiško matinio stiklo. Akivaizdus šios namo 
dalies atnaujinimas sudarė įspūdį, kad esi šiltinamyje. Negali saky- 
ti, kad nemalonų, bet sodybai neįprastą. 

Kambarys dešinėje, pasirodė, buvo skirtas svečiams. Tvarkingai 
paklota, rausva lovatiese užtiesta lova atrodė mažoka namo gyven- 
tojams. Ji stovėjo prie vienos sienos ant kilimėlio, išmarginto rožių 
bei paparčių raštais. Šis buvo gan senas, ir kadaise ryški raudona 
bei žalia dabar išblukusios, susiliejusios į raminamą rūdžių spalvą. 
Sienų apmušalai nupurkšti smulkutėmis gėlytėmis — pienėmis ir 
medetkomis. Prie tualetinio staliuko ant apskritos nėrinių staltiesė- 
lės stovėjo nedidukė lempelė. Stalčių dėžė buvo tuščia, kaip ir spinta. 

— Primena kambarį užeigoje, — tarstelėjo Linlis. 

Barbara užsirašė, koks vaizdas pro langą: neįdomi daržinės ir kie- 


mo panorama. 


116 | ELIZABETH GEORCE 


— Atrodo taip, lyg niekas niekada juo nesinaudotų. 

Linlis tyrinėjo lovos užtiesalą. Atklojęs jį pamatė išteptą čiužinį 
ir pageltusią pagalvę. 

— Jokių svečių čia nebuvo laukiama. Keista palikti nepaklotą lo- 
vą. Ar jūs taip nemanote? 

— Visai ne. Kam tiesti paklodes, jeigu joje niekas niekuomet ne- 
miegos? 

— Išskyrus tai, kad... 

— Klausykite, inspektoriau, gal galėčiau eiti į kitą kambarį? — 
nekantriai paklausė Barbara. Tas namas ją slėgė. 

Išgirdęs Heivers balso toną, Linlis pakėlė akis. Vėl užtraukė lo- 
vos užtiesalą lygiai taip, kaip buvo, ir atsisėdo. 

— Kas yra, Barbara? — paklausė. 

— Nieko, - atsakė ji, bet pati girdėjo siaubingą išgąstį savo bal- 
se. — Aš tik norėčiau visa tai užbaigti. Šis kambarys akivaizdžiai 
nebuvo naudojamas daugybę metų. Kam tyrinėti kiekvieną jo colį it 
Šerlokui Holmsui, tarsi žmogžudys ketintų išlįsti iš po grindų lentų? 

Linlis iškart neatsakė, tad Barbaros balso virpulys, regis, dar il- 
gai tvyrojo kambaryje jai nutilus. 
 — Kažkas negerai? - pakartojo Linlis. - Gal galėčiau padėti? — 
Jis vėrė ją akimis, patamsėjusiomis nuo susirūpinimo, tad be galo 
švelniomis, geromis. Tikrai būtų lengva... 

— Nieko! - pratrūko Heivers. — Aš tik nenoriu sekioti paskui tave 
kaip spanielis. Nežinau, ko tu iš manęs tikiesi. Jaučiuosi kaip idio- 
tė. Pati turiu smegenis, po galais! Duok man ką veikti! 

Tebežiūrėdamas į Barbarą Linlis atsistojo. 

— Kodėl tau nenuėjus kitapus laiptų aikštelės ir nepatyrinėjus ten 
esančio kambario? — pasiūlė jis. 

Barbara išsižiojo dar kažko sakyti, tačiau apsigalvojo ir paliko 
Linlį. Akimirką stabtelėjo žalsvoje laiptinės šviesoje. Girdėjo savo 
pačios kvėpavimą — šaižų bei garsų, ir žinojo, kad jis irgi turi tai 
girdėti. 

Prakeikta šventykla! Pati sodyba buvo nepakenčiama, šiurpi, be 


gyvybės, tačiau šventykla ją visiškai sunervino. Ji buvo įrengta 

gražiausiame kambario kampe. „Su vaizdu į sodą, — liguistai pama- 
nė Barbara. — Tonis turi televizorių, o ji —- tą nelemtą sodą!“ 

Kaip Linlis tai pavadino? Religija. Taip, mielasis Jėzau! Šventyk- 
la Toniui! Barbara vėl prisivertė normaliai kvėpuoti, tada perėjo 
per laiptinę ir pravėrė kito kambario duris. 

„Viskas baigta, Barbe, — tarė pati sau. — Kas liko iš sutarimo, 
paklusnumo, bendradarbiavimo? Kaip kitą savaitę vėl jausiesi su 
uniforma?“ 

Moteris įtūžusi apsidairė, lūpos persikreipė iš pasibjaurėjimo. 
Kam, po paraliais, tai rūpi? Juk žlugimas buvo numatytas iš anksto. 
Argi rimtai tikėjosi, kad jai pasiseks? 

Barbara žengė prie lango ir apgraibomis paieškojo sklendės. Ką 
pasakė Linlis? Kažkas negerai? Gal galiu kuo padeti? Beprotybė, 
kad vieną akimirką ji išties pagalvojo šnektelėti su juo, papasakoti 
viską, kas guli ant širdies. Bet, žinoma, tai neįmanoma. Niekas ne- 
galėjo padėti, o mažiausiai — Linlis. 

Barbara plačiai atlapojo langą, kad savo degančiais skruostais 
pajustų gryną orą, paskui nusigręžė pasiryžusi dirbti. 

Tai buvo Robertos kambarys — tvarkingas, kaip ir anas, tačiau 
jame buvo justi gyvenama atmosfera. Plati lova su baldakimu už- 
tiesta vatine antklode, sudygsniuota iš skiautelių su šviesiu links- 
mu saulės, debesų ir vaivorykštės piešiniu ryškiai mėlyno dan- 
gaus fone. Spintoje kabėjo drabužiai. Po jais buvo išrikiuoti tvirti 
batai — darbo, žygio batai, šlepetės. Netoliese stovėjo tualetinis 
staliukas su aukštu veidrodžiu kilnojamais rėmais, komoda su stal- 
čiais, ant jos nugarėle į viršų gulėjo įrėminta nuotrauka — tarsi 
būtų apvirtusi. Barbara smalsiai sužiuro. Motina, tėvas ir naujagi- 
mė Roberta jam ant rankų. Tačiau pati nuotrauka, šiek tiek išsi- 
pūtusi, lyg įsprausta į ne visai jai tinkančius rėmelius. Seržantė 
apvertė rėmelius, išėmė nugarėlę. 

Jos spėjimas pasitvirtino. Fotografija buvo pernelyg plati bran- 
giems rėmeliams, taigi užlenkta. Ją atlenkus vaizdas atrodė visiškai 


kitoks, nes tėvo kairėje, už nugaros sudėjęs rankas, stovėjo veid- 


118 | ELIZABETH GEORCE 


rodinis kūdikio motinos atspindys, tiesiog smulkesnė jos kopija, be 
Jokios abejonės, Tesos Teis atžala. 

Barbara jau ketino kviestis Linlį, bet šis pats priėjo prie durų su 
nuotraukų albumu rankose. Stabtelėjo, tarsi stengdamasis nuspręs- 
ti, kaip pagerinti jų santykius. 

— Radau keisčiausią dalyką, seržante, - pasakė. 

— Kaip ir aš, — atsiliepė Barbara, pasiryžusi, kaip ir jis, pamiršti 
savo pykčio protrūkį. Abu apsikeitė savo radiniais. 

— Drįstu sakyti, taviškis paaiškina manąjį, - pareiškė Linlis. 

Heivers smalsiai sužiuro į atverstus albumo puslapius. Tai buvo 
vaizdingas šeimos paminklas, dokumentas, kuriame įamžinti vestu- 
vės ir vaikų gimimai, Kalėdos, Velykos ir gimtadieniai. Tačiau kiek- 
viena nuotrauka, kurioje buvo daugiau kaip vienas vaikas, kaip nors 
iškarpyta, užlenkta, keistai sudarkyta taip, kad joje būtų matyti tik 
viena atžala. Įspūdis buvo šiurpus. 

— Sakyčiau, kad Tesos sesuo, - tarė Linlis. 

— Galbūt jos pirmasis vaikas, — savo versiją pateikė Barbara. 

— Tiesą pasakius, ta mergaitė pernelyg didelė, kad būtų pirmasis 
vaikas. Nebent Tesa ją pagimdė pati dar būdama maža. 

Linlis padėjo rėmelius atgal, įsikišo nuotrauką į kišenę ir vėl su- 
žiuro į stalčius. 

— Ak, - atsiduso, — pagaliau mes žinome, kodėl Roberta taip no- 
rėjo „Guardian“. Ji tais laikraščiais išklojusi savo stalčius. Ir... Hei- 
vers, pažvelk čia... 

Iš apatinio stalčiaus, iš po krūvos padėvėtų nertinių Linlis ištrau- 
kė dar vieną nuotrauką. 

— Vėl ta paslaptinga mergaitė... 

Barbara pažvelgė į paduotą nuotrauką. Čia buvo ta pati mergaitė, 
tik šįkart vyresnė, paauglė. Ji su Roberta stovėjo ant sniego Šv. Kot- 
rynos bažnyčios šventoriuje, abi šypsojosi priešais fotoaparatą. Vy- 
resnėlė savo rankas uždėjusi Robertai ant pečių ir atbulą prisitrau- 
kus: prie savęs. Pati šiek tiek virš jos palinkusi, nors nedaug, nes 
Roberta buvo beveik tokio pat ūgio, — ir prispaudusi skruostą prie 


jos skruosto. Tamsiai auksiniai plaukai lietė rudas Robertos garba- 

nas. Priešais mergaites tupėjo Škotijos kolis. Robertos rankos su- 
kištos į jo kailį... Jis irgi atrodė taip, lyg šypsotųsi. Žandenos... 

— Roberta čia neprastai atrodo, - grąžindama Linliui nuotrauką 
pasakė Barbara. — Didelė, bet ne stora. 

— Tikriausiai šita fotografija daryta prieš išeinant Gibsonui. Prisi- 
meni, ką sakė Stefa? Tada ji dar nebuvo stora. — Linlis ir tą nuotrau- 
ką įsidėjo į kišenę ir apsidairė. 

— Kas dar? — paklausė. 

— Drabužiai spintoje. Nieko įdomaus. 

Barbara priėjo prie lovos ir atklojo antklodę. Priešingai negu sve- 
čių lova, ši buvo paklota. Patalai gaiviai kvepėjo jazminais. Tačiau 
pro juos prasismelkė dar kažkoks kvapas. Barbara dėbtelėjo į Linlį: 

— Ar tu... 

— Taip, tikrai, - atsakė jis. - Padėk man patraukti čiužinį. 

Ji taip ir padarė. Staiga kambarį užplūdo siaubingas dvokas. 
Barbara su Linliu užsidengė burnas ir nosis, stebėdamiesi tuo, ką 
pamatė. Spyruoklės tolesniame lovos gale buvo nukirstos, o vidu- 
Je įrengtas maisto sandėlis. Pūvantys vaisiai, nuo pelėsių papil- 
kėjusi duona, biskvitai ir saldainiai, prakąsti pyragaičiai, krepše- 
liai traškučių. 

— O Jėzau, — sumurmėjo Barbara. Tai buvo veikiau malda nei 
šūksnis ir, nepaisant baisių reginių, kurių buvo prisižiūrėjusi kaip 
karo pajėgų narė, jai pasidarė šleikštu. Atsitraukusi atatupsta iš- 
kvėpė: 

— Atleiskite. — Paskui netvirtai nusijuokė: — Šiek tiek nustebau... 

Linlis numetė čiužinį atgal į vietą. Jo veidas buvo be jokios iš- 
raiškos. 

— Tai sabotažas, — pats sau pasakė. 

— Ką? 

— Stefa kalbėjo apie dietą. 

Lygiai kaip anksčiau Barbara, Linlis priėjo prie lango. Jau sėli- 
no vakaras. Blėstančiame dienos šviesos ruoželyje išsitraukęs iš 


kišenės nuotraukas inspektorius ėmė jas tyrinėti. Stovėjo nė ne- 

krustelėdamas, galbūt vildamasis, kad netrikdoma dviejų mergai- 
čių apžiūra padės atsakyti į klausimą, kas ir kodėl nužudė Vilja- 
mą Teisą. Ir kaip su visu tuo susijęs pūvančio maisto sandėlis. 
Stebėdama Linlį, Barbara buvo priblokšta, kad šviesos pluoštas, 
krintantis ant plaukų, skruostų ir antakių, darė jį daug jaunesnį 
negu trisdešimt dvejų. Vis dėlto niekas neužgožė to vyro inteli- 
gencijos, proto, sumanumo, spinduliuojančio akių gelmėje, netgi 
prieblanda. Vienintelis garsas kambaryje buvo jo kvėpavimas — 
lygus ir ramus, labai tikras. Linlis atsigręžė, išvydo, kad Barbara 
stebi, ir ėmė kalbėti. 

Ji nutraukė. 

— Gerai, — valingai tarė, kovingu judesiu užkišdama plaukus už 
ausų, — ar dar ką nors radote kituose kambariuose? 

— Tik senų raktų dėžę drabužių spintoje ir tikrą Tesos muziejų, — 
atsakė Linlis. — Drabužiai, nuotraukos, plaukų sruogos. Žinoma, 
tarp pačios Tesos daiktų. — Jis vėl įsikišo nuotraukas į kišenę. — 
Man įdomu, ar Olivija Odel žinojo, kam ryžtasi? 

Nuo kaimelio Gemblerio keliu jie buvo nuėję tris ketvirčius my- 
lios. Grįždamas Linlis pradėjo trokšti, kad verčiau būtų atvažiavęs 
automobiliu. Ne tiek rūpėjo, kad temsta, kiek ilgėjosi muzikos, kad 
išblaškytų. Netrukus pajuto, kad žvilgčioja į tyliai šalia einančią 
moterį ir nenorom svarsto, ką apie ją yra girdėjęs. 

„Tokia pikta mergužeėlė, - sakė Makfersonas, — jai reikėtų prasi- 
blaškyti ant šieno. — Paskui garsiai nusikvatojo ir savo didžiule it 
lokio letena pakėlė alaus bokalą. - Bet ponios ne man. Aš nemė- 
ginsiu šių vandenų. Paliksiu tą malonumą jaunesniam vyriškiui!“ 

„Tačiau Makfersonas klydo“, —- pamanė Linlis. Problema buvo ne 
pikta mergužėlė; o kažkas kita. 

Ši žmogžudystė Heivers nebuvo pirmoji, tad jis negalėjo suprasti 
jos reakcijos sodyboje: iš pradžių delsė įžengti į daržinę, keistai 
elgėsi svetainėje, nepaaiškinamai pratrūko laiptų viršuje... 

Linlis dar kartą nusistebėjo, ką, po galais, galvoje turėjo Veber- 
lis, paskirdamas juos kartu dirbti? Bet pasijuto pernelyg pavargęs, 


kad ieškotų paaiškinimo. 

Už paskutinio kelio posūkio pasirodė „Balandžio ir švilpynės“ 
šviesos. 


— Eime ko nors užkąsti, - pasakė Linlis. 


— Keptas viščiukas, — pareiškė savininkas. —- Tai mūsų sekmadie- 
nio vakaro pietūs. Atsisėskite poilsio kambaryje, ir aš greitai jums 
atnešiu. 

„Balandyje ir švilpynėje“ virė gyvenimas. Baro palubėje it sun- 
kus lietaus debesis kabėjo cigarečių dūmai. Kampe susibūrę šne- 
kučiavosi fermeriai, savo purvu aplipusius batus sukėlę ant kėdžių 
atkalčių. Netoli durų, ant kurių buvo parašyta „Tualetas“ strėlytė- 
mis triukšmingai žaidė du jaunesni vyrukai, o grupelė vidutinio am- 
žiaus moterų aptarė, kas sekmadienio vakarą lieka iš šeštadienį su- 
suktų plaukų bei garbanų. Pats baras buvo apgultas nuolatinių 
lankytojų, kurių dauguma juokavo su mergina, pilstančia alų. 

Ji buvo tikra kaimo anomalija. Blizgantys juodi plaukai spygliais 
sukelti aukštyn, akys rausvai paryškintos, o drabužiai dvelkė nakti- 
nio Soho rajono intymumu: trumpas juodas odinis sijonas, balta ap- 
tempta palaidinė, juodos tinklinės prisegamos kojinės, juodi suvars- 
tomi batai — tokie, kokius avėdavo mūsų senelės. Kiekvienoje 
ausyje — keturis kartus perdurtoje — abejotina puošmena: po kelis 
auskarus, išskyrus apatinę dešinę skylę, kur puikavosi iki peties 
karanti plunksna. 

— Įsivaizduoja esanti roko dainininkė, — pasakė baro savininkas, 
pasekęs policininkų žvilgsnius. — Ji mano duktė, bet stengiuosi daž- 
nai jos neauklėti. 

Vyriškis garsiai tekštelėjo priešais Linlį pintą alaus, padavė Bar- 
barai toniko ir nusišypsojo: 

— Hana-a! Liaukis dariusi iš savęs klouną! Tu varai iš proto kiek- 
vieną čia esantį vyrą, žadini jų geidulius. — Ir šelmiškai visiems 
mirktelėjo. | 

— Ak, tėti! — nusijuokė mergina. Visi aplinkui prajuko. 

— Atsikirsk jam, Hana! - sušuko kažkas. 


Jį palaikė kitas balsas: 

— Ką tas vargšas tipelis išmano apie stilių? 

— Ak, apie stilių? — linksmai atsiliepė baro savininkas. — Ren- 
giasi ji pigiai, tai tiesa. Bet iššvaistys visą mano turtą pirkdama 
plaukų laką. 

— Kaip tu išlaikai juos styrančius, Hana? 

— Pasakyčiau, kad išsigandau vienuolyne. 

— Girdėjai kūdikio verksmą, tiesa, Hana? 

Juokas. Žaismingas pasisukimas į kalbantįjį. Žiūrėkite, mes visi 
čia draugai. Barbara svarstė, ar tik jie čia visko nesurepetavo? 

Poilsio kambaryje jie su Linliu buvo vieni du, ir kai smuklės sa- 
vininkas uždarė duris, ji iškart pasiilgo publikos ir jos keliamo triukš- 
mo. Bet prabilo Linlis: 

— Ji turbūt turėjo neįveikiamą potraukį valgyti. 

— Ir nužudė savo tėvą, nes tas vertė ją laikytis dietos? — išsprūdo 
Barbarai. Jos balse buvo justi sarkazmas. 

— Ji aiškiai daug valgė slapta, — toliau kalbėjo Linlis. Balsas liko 
ramus. 

— Na, man taip neatrodo, - ginčijosi Barbara. Ji rėmė Linlį prie 
sienos ir tai žinojo. Viskas buvo gynyba ir kvailystė. Bet ji nieko 
negalėjo padaryti. 

— O kaip tau viskas atrodo? 

— Tas maistas buvo pamirštas. Kas žino, kiek laiko jis ten pra- 
gulėjo. | 

— Manau, mes sutarsime, kad jis ten prabuvo tris savaites ir kad 
bet koks maistas, paliktas tris savaites, panašiai sugenda. 

— Gerai, su tuo aš sutinku, — linktelėjo Barbara. — Bet tik ne su 
neįveikiamu potraukiu valgyti. 

— Kodėl gi ne? 

— Nes jūs negalite to įrodyti, po galais! 

Linlis vardijo lenkdamas pirštus. 

— Mes turime du supuvusius obuolius, tris pajuodusius bananus, 
kažką panašaus į kadaise prisirpusią kriaušę, kepaliuką duonos, 
šešiolika biskvitų, tris prakąstus pyragaičius ir tris krepšelius traš- 


kučių. Dabar pasakykite man, seržante, ką tai reiškia? 

— Tikrai nežinau, —- atsakė Heivers. 

— Jeigu nežinote, gal apsvarstykite mano nuomonę? - Linlis stab- 
telėjo: —- Barbara... 

"Iš kolegos balso tono Heivers iškart suprato, kad turi jį sustabdy- 

ti. Linlis negalėtų, nesuprastų. 

— Atleiskite, inspektoriau, — greitai tarė, — fermoje aš išsigandau 
ir... viską praleidau, palikau jums. Aš... aš atsiprašau. 

Linlis, regis, buvo priblokštas. 

— Gerai. Tai pradekime iš naujo? 

Pasirodė smuklės savininkas ir padėjo ant stalo dvi lėkštes. 

— Viščiukas ir žirniai, — išdidžiai pareiškė. 


Barbara pašoko ant kojų ir išbėgo iš kambario. | 


— Ne, Ezra, sustok! Aš negaliu! 

Tyčia neslopindamas keiksmo Ezra Farmingtonas atsiplėšė nuo 
merginos, kuri kovojo po juo, pasisuko į lovos kraštą ir ten atsisėdo 
stengdamasis atgauti kvapą bei savitvardą. Visas kūnas (ypač, — 
pašaipiai pastebėjo jis, — galva) virpėjo. Ezra nuleido ją ant rankų 
ir panardino pirštus į medaus spalvos plaukus. „Dabar ji pravirks“, — 
pamanė. | 

— Gerai jau, gerai! — pasakė Ezra ir negailestingai pridūrė: — Aš 
nesu prievartautojas, dėl Dievo meilės! 

Tai išgirdusi mergina pravirko, įsikišo kumštį į burną. Sausas karš- 
tas kūkčiojimas veržėsi giliai iš vidaus. Ezra siekė lempos. 

— Ne! —- Merginos balsas jį sustabdė. 

— Deni, - stengdamasis kalbėti ramiai pasakė jis, bet suvokė, kad 
košia žodžius pro sukąstus dantis. Negalėjo į ją žiūrėti. 

— Atleisk! — verkė mergina. 

Tai buvo pernelyg pažįstama. Ir negalėjo tęstis. 

— Tai juokinga, ir tu tai žinai. — Ezra pasiėmė laikrodį, apšviesta- 
me ciferblate pamatė, kad jau beveik aštuonios, ir užsisegė jį ant 


rankos. Pradėjo rengtis. 

Verksmas dar labiau sustiprėjo. Deni ranka pasiekė jį, palietė 
nugarą. Vaikinas suvirpėjo. Raudojimas nesiliovė. Jis pasiėmė dra- 
bužius, išėjo iš kambario, nuėjo į prausyklą ir, pagaliau apsirengęs, 
niūriai įsistebeilijo į savo atvaizdą tamsiame veidrodyje. Laikrodis 
rodė, kad prabėgo jau penkios minutės. 

Kai Ezra grįžo, Deni nebeverkė. Vis dar gulėjo ant lovos. Dram- 
blio kaulo spalvos kūnas žvilgėjo mėnesienoje, ji žvelgė į lubas. 
Deni plaukai buvo tamsa; visa kita buvo šviesa. Ezros — meninin- 
ko— akys slydo visu merginos kūnu: skruostų išlinkimu, krūtinės 
pilnumu, klubų gaubtumu, šlaunų švelnuma. Ir objektyvų balto bei 
juodo tyrimą jis greitai pavertė drobe. Tai buvo pratimas, kurį daž- 
nai darydavo, toks, kuris atskiria protą nuo kūno. To dabar labiau- 
siai ir troško. Ezros žvilgsnis užkliuvo už garbanoto tamsaus tri- 
kampio. Objektyvumas bemat dingo. 

— Del Dievo meilės, apsirenk, - tėškė vaikinas. — Ar aš privalau 
čia stovėti ir žiūrėti į tave už kažin kokią bausmę? 

— Tu žinai, kodėl taip yra, - sušnabždėjo Deni. Daugiau nesuju- 
dėjo. - Žinai, kodėl... 

— Taip, žinau, — atsakė Ezra. Atsistojo kitame kambario gale prie 
prausyklos durų. Ten buvo saugiau. Dar keli žingsniai artyn, prie 
merginos, ir jis vėl bus ant jos; tada nebesustos... Vaikinas jautė, 
kaip įsitempia smakras, jautė, kaip kiekvienas raumuo rangosi, tar- 
si būtų gyvas. 

— Tu nepraleidi progos man priminti. 

Deni atsisėdo, pasisuko į jį. 

-— Kodėl turėčiau? — šaukė ji. — Tu žinai, ką padarei! 

— Raminkis! Ar nori, kad Fitzalan viską pasakytų tavo tetai? Tu- 
rėk nors kiek sveiko proto? 

— Kam man jo reikia? O tu kada jo įgysi? 

— Jeigu nenorėsi viso to išmesti iš galvos, tada kokia prasmė, De- 
ni? Kam išvis su manimi susitinki? 

— Tu dar gali to klausti? Net dabar? Kai visi žino? 

Ezra sunėrė rankas priešais save, iš visų Jėgų stengdamasis tvar- 


dytis, kad nesusijaudintų nuo jos vaizdo. Deni plaukai buvo išsi- 

draikę apie pečius; lūpos prasivėrusios; skruostai drėgni nuo aša- 
rų, žerintys blausioje šviesoje. Jos krūtys... Vaikinas prisivertė ne- 
nuleisti akių nuo merginos veido. 

— Tu žinai, kas nutiko. Mes apie tai kalbėjome tūkstančius kartų. 
Jei dar tiek pat kalbėtume, praeitis vis tiek niekur nedingtų. Jei 
negali to išmesti iš galvos, reikia liautis susitikinėjus. 

Deni akys vėl paplūdo ašaromis, kurios riedėjo skruostais. Ezra 
negalėjo žiūrėti į ją verkiančią. Tai žadino norą pereiti per kambarį 
ir suspausti Deni savo glėbyje. Bet kas nuo to pasikeis? Tik vel 
viskas prasidės ir baigsis nelaime. 

— Ne. - Deni vis dar kūkčiojo, tačiau balsas buvo žemas. Ji nuna- 
rino galvą. — Aš taip nenoriu. 

— Tai ko tu nori? Man reikia žinoti, nes labai gerai žinau, ko pats 
noriu, Deni, ir jei mes abu norime ne to paties, tada viskas veltui, 
ar ne? 

Ezra kovojo su savimi stengdamasis išsaugoti savitvardą, bet tas 
likutis, kurį dar turėjo, greitai nyko. Jis pamanė, kad tikrai gali pra- 
virkti iš nevilties. 

— Aš noriu tavęs, — sušnabždėjo Deni. 

O Dieve, tai galas! Tikrai galas. 

— Ne, nenori, — nelaimingas atsakė jis. — Nes jei ir norėtum, net 
jei mane turėtum, bet kada sviestum praeitį man į veidą. O aš nega- 
liu to ištverti, Deni. Man jau gana. 

Ezros pasibaisėjimui, balsas tariant paskutinį žodį užlūžo. Mergi- 
na pakėlė galvą. 

— Atleisk, - sušnabždėjo. Nuslinkusi nuo lovos perėjo per kam- 
barį, jos kūną apšvietė mėnesiena. Ezra nusigręžė. Mergina drėg- 
nais pirštais susirado jo skruostus, perbraukė, paniro į plaukus. 

— Aš niekada negalvoju apie tavo skausmą, — pasakė ji. — Tik 
apie savo. Man labai gaila, Ezra. 

Vaikinas nusuko akis į sieną, į lubas, į nakties dangaus kvadra- 
tą už lango. Jeigu akys susidurs su jos akimis, jis žinojo, kad bus 
Žuvęs... 


— Ezra? — Deni balsas buvo kaip glamonė tamsoje. Ji paglostė jo 

plaukus, žengė žingsnį į priekį. - Ar nemanai, — kalbėjo toliau, — 
kad mes abu turime atleisti? 
To jau buvo per daug. Daugiau nebebuvo kur žiūrėti. Ezros galvo- 


je šmėstelėjo paskutinė blaivi mintis: Verčiau žuvęs negu vienišas. 


Naidželas Perišas laukė, kol Linlis su Heivers grįžo iš poilsio kam- 
bario prie baro. Jis vis dar sėdėjo savo įprastame kampe gurkšno- 
damas „Courvoisier“. 

Nužvelgė abu su tam tikru susidomėjimu, kurį paprastai rodyda- 
vo to kaimo gyventojams, tarsi policininkai čia ketintų sukiotis dar 
kelerius metus. „Jie tikrai verti gaištamo laiko ir pamąstymų“, — 
nusprendė, nes tai buvo tokia groteskiška pora! 

„Vyriškis apsirengęs taip, tarsi prašytųsi nužudomas“, — pama- 
ne Naidželas ir viduje sukikeno iš savo neskoningo kalambūro. 
Nepriekaištingai pasiūtas medžio anglies spalvos kostiumas, auk- 
sinis kišeninis laikrodis, pritvirtintas prie liemenės kilpelės, ne- 
peršlampamas apsiaustas, kasdieniškai permestas per kėdės at- 
kaltę, — kodėl žmonės, turintys pinigų neperšlampamiems 
apsiaustams, visuomet juos kur nors numeta? — puikiai nublizgin- 
ti batai. Tai — Skotland Jardas? 

Kažkodėl moteris buvo panašesnė į Perišo įsivaizduotąją. Nedi- 
delio ūgio ir liūdna - tikra vaikštanti šiukšlių dežė. Vilkėjo susi- 
glamžiusį dėmėtą kostiumėlį, kuris jai visiškai netiko. „Visai ne 
Jos spalvos“, - pamanė Naidželas. Vaikiška melsva - graži spalva, 
bet ne tau. Palaidinukė buvo geltona ir atrodė tikrai varganai prie 
išgeltusios moters odos, ką jau kalbėti apie tai, kad prie nieko 
nederėjo... O batai! Akį rėžiantys šiurkštaus darbo batai, kokių 
galėtum tikėtis iš policininkės. Ir ji tikrai tokius avėjo. Bet kodėl 
mėlynos kojinės? Kad derėtų prie kostiumėlio? Viešpatie, kaip 
atrodė ta vargšė moteris! Naidželas Perišas užgniaužė nepritari- 
mą ir atsistojo. Nuslinko prie stalelio, kurį Barbara su Linliu buvo 
pasirinkę netoli durų. 

— Jūs iš Skotland Jardo? — paklausė be jokios įžangos. - Ar kas 


nors jums yra pasakojęs apie Ezrą? 

Kai Linlis pakėlė galvą ir pažvelgė į priėjus; vyriškį, pirma min- 
tis buvo: ne, bet aš turejau įtarti, kad tu tai padarysi. Vyriškis stovė- 
jo su brendžio taure rankoje, aiškiai laukdamas kvietimo prisėsti. 
Kai seržantė Heivers automatiškai atsivertė savo sąsiuvinį, jis su- 
prato tai kaip leidimą ir prisitraukė kėdę. 

— Naidželas Perišas, — prisistatė. 

„Vargonininkas“, — prisiminė Linlis. Spėjo, kad vyriškis bus ko- 
kių keturiasdešimties metų. Prie smilkinių pražilę rudi retėjantys 
plaukai tvarkingai sušukuoti aukštyn nuo inteligentiškos kaktos, tiesi 
nosis veidui teikė išskirtinumo, tvirti skruostikauliai ir smakras liu- 
dijo jėgą. Perišas buvo plonas, nelabai aukštas ir veikiau įspūdin- 
gas nei gražus. 

— Ezrą? — paragino Linlis. 

Rudos Perišo akys lakstė po kambarį nuo vieno žmogaus prie ki- 
to, tarsi būtų laukęs ko nors ateinant. 

— Farmingtoną. Čionykštį mūsų dailininką. Argi kiekvienas kai- 
mas neturi savo dailininko, poeto, romanų kūrėjo ar kažko pana- 
šaus? Maniau, kad tai būtinas kaimo gyvenimo atributas. — Perišas 
gūžtelėjo siaurais pečiais. - Ezra yra mūsų dailininkas. Tapo akva- 
rele. Kartais — aliejiniais dažais. Išties neblogai. Kai kuriuos pa- 
veikslus netgi parduoda Londono galerijai. Anksčiau atvykdavo čia 
tik kokiam mėnesiui ir kartą per metus, bet neseniai tapo mūsiš- 
kis. — Perišas nusišypsojo savo gėrimui. - Brangusis, brangusis Ez- 
ra, — žvelgė susimąstęs. 

Linlis neketino būti vedžiojamas kaip žuvis ant valo. 

— Pone Perišai, ką, jūsų nuomone, mes turėtume žinoti apie Ezrą 
Farmingtoną? 

Išsigandęs Perišo žvilgsnis išdavė, kad tokio tiesioginio klausimo 
Jis nesitikėjo. 

— Be to fakto, kad jis yra šioks toks kaimelio Lotaras, jums reikė- 
tų žinoti dar šį tą, kas nutiko Teiso sodyboje. 

Linliui romantiški Ezros polinkiai nerūpėjo, nors jie aiškiai buvo 


įdomūs Perišui. 

— Kas nutiko Teiso sodyboje? — ignoruodamas kitą temą paklausė 
Linlis. 

— Taigi... —- Perišas įkaito nuo savo paslaugumo, bet liūdnas žvilgs- 
nis į tuščią stiklinę atšaldė jo įkarštį. 

— Seržante, — abejingu balsu paprašė Linlis, — gal atneštumėte 
Perišui dar vieną... 

— Courvoister, —- šypsodamasis pasakė Perišas. 

— Ir vieną man. 

Heivers klusniai nuėjo prie baro. 

— O ji — nieko? — susiraukęs iš susirūpinimo paklausė Naidželas. 

— Ji negeria. 

— Kokia nuobodybė! 

Kai Heivers grįžo, Perišas pasitiko ją užjaučiamai šypsodamasis. 
Truputį gurkštelėjęs konjako pradėjo pasakoti: 

— Taigi Ezra, — palinkęs virš stalo tyliai kalbėjo jis. — Tai buvo 
bjauri mažutė scena. Jums įdomu, iš kur visa tai žinau? Tiesiog 
buvau išėjęs laukan ir vaikščiojau tuo keliu. Žandenos, pone. 

Linlis jau anksčiau apie tai mąstė. 

— Muzikalus šuo. 

— Atleiskite? 

— Tėvas Hartas pasakojo mums, kad Žandenos mėgo gulėti ir klau- 
sytis, kaip jūs vargonuojate. 

Perišas nusijuokė. 

— Argi jis ne tikras velnias? Aš repetuoju, tiesiog nusitrinu pirš- 
tus iki kaulo, brangieji, o mano entuziastingiausias klausytojas yra 
fermos šuo! — Perišas pasakojo taip, tarsi visame pasaulyje nebūtų 
nieko linksmesnio. Tačiau Linlis įžvelgė, kad tai buvo negrabus spek- 
taklis, apgaulinga išorė, pro kurią pernelyg dažnai prasiverždavo 
kartėlio srovė. Perišas vaidino linksmumą. Ir pernelyg stropiai... 

— Štai, - kalbėjo jis toliau, sukiodamas taurę prieš šviesą bei gė- 
rėdamasis įvairiomis spalvomis, kurias pažėrė konjakas, - toks yra 
muzikinis pripažinimas kaime. Iš tiesų — vienintelė priežastis, ko- 
dėl groju sekmadieniais Šventos Kotrynos bažnyčioje, yra ta, kad 


man patinka. Dievas žino, niekas čia daugiau nepajėgia atskirti fu- 


130 | ELIZABETH GEORCGE 


gos nuo skerco. Ar jūs žinote, kad Šventos Kotrynos bažnyčios var- 
gonai — geriausi visame Jorkšyre? Simboliška, ar ne? Esu tikras, 
pats Vatikanas juos nupirko, kad kontroliuotų Keldeile Romos ka- 
talikus. Aš pats esu anglikonas. 

— O Farmingtonas? — paklausė Linlis. 

— Ezra? Išvis nemanau, kad Ezra būtų religingas. — Bet išvydęs, 
kad Linlis nesuprato, Naidželas pasitaisė: - Jūs turbūt turite galvo- 
je tai, ką aš privalau papasakoti apie Ezrą. 

— Jūs teisingai mane supratote, pone Perišai. 

— Ezra... — Perišas nusišypsojo ir gurkštelėjo savo gėrimo — gal 
dėl drąsos, gal dėl nusiraminimo. Sunku pasakyti. Tačiau jis iškart 
pritildė balsą, ir tada trumpam nukrito visos kaukės, priešais atsi- 
rado tikras žmogus — užsisvajojęs, paniuręs. Bet taukšdamas pa- 
skalas Perišas greitai pasikeitė. — Leiskite man pagalvoti, brangie- 
ji. Turbūt prieš kokį mėnesį Viljamas Teisas išvarė Ezrą iš fermos. 

— Ar jis peržengė ribas? 

— Taip, tikrai. Bet, pasak Ezros, jis turėjo tam tikrą „dailininko 
licenciją“, kuri leido visur vaikščioti. Noriu pasakyti — bet kur. Jis 
„dirbo prie vadinamųjų Hai Kel Mūro „šviesos studijų“. Kaip di- 
džiojoje Ruano katedroje. Kas penkiolika minučių pradeda vis kitą 
paveikslą. 

— Man pažįstamas Monė. 

— Tada suprantate, ką turiu galvoje. Taigi vienintelis kelias — tar- 
kime, greičiausias kelias — tiesiai į Hai Kel Mūrą veda pro miškus 
už Gemblerio fermos. O kelias į miškus... 

— Eina pro Teiso sodybą, — užbaigė Linlis. 

— Būtent. Aš žingsniavau keliu, iš paskos sekė Žandenos. Kaip pa- 
prastai jis buvo atklydęs pas mane. Kadangi man pasirodė vėlu pa- 
leisti jį vieną namo, vedžiausi kartu. Vyliausi, kad mūsų brangi Stefa 
nuveš jį savo mažučiu automobiliu, bet niekur negalėjau jos rasti. 
Tad turėjau vestis tą seną padarą varganomis sustirusiomis kojomis. 

— Jūs neturite automobilio? 

— Tokio, kuris patikimai važiuotų? Tokio neturiu. Šiaip ar taip, aš 


nuėjau iki fermos, ir ten pamačiau juos — tiesiai ant kelio, įsivėlu- 

sius į baisiausią barnį, kokį tik kada esu girdėjęs. Ten buvo Vilja- 
mas su savo džimadžama... 

— Atsiprašau? 

„— Savo pižama, inspektoriau. Ar chalatu? — Perišas dėbtelėjo į 
lubas ir apgalvojo savo klausimą. 

— Tai buvo chalatas, — patvirtino. - Prisimenu, jį išvydęs pa- 
maniau: „Viešpatie, kokios plaukuotos senio Viljamo kojos. Kaip 
gorilos“. 

— Suprantu. 

— Ezra stovėjo ten rėkdamas ant jo, mosikuodamas rankomis ir 
keikdamasis taip, kad senajam šventam Viljamui turėjo plaukai ant 
galvos atsistoti. Šuo įsikarščiavęs puolė tarp jų ir išplėšė gana dide- 
lį gabalą Ezros kelnių. Kol Žandenos siautėjo, Viljamas į skutelius 
sudraskė tris Ezros akvareles ir išvertė tai, kas liko aplanke, tiesiai 
ant kelkraščio. Tai buvo siaubinga! 

Baigdamas pasakoti Perišas nudelbė akis, jo balse suskambo ge- 
dulinga gaida. Bet kai pakėlė galvą, akys aiškiai pasakė, kad Ezra 


avo, ko seniai buvo nusipelnęs. 
8 


Linlis žvelgė į seržantę Heivers, lipančią laiptais ir dingstančią 
iš akiračio. Pasitrynęs smilkinius nuėjo į poilsio kambarį, kur švie- 
sa tolimame kampe apšvietė palinkusią Stefos Odel galvą. Išgirdusi 
jo žingsnius moteris pakėlė akis nuo knygos. 

— Ar dėl mūsų taip ilgai sėdite? Kad galėtumėte užrakinti du- 
ris? — paklausė Linlis. — Labai atsiprašau. 

Stefa nusišypsojo ir tingiai iškėlė rankas virš galvos. 

— Visai ne, — maloniai atsakė. —- Aš šiek tiek snūduriavau prie 
savo romano. 

— Ką jūs skaitote? 

— Pigų meilės nuotykį. 

Moteris lengvai nusijuokė ir pašoko ant kojų, kurios, pastebėjo 
Linlis, buvo nuogos. Nusimetusi savo pilką bažnytinę suknelę, da- 
bar Stefa vilkėjo paprastą tvido sijoną ir megztuką. Jai tarp krūtų 


ant sidabrinės grandinėlės kabojo vienišas gėlavandenis perlas. 

— Tai mano būdas pabėgti. Visi meilės romanuose paskui laimin- 
gal gyvena. 

Linlis liko stovėti kur stovėjęs, netoli durų. 

— Kaip jūs pabėgate, inspektoriau? 

— Bijau, kad nepabėgu. 

— Tad ką darote su savo gyvenimo šešėliais? 

— Šešėliais? 

— Persekiojate žmogžudžius. Tai negali būti malonus darbas. Ko- 
dėl jį dirbate? 

„Čia tai bent klausimas“, - pripažino Linlis. Jis žinojo atsakymą. 
Tai atgaila, Stefa, padarytų nuodemių išpirkimas, kurio tu nesu- 
prastum. 

— Aš irgi visąlaik savęs to klausiu. 

— Ak! - Stefa Odel mąsliai linktelėjo ir nebesigilino. - Jums atėjo 
siuntinys. Atnešė gana bjaurus vyrukas iš Ričmondo. Vardo man 
nepasakė, bet kvepėjo kaip didžiulė virškinti padedanti tabletė. 

„Tikslus Naiso apibūdinimas“, - pamanė Linlis Stefai nuėjus už 
baro. Jis nusekė iš paskos. Moteris aiškiai tvarkė poilsio kambarį, 
nes jis kvepėjo bičių vašku ir alaus mielėmis. Šis kvapų derinys 
nukėlė Linlį į Kornvalį. Dešimtmetis berniukas, skubiai ryjantis py- 
ragėlius Trefaleno sodybos virtuvėje. Kokie jie buvo skanūs - mėsa 
ir svogūnai, įvynioti į sluoksniuotą tešlą, — uždraustas ir negirdėtas 
vaisius per oficialius pietus Hovenstove. „Prasčiokai“, — panieki- 
namai drėbtelėdavo jo tėvas. Ir tikrai tie žmonės buvo tokie... štai 
kodėl Linlis juos mylėjo. 

Ant baro krašto Stefa padėjo didelį voką. 

— Štai. Ar išgersite kartu su manimi prieš miegą? 

— Dėkoju, mielai. 

Moteris nusišypsojo. Jis pastebėjo, kaip išsigaubė jos skruostai, 
kaip, regis, išnyko mažutės raukšlelės apie akis. 

— Gerai. Tada sėskitės. Atrodote pavargęs. 

Linlis nuėjo prie vieno fotelio ir atplėšė voką. Naisas nesivargino 
tvarkingai sudėti medžiagos. Ten buvo trys sąsiuviniai informaci- 
jos, dar kelios Robertos nuotraukos, teismo raportai, lygiai tokie 


patys, kokius jis jau turėjo, ir nieko apie Žandenas. 

Stefa Odel padėjo taurę ant stalo ir parietusi kojas atsisėdo prie- 
šals Jį. 

— Kas nutiko Žandenoms? — pats savęs paklausė Linlis. - Kodėl 
čia nieko nėra apie šunį? 

— Gabrielis žino, — atsakė Stefa. 

Akimirką Linlis pamanė, kad tai tam tikras Keldeilo posakis, bet 
staiga prisiminė konsteblio vardą. 

— Konsteblis Langstonas? 

Moteris linktelėjo, gurkštelėjo savo gėrimo. Jos pirštai, laikantys 
taurę, buvo ilgi ir laibi, be jokių didelių žiedų. 

— Jis užkasė Žandenas. 

— Kur? 

Stefa gūžtelėjo pečiais ir nusibraukė plaukus nuo veido. Skirtin- 
gai nei bjaurus Heivers gestas, šis Stefos judesys buvo mielas, iš- 
sklaidantis šmėklas. 

— Tiksliai nežinau. Tikiuosi, kur nors toje pat fermoje. 

— Tačiau kodėl šuniui neatlikta teismo medicinos ekspertizė? — 
stebėjosi Linlis. 

— Turbūt jiems jos nereikėjo. Jie suprato, kaip tas šuo buvo nuga- 
labytas. 

— Kaip? 

— Jam buvo perpjauta gerklė. 

Linlis vėl pervertė medžiagą ieškodamas nuotraukų. Nenuosta- 
bu, kad anksčiau to nepastebėjo. Teiso kūnas, užkritęs ant negyvo 
šuns, užstojo vaizdą. Inspektorius tyrinėjo nuotrauką. 

:— Dabar suprantate, koks galvosūkis? 

— Ką turite omeny? 

— Ar galite įsivaizduoti Robertą, perrėžiančią Žandenoms ger- 
klę? — Stefos veidą suvirpino nemaloni išraiška. — Tai neįmanoma! 
Atleiskite, bet tai tiesiog neįmanoma. Be to, išvis nerasta jokio gin- 
klo. Ji tikrai vargšui gyvuliui neperrėžė gerklės kirviu! 

Stefai kalbant Linlis pagavo save pirmąkart mąstantį, kuris jų bu- 
vo tikrasis taikinys: Viljamas Teisas ar šuo. 


Tarkim, buvo suplanuotas apiplėšimas. Reikėjo nutildyti šunį. Šis 

buvo senas, tikrai nepajėgus ką nors užpulti, bet dar įstengiantis 
sukelti triukšmą, jeigu jo saugomoje teritorijoje pasirodys svetimas 
žmogus. Tad su šunimi reikėjo susidoroti. Bet gal ne taip greitai, 
nes kai Teisas puolė iš daržinės pažiūrėti, koks čia triukšmas, su 
juo lygiai taip pat reikėjo susidoroti. „Galbūt, - svarstė Linlis, - čia 
buvo ne iš anksto suplanuota žmogžudystė, o visai kitokio pobūdžio 
nusikaltimas?“ 

— Stefa, — pasakė jis susimąstęs, tada pagraibė kišenėje. - Kas čia? 

Ir padavė nuotrauką, kurią juodu su Heivers buvo radę Robertos 
stalčiuje. 

— Iš kur, po galais, jūs ją gavote? 

— Radau Robertos miegamajame. Kas tai? 

— Džiliana Teis, Robertos sesuo. — Tai sakydama Stefa švelniai 
pirštu patapšnojo nuotrauką. — Roberta turbūt laikė ją gerai paslė- 
pusi nuo Viljamo. 

— Kodėl? 

— Nes kai Džiliana pabėgo, Viljamui ji pasidarė lyg mirusi. Jis 
išmetė jos drabužius, atsikratė knygų, sudarkė visas nuotraukas, 
kuriose ji buvo. Sudegino gimimo liudijimą — kaip ir visa kita di- 
džiuliame lauže vidury kiemo. Kaip, po galais... — įsmeigusi akis į 
nuotrauką klausė Stefa veikiau savęs nei Linlio, - Robertai pavyko 
ją Išsaugoti / 

— Galbūt svarbiau: kodėl ji ją saugojo? 

— Tai gan aišku. Roberta Džilianą dievino. Dievažin, kodėl Dži- 
liana šeimai buvo didelė nelaimė. Ji tapo visai nevaldoma. Gėrė ir 
keikėsi, šlaistėsi aplinkui kaip pamišusi, mėgaudamasi savo gyve- 
nimu. Vieną nakų nusitrenkdavo į vakarėlį Vitbyje, kitą —- su kokiu 
padauža nežinia kur. Rinkosi vyrus priversdama juos ištuštinti savo 
pinigines. Paskui vieną naktį, prieš kokius vienuolika metų, Džilia- 
na dingo. Ir niekuomet nebegrįžo atgal. 

Linlis pasigavo tą žodį. 

— Išvyko? Ar dingo? 

Stefa atsišliejo į kėdę. Viena jos ranka kilo prie gerklės, bet ji 


susivaldė, tarsi šis judesys būtų ją išdavęs. 

— Išvyko, — tvirtai tarė. 

Linlis neatlyžo. 

— Kodėl? 

— Manau, todėl, kad pykosi su Viljamu. Jis buvo griežtas moralis- 
tas, o Džiliana jausdavosi prastai, jei gerai nepraleisdavo laiko. Bet 
Ričardas — jos pusbrolis — turbūt galėtų jums daugiau papasakoti. 
Prieš jam išvykstant į pelkes juodu buvo neatskiriami. — Stefa atsisto- 
j0, pasirąžė, nuėjo prie durų ir stabtelėjo. - Inspektoriau, - lėtai tarė. 

Linlis pakėlė akis nuo fotografijos, šiek tiek vildamasis, kad ji 
dar ką nors pasakys apie Džilianą Teis. Stefa delsė. 

— Ar nenorėtumėte... šiąnakt dar ko nors? 

Šviesa iš priėmimo kambario jai už nugaros atsispindėjo jos plau- 
kuose. Oda atrodė lygi ir švelni. Akys buvo geranoriškos. Būtų taip 
lengva... Valanda palaimos. Aistringas sutikimas. Paprastas, seniai 
išsiilgtas užsimiršimas... 


— Ne, dėkui, Stefa, — prisivertė pasakyti. 


Kelas buvo rami upė, nepanaši į daugelį, laisvai tekančių iš kal- 
nų į slėnius. Ji tykiai vingiavo pro Keldeilą, sruveno už griūvančio 
vienuolyno iki pat jūros. Ji mėgo kaimą, gerai su juo elgėsi, retai 
kada užtvindydavo ar kitaip apgadindavo. Savo krantais mielai tei- 
kė poilsį, teškeno sveikinimus kaimo ganykloms ir klausėsi gyveni- 
mo tų žmonių, kurių namai stovėjo jos pakrantėse. 

Vieną tokių namų turėjo Olivija Odel. Jis stovėjo kitapus tilto, už 
viešbutėlio, iš jo atsivėrė svaiginanti pievų ir Šventos Kotrynos baž- 
nyčios panorama. Tai atrodė puikiausias namas visame kaime, su 
gražiu sodu priešais ir pieva, kuri leidosi upės link. 

Dar buvo ankstus rytas, kai Linlis su Heivers atvėrė vartelius, 
bet iš namo sklindantis garsus vaiko verksmas jiems pranešė, kad 
gyventojai jau sukilę ir apsirengę. Policininkai patraukė sielvartin- 
go lalėjimo link. 

Ant galinių namo laiptukų sėdėjo jaunoji gedėtoja. Galva palenk- 
ta prie kelių, po šiurkščiais batais sulamdyta žurnalo nuotrauka. 


Jai iš kairės tupėjo klausytojas — išdidus gaigalas, žvelgiantis su 

užuojauta. Mergaitės gedulo priežastis — nukirpti plaukai. Tikriau- 
siai ji pati juos nusikirpo, bet supratusi, ką padarė, pabandė prisi- 
lipdyti taukais. Kadaise plaukų būta rusvų ir, sprendžiant iš tų sruo- 
gų, kurios išvengė žirklių, labai garbanotų. Dabar, dvokiantys pigia 
pudra, jie atrodė siaubingai... 

Heivers ir Linlis susižvalgė. 

— Labas rytas, - maloniai pasisveikino inspektorius. — Jūs tur- 
būt — Bridė. 

Mergaitė pakėlė akis, griebė nuotrauką ir motinišku judesiu pri- 
spaudė prie krūtinės. Antinas tik mirktelėjo. 

— Kas nutiko? — geraširdiškai paklausė Linlis. 

Išgirdus malonų ir švelnų aukšto vyriškio balsą gynybinė Bridės 
poza visiškai subliūško. 

— Aš nusikirpau plaukus! — sudejavo ji. - Taupiau pinigus, kad 
nueičiau pas Sindži, bet ji pasakė, kad negali man padaryti tokios 
šukuosenos ir kad nekirps plaukų, tad pati nusikirpau, taigi pažiū- 
rėkite į mane... Mamytė irgi verkia. Aš mėginau juos ištiesinti tuo 
Hanos šlamštu, bet jie niekada nebus tiesūs. 

Sulig paskutiniu žodžiu Bride gailiai žagtelėjo. 

Linlis palinksėjo. 

— Matau. Atrodo baisokai, Bride. O kokio efekto tu tikėjaisi? — 
Viduje jis sudrebėjo prisiminęs juodus Hanos smaigalius. 

— Štai tokio! - Bridė pamojo nuotrauka ir vėl pravirko. 

Linlis paėmė nuotrauką ir pažvelgė į šypsančią Velso princesę 
lygia šukuosena, elegantiška juoda vakarine suknele ir deimantais. 
Visi plaukai atrodė savo vietose, nė vienas nebuvo išsikišęs. 

— Žinoma, — suniurnėjo Linlis. 

Netekusi nuotraukos Bridė guodėsi savo gaigalui. Apsivijusi jį 
rankomis prisitraukė arčiau. 

— Tau nerūpi, Diugali, ar ne? — paklausė paukščio. Atsakydamas 
Diugalis mirktelėjo ir ėmė tyrinėti, ar Bridės plaukus galima lesti. 

— Antinas Diugalis? — pasiteiravo Linlis. 

— Angusas Makdiugalis Makdakas, - atsakė Bridė. 


Oficialiai supažindinusi mergaitė nusišluostė nosį sudriskusio 

megztinio rankove ir išgąstingai pažvelgė per petį į uždaras duris. 
Jai kalbant skruostu nuriedėjo vieniša ašara. 

— Jis alkanas. Bet aš negaliu eiti vidun ir atnešti jam lesti. Teturiu 
šių vaistinių svilarožių. Jos tinka gydymui. O antino lesalas yra vi- 
duje, ir aš negaliu ten eiti. 

— Kodėl negali? 

— Nes mamytė pasakė, kad nebenori manęs matyti, kol kaip nors 
nesusitvarkysiu plaukų. Ū aš nežinau, ką daryti! 

Mergaitė vėl pradėjo verkti tikromis sielvarto ašaromis. Diugalis 
aiškiai badaus — ne kokia perspektyva, turint galvoje, kad jis nema- 
žas paukštis. Taigi, atrodo, padėtis be išeities. 

Tačiau netrukus paaiškėjo, kad puolimo planas nereikalingas, nes 
tą akimirką piktai atsilapojo galinės durys. Olivija Odel tik kartą 
žvilgtelėjo į dukrą — tą dieną tik antrą kartą — ir paplūdo ašaromis. 

— Negaliu patikėti, kad taip pasielgei! Vis dar negaliu tuo patikė- 
ti! Eik namo ir išsitrink galvą! 

Moters balsas su kiekvienu žodžiu kilo vis aukščiau, užkliudyda- 
mas isterijos gaideles. 

— Bet Diugalis... 

— Pasiimk jį kartu, — verkdama pasakė moteris. — Bet daryk, kas 
liepta! 

Antinas atsidūrė devynmetės glėbyje, ir abudu nusikaltėliai din- 
go. Iš savo megztinio kišenės Olivija išsitraukė popierinę nosinaitę, 
išsipūtė nosį ir netvirtai nusišypsojo abiem policininkams. 

— Kokia baisi scena, — pasakė. Tačiau prabilusi Olivia Odel vėl 
pradėjo verkti ir nuėjo į virtuvę, palikusi juos stovėti prie atdarų 
galinių durų. Viduje moteris sukniubo už stalo ir užsidengė veidą 
rankomis. 

Linlis su Heivers susižvalgė ir įžengė į namą. 

Skirtingai nei Gemblerio sodyboje, nekilo nė menkiausios abejo- 
nės, kad šiame name gyvenama. Virtuvėje buvo visiška netvarka: 
viryklė apstatyta puodais ir keptuvėmis, įrankiai ir indai laukė, kad 
būtų išplauti, gėlės — kad būtų pamerktos. 

Grindys po kojomis atrodė lipnios, sienas verkiant reikėjo perda- 


žyti, visas kambarys dvokė medžio anglimis ir sudeginta duona. Si 

išdavikiškai gulėjo ant lėkštės — susmegęs juodas gabalas atrodė 
taip, lyg būtų greitosiomis užgesintas puodeliu arbatos. 

Iš virtuvės buvo matyti svetainės kraštelis. Linlis su Barbara pa- 
stebėjo, kad ten tvarka tokia pati. Namų ruoša tikrai nebuvo Olivi- 
jos Odel stiprioji pusė. Vaiko auginimas - irgi. 

— Ji yra nevaldoma! — verkė Olivija. — Dar tik devynerių, o jau 
visiškai nevaldoma! 

Moteris sutrynė popierinę nosinaitę į skutelius, paieškojo kitos ir 
neradusi dar labiau pravirko. 

Linlis ištraukė savo nosinę. 

— Paimkite, - pasiūlė. 

— Ačiū, — padėkojo Olivija. - O Dieve, koks rytas! — Išsipūtusi 
nosį, nusišluosčiusi akis ir pirštais persibraukusi rudus plaukus ji 
pažvelgė į savo atvaizdą skrudintuvėje. Jį išvydusi suvaitojo, ir pa- 
raudusios rudos akys vėl pritvinko ašarų, kurios šįkart nepasruvo. — 
Atrodau kaip penkiasdešimtmetė. Argi Polas nesijuoktų! — Tr vel 
peršoko prie kitos minties: — Ji nori atrodyti kaip Velso princesė. 

— Taip, Bridė mums parodė, — ramiai atsakė Linlis. Jis išsitraukė 
kėdę, nuėmė nuo jos laikraštį ir atsisėdo. Luktelėjusi tą patį padarė 
Heivers. 

— Kodėl? — paklausė Olivija, adresuodama klausimą veikiau lu- 
boms negu policininkams. — Ką aš tokio padariau, kad mano duktė 
galvoja, jog didžiausia laimė - atrodyti kaip Velso princesė? — Mo- 
teris pirštais suspaudė kaktą. — Viljamas būtų žinojęs, ką daryti. 
Kaip apmaudu, kad esu be jo. 

Trokšdamas išvengti naujo ašarų protrūkio bei norėdamas pra- 
blaškyti. moterį, Linlis greit prabilo: 

— Mažos mergaitės visuomet kuo nors žavisi, argi ne taip? 

— Taip, — atsakė Olivija. — Ak, tai tikra teisybė. 

Ji ėmė sukti Linlio nosinę į pasibaisėtiną mažą virvutę. Pamatęs 
Ją sumaigytą inspektorius susiraukė. 

— Bet, regis, tam vaikui aš niekuomet nerandu tinkamų žodžių. 
Viskas, kad ir ką daryčiau, baigiasi isterija. Viljamas visuomet ži- 


nodavo, ką pasakyti ar padaryti. Kai tik jis čia būdavo, viskas taip' 

sklandžiai vykdavo. Tačiau vos jam išėjus mes su Bride pradėdavo- 
me peštis kaip šuo su kate! O dabar jo iš viso nebėra! Kaip mes 
toliau gyvensime? — Olivija nelaukė atsakymo. — Viskas dėl jos plau- 
kų. Ji nepakenčia, kad yra rusvaplaukė. Nekentė tų plaukų nuo 
tada, kai tik išmoko kalbėti. Negaliu to suprasti. Kodėl devynmetei 
taip aistringai rūpi tie plaukai! 

— Rudaplaukiai, — atkreipė dėmesį Linlis, - apskritai yra aistrin- 
zi bei ūmūs. 

— Ak taip! Čia tai tiesa! Stefa irgi tokia. Pamanytum, kad Bridė 
jos klonas, o ne seserėčia. 

Olivija Odel įkvėpė oro ir atsilošė kėdėje. Koridoriumi sparčiai 
artėjo žingsniai. 

Į kambarį rankšluosčiu rūpestingai apsivyniojusi galvą įžengė Bri- 
dė. Jos megztinis, kurio nepasivargino nusivilkti skubėdama pa- 
klusti mamos įsakymams, buvo kiaurai peršlapęs. Paskui mergaitę 
kaip jūrininkas krypuodamas sekė gaigalas. 

— Jis šlubuoja, — pareiškė Bridė pamačiusi, kad Linlis apžiūrinė- 
ja naminį paukštį. — Kai plaukioja, suka aplink dideliais ratais. Tad 
neleidžiu jam plaukti, nebent pati būnu netoliese. Tiesa, praėjusią 
vasarą mes jam leidome daug plaukioti. Upėje. Padarėme užtvan- 
ką, ir Diugalis patyrė tiek džiaugsmo! Tėkšdavosi vandenin ir plauk- 
davo aplinkui. Ką sakai, Diugali? — Gaigalas sumirksėjo pritarda- 
mas ir ėmė ieškoti ant grindų, ką čia sulesus. 

— Nagi, pasirodyk, Makbride, — pasakė mergaitės mama. Dukra 
priėjo arčiau, rankšluostis buvo nuimtas, žala įvertinta. Olivijos akys 
virš dukros galvos vėl pasruvo ašaromis. Ji prikando lūpą. 

— Atrodo, tiesiog reikėtų dar pakirpti, palyginti, —- skubiai įsiter- 
pė Linlis. — Ką jūs manote, seržante? 

— Reikėtų pakirpti, — pritarė Heivers. 

— Manau, Bride, reikia atsisakyti Velso princesės idėjos. Dabar, — 
pridūrė Linlis, kai mergaitės viršutinė lūpa suvirpėjo, — privalai 
nepamiršti, kad tavo plaukai garbanoti. O jos — visai tiesūs. Ir kai 
Sindži tau pasakė, kad negali jų taip sušukuoti, ji nemelavo. 

— Bet princesė tokia graži! — protestavo Bridė. Ašaros vėl grėsė 


pasrūti. 


140 |  ELIZABETH GEORCE 


— Taip. Graži. Tačiau pasaulis būtų labai keistas, jei visos mote- 
rys atrodytų lygiai taip pat kaip ji. Argi ne? Patikėk manimi, yra 
daugybė moterų, kurios labai gražios ir nė kiek į ją nepanašios. 

— Tikrai? — Bridė vėl metė ilgesingą žvilgsnį į suglamžytą nuotrau- 
ką. Prie princesės nosies buvo prilipęs didžiulis taukų gumulas. 

— Gali pasitikėti inspektoriumi, jis nemeluoja, Bride, — pridūrė 
Heivers, o jos tonas paaiškino: jis yra šios srities žinovas. 

Pajutusi požemines sroves, kurių nesuprato, Bridė pažvelgė į mo- 
terį, paskui — į vyrą. 

— Gerai, — pareiškė ji, — gal eisiu palesinti Diugalio. 


Bent jau gaigalas žvelgė taip, lyg pritartų. 


Odel svetainė atrodė tik truputį geriau už virtuvę. Buvo sunku pa- 
tikėti, kad viena moteris ir vaikas galėjo sukelti šitokią netvarką! Dra- 
bužiai gulėjo sumesti ant kėdžių, tarsi motina ir duktė kur nors kraus- 
tytųsi; dailės niekučiai bet kaip tupėjo ant stalų ir palangių kraštų, 
lyginimo lenta pastatyta gyvenamose patalpose; pianinas spjaudė natų 
lapus tiesiai ant grindų. Visa ta netvarka buvo taip tirštai nugulta 
dulkių, kad visame name buvo justi specifinis jų kvapas. 

Olivija, regis, nepastebėjo to šiukšlyno, kai išsiblaškiusi moste- 
lėjo jiems sėstis. Tačiau pasiėmusi kėdę apsidairė ir su neslepiama 
rezignacija atsiduso. 

— Paprastai nebūna taip blogai. Aš... tai... - Moteris atsikrenkštė 
ir papurtė galvą, lyg norėdama surikiuoti mintis. Ir vėl pirštais per- 
braukė per iš pažiūros vėjo papūstus plaukus. Gestas buvo .vaikiš- 
kas ir keistai riederėjo moteriai, kuri tikrai nebebuvo mergaitė. Oli- 
vija turėjo puikią baltą odą, subtilius bruožus, bet senėjimo procesas 
jai nebuvo švelnus. Moteris turėjo raukšlių 11, nors atrodė liekna, 
kūnui trūko stangrumo, tarsi pernelyg greitai būtų netekusi daug 
svorio. Iš skruostų bei riešų išsišovė kaulai. 

— Žinote, — netikėtai tarė Olivija, —- Polui mirus tokios netvarkos 
nebuvo. Bet po to, kas nutiko man ir Viljamui, nepajėgiu susiimti. 

— Akibrokštas, — pradėjo Linlis. —- Šokas. 


Moteris palinksėjo. 

— Turbūt jūs teisus. Mano vyras Polas sirgo kelerius metus. Turė- 
jau laiko pasirengti. Ir Bridė, aišku, buvo per maža, kad suprastų. 
Bet Viljamas... — Ji stengėsi valdytis, įbedusi akis į sieną sėdėjo 
tiesi. — Viljamas buvo tokia dovana mūsų gyvenime, tokia stiprybė! 
Manau, mes abi ėmėme juo pasikliauti, ix tada jis mirė. Tačiau sa- 
vanaudiška taip reaguoti. Kaip galiu taip kalbėti, juk reikia atsi- 
žvelgti ir į Robertą? 

— Robertą? 

Olivija pažvelgė į Linlį ir nusuko akis. 

— Ji visuomet ateidavo čia su Viljamu. 

— Kokia ji buvo? 

— Labai rami. Puiki. Negalėčiau pavadinti jos gražuole. Stambi, 
juk žinote patys. Tačiau Bridei ji visuomet buvo labai gera. 

— Robertos svoris teikė rūpesčių Ričardui Gibsonui ir jo dėdei, 
ar ne? 

Olivija suraukė antakius. 

— Rūpesčių? Ką turite galvoje? 

— Jie dėl to susikivirčijo „Balandžio ir švilpynės“ smuklėje. Gal 
papasakosite mums apie tai? 

— Ak, štai kas! Turbūt jums pasakė Stefa. Bet tai neturi nieko 
bendra su Viljamo mirtimi, — pridūrė Olivija pamačiusi, kaip ser- 
žantė Heivers kažką užsirašo į savo užrašų knygelę. 

— Niekada negali būti tikras. Tai ar papasakosite mums? 

Olivija Odel kilstelėjo ranką tarsi protestuodama, bet nuleido ją 
ant kelių. 

— Ričardas ilgai negrįžo iš pelkių. Jis užtiko mus „Balandyje ir 
švilpynėje“. Vyrai susiginčijo. Kvailai. Akimirksniu. Štai ir viskas. — 
Moteris miglotai nusišypsojo. 

— Dėl ko susiginčijo? 

— Iš pradžių tai neturėjo nieko bendra su Roberta. Mes visi sėdė- 
jome prie stalo, ir Viljamas, atrodo, kažką pasakė apie Haną. Bar- 
menę. Ar matėte ją? 

— Vakar vakare. 


— Tada žinote, kad ji atrodo... kitaip. Viljamas išvis nepritarė nei 

Hanai, nei jos tėvo elgesiui su dukra. Tad kažką apie tai pasakė. 
Gal panašiai: „„Man paslaptis, kodėl tėvas leidžia, kad ji atrodytų 
kaip kekšė“. Nieko rimto. Ričardas tik truputį buvo išgėręs. Jo vei- 
das buvo siaubingai subraižytas, tad pamaniau, kad vėl susiriejo su 
žmona. Jo nuotaika buvo bjauri. Pasakė, jog nėra toks kvailys, kad 
spręstų pagal išvaizdą, jog ir angelas, kiek prisimenu, gali vilkėti 
prostitutės apdarą, o mieliausias mažutis blondinės veidelis — pri- 
dengti kekšę. 

— Tr ką Viljamas pamanė? 

Olivija pavargusi nusišypsojo. 

— Palaikė tai užuomina apie jo dukrą Džilianą. Manau, kad iš- 
kart. Jis vis klausė, ką Ričardas turėjo galvoje taip sakydamas. Ma- 
nau, norėdamas išvengti pasiaiškinimų Ričardas nukreipė kalbą 
apie Robertą. 

— Kaip? 

— Jis pateikė pavyzdį, kad nereikia spręsti pagal išvaizdą. Žino- 
ma, nuo to viskas prasidėjo. Ričardas klausė, kodėl niekas nepasi- 
rūpina Roberta. Savo ruožtu Viljamas norėjo žinoti, ką jis turėjo 
galvoje užsiminęs apie Džili. Ričardas reikalavo, kad Viljamas at- 
sakytų. O Viljamas reikalavo, kad Ričardas atsakytų. Žinote, kaip 
būna. 

— O kas buvo paskui? 

Olivija nusijuokė. Tas juokas priminė kilpomis pagauto paukščio 
krizenimą. 

— Pamaniau, kad jie gali susimušti. Ričardas pasakė, jog nė vie- 
nam savo vaikui neleis tiek valgyti, kiek leidžiama Robertai, nes 
nenori, kad šie be laiko atgultų į kapą. Dar - jog Viljamui turėtų 
būti gėda dėl to, kad neprižiūri dukters. Viljamas taip supyko, 
kad pasakė, jog Ričardui turėtų būti gėda dėl to, kad neprižiūri 
žmonos. Tai buvo žiauri užuomina... apie tai, kad Madlein nepa- 
tenkinta. Ji Ričardo žmona, jūs tikriausiai buvote susitikę? Ir kaip 
tik tada, kai pamaniau, jog Ričardas užvoš savo dėdei, jis ėmė 
kvatotis. Pasakė, kad būtų kvailas, jei gaištų laiką nerimaudamas 


dėl Robertos, ir išėjo. 

— Tr viskas? 

— Taip. 

— Ką, jūsų manymu, Ričardas turėjo galvoje? 

— Sakydamas, kad būtų kvailas? — Tarsi suprasdama, kur link 
kreipiamas klausimas, Olivija Odel gūžtelėjo pečiais. — Jūs norite 
man pasakyti, kad Ričardas kvailai pasijuto, nes jei Roberta mirtų, 
jis paveldėtų fermą. 

— Ar tai jis turėjo galvoje? 

— Ne, žinoma, ne. Viljamas perrašė savo testamentą iškart, kai tik 
Ričardas grįžo iš pelkių. Taigi Ričardas labai gerai žinojo, kad fer- 
ma bus palikta jam, ne Robertai. 

— Bet jeigu jūs ir Viljamas būtumėte susituokę, testamentas vėl 
būtų perrašytas. Argi ne taip? 

Aišku, Olivija įžvelgė pinkles. 

— Taip, bet... aš žinau, ką jūs manote. Ričardui buvo naudinga, 
kad Viljamas mirtų mums nespėjus susituokti. Bet ar tai visuomet 
įrodymas, kai kalbama apie palikimą? Be to, žmonės paprastai ne- 
žudo vienas kito tik tam, kad ką nors paveldėtų pagal testamentą. 

— Priešingai, ponia Odel, - mandagiai paprieštaravo Linlis, - žmo- 
nės dažnai taip elgiasi. 

— Šiuo atveju tai ne įrodymas. Aš tik manau... kad Ričardas 
nera laimingas. O nelaimingi žmonės prišneka daugybę dalykų, 
nors iš tikrųjų taip nemano, ir pasielgia taip, kaip kitu atveju ne- 
sielgtų, — vien dėl to, kad pamirštų, kokie jie nelaimingi, argi ne 
tiesa? 

Nei Linlis, nei Heivers iškart neatsakė. Olivija neramiai sukru- 
tėjo savo kėdėje. Lauke buvo girdėti Bridės, šaukiančios savo an- 
tiną, balsas. 

— Ar Roberta žinojo apie tą pokalbį? — paklausė Linlis. 

— Jei ir žinojo, niekuomet neužsiminė. Kai būdavo čia, daugiau- 
sia kalbėdavo apie vestuves. Manau, ji troško, kad mudu su Vilja- 
mu susituoktume. Kad turėtų sesutę Bridę. Kaip turėjo kadaise Dži- 
lianą. Jai siaubingai trūko sesers. Nemanau, kad Roberta kada nors 


susitaikė su Džilianos pabėgimu. 

Nervingi Olivijos Odel pirštai užčiuopė palaidą sijono palanko 
siūlą ir suko tol, kol pavyko nutraukti. Paskui ji tylom žvelgė į siūlą, 
tarsi stebėdamasi, kaip jis apsivijo jos pirštą. 

— Bobė -— taip ją visuomet vadino Viljamas, tiesą pasakius, mes 
irgi, — visuomet išsivesdavo kur nors Bridę, tad mes su Viljamu 
galėdavome pabūti dviese. Roberta, Bridė, Žandenos ir tas antinas 
visuomet išeidavo kartu. Ar galite įsivaizduoti, koks buvo vaizdas? — 
Olivija nusišypsojo ir išlygino sijono raukšles. — Jie per ganyklas 
eidavo prie upės arba vienuolyno ir surengdavo pikniką. Visi ketu- 
ri. Tada mudu su Viljamu galėdavome pasikalbėti. 

— Apie ką kalbėdavotės? 

— Daugiausia apie Tesą. Aišku, buvo sunku, bet paskutinį kartą, 
apsilankęs čia savo mirties dieną, jis pasakė, kad pagaliau tai įveikė. 

— Nesu tikras, kad supratau, - pasakė Linlis. - Apie kokius sun- 
kumus kalbate? Emocinius? Viljamas nenorėjo susitaikyti su Tesos 
mirtimi? 

Olivija žvelgė pro langą, bet sulig paskutiniu žodžiu atsigręžė į 
policininkus. 

— Mirtimi? — apstulbusi paklausė. - Tesa nemirusi, inspektoriau. 
Ji paliko Viljamą tik gimus Robertai. Jis buvo pasamdęs detektyvą, 
kad ją surastų ir kad galėtų anuliuoti bažnytinę santuoką, o tą šeš- 


tadienio popietę atėjo man pasakyti, jog pagaliau Tesą surado... 


— Jorkas, — pasakė vyriškis. — Daugiau nieko jums neprivalau 
pasakyti. Tačiau jūs žinote, kad už paslaugas man turi būti sumo- 
kėta. 

Linlis sugniaužė rankoje telefono ragelį. Jautė, kaip pyktis degi- 
na krūtinę. 

— Kaip skamba teismo įsakas? — Maloniai paklausė jis. 

— Paklausyk, drauguži, nesistenk manęs įklampinti į tą šūdą... 

— Pone Hausmenai, ar galėčiau priminti, kad, nepaisant to, ką 
manote, jūs nesate iš Dašielio Hemeto romano. 

Linlis galėjo tik įsivaizduoti tą vyrą, užsikėlusį kojas ant stalo, su 


kvietinės degtinės buteliu dokumentų spintoje, žaismingai perme- 

tantį pistoletą iš vienos rankos į kitą bei petimi prispaudus; telefo- 
no ragelį. Ir nedaug apsiriko. 

Haris Hausmenas žvelgė pro purviną savo įstaigos langą virš kir- 
pėjo Džekio parduotuvės Ričmondo Trejybės bažnyčios aikštėje. Dul- 
kė smulkus lietus, ne toks, kad nuplautų langą, priešingai — pabrė- 
žiantis jo nešvarumą. „Kokia siaubinga diena“, — pamanė Haris. 
Ketino praleisti ją pajūryje —- mažutė ponia Vitbyje labai troško at- 
likti su juo intymų bandymėlį, bet tokiu oru tam nebuvo ūpo. O 
Dievas žino, kad šiomis dienomis to gero ūpo reikia vis labiau, kol 
dar kas nors nenutiko ten, apačioje. Haris nusišiepė parodydamas 
vainikėliu aptrauktą negražų priekinį dantį. Tai suteikė piratiškų 
bruožų jo gana pasaulietiškai išvaizdai: blankiems rudiems plau- 
kams, drumzlinos spalvos akims, lavono spalvos odai ir prie viso to 
nederančioms putlioms, juslingoms lūpoms. 

Jis žaidė su smarkiai apkramtytu pieštuku. Akys užkliuvo už ne- 
patenkinto žmonos veido, žvelgiančio iš fotografijos. Pasiekė ją pieš- 
tuku ir apvertė veidu žemyn. 

— Manau, galime susitarti, - pasakė Hausmenas į telefono rage- 
lį. - Leiskite man pagalvoti. Panele Doulson? — Derama pauzė soli- 
džiam įspūdžiui sukurti. — Ar turiu šiandien laiko... Na, tada atšau- 
kite. Tai tikrai gali palaukti, kol aš apgalvosiu... —- Tada vėl į telefono 
ragelį. — Kuo, sakėte, jūs vardu?.. 

— Mums nereikia susitikti, — kantriai atsakė Linlis. — Tik duokite 
man tą adresą Jorke, ir mūsų bendravimas baigsis. 

— Nesuprantu, kaip galėčiau... 

= Žinoma, galite, — Linlio balsas buvo plieninis. — Nes pats sakė- 
te, kad jums dar neužmokėta. O tam, kad jums kada nors būtų su- 
mokėta, — žinoma, tai užtruks daug metų, jeigu mes neprisikasime 
iki galo, - jūs turite duoti man Tesos Teis adresą. 

Pauzė apsvarstymui. 

— Kas čia, panele Doulson? - saldžiai paklausė, bet balsas buvo 
įtūžęs. — Kita linija? Gerai, atsikratykite jo... — Kankinio atodū- 
sis. — Matau, inspektoriau, kad jums nelengva. Mums visiems rei- 


kia gyventi, jūs gi suprantate? 

— Patikėkite, suprantu, — trumpai atsakė Linlis. - Kur jos adresas? 

— Man tik reikia jį surasti savo bylose. Gal galėčiau jums pa- 
skambinti... po kokios valandos? 

— Ne. 

— Gerai, o Dieve, žmogau... 

— Atvažiuosiu į Ričmondą. 

— Ne, ne, tai nebūtina. Tik luktelėkite truputį, drauguži. 

— Hausmenas atsilošė krėsle, kokią minutę spoksojo į pilką dan- 
gų, dėl įspūdžio atidarė ir uždarė kelis stalčius. — Kas ten atsitiko, 
panele Doulson? — sušuko. — Ne, atidėkite rytdienai, gerai? Man 
„nerūpi, kad ji priverkė pilnus kibirus, mieloji, šiandien aš jai netu- 
riu laiko. — Vyriškis nuplėšė atmintinės lapelį nuo savo stalo. — Ak, 
štai jis, inspektoriau, — pasakė į telefono ragelį ir padiktavo Linliui 
adresą. — Bet nesitikėkite, kad Testa Teis pasitiks jus išskėstomis 
rankomis, — dar pridūrė. 

— Man nelabai rūpi, kaip jinai mus pasitiks, pone Hausmenai. 
Ačiū... 

— O turėtų rūpėti, inspektoriau. Nors truputį. Vyrelis pakvaišo 
išgirdęs naujienas. Maniau, kad čia pat vietoje mane pasmaugs. Jis 
vienas iš tų moksliukų — skambūs žodžiai ir stori akiniai. Tačiau 
patikėkite manimi, inspektoriau, to vyro taip lengvai nesuprasi. Jo 
viduje gyvena gyvulys. 

Linlio akys susiaurėjo. Tai buvo puolimas į vandenį, žinovo ma- 
nevras. Jis norėjo plaukti iš paskos, bet prisipažino nugalėtas. 

— Apie ką jūs kalbate? Kokios naujienos? 

— Žinoma, naujienos apie pirmąjį vyrelį. 

— Ką norite pasakyti, Hausmenai? 

— Kad Tesa Teis yra ištekėjusi už antro vyro be oficialių skyrybų 
su mūsų Viljamu. Ar galite įsivaizduoti, kaip ji nustebo, kai aš išdy- 


gau ant jos namų slenksčio? 


Namas visai neatrodė taip, kaip Linlis tikėjosi. Moterys, kurios 
palieka vyrus ir vaikus, turėtų baigti amžių daugiabučiame name, 


trenkiančiame aštriu česnaku ir šlapimu. Jos turėtų kasdien mal- 

šinti priekabią sąžinę užsimiršimą užtikrinančia degtine. Turėtų būti 
užgesusios ir pavargusios, išsekusios. Ta kenčiama gėda turėtų būti 
neišvengiamai sugadinusi jų išvaizdą. Tačiau Tesa Teis Maurėj bu- 
vo kitokia... 

Linlis pastatė automobilį priešais namą ir jie su Heivers tylėdami 
žiūrėjo, kol Barbara prabilo: 

— Ne visai nusirito, tiesa? — paklausė ji. Jie lengvai surado naują 
viduriniosios klasės atstovų namuką. Šis stovėjo kelios mylios nuo 
miesto centro, tokioje vietoje, kur namai turi ir numerius, ir koke- 
tiškus mažybinius vardus. Maurėjų namai buvo vadinami Jorviko 
Vaizdu. Tai buvo kiekvienos vidutiniškos svajonės išsipildymas: plytų 
fasadas dengė lietų blokų konstrukciją; stogas uždengtas raudono- 
mis čerpėmis, pro baltom užuolaidom pridengtus švieslangius buvo 
matyti svetainė ir valgomasis. Vienam automobiliui skirtas garažas 
vainikuotas balta geležine tvorele aptverta terasa, į kurią iš namo 
antrojo aukšto vedė durys. Šioje terasoje policininkai pirmąkart iš- 
vydo Tesą. 

Ji išėjo pro duris — gelsvus plaukus kedeno lengvas vėjelis — pa- 
laistyti gėlių vazonuose: chrizantemų, jurginų ir medetkų, kurios su- 
darė rudens spalvų sieną priešais baltą tvorelę. Moteris išvydo „Bent- 
ley“ ir stabtelėjo, laistytuvas sustingo ore, viskas vėlyvo ryto šviesoje 
atrodė taip, lyg ją, apimtą nuostabos, būtų nutapęs Renuaras. 

„Ir Tesa, — rūškanai pamanė Linlis, — atrodo nė viena diena ne 
vyresnė negu toje nuotraukoje, kuri daryta prieš devyniolika metų 
ir pamaldžiai saugoma Gemblerio sodyboje“. 


— Toks gausus atpildas už nuodėmę, - sušnabždėjo inspektorius. 


— Galbūt čia tik portretas mansardoje, - atsiliepė Heivers. 

Linlis pažvelgė į ją su nuostaba. Šiandien Barbara taip pabrėžti- 
nai stengėsi deramai elgtis, besąlygiškai ir uoliai bendradarbiauti, 
pritarti kiekvienam jo įsakymui, kad išgirsti šiuos linksmus žodžius 
buvo gan netikėta. Išties puiku! 

— Garbė jums, seržante, — susijuokė Linlis. —- Pažiūrėkim, ar po- 
nia Maurėj turi ką pasakyti. 

Tesa sumišusi pasitiko juos prie paradinių durų, žvelgė čia į vie- 
ną, čia į kitą ir — tai atsispindėjo jos žvilgsnyje — atrodė kiek išsi- 
gandusi. 

— Labas rytas, — pasakė. Nusileidusi nuo stogo terasos bent jau 
atrodė panašesnė į vidutinio amžiaus moterį. Tačiau plaukai tebe- 
buvo geltoni it saulė, pati — liekna, oda - trupuųį strazdanota ir be 
pastebimų raukšlių. 

Linlis parodė jai savo kortelę. 

— Skotland Jardo kriminalinis skyrius. Ar galėtume įeiti vidun, 
ponia Maurėj? 

Tesa pažvelgė į Linlį, paskui į niūrų Heivers veidą, vėl į jį. 


— Žinoma. 

Moters balsas buvo gana ramus, mandagus ir šiltas. Tačiau judesiai 
sustingę, kupini delsimo. Tai rodė, kad tvardomos stiprios emocijos. 

Ponia Maurėj nusivedė juos, pro atviras duris į svetainę, kur be 
žodžių mostelėjo į baldus ragindama sėstis. Tai buvo gražiai apsta- 
tytas, skoningas šiuolaikinio dizaino kambarys, kur pušis ir riešut- 
medis puikiai derėjo su rudens spalvų gama. Kažkur lengvai ir greitai 
tiksėjo laikrodis. Čia nebuvo nieko panašaus nei į Olivijos Odel 
maištingą netvarką, nei į melancholišką Gemblerio sodybos pedan- 
tiškumą. Šis kambarys atrodė tikra draugiškos šeimos susibūrimo 
vieta — su išdėliotomis neoficialiomis nuotraukomis, kelionių suve- 
nyrais ir žaidimų bei kortų dėžutėmis lentynose tarp knygų. 

Tesa Maurėj pasirinko kėdę toliausiame kampe, kur šviesa buvo 
silpniausia. Tiesiai atsisėdusi ant kėdės kraštelio sukryžiavo kojas, 
rankas susidėjo į skreitą. Ant dešinės rankos bevardžio piršto su- 
blyksėjo auksinis vestuvių žiedas. Moteris nepaklausė, kodėl Skot- 
land Jardo policininkai atvyko į jos namus. Sekė akimis Linlį, kai 
šis ėjo prie židinio ir žiūrėjo į ten išdėliotas nuotraukas. 

— Jūsų vaikai? — paklausė inspektorius. Mergaitė ir berniukas, 
nufotografuoti šeimai atostogaujant Sent Aivse. Jis atpažino paplū- 
dimį, pilkus ir baltus pastatus ant kranto, valtis, paliktas pakrantė- 
je nuslūgus potvyniui. 

— Taip, — atsakė Tesa. Daugiau nieko neaiškino. Ramiai laukė 
neišvengiamo. Tyla tebetvyrojo. Linlis jos netrikdė. Galiausiai ašt- 
rus susijaudinimas privertė moterį prabilti. 

— Ar jums paskambino Raselas? — Tesos balsas išdavė didžiausią 
neviltį. Jis buvo duslus, tarsi ponia Maurėj būtų išgyvenusi visą 
sielvarto gamą ir viduje nieko nebebūtų likę, jokios gelmės, kur 
galėtų grimzti emocija. — Taip ir maniau! Žinoma, jau prabėgo trys 
savaitės. Vyliausi, kad jis tik baudžia mane, kol mes viską išsiaiš- 
kinsime. — Moteris nejaukiai pasimuistė, kai seržantė Heivers išsi- 
traukė savo sąsiuvinį. — Ak, ar būtina? — tyliai paklausė. 

— Bijau, kad taip, - atsakė Linlis. 

— Tada papasakosiu viską. Taip bus geriausia. - Ji pažvelgė į savo 


rankas ir smarkiau jas sugniaužė. 


150 | ELIZABETH GEORGE 


„Keista, - pagalvojo Linlis, - kaip mes visi neišvengiamai pasi- 
kliaujame tais pačiais gestais savo vidinei sumaiščiai reikšti“. Pirš- 
tai, pakelti prie gerklės, rankos, apglėbusios kūną, tarsi norėdamos 
jį apsaugoti, greitas kurio nors drabužio pasitaisymas, krūptelėji- 
mas, kad išvengtum psichologinio smūgio. Jis matė, jog dabar Tesa 
kaupia jėgas, kad įveiktų sąmyšį; tarsi viena ranka galėtų perduoti 
kitai drąsos tiesiog tinkamai sunerdama pirštus. Ji pakėlė akis, vei- 
do išraiška bylojo, kad moteris nusiteikusi ryžtingai. 

— Kai ištekėjau už Viljamo, man tebuvo šešiolika. Ar galite įsi- 
vaizduoti, ką reiškia būti ištekėjusiai už aštuoniolika metų vyresnio 
vyro, kai tau šešiolika? Žinoma, negalite. Niekas negali. Netgi Ra- 
selas. 

— Jūs nenorėjote toliau mokytis? 

— Norėjau, taip ir ketinau daryti. Bet kelioms savaitėms palikau 
mokyklą. Norėjau padėti fermoje, kai tėčiui skaudėjo nugarą. Lai- 
kinai. Tikėjausi po mėnesio grįžti. Marša Fitzalan man buvo užda- 
vusi namų darbų, kad neatsilikčiau. Bet aš atsilikau, ir Viljamas 
dėl to kaltas. 

— Kaip? 

— Jis atėjo pas tėtį pirkti avino. Aš nuvedžiau jo pažiūrėti. Vilja- 
mas atrodė... labai gražus. O aš — romantikė. Jis buvo tarsi Hytkli- 
fas, atėjęs pareikalauti Ketės. 

— Turbūt jūsų tėvas susirūpino, kad šešiolikmetė dukra nori ište- 
kėti. Ir dar už gerokai vyresnio vyro? 

— Taip. Mama irgi jaudinosi. Bet aš buvau tokia užsispyrusi, o 
„Viljamas rimtas, padorus, stiprus... Manau, tėvai buvo įsitikinę, kad 
jei neleis man už jo tekėti, aš vienaip ar kitaip tapsiu pasileidėlė ir 
nueisiu šunkeliais. Tad jie davė sutikimą, ir mes susituokėme. 

— Kas nutiko jūsų santuokai? 

— Ką šešiolikmetė žino apie santuoką, inspektoriau? — klausimu į 
klausimą atsakė Tesa. — Kai tekėjau už Viljamo, menkai tenutuo- 
kiau, kaip gimsta vaikai. Jūs pamanysite, kad kaimo mergina priva- 
lėtų turėti daugiau sveiko proto, bet nepamirškite, kad aš daug lai- 


ko praleidau su Brontėmis. Sarlotė, Ana ir Emilija visada 

„paskleisdavo debesis“, kai viskas prieidavo iki detalių. Bet aš ga- 
na greit išsiaiškinau. Džiliana gimė prieš mano septynioliktąjį gim- 
tadienį. Viljamas buvo kaip devintame danguje. Jis ją dievino. Tar- 
si gyvenimas būtų prasidėjęs nuo tos akimirkos, kai pamatė Džilianą. 

— Tačiau prabėgo daug metų, kol gimė antrasis kūdikis. 

— Nes, gimus Džilei, tarp mūsų viskas pasikeitė. 

— Kaip? 

— Kažkodėl ji — tas liaunas trapus kūdikis - padėjo Viljamui at- 
rasti religiją, ir tada viskas pasikeitė. 

— Man kažkodėl susidarė įspūdis, kad Viljamas visada buvo reli- 
gingas. 

— O ne! Iki Džilianos — ne. Tarsi jis nebūtų buvęs pakankamai 
geras tėvas, neapvalęs savo sielos. 

— Kaip jis tai darydavo? 

Prisiminusi Tesa trumpai nusijuokė, tačiau tas juokas buvo ne- 
linksmas. 

— Biblija, išpažintis, kasdienė komunija. Per mūsų santuokos me- 
tus jis tapo Šventos Kotrynos bažnyčios atrama ir atsidavusiu tėvu. 

— Ir tada jūs, paauglė, stengėtės gyventi su kūdikiu ir šventuoju. 

— Taip ir buvo. Išskyrus tai, kad man neteko rūpintis dukra. Aš 
nebuvau pakankamai gera auginti Viljamo vaikui. O gal nepakan- 
kamai šventa, nes, šiaip ar taip, jis daugiausia pats ja rūpinosi. 

— O ką veikėte jūs? 

— Aš grįžau prie savo knygų. 

Per pirmąją pokalbio dalį Tesa Maurėj sėdėjo nė nekrustelėda- 
ma, bet dabar neramiai sujudėjo, atsistojo ir perėjo per kambarį 
pažvelgti pro langą, kur tolumoje dunksojo Jorkminsteris. Tačiau 
vietoj katedros, spėjo Linlis, Tesa matė praeitį. 

— Aš svajojau, kad Viljamas taptų ponu Darsiu. Tikėjausi, kad 
ponas Naitlis išvers mane iš kojų. Vyliausi, kad kurią nors dieną 
sutiksiu Edvardą Ročesterį. Žinoma, Jei tik tvirtai tikėsiu, kad ma- 
no svajonės išsipildys. — Tesa sukryžiavo rankas priešais save, lyg 
norėdama apsiginti nuo seno skausmo. — Aš desperatiškai norėjau 
būti mylima. Ak, kaip aš norėjau būti mylima! Ar jūs bent kiek tai 


galite suprasti, inspektoriau? 

— Kas gi negalėtų? — atsakė Linlis. 

— Maniau: jei aš pagimdysiu antrą vaiką, kiekvienas turėsime 
kažką ypatinga, ką galėsime mylėti. Tad aš... aš pasistengiau ir vėl 
sugundžiau Viljamą... sugrąžinau jį į mūsų lovą. 

— Sugrąžinote? 

— O taip, sugrąžinau. Jis buvo palikęs mane iškart po Džilianos 
gimimo ir pradėjęs miegoti atskirai. Ant kušetės, siuvimo kambary- 
je — bet kur, tik ne su manimi. 

— Kodėl? 

— Pasiteisindavo tuo, kad Džilianos gimdymas man buvo toks sun- 
"kus. Jis nenorėjo, kad aš vėl pastočiau ir dar kartą išgyvenčiau tas 
kančias. 

— Bet juk yra kontracepcija... 

— Viljamas katalikas, inspektoriau. Tokiems nėra kontracepcijos. 

Tesa atsigręžė į juos. Šviesa išblukino moters skruostų spalvą, 
ištrynė antakius ir blakstienas, pagilino raukšles nuo nosies iki bur- 
nos. Jeigu ji tai būtų pajutusi, nebūtų nė krustelėjusi, kad to iš- 
vengtų. Tarsi norėdama, kad išryškėtų jos amžius. Tesa Maurėj kal- 
bėjo toliau: 

— Bet, žvelgdama į tuos metus, išties manau, jog Viljamą gąsdino 
būtent seksas, o ne vaiko pradėjimas. Šiaip ar taip, aš pagaliau vėl 
nusiviliojau jį į lovą. Ir praėjus aštuoneriems metams po Džilianos 
gimimo pagimdžiau Robertą. 

— Jeigu jūs turėjote tai, ko troškote — antrą vaiką, kurį galėjote 
mylėti, — kodėl jį palikote? 

— Nes viskas prasidėjo iš naujo. Roberta buvo mano ne daugiau 
kaip Džiliana. Aš mylėjau savo mažąsias mergaites, bet net artyn 
prie jų nebūdavau prileidžiama. Neturėjau nieko! 

Nors Tesos balsas tariant paskutinį žodį suvirpėjo, ji įsigaužė vi- 
dun, stipriau save apglėbė ir susitvardė: 

— Visa, ką vėl turėjau, - tai Darsis. Mano knygos. 

— Tad jūs pabėgote... 

— Vieną rytą, praėjus kelioms savaitėms po Robertos gimimo, pa- 


budusi supratau, kad jeigu liksiu, susitrauksiu ir virsiu nieku. Bu- 


NEPAPRASTAS IŠVADAVIMAS | 153 


vau beveik dvidešimt penkerių. Turėjau du vaikus, kurių man ne- 
leido mylėti, ir vyrą, kuris rytą, dar prieš apsirengdamas, pradėda- 
vo tartis su Biblija. Aš žiūrėjau pro langą, pamačiau kelią, vedantį į 
Hai Kel Mūrą, ir supratau, kad tą pat dieną išvažiuosiu. 

— Ar Viljamas nemėgino jūsų sulaikyti? 

— Ne. Žinoma, aš norėjau, kad jis taip padarytų. Bet jis to nepa- 
darė. Taigi išėjau iš namų ir iš jo gyvenimo, nešdamasi tik vieną 
lagaminą ir trisdešimt keturis svarus. Atvykau į Jorką. 

— Jis niekada nebuvo atvažiavęs su jumis susitikti? Niekada ne- 
mėgino jūsų sekti? 

Ponia Maurėj papurtė galvą. 

— Niekada nesakiau jam, kur esu. Tiesiog lioviausi egzistavusi. 
Bet aš juk nebeegzistavauViljamui gerokai anksčiau, tad argi tai 
buvo svarbu? 

— Kodėl neišsiskyrėte su juo? 

— Nes niekada neketinau dar kartą tekėti. Atvykau į Jorką ilgėda- 
masi mokslų, o ne vyro. Ketinau kurį laiką padirbėti, susitaupyti 
pinigų, nuvykti į Londoną ar net emigruoti į JAV. Bet po šešių sa- 
vaičių viskas pasikeitė. Aš sutikau Raselą Maurėjų. 

— Kaip jūs susipažinote? 

Prisiminusi moteris nusišypsojo. 

— Kai pradėjo vikingų gyvenviečių kasinėjimus, tvora aptvėrė dalį 
miesto. 

— Taip, prisimenu. 

— Raselas buvo baigęs aukštąjį mokslą Londone. Jis dirbo kasi- 
nėjimų komandoje. Aš iškišau galvą pro tvoros spragą norėdama 
pažiūrėti, ką jie ten daro, ir pamačiau Raselą. Jo pirmieji žodžiai 
buvo: „Jėzau, skandinavų deiv 51“ — ir tada paraudo iki plaukų šak- 
nų. Manau, tada aš jį įsimylėjau. Raselui buvo dvidešimt šešeri. Jis 
nešiojo akinius, kurie vis slysdavo nuo nosies, visiškai nutrintas 
kelnes ir universiteto megztinį. Eidamas prie manęs pasikalbėti pa- 
slydo purve ir tėškėsi tiesiai ant užpakalio. 

— Ne itin panašu į Darsį. 


— Ne. Kur kas daugiau. Mes susituokėme po keturių savaičių. 

— Kodėl nepapasakojote jam apie Viljamą? 

Tesa suraukė antakius, regis, ieškojo žodžių, kurie padėtų jiems 
suprasti. 

— Raselas buvo nekaltas. Jis susikūrė tokį... tokį mano paveikslą. 
Išvydo mane kaip vikingų princesę, sniego karalienę. Kaip galėjau 
jam pasakyti, kad turiu du vaikus ir vyrą, kuriuos palikau slėnio 
ūkyje? 

— Kas būtų pasikeitę, jeigu jis būtų sužinojęs? 

— Manau, niekas. Bet tuo metu atrodė, kad viskas. Buvau įsitiki- 
nusi, kad sužinojęs nebenorės manęs, kad nelauks, kol išsiskirsiu. 
„Aš ieškojau meilės, inspektoriau. Ir štai — pagaliau ją radau. Ar 
galėjau leisti meilei mane apeiti? 

— Bet jūs gyvenate tik per kelias valandas kelio nuo Keldeilo. Ar 
niekada nejautėte nerimo, kad vieną dieną gali pasirodyti Vilja- 
mas. Kad atsitiktinai jį sutiksite gatvėje? 

— Viljamas niekuomet neišvykdavo iš slėnio. Nekart per visus tuos 
metus, kiek aš jį pažinojau. Jis viską turėjo ten: savo vaikus, savo 
religiją, ūkį. Kam, po galais, jam belstis į Jorką? Be to, iš pradžių 
maniau, kad vyksime į Londoną. Ten Raselo šeima. Nepagalvojau, 
kad jis norės čia likti. Bet štai mes apsistojome. Po penkerių metų 
gimė Rebeka. Paskui, po aštuoniolikos mėnesių, — Viljamas. 

— Viljamas? 

— Jūs negalite įsivaizduoti, kaip jaučiausi, kai Raselas įsigeidė 
pavadinti jį Viljamu! Toks jo tėvo vardas. Ką galėjau daryti, jei ne 
sutikti? | 

— Ir pragyvenote čia devyniolika metų? 

— Taip, — atsakė Tesa. — Iš pradžių — mažame butuke miesto cen- 
tre, paskui — name netoli Bišoptorpo kelio, o pastaraisiais metais 
nusipirkome šį namą. Mes... ilgai taupėme. Raselas dirbo dviejuo- 
se darbuose, aš irgi turėjau darbą muziejuje. Mes buvome, — mote- 
ris sumirksėjo tramdydama pasirodžiusias ašaras, — tokie laimingų! 
Dieve, tokie laimingi! Iki dabar. Jūs atvykote dėl manęs, tiesa? Ar 
ainešėte man įsakymą? 


— Niekas jums nepapasakojo? Jūs apie tai net neskaitėte? 

— Apie ką? Ar kas nors... Jis ne... — Tesa žvelgė tai į Linlį, tai į 
Heivers. Akivaizdu, kad kažką įžvelgė jų veiduose, nes jos pačios 
veide išryškėjo baimė, paskui ji prabilo: - Tą naktį, kai Raselas 
išėjo, jis buvo siaubingai įpykęs. Pamaniau, kad jeigu nieko nesa- 
kysiu ir nedarysiu, tai savaime praeis. Jis parėjo namo ir... 

Staiga Linlis suprato, kad jie kalba apie du skirtingus dalykus. 

— Ponia Maurėj, — paklausė jis, — ar jūs nieko nežinote apie savo 
vyrą? 

Moters akys išsiplėtė, patamsėjo iš baimės. 

— Jis išėjo tą šeštadienį, kai seklys mane surado. Prieš tris savai- 


tes. Nuo tada nepasirodė namuose. 


— Ponia Maurėj, — atsargiai tarė Linlis. — Viljamas Teisas prieš 
tris savaites buvo nužudytas. Šeštadienio naktį, tarp dešimtos ir vi- 
durnakčio. Dėl žmogžudystės apkaltinta jūsų dukra Roberta. 

Jeigu Linlis su Heivers tikėjosi, kad Tesa Maurėj gali nualpti, jie 
klydo. Moteris žvelgė į juos netardama nė žodžio, paskui nusisuko į 
langą. 

— Greit grįš namo Rebeka, - tarė bespalviu balsu. - Ji grįžta namo 
priešpiečių. Paklaus apie tėtį. Kasdien klausia. Ji žino, jog kažkas 
negerai, tačiau man pavyko daug ką nuslėpti. — Virpančia ranka pa- 
lietė savo skruostą. — Žinau, kad Raselas išvykęs į Londoną. Dar 
neskambinau jo šeimai, nes, aišku, nenorėjau, kad jie suprastų, jog 
kažkas ne taip. Bet aš žinau, kad jis išvyko į Londoną. Aš žinau. 

— Ar turite savo vyro nuotrauką? — paklausė Linlis. —- Jo šeimos 

"adresą Londone? 

Tesa atsigręžė į jį. 

— Jis to nepadarytų! — karštai sušuko. — Tai toks žmogus, kuris 
niekada nėra pakėlęs rankos suduoti nė vienam savo vaikui! Rase- 
las buvo įpykęs — taip, aš taip pasakiau, — bet ant manęs, o ne ant 
Viljamo! Jis nebūtų išvykęs, jis negalėtų... — Tesa pradėjo nesuval- 
domai raudoti, turbūt jai buvo pirmosios ašaros per tas tris kamuo- 
jančias savaites. Prispaudusi kaktą prie lango stiklo moteris verkė 


taip karčiai, tarsi jos niekas niekada nebegalėtų paguosti. 

Heivers atsistojo ir išėjo iš kambario. O Dieve, kur ji eina? Linlis 
stebėjosi manydamas, kad ji vėl dings, kaip dingo iš baro praėjusį 
vakarą. Tačiau Barbara grįžo po kelių minučių su ąsočiu apelsinų 
sulčių ir stiklinėmis. 

— Ačiū, Barbara, — pasakė Linlis. 

Ji linktelėjo, droviai nusišypsojo ir pripylė moteriai stiklinę 
sulčių. 

Tesa Maurėj ją paėmė, bet, užuot išgėrusi, sugniaužė rankoje it 
talismaną. 

— Rebekai negalima manęs šitokios matyti. Reikia susitvardyti. 
Privalau būti tvirta. 

Pamačiusi savo rankoje stiklinę, truputį gurkštelėjo ir susiraukė: 

— Negaliu pakęsti konservuotų apelsinų sulčių. Kodėl aš jų tu- 
riu? Ak, Raselas sako, kad tos apelsinų sultys ne tokios jau blogos. 
Gal tikrai? 

Kai Tesa atsigręžė į Linlį, jis pastebėjo, kad moteris atrodo kaip 
tik keturiasdešimt trejų metų. 

— Jis nenužudė Viljamo. 

— Visi Keldeilo žmonės tą patį sako ir apie Robertą. 

"Tesa krūptelėjo. 

— Aš negalvoju apie ją kaip apie savo dukrą. Atleiskite. Niekuo- 
met jos nepažinojau. 

— Ji paguldyta į psichiatrijos kliniką, ponia Maurėj. Kai buvo ras- 
tas Viljamas, Roberta pareiškė jį nužudžiusi. 

— Jeigu ji prisipažino padariusi nusikaltimą, kodėl jūs atvykote pa- 
simatyti su manimi? Jeigu Roberta sako, kad nužudė Viljamą, tada 
Raselas tikrai... — Tesos balsas užlūžo. Tarsi būtų netikėtai išgirdusi 
savo pačios žodžius ir suvokusi, kad trokšta iškeisti dukrą į vyrą. 

Vargu ar Linlis galėjo ją kaltinti. Jis mąstė apie daržinės gardą, 
puošnią Bibliją, nuotraukų albumus, šaltą melancholiško namo tylą. 

— Ar jūs niekuomet daugiau nebematete Džilianos? — netikėtai 
paklausė jis, laukdamas ženklo, bent menkiausio požymio, kad Te- 
sa žino, jog Džiliana dingusi. Jo nebuvo. 


— Niekuomet. 

— Ji niekada nebandė jūsų ieškoti? 

— Žinoma, ne. Jei ir būtų norėjusi, Viljamas nebūtų leidęs. Esu 
tikra. 

„Turbūt ne“, —- pamanė Linlis. Bet jei Džiliana pabėgo, nutraukė 


ryšius su tėvu, kodėl neieškojo mamos? 


— Religinis fanatikas, — ryžtingai pareiškė Heivers. Ji užsikišo plau- 
kus už ausų ir sukaupė dėmesį į nuotrauką, kurią laikė rankoje. 

— Bet ši santuoka ne tokia jau bloga. Taigi pavyko antrą kartą. 
Labai negerai, kad ji nepasivargino išsiskirti. 

Iš fotografijos, kurią jiems buvo davusi Tesa, šypsojosi Raselas 
Maurėjus. Jis buvo dailus vyras. Fotografijoje vilkėjo trijų dalių kos- 
tiumą. Už parankės laikė žmoną. Velykų sekmadienis. Heivers pa- 
dėjo fotografiją į aplanką ir grįžo į dabartį. 

— Bent jau žinome, kodėl pabėgo Džiliana. 

— Dėl savo tėvo religingumo? 

— Aš taip manau, - atsakė Heivers. — Akivaizdu, kad dėl to ir dėl 
antrojo kūdikio. Štai ji aštuonerius metus buvo tėvo gyvenimo cen- 
tras (mama, regis, nedaug ką reiškė), ir staiga atsiranda sesutė. Ji 
turėtų būti mamos, bet tėtis nepatiki mamai vaikų, tad ir šį kūdikį 

— Ne visai taip, Heivers. Džiliana laukė aštuonerius metus, kad 
pabėgtų iš namų. 

— Juk sunku įsivaizduoti, kad ji būtų pabėgusi aštuonerių metų! 
Mergaitė laukė, galbūt nekentė mažutės Robertos kiekvieną aki- 
mirką už tai, kad pavogė iš jos tėtį. 

— Tai abejotina. Iš pradžių sakei, jog Džiliana pabėgo dėl to, kad 
negalėjo pakęsti tėvo religinio fanatizmo. Paskui sakai - ji pabėgo 
dėl to, kad per Robertą prarado jo meilę. Tai kaip iš tikrųjų? Arba 
mergina jį mylėjo ir vėl norėjo būti jo numylėtinė, arba negalėjo 
pakęsti tokio religinio uolumo ir jautė, kad turi išsivaduoti. Juk ne- 
gali teigti ir vieno, ir kito. 

— Tai nėra vien balta arba vien juoda! — garsiai paprieštaravo 


Heivers. —- Gyvenime būna visokių spalvų! 

Linlis pažvelgė į Barbarą apstulbintas — iš jos balso suprato, kad 
ji labai įsižeidusi. Seržantės veidas buvo paraudęs iš pykčio. 

— Barbara... 

— Atleiskite! Velniop viską! Aš ir vėl taip elgiuosi! Kodėl dar vargs- 
tu? Nieko iš to gero. Visada taip elgiuosi. Aš niekada... 

— Barbara, — griežtai nutraukė ją Linlis. 

Ji žvelgė tiesiai prieš save. 

— Klausau, sere? 

— Mes aptariame bylą, o ne ginčijamės prie baro apie teisėtvarką. 
Puiku turėti savo nuomonę. Noriu, kad tu ją turėtum. Nemeluoju. 
Man visuomet labai pravartu su kuo nors pasikalbėti apie bylą. 

Bet iš tikrųjų čia slypėjo daugiau. Tai buvo ginčas, pasijuokimas, 
inspektorius tarsi girdėjo Barbaros balsą, sakantį: „Ak, tu manai, 
kad esi teisus, Tomi? Bet aš įrodysiu, kad klysti!“ Linlis pajuto, kad 
užplūsta vienišumas — kaip šaltos, drėgnos įkapės. 

Heivers neramiai sukrutėjo sėdynėje. Kadangi nebuvo muzikos, 
įtampa tiesiog šaukte šaukė. 

— Nežinau, kas man yra, - pagaliau pasakė ji. — Pakriko nervai ir 
užsimiršau. 

— Suprantu. — Linlis leido įtampai atslūgti žiūrėdamas, kaip ak- 
menų sienos driekiasi ant kalvų šalia kelio, kuriuo jie važiavo. 

Jis mąstė apie Tesą. Žinojo, kad stengiasi ją suprasti ir kad tam 
nėra pasirengęs. Niekas jo gyvenime — nei Kornvalyje, nei Hovens- 
tove, Oksforde ir Belgravijoje, net Skotland Jarde —- nepadėjo pa- 
aiškinti tokio gyvenimo patirties trūkumo nuošaliame ūkyje, paska- 
"tinusio šešiolikmetę patikėti, kad jos vienintelė ateitis — 
neatidėliotinos vedybos. Tačiau tai buvo visko, kas nutiko, pama- 
tas. Jokia romantiška faktų interpretacija, jokie pamąstymai apie 
Hytklifą, kad ir kokie atrodytų vykę, negalėjo paslėpti tikrosios prie- 
žasties. Tikra katorga ir nuobodis per tas savaites, kai Tesa buvo 
priversta likti namuose ir padėti ūkyje, skatino įsivaizduoti šiaip 
jau paprastą Jorkšyro ūkininką palyginti patrauklų. Taigi Tesa tie- 
siog persikraustė iš vienų spąstų į kitus. Ištekėjo šešiolikos, tapo 


motina nesulaukusi septyniolikos. Argi ne kiekviena moteris norėtų 

išsivaduoti iš tokio gyvenimo? Tačiau jeigu čia esmė, tai kodėl rei- 
kėjo taip skubiai vėl tekėti? 

Heivers nutraukė Linlio mintis. Jos balse pasigirdusi slapta ragi- 
nimo gaidelė privertė inspektorių suklusti. Jis smalsiai pažvelgė į 
ją. Barbaros kakta buvo išrasojusi nuo prakaito. Ji garsiai nurijo 
seiles. 

— Aš niekaip negaliu suprasti... Tesos šventyklos. Moteris palieka 
vyrą. Nesakau, kad ji neturėjo teisės. Ū jis svetainės kampe įkuria 
virtualų Tadžmahalį iš nuotraukų. 

Staiga Linlis susivokė. 

— Iš kur mes ištraukėme, kad Viljamas įkūrė šventyklą? 

Tai išgirdusi Heivers priėjo prie savų išvadų. 

— Tą galėjo padaryti bet kuri dukra, - atsakė ji. 

— Kuri, tavo nuomone? 

— Turbūt Džiliana. 

— Lyg iš kokio keršto? Kasdienis priminimas Viljamui, kad mama 
pabėgo? Mažutis peilis, įsmeigtas tarp šonkaulių, kai jis pradėjo 
labiau rūpintis Roberta? 

— Guldau galvą, — sutiko Heivers. 

Jie tylėdami važiavo kelias mylias, paskui Linlis vėl prabilo: 

— Ji galėjo tai padaryti, Heivers. Kažkodėl manau, kad ji buvo 
apimta nevilties. 

— Turi galvoje Tesą? 

— Tą naktį Raselas išėjo. Ji sako, kad išgėrusi aspirino nuėjo tie- 
siai į lovą, bet niekas nėgali to patvirtinti. Tesa galėjo išvykti į Kel- 
deilą. | 

— Kam galabyti šunį? 

— Šuo jos nepažinojo. Prieš devyniolika metų jo ten nebuvo. Taigi 
Tesa Žandenoms - svetimas žmogus. 

— Bet nukirsti galvą savo pirmajam vyrui? — Heivers susiraukė. — 
Manyčiau, būtų buvę lengviau išsiskirti. 

— Ne. Ne katalikams. 

— Vis dėlto, jei klausiate manęs, Raselas - tinkamesnis kandida- 


tas. Kas žino, kur jis nukeliavo? 

Kadangi Linlis neatsakė, Barbara paklausė: 

— O ką jūs apie tai manote, sere? 

— Aš... — Linlis delsė, tyrinėdamas kelią priešais. — Tesa teisi. Jis 
išvyko į Londoną. 

— Kaip galite būti tuo tikras? 

— Nes, man rodos, mačiau jį, Heivers. Jarde. “ 

— Vadinasi, jis nuvyko jos įduoti. Turbūt Tesa seniai žinojo, kad 
Raselas tai padarys. 

— Ne, aš taip nemanau. 

Heivers pakišo naują mintį: 

— Gerai, dar yra Ezra. 

Linlis nusišypsojo. 

— Viljamas su savo pižama vidury kelio, plėšantis Ezros akvare- 
les, kol šis siunčia jį pragaran? Mes galėtume laikyti tai žmogžu- 
dystės motyvu. Nemanau, kad dailininkui lengva susitaikyti su tuo, 
kas plėšo jo darbus... 

Heivers išsižiojo ir nutilo. Kurį laiką pagalvojo. 

— Bet Viljamas vilkėjo ne pižamą. 

— Pižamą. 

-- Ne pižamą. Jis vilkėjo chalatą. Prisimeni? Naidželas sakė, kad 
jo kojos buvo panašios į gorilos kojas. Tad ką Viljamas veikė su 
chalatu? Tai dar reikia išsiaiškinti. Juk nebuvo laikas miegoti. 

— Drįstu sakyti, persirengė pietums. Viljamas yra savo kambary- 
Je, viršuje, žvelgia pro langą, mato, kad Ezra peržengia jo valdas, ir 
išeina į kiemą bartis. 

— Manau, taip galėjo būti. 

— Kas dar? 

— Galbūt mankšta? 

— Pritūpimai su chalatu? Sunku įsivaizduoti. 

— Arba... gal su Olivija? 

Linlis nusišypsojo. 

— Ne, jei viskas, ką mes apie jį girdėjome, yra tiesa. Man atrodo, 
Viljamas griežtai laikėsi nuomonės, kad bendra lova - tik po vestu- 


vių. Nemanau, kad jis mėgino pasilinksminti su Olivija anksčiau. 

— O kaip Naidželas Perišas? 

— Nesupratau? 

— Iš geros širdies veda šunį į ūkį — lyg koks kortelių nešiotojas iš 
gyvulių globos draugijos? Ar ši istorija neatrodo neįtikėtina? 

— Atrodo. Bet ar tikrai manai, kad Perišas norėtų teptis rankas 
Viljamo Teiso krauju? O ką jau kalbėti apie tai, kad šio galva nurie- 
dėjo gardo grindimis... 

— Tiesą sakant, Perišas tikriausiai nualptų tai išvydęs. 

Barbara su Linliu nusijuokė — pirmas kartu patirtas išgyvenimas. 
Juokas beveik iškart virto nejaukia tyla netikėtai suvokus, kad jie 


galėtų būti draugai. 


Sprendimas vykti į Barnstingemo psichiatrijos ligoninę atsirado 
iš Linlio įsitikinimo, kad Robertos rankose - visos dabartinio žaidi- 
mo, kurį jie žaidė, kortos: ji žino, kas žmogžudys, koks nusikaltimo 
motyvas, kodėl dingo Džiliana. Išvažiavęs iš Jorko inspektorius bu- 
vo sustojęs valandai, kad telefonu sutvarkytų kai kuriuos reikalus, 
ir dabar, sukdamas automobilį priešais pastatą ant žvyruoto kelio, 
atsigręžė į Barbarą. 

— Čigaretę? — pasiūlė savo auksinę dėžutę. 

— Ne, sere, dėkui. 

Jis linktelėjo, pažvelgė į įspūdingą pastatą, paskui vėl į ją. 

— Verčiau palaukite čia, seržante? — sidabriniu žiebtuvėliu prisi- 
degdamas cigaretę paprašė jis. 

Barbara žvelgė į jį svarstydama. 

- Kodėl? | 

Linlis tik gūžtelėjo pečiais. „Pernelyg kasdieniškai“, — pastebėjo ji. 

— Atrodote išvargusi. Pamaniau, gal norite kiek atsipūsti? 

Išvargusi. Tai buvo tikro puošeivos gestas. Barbara buvo pastebė- 
jusi, kaip Linlis kartais juo pasinaudoja. Kai labai prireikia... Jis 
jau sakė tai anksčiau. Kodėl dabar vėl kartoja? 

— Jei jau prabilome apie nuovargį, inspektoriau, jūs irgi atrodote 
taip, lyg tuoj pat nugriūsite. Tai kas nutiko? 

Išgirdęs Barbaros žodžius Linlis patyrinėjo savo atvaizdą veidro- 


dyje — cigaretė nulinkusi, akys susiaurėjusios nuo dūmų. 

— Na ir atrodau! Geras vaizdelis... 

Tada Linlis išlygino kaklaraištį, nužvelgė plaukus, nusibraukė ne- 
samus pūkelius nuo švarko atlapų. Barbara laukė. Galiausiai jis 
pastebėjo jos akis. Puošeivos kaukė dingo. 

— Ferma tave vakar kiek nuliūdino, - atvirai pasakė. - Mano nuo- 
mone, čia rasime dar didesnį pragarą negu ūkis. 

Kurį laiką Barbara nepajėgė atitraukti akių nuo Linlio, paskui 
paspaudė durų rankenėlę ir jas atidarė. 


— Aš susitvarkysiu, — greitai pasakė ir išlipo į vėsų rudens orą. 


— Mes ją izoliavome, — pasakė daktaras Samuelsas Linliui, kai 
jie ėjo skersiniu koridoriumi, skiriančiu rytinį ir vakarinį pastato 
fligelius. 

Barbara sekė paskui juos, su palengvėjimu suvokusi, kad Barn- 
stingemas nėra visai toks, kokį ji įsivaizdavo išgirdusi žodžius psi- 
chiatrijos ligonine. Jis išties nelabai priminė ligoninę. Trejetukas 
įėjo pro paradinį vestibiulį, kuris kilo per du aukštus. Šviesa ir spal- 
va, šie du žodžiai pirmiausia atėjo į galvą, nes kambarys buvo nu- 
dažytas raminama persikų spalva; puošni plastiko apdaila buvo balta, 
storas kilimas — rusvai rudas, ir nors portretai tamsūs bei niūrūs 
(flamandų mokykla), jų veikėjai, regis, deramai dėl to atsiprašė. 

Visa tai teikė palengvėjimą, nes kai Linlis pirmąkart užsiminė, 
kad reikia pasimatyti su Roberta, vykti į Barnstingemą, Barbarai 
net silpna pasidarė. Vidun įsėlino sena klastinga baimė. Linlis, ži- 
noma, tai pastebėjo. Nelemtas vyras! Jam netrūksta įgūdžių. 

Dabar, atsidūrusi pastato viduje, Barbara pasijuto tvirtesnė, ra- 
mesnė. Išėjus iš didžiojo centrinio vestibiulio ir pasukus į korido- 
rių, savijauta išvis pagerėjo. Čia šventišką nuotaiką skleidė jaukus 
Konsteblio kraštovaizdis ir šviežių gėlių vazos, ramūs balsai ore. Iš 
toli atsklido muzikos garsai. Kažkas dainavo. 

— Choras, — paaiškino daktaras Samuelsas. — Prašome čia, kaip 
tik į tą pusę. 

Pats Samuelsas sukėlė antrą nuostabos ir palengvėjimo bangą. 


Lauke, už ligoninės sienų, Barbara būtų nesupratusi, kad jis psi- 

chiatras. Psichiatrą ji kažkodėl įsivaizdavo tokį kaip Froidas: barz- 
dotas Viktorijos epochos veidas, cigaras ir tiriančios, spėliojančios 
akys. Bet Samuelsas atrodė kaip žmogus, kuris patogiau jaučiasi 
raitas ar pėsčias keliaudamas per durpynus negu tirdamas sutriku- 
sias sielas. Jis turėjo gerą figūrą, plastiškas rankas ir buvo švariai 
nusiskutęs. Barbara spėjo, kad anaiptol nebuvo kantrus su tais, ku- 
rių inteligencija neatitiko jo paties. Turbūt jis būdavo tikras velnias 
ir teniso aikštelėje. 

Seržantė buvo pasijutusi visai jaukiai toje ligoninėje, kai dakta- 
ras Samuelsas atidarė siauras duris (juokinga, kaip jas galėjo pa- 
slėpti keli paneliai) ir įvedė juos į naują pastato sparną. Tai buvo 
rakinama palata, atrodanti ir kvepianti lygiai taip, kaip, Barbaros 
supratimu, ir turėtų atrodyti bei kvepėti rakinamos palatos. Kili- 
mas labai tamsus, sienos — saulėje įkaitusio smėlio spalvos, be jo- 
kių pagražinimų. Vienoje jų - durys, kuriose maždaug akių aukšty- 
je įstatyti maži langiukai. Oras atsidavė antiseptikais, dezinfekcijos 
priemonėmis ir vaistais. Jį perskrodė žema dejonė kuri, regis, skli- 
do iš niekur ir iš visur. Tai galėjo būti vėjas. Galėjo būti bet kas. 

„Na, va, — pati sau tarė Barbara. — Vieta psichams, merginoms, 
kurios nugalabija tėvus, kurios ką nors nužudo... Daug ką galima 
pavadinti nužudymu, Barbe“. 

— Po savo pirminio pareiškimo daugiau nieko nepasakė, — tarė 
Samuelsas Linliui. — Ji nėra šizofrenikė. Manau, tiesiog pasakė, ką 
ketino pasakyti. — Daktaras žvilgtelėjo į aplanką, kurį nešėsi. — „Aš 
tai padariau. Atleiskite“. Tą dieną, kai buvo rastas kūnas. Nuo tada 
mergina nekalba. 

— Gal ji rimtai serga? Ar buvo ištirta? 

Daktaras Samuelsas įsižeidęs suspaudė lūpas. Buvo aišku, kad 
šis Skotland Jardo policininkas per daug sau leidžia, ir jeigu dakta- 
ras privalo pateikti informaciją, ji bus kuo minimaliausia. 

— Ji buvo ištirta, — pasakė Samuelsas. — Jokio priepuolio, jokio 
smūgio. Ji gali kalbėti. Pati nusprendė tylėti. 

Jeigu glausti daktaro atsakymai Linliui ir kėlė rūpestį, jis to 


neparodė. Buvo įpratęs susidurti su tokiu gydytojų požiūriu, kad 

policija yra priešas, kuriam verčiau sutrukdyti, negu sąjunginin- 
kas, kuriam reikia padėti. Linlis sulėtino žingsnį ir papasakojo 
Samuelsui apie Robertos maisto slėptuvę. Tai bent jau patraukė 
daktaro dėmesį. 

— Nežinau, ką jums pasakyti, inspektoriau. Maistas galėjo, kaip 
jūs spėjate, būti prievartinis impulsas. Galėjo būti stimulas arba 
atsakymas. Taip pat galėjo būti pasitenkinimo šaltinis arba subli- 
macijos forma. Kol Roberta nepanorės mums ko nors pasakyti, kad 
galėtume pasistūmėti į priekį, mes tiksliai nesužinosime. 

Linlis pakeitė temą. 

— Kodėl jūs paėmėte ją iš Ričmondo policijos? Nemanote, kad tai 
truputį neteisėta? 

— Ne, nes ją čia paskyrė atsakingoji pusė, —- atsakė daktaras Sa- 
muelsas. — Čia privati ligoninė. 

— Atsakingoji pusė? Ar tai buvo policijos vyresnysis inspektorius 
Naisas? 

Samuelsas nekantriai papurtė galvą. 

— Visai ne. Mes neimam žmonių iš policijos, kaip pakliuvo. - Jis 
pažvelgė į Robertos kortelę. — Tai buvo... leiskite man pažiūrėti... 
Gibsonas, Ričardas Gibsonas. Jis pasivadino artimiausiu Robertos 
giminaičiu. Įkalbėjo teismą sutikti ir užpildė visus popierius. 

— Ričardas Gibsonas? 

— Čia taip parašyta, inspektoriau, — trumpai atsakė Samuelsas. — 
Ponas Gibsonas užregistravo ją gydyti, kol sulauks teismo proceso. 
Roberta kasdien gauna vaistų. Dar nėra jokios pažangos, bet nega- 
lima sakyti, kad niekuomet nebus... 

— Bet kodėl Gibsonas... — Linlis kalbėjo labiau pats su savimi 
negu su kitais dviem, tačiau Samuelsas dėstė toliau manydamas, 
kad buvo kreiptasi į jį. 

— Vis dėlto Roberta yra jo pusseserė. Ir kuo greičiau jai pagerės, 
tuo greičiau prasidės teismo procesas. Nebent bus įrodyta, kad ji 
išvis negali stoti prieš teismą. 

— Tokiu atveju, - liūdnai įsistebeilijęs į daktaro veidą baigė Lin- 


lis, — ji liks čia visam gyvenimui, tiesa? 

— Kol pasveiks. - Samuelsas nuvedė juos prie sunkių užrakintų 
durų. - Ji čia. Deja, turi būti viena, bet atsižvelgiant į aplinkybes... 
Daktaras mostelėjo ranka, atrakino duris ir jas atlapojo. 


— Roberta, pas jus atėjo lankytojų, — pasakė. 


Jis pasirinko Prokofjevą — Romeo ir Džuljetą, — ir muzika užgrojo 
iškart, kai tik užvedė automobilį. „Ačiū Dievui, —- mėšlungiškai pa- 
manė Barbara. —- Ačiū Dievui...“ Tegu smuikai, violončelės ir altai 
nugena šalin mintis, prisiminimus - viską. Ir negrįžtamai, kad nebe- 
liktų jokių kitų pojūčių, tik klausymas, kad jai nebereikėtų galvoti 
apie tą merginą kambaryje ir (dar baisiau), apie vyriškį automobilyje. 

Net ir nuolat žiūrėdama į priekį Barbara matė Linlio rankas ant 
vairo, įžvelgė ant jų auksinius plaukelius — matė kiekvieną pirštą, 
jo judesius, kai vairavo automobilį atgal į Keldeilą. 

Kai jis pasilenkė į priekį pakoreguoti garso, pamatė jo profilį. 
Linlis buvo labai šviesiai įdegęs. Auksinė oda, šviesūs plaukai, akys. 
Tiesi klasikinė nosis. Tvirta smakro linija. Veidas, kuris aiškiai by- 
lojo apie nepaprastą vidinę stiprybę, apie charakterio, kurio Barba- 
ra negalėjo suprasti, galią. 

Kaip jis tai pasiekė? 

Roberta buvo prie lango. Nežiūrėjo pro jį, veikiau sustingusi ste- 
beilijo į sieną — kokių šešių pėdų ūgio milžinė, sverianti per šešio- 
lika stonų. 

Ji siūbuodama sėdėjo ant kėdės, nugara buvo sulinkusi kaip pra- 
laimėjimo arka. 

„— Roberta, mano vardas Tomas Linlis. Atvykau pasikalbėti su ta- 
vimi apie tėvą. 

Siūbavimas nesiliovė. Akys žvelgė į tuštumą, nieko nematė. Jei- 
gu ji išvis ką nors girdėjo... 

Merginos plaukai buvo nešvarūs, bjauriai dvokė. Jie buvo sušu- 
kuoti aukštyn nuo plataus ir apskrito it mėnulis veido, perjuosti 
elastiniu kaspinu. Tačiau kelios riebaluotos garbanos išvengė „įka- 
linimo“ ir styrojo bučiuodamos kaklo kauburėlius, į savo vageles 


priėmusius nederančios vienišos auksinės grandinėlės puošmeną. 

— Tėvas Hartas atvyko į Londoną, Roberta. Jis prašo mūsų tau 
padėti. Sako, jog žino, kad ne tu tai padarei. 

Nieko. Platus veidas atrodė be jokios išraiškos. Pūlingi spuogai 
nubėrę skruostus ir smakrą. Išpurtusi oda aptempusi riebalų rie- 
ves, kurios jau seniai panaikino bet kokius Robertos bruožus. Ji 
buvo it tešla — pilka ir nešvari. 

— Mes pasikalbėjome su daugybe žmonių Keldeile. Susitikome su 
tavo pusbroliu Ričardu, su Olivija 17 Bride. Bridė nusikirpo plau- 
kus, Roberta. Pavertė juos šiukšlių krūva, deja, kad tik panėšėtų į 
Velso princesę. Jos mama labai dėl to nusiminė. Ji pasakojo, kokia 
tu visuomet buvai gera Bridei. 

Jokio atsakymo. Roberta segėjo pernelyg trumpą sijonėlį, kuris 
atidengė baltas sudribusias šlaunis. Visas kūnas, nusėtas raudonų 
spuogelių, drebėjo jai linguojant. Mergina avėjo ligoninės šlepetė- 
mis, tačiau per mažomis, tad jos dešriniai pirštai buvo išlindę, ne- 
kirpti nagai užsirietę. 

— Mes buvome tame name. Ar tu perskaitei visas knygas? Stefa 
Odel sakė, kad visas. Mes buvom apstulbę, kiek daug jų turi. Ma- 
tėm tavo mamos nuotraukas. Ji buvo miela, ar ne? 

Tyla. Robertos rankos karojo prie šonų. Milžiniška krūtinė buvo iš- 
tempusi pigią palaidinukės medžiagą. Sagos iš paskutiniųjų stengėsi 
išlaikyti ploną drabužėlį susagstytą, kai linguojant palaidinukė įsitemp- 
davo. Kiekvienas judesys vertė kūną kilnotis lyg šokant pavaną. 

— Tau turbūt nelengva girdėti, bet šiandien matėme tavo mamą. 
Ar žinai, kad ji gyvena Jorke? Tu dar turi broliuką ir sesutę. Ji pasa- 
kojo mums, kad tėtis labai mylėjo Džilianą ir tave. 

Lingavimas liovėsi. Veidas nei pripažino, nei pasikeitė, bet pa- 
plūdo ašaromis. Tai buvo tylūs ir bjaurūs nebylaus skausmo upe- 
liai, neriantys bei srūvantys per riebalų klostes, kopiantys į spuogų 
viršūnėles. Kartu su ašaromis ėmė tekėti gleivės. Jos pasileido iš 
nosies plona virvele, palietė lūpas, rangėsi per smakrą. 

Linlis pritūpė priešais Robertą. Išsitraukė iš kišenės sniego bal- 
tumo nosinę ir nušluostė merginos veidą. Paėmė jos išpurtusią, ne- 


gyvą ranką ir tvirtai suspaudė. 

— Roberta. — Jokio atsakymo. — Aš surasiu Džilianą. 

Inspektorius atsistojo, sulankstė elegantišką kvadratą su išsiuvi- 
nėta monograma ir vėl įsidėjo į kišenę. 

„Ką sakė Veberlis?“ — prisiminė Barbara. Dirbdama su Linliu tu 
gali daug ko išmokti. 

Dabar Barbara suprato! Ji nepajėgė žiūrėti į Linlį. Nepajėgė pa- 
sitikti jo akių. Matė, kas čia nutiko, 17 mintis, kad visi tie gražūs 
dalykai būdingi šiam žmogui, kurį buvo pasiryžusi laikyti aukštuo- 
menės snobu, puošeiva, kėlė jai šiurpą. 

Linlį laikė vyru, kuris šoka naktiniuose klubuose, dalija seksua- 
lines malones, juoką ir gerą nuotaiką, kuris be pastangų sukasi pri- 
vilegijų bei pinigų pasaulyje paauksuotais krašteliais. Bet niekada 
niekas nematė tokio vyro, kokį Barbara išvydo šiandien! 

Linlis išžengė iš tos formelės, kurią Barbara buvo sukūrusi, ir 
sugriovė ją nė nemirktelėjęs. Tačiau Barbara privalėjo kaip nors 
įsprausti jį atgal! Jeigu to nepadarys, vidinė ugnis, kuri tiek metų ją 
palaikė gyvą, greitai išblės. Ir tada, tą Barbara gerai žinojo, ji mirs 
nuo šalčio. 

Tai buvo mintis, kuri nunešė moterį atgal į Keldeilą. O, kaip ji 
troško išsivaduoti iš Linlio kompanijos! Bet kai „Bentley“ įveikė 
paskutinį posūkį ir įvažiavo į kaimelį, seržantė iškart suprato, kad 
greitai neišsivaduos. Nes tiesiai ant tilto nuožmiai kivirčijosi Nai- 


dželas Perišas ir dar vienas vyras. 


Vargonų muzika, regis, gaudė iš kiekvieno medžio. Ji įsiūbavo 
crescendo, paskui pritilo ir vėl sugaudė: barokinis akordų, pauzių ir 
trelių derinys, žadinantis Linlio mintis, kad tuoj pasirodys pats vai- 
duoklis, pakibęs ant operos sietynų. Išvydę „Bentley“, vyrai išsi- 
skyrė, vienas dar piktai keiktelėjo Naidželą Perišą ir nužingsniavo 
pagrindinės gatvės link. 

— Gal šnektelėsiu su Naidželu, - pasakė Linlis. —- Man nereikia 
jūsų pagalbos, Heivers. Eikite šiek tiek pailsėti. 

— Aš tikrai galiu... 

— Tai įsakymas, seržante. 

Po galais jį! | 

— Gerai, sere. 

Linlis palaukė, kol Heivers nueis į viešbutį, tada tiltu nukeliavo 
prie to keisto mažo narnuko, stovinčio ganyklų gale. „Jo konstruk- 
cija, —- pamanė jis, —- daugiau negu keista“. Fasadą buvo apraizgiu- 
sios vėlyvos rožės. Jos nevaržomos vešėjo palei siaurus langus abi- 
pus durų, lipo ant sienos, didingai vainikavo durų sąramą ir kilo 
aukštyn, kad šlovingai išsiskleistų ant stogo. Tai buvo tikra rėkian- 


čios spalvos — kraujo raudonumo antklodė, —- persmelkusi orą tokiu 

stipriu kvapu, lyg tai būtų kenksmingi garai. Įspūdis toks, kad dar 
truputis, ir pasidarys šlykštu. 

Naidželas Perišas jau buvo grįžęs, Linlis nuėjo paskui jį vidun, 
stabtelėjo ant pravirų durų slenksčio ir apžvelgė kambarį. Juos gau- 
bianti muzika tebesklido iš neįtikėtinos garsiakalbių sistemos. Vi- 
suose keturiuose kampuose stovėjo didžiuliai stiprintuvai, viduryje 
sukurdami garso verpetą. Ne vargonai, o magnetofonas, radijo im- 
tuvas ir patefonas. Daugiau kambaryje nieko nebuvo, išskyrus nu- 
trintą kilimą ir kelias senas kėdes. 

Perišas. spragtelėjo magnetofoną, kuris ir leido garsus, atsuko 
juostelę, išėmė ją bei įdėjo į dėžutę. Tiksliai atlikdamas kiekvie- 
ną judesį išlošė laiko. Tai Linliui bylojo, kad Naidželas puikiau- 
siai žino, jog prie durų stovi inspektorius. Vis dėlto tai buvo pui- 
kus spektaklis. 

— Pone Perišai? 

Nuostaba. Staigus atsigręžimas. Miela šypsena, nušviečianti vi- 
sus bruožus. Tačiau vargonininkas negalėjo nuslėpti, kad dreba ran- 
kos. Suvokęs, jog Linlis tai pastebėjo, Perišas susikišo jas į tvido 
kelnių kišenes. 

— Inspektoriau! Tikiuosi, vizitas oficialus? Atleiskite, kad jums 
teko stebėti tą mažutį epizodą su Ezra. 

— Ak, tai buvo Ezra! 

— Taip, mažasis auksaplaukis, auksaburnis Ezra. Brangusis ber- 
niukas manė, kad „menininko licencija“ leidžia jam prieiti prie mano 
sodo už namo ir patyrinėti šviesą upėje. Ar galite įsivaizduoti tokį 
įžūlumą? Aš taip puikiai įsijaučiau į Bacho muziką, staiga — žvilgt 
pro langą, o jis ten išsidėliojęs savo daiktus! Po velnių jo gražią 
mažą širdelę! 

— Šiek tiek per vėlu piešti, jau vėlyva popietė, - pareiškė Linlis. 
Jis nuėjo prie lango. Iš kambario nebuvo matyti nei upės, nei sodo. 
Jis mąstė, kodėl Perišas meluoja. 

— Taigi nežinia, kas muistosi tų didžių teptuko magų galvose, — 
linksmai pasakė Perišas. — Argi Vistleris netapė Temzės vidur- 
naktį? 

— Nesu tikras, kad Ezra Farmingtonas galėtų lygintis su Vistleriu. 

Linlis stebėjo, kaip Perišas išsiėmė pakelį cigarečių ir mėgino 
vieną užsidegti, tik pirštai niekaip neklausė. Jis perėjo per kambarį 
ir prikišo uždegtą žiebtuvėlį. 

Perišo akys įsmigo į inspektoriaus akis ir pasislėpė po storu dū- 
mų šydu. 

— Dėkoju, — pasakė jis. — Bjauri mažutė scena. Taigi aš nepasvei- 
kinau jūsų atvykusio į Rožės namelį. Gal išgersite? Ne? Tikiuosi, 
jūs neprieštarausite, jei sau įsipilsiu? 

Vargonininkas dingo gretimame kambaryje. Barkštelėjo stiklas. 
Stojo ilga pauzė, paskui vėl pasigirdo butelio ir stiklo cinktelėji- 
mas. Perišas išdygo su viskio lašu stiklinėje. „„Antru ar trečiu?“ — 
svarstė Linlis. 

— Kodėl jūs geriate „Balandyje ir švilpynėje“? 

Tas klausimas užklupo Perišą netikėtai. 

— Sėskitės, inspektoriau. Man irgi reikia atsisėsti. Mintis, kad jūs 
čia kybote virš manęs kaip Nemezidė, tikrai verčia leipti iš baimės. 

„Puiki geležinė taktika“, — pamanė Linlis. Tačiau tą žaidimą ga- 
lima žaisti dviese. Jis nuėjo prie garso aparatūros, taip išlošdamas 
laiko. Apžiūrėjo Perišo juostas: žymų Bacho rinkinį, Šopeną, Verdį, 
Vivaldį ir Mocartą, taip pat kelis modernizmo atstovus. „„Perišas 
domisi įvairia muzika“, — nusprendė Linlis. Perėjęs per kambarį 
prie vienos iš sunkių kimštų kėdžių įsižiūrėjo į juodas ąžuolo sijas, 
lubų perdangas. 

— Kodėl jūs gyvenate šitame kaime, tokiame užkampyje? Žmogus 
su jūsų muzikiniu skoniu bei talentu tikrai būtų laimingesnis kos- 
mopolitiškesnėje aplinkoje, argi ne? 

Perišas susijuokė. Persibraukė ranka lygiai sušukuotus plaukus. 

— Manau, man labiau patinka pirmasis klausimas. Ar galiu pasi- 
rinkti, į kurį atsakyti? 

— Čia tik už kampo „Gralio taurė“, bet jūs savo pavargusiomis 
senomis kojomis minate į kitą kaimelio galą. Kodėl? Kad išgertu- 
mėte kitoje smuklėje Švento Čado gatvėje. Kas jus ten traukia? 


— Visiškai niekas. Gerai, galėčiau pasakyti, kad Hana, bet abejo- 

ju, ar manimi patikėsite. Teisybė tokia, kad man labiau patinka „Ba- 
landžio“ atmosfera. Juk gana nešventa nusigerti tiesiog priešais baž- 
nyčią, argi ne? 

— Ko nors vengiate „Gralio taurėje“? — paklausė Linbis. 

— Vengiu?.. — Perišo akys nuslydo nuo Linlio prie lango. Išsi- 
skleidusi rožė didžiulėmis lūpomis bučiavo stiklą. Žiedlapiai buvo 
pradėję riestis. Purka, stiebelis ir kuokelio kotelis buvo pajuodę. 
Žiedą reikėjo nuskinti. Jis greitai nuvys. - O Dieve, ne! Ko aš turė- 
čiau vengti? Tėvo Harto? Ar brangiojo velionio Viljamo? Jis su ku- 
nigu kartą ar du per savaitę tenai išgerdavo. 

— Tau nelabai patiko Teisas, ar ne? 

— Ne, nelabai. Šventesni už šventuosius visada buvo ne mano 
skonio. Nesuprantu, kaip Olivija pakentė tą vyrą. 

— Gal norėjo tėvo Bridei? 

— Gal. Dievas žino, tėvas vaikui gali daryti šiokią tokią įtaką. 
Netgi senis Viljamas turbūt geriau negu nieko. Livija jautėsi bejė- 
gė. Būčiau ėmęsis Bridės pats, bet, atvirai sakant, nelabai myliu 
vaikus. O ančių išvis nemėgstu. 

— Bet, šiaip ar taip, jūs artimas Olivijai. 

Perišo akys nieko neišdavė. 

— Lankiau mokyklą kartu su jos vyru Polu. Koks jis buvo žmogus! 
Siautulingas, mėgstantis pasilinksminti... 

— Jis mirė prieš ketverius metus, tiesa? 

Perišas linktelėjo. 

— Hantingtono liga. Prieš mirtį jis nepažino net savo žmonos. Tai 
buvo siaubinga! Visiems. Išvydus šitaip mirštantį žmogų gali pasi- 
keisti kiekvieno gyvenimas. 

Perišas keliskart sumirksėjo ir sutelkė dėmesį į cigaretę, paskui — 
į savo nagus. „Jie labai puikiai prižiūrimi“, — pastebėjo Linlis. Var- 
gonininkas vėl giedrai nusišypsojo. Tai buvo jo gynyba, būdas pa- 
neigti bet kokią emociją, kuri galėtų prasiveržti pro šį ploną abejin- 
gumo kiautą. 

— Turbūt kitas klausimas būtų - kur aš buvau tą lemtingą naktį? 


Man patiktų pasipuikuoti prieš jus alibi, inspektoriau. Būtų šaunu 

pasakyti — „lovoje su kaimo kekše“. Tačiau aš nežinojau, jog mūsų 
palaimintasis Viljamas tą vakarą gaus kirviu, todėl sėdėjau čia ir 
grojau vargonais. Visiškai vienas. Bet aš privalau pasiaiškinti. Tad 
turbūt turėčiau pasakyti, kad kas nors, girdėjęs mane grojantį, ga- 
lėtų tai patvirtinti. 

— Kaip ir tai, kas atsitiko šiandien? 

Perišas ignoravo klausimą ir išgėrė savo viskį. 

— Taigi baigęs groti nuėjau į lovą. Ir vėl, deja, visiškai vienas. 

— Kiek laiko jūs gyvenate Keldeile, pone Perišai? 

— Ak! Grįžtame į pradžių pradžią, ar ne? Leiskite man suskai- 
čiuoti. Turbūt greitai septyneri metai. 

— O anksčiau? 

— Anksčiau, inspektoriau, aš gyvenau Jorke. Buvau parengiamo- 
sios mokyklos muzikos mokytojas. Jeigu jūs ketinate knaisiotis po 
mano praeitį ir ieškoti pikantiškų dalykėlių, turiu pasakyti, kad aš 
nebuvau atleistas. Išvykau savo noru. Norėjau į kaimą. Ilgėjausi 
ramybės. 

Linlis atsistojo. 

— Tad leiskite man jos jums nors kiek suteikti. Gero jums vakaro. 

Kai Linlis išėjo iš namelio, vėl pasigirdo muzika — šįkart pritildy- 
ta. Bet į akmenį dūžtančios stiklinės garsai pranešė, kaip Naidželas 


Perišas atšventė jo išėjimą. 


— Tikiuosi, neprieštarausite, kad užsakiau jums pietus Keldeilo 
dvare, — pasakė Stefa. Ji palenkė šviesią galvutę į vieną pusę ir 
mąsliai nužvelgė Linlį. — Taip, turbūt pasielgiau teisingai. Atrodote 
taip, tarsi jums šįvakar ypač reikėtų poilsio. 

— Atrodau nusikamavęs ir sulysęs? 

Stefa užvertė sąskaitų knygą ir padėjo į lentyną už registracijos 
stalelio. 

— Visai ne. Maistas ten tikrai puikus, bet ne dėl to užsakiau vie- 
tas. Ta salė yra viena didžiausių mūsų pramogų vietų. Jos savinin- 
kė -— čionykštė ekscentrikė. 


— Jūs savo kaime turite viską, tiesa? 

Stefa nusijuokė. 

— Visus malonumus, kuriuos teikia gyvenimas, inspektoriau. Gal 
norėtumėte išgerti, o gal vis dar einate pareigas? 

— Odelio bokalo neatsisakyčiau. 

— Gerai. 

Moteris nuvedė Linlį į poilsio kampelį ir ėmė triūsti prie baro. 

— Keldeilo dvare šeimininkauja Berton Tomas su šeima. Tiesą 
pasakius, ta šeima netikra. Poniai Berton Tomas dirba pustuzinis ar 
daugiau jaunų žmonių, ir ji atkakliai reikalauja, kad tie vadintų ją 
tetule. Įsivaizduoju, kad tai dalis ekscentriškos aplinkos, kurioje jai 
patinka būti. 

— Skamba kaip iš Dikenso, — pasakė Linlis. 

Per barą Stefa stumtelėjo jam alaus bokalą ir prisitraukė mažes- 
nį sau. 

— Luktelėkite, kol su jais susipažinsite. O jūs tikrai susipažinsite, 
nes ponia Berton Tomas visada pietauja su savo svečiais. Kai pa- 
skambinau jai ir užsakiau vietas, moteriškė netilpo savame kailyje 
nuo minties, kad su ja pietaus Skotland Jardo policininkai! Ponia 
Berton Tomas, be jokios abejonės, ką nors nunuodytų, kad tik pa- 
matytų jus dirbančius. Tačiau pelnas ten nedidelis. Ji sakė turinti 
tik dvi poras: amerikietį dantų gydytoją su žmona ir jos žodžiais 
tariant, du „apsvaigusius besiglamonėjančius“ tipus. 

— Tai panašu kaip tik į tokį vakarėlį, kokio troškau. 

Su bokalu rankoje Linlis nuėjo prie lango ir pažvelgė žemyn į 
vingiuojančią juostą — Keldeilo vienuolyno kelią. Negalėjo daug jo 
matyti, nes suko į dešinę ir dingo prieblandoje. 

Priėjusi Stefa atsistojo greta. Kurį laiką abu tylėjo. 

— Tikiuosi, jūs matėte Robertą, — pagaliau švelniai pasakė ji. 

Linlis atsigręžė manydamas, kad Stefa žiūri į jį. Deja. Moters akys 
buvo įsmeigtos į laikomo alaus bokalą. Lėtai sukiojo jį delne, tarsi 
būtų visa susitelkusi į absoliučią būtinybę neišlieti nė lašelio. 

— Iš kur jūs žinote? 

— Prisimenu, kaip vaikas, ji buvo gana aukšta. Beveik tokio pat 


ūgio kaip Džiliana. Didelė mergaitė. 

Sudrėkusia nuo bokalo ranka Stefa nusibraukė nuo kaktos plau- 
kų sruogą. Pirštai ant odos paliko rasotus pėdsakus. Moteris nekan- 
triai juos nutrynė. 

— Tai vyko gana lėtai, inspektoriau. Iš pradžių ji tik pastorėjo — 
pasidarė putlutė. Paskui tapo... tokia, kokią matėte šiandien... 

Stefos kūnu perbėgęs drebulys daug ką pasakė. Tarsi supratusi, 
ką reiškė jos reakcija, moteris kalbėjo toliau: 

— Elgiuosi siaubingai, tiesa? Jaučiu neįveikiamą pasišlykštėjimą 
bjaurumu. Atvirai kalbant, nelabai sau tokia patinku. 

— Bet jūs man neatsakėte. 

— O ko jūs klausėte? 

— Iš kur žinote, kad mačiau Robertą? 

Stefos skruostus išmušė lengvas raudonis. Moteris perkėlė svorį 
nuo vienos kojos ant kitos ir atrodė taip nesmagiai, kad Linlis pasi- 
gailėjo ją prispaudęs. 

— Nesvarbu, - pasakė jis. 

— Tiesiog... jūs atrodote truputį kitaip nei šį rytą. Labiau prislėg- 
tas. Lūpų kampučiuose įsimetė raukšlelės. - Graži Stefos oda dar 
labiau paraudo. — Anksčiau jų nebuvo... 

— Suprantu. 

— Todėl ir pasidomėjau, ar matėte ją. 

— Bet jūs žinojote nė neklaususi. 

— Taip, turbūt žinojau. Ir stebėjausi, kaip galite ištverti žiūrėda- 
mas į kitų žmonių gyvenimo bjaurastį. 

— Aš tai darau jau kelerius metus. Žmogus pripranta, Stefa. Stam- 
bus vyras, pasmaugtas prie stalo, purvina mergina, mirusi su adata 
rankoje, žiauriai sudarkytas jaunuolio lavonas. Ar išties įmanoma 
kada nors priprasti prie tamsiosios žmogaus pusės? 

Stefa žvelgė tiesiai Linliui į akis. 

— Bet tai turbūt tikrai panašu, lyg žvelgtum į pragarą. 

— Šiek tiek. 

— Tad argi niekuomet nenorėjote iš jo pabėgti? Beprotiškai lėkti 
kita kryptimi? Niekada? Ne kartelio? 


— Negali visam laikui pabėgti. 

Stefa nusigręžė nuo Linlio ir vėl įbedė akis į langą. 


— Aš galiu, —- sušnabždėjo. 


Smarkus beldimas į duris privertė Barbarą užgesinti trečią ciga- 
retę. Ji apsidairė pagauta išgąsčio, atidarė langą ir puolė į tualeto 
kambarį, ten įmetė nusikaltimo įkalčius į klozetą ir nuleido. Beldi- 
mas vėl pasigirdo, ir Linlis šūktelėjo ją vardu. 

Barbara nuėjo prie durų. Inspektorius delsė, smalsiai žvilgtelėjo 
Jai per petį, paskui prabilo. 

— Ak, Heivers, - pasakė, - regis, panelė Odel nusprendė šįvakar 
surasti mums tinkamesnę vietelę pavakarieniauti. Ji užsakė vaka- 
rienę Keldeilo dvare. — Linlis dirstelėjo į laikrodį. —- Po valandos. 

— Ką? — apimta siaubo spontaniškai sušuko Barbara. — Aš ne... 
Aš negaliu... Nemanau... 

Linlis kilstelėjo antakius. 

— Tik nepradėk elgtis su manimi kaip Helena ir sakyti, kad neturi 
kuo apsirengti, Heivers. 

— Bet aš iš tikrųjų neturiu! — protestavo Barbara. — Eikite vienas. 
Aš ko nors užkrimsiu „Balandyje ir švilpynėje“. 

— Turint galvoje tavo reakciją į praėjusio vakaro maistą, ar tikrai 
manai, kad tai išmintinga? 

Smūgis žemiau juostos. Kad jį kur! 

— Nelabai mėgstu viščiukus. Niekada nemėgau. 

— Nuostabu! Manau, kad maistas tame viešbutuke bus kiek gur- 
maniškas. Abejoju, ar mums patieks bent ką nors panašaus į plunks- 
nuotį. Nebent, žinoma, ant stalo lauktų Hana. 

— Bet aš tiesiog negaliu... 

— Tai įsakymas, Heivers. Po valandos. — Linlis pasisuko ant 
kulno. 

Po galais jį! Barbara pakankamai garsiai trinktelėjo duris, taip 
parodydama savo nepasitenkinimą. Nuostabu! Koks vakaras jos lau- 
kia: beprasmiškas šešiolikos sidabrinių stalo įrankių ir indų grabi- 
nėjimas, visur — vyno taurės; padavėjai ir padavėjos nurenka pei- 


lius ir šakutes žmogui net nespėjus nuspręsti, ką su jais daryti. 

Palyginti su tuo, viščiukas su žirniais „„Balandyje ir švilpynėje“ at- 
rodo tikras rojus. 

Moteris nuėjo prie drabužių spintos ir atidarė duris. Dieviška! 
Taigi, koks apdaras tiks pasisukinėti visuomenėje? Rudas medvil- 
ninis sijonas ir priderintas megztukas? Džinsai ir žygio batai? O 
kaip mėlynas sijonas, kad primintų Linliui Heleną? Cha! Kas galė- 
tų jam kada nors priminti Heleną su jos nepriekaištingu garderobu, 
gražiai nukirptais plaukais, išpuoselėtom rankom, lyrišku balsu? 

Barbara išsitraukė baltą vilnonę sportinio stiliaus suknelę ir nu- 
metė ant sumaigytos lovos. Suknelė tikrai atrodė juokingai. Ar žmo- 
nės palaikys ją Linlio sužadėtine? Apolonas pakviečia Medūzą pie- 
tauti? Kaip Linlis įveiks spoksojimą ir pašaipas? 

Po valandos, kaip buvo žadėjęs, inspektorius pabeldė į jos duris. 
Barbara pažvelgė į veidrodį ir jai susuko pilvą. O Viešpatie, sukne- 
lė buvo siaubinga! Ji atrodė panaši į baltai aptrauktą statinaitę su 
kojomis. 

Atlapojusi duris Heivers įtūžusi pažvelgė į Linlį. Šis buvo apsi- 
rengęs kruopščiai iki panagių. 

— Ar jūs visada šitaip vilkite drabužius? — netikėdama savo aki- 
mis paklausė Barbara. 

— Lygiai kaip skautas, — nusišypsojo Linlis. — Ar galime eiti? 

Jis galantiškai palydėjo Barbarą laiptais žemyn ir išvedė į naktį. 
Paskui, atidaręs dureles, pasodino į puikiai įrengtą „Bentley“. 
„Džentelmenas iš prigimties, — pašaipiai pamanė ji. — Patyręs paly- 
dovas. Aprenk jį kaip dvaro savininką ir pamiršk Skotland Jardą“. 

Tarsi būtų perskaitęs Barbaros mintis, prieš užvesdamas automo- 
bilį Linlis pasisuko į ją. 

— Heivers, norėčiau šįvakar pailsėti nuo tos bylos. 

Apie ką, po galais, jie kalbėsis, jei Teiso byla bus tabu? 

— Gerai, — trumpai atsakė ji. 

Jis linktelėjo ir pasuko raktelį. Didžiulis automobilis atgijo. 

— Man patinka šis Anglijos kraštas, - pasakė Linlis, kai jie išva- 
žiavo į Keldeilo abatijos kelią. — Jums niekas nepasakojo, kad esu 


drąsus jorkietis? 

— Jorkietis? 

— Rožių karas. Dabar mes esame krašto gilumoje. Šerifas Hato- 
nas yra netoli nuo čia. Midlhemas praktiškai irgi per šūvio atstumą. 

— Ak! — Nuostabu. Mažytis nukrypimas į istoriją. Visos Barbaros 
žinios apie Rožių karą prasidėjo ir baigėsi jo pavadinimu. 

— Suprantama, aš žinau, kad visi yra blogos nuomonės apie jor- 
kiečius. Pagaliau juk jie atsikratė Henriko VI. — Linlis susimąstęs 
pastukseno pirštais į vairą. — Tik aš vis tebemanau, kad tai buvo 
teisingumas. Jūros karšiai ir panašiai. Ričardą II nužudė jo pusbro- 
lis. Henriko nužudymas, regis, užbaigė nusikaltimų ratą. 

Barbara pirštais suėmė baltos suknelės klostę ir nugalėta atsiduso. 

— Klausykite, sere, aš tokių dalykų neišmanau. Daug geriau jaus- 
čiausi „„Balandyje ir švilpynėje“. Jei būtumėte malonus tiesiog... 

— Barbara, — Linlis staiga pasuko prie kelkraščio. Ji žinojo, kad 
žiūri į ją, bet pati žvelgė į tamsą ir skaičiavo naktinius drugius, 
šokančius automobilio priekinių žibintų šviesoje. — Gal galėtumėte 
bent vieną vakarą būti tokia, kokia esate? 

— Ką turite galvoje? — Dieve, ji atrodo tikra ragana... 

— Kad jums reikėtų liautis apsimetinėjus. Bent jau aš to norėčiau. 

— Liautis apsimetinėjus? 

— Tiesiog būkite tokia, kokia esate. 

— Kaip jūs drįstate... 

— Kodėl dedatės nerūkanti? — nutraukė Linlis. 

— Kodėl jūs dedatės tokiu puošeiva? 

— Barbara nemanė, kad šie žodžiai taip veriamai nuskambės. Tar- 
si įvertindamas jos pastabą Linlis nieko neatsakė. 

Stojo tyla. Paskui jis atlošė galvą ir nusikvatojo: 

— Tikra tiesa! Tai gal šį vakarą sudarysime paliaubas ir toliau 
imsime niekinti vienas kilą jau išaušus rytui? 

Barbarą akimirką dirstelėjo į šalia sėdintį vyriškį, paskui, pati to 
nesitikėdama, nusišypsojo. Žinojo, kad ja manipuliuojama, bet tai 
neatrodė svarbu. 

— Gerai, - nenoromis pasakė. 


Tačiau abu pastebėjo, kad nė vienas iš jų neatsakė į kito klausimą. 

Keldeilo dvare juos pasitiko moteris, kuri išsklaidė visus Barba- 
ros nuogąstavimus dėl drabužių. Nuogąstavimus, kurių Linlis ne- 
įstengė numaldyti. Ta moteris segėjo kandžių suėstą nenusakomos 
spalvos sijoną, vilkėjo čigonišką palaidinę, išmargintą žvaigždėmis. 
Pečius kaip indiška skraistė gaubė karoliukais siuvinėta skara. Žili 
moters plaukai buvo tampriai surišti dviem elastiniais raišteliais 
abiejose kaklo pusėse, viršugalvyje ji buvo įsismeigusi prašmatnias 
ispaniškas vėžlio kiauto šukas. 

— Jūs iš Skotland Jardo? — paklausė ir kritiškai nužvelgė Linlį. — 
Dieve, kai aš buvau jauna, jie šitaip nesirengdavo. —- Moteris griaus- 
mingai nusikvatojo. - Užeikite! Šįvakar mūsų nedaug, bet jūs išgel- 
bėjote mane nuo žmogžudystės. 

— Nuo žmogžudystės? — paklausė Linlis, ragindamas Barbarą eiti 
pirma jo. 

— Čia svečiuojasi amerikiečių pora, kurią mielai nudobčiau. Bet 
negalvokime apie tai. Greitai patys suprasite. Mes susirinkę štai čia. 

Moteris nusivedė Barbarą su Linliu didžiuliu akmeniniu korido- 
riumi, prakvipusiu įvairiausia mėsa, kuri kepė netoliese buvusioje 
virtuvėje. 

„- Aš neprasitarsiu nė žodelyčiu, kad jūs iš Skotland Jardo, - gar- 
siau prisipažino šeimininkė, pečiais pasitaisydama karoliukais iš- 
siuvinėtą skarą. — Kai pamatysite Votsonus, suprasite, kodėl. 

Jie ėjo valgomojo link, kur žvakių šviesa metė šešėlius ant sienų. 
Staltiese uždengtas stalas buvo nudėliotas porcelianu ir sidabru. 

— Kita pora yra jaunavedžiai. Iš Londono. Man jie patinka. Nesi- 
grabinėja visų akyse, kaip daro daugelis jaunavedžių. Labai tylūs. 
Labai malonūs. Turbūt nenori patraukti dėmesio, nes vyriškis šlu- 
bas. O žmona - labai miela būtybė. 

Barbara išgirdo, kaip Linlis greitai įkvėpė oro. Jo žingsniai jai už 
nugaros sulėtėjo, paskui — visai nutilo. 

— Kas jie? — šaižiai paklausė jis. 

Ponia Berton Tomas atsigręžė prie pat durų į ąžuolinę salę. 

— Olkot-Sent Džeimsai, — ir plačiai atvėrė duris. — Turime dau- 


giau svečių! — pareiškė. 


NEPAPRASTAS IŠVADAVIMAS | 179 


Barbara iškart suvokė, kad vaizdas kaip iš fotografijos. Žėrėjo 
deganti ugnis, šnypštė, kai liepsnos rijo anglį. Aplink židinį buvo 
sustatyti patogūs krėslai. Kambario gilumoje, nutvieksta atšvaitų, 
Debora Sent Džeims palinkusi virš pianino džiugiai vartė šeimyninį 
albumą. Ji šypsodamasi pakėlė akis. Vyrai atsistojo. Ir paveikslas 
apmirė. 

— 0) Viešpatie! — sušnabždėjo Linlis. Tai buvo malda, keiksmas ir 
pasidavimo šūksnis. 

Išgirdusi Linlio balsą, Barbara pažvelgė į jį. Staiga pasijuto su- 
krėsta to, ką suprato. Kaip keista, kad ligi šiol to nepastebėjo. Lin- 
lis mylėjo kito vyro žmoną!.. 

— Ei, čionai! Velniai nematė, štai dar vienas puikus kostiumas, — 
šūktelėjo Henkas Votsonas. Jis ištiesė Linliui ranką. Ši buvo riebi, 
kiek sudrėkusi, tarsi spaustum ne ranką, o šiltą žalią žuvį. - Dantų 
gydytojas, - prisistatė Votsonas. — Mes atvykome į Londoną dėl Ame- 
rikos Dantų gydytojų asociacijos sutarties. Čia Jojo, mano žmona. 

Susipažinimas šiaip taip baigėsi. 

— Mano taisyklė: prieš pietus - šampanas, — pasakė ponia Ber- 
ton Tomas. — Lygiai kaip ir prieš pusryčius, jei mano valia. Deni, 
atnešk tų sulčių! — sušuko ji pasisukusi į duris, ir netrukus kam- 
barin įžengė mergina, nešdama kibirėlį su ledu, butelį šampano 
bei taures. 

— Ką jūs veikiate, jaunuoli? — paklausė Henkas Linlio, kai taurės 
buvo išdalytos. — Turbūt esate kokio koledžo dėstytojas? 

— Seržantė Heivers ir aš dirbame Skotland Jarde, - atsakė Linlis. 

— Oho! Jojo, pupa, ar tu girdėjai? - Henkas susidomėjęs pažvelgė 
į Linlį. — Jūs čia atvykote dėl to kūdikio koncerto? 

— Kūdikio koncerto? 

— Trejų metų senumo reikalas. Spėju, kad jau ir pėdsakai atau- 
šę.— Henkas mirktelėjo Deni, kuri dėjo šampano butelį į ledo kibi- 
rėlį. - Vienuolyne miręs kūdikis? Tikiuosi jūs žinote. 

Linlis nieko nežinojo ir nenorėjo žinoti. Nebūtų galėjęs atsakyti, 
net jeigu nuo to būtų priklausiusi jo gyvybė. Suvokė, kad nežino, ką 


daryti, kur nudelbti akis, ką pasakyti. Jis jautė tik Deborą. 

— Mes čia dėl galvos nukirtimo koncerto, - mandagiai atsakė Hei- 
vers. Tiesiog stebuklinga! 

— Gal-vos nu-kir-ti-mo? — užgiedojo Henkas. — Tai viena šios ša- 
lies sporto sričių! Ar ne taip, pupa? 

— Tikrai, — tarė jo žmona, iškilmingai tai patvirtindama linktelėji- 
mu. Ji pirštais palietė ilgą baltų karolių vėrinį, kuriuo buvo pasi- 
puošusi, ir viltingai pažvelgė į tylųjį Sent Džeimsą. 

Henkas palinko į priekį savo krėsle, prisitraukė arčiau Linlio. 

— Gerai, klokite mums savo naujienas! — pareikalavo. 

— Atleiskite? 

— Nau-jie-nas. Patikrintas, užtikrintas naujienas. — Henkas pa- 
plekšnojo per Linlio krėslą. - Kas gi tai padarė, žmogau? - paklau- 
sė jis. 

Šito jau buvo per daug! Atstumiantis neūžauga, atgręžęs savo su- 
sižavėjusį veidą, — šito jau buvo per daug, Linlis nebegalėjo išverti. 
Vyriškis vilkėjo sintetinį kostiumą, priderintus gėlėtus marškinius, 
ant kaklo kabėjo sunki auksinė grandinėlė su medalionu, kuris šok- 
čiojo ant jo plaukuotos krūtinės. Ant piršto žėrėjo graikinio riešuto 
didumo deimantas, jis pats žybčiojo baltais dantimis, kurie prie įde- 
gusios odos atrodė dar baltesni. O nosis — tikra bulvė! 

— Mes dar nežinome, - rimtai atsakė Linlis. — Bet jūs visai atitik- 
tumėte aprašymą. 

Išpūtęs akis Henkas spoksojo į jį. 

— Aš atitikčiau aprašymą? — sukriokė. Paskui įsistebeilijo į Linlį 
1r nusiviepė. 

— Po velnių jus, britus! Tiesiog negaliu suvokti jūsų humoro! Bet 
aš darau pažangą, ar ne, Si? | 

Pagaliau Linlis pažvelgė į savo draugą ir pamatė jį besišypsantį. 
Sent Džeimso akyse šoko linksmi žiburiukai. 


— Tikra tiesa, — atsakė Si. 


Kai jie tamsoje važiavo atgal į viešbutėlį, Barbara vogčiomis tyri- 
nėjo Linlį, suvokdama, jog ligi šio vakaro neįsivaizdavo, kad tokį 
vyrą, kaip jis, galėtų kamuoti nelaiminga meilė. Bet čia, kaimelio 


pakraštyje, buvo nepaneigiamas šio fakto įrodymas: Debora. 

Svetainėje stojo siaubinga akimirka, kai jie visi trys žvelgė vie- 
nas į kitą, paskui moteris žengė į priekį ir sveikindamasi ištiesė 
ranką: 

— Tomi! Ką tu veiki Keldeile? — paklausė ji. 

Linlis jautėsi visiškai sutrikęs. Barbara tai pastebėjo ir įsikišo. 

— Bylos tyrimas, - atsakė ji. 

Tada tarp jų įpuolė tas baisusis amerikietis (ačiū Dievui, kad taip 
atsitiko), ir visi trys vėl ėmė lygiai alsuoti. 

Vis dėlto Sent Džeimsas liko savo vietoje prie židinio. Mandagiai 
pasisveikino su draugu, bet nė nekrustelėjo, tik akimis sekiojo žmoną. 

Jei ir buvo susirūpinęs, kad netikėtai atvyko Linlis, jei net pavy- 
dulingai žvelgė į jį, regėdamas akivaizdžius jo jausmus, veidas nie- 
ko neišdavė. | 

Debora atrodė dar labiau sukrėsta. Išryškėjo jos veido spalva. 
Rankos tai susigniauždavo, tai atsileisdavo. Akys nuolat krypo nuo 
vieno vyro prie kito. Ji neslėpė palengvėjimo, kai Linlis pasakė, 
kad jie išvyks tuoj pat, vos tik baigsis vakarienė. 

Dabar jis privažiavo prie paradinių viešbutėlio durų ir išjungė 
variklį. Atsilošęs pasitrynė akis. 

— Jaučiuosi taip, kad galėčiau miegoti ištisus metus. Kaip, tavo 
manymu, ponia Berton Tomas ketina atsikratyti to baisaus gydytojo? 

— Arsenu? 

Linlis nusijuokė. 

— Ji turės kažką daryti. Henkas Votsonas kalbėjo taip, tarsi ketin- 
tų likti dar vieną mėnesį. Koks atstumiantis tipas! 

— Tikrai ne iš tų, su kuriais norėtum susidurti per savo medaus 
mėnesį, — pripažino Barbara. Jai buvo įdomu, ar Linlis palaikytų 
pokalbį, jeigu ką nors pasakytų apie Sent Džeimsą ir Deborą, kal- 
bėtų apie šiandieninį susitikimą. Dar labiau rūpėjo, ar jis išdrįstų 
papasakoti, kaip įsipainiojo į meilės trikampį. 

Tačiau Linlis išvis nieko nepasakė. Išlipęs iš automobilio užtren- 
kė dureles. Barbara įdėmiai stebėjo jos pusėn einantį vyrą. Nė ban- 
gelė nesuraibuliavo jo ramybės paviršiuje. Linlis puikiai tvardėsi. 


Jei anksčiau kas ir buvo, dabar puošeiva vėl atsigavo. 

Viešbutėlio durys prasivėrė, šviesos stačiakampis įrėmino Stefą 
Odel. 
— Pamaniau, kad girdžiu jūsų automobilį, — tarė ji. — Pas jus atvy- 


ko svečias, inspektoriau. 


Debora žvelgė į savo atspindį veidrodyje. Sent Džeimsas neiš- 
tarė nė žodžio nuo tada, kai įžengė į jų miegamąjį. Tik nuėjęs prie 
ugnies atsisėdo į krėslą su brendžio taurele rankoje. Debora ste- 
bėjo vyrą nežinodama, ką sakyti, bijodama prasiskverbti pro jį 
supančią sieną. 

Nesielk šitaip, Saimonai, — norėjo sušukti ji. — Neatsiribok nuo 
manęs. Nepanirk atgal į tamsą. Bet kaip galėjo tai ištarti bei rizi- 
kuoti žinodama, kad jai į veidą bus tėkštas Tomis? 

Debora paleido vonioje vandenį ir liūdnai žiūrėjo, kaip jis srūva. 
Ką Saimonas mąstė, vienas tame kambaryje? Ar jį persekiojo To- 
mis? Gal svarstė, ar žmona užmerkia akis, kai juodu mylisi, kad 
galėtų svajoti apie jį? Saimonas niekada to nėra klausęs. Tiesiog 
priemė viską, ką ji sakė ar darė. Tad ką Debora galėjo pasakyti ar 
duoti vyrui dabar, kai tarp jų įsiterpė jos ir Tomio praeitis? 

„ Debora dar kartą nusiprausė veidą, nusišluostė, užsuko vandenį 
ir prisivertė grįžti į miegamąjį. Širdis nusmego išvydus, kad Saimo- 
nas jau lovoje. Sunki dirbtinė koja gulėjo ant grindų netoli krėslo, 
Prie lovos į sieną atremti ramentai. Kambaryje buvo tamsu. Bet 
ugnies šviesoje Debora matė, kad Saimonas dar nemiega, sėdi atsi- 
rėmęs į pagalves ir žiūri į žioruojančias žarijas. 

Nuėjusi prie lovos ji atsisėdo. 

— Aš sutrikusi, — pasakė. 

Sent Džeimsas apgraibomis ieškojo jos rankos. 

— Žinau. Sėdėjau čia ir stengiausi sugalvoti, kaip tau padėti. Bet 
aš nežinau, ką daryti. 

— Aš jį įskaudinau, Saimonai. Niekada neketinau to daryti, bet 
taip vis tiek atsitiko. Ir, regis, aš negaliu to pamiršti. Išvydusi jį 
pasijuntu tokia kalta dėl jo skausmo! Noriu, kad tas skausmas iš- 


nyktų. Aš... aš manau, tada geriau jausčiausi. Mažiau kalta. 

Vyras paliete Deboros skruostą ir perbraukė pirštu smakro liniją. 

— Jeigu būtų taip lengva, mano meile... Tu negali to skausmo pa- 
naikinti. Tu negali jam padėti. Tonis turi įveikti jį vienas. Bet tai 
sunku, nes jis tave myli. Ir faktas, kad tu nešioji vestuvių žiedą, jam 
nieko nekeičia, Debora. 

— Saimonai... 

Jis neleido baigti. 

— Mane kamuoja tai, kokį poveikį Tonis tau daro. Aš regiu tavo 
kaltę. Noriu ją panaikinti ir nežinau kaip. Norėčiau, kad tai pavyk- 
tų. Man nepatinka matyti, kad tu jautiesi tokia bejėgė... 

Debora ieškojo Saimono veido, norėdama pažįstamuose bruo- 
žuose rasti ramybę bei paguodą. Visiškai negražaus veido. Pažy- 
mėto išgyventos, įveiktos kančios ir vėl iš naujo išgyvenamos kan- 
čios. Širdis pakilo iš meilės jam. Netikėta stipri emocija užveržė 
gerklę. 

— Artu iš tikrųjų sėdėjai tamsoje nerimaudamas dėl manęs? Kaip 
panašu į tave, Saimonai! 

— Kodėl taip sakai? O ką, tavo manymu, aš veikiau? 

— Kankinai save... praeitimi. 

— Ak! - Sent Džeimsas prisitraukė žmoną ir apkabino, priglaudė 
savo skruostą prie jos viršugalvio. — Nemeluoju tau, Debora. Man 
nelengva žinoti, kad Tomis buvo tavo meilužis. Jeigu tai būtų buvęs 
kitas vyras, galėčiau jam priskirti įvairiausių kalčių bei ydų, kad 
įtikinčiau save, jog nebuvo tavęs vertas. Bet šis atvejis kitoks, ar 
ne? Linlis geras žmogus. Jis tavęs vertas. Ir niekas to nežino geriau 
už mane. 

— Tave tai persekioja. Aš tiek daug apie tai galvojau... 

— Nepersekioja. Visai ne. - Saimono pirštai lengvai slydo jos plau- 
kais žemyn, glostė kaklą, nusmaukė naktinius marškinius nuo pe- 
čių. — Iš pradžių taip buvo. Prisipažįstu. Bet, tiesą sakant, kai mudu 
pirmąsyk mylėjomės, suvokiau, kad niekada neturėčiau galvoti apie 
tave ir Tomį. Jeigu to nenoriu. Ir dabar... - Debora pajuto, kad vyras 
šypso, — kaskart žiūrėdamas į tave ryžtingai galvoju apie dabartį, 


ne praeitį. Ir tada suvokiu, kad noriu nurengti tave, kvėpuoti tavo 

odos aromatu, bučiuoti tavo lūpas, krūtis ir šlaunis. Tiesą sakant, 
mane apsėdo pamišimas. 

— Kaip ir mane. 

— Tada gal, mano meile, — sušnabždėjo Sent Džeimsas, — mes 
turėtume sutelkti savo energiją ieškodami išeities. 

Deboros ranka įslydo po antklode. Jai prisilietus, Saimonui už- 
emė kvapą. 

— Tai gera pradžia, — pripažino jis ir savo lūpomis ėmė artėti prie 


jos lūpų... 


10 


Svečias buvo policijos vyresnysis inspektorius Naisas. Jis laukė 
poilsio kambaryje. Ant stalo stovėjo trys tušti bokalai, o jam prie 
kojų — kartoninė cigarečių dėžė. Naisas stovėjo, ne sėdėjo, išvar- 
ges, budrus ir niekada nesiilsintis. Išvydus Linlį, jo lūpos susiaurė- 
jo, šnervės susitraukė, tarsi būtų užuodęs kokį dvoką. Vyresnysis 
inspektorius buvo tikras paniekos įsikūnijimas. 

— Jūs norėjote visko, inspektoriau, — rėžė jis. — Štai. 

Ir spyrė į dėžę, ne tiek dėl to, kad ją pajudintų, kiek norėdamas 
atkreipti kito vyriškio dėmesį. 

Niekas nė nekrustelėjo. Tarsi atvira neapykanta, slypinti už Nai- 
so žodžių, visus būtų paralyžiavusi. Barbara pajuto, kaip iš įtampos 
sukietėja Linlio raumenys — tarsi susukta virvė. Tačiau veidas atro- 
dė bereikšmis, tarsi jis būtų perpratęs Naisą. 

— To norėjote, ar ne? — bjauriai neatlyžo Naisas. Pakėlęs dėžę 
išvertė ją ant kilimo. - Tikiuosi, prašydamas visko, jūs šitai turėjote 
omenyje, inspektoriau! Į jus pažvelgus matyti, kad esate kietakak- 
tis. Ar vylėtės, jog visa tai atsiųsiu per kitą žmogų, kad galėtumėte 


išvengti bet kokio pašnekesio su manimi? 

Linlis nuleido akis į dėžės turinį ant grindų. Panašu į moters dra- 
bužius. 

— Turbūt jūs per daug išgėrėte, — pasakė jis. 

Naisas žengė į priekį. Jo veidą išpylė raudonis. 

— Tau patiktų taip manyti, ar ne? Patiktų matyti mane pasiduo- 
dantį, nusigėrusį iš tos deginančios graužaties, kad tu kelioms die- 
noms atsidūrei cypėje dėl Devenporto mirties. Tikrai ne tokie kam- 
bariai, prie kurių jo šviesybė lordas pripratęs, ar ne? 

Dar niekada Barbara nebuvo regėjusi, kad vienas vyras netvertų 
noru suduoti kitam. Dabar suprato tai iš Naiso pozos, jo rankų, ku- 
rių pirštai tarsi plėšraus paukščio nagai buvo suspausti į kumštį, 
išsišovusių kaklo gyslų. Ji negalėjo suprasti Linlio reakcijos. Po stai- 
gios pirminės įtampos jis pasidarė nesutrikdomas. Regis, tai ir kėlė 
Naisui siutą. 

— Ar tu išnarpliojai šią bylą, inspektoriau? — režė Naisas. - Ar ką 
nors suėmei? Tad leisk man tau šį tą pasakyti ir sutaupyti tavo bran- 
gaus laiko. Roberta Teis nužudė savo tėvą. Ji nukirto jam apgailėti- 
ną galvą, atsisėdo ir laukė, kol bus surasta. Ir joks prakeiktas įrody- 
mas, kurį galėtum išlaužti iš piršto, niekada nepakreips šios bylos 
kita linkme. Ne Keridžo nosiai. Ir ne Veberlio. Niekieno! Bet tu turi 
gražaus laiko pasikapstyti, bernioke. Iš manęs daugiau nieko nesu- 
žinosite. O dabar nebelįskite man į akis. 

Naisas puolė pro Linlį su Barbara, atvėrė lauko duris ir nulėkė 
prie savo automobilio. Šis suriaumojo. Naisas piktai nuspaudė greičio 
pedalą ir nuvažiavo. 

Linlis pažvelgė į abi moteris. Stefa buvo labai išblyškusi, Heivers 
laikėsi stojiškai, tačiau abi aiškiai laukė kokio nors atsakymo. Jis 
pajuto, kad nieko negali pasakyti. Nesvarbu, kokie demonai pa- 
kurstė Naisą šitaip elgtis, Linliui nerūpėjo jų aptarti. Knietėjo pri- 
kabinti Naisui etiketę: paranojikas, psichopatas, beprotis — atėjo į 
galvą. Tačiau pernelyg gerai žinojo, ką reiškia atsidurti krizėje ir 
išsekti, iš visų jėgų stengiantis ištirti bylą. Linlis matė, kad Naisas 
baigia palūžti ir išgyvena stresą dėl Skotland Jardo tyrimo ir abejo- 


nių jo kompetencija. Tad jeigu jam bent akimirką palengvėjo piktai 

išsiplūdus dėl jųdviejų penkerių metų senumo kivirčo, Linlis buvo 
beveik laimingas. 

— Seržante, gal iš mano kambario atneštumėte Teiso bylą? — pa- 
klausė jis Heivers. — Rasite ją ant komodos. 

* Heivers jį užsipuolė: 

— Sere, tas vyriškis tiesiog... 

— Byla yra ant komodos, - pakartojo Linlis. Jis nuėjo per kam- 
barį iki drabužių krūvos, pakėlė suknelę ir permetė ją kaip su- 
bliūškusią palapinę ant kušetės. Suknelė buvo blyškių pastelinių 
spalvų, su balta jūreivio apykakle bei ilgomis rankovėmis parai- 
totais rankogaliais. 

Kairioji drabužio rankovė buvo išmarginta rudomis dėmėmis. Dar 
viena didelė dėmė ėjo nuo šlaunų iki kelių. Rudas buvo ir sijono 
kraštas. Kraujas! 

Linlis perbraukė pirštu per medžiagą ir atpažino audinį nė ne- 
žvilgtelėjęs į etiketę: plonas batistas. 

Pakete buvo ir batai: dideli juodi aukštakulniai, kairiojo kraš- 
tas aplipęs purvu toje vietoje, kur padas siekė bato nosį. Bateliai 
1rgi buvo aptaškyti krauju. Komplektą užbaigė apatiniai baltiniai 
ir sijonėlis. 

— Tai bažnytiniai Robertos drabužiai, — iškvėpė Stefa Odel ir 
be garso pridūrė: — Ji turėjo dvejus. Vienus — žiemai, kitus — 
pavasariui. 

— Jos geriausi drabužiai? — pasiteiravo Linlis. 

— Atrodo... 

„Inspektorius ėmė suprasti, kodėl kaimiečiai taip atkakliai neti- 
kėjo, kad mergina padarė nusikaltimą. Su kiekviena naujos infor- 
macijos nuotrupa tai atrodė vis mažiau tikėtina. Nešdama bylą grį- 
žo Heivers, jos veidas buvo bereikšmis. Prieš pradėdamas vartyti 
bylą Linlis buvo tikras, kad norimos informacijos ten nebus. Jos ir 
nebuvo. 

— Po galais tą žmogėną, — sušnabždėjo Linlis ir pažvelgė į Hei- 
vers, — jis nepateikė mums tų dėmių tyrimo. 


— O privalėjo jį atlikti, ar ne? — paklausė Heivers. 

— Jis ir atliko. Tačiau nenorėjo duoti. Net jeigu tai palengvintų 
mums darbą. — Linlis iškvėpdamas nusikeikė ir numetė drabužius į 
kartoninę dėžę. 

— Ką daryti? — paklausė Heivers. 

Linlis žinojo atsakymą. Jam reikėjo Sent Džeimso: jo išlavinto 
mechaniško proto bei meistriškų įgūdžių. Reikėjo laboratorijos, kur 
galėtų ištirti mėginius, ir įžvalgaus eksperto, kuriuo galėtų pasi- 
kliauti. Ta mintis varė iš proto, nes, kad ir kokia kryptimi suktum, 
kelias, be jokios abejonės, vedė prie Sent Džeimso... 

Linlis pažvelgė į atvirą kartono dėžę prie kojų ir leido sau nedi- 
delį malonumą — keikti tą policininką iš Ričmondo. „Veberlis su- 
klydo, — pamanė Linlis. - Esu paskutinis žmogus, kurį jis galėjo į 
tai įtraukti. Naisas pernelyg aiškiai suvokia Londono nepasitenki- 
"nimą. Jis laiko mane savo vienintele rimta klaida“. 

Linlis apsvarstė, iš ko galėtų rinktis. Galėtų perduoti bylą kitam: 
Makfersonas tikrai atvyktų į Keldeilą ir per porą dienų pasirūpintų 
tuo reikalu. Bet Makfersonas tyrė žudiko maniako nusikaltimus. Būtų 
tikra nesąmonė atitraukti jį nuo tos bylos, vien dėl to, kad Naisas 
negali įveikti savo praeities. Dar galėtų paskambinti Keridžui į Niu- 
bai Viskį. Juk vis dėlto Keridžas yra Naiso viršininkas! Bet ati- 
traukti Keridžą, nekantraujantį kuo greičiau užbaigti Romanivų by- 
lą, atrodė dar absurdiškiau. Be to, Keridžas neturėjo dokumentų, 
laboratorijos rezultatų, raštiškų parodymų. Visa, ką jis turėjo, — tai 
begalinė Naiso neapykanta ir negebėjimas sutarti. Situacija buvo 
erzinanti, tikras politinių ambicijų, klaidų bei keršto verpetas. Lin- 
lį nuo to pykino. 

Ant stalo priešais jį stovėjo bokalas. Linlis pažvelgė į vaiskias 
Stefos akis. 

— Manau, jums reikėtų šiek tiek Odelio alaus, - pasakė ji. 

Linlis nusijuokė. 

— Seržante, — paklausė, - gal ir jūs norėtumėte? 

— Ne, sere, — atsakė Barbara. Ir tik Linliui pamanius, kad ji toliau 
elgsis kaip anksčiau, nepakenčiama „aš einu pareigas“ maniera, grei- 


tai pridūrė: — Bet galėčiau užsirūkyti, jeigu jūs neprieštarausite. 

Jis padavė auksinę dėžutę ir sidabrinį žiebtuvėlį. 

— Imkite, kiek norite. 

Barbara prisidegė cigaretę. 

— Šitaip apsirengė, kad nukirstų tėvui galvą? Tai neturi jokios 
prasmės. 

— Suknelė turi, — atsakė Stefa. 

— Kodėl? 

— Nes buvo sekmadienis. Ji ketino eiti į bažnyčią. 

Linlis ir Heivers pakėlė akis, vienu metu suvokę Stefos žodžių 
svarbą. 

— Bet Teisas buvo nužudytas šeštadienio vakarą, - pasakė Hei- 
vers. 

— Taigi Roberta turbūt atsikėlė kaip paprastai sekmadienio rytą, 
apsivilko bažnytiniais drabužiais ir laukė savo tėvo. — Linlis nu- 
žvelgė dėžėn numestą suknelę. — Viduje jo nebuvo matyti, taigi mer- 
gina turbūt pamanė, kad jis kur nors fermoje. Žinoma, nė kiek nesi- 
jaudino, nes neabejojo, kad tėvas grįš laiku vestis jos į bažnyčią. 
Turbūt nė karto gyvenime nebuvo praleidęs pamaldų. Bet kai Vilja- 
mas nepasirodė, Roberta ėmė nerimauti. Ir išėjo jo ieškoti. 

— Surado jį daržinėje, — užbaigė Heivers. — Tačiau kaip, jūsų ma- 
nymu, ant merginos suknelės atsirado kraujo? 

— Spėju, kad ji patyrė šoką. Turbūt pakėlė kūną ir supo jį glėbyje. 

— Bet juk lavonas neturėjo galvos! Kaip ji galėjo... 

Linlis kalbėjo toliau: 

— Roberta nuleido kūną ant grindų ir vis dar apimta šoko sėdėjo 
ten, kol tėvas Hartas ją surado. 

— Bet tada kodėl ji pasakė, kad nužudė tėvą? 

— Ji niekada to nesakė, - atsiliepė Linlis. 

— Ką norite tuo pasakyti? 

— Roberta tepasakė: „Aš tai padariau. Ir nesigailiu“, — Linlio 
balse suskambo ryžtinga gaida. 

— Man panašu į išpažintį. 

— Nebūtinai. — Linlis perbraukė per suknelės dėmę, patyrinėjo 


tiškalų išsidėstymą ant sijono. — Bet tai kažką reiškia. 

— Ką? 


— Kad Roberta puikiai žino, kas nužudė jos tėvą. 


Linlis pabudo sukrėstas. Ankstyvo rytmečio šviesa skverbėsi į 
kambarį švelniais pluoštais, kurie driekėsi per grindis iki pat lovos. 
Vėsus vėjelis pūtė užuolaidas, nešdamas malonų pabudusių paukš- 
čių Čiulbesį, tolimą avių mekenimą. Tačiau niekas nejaudino Linlio 
sąmonės. Gulėdamas lovoje jautė vien depresiją, visa nugalinčią 
desperaciją ir deginantį geismą. Troško apsiversti ant šono ir ten 
rasti ją, jos plaukus, pasklidusius ant pagalvės, jos užmerktas akis. 
Troško ją pažadinti, savo burna ir liežuviu pajusti subtilius pažįsta- 
mus kūno pokyčius, kurie išduotų jos geismą. 

Linlis atmetė antklodę. Beprotybe, - pamanė. Nesuvokdamas pik- 
tai pradėjo vilktis drabužius, griebdamas pirmą pasitaikiusį. Pa- 
bėgti atrodė būtina. 

Sugriebęs „Aran“ firmos megztinį išbėgo iš kambario, nubildėjo 
laiptais žemyn ir išpuolė į gatvę. Tik čia pastebėjo, kiek valandų. 
Buvo pusė septynių. 

Slėnyje tvyrojo tirštas rūkas. Jis atsargiai laižė pastatų kraštelius 
ir užklojo upę. Pagrindinė gatvė dešinėje buvo uždarytomis langi- 
nėmis, tuščia. Net daržovių ir vaisių pardavėjas nekilojo savo dėžių 
ant šaligatvio. Sindži langai irgi tamsūs, Veslio koplytėlė užsklęsta, 
arbatinė abejingai žvelgė į jį. 

Nuėjęs prie tilto Linlis penkias minutes svaidė akmenėlius į upę, 
paskui ėmė stebėti bažnyčią. 

Šv. Kotrynos bažnyčia ant kalvelės, atrodė, laimino kaimelį apa- 
čioje — kaip tikras egzorcistas, kurio reikėjo praeities demonams 
išvaryti. Linlis leidosi jos link. 

Tai buvo išdidi maža bažnytėlė. Apsupta medžių, ji kėlė savo puoš- 
nią normandiško stiliaus smailę į dangų. Jos skliautą sudarė pusra- 
tis vitražo langų, o varpinė priešingame gale svetingai priėmė ul- 
bančių balandžių būrį. Kurį laiką Linlis žiūrėjo, kaip jie šlama stogo 
pakraigėse, paskui leidosi žvyro takeliu prie dengto įėjimo į švento- 


rių. Įžengus pro vartelius apgaubė žvyruoto kiemo ramybė. 

Jis lėtai ėjo tarp kapų, apžiūrinėdamas antkapius, kurie buvo vos 
įskaitomi, nuniokoti laiko. Takeliai tarp kapų apaugę piktžolėmis ir 
žole, drėgna nuo ryto rasos. Daug antkapių apžėlę samanomis, ku- 
rios niekuomet neregėjo saulės. Paskutinę seniai užmirštų žmonių 
poilsio vietą gobė tanki augmenija. 

Kiek atokiau nuo bažnytėlės keista susirangiusių itališkų kipari- 
sų grupelė sudarė arką virš kelių pasvirusių antkapių. Persikreipę 
medžiai glumino, atrodė keistai žmogiškai, tarsi stengtųsi apsaugo- 
ti kapus. Susidomėjęs Linlis pasuko prie jų ir išvydo Deborą. 

Kaip be galo panašu į ją taip pasiraityti išblukusius mėlynus džin- 
sus, nuspirti batus ir vaikščioti basomis kojomis po drėgną žolę, 
kad fotoaparatu pagautum ant antkapių krintančią šviesą. Kaip pa- 
našu į ją visiškai užsimiršti, nekreipti dėmesio į aplinką, purvo sro- 
veles, vingiuojančias nuo kulkšnies iki blauzdos, nepastebėti rau- 
dono nukritusio lapo, kažkaip įsivėlusio į plaukus, ir Linlio, stovinčio 
mažiau kaip per dešimtį jardų ir tiesiog geriančio kiekvieną jos ju- 
desį, beviltiškai besiilginčio to, kas buvo anksčiau... 

Pažeme nutįsęs rūkas slėpė ir atskleidė besimainančius žolės lo- 
pinėlius. Ankstyva saulė blausiai išmargino akmenis. Smalsus 
paukštis savo šviesiomis akimis spoksojo nuo gretimo antkapio. Lin- 
lis miglotai tai suvokė, bet žinojo, kad Debora viską užfiksuos savo 
fotoaparatu. 

Jis pasidairė Sent Džeimso. Tikriausiai tas vyras sėdi kažkur ne- 
toliese, meiliai stebi dirbančią žmoną. Bet jo niekur nebuvo matyti. 
Debora dirbo visai viena. 

„Linlis iškart pasijuto taip, lyg bažnyčia būtų jį išdavusi, iš pra- 
džių žadėdama paguodą ir ramybę. Nieko gero, Debe, — mąstė į ją 
žiūrėdamas. - Niekas nepadeda to įveikti. Aš noriu, kad tu Jį pamirš- 
tum. Išduok jį. Sugrįžk pas mane. Štai kur tavo vieta! 

Debora pakėlė galvą, nusibraukė plaukus nuo veido ir pamatė 
Linlį. Iš jos veido išraiškos jis suprato, kad galėjo lygiai tą patį pa- 
sakyti garsiai. Ji iškart tai perskaitė iš jo akių. 

— Ak, Tomi! 


Žinoma, ji neapsimetė, nesistengė užpildyti šios akimirkos džiu- 


192 | ELIZABETH GEORCE 


giu tauškėjimu, kuris, kaip Helenos, būtų padėjęs jiems ištverti tą 
susitikimą. Tik prikando lūpą ir atrodė labai panašiai, tarsi Linlis 
būtų jai sudavęs. Tada nusigręžė prie savo trikojo — teisintis nerei- 
kėjo. 

Linlis priėjo ir atsistojo šalia. 

— Atleisk, - pasakė. Debora toliau tuščiai krapštėsi su savo įran- 
ga, galva buvo palenkta, plaukai dengė veidą. — Aš negaliu to įveik- 
ti. Stengiuosi aiškiai matyti savo kelią, bet tiesiog nieko neišeina. — 
Jos veidas buvo nusuktas. Atrodė, kad ji tiria kalvų raštą. —- Nuolat 
kartoju sau, kad mums viskas baigėsi gerai, bet pats tuo netikiu. Aš 
vis dar trokštu tavęs, Debe. 

Tada moteris pasigręžė į jį, veidas buvo labai išblyškęs, akys žvil- 
gėjo nuo ašarų. 

— Tu negali. Privalai tai pamiršti. 

— Protu aš pritariu, bet niekuo kitu. 

Ašara nuriedėjo Deboros skruostu. Linlis ištiesė ranką jos nu- 
šluostyti, bet atsitokėjęs nuleido prie šono. 

— Atsibudau šį rytą taip beviltiškai trokšdamas mylėtis su tavimi, 
kad pamaniau: jei tuoj pat neišeisiu iš kambario, pradėsiu nagais 
-draskyti sienas. Jaučiausi žlugęs lyg koks paauglys. Maniau, baž- 
nytėlė bus man paguoda. Bet nepagalvojau, kad tu apyaušriu klai- 
džiosi kapinaitėse. — Linlis pažvelgė į Deboros įrangą. — Ką tu čia 
veiki? Kur Saimonas? 

— Jis vis dar viešbutyje. Aš... aš anksti rytą pabudau ir išėjau 
apžiūrėti kaimelio. 

Tai neatrodė panašu į tiesą. 

— Ar jis serga? — šaižiai paklausė Linlis. 

Debora nužvelgė kiparisų šakas. Negilus Saimono kvėpavimas 
ją pažadino dar prieš šešias. Vyras gulėjo toks tylus, jog vieną 
baisią akimirką ji pamanė, kad jis miršta. Saimonas kaskart taip 
atsargiai įkvėpdavo, jog Debora iškart suprato, kad jo vienintelė 
mintis — nepažadinti jos. Bet kai paėmė vyro ranką, jo pirštai greitai 
apsivijo josios. 


— Leisk man atnešti tau vaistų, - sušnabždėjo Debora ir nuėjo jų 

paimti. Grįžusi pamatė ryžtingą Saimono veidą, jo kovą stengiantis 
įveikti skausmą. 

— Ar galėtum... trumpam, mano meile? 

Tai buvo jo gyvenimo dalis, kuriai nereikėjo jokio kompaniono. 
Ta gyvenimo dalis, kuria Debora niekada negalės dalytis. Tad pali- 
ko jį. 

— Jis... šįryt kentėjo skausmą. 

Linlis pajuto visą Deboros žodžių poveikį. Jis taip gerai suprato, 
ką jie reiškė! 

— Jėzau, ir neįmanoma nuo to išsivaduoti, tiesa? — paklausė ap- 
maudžiai. — Net ir tai yra iš tos apgailėtinos sąskaitos. 

— Ne! - Deboros balse suskambo tikras siaubas. - Nesakyk taip! 
Niekada nesakyk! Nesielk šitaip! Tai ne tavo kaltė! 

Ji taip greitai ėmė kalbėti, kad nė nesusimąstė, kokį įspūdį jos 
žodžiai padarys Linliui. Staiga pasijuto lyg ir per daug pasakiusi — 
kur kas daugiau, negu ketino. Tada vėl ėmė tvarkyti fotoaparatą. 


Šįkart jį išrinko, atskyrė lęšius nuo korpuso, o šį — nuo trikojo. 


Linlis ją stebėjo. Moters judesiai buvo trūkčiojantys, tarsi seno 
nebyliojo filmo kadrai, paleisti ne tuo greičiu. Galbūt tai pajutusi ir 
suvokusi, ką atskleidė jos sumišimas, Debora liovėsi tvarkyti foto- 
aparatą ir nuleidusi galvą viena ranka prisidengė akis. Jos plaukus 
pagavo saulės šviesos ruožas. Tai buvo rudens spalva. Vasaros mir- 
ties spalva. 

— Arjis vis dar tame viešbutyje? Tu jį ten palikai, Debe? - Linlis 
ne tiek norėjo žinoti, kiek jam reikėjo, kad ji pasipasakotų. Vis dar 
negalėjo nuslopinti šio poreikio. 

— Jis norėjo... vis tas skausmas. Nenori, kad aš matyčiau. Mano, 
kad privertęs išeiti taip mane apsaugos. - Debora pažvelgė į dangų, 
tarsi ieškodama kokio nors ženklo. Maži jos kaklo raumenėliai su- 
judėjo. — Labai sunku būti šitaip nuošaliai. Nepakenčiu to. 

Linlis suprato. 

— Tai todėl, kad tu jį myli. 

Prieš atsakydama Debora kurį laiką žvelgė į Linlį. 


194 | ELIZABETH GEORGE 


— Taip. Aš myliu jį, Tomi. Jis yra mano antroji pusė. Jis —- mano 
sielos dalis. —- Debora nedrąsiai uždėjo ranką jam ant alkūnės — 
vien prisilietimo šnabždesys. - Noriu, kad tu surastum moterį, kuri 
tave šitaip mylėtų. Štai ko tau reikia. Štai ko tu vertas! Bet aš... aš 
negaliu būti ta moteris. Ir net nenoriu. 

Sulig šiais Deboros žodžiais Linlio veidas išblyško. Sielą užgulė 
neviltis. Norėdamas atgauti šaltakraujiškumą jis nukreipė dėmesį į 
kapą prie kojų. 

— Ar čia tavo rytmetinio įkvėpimo šaltinis? — gyvai paklausė. 

— Taip, - Debora sąmoningai prisitaikė prie jo tono, - tiek daug 
prisiklausiau apie kūdikį vienuolyne, jog pamaniau - dirstelėsiu 
į tą kapelį. 

— Kaip liepsna dūmais, — perskaitė Linlis. — Keista epitafija 
vaikui. 

— Aš labai žaviuosi Šekspyru, — už nugarų pasigirdo tylus balsas. 
Jie atsigręžė. Tėvas Hartas, su savo sutana ir kamža atrodantis lyg 
dvasinis nykštukas, santūriai sunėręs rankas ant pilvo stovėjo per 
kelis žingsnius nuo jų. Kunigui pavyko prieiti be garso — tarsi vai- 
duokliui, įgijusiam formą iš miglos. — Paliktas likimo valiai... Aš 
visuomet maniau, kad Šekspyras yra kaip tik kapams. Amžinas. Po- 
etiškas. Jis suteikia prasmę gyvenimui ir mirčiai. 

Tėvas Hartas patapšnojo per savo sutanos kišenes ir išsitraukė 
pakelį „Dunhills“. Išsiblaškęs prisidegė cigaretę, tarp pirštų su- 
gnybo degtuką. Tai buvo sapnuojančio žmogaus judesys, tarsi jis 
išvis nesuvoktų, ką darąs. 

Linlis pastebėjo blyškų kunigo odos geltonį, pavandenijusias akis. 

— Čia ponia Sent Džeims, tėve Hartai, — švelniai tarė jis. — Ji 
fotografuoja garsiausią jūsų kapą. 

Tėvas Hartas pabudo iš savo svajonių. 

— Garsiausią? 

Suglumęs kunigas pažvelgė į vyrą, į moterį, paskui jo akys nukry- 
po į kapą ir apsiblausė. Cigaretė smilko tarp dėmėtų pirštų, bet jis 
nekreipė dėmesio. 


— Ak taip, suprantu. — Susiraukė. - Kaip siaubingai pasielgė su 

kūdikiu — paliko jį nuogutėlį šaltyje numirti! Turėjau gauti specialų 
leidimą jam čia palaidoti. 

— Specialų leidimą? 

— Ji buvo nekrikštyta. Bet pavadinau ją Marina. - Tėvas Hartas 
greit sumirksėjo ir pakeitė temą: — Jeigu jūs, ponia Sent Džeims, 
atėjote apžiūrėti garsiausių kapų, tada reikėtų pamatyti kriptą. 

— Skamba kaip iš Edgaro Alano Po, - tarstelėjo Linlis. 

— Visai ne."Tai šventa vieta. 

Kunigas numetė savo cigaretę ant tako ir užmynė. Nesidrovėda- 
mas pasilenkė užgesusios nuorūkos, įsidėjo į kišenę ir ėmė eiti baž- 
nyčios link. Linlis paėmė Deboros įrangą, ir jie nusekė iš paskos. 

— Čia palaidotas šventasis Sidas, — pasakė tėvas Hartas. — Užei- 
kime. Turiu rengtis kasdienėms mišioms, bet pirma jums aprodysiu 
bažnyčią. — Didžiuliu raktu atrakinęs bažnyčios duris mostelėjo įeiti 
vidun. — Kasdienės mišios dabar jau atgyvenęs dalykas. Niekas la- 
bai nesivargina, išskyrus sekmadienius. Viljamas Teisas buvo mano 
vienintelis nuolatinis lankytojas ir, jam mirus... taigi dažniausiai 
visą savaitę aukoju mišias tuščioje bažnyčioje. 

— Viljamas buvo artimas jūsų draugas, tiesa? — paklausė Linlis. 

Kunigas palietė ranką prie šviesos jungiklio. 

— Jis buvo... kaip sūnus. 

— Ar Teisas kada nors skundėsi jums dėl nemigos? Ar jam reikėjo 
migdomųjų? 

Ranka vėl pakilo. Kunigas delsė. „Pernelyg ilga pauzė“, — nu- 
sprendė Linlis, ir blausioje šviesoje atsistojo taip, kad geriau maty- 
tų senyvo vyriškio veidą. Šio akys buvo įbestos į šviesos jungiklį, 
bet lūpos judėjo taip, lyg melstųsi. 

— Ar jūs gerai jaučiatės, tėve Hartai? 

— Taip... puikiai. Tik... taip dažnai jį prisimenu... 

— Kunigas iš visų jėgų susitvardė, lyg sužertų išbarstytą dėlionę į 
vieną krūvą. 

— Viljamas buvo geras žmogus, inspektoriau, bet neramios dva- 
sios. Jis... jis niekada man nesakė, kad kamuoja nemiga, tačiau ne- 


nustebčiau tai išgirdęs. 

— Kodėl? 

— Nes, skirtingai nei dauguma neramių sielų, pasineriančių į al- 
koholio liūną ar kitaip bėgančių nuo sunkumų. Viljamas visuomet 
atvirai juos sutikdavo ir padarydavo visa, ką gali. Jis buvo stiprus ir 
padorus, bet jo našta — milžiniška. 

— Pavyzdžiui, Tesos ir Džilianos pabėgimas? 

Ištarus antrą vardą kunigas užsimerkė. Jis sunkiai nurijo seiles: 
garsas buvo gergždžiantis. 

— Tesa jį įskaudino. O Džiliana sužlugdė. Po jos pabėgimo Vilja- 
mas niekuomet nebeatsigavo. 

— Kokia ji buvo? 

— Ji... ji buvo angelas, inspektoriau. Saulės šviesa. — Drebanti 
ranka greitai pakilo prie šviesos jungiklių ir juos pasuko, kunigas 
mostelėjo į bažnyčią. - Kaip ji jums atrodo? 

Tai buvo tikrai netipiška kaimo bažnytėlė. Paprastai tokios būna 
mažos, kvadratinės, jokių spalvų, linijų ar grožio. Ši buvo visai-ki- 
tokia. Ją statęs žmogus turėjo galvoje katedrą, nes dvi didelės kolo- 
nos vakariniame sparne buvo skirtos išlaikyti kur kas didesniam 
svoriui už Šv. Kotrynos stogą. 

— Ak, jūs tai pastebėjote, — sumurmėjo tėvas Hartas, sekdamas 
įkandin Linlio žvilgsnį. - Čia turėjo būti vienuolynas; Šventoji Kot- 
ryna turėjo būti didelė vienuolyno bažnyčia. Tačiau vienuolių kon- 
fliktas baigėsi kitoje vietoje, prie Keldeilo. Tai tiesiog stebuklas. 

— Stebuklas? — paklausė Debora. 

— Tikras stebuklas. Jeigu jie būtų pasistatę vienuolyną čia, kur 
guli šventojo Sido palaikai, Henriko VIII laikais viskas būtų buvę 
sugriauta. Ar galite įsivaizduoti bažnyčios, kur palaidotas šventasis 
Sidas, sunaikinimą? — Kunigo balse suskambo didžiausias pasipik- 
tinimas. — Ne, tai Dievo pirštas, kad tarp vienuolių įsižiebė kivir- 
čas. O kadangi pamatai šiai bažnyčiai buvo pakloti ir kripta užbaig- 
ta, nebuvo jokio pagrindo ekshumuoti šventojo kūną. Tad jie paliko 
Jį Čia, šitoje mažoje koplyčioje. - Tėvas Hartas skausmingai lėtai 
pajudėjo prie akmeninių laiptų, kurie vedė iš pagrindinės navos 


žemyn į tamsą. — Čionai, —- paragino Deborą su Linliu. 

Kripta buvo antra maža bažnytėlė pagrindinės Šv. Kotrynos baž- 
nyčios gilumoje. Tai buvo normandų stiliaus skliautuotas požemis 
su šiek tiek ornamentuotomis kolonomis. Jo gale stovėjo paprastas 
akmeninis altorius, papuoštas dviem žvakėm ir Nukryžiuotuoju. Pa- 
talpa buvo drėgna ir priplėkusi, menkai apšviesta, kvepėjo moliu. 
Sienas buvo aptraukę žali pelėsiai. 

Debora krūptelėjo. 

— Vargšelis. Čia taip šalta! Tikriausiai jam labiau patiktų būti 
palaidotam kur nors saulutėje. 

— Čia saugiau, — atsakė kunigas. Jis pagarbiai priėjo prie alto- 
riaus tvorelės, atsiklaupė ir kiek pasimeldė. 

Linlis su Debora stebėjo jį. Kunigo lūpos krutėjo, paskui jis ke- 
lias akimirkas tyliai luktelėjo, tarsi vienydamasis su nežinomu Die- 
vu. Baigęs melstis angeliškai nusišypsojo ir pakilo. 

— Kasdien su juo kalbuosi, - sušnabždėjo tėvas Hartas, - nes mes 
jam už viską skolingi. 

— Kodėl? — paklausė Linlis. 

— Šventasis Sidas mus išgelbėjo. Kaimelį, bažnyčią, katalikišką 
gyvenimą čia, Keldeile. - Kai kalbėjo, veidas švietė. 

Linlis prabėgomis prisiminė Montresorą ir susivaldė, kad nebe- 
sidairytų į plytas ir cemento skiedinį. 

— Skolingi tam žmogui ar jo palaikams? — paklausė jis. 

— Žmogui, jo dalyvavimui, palaikams - viskam. — Kunigas išskė- 
tė rankas ir apglėbė kriptą, jo balsas skambėjo pakiliai. — Jis sutei- 
kė žmonėms drąsos išsaugoti savo tikėjimą, inspektoriau, likti išti- 
kimiems Romos Katalikų bažnyčiai tomis baisiomis Reformacijos 
dienomis. Tais laikais čia slėpėsi kunigai. Laiptai buvo užmaskuoti 
apgaulingomis durimis, ir kaimelio kunigai pratūnojo slėptuvėje dau- 
gybę metų. Su jais visą laiką buvo šventasis, ir Šv. Kotrynos parapi- 
ja niekada nenukrypo į protestantizmą. —- Tėvo Harto akyse sužibo 
ašaros. Jis paieškojo nosinės. — Jūs... aš atsiprašau. Kai kalbu apie 
Sidą... kokia malonė jį čia turėti! Su juo vienytis! Nesu visai tikras, 
kad jūs galite suprasti. 


Vadinti ankstyvosios krikščionybės šventąjį vardu ir būti taip 

arti jo senukui aiškiai buvo per daug. Linlis mąstė, kur nukreipti 
pokalbį. 

— Klausyklos viršuje lyg Elžbietos laikų raižiniai, ar ne? — gera- 
širdiškai paklausė jis. 

Kunigas nusišluostė akis, atsikrenkštė ir nedrąsiai nusišypsojo. 

— Taip. Iš pat pradžių jie nebuvo skirti klausyklai. Todėl toks 
pasaulietiškas raižinys. Niekas nesitiki bažnyčios medžio raiži- 
niuose pamatyti poromis šokančius jaunuolius, bet jie gražūs, tie- 
sa? Manau, šviesa toje bažnyčios dalyje yra tokia silpna, kad var- 
gu ar maldininkai aiškiai mato tas duris. Tikiuosi, kai kurie jų 
mano, kad čia pavaizduoti žydai, palikti patys sau, kol Mozė kopė 
į Sinajaus kalną. 

— O kas čia pavaizduota? — paklausė Debora, kai jie sekė paskui 
nediduką kunigą laiptais aukštyn į erdvesnę bažnyčią. 

— Bijau, kad pagonių bakchanalija, — atsakė šis. Tai ištaręs atsi- 
prašomai nusišypsojo, palinkėjo jiems gero ryto ir dingo už raižytų 
durų netoli altoriaus. | 

Jie žvelgė, kaip jos užsiveria tėvui Hartui už nugaros. 

— Koks keistas mažas žmogutis. Iš kur tu jį pažįsti, Tomi? 

Linlis nusekė paskui Deborą iš bažnyčios į šviesą. 

— Jis atvežė mums visą informaciją apie bylą. Tėvas Hartas rado 
kūną. 

Ir trumpai papasakojo apie žmogžudystę. Debora klausėsi kaip 
visada, nenuleisdama švelnių žalių akių nuo jo veido. 

— Naisas! — sušuko baigus jam pasakoti. — Kaip siaubinga, Tomi! 
Kaip neteisinga! 

„Panašu į ją, - pamanė Linlis, — taip greit pagauti esmę, įžvelgti 
"problemą, kuri jį kamuoja, pačią bylos šerdį.“ 

— Veberlis dievaižin kodėl manė, kad mano dalyvavimas paska- 
tins Naisą bendradarbiauti, — šaliai pasakė. — Deja, regis, to vyruko 
reakcija buvo visai priešinga. 

— Bet kaip tai siaubinga! Po to, ką Naisas iškrėtė Ričmonde, ko- 
dėl jie atidavė šią bylą tau? Ar negalėjai jos atsisakyti? 


Linlis nusišypsojo išvydęs pasipiktinusį išbalusį Deboros veidą. 

— Mums dažniausiai nelieka kito pasirinkimo, Debe. Gal galė- 
čiau parvežti tave į viešbutį ? 

Ji atsakė akimirksniu. 

— Ak ne, nereikia. Aš turiu... 

— Žinoma. Nepagalvojau. — Linlis padėjo ant žemės fotoaparato 
deklą ir ėmė niūriai stebėti balandžius, rūpestingai įsikūrusius ant 
bažnyčios varpinės. Debora palietė jo ranką. 

— Visai ne tai, - pasakė švelniai. — Čia, netoliese, palikau auto- 
mobilį. Tu turbūt jo nepastebėjai. 

Dabar jis pamatė mėlyną eskortą, pastatytą po kaštonu, kuris bu- 
vo nuklojęs žemę sudžiūvusiais rudens lapais. Pakėlęs fotoaparato 
deklą nunešė į automobilį. Debora ėjo per kelis žingsnius iš paskos. 

Paskui atidariusi bagažinę žvelgė, kaip Linlis deda vidun dėklą. 
Ji užtruko ilgiau nei būtina, kad saugiai įtaisytų aparatūrą keliauti 
trumpai myliai į viešbutį. Tr tada, nebegalėdama to išvengti, pa- 
žvelgė į Linlį. 

Jis stebėjo ją, aistringai tyrinėjo bruožus, tarsi Debora ketintų 
išnykti amžinai ir jo atmintyje teliktų vien paveikslas... 

— Prisimenu tą butuką Pedingtone, — pasakė jis. — Kaip ten mylė- 
jomės tą pavakarę. 

— Aš irgi nepamiršau, Tomi. 

Deboros balsas buvo švelnus, jautrus. Kažkodėl tai dar labiau jį 
žeidė. Linlis nusigręžė. 

— Ar pasakysi jam, kad sutikai mane? 

— Žinoma! | 

— Tr apie ką mes kalbėjomės irgi papasakosi? 

— Saimonas žino, kaip tu jautiesi. Jis tavo draugas. Kaip ir aš. 

— Aš nenoriu tavo draugystės, Debora, — pasakė Linlis. 

— Žinau. Bet viliuosi, kada nors norėsi. Ir tada ją turėsi. 

Jis vėl pajuto moters pirštus ant savo rankos. Debora spustelėjo 
atsisveikindama. Atidariusi automobilio dureles ji sėdo vidun ir nu- 
važiavo. 

Likęs vienas Linlis pasileido viešbučio link jausdamas, kaip pe- 


čius dar tvirčiau apgaubia vienišumo skraistė. Tik pasiekė Odel 

namą, kaip atsidarė sodo varteliai, ir laiptukais ryžtingai nustrak- 

— Palauk čia, Diugali! - sušuko Bridė. - Mamytė vakar tau padė- 
jo pašiūrėje naujo lesalo. 

Antinas, vis tiek neįstengiantis plaukti laiptais, kantriai atsitūpė, 
kol mergaitė atvėrė pašiūrės duris ir dingo viduje. Netrukus ji vėl 
išniro, už nugaros nešdamasi didžiulį krepšį. Linlis pastebėjo, kad 
Bride vilki mokyklinė uniforma, bet labai susiglamžiusia ir ne visai 
švaria. 

— Sveika, Bride! —- sušuko jis. 

Mergaitės galva šovė aukštyn. „Plaukai, — pastebėjo inspekto- 
rius, — po vakarykščio fiasko visai vykusiai sutvarkyti“. Jis nusiste- 
bėjo, kas taip padarė. 

— Turiu palesinti Diugalį, - pasakė Bridė. - Ir nueiti į mokyklą. 
Aš nekenčiu mokyklos! 

Linlis prisijungė prie jos. Antinas įdėmiai stebėjo besiartinant 
vyriškį: viena ruda akis buvo įsmeigta į jį, o kita — į pažadėtus 
pusryčius. Bridė papylė milžinišką porciją ant žemės, ir antinas 
uoliai sumosavo sparnais. 

"— Viskas gerai, Diugali, čia tau, - pasakė Bridė. Ji švelniai pakėlė 
paukštį ir nuleido ant drėgnos žemės meiliai žiūrėdama, kai jis kišo 
snapą į lesalą. - Jis labiausiai mėgsta pusryčius, — prisipažino Lin- 
liui, sėsdama į įprastą vietelę ant viršutinio laiptuko. Pasidėjusi smakrą 
ant kelių dievinamai žvelgė į naminį paukštį. Linlis prisėdo greta jos. 

— Tau visai gražiai sutvarkė plaukus, — pagyrė. — Ar tai padarė 
Sindži? ||| 

Tebežiūrėdama į antiną Bridė papurtė galvą. 

— Ne. Tai padarė teta Stefa. 

— Tikrai? Ji labai gražiai sutvarkė. 

— Teta Stefa tokius dalykus išmano, - pripažino Bridė tokiu tonu, 
kuris bylojo, kad buvo dalykų, apie kuriuos ji nieko nenutuokė. — 
Bet dabar man reikia eiti į mokyklą. Vakar mamytė man neleido 
eiti. Sakė, pernelyg „žema, kad visi aptarinėtų“. — Bridė su panie- 


ka atmetė galvą. — Tai mano plaukai, ne jos, - praktiškai pridūrė. 

— Taigi motinos į viską reaguoja gan asmeniškai. Ar nepaste- 
bėjau? 

— Mama galėjo sureaguoti kaip teta Stefa. Ši tik nusijuokė mane 
išvydusi. — Mergaitė nustraksėjo nuo laiptukų ir pripylė negilią lėkštę 
vandens. - Čionai, Diugali, — pašaukė. Antinas nepaklausė. Sku- 
bėjo lesti, nes lesalą galėjo greitai nunešti. Diugalis buvo antinas, 
niekada nepraleisdavęs progų. Vanduo palauks. Bridė prisėdo prie 
Linlio. Abudu draugiškai žiūrėjo, kaip godžiai antinas lesa. Bridė 
atsiduso. Ji žvelgė į nuzulintus batų galus, paskui bergždžiai patry- 
nė juos purvinu pirštu. 

— Nežinau, kodėl turiu giti į mokyklą. Viljamas niekada nėjo. 

— Niekada? 

— Taigi... niekada nuo to laiko, kai jam sukako dvylika metų. Jei 
mama būtų ištekėjusi už Viljamo, man nereikėtų eiti į mokyklą. 
Bobė nėjo. 

— Niekada? 

Bridė patikslino informaciją. 

— Kai Robertai sukako šešiolika, Viljamas nebevertė jos eiti. Ne- 
žinau, ką darysiu, jei reikės laukti šešiolikos. Mamytė vers mane 
eiti į mokyklą. Ji nori, kad stočiau į universitetą, bet aš nenoriu. 

— O ką norėtum veikti? 

— Prižiūrėti Diugalį. 

— Ak, sakyčiau, kad jis atrodo tobulas sveikatos bei jėgų įsikūni- 
jimas, Bride, tačiau antys negyvena amžinai. Visada gerai turėti ką 
nors, į ką galėtum atsispirti. 

— Visada galiu padėti tetai Stefai. 

— Viešbutėlyje? 

Bridė linktelėjo. Diugalis baigė savo pusryčius ir dabar buvo gi- 
liai įkišęs snapą į vandens lėkštę. 

— Aš mamytei sakiau, bet kas iš to? „Nenoriu, kad praleistum 
visą gyvenimą tame viešbutėlyje“. — Ji gluminamai tiksliai pamėg- 
džiojo supykusios Olivijos Odel balsą. Niūriai papurtė galvą. - Jei 
Viljamas ir mamytė būtų susituokę, viskas būtų buvę kitaip. Bū- 


čiau galėjusi mesti mokyklą ir mokytis namie. Viljamas buvo nepa- 


202 | ELIZABETH GEORCE 


prastai protingas. Jis galėjo mane pamokyti. Būtų pamokęs. Aš tai 
žinau. 

— Iš kur žinai? 

— Nes visada man ir Diugaliui paskaitydavo. Išgirdęs savo vardą 
antinas patenkintas atkrypavo prie jų. - Nors dažniausiai — Bibli- 
ją.- Bridė patrynė batą į kojinę. - Nelabai mėgstu Bibliją. Ypač — 
Senąjį Testamentą. Viljamas sakydavo — todėl, kad nesuprantu, ir 
kalbėjo mamytei, jog privalau pasimokyti religijos. Jis buvo tikrai 
šaunus ir paaiškindavo man tas istorijas. Bet aš vis tiek gerai jų 
nesupratau. Turbūt dėl to, kad niekas nesuka galvos dėl jų mela- 
gysčių. 

— Kokių? — Linlis bergždžiai stengėsi prisiminti bent vieną bibli- 
nę melagystę. 

— Visi nuolat meluoja kitiems žmonėms. Bent jau taip pasakoja 
istorijos. Ir niekas niekam nepasako, kad jos klaidingos. 

— Ak, taip. Meluoja. - Linlis žvelgė į antiną, kuris įgudusiu snapu 
knebinėjo jo batų raištelius. —- Taip, Biblijoje viskas dėstoma kiek 
simboliškai, - linksmai pasakė jis. - Ką dar skaitei? 

— Nieko. Tik Bibliją. Manau, tai viskas, ką kada nors skaitė 
„Viljamas ir Bobė. Stengiausi ją pamėgti,*bet nepavyko. Aš nesa- 
kiau Viljamui, nes jis stengėsi būti geras. Aš nenorėjau būti šiurkš- 
ti. Man atrodo, jis stengėsi mane pažinti, —- išmintingai pridūrė 
Bride. — Nes jei būtų vedęs mamytę, aš visąlaik būčiau sukiojusis 
aplink. 

— Ar norėjai, kad Viljamas vestų tavo mamą? 

Bridė pakėlė paukštį ir padėjo jį ant laiptelio tarp jų. Abejingai, 
be jokios išraiškos žiūrėdamas į Linlį, Diugalis pradėjo dailinti sa- 
vo žvilgančias plunksneles. 

— Tėtis man skaitydavo, — atsakė Bridė. Jos balsas pasidarė šiek 
tiek tylesnis, žemesnis, visas dėmesys buvo nukreiptas tik į batų 
galus. — Tr paskui jis išvyko... 

— Išvyko? — Linlis stebėjosi, ar šis žodis tinka mirčiai apibūdinti. 

— Vieną dieną tėtis išvyko. — Bridė padėjo skruostuką ant kelio, 


prisitraukė arčiau paukštį ir pažvelgė į upę. — Net neatsisveikino... 

Mergaitė nusisuko ir pabučiavo antiną į lygią galvutę. Šis atsi- 
liepdamas kaptelėjo jai į skruostą. 


— Aš būčiau atsisveikinusi, — sušnabždėjo Bride. 


— Ar pavartotumėte žodį „angelas“ ar „saulės šviesa“ apibūdinti 
žmogui, kuris geria, keikiasi ir laksto aplinkui kaip beprotis? — pa- 
klausė Linlis. 

Seržantė Heivers pakėlė akis nuo savo pusryčių — kiaušinių, pa- 
maišė kavoje cukrų ir susimąstė. 

Linlis nusišypsojo. 

— Turbūt taip. ' | 

Atstūmęs lėkštę susimąstęs nužvelgė Heivers. Šįryt ji visai nepra- 
stai atrodė: akių vokai, skruostai, lūpos šiek tiek padažyti, plaukai 
pastebimai sugarbanoti. Net drabužiai kur kas geresni, nes Barbara 
vilkėjo rudą tvido sijoną ir priderintą megztuką, kurie, nors ir nebū- 
dami tokios spalvos, kuri geriausiai tiktų prie jos odos atspalvio, atro- 
dė tikrai neblogai, palyginti su vakarykščiu bjauriai mėlynu sijonu. 

— Kodėl klausiate? — pasiteiravo ji. 

— Stefa apibūdino Džilianą kaip nesuvaldomą. Girtuoklę. 

— Kuri lakstė aplinkui kaip beprotė? 

— Taip. Bet tėvas Hartas pasakė, kad ji buvo saulės šviesa. 

— Tai tikrai keista! 

— Sakė, kad po jos pabėgimo Teisas buvo priblokštas. 

Heivers suraukė vešlius antakius ir, negalvodama, kaip toks veiks- 
mas atsilieps jų santykiams, ipylė Linliui antrą puoduką kavos. 

— Taigi tai paaiškina, kodėl dingo jos nuotraukos, ar ne? Jis buvo 
paskyręs savo gyvenimą vaikams ir už savo pastangas tikėjosi atpil- 
do. Viena iš dviejų dingo naktyje. 

Pastarieji žodžiai Linlio širdyje užgavo jautrią stygą. Jis panaršė 
bylą ant stalo ir ištraukė Raselo Maurėjaus nuotrauką, kurią jiems 
davė Tesa. 

— Norėčiau, kad parodytum ją šiandien kaimelyje, — pasakė 


Linlis. 

Heivers paėmė nuotrauką, bet jos veido išraiška buvo pašaipiai 
klausiama. 

— Bet jūs sakėte, kad Raselas Maurėjus buvo Londone. 

— Taip. Tik nebūtinai prieš tris savaites. Jeigu Maurėjus tada bū- 
tų buvęs ten, jis būtų turėjęs ko nors pasiteirauti, kur yra tas ūkis. 
Kas nors tikrai būtų jį pastebėjęs. Sutelkite dėmesį į girtuoklius ir 
nuolatinius barų lankytojus. Galite nueiti ir į viešbučius. Jeigu nie- 
kas nėra jo matęs... 

— Tada mes grįšime prie Tesos, — užbaigė Barbara. 

— Ar prie ko nors kito, turinčio motyvą. Regis, tokių bus keletas. 

Madlena Gibson, pabeldus Linliui, atidarė duris. Jis perlipo per 
du besikivirčijančius vaikus, apėjo sulaužytą triratuką ir lėlę be 
kojų ir rankų, išvengė lėkštės su sušalusiais keptais kiaušiniais ant 
paradinių laiptelių. Moteris nužvelgė visa tai pavargusiu žvilgsniu 
ir virš aukštos atsikišusios krūtinės pasitaisė smaragdo žalumo pe- 
niuarą. Po juo nevilkėjo nieko ir neslėpė, kad Linlis atėjo netinka- 
mu laiku. 

— Dikai, — įbedusi savo geidulingas akis į Linlį pašaukė Madle- 
na, — užsimauk kelnes. Atėjo Skotland Jardas. — Tingiai nusišypso- 
jusi plačiau atidarė duris. - Užeikite, inspektoriau. 

Palikusi Linlį siaurame prieangyje tarp žaislų ir nešvarių darbu- 
žių Madlena Gibson nužingsniavo prie laiptų. 

— Dikai! — vėl šūktelėjo. Tada pasisuko ir sukryžiavusi rankas ant 
krūtinės ėmė spiginti į Linlį akimis. Jos bruožuose žaidė šypsena. 
Tarp atlaso klosčių išryškėjo gražūs keliai ir šlaunys. 

Viršuje pasigirdo bruzdesys ir vyriškio burbėjimas. Pasirodė Ri- 
čardas Gibsonas. Jis triukšmingai nudardėjo laiptais žemyn ir nu- 
žvelgė žmoną. 

— Jėzau Kristau, apsivilk ką nors, Mad, - pasakė. 

— Prieš penkias minutes tu to nenorėjai, - atsakė moteris, supra- 
tingai šypsodamasi pažvelgė į vyrą ir tyčia atidengdama kuo dau- 
giau savo liauno kūno, ėmė lipti laiptais aukštyn. 


Gibsonas stebėjo pašaipų žmonos linksmumą. 

— Turėtumėte pamatyti, kokia ji būna, kai tikrai to nori, - prisipa- 
žino jis. — Dabar tik erzina. 

— Ak taip! Suprantu... 

Fermeris nusijuokė pro nosį. 

— Tai bent jau daro ją laimingą, inspektoriau. Kurį laiką. — Ričar- 
das nužvelgė kotedžo netvarką ir pridūrė: — Išeikime į lauką. 

Linlis pamanė, kad sodas dar nepatrauklesnė vieta susitikimams 
negu dvokiantis kotedžas, bet laikydamas liežuvį už dantų nusekė 
paskui tą vyrą. 

— Eikite vidun pas mamą, - paliepė Gibsonas dviem savo be- 
sipykstantiems mažyliams ir koja pastūmė lėkštę prie paradinio 
laiptelio krašto. Tučtuojau iš sausų ir džiūstančių krūmų išlindo 
nusususi katė ir ėmė gardžiuotis kiaušinių bei skrebučių liku- 
čiais. Kažkodėl godus katės rijimas priminė Linliui moterį laip- 
tų viršuje. 

— Vakar mačiau Robertą, - pasakė jis Gibsonui. Šis atsisėdo ant 
laiptukų ir stipriai raišteliais susiveržė darbinius batus. 

— Kaip ji? Ar pagerėjo? 

— Ne. Kai susitikome pirmąkart, jūs nepaminėjote fakto, kad už- 
darėte Robertą į beprotnamį, pone Gibsonai. 

— Jūs neklausėte, inspektoriau. — Ričardas baigė varstyti batus ir 
atsistojo. — Ar tikėjotės, kad paliksiu ją su policija Ričmonde? 

— Tiesą sakant, ne. Ar parūpinote jai advokatą? 

Gibsonas, pastebėjo Linlis, nebuvo toks vyras, kuris tikėtųsi, kad 
policija terliosis su prisipažinusia žmogžude. Tas klausimas jį nu- 
stebino. Vyro akių vokai suvirpėjo, ir kurį laiką jis į mėlynus džin- 
sus kišosi flanelinius marškinius. Jam prireikė laiko atsakyti. 

— Advokatą? Ne. 

— Įdomu, kad jūs pasirūpinote, jog Robertą priimtų į ligoninę, bet 
nepagalvojote pasamdyti advokato jai ginti. Jums tai buvo naudin- 
ga, ar ne? 

Gibsono žandikaulio raumenys sujudėjo. 

— Ne, nemanau. 


— Gal galite paaiškinti? 

— Nemanau, kad reikia jums aiškinti, - atrežė Gibsonas. — Bet, 
man regis, Bobės proto problema buvo kur kas sudėtingesnė už ju- 
ridinę. 

Tamsi Ričardo oda dar patamsėjo. 

— Tikrai... Ir jeigu Roberta bus pripažinta nepakaltinama, — be 
abejo, taip ir nutiks, — jūsų rankos bus visiškai laisvos, ar ne? 

Gibsonas atsigręžė į Linlį. 

— Dėl Dievo, žinoma, kad laisvos — piktai pakartojo. — Laisvos 
rankos perimti tai prakeiktai fermai, turėti tam prakeiktam namui, 
laisvos rankos prikaustyti, jei panorėsiu, savo žmonai prie valgo- 
mojo stalo. Ir šalia nesisukios dramblota Bobėe. Štai ką jūs norite 
išgirsti, ar ne, inspektoriau? 

Gibsonas karingai atkišo smakrą, bet kai Linlis nesureagavo į tą 
agresiją, jis atsitraukė. Tačiau žodžiai buvo ne mažiau pikti: 

— Ką tik bendravau su žmonėmis, įsitikinusiais, kad aš nuskriau- 
džiau Bobę, manančiais, kad mudu su Madlena būtume pasiutusiai 
laimingi, matydami ją visam gyvenimui uždarytą pamišėlių namuo- 
se. Jūs manote, aš nežinau, jog visi taip įsitikinę? Manote, Madlena 
to nežino? — Gibsonas apmaudžiai nusijuokė. — Ne, aš neieškojau 
jai advokato. Suradau advokatą sau. Ir jei galėsiu gauti patvirtini- 
mą, kad Bobe protiškai neįgali, tikrai taip padarysiu. Ar, manote, 
tai blogiau, negu matyti, kaip ji nusibaigia kalėjime? 

— Tad, jūsų nuomone, Roberta nužudė savo tėvą? — paklausė Linlis. 

Gibsono pečiai sulinko. 

— Nežinau, ką manyti. Težinau tiek, kad Bobė — nebe ta pati mer- 
gina, kurią pažinojaui išvykdamas iš Keldeilo. Ta mergina nebūtų 
nė musės nuskriaudusi. Bet ši nauja mergina... ji svetimas žmogus. 

— Gal Robertą taip paveikė Džilianos dingimas? 

— Džilianos? — Gibsonas skeptiškai nusijuokė. — Tiesą pasakius 
manau, kad Džilei išvykus visiems palengvėjo. 

— Kodėl? 

— Tarkime, Džilė buvo ne pagal metus suaugusi, ar ne? — Ričar- 
das dirstelėjo į namą. — Tarkime, šalia jos Madlena būtų kaip Mer- 


gelė Marija. Ar aiškiai pasakiau? 

— Visiškai. Ji jus sugundė? 

— Jūs esate tiesus žmogus, ar ne? Duokite man cigaretę, ir aš jums 
apie tai papasakosiu. 

Ričardas Gibsonas prisidegė cigaretę, kurią Linlis pasiūlė iš sa- 
vo portsigaro, ir pažvelgė į laukus, kurie prasidėjo iškart už negrįs- 
tos gatvelės. Už jų tarp medžių vingiavo kelelis į Hai Kel Mūrą. 

— Buvau devyniolikos, kai išvykau iš Keldeilo, inspektoriau. Ne- 
norėjau išvykti. Dievas žino, kad šito mažiausiai norėjau. Bet žino- 
jau: jei neišvyksiu, čia tuoj kils pragaras. 

— Nes prieš išvykdamas jūs miegojote su savo pussesere Dži- 
liana? 

Gibsonas suprunkštė. 

— Vargu. Miegojau ne visai tikslus žodis, kurį pavartočiau kalbė- 
damas apie tokią merginą kaip Džilė. Ji norėjo valdyti. Ir valdė. Ji 
galėjo daryti vyrui tokius dalykus! Geriau už aukščiausios klasės 
kekšę. Varydavo mane iš proto kokius keturiskart per dieną. 

— Kokio ji buvo amžiaus? 

— Džilei buvo dvylika, kai pirmąkart pažvelgė į mane ne pussese- 
rės akimis, trylika, kai pirmąkart tai padarė. Paskui kitus dvejus 
metus ji varė mane į pasiutimą. 

— Tr jūs sakote man, kad išvykote norėdamas jos išvengti? 

— Vargu ar aš toks kilnus. Išvykau, kad išvengčiau Viljamo. Tai 
buvo tik laiko klausimas, kada jis nutvers Džilianą su manimi. Ne- 
norėjau, kad taip atsitiktų. Nė vienam iš mūsų. Norėjau tą užbaigti. 

— Kodėl tiesiog niekada nepasikalbėjote apie tai su Viljamu? 

Gibsonas išpūtė akis. 

— Jis buvo įsitikinęs, kad nė viena iš mergaičių negali padaryti 
nieko bloga. Kaip galėjau jam pasakyti, kad Džilė, jo akies vyzdys, 
trinasi į mane kaip rujojanti katė ir paima mane lyg kokia kekšė? 
Jis niekada nebūtų tuo patikėjęs. Pusę laiko pats tuo netikėjau... 

— Džiliana išvyko iš Keldeilo praėjus metams po jūsų išvykimo, 
ar ne? 

Ričardas numetė savo cigaretę. 


— Taip jie man pasakoja, — atsakė. 

— Ar dar kada nors ją matėte? 
Gibsono akys nuslydo į šalį. 


— Niekada, - atsakė jis. — Ir tai buvo palaima... 


Marša Fitzalan buvo sukumpusi, sudžiūvusi moterėlė, jos veidas 
Linliui priminė tam tikras amerikietiškas lėles, išdrožtas iš obels: 
daugybė smulkučių raukšlelių, išraizgiusių skruostus iki pat akių. 
Akys buvo mėlynos. Jos susidomėjusios ir linksmos šaudė veide, 
pasakojo kiekvienam, kas tik į jas pažvelgdavo, kad kūnas išties 
senas, bet širdis ir protas nuo pat jaunystės nepasikeitę. 

— Labas rytas, - nusišypsojo ponia Fitzalan, paskui pasižiūrėjusi 
į laikrodį pridūrė: — arba beveik diena. Jūs inspektorius Linlis, ar 
ne? Taip ir maniau, kad anksčiau ar veliau pasirodysite. Iškepiau 
citrinų pyragą. 

— Šia proga? — paklausė Linlis. 

— Tikrai, — atsakė ji. — Užeikite. 

Nors Marša Fitzalan gyveno viename iš bendruomenės namų Šven- 
to Čado gatvėje, jo išvaizda gerokai skyrėsi nuo Gibsonų namo. So- 
delis priešais duris buvo tvarkingai apsodintas gėlėmis: pavasarį 

„Čia pražys laibeniai ir raktažolės, didieji žioveiniai ir geranijos. Jos 

buvo apkarpytos prieš žiemą, kiekvienas augalas gražiai užbertas 
juodžemiu. Ant dviejų laiptelių, vedančių prie durų, mažomis krū- 
velėmis buvo priberta paukščių lesalo, o prie langų karojo metali- 
niai vėjo varpeliai, kurių skambėjimą retkarčiais nustelbdavo greti- 
mai gyvenančių Gibsonų vaikų triukšmas. 

Kontrastas mažučiam Gibsonų kotedžui ryškėjo ir viduje, kur ore 
tvyrantis kvapų mišinys priminė Linliui ilgas popietes, praleistas 
senelės miegamajame Hovenstove. Ankšta svetainė buvo patogi, nors 
neprabangiai apstatyta, dvi jos sienos nuo grindų iki pat lubų buvo 
užimtos knygų lentynomis. Ant mažo stalelio po vieninteliu langu 
buvo išdėliota nuotraukų kolekcija, virš seno televizoriaus kabėjo 
keli siuvinėti gobelenai. 

— Gal užeitumėt į virtuvę, inspektoriau? — paklausė Marša Fitza- 


lan. — Žinau, nedrąsu žengti į virtuvę, bet aš visuomet ten kur kas 

jaukiau jaučiuosi. Mano draugai man sako, jog taip yra dėl to, kad 
visada augau sodyboje, o gyvenimas sodyboje nuolat sukasi apie 
virtuvę, ar ne? Manau, niekada nuo to neaiprasiu. Čionai, prašom 
sėstis prie stalo. Kavos ir pyrago? Atrodote alkanas. Įsivaizduoju, 
kad esate viengungis. Viengungiai niekada nepavalgo taip, kaip rei- 
kėtų, ar ne? 

Linlis vėl prisiminė savo senelę, tą tikrą besąlygiškos meilės prie- 
globstį. Žiūrėdamas, kaip Marša Fitzalan patikliomis ir nedreban- 
čiomis rankomis rūpestingai deda padėklą, inspektorius suprato, 
kad ji žino atsakymą. 

— Gal galėtumėte man papasakoti apie Džilianą Teis? — paklau- 
sė jis. 

Moters rankos sustingo. Ji atsigręžė šypsodamasi. 

— Džilę? — paklausė ji. — Koks tai būtų malonumas! Džiliana Teis 


buvo pati mieliausia būtybė, kokią kada nors pažinojau... 


11 


Marša Fitzalan grįžo prie stalo ir pastatė padėklą. Tiesą pasakius, 
jis neatrodė būtinas. Virtuvėlė buvo tokia ankšta, kad ją galėjai per- 
eiti keliais žingsniais, tačiau moteriškė vis dėlto išlaikė aristokra- 
tiškas manieras ir naudodamasi padėklu priešinosi skurdo baimei. 
Padėklas buvo uždengtas seno nėrinio skiautele, ant jos padėtas 
puikus porcelianas. Abi lėkštės įskilusios, bet puodeliai ir lėkšte- 
lės per daugybę metų kažkaip išlikę sveikutėlaičiai. 

Rudens lapai moliniame ąsotyje buvo skirti pušiniam stalui pa- 
puošti, ir Marša Fitzalan viską rūpestingai išdėliojo: lėkštes, įran- 
kius ir servetėles. Ji įpylė į puodelius garuojančios kavos, pati įsi- 
dėjo cukraus, įsipylė pieno ir tik tada prabilo: 

— Džilė buvo visiškai kaip mama. Aš mokiau ir Tesą. Žinoma, 
toks prisipažinimas siaubingai išduoda mano amžių. Bet jums tai 
ne paslaptis. Beveik kiekvienas kaimelio gyventojas yra mokęsis 
mano klasėje, inspektoriau. — Sumirksėjusi pridūrė: — Išskyrus tė- 
vą Hartą. Mudu priklausome tai pačiai kartai. 

— Niekada nebūčiau pamanęs, — pagarbiai atsakė Linlis. 


Ponia Fitzalan nusijuokė. 

— Kodėl taip yra, kad žavingi vyriškiai visada žino, kada moteris 
tikisi komplimentų ? 

Moteris entuziastingai atsikando pyrago, kelias akimirkas jį kram- 
te, paskui kalbėjo toliau: 

— Džiliana buvo veidrodinis motinos atvaizdas. Turėjo tokius pat 
geltonus plaukus, tokias pat gražias akis ir tokią pat nuostabią sie- 
lą. Tik Tesa buvo svajotoja, o Džiliana, pasakyčiau, šiek tiek realis- 
tė. Iesa visada skraidė padebesiais — tikra romantikė. Manau, todėl 
ir ištekėjo tokia jauna. Laukė aukšto, tamsiaplaukio princo, ir Vil- 
jamas Teisas atitiko tą paveikslą. 

— Džiliana nelaukė savojo princo? 

— () ne! Nemanau, kad mintis apie vyrus buvo kada nors atėjusi jai 
į galvą. Džilė norėjo būti mokytoja. Prisimenu, kaip ateidavo popietė- 
mis, susirangydavo ant grindų su knyga. Kaip ji mėgo Brontes! Tas 
vaikas iki savo keturioliktojo gimtadienio turbūt buvo perskaitęs „„Džei- 
nę Eir“ šešis ar septynis kartus! Mergaitė mėgo kalbėti apie viską, ką 
perskaitė. Bet tai nebuvo tuščias plepėjimas. Ji kalbėdavo apie cha- 
rakterius, motyvaciją, prasmę. Sakydavo: „Kai būsiu mokytoja, turė- 
siu visus tuos dalykus suprasti, ponia Fitzalan“. 

— Kodėl ji pabėgo? 

Senoji moteris patyrinėjo bronzinius ąsočio lapus. 

— Nežinau, - lėtai atsakė. — Ji atrodė toks geras vaikas! Nebuvo 
keblumo, kurio negalėtų išspręsti savo guviu protu. Aš tikrai neži- 
nau, kas nutiko. 

— Ar ji galėjo būti susidėjusi su kokiu vyru? Galbūt su juo ir pa- 
bėgo? 

Ponia Fitzalan mostelėjusi ranka atmetė tą mintį. 

— Netikiu, kad Džilianą būtų dominę vyrai. Ji brendo kiek lėčiau 
už kitas mergaites. 

— O kaip Roberta? Ar ji labai panaši į seserį? 

— Ne, Roberta buvo panaši į tėvą. - Staiga ji nutilo ir susiraukė. — 
Buvo. Nenoriu apie ją kalbėti būtuoju laiku. Tačiau Bobė atrodo 
tarsi mirusi. 


— Taip ir yra, ar ne? 

Moteris atrodė taip, lyg brangintų Linlio pritarimą. 

— Roberta buvo didelė kaip tėvas, labai rimta ir tyli. Žmonės jums 
pasakos, kad ji išvis neturėjo savo asmeninio pasaulio, bet tai ne- 
tiesa. Ji tiesiog kankinamai drovi. Turėjo savo motinos romantišką 
polėkį, savo tėvo nekalbumą. Ji buvo paskendusi knygose. 

— Kaip Džiliana? 

— Ir taip, ir ne. Ji skaitė kaip Džiliana, bet niekada nekalbėdavo 
apie tai. Džiliana skaitė, kad išmoktų. Roberta skaitė, kad pabėgtų. 

— Nuo ko? 

Ponia Fitzalan išlygino nėrinį, kuris dengė seną padėklą. „Jos 
rankos, — pastebėjo Linlis, - išmargintos senatvės dėmių“. 

— Spėju, nuo minčių, kad ją paliko. 

— Džiliana ar mama? 

— Džiliana. Roberta dievino seserį. Ji niekada nepažino savo mo- 
tinos. Galite įsivaizduoti, ką reiškė turėti vyresnę seserį: tokią mie- 
lą, gyvą, tokią protingą. Tokią, kokia pati Roberta nebuvo, bet troš- 
ko būti. 

— Pavydas? 

Moteris papurtė galvą. 

"— Ji nepavydėjo Džilianai. Roberta ją mylėjo. Manyčiau, mergai- 
tę baisiai įskaudino, kad sesuo pabėgo. Bet, skirtingai nei Džiliana, 
kuri kalbėdavo apie savo skausmą (Dievas žino, Džiliana kalbėda- 
vo apie viską), Roberta visa laikė viduje. Prisimenu, kokia buvo jos 
oda pabėgus Džilianai. Keista, kad vis dar tai prisimenu... 

Linlis pagalvojo apie merginą, kurią paliko psichiatrijos ligoni- 
nėje, ir nenustebo, kad mokytoja prisiminė Robertos odą. 

— Jaunystės spuogai? — paklausė jis. - Bet ar ji nebuvo per maža?.. 

— Ne. Ją siaubingai išbėrė. Žinau, tai dėl nervų, bet kai prabi- 
lau apie tai, Roberta apkaltino Žandenas. - Ponia Fitzalan nulei- 
do akis ir ėmė žaisti šakute, lekštėje iš trupinių piešdama delika- 
čius piešinius. Linlis kantriai laukė įsitikinęs, kad ji dar ką nors 
pasakys. Pagaliau moteris vėl prabilo: — Aš jaučiausi tokia nie- 
kam tikusi, inspektoriau, tokia žlugusi kaip draugė ir kaip moky- 


toja, kad Roberta negalėjo kalbėtis su manimi apie tai, kas nutiko 

Džilianai. Bet ji tiesiog negalėjo kalbėti, tad pasakė, jog yra aler- 
giška savo šuniui. 

— Ar kalbėjotės apie tai su jos tėvu? 
 — Iš pradžių — ne. Viljamą taip pribloškė Džilianos pabėgimas, 

kad jis pasidarė neprieinamas. Ištisas savaites atrodė, kad vienin- 

telis žmogus, su kuriuo dar kalbasi, yra tėvas Hartas. Bet galiau- 
siai, tiesą sakant, pajutau, kad turiu tai padaryti dėl Robertos. Juk 
vaikui buvo tik aštuoneri! Ji nekalta, kad sesuo pabėgo. Tad nuėjau 
į sodybą ir pasakiau Viljamui, kad nerimauju dėl Robertos, ypač 
turint galvoje tą jaudinamą istoriją, kurią ji sukūrė apie šunį. 

Ponia Fitzalan įsipylė dar kavos ir gurkštelėjo, prisimindama tą 
seną vizitą. | 

— Vargšelis. Man tikrai nereikėjo jaudintis dėl jo reakcijos. Vilja- 
mas turbūt pasijuto siaubingai kaltas, kad nepaisė Robertos, nes 
iškart nuvyko į Ričmondą ir nupirko tris ar keturis skirtingus losjo- 
nus jos odai tepti. Labai gali būti, kad mergaitei tereikėjo tėvo dė- 
mesio, nes netrukus išbėrimas pranyko. 

„Bet daugiau niekas nepasikeitė“, — pamanė Linlis. Mintyse jis 
regėjo vienišą mergaitę niūrioje sodyboje, apsuptą vaiduoklių ir balsų 
iš praeities, gyvenančią visiškai sterilų gyvenimą, besisemiančią 


peno iš knygų. 


Linlis atrakino galines duris ir įėjo vidun. Namas atrodė nepasi- 
keitęs, toks pat šaltas ir be gryno oro kaip ir anksčiau. Linlis pro 
virtuvę nuėjo į svetainę, kur iš šventovės kampo švelniai šypsojosi 
lesa Teis — tokia pat jauna ir pažeidžiama. Jis įsivaizdavo, kaip 
Raselas Maurėjus pakelia galvą nuo savo kasinėjimų ir pamato tą 
gražų veidą, įrėmintą tvoros plyšio. Lengva suprasti, kodėl jis vis 
dar įsimylėjęs. 

„Ne tūkstančiai laivų, bet vienas įsiutęs vyras“, - pamanė Linlis. 
Ar tai įmanoma, Tesa? Ar vieną dieną supratai, kad tavo pasaulis 
susvyravo, tr žinojai, kad neįstengsi vel jo kurti iš naujo? 

Jis nusisuko nuo šventovės ir užlipo laiptais. Ne, atsakymas turė- 


jo būti name. Tai turėjo būti Džiliana. 

Pirmiausia nuėjo į jos miegamąjį, tačiau jo tuštuma nieko nepa- 
sakė. Lova nebyliai žvelgė į jį, apklotas buvo lygus, be jokios raukš- 
lelės. Ant kilimėlio — jokių pėdsakų, kurie vestų į praeitį. Sienų 
apmušalai neatskleidė jokių ilgai saugotų paslapčių. Tarsi mergaitė 
niekad nebūtų tame kambaryje gyvenusi, iškvėpusi į orą savo gyvy- 
bės ir dvasios. Vis dėlto kažkas... Kažkas, priklausantis Džilianai, 
čia tvyrojo, kažkas, ką Linlis buvo supratęs, ką pajuto... 

Jis nuėjo prie lango ir nereginčiomis akimis pažvelgė į daržinę. 
„Džiliana buvo laukinė, nesuvaldoma. Ji buvo angelas, saulės švie- 
sa. Ji buvo rujojanti katė. Ji buvo mieliausia būtybė, kokią tik kada 
pažinojau“. Tarsi išvis nebūtų buvę realios Džilianos, tik kaleido- 
skopas, kuris, sukratytas prieš žiūrint, kiekvienam į jį žvelgiančiam 
žmogui rodė vis kitus dalykus. Linlis troško tikėti, kad atsakymas 
glūdi kambaryje, bet atsigręžęs nuo lango nematė nieko, tik baldus, 
sienų apmušalus ir kilimėlį. 

Kaip galima ką nors tiesiog iššluoti iš šeimos gyvenimo, kuriuo 
mergaitė gyveno šešiolika metų? Tai nesuvokiama. Tačiau taip bu- 
vo. Tik ar turėjo taip būti? 

Linlis nuėjo į Robertos kambarį. Iš sesers kambario Džiliana ne- 
galėjo visiškai išnykti. Čia tvyrojo meilė. Ryšys buvo stiprus. Dėl 
šito sutarė visi, kad ir ką kalbėjo apie Džilianą. Inspektoriaus žvilgs- 
nis nukrypo nuo lango prie drabužių spintos, sustojo prie lovos. Čia 
buvo Robertos maisto slėptuvė. Gal kartu ir Džilianos? 

Stengdamasis nereaguoti į puvimo dvoką Linlis atitraukė čiužinį. 
Smarvė tvoskė į nosį kaip vilnijanti banga. 

Jis apsidairė ieškodamas būdo, kaip lengviau atlikti tą darbą, bet 
nieko nesugalvojo. Kambarys buvo menkai apšviestas ir, nors ir kaip 
tai nemalonu, neliko ką daryti, tik nutraukti čiužinį bei nuplėšti 
dėžės spyruoklę. Niurnėdamas ir įsitempęs Linlis trūktelėjo čiužinį 
su lovos pagrindu ant grindų, paskui nuėjo prie lango. Atvėręs jį 
kiek pastovėjo traukdamas gryną orą, paskui grįžo prie lovos. Užli- 
po ant dėžės spyruoklės ir, nepaisydamas šleikštulio, taikėsi ją pul- 
ti. „Pirmyn, drauguži. Ar ne del to atėjai į policiją? Dabar pakelk. 


Smarkiai trūktelėk...“ 

Jis taip padarė, ir pūvanti medžiaga — tas plonas sveikas sluoks- 
nis — prasiskyrė rankose, atskleisdamas košmarą apačioje. Pelės 
puolė į visas puses, palikdamos mažyčius pėdsakus ant yrančio mais- 
to. Vienas graužikas it paršas pakratuose maitino savo vadą — aklus 
jauniklius lovoje tarp nešvarių moters apatinių. Piktas debesis kan- 
džių, išjudintas iš savo snaudulio, pakilo į šviesą ir atsimušė Lin- 
liui į veidą. 

Išsigandęs jis atšlijo, vos susivaldė nesušukęs ir greitai nuėjęs į 
vonią nusiprausė veidą. Pažvelgęs į veidrodį be garso nusijuokė. 
Gerai, kad nevalgei priešpiečių. Po viso to lengvai gali nebevalgyti 
visą likusį gyvenimą. Linlis paieškojo rankšluosčio veidui nusišluos- 
tyti. Nebuvo jokio skuduro, bet ant vonios kambario durų pamatė 
kabantį chalatą. Uždarė duris. Sulūžusi sklendė sudžeržgė tarsi 
spiegdama. Linlis nusišluostė veidą į chalato skverną, mąsliai per- 
braukė pirštu per užraktą ir po kelių akimirkų, šovus naujai min- 
čiai, išėjo iš vonios. 

Raktų dežutė buvo ten pat, kur matė anksčiau, - giliai nukišta Tei- 
so drabužių spintos viršutinėje lentynoje. Ją išėmęs padėjo ant lovos. 
Teisas turėtų būti sukrovęs Džilianos daiktus į kokį lagaminą. Galbūt 
palėpėje? Raktai tikriausiai čia. Inspektorius bergždžiai po juos kni- 
sosi. Čia buvo vien raktai nuo senamadiškų įvairių durų užraktų, keista 
rūdijančių metalinių atminimo ženklų kolekcija. Pasibjaurėjęs sume- 
tė juos atgal į dėžutę ir ėmė keikti aklą žmogaus, nušlavusio vienos 
dukros egzistenciją nuo žemės paviršiaus, užsispyrimą. 

„Kodėl? — smalsavo Linlis. - Koks sielvartas pastūmėjo Viljamą 
Teisą paneigti taip mylėto vaiko egzistenciją? Ką gi ji galėjo pada- 
ryti, kad paskatintų jį tokiam naikinimui? Ir kartu išprovokuotų se- 
serį taip bejėgiškai ir beviltiškai saugoti, slėpti nuotrauką?“ 

Linlis žinojo, kas bus toliau. Palepė yra aklina, drauguži. Grįžk į 
jos miegamąjį. Tu žinai, kai tai yra ten. Gal ne čiužinyje, bet žinai — 
ten. Jis suvirpėjo nuo minties, kokie dar netikėtumai tarsi pamėklės 
laukia tame gūdžiame kambaryje. 

Kol jis kaupė išblaškytas gynybos priemones kitam puolimui, iš 


lauko atsklido linksmas švilpesys. Linlis nuėjo prie lango. 

Keliu iš Hai Kel Mūro ėjo jaunas vyras, per petį persimetęs mol- 
bertą, su mediniu dėklu rankoje. „Laikas, - pamanė Linlis, - susi- 


pažinti su Ezra.“ 


Pirmiausia jam dingtelėjo, kad jaunasis vyras ne toks jaunas, kaip 
atrodė iš toli. „Turbūt dėl plaukų“, — pamanė Linlis. Šie buvo tan- 
kūs, sodriai gelsvi ir daug ilgesni nei įprasta. Iš arti Ezra atrodė 
labai panašiai, koks ir buvo: maždaug trisdešimties metų vyriškis, 
gana atsargus, nes susitiko su detektyvu iš Skotland Jardo. Atsargu- 
mas sklido iš susirūpinusios pozos, greitai apsitraukusių akių. To- 
kios akys keičia spalvą kartu su vilkimais drabužiais. Dabar jos 
buvo tamsiai mėlynos - kaip ir Ezros marškiniai, ištepti dažų ruo- 
želiais. Vos išvydęs iš namo išeinat Linlį, vyras liovėsi švilpiniavęs 
ir vikriai perlipo per ganyklos tvorą. 

— Ezra Farmingtonas? — maloniai paklausė Linlis. 

Farmingtonas sustojo. Jo veido bruožai priminė Delakrua tapytą 
Frederiką Šopeną. Tokios pat iškaltos lūpos, smakro įskilimo šešė- 
lis, tamsūs antakiai — daug tamsesni už plaukus, iškili nosis. 

— Teisybė, — nenorom atsakė tas. 

— Šiandien tapote durpyną? 

— Taip. 

— Naidželas Perišas man pasakojo, kad kuriate šviesos eskizus. 

Tas vardas sukėlė reakciją. Ezros žvilgsnis pasidarė budrus. 

— Ką Naidželas dar papasakojo? 

— Kad matė, kaip Viljamas Teisas išvarė jus iš savo valdų. Regis, 
dabar jose laisvai karaliaujate. 

— Gibsonui leidus. - Žodžiai skambėjo atžariai. 

— Tikrai? Jis to nėminėjo. 

Linlis tyliai žvelgė į takelį — statų ir uolėtą, prastai prižiūrimą, 
netinkamą pėsčiųjų žygiams po kraštą. Menininkas privalėtų turėti 
didžiulį pašaukimą, kad taip vargintųsi ir kartųsi į aukštai esančią 
viržiais apaugusią dykynę. Linlis atsigręžė į vyrą. Lengvas popiečio 
vėjelis, šnarantis per ganyklas, taip žaviai kedeno gelsvus Farmingto- 
no plaukus, kad saulė išryškino sodriausias jų sruogas. Linlis ėmė 


suprasti, kodėl Ezra jų nekerpa. 

— Ponas Perišas man pasakojo, kad Teisas sugadino kai kuriuos 
jūsų darbus. 

— Arjis taip pat papasakojo, ką, po galais, pats čia veikė tą vaka- 
rą? — paklausė Farmingtonas. — Velniai mane rautų, jei papasakojo. 

 - Sako, vedė Teiso šunį į sodybą. 

Dailininko veidas rodė, kad jis tuo netiki. 

— Vedė šunį į sodybą? Juokas! - Jis šiurkščiai ištraukė molberto 
kojas ir pastatė ant minkštos žemės. — Naidželas tikrai moka mani- 
puliuoti faktais, argi ne? Leiskite man spėti, ką jis pasakė. Kad 
mudu su. Teisu nelemtai kivirčijomės vidury kelio, kai jis staiga iš- 
dygo, nekaltai vesdamas vargšą šunį namo. 

Farmingtonas susijaudinęs persibraukė ranka plaukus. Jo kūnas 
atrodė toks įsitempęs, kad Linlis svarstė, ar jis nepradės mosuoti 
kumščiais. 

— Kristau, tas vyras paskatins mane iškrėsti kokią beprotybę! 

Linlis susidomėjęs kilstelėjo antakius. Ezra suprato jo išraišką. 

— Turbūt laikote tai kaltės prisipažinimu, inspektoriau? Gerai, 
tikiuosi, patrauksite pas Naidželą ir paklausite, ką jis veikė pra- 
ėjusį vakarą Gemblerio kelyje. Patikėkite manimi, tas šuo, jeigu 
norėtų, galėtų rasti kelią namo net iš Timbuktu. — Ezra nusikvato- 
jo. - Tas šuo, mano nuomone, daug sumanesnis už Naidželą. Bet 
tai nesvarbu... 

Linlis svarstė, kas siutina Farmingtoną. Be abejo, pyktis buvo tik- 
ras. Tačiau pernelyg neproporcingas. Vyras buvo kaip įtempta lan- 
ko templė. Dar kiek, ir pokštels... 

— Mačiau jūsų darbus Keldeile. Tai, kaip nutapėte vienuolyną, 
priminė man Vaitą. Ar taip darėte sąmoningai? 

Sugniaužti Ezros kumščiai atsipalaidavo. 

— Tai nutapyta prieš daug metų. Aš nežinojau, kokio stiliaus srieb- 
tis. Nepasitikėjau savo nuojautomis, tad kopijavau kitus. Esu nu- 
stebintas, kad Stefa vis dar juos turi. 

— Ji sakė, kad vieną rudenį jais užmokėjote už kambarį. 

— Teisybė. Tais laikais dažniausiai šitaip atsilygindavau. Jei ge- 


rai apsižvalgytumėte, beveik kiekvienoje šio miestelio krautuvėje 

pamatytumėte kabantį mano šlamštą. Taip pirkdavausi netgi dan- 
tų pastą. 

Tai buvo pašaipus sakinys, rodantis panieką sau pačiam. 

— Man patinka Vaitas, — toliau kalbėjo Linlis. — Jo darbams bū- 
dingas paprastumas, kuris atgaivina. Man patinka paprastumas. Li- 
nijų ir vaizdų aiškumas. Detalės. 

Farmingtonas sukryžiavo rankas. 

— Ar jūs visada toks pastabus, inspektoriau? 

— Stengiuosi būti, - šypsodamasis atsakė Linlis. - Papasakokite 
man apie savo kivirčą su Viljamu Teisu. 

— O jei atsisakysiu? 

— Žinoma, galite. Bet aš pasmalsaučiau, kodėl. Ar turite ką slėp- 
ti, Farmingtonai? 

Ezra pasisupo ant pėdų. 

— Neturiu ko slėpti. Tą dieną buvau viržyne ir nusileidau čia tems- 
tant. Teisas turbūt pastebėjo mane pro langą. Velniai rautų, aš neži- 
nau, kodėl jis mane pasivijo. Mes tai aiškinomės. 

— Jis sugadino kai kuriuos jūsų darbus. 

— Šiaip ar taip, tai buvo šlamštas. Nesvarbu. 

— Man susidarė įspūdis, kad dailininkai labiau mėgsta turėti savo 
kūrinius, negu atiduoti juos kitiems. Ar jūs nepritariate? 

Linlis iškart pastebėjo, kad palietė opią temą, nes Farmingtonas 
nejučia sustingo. Jo akys nukrypo į saulę žemai danguje. Atsakė 
negreitai. 

— Pritariu, — galiausiai pasakė. — Taip, dėl Dievo, pritariu... 

— Tad kai Teisas ėmėsi... 

— Teisas? — nusijuokė Ezra. — Man nerūpi, ką padarė Teisas. Sa- 
kiau jums: tai, ką jis sugadino, vis tiek buvo grynas šlamštas. Ne- 
svarbu, kad jis nematė skirtumo. Bet žmogus, kuris groja Souzą va- 
karo pramogai, mano nuomone, neturi skonio. 

— Souzą? 

— Siaubingiausią kūrinį. Dryžuotą kaip Amerikos vėliava. Kris- 
tau, galėtum pamanyti, kad Teisas linksmino namą, pilną vėliavo- 


mis mosuojančių amerikiečių. Paskui sustojo, kad pakauktų ant ma- 

nęs, kam sutrikdžiau ramybę tipendamas per jo žemę. Aš juokiausi 
iš jo. Tada jis stvėrė mano piešinius... 

— Ką darė Naidželas Perišas, kai visa tai vyko? 

— Nieko. Naidželas pamatė, ko atėjo pamatyti, inspektoriau. Jis 
susekė. Galėjo tą naktį ramiai miegoti. 

— O kitomis naktimis? 

Farmingtonas pakėlė savo molbertą. 

— Jeigu viskas, aš einu toliau. 

— Ne, yra dar vienas dalykas. 

Farmingtonas atsisuko į Linlį. 

— Koks? — paklausė. 

— Ką jūs veikėte tą naktį, kai mirė Viljamas Teisas? 

— Buvau „Balandyje ir švilpynėje““. 

— O vėliau? 

— Parėjau namo, griuvau į lovą. Miegojau. Vienas. - Jis nusibrau- 
kė plaukus nuo veido. Tai buvo keistas, gana moteriškas judesys. 

— Atleiskite, nepasiėmiau kartu Hanos, inspektoriau. Ji būtų pa- 
kankamas alibi, bet aš niekada nejaučiau silpnybės botagams ir 
grandinėms. 


Ezra perlipo per tvorą ir piktai nudrožė keliu. 


— Tai buvo, kaip sakoma amerikiečių detektyvuose, visiškas ban- 
krotas! | 

Seržantė Heivers „„Balandyje ir švilpynėje“ metė nuotrauką ant 
stalo ir pavargusi susmuko kėdėje priešais Linlį. | 

— Tai reiškia, kad niekas nėra matęs Raselo Maurėjaus? 

— Ir jeigu mes nelinkę tikėti reinkarnacija, niekas niekada jo nė- 
ra matęs. Tačiau Tesą atpažino visi. Kelios poros pakeltų antakių. 
Keletas taiklių klausimų. 

— Koks buvo tavo atsakymas? 

— Atsakiau, kaip ir dera. Miglotai. Sumurmėjau daugybę neįdo- 
mių lotyniškų posakių, kad įveikčiau sunkias akimirkas. Buvau šau- 
ni, kol pamėginau caveai emptor. Kažkodėl ši frazė neturėjo tokios 


aureolės, kaip kitos. 

— Ar jums rūpi paskandinti savo nusivylimą alkoholyje? — pa- 
klausė Linlis. 

— Tik tonike, — atsakė Barbara ir, pastebėjusi jo veido išraišką, 
pridūrė: — Iš tiesų. Daug negeriu, sere. Tikrai, — ir nusišypsojo. 

— Aš dieną praleidau tiesiog žavingai, - pasakė Linlis sugrįžęs su 
Barbaros gėrimu. — Susitikau su Madlena Gibson. Ji kunkuliavo 
aistra, vilkėjo naminį apdarą — smaragdinį negližė, o po juo — visiš- 
kai nieko. 

— Policininko gyvenimas yra sumautas, - pabrėžė Heivers. 

— Tr Gibsonas viršuje visiškai pasirengęs. Aš buvau mielai lau- 
kiamas svečias. 

— Įsivaizduoju! 

— Tačiau šiandien daugiausiai sužinojau apie Džilianą. Ji buvo 
saulės šviesa, angelas, rujojanti katė arba mieliausia būtybė, kokią 
kada nors regėjai. Nelygu, kas kalbėjo. Arba ta mergina chameleo- 
nas, arba kai kuriems žmonėms labai rūpi ją tokią pavaizduoti. 

— Bet kodėl? 

— Nežinau. Nebent jiems labai reikia išsaugoti jos paslaptį. - Linlis 
išgėrė savo alų ir rąžydamasis atsilošė kėdėje. — Tačiau, Heivers, 
šiandien pajutau tikrąją Gemblerio sodybos atmosferą. 

— Kodėl gi? 

— Entuziastingai ieškojau Džilianos Teis pėdsakų. Prašyčiau tai 
įsivaizduoti. Kažkoks vidinis balsas man kuždėjo, kad atsakymas — 
Robertos kambaryje. Tad karštai puoliau tyrinėti, nuplėšiau čiuži- 
nio paviršių, spyruoklę ir vos nenualpau vietoje. - Linlis vaizdžiai 
viską papasakojo. 

Heivers nusipurtė. 

— Džiaugiuosi, kad man neteko dalyvauti. 

— Ak, nesijaudinkite! Buvau pernelyg išmuštas iš vėžių, kad su- 
dėčiau lovą taip, kaip buvo. Taigi rytoj) man reikės jūsų pagalbos. 
Ar galėsime susitikti iškart po pusryčių? 


— Na ir paršas, - nusišypsojo Barbara. 


Kai jie atvyko į kotedžą prie Vyskupo Fartingo kelio, buvo kaip 


tik arbatos gėrimo laikas. Arbatėlė buvo vėlyva, turbūt pereinanti į 

pietus, nes konsteblis Gabrielis Langstonas atidarė duris laikyda- 
mas lėkštę, prikrautą įvairiausių valgių. Šaltos viščiuko kulšelės, 
sūris, vaisiai ir pyragaitis varžėsi dėl vietos ant rudos keraminės 
lėkštės. 

Langstonas atrodė per jaunas būti policininku, bet tinkamai pa- 
vadintas Gabrieliu, nes buvo smulkaus sudėjimo, plonais puriais 
geltonais plaukais, vaikiškai lygia oda. Jo bruožai, atrodė, nuo vai- 
kystės nepasikeitę, tarsi kaulai po jais būtų pernelyg minkšti. 

— T-t-urėjau iškart su jumis su-su-sitikti, - sumikčiojo jis, skruostai 
ir kaklas smarkiai paraudo. —- K-kai tik jūs atvykote. Bet man buvo 
pasa-sakyta, kad jūs užsu-suksite pas mane, jeigu ko prireiks. 

— Aišku, taip pasakė Naisas, — spėjo Linlis. 

Vyriškis linktelėjo ir mostelėjo užeiti vidun. 

Stalas buvo padengtas vienam. Konsteblis skubiai padėjo ant jo 
savo valgį, nusišluostė ranką į kelnes ir padavė ją Linliui. 

— Malonu jus abu matyti. Atleiskite dėl... — Jis dar labiau parau- 
do ir bejėgiškai mostelėjo ranka į burną, tarsi galėtų ką nors pada- 
ryti dėl savo kalbos defekto. 

— Ar-arbatos? — paslaugiai paklausė. 

— Dėkui. Mielai išgerčiau puodelį. O jūs, seržante? 

— Taip, dėkui. 

Vyriškis linktelėjo su akivaizdžiu palengvėjimu, nusišypsojo ir 
dingo mažytėje virtuvėlėje greta to kambario, kuriame jie stovėjo. 
Kotedžas, regis, buvo skirtas tik vienam žmogui, ne didesnis už gy- 
venamąjį kambarį kartu su miegamuoju. Tačiau jis buvo sąžiningai 
apkuoptas — išvalytas, išblizgintas, nušluostytos dulkės. Viską ga- 
dino tik silpnas drėgno šuns kvapas. To kvapo „savininkas“ gulėjo 
ant apkramtyto plaušinio kilimėlio, kaitindamasis priešais elektri- 
nę ugnelę, įtaisytą mažame akmeniniame židinyje. Tai buvo baltas 
škotų terjeras. Pakėlęs snukį rimtai sumirkčiojo žiūrėdamas į Linlį 
su Barbara ir nusižiovavo parodydamas ilgą rausvą liežuvį. Paskui 
laimingas vėl nusuko nosį į elektrinį šildytuvą. 

Langstonas grįžo nešinas padeklu. Aplink kojas jam zulinosi dar 


vienas terjeras. Sis buvo gyvesnis, nes sveikindamas puolė Linlį. 

— Tupėt! - įsakė Langstonas taip griežtai, kaip tik leido jo švelnus 
balsas. Šuo nenorom pakluso, paskui nucimpino per kambarį prie 
kito šuns. 

— J-jie g-geri vyrukai, inspektoriau. Atleiskite. 

Linlis į atsiprašymą tik numojo ranka. 

— Valgykite toliau, konstebli. Mudu su Heivers vėlokai išėjome 
paklaidžioti. Galime kalbėtis, kol jūs užkandžiausite. 

Langstonas atrodė taip, lyg netikėtų, jog tai įmanoma, bet įknibo 
į maistą it drovus geltonas ančiukas. 

— Suprantu, kad tėvas Hartas paskambino jums iškart, kai tik 
rado Viljamo Teiso kūną, — pradėjo Linlis. Vyriškis uoliai linktelė- 
jo, ir Linlis kalbėjo toliau: — Kai jūs atvykote, Roberta sėdėjo ten 
pat? — Vel linktelėjimas. — Ar jūs iškart įtraukėte Riėmondą? Kodėl 
taip padarėte? — Vos to paklausęs Linlis iškart pasigailėjo. „„Kvai- 
lys, idiotas“, — galvojo jis įsivaizduodamas, ką reiškė Langstonui 
apklausti liudytojus. Ypač tokius kaip tėvas Hartas, kuris, atrodė, 
plūduriuoja tarp dviejų skirtingų egzistencijų. 

Langstonas stebeilijo į savo lėkštę stengdamasis suformuluoti at- 
sakymą. 

— Turbūt tai buvo greičiausias būdas imtis bylos, —- padėjo 
Heivers. 

Langstonas dėkingai linktelėjo. 

— Ar Roberta išvis su kuo nors kalbėjosi? — Langstonas papurtė 
galvą. - Nei su jumis? Nei su niekuo iš Ričmondo? - Ir vėl neigia- 
mas atsakymas. Linlis dėbtelėjo į Heivers. — Tada ji kalbėjosi tik su 
tevu Hartu. Sėdėjo ant apversto kibiro, greta kirvis, po Teisu — šuo. 
Bet įnagis, kuriuo šuniui perrėžta gerklė, dingęs. Juk taip? — Link- 
telėjimas. Langstonas atsikando viščiuko kulšelės, akys buvo įbes- 
tos į Linlį. 

— Kas nutiko šuniui? 

— Aš...j-jį pa-palaidojau. 

— Kur? 

— Lauke, ant šlaito. 


Linlis palinko į priekį. 


NEPAPRASTAS IŠVADAVIMAS | 223 


— Už šito kotedžo? Kodel? Ar Naisas liepė taip padaryti? 

Langstonas nurijo kąsnį, pasitrynė rankas į kelnes. Jis su gailes- 
čiu žvelgė į abu keturkojus bičiulius prie židinio. Šie, pamatę, kur 
nukrypo šeimininko dėmesys, pritariamai suvizgino uodegomis. 

— Aš... — Šįkart Langstonas užsikirto veikiau iš suglumimo negu 
dėl kalbos defekto. - Aš myliu šu-šunis, - atsakė jis. - Ne-nenorė- 


jau, kad jie sudegintų senutėlį Žandenas. Jis... buvo jų bi-bičiulis. 


— Vargšas žmogus, — sumurmėjo Linlis, kai juodu su Barbara vėl 
atsidūrė gatvėje. Greit temo. Kažkur buvo girdėti garsus moters bal- 
sas, šaukiantis vaiką. — Nenuostabu, kad jis įtraukė Ričmondą. 

— Kas jį apsėdo, kad tapo policijos konstebliu? — paklausė Hei- 
vers juodviem einant viešbutėlio link. | | 

— Turbūt niekada nepagalvojo, kad susidurs su žmogžudyste. Bent 
jau tokia kaip ši. Kas šito tikėtųsi tokioje gyvenvietėje kaip Keldeilas? 
Dievas žino, iki tol rimčiausia Langstono pareiga turbūt buvo patru- 
liuoti po kaimelį ir tikrinti, ar nakčiai užrakintos krautuvėlių durys. 

— O kas toliau? — paklausė Heivers. — Mes neturėsime šuns 
iki ryto. 

— Teisybė, — Linlis spragtelėjo atidarydamas kišeninį laikrodį. — 
Taigi turiu dvylika valandų pasikalbėti su Sent Džeimsu, kad nu- 
trauktų savo medaus mėnesį dėl bylos azarto. Ką jūs manote, Hei- 
vers? Ar yra tikimybė? 

— Jis turės rinktis tarp negyvo šuns ir Deboros? 

— Bijau, kad taip. 

„— Manau, prireiks stebuklo, sere. 


— Suprantu, — niūriai atsakė Linlis. 


Vėl reikia vilktis baltą sportišką suknelę. Barbara išsitraukė ją iš 
drabužių spintos ir kritiškai nužvelgė. Su kitokiu diržu ne taip jau 
prastai atrodytų... O gal su kaklaskare? Ar ją atsivežė? Tiktų bet 
kokia skarelė, vis tiek pagyvintų spalvą, truputį pakeistų išvaizdą. 

Niūniuodama sučiauptomis lūpomis Barbara rausėsi po savo daik- 


tus. Jie buvo bet kaip sumesti komodos stalčiuose, bet ji nesunkiai 

rado, ko ieškojo. Šalikėlį su raudonais ir baltais langučiais. Šiek 
tiek panašų į staltiesę, bet nieko nepadarysi. 

Nuėjusi prie veidrodžio ir išvydusi savo atvaizdą krūptelėjo iš 
malonios nuostabos. Kaimo oras nuspalvino skruostus, akyse įžiebė 
kibirkštėles. Barbara nusprendė, kad tai jai visiškai tinka. 

Jai patiko praleisti dieną kaime. Tai pirmas kartas, kai Barbara 
veikė savarankiškai. Pirmas kartas, kai viršininkas nusprendė, kad 
ji turi galvą. Moteris jautėsi patyrusi. Ji suprato, kad pasitikėjimą 
savimi sugriovė žeminantis grįžimas prie uniformos. Koks baisus 
buvo laikas! Kunkuliuojantis pyktis virė išsiliedamas nesuvokiamu 
įtūžiu. It pūliuojantis skaudulys kankino suvokimas, kad kiti jos 
neįvertino. 

Barbara įkvėpė pro nosį: iš veidrodžio žvelgė Džimio Heiverso 
kiaulės akutės. Taip, ji turėjo tėvo akis. Moteris nusisuko nuo veid- 
rodžio. 

Dabar viskas turėtų geriau klostytis. Barbara buvo savo kelyje, ir 
niekas negalėjo jos sustabdyti. Ji vėl laikys inspektoriaus egzami- 
ną. Šįkart išlaikys. Žinojo... 

Nusitraukusi tvido sijoną išsinėrė iš megztuko, nusispyrė batus. 
Žinoma, niekas nesuteikė informacijos apie Raselą Maurėjų, bet, 
kai klausinėjo, visi rimtai žvelgė į ją. Visi regėjo ją tokią, kokia ir 
buvo: Skotland Jardo įgaliotinė. Puiki įgaliotinė: kompetentinga, 
protinga, įžvalgi. To Barbarai kaip tik reikėjo. Dabar ji tikra bylos 
dalyvė. 

Baigusi rengtis linksmai apsirišo šalikėlį apie kaklą ir-nulipo laip- 
tais pasitikti Linlio. 

Jis. buvo poilsio kambaryje, paskendęs mintyse stovėjo priešais 
akvarelę su vienuolyno vaizdu. Iš už baro Linlį stebėjo Stefa Odel. 
Jie abu galėjo būti paveikslo dalis. Moteris atsitokėjo pirmoji. 

— Gal prieš išeidama išgertumėte, seržante? — maloniai paklausė ji. 

— Dekui, ne. 

Linlis atsigręžė. 

— Ak, Heivers, — tarė išsiblaškęs, trindamasis smilkinius. — Ar 


jūs pasirengusi dar vienam Keldeilo dvaro puolimui? 

— Visiškai, — atsakė Barbara. 

— Tada vykstame. 

Linlis palinkėjo gero vakaro Stefai ir, paėmęs Barbarą už alkū- 
nės, nuvedė per kambarį. 

— Mąsčiau, kaip geriausiai tai padaryti, — pasakė, kai jie jau sė- 
dėjo automobilyje. — Jūs turėsite užimti tą baisią amerikiečių porą, 
įtraukti juos į pokalbį, kad aš galėčiau pasikalbėti su Sent Džeim- 
su. Ar pajėgsite? Nepakenčiu, kai reikia ką nors taip apsunkinti, 
bet jei gerasis draugužis Henkas mane išgirs, įtariu, irgi panorės 
dalyvauti byloje. 

— Jokių problemų, sere, — atsakė Barbara, — aš juos sužavėsiu. 

Linlis įtariai dėbtelėjo į ją. 

— Kaip? 

— Paskatinsiu Henką kalbėti apie save. 

Atsakydamas Linlis nusijuokė ir staiga pasirodė daug jaunesnis, 
ne toks pavargęs. 


— Teisybė, tai padės. 


— Jūs tik pažvelkit, Barbė! — mirktelėjęs pasakė Henkas. - Jeigu 
jus su Tomiu vėl atviliojo tyrimas, turite kokiom dviem naktelėm 
čia ir apsistoti. Ką sakai, Jojo, pupa? Sutemus ši vietelė šiurpoka, 
ar ne? 

Jie nusinešė į ąžuolo menę savo gėrimus. Henkas, vilkintis nu- 
trintomis baltomis kelnėmis, pasidabinęs iki juosmens pietietiškais 
marškiniais bei svaria aukso grandine, tyčia gosliai žvelgė į Barba- 
rą. Jis stovėjo tarsi susiliejęs su drožinėtos lentynos prie židinio 
girliandomis bei angeliukais. Viena ranka buvo padėta ant stilizuo- 
tos akmeninės raktažolės, pirštai apsiviję pilnutėlaitę brendžio tau- 
rę: Jau trečią ar ketvirtą. Kita ranka — ant juosmens, nykštys įkištas 
į kelnių kilpą. Tai buvo tikras pozavimas. 

Jo žmona sėdėjo krėsle aukšta atkalte, gedulingai bei atsiprašo- 
mai žvelgdama tai į Barbarą, tai į Deborą. Linliui ir Sent Džeimsui, 
patenkinta pastebėjo Barbara, pavyko pasprukti į akmeninę menę 


beveik iškart po pietų. Ant gretimos masyvios kušetės garsiai snau- 


226 |  ELIZABETH GEORCGE 


dė ponia Berton Tomas. Barbara svarstė, ką reiškia nelygus ponios 
Berton Tomas kvėpavimas, ir nusprendė, kad moteris apsimeta. Ne- 
galėjai jos kaltinti. Henkas postringavo jau gerą ketvirtį valandos. 

Barbara greit žvilgtelėjo į Deborą. Kaip ji reaguoja, kad vyras 
taip staiga dingo, o ji liko Henko gniaužtuose. Šios moters veidas, 
ant kurio krito ugnies atšvaitai ir šešėliai, buvo ramus, bet kai paju- 
to Barbaros žvilgsnį, akimirką lūpas palietė išdykėliška šypsena. 
„Debora labai gerai suprato, kas vyksta“, — nusprendė Barbara. Jai 
patiko Deboros kilnumas, kurį ji dabar parodė. 

Kai Henkas išsižiojo toliau aiškinti, kodėl sutemus Keldeilo dva- 
re būna šiurpu, prie jų prisijungė Linlis su Sent Džeimsu. Jie atsi- 
stojo netoli židinio. 

— Taigi jūs turite šmaikštuolį, — kalbėjo Henkas, -— prieinu užva- 
kar prie lango norėdamas jį uždaryti, kad nebegirdėčiau to prakeik- 
to kleketavimo. Ar kada nors girdėjote, kad povai keltų tokią erze- 
lynę, Debe? 

— Povai? — paklausė Debora. - O dangau! Saimonai, tai visai ne 
kūdikis vienuolyne! Tu man melavai? 

— Aš buvau akivaizdžiai suklaidintas, — atsakė Sent Džeimsas, — 
man tai skambėjo kaip kūdikio verksmas. Ar tu nori man pasakyti, 
kad mes veltui saugomės blogio? 

— Koks kūdikis? — netikėdamas paklausė Henkas. — Tu turbūt 
užsimiršai meilės džiaugsmuose, brangusis Si. Tai povas smarkiai 
klykė. - Henkas atsisėdo, keliai buvo praskėsti, rankos ilsėjosi ant 
putnių šlaunų. — Taigi prieinu prie lango, sakau, arba jį uždarysiu, 
arba sviesiu į tą prakeiktą paukštį batą ir jį nudobsiu. Esu puikus 
šaulys. Ar sakiau? Ne? Taigi mes turime tokį skersgatvį Lagūnoje, 
kur šlaistosi pederastai. — Jis luktelėjo norėdamas įsitikinti, ar vėl 
reikės aiškinti klausytojams apie Lagūnos pakrantės gyventojus. 
Bet šie buvo pagauti vaizdingo pasakojimo, ir laimingas Henkas 
kalbėjo toliau: — Aš dažnai svaidau į juos sunkius batus. Ką tu pa- 
sakysi, Jojo, pupa? Teisybė, ar ne? 

— Teisybė, brangusis, — atsakė žmona. — Jis gali pataikyti į bet 


ką, - dievažijosi visiems. 

— Neabejoju, — niūriai atsakė Linlis. 

Henkas iššiepė protezuotus dantis. 

— Taigi aš stoviu prie lango, pasirengęs jį užtrenkti, ir staiga pa- 
stebiu ne tik paukštį. 

— Rekiantį? — pasiteiravo Linlis. 

— O ne! Teisybė, ten buvo paukštis, bet pamačiau ir dar šį tą! — 
Henkas luktelėjo, kad jie paklaustų — ką. Tvyrojo mandagi tyla. — 
Gerai, gerai! — nusijuokė jis. - Deni ir tą vaikiną, koks jo vardas? 
Ira... Ezekielį... 

— Ezrą? 

— Taip! Jie bučiavosi kaip dar niekad nemačiau. „Judu išėjote 
pakvėpuoti grynu oru?“ — surikau jiems. - Ir deramai sustugo. 

Aplink visi mandagiai nusišypsojo. Jojo dirsčiojo nuo vieno vei- 
do prie kito kaip šuniukas, trokštantis būti pamylėtas. 

— Toliau — įdomiausia dalis. - Henkas vėl nuleido balsą. — Bet 
mes nutvėrėme visai ne Deni. Na, ir Ezra! - Amerikietis pergalin- 
gai nusišypsojo. Pagaliau visiškai užvaldė kompanijos dėmesį. 

— Dar brendžio, Debora? — paklausė Sent Džeimsas. 

— Dėkoju. 

Henkas pasimuistė savo kėdėje. 

— Jis buvo su Andželina! Ar galite suprasti? — Henkas pratrūko 
juoku ir padaužė sau į kelį. - Tas Ezra duodasi labiau negu gaidys 
vištidėje. Nežinau, kas jis toks, bet tikrai mėgsta pasišlaistyti aplin- 
kui! — Henkas sriūbtelėjo savo gėrimo. — Aš oro paštu pasiunčiau 
Andželinai kelias taiklias pastabas, bet mergina nepesčia. Nė akis 
nesutrūkčiojo. Sakau tau, Tomi, jeigu ieškai tokios veiklos, privalai 
atkakti čia. - Henkas patenkintas atsiduso ir pirštais palietė sunkią 
aukso grandinę. — Meilė. Nuostabus dalykas, ar ne? Niekas taip 
nesujaukia proto, kaip meilė. Juk jūs galite tai patvirtinti, Si? 

— Aš daugybę metų buvau netekęs galvos, — prisipažino Sent 
Džeimsas. 

Henkas šaižiai nusijuokė. 

— Širdelė labai jauna ir graži, ar ne? - Jis tyčia parodė pirštu į 


Deborą. — Kiek laiko sekiojai paskui jį, ką? 

— Nuo vaikystės, — ramiai atsakė ji. 

— Nuo vaikystės? — Henkas perėjo per kambarį įsipilti brendžio į 
savo taurę. Kai ėjo pro ponią Berton Tomas, ši garsiai knarkė. — 
Kertu lažybų, kad judviejų mokyklinė meilė - kaip mūsų su Pupa. 
Prisimeni, Pupa? Truputis pati žinai ko Čevio užkampyje... Jūs čia 
turite kilnojamąjį kino teatrą? 

— Manau, jis būdingesnis jūsų šaliai, - atsakė Sent Džeimsas. 

— Ką sakote? — Henkas gūžtelėjo pečiais ir atsilošė savo krėsle. 
Brendis ištiško ant kelnių, bet jis to nepaisė. — Taigi jūs susipažino- 
te mokykloje? 

— Ne. Mes buvome oficialiai supažindinti mano mamos namuo- 
se.-— Sent Džeimsas su Debora nekaltai susižvalgė. 

— A, tai ji jus suvedė. Mudu su Pupa irgi susipažinome per vieną 
susitikimą! Turime kažką bendra, Si. 

— Tikrai, aš gimiau jo motinos namuose, - mandagiai pridūrė De- 
bora. - Bet užaugau Saimono namuose Londone. 

Henko veidas ištįso. Tai buvo pavojingi vandenys. 

— Ar supratai, Pupa? Jūs abu giminaičiai? Pusbrolis su pussesere 
ar panašiai? — Henko galvoje akivaizdžiai šokinėjo kankinančios 
hemofilijos vaizdai. 

— Visai ne. Mano tėvas yra Saimono... na, kaip tu pavadintum 
mano tėtį? — Debora atsisuko į vyrą: — Liokajumi, tarnu, kamerdi- 
neriu, vyresniuoju liokajumi? 

— Uošviu, — atsakė Sent Džeimsas. 

— Ar supratai, Pupa? — su pagarbia baime paklausė Henkas. - Tai 


kažkokia romantika!.. 


Tai buvo visiškai netikėta. Ji stengėsi prie jo prisitaikyti. Linlis 
pasirodė besąs tokio daugialypio charakterio — tarsi juvelyro atrėž- 
tas deimantas, kiekvienoje situacijoje sužvilgėdavęs nauju pavir- 
šiumi, kurio Barbara dar nebuvo mačiusi. 

Įsimylėjęs Deborą... Na, gerai. Tai buvo suprantama. Bet įsimylė- 
jęs Sent Džeimso tarno dukterį? Barbara stengėsi suvokti šią infor- 


maciją. „Kaip tai galėjo nutikti jam?“ — stebėjosi. Linlis visada at- 

rodė visiškai kontroliuojantis savo gyvenimą ir likimą. Kaipgi jis 
galėjo leisti, kad taip nutiktų? 

Dabar Barbara kitaip suvokė jo keistą elgesį per Sent Džeimso 
vestuves. Ne norintį kuo greičiau jos atsikratyti, bet trokštantį būti 
kuo toliau nuo stipraus skausmo šaltinio: nuo moters, kurią mylėjo, 
vedybinės laimės su kitu vyru. 

Pagaliau Barbara suprato, kodėl iš tų dviejų vyrų Debora pasirin- 
ko Sent Džeimsą. Akivaizdu, kad Linlis niekada neleido sau kalbėti 
apie meilę. Jei būtų taip padaręs, tai jį neišvengiamai būtų nuvedę 
prie kalbų apie vedybas, o Linlis niekada nevestų tarno dukters. 
Tai supurtytų jo šeimos medį iki pat šaknų. 

Vis dėlto Linlis turbūt tikrai norėjo, kad Debora taptų jo žmona, 
ir kaip turėjo kentėti regėdamas, jog Sent Džeimsas aiškiai sulaužo 
juokingą visuomeninio elgesio šabloną, paralyžiavusį jį patį. 

Ką pasakė Sent Džeimsas? Uošvis. Dviem paprastais skiemeni- 
mis šaltai nušlavė visus luomų skirtumus, kurie galėjo kada nors 
atskirti jį nuo žmonos. 

„Nenuostabu, kad Debora jį myli“, - staiga suprato Barbara. 

Kai važiavo atgal į kalnų viešbutėlį, ji atsargiai dirstelėjo į Linlį. 
Kaip jis turėjo jaustis žinodamas, kad pritrūko drąsos pasakyti De- 
borai, jog trokšta jos? Žinodamas, kad aukščiau už savo meilę jis 
iškėlė šeimą ir titulą? Kaip turėtų savęs nekęsti! Kaip turėtų grauž- 
tis, apgailestauti! Koks siaubingai vienišas turėtų būti! 

Linlis pajuto, kad Barbara žiūri į jį. 

— Jūs šiandien puikiai padirbėjote, seržante. Ypač tuose dvaro 
rūmuose. Atitraukti Henką ketvirtį valandos! Galite būti tikra, už 
tai jūs verta pagyrimo rašto. 

Barbara pasijuto absurdiškai sušildyta tokių liaupsių. 

— Dėkoju. Ar ponas Sent Džeimsas sutiko padėti? 


— Taip, sutiko. 


„Taip, sutiko“, — pamanė Linlis. Saipydamasis iš savęs jis šaižiai 
iškvėpė ir ant tualetinio staliuko numetė bylos aplanką. Ant viršaus 


padėjo akinius, pasitrynė akis ir pasitaisė pagalvėles už nugaros. 

Debora kalbėjosi su savo vyru. Linlis tai įsivaizdavo. Jie jau ap- 
tarė, ką Sent Džeimsas atsakė paprašytas pagalbos. Tiesiog: „Žino- 
ma, Tomi. Kuo galiu padėti?“ 

Kaip panašu į juodu! Kaip panašu į Deborą - šį rytą jų pokalbyje 
įžvelgti visą Linlio susirūpinimą byla. Kaip panašu į ją — nutiesti 
kelią jam, kad paprašytų Sent Džeimso pagalbos. Ir kaip panašu į 
Sent Džeimsą — sutikti nedelsiant, nes bet koks delsimas būtų pa- 
žadinęs kaltę, kuri visuomet slypėjo tarp jų tarsi pavojingas sužeis- 
tas tigras. 

Linlis atsišliejo į pagalvėles ir pavargęs užsimerkė, leisdamas savo 
išsekusiam protui nuklysti į praeitį. Jis atsidavė užburiančioms anks- 


tesnės laimės vizijoms, kurių netemdė sielvarto ar skausmo debesys. 


Mieloji Tėis greta jo, 

Pasotinta tarsi žydinti Velykų nuotaka, 
Užlieta jaunystės ir grožio didybes. 
Laiminga, laiminga, laiminga pora! 


Tik drąsieji verti gražuolių. 


Nejučia spontaniškai iškilo šie Draideno žodžiai. 

Linlis nurijo juos ir pareikalavo, kad pasitrauktų iš jo minčių. Tos 
pastangos paglemžė visą jo dėmesį ir neleido išgirsti, kaip atsidaro 
durys ir prie lovos artėja žingsniai. Inspektorius visai nesuvokė, 
kad kažkas yra kambaryje, kol vėsi ranka švelniai palietė skruostą. 
Jis atsimerkė. 

— Manau, jums reikia Odelio alaus, inspektoriau, — sušnabždėjo 


Stefa. 


12 


Jis žvelgė į ją sumišęs. Laukė, kol grįš ramybė, kol vel bus tas 
iliuzinis vyras, kuris juokėsi, šoko ir mokėjo greitai bei sąmojingai 
atsakyti į visus klausimus. Bet nieko neįvyko. Stefos pasirodymas 
kambaryje, materializavimasis nežinia iš kur, regis, sugriovė vie- 
nintelę Linlio gynybinę poziciją, ir iš jo patrauklaus elgesio reper- 
tuaro teliko gebėjimas nesvyruojant žvelgti į gražias moters akis. 

Linliui reikėjo sugrįžti į realybę, padaryti kažką, apie ką nesvajo- 
jo prislėgtas savo atminties miglos, tad ištiesė ranką ir palietė krin- 
tančius Stefos plaukus. Minkšti, — pamanė stebėdamasis. 

Stefa pagavo vyriškio ranką ir pabučiavo delną, riešą. Liežuviu 
lengvai perbraukė per pirštus. 

— Leisk man šiąnakt tave mylėti. Leisk man nuvyti šmėklas... 

Ji kalbėjo pašnabždomis, kvėpdama kvapą, ir Linlis stebėjosi, ar 
jos balsas irgi sapnas. Bet švelnios moters rankos lietė skruostus, 
smakrą, kaklą, ir kai ji pasilenkė ir jis paragavo jos lūpų saldumo, 
pajuto liežuvio glamones, suprato, kad Stefa yra skaudi realybė, 
tyliai glūdinti dovana, apgulta dantytų jo praeities sienų. 

Linlis norėjo pabėgti, pasprukti į tą palaimos kupiną prisiminimų 


prieglobstį, kuris saugojo jį tuos praėjusius metus. Metus, per ku- 

riuos išnyko visi troškimai, užgeso aistringas ilgesys, visas gyveni- 
mas pasidarė nieko vertas. Bet Stefa neleido įsiterpti, ir kai tikslin- 
gai griovė jį dengusius pylimus, Linlis vėl pajuto ne saldų išsivada- 
vimą, gąsdinantį poreikį užvaldyti kitą žmogų, jo kūną ir sielą. 

Jis negalėjo. Ne, neleis tam įvykti! Beviltiškai ieškojo paskutinės 
susiūbavusios gynybos priemonės, bergždžiai trokšdamas sugrįžti 
ir būti ta bejausme būtybe, kuri daugiau nebegyvena. Tos būtybės 
vietoje gimė ramus ir menkai apsaugotas vyras, kuris visą laiką glū- 


dėjo čia, viduje. 


— Papasakok man apie Polą. 

Stefa pasirėmė ant alkūnės, pirštu perbraukė per Linlio lūpas, 
apvedė jų formą. Šviesa išryškino jos plaukus, pečius, krūtis. Ji 
buvo ugnis ir grietinėlė, vos juntamai kvepianti Devono našlai- 
tėmis. 

— Kodėl? 

— Nes noriu apie tave žinoti. Nes jis buvo tavo brolis. Nes jis 
miręs. 

Stefa nusuko akis. 

— Ką sakė Naidželas? 

— Kad Polo mirtis visus pakeitė. 

— Taip ir buvo. 

— Bridė sakė, kad jis iškeliavo taip ir neatsisveikinęs. 

Stefa vėl atsigulė greta jo, jo glėbyje. 

— Polas nusižudė, Tomi, — sušnabždėjo. Jos kūnas sulig tais žo- 
džiais suvirpėjo. Linlis stipriau apkabino ją. — Bridei to niekas ne- 
pasakė. Sakėme, kad jis mirė nuo Hantingtono ligos, ir tam tikra 
prasme tai buvo tiesa. Ta liga jį nužudė. Ar esate kada matęs šia 
liga sergančių žmonių? Švento Vito šokis. Jie negali kontroliuoti 
savo kūno. Sukasi ir svirduliuoja, šokčioja ir krenta. Paskui nu- 
silpsta jų protas. Bet ne Polo. Dėl Dievo, ne Polo! 

Stefos balsas užlūžo. Ji įkvėpė oro. Linlis ranka susirado jos plau- 
kus, prispaudė lūpas prie viršugalvio. 


— Atleisk... 

— Jam dar užteko proto suprasti, kad nebeatpažįsta žmonos, ne- 
bežino savo vaiko vardo, nebegali kontroliuoti kūno. Jam dar paka- 
ko proto nuspręsti, kad laikas mirti. — Moteris nurijo seiles. — Aš 
jam padėjau... Privalėjau. Jis buvo mano brolis dvynys. 

r nežinojau. 

— Naidželas nepasakė? 

— Ne. Naidželas tave įsimylėjęs, ar ne? 

— Taip, —- neapsimesdama atsakė Stefa. 

— Ar jis atvyko į Keldeilą, kad būtų arčiau tavęs? 

Moteris linktelėjo. 

— Mes visi kartu mokėmės universitete: Naidželas, Polas ir aš. 
Vienu metu galėjau ištekėti už Naidželo. Tada jis buvo ne toks pa- 
mišęs, ne toks piktas. Bijau, kad aš pastūmėjau jį į beprotybę. Bet 
dabar niekada netekėsiu. 

— Kodėl? 

— Nes Hantingtono liga paveldima. Aš esu nešiotoja. Nenoriu per- 
duoti jos vaikui. Jau pakankamai sunku kasdien matyti Bridę ir kas- 
kart, kai ji suklumpa ar ką išmeta, galvoti, kad ji irgi tos ligos nešio- 
toja. Nežinau, ką daryčiau, jei turėčiau savo vaiką! Turbūt nuo nerimo 
išsikraustyčiau iš proto. 

— Tau nebūtina turėti vaikų. Arba galėtum įsivaikinti. 

— Žinoma, taip kalba vyrai. Ir Naidželas nuolat tai kartoja. Bet, 
kiek suprantu, nėra prasmės tekėti, jei negaliu turėti savo vaiko. 
Sveiko savo vaiko. 

— Ar kūdikis vienuolyne buvo sveikas? 

„Stefa kilstelėjo ir pažvelgė Linliui į akis. 

— Einate pareigas, inspektoriau? Ar nemanote, kad tam keista 
vieta ir laikas? 

Linlis kreivai nusišypsojo. 

— Atleiskite. Bijau, kad instinktyviai tai padariau. — Paskui užsi- 
spyręs pridūrė: — Ar ji buvo sveika? 

— Kurjūs sužinojote apie kūdikį vienuolyne? Ne, nesakykite, leis- 
kite spėti. Keldeilo dvare... 


— Suprantu, kad tai legenda, kilusi iš teisybės. 


234 | ELIZABETH GEORCE 


— Tam tikra prasme. Legenda — skleidžiama Berton Tomas kiek- 
viena proga — yra ta, kad kartais naktimis vienuolyne girdėti kūdi- 
kio verksmas. Tikrovė, bijau, neatitinka to, ko jūs tikitės. Tai tik 
vėjas, visa jėga pučiantis iš šiaurės pro sienos plyšį tarp šiaurinio 
sparno ir navos. Tai nutinka keliskart per metus. 

— Iš kur jūs žinote? | 

— Būdami paaugliai, mudu su broliu vieną pavasarį ten apsistojo- 
me dviem savaitėm — kad susektume tą garsą. Žinoma, mes nenu- 
vylėme Berton Tomasų, papasakodami jiems tiesą. Bet, teisybę sa- 
kant, net tas vėjas neskamba kaip kūdikio verksmas. 

— O kaip dėl tikrojo kūdikio? 

— Ak jūs ir vėl, ar ne? — Stefa padėjo skruostą Linliui ant krūti- 
nės. — Apie tai nedaug težinau. Tai nutiko daugiau kaip prieš trejus 
metus. Mergytę rado tėvas Hartas, jam pavyko sukelti vietos gyven- 
tojų pasipiktinimą, ir Gabrieliui Langstonui teko viską aiškintis. 
Vargšas Gabrielis! Jis taip ir neįstengė nieko sužinoti. Po kelių sa- 
vaičių skandalas aprimo. Įvyko laidotuvės, į kurias atėjo visi, turin- 
tys sąžinę, ir, bijau, tuo viskas baigėsi. Labai liūdna. 

— Tr jūs buvote patenkinta, kad viskas baigėsi... 

— Aš patenkinta. Man nepatinka liūdesys. Nenoriu jo savo gyve- 
nime. Noriu juoko ir laukinių, pašėlusių linksmybių. 

— Galbūt bijote dar pajusti. 

— Taip. Bet labiausiai bijau baigti gyvenimą sutrikusi kaip Olivi- 
ja- ką nors labai mylėti, paskui tą žmogų prarasti, tarsi jį kas iš- 
plėštų iš mano gyvenimo. Negaliu ilgiau ištverti greta jos. Kai mirė 
Polas, Olivija paniro į rūką ir niekada nebeiškilo. Nenoriu šitokia 
būti. Niekada! — Paskutinį žodį Stefa ištarė su pykčio gaida, bet kai 
pakėlė galvą, akyse žvilgėjo ašaros. — Prašau, Tomi, — sušnabždėjo, 
ir jo kūnas atsiliepė ūmia geismo liepsna. 

Vyras šiurkščiai ją prisitraukė, pajuto karštį ir aistrą, girdėjo naa- 


lonumo šauksmą, jautė, kaip traukiasi šmėklos. 


— O kaip Bridė? 
— K3 turi galvoje? 

— Ji kaip maža paklydusi siela. Bridė ir tas antinas. 

Stefa nusijuokė. Ji apsivertė ant šono, švelni nugara maloniai spau- 
dėsi prie jo. 

„— Bridė ypatinga, ar ne? 

— Olivija atrodo keistai nuo jos atsiskyrusi. Tarsi Bridė išvis būtų 
užaugusi be tėvų. 

— Anksčiau Live tokia nebuvo. Tačiau Bridė panaši į Polą. Lygiai 
kaip jis. Turbūt vien ją regint Olivijai maudžia žaizdą. Ji dar neatsi- 
gavo po Polo mirties. Abejoju, ar kada nors atsigaus. 

— Tad kodėl, po galais, ji ketino dar kartą tekėti? 

— Dėl Bridės. Polas buvo labai stiprus tėvas. Olivija, regis, jautė 
pareigą pakeisti jį kuo nors kitu. Manau, Viljamas troško būti tuo 
pakaitalu. — Stefos balsas darėsi mieguistas. — Aš gerai nežinau, ko 
ji tikėjosi, ką įsivaizdavo. Bet, manau, jai labiau rūpėjo, kaip suval- 
dyti Bridę. Tai būtų puikiai pavykę. Viljamas mergaitei buvo labai 
geras. Tr Roberta. 

— Bridė sako, kad ir tu. 

Stefa nusižiovavo. 

— Tikrai? Aš sutvarkiau jai plaukus. Vargšas mažas moliūgėlis! 
Nesu tikra, kad visa kita darau taip pat gerai. 

— Tu nuvijai šmėklas, — sušnabždėjo Linlis. — Tu puikiai tai moki... 


Tačiau Stefa jau miegojo. 


Linlis pabudo ir šįkart atsidūrė realybėje. Stefa gulėjo kaip vai- 
kas — susirietusi, pritraukusi kelius, abu kumštelius sukišusi po 
smakru. Sapnuodama raukėsi per miegus, tarp lūpų įkliuvusi plau- 
kų sruoga. Tai regėdamas Linlis nusišypsojo. 

Žvilgtelėjęs į laikrodį pamatė, kad greit septynios. 

Pasilenkęs pabučiavo jai nuogą petį. Ji akimirksniu pabudo, nė 
trupučio nesuglumusi dėl to, kur yra. 

Pakėlusi ranką palietė Linlio skruostą, prisitraukė jį prie savęs. 

Jis bučiavo jos lūpas, paskui kaklą ir girdėjo, kaip subtiliai kinta 
jos kvėpavimas, kai pasiekė krūtis, — iš to suprato, kad moteris pajuto 


malonumą. Vyro ranka nuslydo per dailų kūną. Moteris atsiduso. 

— Tomi... — Jis pakėlė galvą. Stefos skruostai buvo paraudę, akys 
švytėjo. — Man reikia eiti. 

— Dar ne dabar. 

— Pažiūrėk, kiek valandų. 

— Tuoj. — Linlis palinko prie moters, pajuto jos rankas savo plau- 
kuose. 

— Tu... aš... O Viešpatie! — Stefa nusijuokė suvokusi, kaip kūnas 
ją išduoda. 

Linlis nusišypsojo. 

— Jei reikia, eik. 

Stefa atsisėdo, paskutinįsyk jį pabučiavo ir nuėjo į vonios kam- 
barį. Linlis gulėjo kupinas pasitenkinimo, kurio, manė, jau niekada 
nebepatirs, ir klausėsi pažįstamo jos keliamo triukšmo. Stebėjosi, 
kaip ištvėrė pastaruosius vienatvės metus. Paskui Stefa grįžo šypso- 
damasi, persibraukė Linlio šukomis susivijusius plaukus. Pasiėmė 
pilką suknelę ir, gracingai iškėlusi vieną ranką, ėmė rengtis. 

Ir būtent tas judesys ankstyvo rytmečio šviesoje leido Linliui pa- 
stebėti ant jos kūno akivaizdų įrodymą, kad Stefa buvo gimdžiusi... 


Pagaliau išgirdusi atsiveriančias ir tyliai uždaromas Linlio kam- 
bario duris Barbara atsikėlė. Iki šiol gulėjo ant šono, akys įbestos į 
vieną dėmę ant sienos ir ji taip nuožmiai griežė dantimis, kad skau- 
dėjo visą žandikaulį. Nenorėjo pastarąsias septynias valandas nie- 
ko suvokti — nuo pat pirmos akimirkos, kai išgirdo juos kartu Linlio 
kambaryje... 

Dabar Barbara nutirpusiomis kojomis priėjo prie lango. Suakme- 
nėjusi žvelgė į Keldeilo rytą. Kaimelis atrodė be jokių gyvybės žen- 
klų, vieta — be spalvos ar garso. „Kaip dera prie mano būsenos“, — 
pamanė ji. 

Lova buvo tikra kančia: su niekuo nesupainiojamas, ritmiškas jo 
lovos girgždėjimas. Jis tęsėsi tol, kol Barbara norėjo šaukti, daužyti 
kumščiais sieną, kad visa tai baigtųsi. Tačiau tyla, kuri netrukus 
stojo, buvo dar sunkesnė. Ji piktai pulsavo moters ausų būgneliuo- 
se, ir Barbara galiausiai atpažino, kad taip dunksi jos širdis. Tada 


vėl lova, be galo... Ir prislopintas tos moters šauksmas... 

Barbara uždėjo sausą, karštą ranką ant lango rėmo ir su vangia 
nuostaba pajuto drėgną vėsų stiklą. Nuslysdami pirštai paliko ruo- 
žus. Kruopščiai juos tyrinėjo. 

„Tr tai vadinasi meilė be atsako Deborai, — kandžiai pagalvojo 
Barbara, — Kristau, aš turbūt visiškai išprotėjau!“ Argi Linlis kada 
nors buvo kas nors daugiau nei toks, koks praėjusią naktį: eržilas, 
bulius, sunkus, karštas patinas, įrodinėjantis savo vyriškumą tarp 
kiekvienos sutiktos moters kojų! 

Gerai, praėjusią naktį jūs tai įrodete, inspektoriau. Nusinešete ją 
tiesiog į dangų tris ar keturis kartus, argi ne? Turite auksinį talentą. 
Viskas gerai! 

Barbara nusijuokė be garso, be džiaugsmo. Tikrai buvo malonu 
suvokti, kad Linlis toks, kokiu jį ir laikė, - katinas, vogčiomis susi- 
jungiantis su kiekviena rujojančia patele, sumaniai užsimaskavęs 
švytinčia apgaulinga aukštuomenės išore. Bet vis dėlto — kokia per- 
regima! Pradrėksk paviršių, ir išlįs tiesa. 

Gretimame kambaryje buvo girdėti bėgantis vanduo, kuris skam- 
bėjo Barbarai kaip aplodismentai. Ji atsipeikėjo, nusigręžė nuo lango 


ir apsisprendė, kaip sutiks dieną. 


— Mes išnarstysime tą namą po vieną kambarį, —- pasakė Linlis. 

Jie buvo darbo kambaryje. Heivers prie knygų lentynų niūriai 
pervertė Brontes užlankstytais kampais. Linlis ją stebėjo. Išskyrus 
vienskiemenius, nieko nereiškiančius atsakymus į kiekvieną jo per 
pusryčius pasakytą pastabą, Barbara išvis tylėjo. Trapi bendravimo 
gija, kurią jie buvo užmezgę tarpusavyje, regis, nutrūko. Dar blo- 
giau, Barbara prisiminė savo baisų mėlyną kostiumėlį ir juokingas 
spalvotas kojines. 

— Heivers, — šaižiai tarė Linlis. — Ar jūs mane girdite? 

Ji lėtai ir įžūliai atsisuko. 

— Kiekvieną žodį... inspektoriau. 

— Tada pradėkite nuo virtuvės. 

— Viena iš dviejų vietų, kur būdavo mažoji moteris. 


— Ką tai reiškia? 

— Nieko. — Barbara išėjo iš kambario. 

Sutrikęs Linlis nulydėjo ją akimis. Dėl Dievo, kas tai moteriai 
pasidarė? Jie taip puikiai dirbo drauge, o dabar ji elgiasi taip, lyg 
vos įstengtų sulaukti, kada galės viską mesti ir grįžti prie savo uni- 
formos. Tai absurdas! Veberlis davė jai progą reabilituotis. Tai ko- 
dėl Heivers tyčia stengiasi įrodyti, kad visos išankstinės kitų Jardo 
inspektorių nuomonės apie ją teisingos? Linlis tyliai nusikeikė ir 
ilgai nesvarstęs liovėsi galvoti apie Barbarą. 

Sent Džeimsas jau bus Niubai Viskyje, šuns kūnas įkištas į polis- 
tirolio maišą fordo bagažinėje, o Robertos drabužiai gulės kartoni- 
nėje dėžėje ant galinės sėdynės. Jis atliks skrodimą, ištirs mėgi- 
nius, kaip visad negaišdamas praneš rezultatus. Ačiū Dievui! Sent 
Džeimso įsikišimas užtikrins, kad pagaliau bylos tyrimas pakryps 
teisinga linkme. 

Vyresnysis konsteblis Keridžas iš Jorkšyro policijos tik apsidžiaugs 
išgirdęs, kad Olkortas-Sent Džeimsas atvyks pasinaudoti jų gerai 
įrengta laboratorija. „Šiaip ar taip, - pamanė Linlis, — tai bus dar 
viena vinis į Naiso karstą.“ Jis pasibjaurėjęs papurtė galvą, priėjo 
prie Viljamo Teiso stalo ir atidarė viršutinį stalčių. 

Jame nebuvo jokių paslapčių. Žirklės, pieštukai, suvyniotas že- 
mėlapis, rašomosios mašinėlės juostelė ir magnetofono kasetė. Že- 
mėlapis trumpam sudomino inspektorių, ir jis uoliai šį išvyniojo: 
gal aptiks kokius brūkšnius, rodančius, kad Teisas ieškojo vyres- 
niosios dukters. Bet žemėlapyje nebuvo jokių kriptogramų, nuro- 
dančių, kur yra dingusi mergina. 

Kituose stalčiuose irgi nebuvo jokių reikiamų faktų, tik indelis 
klijų, dvi dėžutės nepanaudotų kalėdinių atvirukų, trys nuotraukų 
pluošteliai, sąskaitų knygos, ėriukų gimimo įrašai, ritinėlis pasenu- 
sių pastilių. Apie Džilianą — nieko. 

Linlis atsilošė krėsle. Akys užkliuvo už knygų stovo ir Billijos. 
Šovus minčiai atsivertė pažymėtą puslapį. „Ir faraonas tarė Juoza- 
pui: „Kadangi Dievas tau visa tai nurodė, nėra kito tokio įžvalgaus 
ir išmintingo, kaip tu. Tu būsi mano namų valdytoju, ir visi mano 


žmonės klausys tavo įsakymų. Tik sostu aš būsiu už tave viršesnis. 

Žiūrėk, - sakė faraonas Juozapui, — skiriu tave viso Egipto krašto 
valdytoju“. Nusimovęs nuo rankos savo antspaudo žiedą, faraonas 
užmovė jį Juozapui ant rankos, aprengė plonos drobės drabužiais ir 
uždėjo jam ant kaklo aukso grandinę. Tuomet įsodino jį į savo vy- 
riausio pareigūno vežimą, ir priekyje jo buvo šaukiama: „Klaupki- 
tes!“ Taigi faraonas padarė jį viso Egipto krašto valdytoju“. 

— Ieškote Dievo įkvėpimo? 

Linlis pakėlė akis. Atsišliejusi į darbo kambario duris stovėjo Hei- 
vers. Ryto šviesa išryškino jos beformio kūno siluetą, veidas atrodė 
blankus. 

— Ar apžiūrėjote virtuvę? — paklausė inspektorius. 

— Ketinu padaryti pertraukėlę. —- Heivers lėtai įslinko į kamba- 
rį. — Ar turit dūmo? 

Linlis išsiblaškęs atkišo portsigarą ir nuėjo prie knygų lentynos. 
Permetė jas akimis ieškodamas Šekspyro tomelio. Radęs ėmė vartyti. 

— Ar Deizė rudaplaukė, inspektoriau? 

Prireikė akimirkos, kol Linlis suprato keistą klausimą. Kai pakė- 
le akis, Heivers vėl buvo prie durų, mąsliai braukė pirštais per me- 
dį, regis, visiškai abejinga tam, ką jis atsakys. 

— Atleiskite? 

Spragtelėjusi portsigarą Barbara perskaitė įrašą: „Brangusis To- 
mai. Paryžius visada bus mūsų, ar ne? Deizė“. 

— Barbara šaltai atrėmė Linlio žvilgsnį. Tik tada jis pastebėjo, 
kokia ji išblyškusi, kokie patamsėję ratilai po akimis, kaip rankoje 
dreba auksinis portsigaras. 

— Nepaisant to, kad banaliai cituoja Bogartą, ar ji rudaplaukė? — 
pakartojo Heivers. — Paklausiau tik todėl, kad, regis, jūs mieliau jas 
renkatės. Ar tiesa, kad kiekvienas taip pasielgtų? 

Pasibaisėjęs Linlis per vėlai suprato, kaip Barbara pasikeitė ir kad 
jis pats dėlto kaltas. Jis nieko negalėjo atsakyti. Nerado greito atsa- 
kymo. Bet jo ir nereikėjo, nes Barbara ketino kalbėti ir be atsakymo. 

— Heivers... 

Ji kilstelėjo ranką sustabdydama. Buvo mirtinai išblyškusi. Bruožai 


atrodė subliūškę. Balsas įsitempęs. 

— Žinote, inspektoriau, prastos manieros dėl slapto pasimatymo 
nenueiti į moters kambarį. Esu nustebusi, kad to nežinojote. Turint 
galvoje jūsų patirtį, ši mažutė delikati smulkmena turbūt bus pas- 
kutinis dalykas, kurį pamiršote. Žinoma, tai menkas nesklandumas, 
kuris, regis, visai nevargina moters, kai palygini su ta palaima dul- 
kintis su jumis. 

Linlis atšlijo nuo to brutalaus bjaurumo, kurį Heivers suteikė šiems 
žodžiams. 

— Atleiskite, Barbara, — pratarė. 

— Už ką atleisti? — Barbara prisiversdama nusijuokė. - Apimtas 
aistros karščio niekas negalvoja apie klausytojus. Žinau, aš nieka- 
da taip nepadaryčiau. - Ji nervingai nusišypsojo. — O jūs praėjusią 
naktį tikrai išgyvenote seniai patirtą aistros karštį, ar ne? Negalė- 
jau patikėti, kai judu antrąkart pradėjote darbuotis. Ir taip greitai! 
Viešpatie, vargu ar spėjote atgauti kvapą. 

Linlis žiūrėjo, kaip Barbara eina prie lentynos ir braukia pirštu 
per knygos nugarėlę. 

— Nežinojau, kad jums girdėti. Atsiprašau, Barbara. Siaubingai 
gailiuosi... 

Moteris greit atsigręžė į jį. 

— Už ką atsiprašote? — pakartojo. Šįkart garsiau. — Juk jūs nedir- 
bate dvidešimt keturias valandas per parą. Be to, tai ne jūsų kaltė, 
ar ne? Iš kur galėjote žinoti, kad Stefa sustaugs kaip šmėkla? 

— Vis dėlto niekada nenorėjau užgauti jūsų jausmų... 

— Jūs visai neužgavote mano jausmų! — Barbara veriamai nusi- 
juokė. — Iš kur, po galais, jums kilo.tokia mintis? Leiskite pasakyti, 
jūs tik sužadinote mano smalsumą. Klausiausi, kaip jūs siunčiate 
Stefą į mėnulį — tris ar keturis kartus, — svarsčiau, ar Debora irgi 
taip kaukdavo. 

Tai buvo aklas šūvis tamsoje, tačiau kandi pastaba pataikė į tai- 
kinį. Linlis žinojo, kad Barbara tai suprato, nes jos veidas pergalin- 
gai nušvito. 

— Vargu ar tai jūsų rūpestis... 


— Žinoma, ne! Aš tai žinau! Bet per antrą jūsų su Stefa seansą — 

jis truko mažiausiai valandą, ar ne - negalėjau negalvoti apie varg- 
šą draugužį Saimoną. Jis privalėtų pasiutusiai stengtis, kad galėtų 
tiek laiko, kiek jūs... 

— Jūs tikrai atlikote savo namų darbus, Heivers. Pasakysiu, kad 
to jums pakanka. Ir kai nusimaunate pirštines, šaunate norėdama 
nužudyti. Ar aš supainiojau metaforas ? 

— Nesielkite su manimi tėviškai. Nedrįskite! - sušuko Barbara. — 
Kas, po galais, manote esąs? 

— Pirmiausia — jūsų vyresnysis leitenantas. 

— Ū, teisybė, inspektoriau! Dabar laikas ištraukti rangą. Taigi, ką 
turėsiu daryti? Ar reikės čia dirbti? Neprieštaraukite, jei nesu visai 
geros formos. Praėjusią naktį prastai išsimiegojau! 

Seržantė piktai ištraukė iš lentynos knygą. Ši nukrito ant grindų. 
Linlis matė, kaip ji tvardosi, kad nepravirktų. 

— Barbara... — Ji toliau tebetraukė knygas žemyn, nirčiai plėšė 
lapus ir mėtė juos ant grindų. Šie buvo drėgni ir suplėkę, tad ore 
pasklido nemalonus trūnėsių kvapas. - Paklausyk manęs. Iki šiol 
tu dirbai gerai. Nebūk dabar kvaila... 

Barbara virpėdama atsisuko. 

— Ką tai turėtų reikšti? 

— Turi progą sugrįžti į kriminalinį skyrių. Nepraleisk jos vien to- 
dėl, kad pyksti ant manęs. 

— Aš ant jūsų nepykstu! Dėl jūsų neprikrausiu į kelnes. 

— Žinoma, ne. Neturėjau to galvoje. Kaip ir tu. 

— Mes abu žinome, kodėl mane paskyrė dirbti su jumis. Šiai bylai 
jiems reikėjo moters, ir jie žinojo, kad aš saugi. — Tą žodį Barbara 
tiesiog išspjovė. — Kai tik viskas baigsis, aš vėl būsiu gatvėje. 

— Apie ką čia kalbi? 

— Pirmyn, inspektoriau! Aš nesu kvaila. Žiūrėjau ne į vieną veid- 
rodį. 

Moters žodžių prasmė apstulbino Linlį. 

— Manote, kad jus grąžino į kriminalinį skyrių dėl to, kad, Veber- 
lio nuomone, kiekvieną kitą moterį pareigūnę aš nusitempčiau į 


lovą? — Barbara neatsakė. — Jūs taip manote? — pakartojo įis. 
| p p JO J 


242 | ELIZABETH GEORCE 


Tyla tebetvyojo. 

— Po paraliais, Heivers... 

— Jūs pats tai žinote! - šaukė ji. — Tačiau Veberlis nežino, kad bet 
kuri blondinė ar brunetė su jumis yra saugi. Ne tik tokios kiaulės 
kaip aš. Jūs mėgstate rudaplaukes - tokias kaip Stefa, panašias į tą, 
kurią kadaise praradote. 

— Tai neturi nieko bendra su šiuo pokalbiu! 

— Kaip tik turi! Jeigu nebūtumėte taip beviltiškai troškęs susigrą- 
žinti Deboros, nebūtumėte pusę nakties barškinęs Stefos ir dabar 
nebūtų šios prakeiktos diskusijos! 

— Tad liaukimės, gerai? Aš atsiprašiau. Jūs visiškai aiškiai išreiš- 
kėte savo jausmus bei įsitikinimus — kad ir kokie jie keisti. Turbūt 
mes pakankamai pasakėme vienas kitam. 

— Ak, kaip patogu pavadinti mane keistuole, - apmaudžiai sušu- 
ko Barbara. — O kaipjūs? Nevedėte tos moters, nes jos tėvas tarnas. 
Žiūrėjote, kaip ją įsimyli jūsų draugas, likusį gyvenimą nelaimin- 
gas kankinatės ir paskui nusprendžiate pavadinti mane keistuole! 

— Jūsų faktai nėra teisingi, — lediniu balsu pasakė Linlis. 

— Turiu visus faktus, kurių man reikia. Ir kai visus juos susieju, 
keistuolis yra kaip tik tas žodis, tinkamas jums apibūdinti. Pirmasis 
faktas: jūs mylite Deborą Sent Džeims, ir nemėginkite to neigti. 
Antrasis faktas: ji ištekėjusi už kito. Trečiasis faktas: akivaizdžiai 
turėjote su ja meilės romaną, o tai neišvengiamai veda prie ketvir- 
tojo fakto: puikiausiai galėjote ją vesti, bet pasirinkote kitaip ir esa- 
te pasiryžęs už tą kvailą, siauraprotišką aukštuomenės nario spren- 
dimą mokėti visą likusį sumautą gyvenimą! 

— Regis, jūs labai pasikliaujate mano fatališku patrauklumu. Kiek- 
viena su manimi mieganti moteris tik ir trokšta už manęs ištekėti. 
Ar teisingai sakau? 

— Nesišaipykite iš manęs! — suspiegė Barbara, jos akys iš įtūžio 
prisimerkė. 

— Aš nesišaipau. Taip pat daugiau su jumis apie tai nekalbu. — 
Linlis žengė prie durų. 

— Ak taip! Bėgate! To iš jūsų ir tikėjausi, Linli! Eikite vėl dulkin- 

tis su Stefa! O kaip Helena? Ar užsideda rudą peruką, kad jums 
patiktų? Ar leidžia ją vadinti Debe? 

Linlis pajuto, kaip pyktis it srovė plūsta jo venomis. Stengėsi nu- 
rimti žiūrėdamas į laikrodį. 

— Heivers, aš vykstu į Niubai Viskį sužinoti Sent Džeimso tyrimo 
rezultatų. Turite, tarkime, tris valandas išnaršyti šiam namui ir ką 
nors man rasti. Ką nors, - kas vestų mane prie Džilianos Teis. Ka- 
dangi nuostabiai gebate iškapstyti faktus iš oro, jums tai nesudarys 
sunkumų. Tačiau jei vis dėlto po trijų valandų nerasite ko pranešti, 
laikykite save atleista iš darbo. Aišku? 

— Kodėl manęs neatleidžiate dabar? Tada viskas baigsis, — veria- 
mai suriko ji. | 

— Nes aš mėgstu laukti savo malonumų. — Linlis priėjo prie Bar- 
baros, paėmė iš jos sudrėkusių rankų portsigarą. 

— Deizė yra blondinė, - pasakė. 

Barbara prunkštelėjo. 

— Man sunku tuo patikėti! Ar tomis intymiomis akimirkomis ji 
užsideda rudą peruką? 

— Nežinau. - Linlis rankoje apvertė portsigarą taip, kad dangte- 
lyje išgraviruota A būtų aukštyn kojomis. — Bet tai įdomus klausi- 
mas. Jeigu mano tėvas būtų gyvas, aš jo paklausčiau. Portsigaras 
priklausė jam. Deizė yra mano mama. — Linlis pakėlė Šekspyro 


tomelį ir išėjo. 


Netekusi žado Barbara žvelgė jam pavymui laukdama, kol gyslo- 
se liausis tvinksėjęs kraujas, lėtai apsiprasdama su ta baisia nesą- 
mone, kurią iškrėtė. 

„Iki šiol tu dirbai gerai... Turi progą sugrįžti į kriminalinį skyrių. 
Nepraleisk jos vien todėl, kad pyksti ant manęs“. 

Ar ne tą ji ir padarė? Poreikis tūžti ant Linlio, gmiežtai kritikuoti, 
koneveikti jo potraukį gražioms moterims pranoko visas geras intenci- 
jas, kokias tik turėjo imdamasi šios bylos. Kas, dėl Dievo, jai pasidarė? 

Ar ji pavydėjo? Ar nors vieną beprotišką akimirką buvo tokia 
kvaila ir pamanė, kad Linlis galėtų kada į ją pažvelgti ir nematyti, 


244 | ELIZABETH GEORCE 


kokia iš tiesų yra: negraži, kresna moteris, pikta ant viso pasaulio, 
be draugų, pagiežinga ir klaikiai vieniša? Ar tikrai slapta puoselėjo 
viltį, kad Linlis galėtų ja susidomėti? Ar tai paskatino šį rytą jį pul- 
ti? Mintis buvo liguistai absurdiška. 

Negali būti. Tai neįmanoma! Barbara pakankamai žinojo apie ins- 
pektorių, tad negalėjo būti tokia neišmanėlė. 

Moteris pasijuto išsekusi. „„Kaltas šis namas“, — nusprendė. Del 
to, kad turėjo ateiti ir dirbti šioje vampyrų gūžtoje. Penkios minutės 
čia, ir ji pradeda atžariai kalbėti, gali urgzti, lipti sienomis, rautis 
plaukus it laukinė. 

Nuėjusi prie darbo kambario durų per svetainę pažvelgė į Tesos 
šventovę. Ta moteris geraširdiškai šypsojosi. Bet ar jos akyse ne- 
švietė pergalės šešėlis? Gal Tesa jau seniai žinojo, kad Barbara nie- 
ko negalės padaryti, tik pralaimėti įžengusi į šį namą bei pajutusi jo 
tylą ir šiurpą? 

„Trys valandos“, — pasakė Linlis. Trys valandos perprasti Džilia- 
nos Teis paslapčiai. 

Barbara karčiai nusijuokė iš tos minties, mėgaudamasi garsu tuš- 
čiame kambaryje. Linlis žinojo, kad ji žlugs, kad jis piktdžiugiškai 
išsiųs ją atgal į Londoną - prie tos pačios uniformos, į nemalonę. 
Tad kam išvis mėginti? Kodėl neišvykti dabar, užuot suteikus jam tą 
malonumą? 

Seržantė krito ant svetainės sofos. Tesa užjaučiamai ją stebėjo. 
Bet... kas, jeigu ji įstengs rasti Džilianą? Kas, jei ten, kur nepasise- 
kė Linliui, pavyks jai? Ar tada dar bus svarbu, kad ją išsiųs atgal į 
gatves? Argi Barbara nežinojo, kad šį tą išmano ir kad gali būti 
komandos narys? | 

Tai buvo idėja. Ji tingiai pakėlė nudėvėtą sofos apmušalą. Pirštų, 
braukiančių per siūlus, garsas buvo vienintelis visame name. Iš- 
skyrus sąmonės krašteliu suvokiamą pelės šnarėjimą bei rausimą- 
si - tarsi besiformuojančią mintį. 


Barbara susimąsčiusi pažvelgė į laiptinę. 


Jie sėdėjo prie stalo „Raktų ir žvakės“ — pagrindinės bei mėgs- 


tamiausios Niubai Viskio smuklės —- kampe. Daugelis priešpiečių 

užsukusių žmonių jau buvo išsiskirstę ir likę tik nuolatiniai lanky- 
tojai, susikūprinę virš baro prie savo karčiojo alaus pintų. 

Jie nustūmė savo lėkštes į stalo kraštą, 17 Debora įpylė kavos, 
kurią ką tik atnešė. Lauke virėjas ir indų plovėjas į dėžę vertė šiukš- 
les ir garsiai ginčijosi dėl trieigio, kuris bėgs Niumarkete ir į kurį 
virėjas akivaizdžiai buvo investavęs didelę dalį savaitės algos, pri- 
valumų. 

Sent Džeimsas dėjosi į kavą cukraus. Linlis prabilo pastebėjęs, 
kad tai jau ketvirtas šaukštelis. 

— Ar jis skaičiuoja? — paklausė. 

— Niekada nepastebėjau, —- atsakė Debora. 

— Sent Džeimsai, tai stulbina. Kaip gali tokią saldybę gerti? 

— Tik pasaldinu patį nelabąjį, — atsakė draugas ir pastūmė Lin- 
liui tyrimų rezultatus. - Man reikia ko nors, kad atsigaučiau nuo 
šuns kvapo. Tu už tai skolingas, Tomi. 

— Su kaupu! Ką radai? 

— Gyvulys nudvėsė nuo kaklo žaizdos. Regis, ši padaryta penkių 
colių ilgio peilio geležte. 

— Taigi ne kišeniniu peiliuku... 

— Įtariu, kad virtuviniu. Mėsininko peiliu. Kažkas panašaus. Ar 
teismo ekspertizė apžiūrėjo visus peilius sodyboje? 

Linlis vedė pirštu per bylos, kurią buvo pasiėmęs, popierius. 

— Tikriausiai. Bet ieškomo peilio niekur nerado. 

Sent Džeimsas atrodė susimąstęs. 

— Tai įdomu! Peršasi mintis... — Ir nutilo ją atmesdamas. — Taigi 
jie turi mergaitę, prisipažinusią, kad nužudė savo tėvą, turi kirvį, 
padėtą tiesiai ant grindų... 

— Be jokių pirštų atspaudų ant jo, — įsikišo Linlis. 

— Faktas. Bet jei gyvulių globos draugija nenori iškelti bylos dėl 
žiauraus elgesio su gyvuliais, nėra jokios būtinybės rasti ginklą, 
kuriuo nudobtas šuo: 

— Pradedi kalbėti kaip Naisas. 

— Sergėk Dieve! — Sent Džeimsas pamaišė savo kavą ir jau ketino 


dėtis daugiau cukraus, bet žmona dangiškai šypsodamasi paėmė 

cukrinę. Geraširdiškai burbtelėjęs jis kalbėjo toliau: — Tačiau yra 
dar šis tas. Barbitūratai. 

— Kas? 

— Barbitūratai, — pakartojo Sent Džeimsas. Juos pastebėjau nar- 
kotikų ekrane. Čia, — ir per stalą padavė toksikologijos išvadas. 

Linlis skaitė nustebęs. 

— Tu manai, kad šuo buvo apsvaigintas narkotikais? 

— Taip. Mėginiuose pastebėtas narkotikų kiekis rodo, kad šuo, 
kai jam perpjovė gerklę, buvo nesąmoningas. 

— Nesąmoningas! - Linlis permetė akimis pranešimą ir nusviedė 
ant stalo. — Tada jo negalėjo žudyti tam, kad nutildytų. 

— Vargu. Jis nebūtų nė cyptelėjęs. 

— Ar šuniui pribaigti pakako barbitūratų? Ar kas nors mėgino jį 
nužudyti narkotikais ir paskui, sugadindamas visą reikalą, nusprendė 
papjauti vargšą gyvulį? 

— Manau, tai įmanoma. Nebent viskas, ką man pasakojai apie 
bylą, rodytų, jog tai neturėjo jokios prasmės. 

— Kodėl gi ne? 

— Nes tas nežinomas asmuo pirma būtų turėjęs patekti į namą, 
pasiimti narkotikus, sušerti juos šuniui, palaukti, kol suveiks, su- 
prasti, kad jie jo nepribaigs, sugrįžti peilio ir baigti darbą. O ką visą 
tą laiką veikė šuo? Tylėjo ir laukė, kol jam perpjaus gerklę? Nejau- 
gi jis nė nebūtų sulojęs ir prižadinęs to velnio? 

— Palauk. Tu pernelyg toli nuėjai. Kodėl tas žmogus turėjo eiti į 
namą narkotikų? 

— Nes tai tie patys vaistai, kurių buvo išgėręs Viljamas. Teisas. O 
jis savo migdomuosius, manyčiau, laikė namuose, ne daržinėje. 

Linlis mąstė apie tai. 

— Gal žudikas jų atsinešė? 

— Galbūt. Manau, jis galėjo duoti narkotikų šuniui, palaukti, kaip 
jie suveiks, perpjauti gerklę ir laukti, kol Teisas ateis į daržinę. 

— Tarp dešimtos ir vidurnakčio? Ką Teisas galėjo veikti daržinėje 
tarp dešimtos ir vidurnakčio? 


— Ieškoti šuns? 

— Kodėl? Kodėl daržinėje? Kodėl ne kaime, kur šuo visada nu- 
bėgdavo. Ir kam išvis jo ieškoti? Visi sako, kad šuo laisvai lakstyda- 
vo. Kodel Teisas staiga dėl jo sunerimo? 

Sent Džeimsas gūžtelėjo pečiais. 

— Ką Teisas ketino veikti, tai dar klausimas, jeigu tau labiausiai 
rūpi rasti gyvulio žudiką. Tą šunį galėjo nužudyti tik vienas as- 


muo-— Roberta. 


Išėję iš smuklės Sent Džeimsas, nepaisydamas smalsių pagyve- 
nusių turistų žvilgsnių, virš Linlio automobilio bagažinės it palapi- 
nę išskleidė suknelę. Turistai ėjo pro šalį, ieškodami vaizdingų su- 
venyrų, pasikabinę ant kaklo fotoaparatus. Saimonas parodė vieną 
dėmę ant kairės rankovės alkūnės, kitą — tarp juosmens ir kelių ir 
tokią pat dešinėje, ant balto rankogalio. 

— Visos jos — šuns kraujo dėmės, Tomi. — Sent Džeimsas atsigręžė 
į savo žmoną. — Mano meile, ar tu parodysi? Kaip darei laboratori- 
joje? Ant šios vejos? 

Debora paslaugiai prisėdo ant kelių. Prabangi tamsiai ruda suk- 
nelė išsipūtė ir pasiskleidė ant žemės kaip mantija. Sent Džeimsas 
vaikštinėjo už žmonos. 

— Dresuotas šuo padėtų lengviau įsivaizduoti, bet mes padarėme, 
ką galėjome. Roberta, - kuri, manyčiau, galėjo prieiti prie tėvo mig- 
domųjų, — buvo anksčiau davusi šuniui narkotikų. Galbūt per pie- 
tus. Ji turėjo būti tikra, kad gyvulys pasiliks daržinėje. Juk viskas 
būtų žlugę, jeigu jis bindzinėtų po kaimą. Kai šuo apdujo, mergina 
atsiklaupė ant žemės taip, kaip dabar Debora. Tik ši konkreti poza 
galėjo palikti dėmes tose vietose, kur jos yra ant suknelės. Roberta 
pakėlė šuns galvą ir laikė ją apkabinusi. - Sent Džeimsas švelniai 
sulenkė Deboros ranką, kad parodytų. — Tada dešine ranka perpjo- 
vė šuniui gerklę. 

— Tai beprotybė, — šiurkščiai pasakė Linlis. — Kodel? 

— Luktelėk truputį, Tomi. Šuns galva yra nusukta. Ji perpjauna 
jam gerklę, todėl ant suknelės pribėga kraujo. Dešine ranka traukia 


peilį aukštyn, kol baigia darbą. - Sent Džeimsas parodė atitinka- 

mas vietas ant Deboros suknelės. —- Mes randame kraujo ant alkū- 
nės, kur gulėjo šuns galva, ant sijono, kur jis tekėjo iš kaklo, ir ant 
dešinės rankovės bei rankogalio. - Sent Džeimsas lengvai palietė 
žmonos plaukus. - Dėkoju, mano meile. — Ir padėjo jai atsistoti. 

Nuėjęs prie automobilio Linlis tyrinėjo suknelę. 

— Tiesą sakant, aš nieko nesuprantu. Kam, po galais, jai taip rei- 
kėjo elgtis? Ar jūs teigiate, kad šeštadienio vakarą mergina apsivil- 
ko geriausiais šventadienio drabužiais, tyliai nuėjo į daržinę ir per- 
pjovė gerklę šuniui, kurį mylėjo nuo vaikystės? — Jis pakėlė akis. — 
Kodel? 

— Į šį klausimą negaliu atsakyti. Nežinau, ką ji galvojo. 

— Tačiau galėjo būti ir taip: Roberta nuėjo į daržinę, rado negyvą 
šunį, išsigandusi pakėlė jį, sūpavo glėbyje ir šitaip išsitepė krauju? 

Stojo mažytė pauzė. 

— Tai įmanoma. Tik nepanašu. 

— Bet juk įmanoma! Įmanoma? 

— Taip. Tik nepanašu, Tomi. 

— Tad koks būtų jūsų scenarijus? 

Debora ir Sent Džeimsas suglumę susižvalgė, iš žvilgsnių Linlis 
suprato, kad jie buvo aptarę šią bylą ir turėjo bendrą nuomonę, tik 
delsė pasakyti. 

— Taigi? — paklausė jis. — Sakote, kad Roberta nužudė šunį. Jos 
tėvas atėjo į daržinę, rado Žandenas, siaubingai susikivirčijo su duk- 
ra ir ji nukirto jam galvą? 

— Ne, ne! Visai gali būti, kad Roberta nežudė savo tėvo. Bet ji 
tikrai dalyvavo, kada tai įvyko. Ji turėjo ten būti. 

— Kodėl? 

— Nes ant suknelės skverno yra jo kraujo... 

— Galbūt ji nuėjo į daržinę, rado tėvo kūną ir ištikta šoko suklupo 
ant kelių? 

Sent Džeimsas papurtė galvą. 

— Ši prielaida netinka. 

— Kodėl ne? 


Jis parodė į drabužį ant automobilio bagažinės. 

— Pažvelk į raštą. Aptaškyta Teiso krauju. Lygiai taip pat gerai 
žinai, ką tai reiškia. Yra tik vienas būdas šitaip apsitaškyti. 

Linlis kurį laiką tylėjo. 

— Kada tai įvyko, Roberta stovėjo šalia, — padarė išvadą. 

— Ji turėjo ten būti. Jeigu tikrai nežudė pati, tada stovėjo šalia, 
kai tą padarė kažkas kitas. 

— Ar ji ką nors gina, Tomi? — regėdama Linlio miną paklausė 
Debora. 

Jis atsakė ne iš karto. Mąstė apie žodžių, vaizdų, elgesio mode- 
lius. Apie.tai, ką moka žmogus, kada jis to išmoksta ir kada pritaiko 
praktikoje. Apie žinojimą ir kaip tas žinojimas neišvengiamai sieja- 
si su patirtimi bei klausimais, kas yra nepaneigiama tiesa. 

Linlis atsitokėjo ir į Deboros klausimą atsakė savo klausimu: 

— Sent Džeimsai, ką darytum, kiek toli eitum, kad išgelbėtum 
Deborą? 

Tai buvo pavojingas klausimas. Į tuos vandenis turbūt geriausia 
būtų buvę nebristi. 

— „Keturiasdešimt tūkstančių brolių“? Ar mes dabar prie šito pri- 
ėjome? — Sent Džeimso balsas nepasikeitė, bet išryškėjęs veido bruo- 
žų kampuotumas aiškiai įspėjo. 

— Kiek toli tu eitum? — atkakliai klausė Linbis. 

— Tomi, nereikia! 

Debora ištiesė ranką stengdamasi jį sustabdyti, kad neitų toliau, 
kad nepadarytų neatitaisomos žalos jų trapios ramybės kristalui. 

— Ar nuslėptum tiešą? Ar guldytum savo gyvybę? Kiek toli tu 
eitum, kad apsaugotum Deborą? 

Sent Džeimsas pažvelgė į žmoną. Jos veidas išbalo, strazdanos 
išryškėjo per visą nosį, akys prisipildė ašarų. Tr jis suprato... Tai 
buvo ne grumtynės Elsinoro kapuose, o pirmapradis klausimas. 

— Padaryčiau bet ką, — atsakė žiūrėdamas į žmoną. — Dėl Dievo, 
padaryčiau bet ką. 

Linlis linktelėjo. 

— Paprastai žmonės taip ir elgiasi. Tiesa, tik dėl tų, kuriuos la- 


biausiai myli. 

**xX* 


Jis pasirinko Čaikovskį: Šeštąją, „Patetiškąją“, simfoniją. Nusi- 
šypsojo pirmiesiems garsams užliejus automobilį. Helena to nieka- 
da nebūtų leidusi. 

— Brangusis Tomi, ne! — būtų protestavusi. — Neleiskime depresi- 
Jai nuvesti mūsų iki savižudybės! — Paskui būtų ryžtingai pasirau- 
susi tarp jo įrašų, paieškojusi ko nors tinkamesnio, kad praskaid- 
rintų nuotaiką. Pavyzdžiui, amžinąjį Štrausą, skambantį visu garsu, 
kai Helena laido prie pietų stalo savo įprastas pastabas: „Tik įsi- 
vaizduok jas, Tomi, šmėkščiojančias miške savo mažučiais balerinų 
sijonėliais. Tai tiesiog religinga!“ 

Tačiau šiandien rimta „„Patetiškosios“ tema su lėtu dvasinės žmo- 
gaus kančios tyrimu atitiko Linlio nuotaiką. Negalėjo prisiminti, 
kada paskutinį kartą jautėsi taip slegiamas bylos. Jautė, kad visa 
tai užgulė jo širdį milžinišku svoriu, nesusijusiu su atsakomybe 
prisikasti prie dalyko esmės. Žinojo priežastį. Žmogžudystė - jos 
atavistiškumas ir neįveikiami padariniai — buvo hidra. Vietoj kiek- 
vienos galvos, šiurkščiai nukirstos stengiantis pasiekti pačią kal- 
tę, atsirasdavo dvi, daug nuodingesnės nei buvusioji. Bet, skirtin- 
gai nei daugybė ankstesnių bylų, kur pakakdavo vien mechaniškų 
įgūdžių įžvelgti, kaip prisikasti iki blogio šerdies — stingdančių 
kraują, bet niekaip nepaveikiančių asmeninio gyvenimo, - ši byla 
prabilo daug intymiau. Linlis instinktyviai žinojo, jog Viljamo Teiso 
mirtis tebuvo viena iš hidros galvų, ir suvokimas, kad kitos aštuo- 
nios laukė susigrumti su juo (o dar labiau, kad net nepriartėjo 
prie tikrosios blogio esmės), kėlė baimę ir nerimą. Bet Linlis ge- 
rai žinojo, kad čia kaltesni jo vienišumas ir neviltis negu vyro 
mirtis Keldeilo daržinėje. | 

Dar reikėjo susitaikyti su Heivers. Tačiau už Heivers slypėjo tie- 
sa. Nes jos kartėlio, nepagrįstų kaltinimų, fizinio negražumo ir skaus- 
mo išspjautuose žodžiuose skambėjo tiesa. Argi Linlis iš tikrųjų ne- 
gyveno pastaraisiais metais bergždžiai ieškodamas Deboros 


pakaitalo? Ne visai taip, kaip teigė Heivers, bet dar nesąžiningiau, 

nei dulkintis be pasekmių, kai susitikę du žmonės patiria akimirks- 
nio malonumą ir išsiskiria žinodami, jog tas susitikimas niekaip jų 
nepaveikė ir nepakeitė. Tai bent jau buvo tam tikra savęs išraiška, 
akimirkos dovana, kad ir kokia trumpa. Juk pastaraisiais metais jis 
pats niekam nieko nedavė. 

Argi nebuvo taip, kad per šiuos ilgus metus jis laikėsi savo vie- 
natvės celibato ne dėl Deboros, o todėl, kad buvo tapęs savo pa- 
ties religijos aukštesniuoju žyniu: celebrantu, atsidavusiu praei- 
čiai? Šioje iškreiptoje religijoje Linlis sustabdydavo kiekvieną 
moterį, kad negailestingai ją ištyrinėtų ir atrastų, jog nė viena jų 
neprilygsta Deborai, ne tikrajai Deborai, o mistinei deivei, gyve- 
nusiai tik jo mintyse. 

Dabar Linlis suprato, jog nenorėjo pamiršti praeities, Jog darė 
viską, kad ji liktų gyva. Jam maudė širdį. 

Kartu su tuo širdies mauduliu švystelėjo supratimas, kad yra fak- 
tų apie Stefą, kuriuos irgi reikia patikrinti. Bet Linlis negalėjo pri- 
siversti to padaryti. Dar ne dabar. 

Kai simfonija baigėsi, jis pasuko vingiuotu keliu iš viržynų į 
Keldeilą. Iš po automobilio ratų kilo rudens lapai, palikdami be- 
siplaikstantį raudoną, auksinį, geltoną debesį, žadantį žiemą. Linlis 
pasuko priešais kalnų viešbutėlį ir akimirką žvelgė į langus tyliai 
galvodamas, kaip ir kada jis susies krūvon savo gyvenimo frag- 
mentus. 

Heivers turbūt stebėjo jį iš viešbutėlio, nes tik spėjus išjungti 
automobilio variklį ji priėjo prie durų. Linlis suvaitojo ir sugriežtė- 
jo prieš kitą susidūrimą, tačiau Barbara neleido jam nė žodžio iš- 
tarti. 


— Aš radau Džilianą, — pareiškė ji. 

Tą rytą ji kažkaip ištvėrė. Po siaubingo kivirčo su Linliu sekęs 
Robertos miegamojo košmaras padėjo išmesti iš galvos pyktį ir as- 
meniškumus, visa tai nustelbė šaltas objektyvumas. Barbara žino- 
jo, kad Linlis pasiryžęs ją atleisti. Ji tikrai to nusipelnė. Bet kol 
" inspektorius to nepadarė, ji įrodys, kad gali būti tinkama kriminali- 
niam skyriui. O tam reikia ištverti šį susitikimą, išnaudoti šią pas- 
kutinę galimybę parodyti savo išmanymui. 

Barbara žiūrėjo, kaip Linlio akys laksto po neįprastą daiktų rin- 
kinį, paskleistą ant vieno iš viešbutėlio stalų: albumą su sudarkyto- 
mis šeimos nuotraukomis, nučiupinėtą romaną, fotografiją, paimtą 
nuo Robertos komodos, dar vieną — abiejų seserų — šešis pageltu- 
sius, vienodai sulankstytus laikraščio puslapius, - septyniolikos colių 
pločio ir dvidešimt dviejų ilgio. 

Išsiblaškęs Linlis užčiuopė kišenėje cigaretes, vieną užsidegė ir 
atsisėdo ant sofos. 

— Kas čia, seržante? — paklausė. 

— Manau, čia faktai apie Džilianą, - atsakė Barbara. Ji labai sten- 
gėsi tvardytis, bet Linlio dėmesį patraukė nežymus balso virpėji- 


mas. Barbara, norėdama tai nuslėpti, atsikrenkštė. 

— Bijau, kad jums teks mane apšviesti, - pasakė Linlis. — Ciga- 
relę? 

Barbarai pirštai niežėjo pajusti tabako ritinėlį, kūnas geidė rami- 
nančio dūmo... Bet suprato, kad jei užsidegs cigaretę, išsiduos, jog 
dreba rankos. 

— Ne, dekoju, - atsakė ji. Įkvėpusi oro pažvelgė Linliui į veidą ir 
prakalbo: — Kuo jūsų tarnas Dentonas iškloja stalčius? 

— Manyčiau, kokiu nors popieriumi. Niekada neatkreipiau dėmesio. 

— Bet juk ne laikraščiais, tiesa? - Barbara atsisėdo priešais Linlį, 
sugniaužė kumščius skreite. Nagai skaudžiai įsirėžė į delnus. - Laik- 
raščiai netinka, nes spaustuviniai dažai išteptų jūsų drabužius. 

— Teisybė. 

— Kai užsiminėte, kad Robertos stalčiai iškloti laikraščiais, aš 
susidomėjau. Prisiminiau, kaip Stefa sakė, kad Roberta kasdien at- 
eidavo „Guardian“. 

— Kol mirė Polis Odelis. Tada liovėsi. 

Barbara užsikišo plaukus už ausų. „Visai nesvarbu, - galvojo ji, — 
jei Linlis ja netikės, jei juoksis iš išvadų, padarytų per tris valandas 
tame siaubingame kambaryje.“ 

— Be to, turbūt ji liovėsi vaikščioti „Guardian“ ne dėl Polio Ode- 
lio. Manau, dėl Džilianos. 

Linlio žvilgsnis nukrypo į laikraščius, ir Barbara suprato, kad jis 
pastebėjo tą patį, ką ir ji: Roberta buvo išklojusi stalčius tam tik- 
rais puslapiais. Ant stalo gulinčios šešios laikraščio skiautės buvo 
tik iš dviejų „Guardian“ puslapių, tarsi ten būtų išspausdinta kaž- 
kas įsimintina ir Roberta būtų surinkusi kelių dienų egzempliorius, 
kad išsaugotų kaip suvenyrus. 

— Asmeninių skelbimų skyrelis, - sumurmėjo Linlis. — Dėl Die- 
vo, Heivers, Džiliana atsiuntė jai žinutę! 

Barbara prisitraukė puslapį ir perbėgo pirštu vieną skelbimą. 

— „R. Pažiūrėk skelbimą. Dž.“, — perskaitė ji. - Manau, tai žinutė. 

— „Pažiūrėk skelbimą“? Kokį? 

Barbara paėmė antrą išsaugotą puslapį. 


— Turbūt šį. 

Linlis perskaitė. Prieš ketverius metus išspausdintas mažas kvad- 
ratinis skelbimas apie susitikimą Harogeite, kur rengiama vieša dis- 
kusija. Joje dalyvaus organizacijos, pavadintos „Iestamento namai“, 
grupė. Išvardyti diskusijos dalyviai, deja, Džilianos Teis tarp jų ne- 
buvo. Linlis pakėlė akis, jos švietė atvira ironija. 

— Jūs mane gluminate, seržante... 

Barbaros antakiai kilstelėjo iš nuostabos. 

— Jūs negirdėjote apie „Testamento namus“? Ak, vis pamirštu, 
kad jau daugybę metų nevilkėjote uniformos. „Testamento namai“ 
yra Ficrojaus aikštėje, priklauso vienam anglikonų kunigui. Jis dėstė 
universitete, bet kartą vienas studentas paklausė, kodėl jis neprak- 
tikuoja to, ką skelbia, - nemaitina alkanų, neaprengia nuogų, — ir 
jis nusprendė, kad tam turi paskirti gyvenimą. Tad įkūrė „Testa- 
mento namus“. 

— Kas tai yra? 

— Organizacija, kuri renka pabėgėlius. Paaugles prostitutes — ir 
merginas, ir vaikinus, narkomanus, nesvarbu, kokios spalvos jų oda, 
visus, kuriems nėra dvidešimt vienerių ir kurie be tikslo šlaistosi po 
Trafalgarą, Pikadilį ar kurią nors stotį, kol tampa sąvadautojų arba 
prostitučių aukomis. Kunigas tai daro daug metų. Jį pažįsta visi 
uniformuoti policininkai. Mes visada vedame vaikus pas jį. 

— Jis čia paminėtas? Garbusis Džordžas Klarensas, tiesa? 

Barbara linktelėjo. | 

— Jis vyksta į keliones rinkti lėšų organizacijos fondui. 

— Ar aš teisingai suprantu: jūs manote, kad Džiliana Teis Londo- 
ne prisijungė prie šios grupės? 

— Taip, manau. 

— Kodėl? 

Barbarai prireikė amžinybės, kol rado skelbimą, ilgai jį šifravo, ir 
dabar viskas — ypač jos karjera priklausė tik nuo Linlio noro patikėti. 

— Dėl šio vardo. — Seržantė parodė į trečią dalyvių sąrašo pavardę. 

— Nelė Grehem? 

— Taip. 


— Ničnieko nesuprantu. 

— Manau, Nelė Grehem buvo ta žinia, kurios laukė Roberta. Ji 
daugybę metų kasdien ištikimai skaitė laikraščius, vildamasi suži- 
noti, kas nutiko jos seseriai. „Nelė Grehem“ jai tą atskleidė. Vadi- 
nasi, Džiliana gyva. 

— Kodel Nelė Grehem? Kodėl ne... — Linlis dirstelėjo į kitus var- 
dus, — Teresė Hanover, Karolina Paulson ar Margareta Krist? 

Heivers paėmė nuo stalo smarkiai sutrintą romaną. 

— Nes nė viena iš jų nebuvo Brončių romano herojė. - Ji patapšnojo 
per knygą. — „Vaildfel Holo nuomininkas“ yra apie Heleną Hanting- 
ton, moterį, kuri nepaiso savo laiko visuomenės elgesio normų ir pa- 
lieka alkoholiką vyrą, kad pradėtų naują gyvenimą. Ji įsimyli kitą 
vyrą, kuris žino tik jos susigalvotą vardą: Nelė Grehem, inspekto- 
riau.- Barbara baigė ir kankindamasi ėmė laukti Linlio atsakymo. 

Jį išgirdus daugiau niekas negalėjo labiau nustebinti, nuginkluoti. 

— Bravo, Barbara, - švelniai pasakė Linlis, jo akys sužibo ir visą 
veidą nušvietė šypsena. Jis entuziastingai palinko į priekį. - Kaip, 
jūsų nuomone, Džiliana pateko į tą grupelę? 

Palengvėjimas buvo toks didžiulis, jog Barbara pasijuto drebanti 
nuo galvos iki kojų pirštų. Įkvėpusi oro kažkaip atgavo balsą. 

— Mano... Aš įtariu, jog Džiliana turėjo užtektinai pinigų nuvykti 
iki Londono, bet šie greitai baigėsi. Turbūt ją rado kur gatvėje arba 
vienoje iš stočių. 

— Bet argi nebūtų grąžinę jos tėvui? 

— „Testamento namai“ taip dirba. Jie padrąsina vaikus grįžti na- 
mo ar bent paskambinti tėvams, kad šie žinotų, jog jų atžalos gyvos 
sveikos, tačiau nė vieno neverčia to daryti. Jeigu vaikai pasirenka 
likti „Testamento namuose“, turi tiesiog laikytis taisyklių. Niekas 
jų neklausinėja. 

— Bet Džiliana iš namų pabėgo šešiolikos. Jeigu ji yra Nelė Gre- 
hem, tuo metu, kai dalyvavo toje viešoje diskusijoje Harogeite, jai 
turėjo būti dvidešimt treji. Kokia prasmė tiek metų likti „Testamento 
namuose“? 

— Jeigu ji nieko daugiau neturėjo, prasmė buvo. Jeigu ji norėjo 
šeimos, tai buvo geriausia išeitis. Šiaip ar taip, yra tik vienas būdas 


tuo įsitikinti... 

— Pasikalbėti su ja, - greitai užbaigė Linlis ir atsistojo. — Susirink 
savo daiktus. Po dešimties minučių išvažiuojame. — Pasirausęs po 
bylą dar ištraukė Raselo Maurėjaus ir jo šeimos nuotrauką. —- Būda- 
ma Londone paduok ją Veberliui, - pridūrė kitoje nuotraukos puse- 
je rašydamas žinutę. 

— Būdama Londone? — Barbaros širdis apmirė. Jis ją atleidžia! 
Padarė, kaip žadėjo po to kivirčo sodyboje. Išties to ji ir tegalėjo 
tikėtis. 

Linlis pažvelgė susirūpinęs. 

— Jūs ją radote, seržante. Galite grąžinti ją į Keldeilą. Manau, 
Džiliana vienintelė gali prakalbinti Robertą. Nepnitariate? 

— Aš... O kaip... — Barbara nutilo bijodama patikėti Linlio žo- 
džiais. - Jūs nenorite paskambinti Veberliui? Kad kas nors kitas... 
Nuvykti ten pats? 

— Turiu dar pernelyg daug darbo čia. Su Džiliana galite susitikti 
jūs. Jeigu Nelė Grehem yra Džiliana... Paskubėkite. Turime nuvykti 
į Jorką taip, kad spėtumėte į traukinį. 

— Bet... kaip aš įstengsiu? Kaip man prie jos prieiti? Ar turėčiau 
ties10g... 

Linlis pamojo jai eiti. 

— Aš pasikliauju jūsų sprendimu, seržante. Tiesiog kuo greičiau 
atvežkite ją čia. 

Rankos atsipalaidavo, Barbara suvokė, kaip ją užlieja pribloš- 
kiantis palengvėjimas. 


— Taip, sere, — išgirdo savo šnabždėesį. 


Linlis barbeno pirštais į kietą vairą ir apžiūrinėjo virš pievos iški- 
lus; namą. Važiuodamas it paklaikęs nulakino Heivers į trečios va- 
landos Londono traukinį .i17 dabar sėdėjo priešais Maurėjaus namą 
stengdamasis apsispręsti, kaip geriau elgtis su ta moterimi viduje. 
Argi tiesa vis delto nėra geriau už tylą? Negi jis to dar nesuprato? 

Moteris pasitiko jį prie durų. Atsargus žvilgsnis, per petį mestas į 
koridorių, bylojo Linliui, kad jis anaiptol ne toks malonus svečias 


kaip praėjusį kartą. 

— Mano vaikai ką tik grįžo iš mokyklos, — paaiškino Tesa ir išėjusi 
į lauką uždarė paskui save duris. Tvirtai apsisiautė susagstomu megz- 
tiniu savo liauną kūną. Šis buvo tarsi vaiko. — Ar jūs... Ar yra žinių 
apie Raselą? 

Linlis prisiminė, kad negalėjo tikėtis jos klausimo apie dukrą. 
Tesa juk atsisveikino su praeitimi, tarsi nupjovė ją ir pasitraukė. 

— Jūs turėtumėte pranešti policijai, ponia Maurėj. 

Tesa išblyško. 

— Jis negalėjo... Jis to nepadarė! 

— Privalote paskambinti policijai. 

— Aš negaliu. Negaliu, — piktai sušnabždėjo. 

— Juk jis ne pas giminaičius Londone, tiesa? 

Moteris greit papurtė galvą ir nusisuko. 

— Ar bent jiems skambino? — Ir vėl tas pats atsakymas. — Ar ne 
geriau tada išsiaiškinti, kur jis? 

Kai moteris neatsakė, Linlis paėmė ją už parankės ir švelniai nu- 
sivedė prie kelio. 

— Kodėl Viljamas laikė visus tuos raktus? 

— Kokius raktus? 

— Jo spintoje ant lentynos buvo raktų dėžė. Bet daugiau name — 
jokių raktų. Ar žinote, kodėl? 

Tesa palenkė galvą, ranka parėmė kaktą. 

— Tiesa. Buvau pamiršusi, - sumurmėjo. — Tai dėl ūmaus Džilia- 
nos įniršio. 

— Kada jį pastebėjote? 

— Turbūt ji buvo septynerių. Ne, beveik aštuonerių. Aš prisime- 
nu, nes laukiausi Robertos. Tai buvo viena tokių situacijų, kurios 
kyla nežinia iš kur, jos neproporcingai išpučiamos, bet iš jų vėliau, 
vaikams užaugus, šeimos juokiasi. Prisimenu, per pietus Viljamas 
pasakė: „„Džile, šįvakar paskaitysime Bibliją“. Aš turbūt sėdėjau 
užsivajojusi ir tikėjausi, kad ji ištars: „laip, teti“, - kaip visuomet. 
Bet ji užsispyrė, kad tą vakarą Biblijos neskaitys, o Viljamas nenu- 
sileido, sakė, kad skaitys. Mergaitė puolė į isteriją, nubėgo į kam- 


barį ir užsirakino. 

— O kas atsitiko vėliau? 

— Ligi tol nebuvo nė sykio, kad Džilė nepaklustų tėvui. Vargšas 
Viljamas sėdėjo priblokštas! Regis, nežinojo, ką daryti. 

— Ką jūs darėte? 

— Kiek prisimenu, nieko veiksmingo. Nuėjau prie Džilės kambario, 
bet ji manes neįsileido. Tik šaukė, kad daugiau Biblijos neskaitys ir 
niekas jos neprivers. Paskui svaidė daiktus į duris. Aš grįžau pas 
Viljamą. — Tesa pažvelgė į Linlį tokia veido išraiška, kuri atspindėjo 
suglumimą ir susižavėjimą. Kalbėjo toliau: — Žinote, Viljamas nieka- 
da jos nebardavo. Tai ne jo būdui. Bet paskui iš visų durų ištraukė 
raktus. Pasakė, kad jei naktį užsidegtų namas ir jis negalėtų įeiti pas 
Džilę, nes ši užsirakinusi, niekada sau to neatleistų. 

— Ar jie vėliau grįžo prie Biblijos skaitymo? 

Tesa papurtė galvą. 

— Jis daugiau niekada nebeprašė Džilianos skaityti Bibliją. 

— Ar ji skaitė su jumis? 

— Ne, tik viena. 

Jiems kalbantis prie durų priėjo mergaitė. Rankoje laikė duo- 
nos riekę, viršutinė lūpa ištepta uogiene. Buvo smulkutė kaip ma- 
ma, bet tamsių ir protingų akių kaip tėvas. Mergaitė smalsiai juos 
stebėjo. 

— Mamyte! - šūktelėjo ji. Balsas buvo skaidrus ir malonus. — Ar 
kas nutiko? Tėčiui? 

— Ne, brangute, —- skubiai atsakė Tesa. — Aš tuoj grįšiu, — ir atsi- 
gręžė į Linlį. 

— Ar gerai pažįstate Ričardą Gibsoną? — paklausė jis: 

— Viljamo sūnėną. Manau, taip gerai, kaip ir visi. Jis buvo ramus 
berniukas, bet neapsakomai patrauklus, kiek prisimenu, turėjo puikų 
humoro jausmą. Džilė jį dievino. Kodel klausiate? 

— Nes Viljamas paliko sodybą jam, o ne Robertai. 

Tesa suraukė kaktą. 

— Kodėl ne Džilei? 

— Džiliana šešiolikos metų pabėgo iš namų, ponia Maurėj. Dau- 


giau niekas nieko apie ją nebegirdėjo. 

Tesa įkvėpė oro. Šaižiai ir greitai, lyg reaguodama į netikėtą smū- 
gj. Jos akys įsmigo į Linlį. 

— Ne, - ištarė ji. Ne tiek neigdama, kiek netikėdama. 

Inspektorius pasakojo toliau: 

— Ričardas irgi kurį laiką buvo išvykęs į pelkes. Gali būti, kad 
Džiliana nusekė paskui jį, o vėliau nuvyko į Londoną. 

— Bet kodėl? Kas gi nutiko? Kas galėjo įvykti? 

Linlis svarstė, kiek jai pasakoti. 

— Man susidarė įspūdis, — tarė atsargiai rinkdamas žodžius, - kad 
ji buvo kažkaip susipainiojusi su Ričardu. 

— Tr Viljamas tai sužinojo? Jeigu taip, jis būtų suplėšęs Ričardą į 
skutelius. 

— Turbūt nesužinojo, bet Ričardas suvokė, kaip jis reaguotų. Ar 
tai nepakankama priežastis jam išvykti iš kaimo? 

— Manau, pakankama. Bet tai nepaaiškina, kodėl Viljamas paliko 
sodybą jam, o ne Robertai, tiesa? 

— Turbūt buvo sudaręs su sūnėnu sandėrį. Roberta būtų toliau 
gyvenusi pas Ričardą ir jo šeimą, o žemė pereitų Gibsonams. 

— Bet juk Roberta kada nors ištekės. Tai nėra teisinga. Viljamas 
tikrai būtų norėjęs, kad žemė liktų tikrajai šeimai, jo anūkams... Jei 
ne Džilianos, tai bent Robertos vaikams. 

Tesai kalbant, Linlis suvokė, kokia didžiulė spraga atsivėrusi per 
devyniolika jos nebuvimo metų. Moteris nieko nežinojo apie Rober- 
tą— nei apie slaptą merginos maisto sandėlį, nei apie jos bemintį 
siūbavimą beprotnamyje. Roberta motinai tebuvo vardas. Vardas, kuris 
ištekės, turės vaikų, pasens... Ji nebuvo reali. Ji išties neegzistavo. 

— Ar kada nors apie jas pagalvodavote? — paklausė Linlis. Tesa 
nudelbė akis į kojas ir taip ilgai jų nepakėlė, kad atrodė, jog visas 
dėmesys sutelktas į lygią rudų batelių zomšą. Jai neatsakius Linlis 
neatlyžo: — Ar niekada nesidomėjote, kaip jos gyvena, ponia Maurėj? 
Niekada nebandėte įsivaizduoti, kokios bus užaugusios, kaip užaugs? 

Moteris griežtai papurtė galvą. Ir kai pagaliau atsakė, balsas at- 
skleidė daugybę išgyventų emocijų, tačiau žvilgsnis buvo įbestas į 


bokštą tolumoje. 

— Negalėjau sau to leisti, inspektoriau. Žinojau, kad jos saugios. 
Kad viskas gerai. Tad leidau joms mirti. Privalėjau, jei norėjau iš- 
likti. Ar galite suprasti? | 

Prieš kelias dienas Linlis būtų atsakęs — ne. Ir tai būtų buvusi 
tiesa. Bet ne dabar... 

— Taip, — atsakė jis. - Aš suprantu. - Ir linktelėjo atsisveikinda- 
mas. Tada nuėjo prie savo automobilio. 

— Inspektoriau, — Linlis atsigręžė. — Juk jūs žinote, kur Raselas, 
tiesa? 

Tesa perskaitė atsakymą jo veide, bet vis dėlto klausėsi melo. 


— Ne, - atsakė Linlis. 


Ezra Farmingtonas gyveno tiesiai priešais „Balandį ir švilpynę“,, 
namuose, kurie ribojosi su Maišos Fitzalan namais. Kaip ir jos, so- 
delis priešais duris buvo vešlus bei prižiūrėtas, tik ne tiek dėmesio 
skirta smulkmenoms, lyg tas vyras būtų pradėjęs turėdamas geriau- 
sių ketinimų, bet šie, kaip ir augalai, greit išsikvėpė. Krūmai vešė- 
jo, bet buvo peraugę, gėlių lysveles puolė piktžolės, nužydėjusias 
vienmetes reikėjo išrauti ir išmesti, o mažas takelis per veją buvo 
toks apžėlęs, kad nupjovęs žolę būtum galėjęs kelias dienas šerti 
triušį. 

Išvydęs policininką Farmingtonas visai neapsidžiaugė. Linliui pa- 
beldus, atidarė duris ir visu kūnu užstojo angą. Jam per petį ins- 
pektorius pamatė, kad vyriškis peržiūrinėjo savo paveikslus, nes 
ant svetainės sofos ir grindų buvo paskleista daugybė akvarelių. 
Vienos suplėšytos į skutus, kitos suglamžytos, trečios sutiko savo 
lemtį po kūrėjo kojomis. Tačiau tai buvo atsitiktinis apsivalymas, 
nes pats menininkas atrodė gerokai išgėręs. 

— Inspektorius? — tyčia mandagiai paklausė Farmingtonas. 

— Gal galėčiau užeiti? 

Vyriškis gūžtelėjo pečiais. 

— Kodėl gi ne? - Atlapojęs duris apatiškai mostelėjo Linliui užei- 
ti vidun. — Atsiprašau dėl netvarkos. Ką tik apsivaliau nuo šlamšto. 


Linlis peržvelgė kelis paveikslus. 

— Tapyti prieš ketverius metus? — švelniai paklausė. 

Laiką atspėjo. Tai išdavė Farmingtono veidas. 

— Kodėl to klausiate? — Dailininkas vos apvertė liežuvį ir galbūt 
pats susizgribęs stengėsi suimti save į rankas. 

— Kokiu laiku jūs susivaidijote su Viljamu Teisu? — Nepaisyda- 
mas vyro klausimo, paklausė Linlis. 

— Kokiu laiku? — Ezra gūžtelėjo. — Neturiu supratimo. Ar gersite, 
ins...inspektoriau? — Ir šaltai nusišypsojęs nusvirduliavo per kam- 
barį įsipilti džino. — Ne? Neprieštarausite, jei aš... Dekui! — Ezra 
išgėrė vienu mauku, užsikosėjo ir nusijuokė, atgalia ranka taip nuož- 
miai šluostydamasis burną, kad tas judesys panėšėjo į smūgį. - Lep- 
šis! Nemoku net išgerti. 

— Jūs ėjote iš Hai Kel Mūro. Tai nebuvo įprastas pasivaikščioji- 
mas tamsoje? 

— Žinoma, ne. 

— Ir išgirdote iš sodybos sklindančią muziką? 

— Cha! - Farmingtonas sumosavo stikline Linlio panosėje. - Tik- 
ra klykianti banda, in...spektoriau. Pamaniau atsidūręs vidury vel- 
nių parado. 

— Ar matėte vien Teisą? Daugiau nieko? 

— Ar priskaičiavote mieląjį Naidželą, vedantį šunytį namo? 

— Be Naidželo. 

— Nieko. — Ezra pakėlė stiklelį ir ištuštino. — Turbūt Roberta buvo 
viduje ir keitė plokšteles. Vargšė storulė apsileidėlė! Daugiau ji nie- 
kam netiko. Išskyrus tai, — apgirtusios dailininko akys žybtelėjo, — 
kad mostelėjusi kirviu pasiuntė tėvelį į didingą anapusybę. — Far- 
mingtonas nusijuokė iš savo komentaro. — Kaip Lizė Borden! - pri- 
dūrė ir dar garsiau nusikvatojo. 

Linlis svarstė, kodėl tas žmogus tyčia toks bjaurus, kas skatina jį 
taip atsiskleisti ir parodyti tokių atstumiančių charakterio bruožų, 
kad tiesiog nepakenčiama. Viskas buvo pagrįsta pykčiu, neapykan- 
ta ir tokia panieka, kad ji tiesiog buvo juntama kambaryje. Far- 
mingtonas aiškiai buvo talentingas žmogus, tačiau aklai linkęs nai- 


kinti vienintelę kūrybos galią, kuri įprasmino jo gyvenimą. Kai 

dailininkas su bejausmiu nerūpestingumu griebėsi už kelnių ir nu- 
ėjo į tualetą, Linlis pažvelgė į sveikus paveikslus, kurių jis neprisi- 
vertė sunaikinti, ir suprato to vyro nevilties priežastį. 

Jie buvo nutapyti visais įmanomais rakursais anglimi, pieštukais, 
akvarele ir dažais. Fiksavo judesį, aistrą, troškimą ir liudijo apie 
Ezros Farmingtono sielos kančią. Visuose juose buvo Stefa Odel... 

Išgirdęs grįžtančio vyriškio žingsnius Linlis prisivertė nusukti akis 
nuo jo darbų, o mintis — nuo potekstės. Prisivertė žiūrėti į Farming- 
toną ir pirmąkart aiškiai išvydo tą žmogų: mergišius ir veidmainis, 
praeities sielvartu pateisinantis dabartinį elgesį. Linlis pamatė, kad 
Farmingtonas yra geriausias jo paties veidrodinis atspindys, jo ant- 


rininkas, tikrai toks vyras, koks ir pats galėjo tapti. 


Iš Kings Kroso stoties Barbara Šiaurine metro linija nuvyko į Vo- 
reno gatvę. Iki Ficrojaus aikštės buvo vos kelios minutės ėjimo. 
Eidama apmąstė puolimo planą. Aišku, kad Džiliana Teis įsipainio- 
jusi į tą situaciją iki kaklo, tačiau bus nepaprastai sunku įrodyti. Jai 
pakako sumanumo, kad dingtų iš akiračio vienuolika metų, tad tik- 
rai nepristigs sumanumo turėti nepajudinamą alibi. Barbarai atro- 
dė: jei Džiliana iš tikrųjų yra Nelė Grehem ir jei apie ją tiek mažai 
žinoma, geriausia Išeitis — neduoti pasirinkimo, areštuoti, kad būtų 
galima šįvakar parsivežti ją į Keldeilą. 

Ji apgalvojo viską, ką girdėjo apie Džilianą: apie jos nusikalsta- 
mą elgesį, ištvirkavimą, gebėjimą tai slėpti po išoriniu angelišku 
gerumu. Tebuvo vienas būdas susitvarkyti su tokia gudruole. Būk 
šiurkšti, būk agresyvi, būk negailestinga. 

Ficrojaus aikštė — kruopščiai atnaujintas Kemden Tauno lopinė- 
lis — atrodė neįprasta vieta steigti namus beglobiams paaugliams. 
Prieš dvidešimtį metų, kai aikštė dar buvo paprastas pokario sta- 
čiakampis su sukrypusiais pastatais, tuščiomis langų kiaurymėmis, 
gruoblėtu grindiniu, namai benamiams ir išmestiesiems už Londo- 
no gyvenimo borto būtų buvę pats tas, ko galėtum tikėtis. Bet dabar, 
kai visa aikštė nauja ir žvilganti, kai miela žaluma centre rūpestin- 


gai aptverta nuo valkaitų, kai visi pastatai naujai perdažyti, visos 

sudegusios durys pakeistos, buvo sunku patikėti, kad čia vis dar 
gyvena visuomenės užmirštieji ir atstumtieji, išgąsdintieji ir įskau- 
dintieji. 

„Testamento namai“, pažymėti 11 numeriu, Jurgio laikų pastatas, 
kurio fasadą užstojo pastoliai. Šiukšlių dėžė, su kaupu prikrauta 
gipso, tuščių dažų skardinių, kartoninių dėžių, sunešiotų drabužių, 
patvirtino akivaizdų faktą, kad „Testamento namai“ išgyvena archi- 
tektūrinį renesansą. Paradinės durys žiojėjo praviros, iš vidaus sklido 
muzikos garsai. Ne triukšmingo rokenrolo, kurio galėtum tikėtis iš 
benamių paauglių susibūrimo vietos, o subtilus klasikinės gitaros 
skambesys, ramybė, bylojanti, jog klausytojai tyli. Tačiau, spėjo Bar- 
bara, tie, kurie šią savaitę tarnauja virtuvėje, nedalyvauja rečitaly- 
je laiptų viršuje, kadangi net lauke galėjai užuosti pomidorų pada- 
žą ir įvairių prieskonių kvapus, rodančius, kas šįvakar bus valgoma. 

Užlipus dviem laipteliais Barbara įėjo pastato vidun. Ilgas prieš- 
kambaris išklotas senu raudonu takeliu, vietomis taip išsitrynusiu, 
kad švietė grindų medis. Sienos be jokių puošmenų, išskyrus skel- 
bimų lentą, kurioje iškabinta informacija apie darbą, gautos nau- 
jienos bei pranešimai. Goverio gatvės universiteto tvarkaraščiui buvo 
skirta geriausia vieta, į jį padrąsinamai nukreiptos didelės kartoni- 
nės strėlės. Greta poliklinikos, narkotikų prevencijos programos, 
„Planuotos tėvystės“ įstaigos, telefono numerių apačioje ant dau- 
gybės nuplėšiamų lapelių užrašytas savižudžių linijos numeris. 
„Dauguma lapelių, - pastebėjo Barbara, — nuplėšti.“ 

— Sveiki, — pasisveikino linksmas balselis. — Reikia pagalbos? 

Atsigręžusi Barbara pamatė apkūnią pusamžę moterį, užsikvem- 
pusią ant svečių priėmimo stalelio. Pakėlusi akinius kaulo rėme- 
liais ji maloniai nusišypsojo. Tiesa, šypsena tučtuojau išnyko išvy- 
dus Barbaros parodytą pažymėjimą. Virš jų tebeskambėjo gitaros 
muzika. 

— Ar kokie nemalonumai? — paklausė moteris. — Turbūt ieškote 
pono Klarenso? 

— Ne, - atsakė Barbara. - Nebūtinai. Aš ieškau jaunos moters. Ji 


vardu Džiliana Teis, bet manome, kad pasivadinusi Nele Grehem. — 

Ji padavė nuotrauką, bet suprato, kad to nereikėjo, nes tik paminė- 
jus vardą pasikeitusi moters veido išraiška viską pasakė. 

Vis dėlto ji paslaugiai dirstelėjo į nuotrauką. 

— Taip, tai Nelė, - atsakė. 

Nors ir buvo tikra, Barbara pajuto pergalės džiaugsmą. 

— Gal pasakytumete, kaip ją rasti? Labai svarbu tai padaryti kuo 
greičiau. 

— Ar Nelė pateko į bėdą? 

— Svarbu ją rasti, — vėl pakartojo Barbara. 

— Taip, žinoma. Jūs man turbūt negalite pasakoti. Tik kad... — 
Moteris pirštu nervingai palietė smakrą. — Leiskite pakviesti Džo- 
ną, — spontaniškai pridūrė, — tai jo rūpestis. 

Barbarai nespėjus atsakyti, moteris jau bėgo laiptais aukštyn. Gi- 
taros skambesys iškart nutilo, pasigirdo protestuojančių balsų aud- 
ra, paskui juokas. Ir žingsniai. Tylus moters balsas, paskui — vyro 
atsakymas. 

Kai jis pasirodė ant laiptų, Barbara suprato, kad tai tas pats 
muzikantas, nes turėjo per petį persimetęs puikią gitarą. Atrodė 
per jaunas būti garbusis Džordžas Klarensas, bet vilkėjo kunigo 
drabužiais. Be to, ryškus panašumas į „Testamento namų“ įkūrėją 
bylojo, jog tai turėtų būti jo sūnus: tie patys iškalti bruožai, plati 
kakta, greitas žvilgsnis, akimirksniu įvertinantis bei prisiderinan- 
tis. Net plaukai tokie patys — šukuojami nuo sklastymo į kairę, su 
netvarkingu kuokštu, kurio negalėjo suvaldyti jokios šukos. Vy- 
riškis nebuvo stambus, tikriausiai penkių pėdų ir aštuonių colių 
ūgio, tačiau laikysena rodė galingą vidinę jėgą ir pasitikėjimą sa- 
vimi. 

Jis atžingsniavo koridoriumi ir padavė ranką. 

— Džonas Klarensas, — tarė. Rankos paspaudimas buvo tvirtas. — 
Mama pasakė, kad ieškote Nelės. 

Ponia Klarens nuo viršugalvio nusiėmė akinius. Klausydamasi 
pokalbio nesąmoningai kramtė auselę, jos kakta susiraukšlėjo, o 
akys lakstė nuo vieno prie kito. 


Barbara padavė nuotrauką. 

— Čia Džiliana Teis, — pasakė ji. - Prieš tris savaites Jorkšyre 
nužudytas jos tėvas, tad reikia, kad ji vyktų su manimi į apklausą. 

Klarensas išklausė neparodydamas jokios aiškios reakcijos, tik, 
regis, negalėjo. atplėšti akių nuo Barbaros veido. Bet prisivertė tai 
padaryti ir pažvelgė į nuotrauką. Paskui — motinai į akis. 

— Tai Nelė. 

— Džonai, - sumurmėjo ji. — Brangusis... — Moters balsas buvo 
kupinas užuojautos. 

Klarensas atidavė nuotrauką Barbarai, bet kalbėjo savo motinai. 

— Vieną dieną tai turėjo įvykti, ar ne? — pratarė. Balsas neišdavė 
jokių emocijų. 

— Brangusis, gal aš... Ar tu nori... 

Jis papurtė galvą. 

— Vis tiek ketinau išeiti, — pasakė ir pažvelgė į Barbarą. — Aš 


nuvesiu jus pas Nelę. Ji yra mano žmona. 


Linlis žiūrėjo į Keldeilo vienuolyno paveikslą ir stebėjosi, kaip 
galėjo būti toks aklas ir neįžvelgti jo perteikiamos informacijos. 
Paveikslo grožis buvo paprastumas, detalės, vengimas iškreipti 
arba romantizuoti yrančius griuvėsius, paversti juos kažkuo kitu, 
nei buvo iš tikrųjų: mirusio laiko ženklai, naikinami ateinančio 
laiko. 

Plikos it skeletas sienos, išgaubtos vienišame danguje, stengėsi 
pakilti iš neišvengiamo galo, kuris tykojo apačioje, ant žemės. Jos 
kariavo su augmenija: paparčiais, kurie užsispyrę augo iš plikų mūro 
plyšių; laukinėmis gėlėmis, žydėjusiomis ant atbrailų; žolynais, kurie 
tankiai žėlė ir pynėsi su laukinėmis petražolėmis ant kiekvieno ak- 
mens, kur kadaise vienuoliai suklupdavo maldai. 

Vingiuoti laiptai vedė nežinia kur. Kažkada šventieji broliai gal- 
būt jais ėjo iš vienuolyno į svečių kambarį, iš fojė į kiemą. Dabar 
visa tai nugrimzdę į samanotą užmarštį, pasidavę pokyčiams, kurie 
griūvančiam vienuolynui suteikė kitokią formą ir paskirtį. 

Langų stiklų nebuvo. Kur seniau vitražai išdidžiai skyrė presbi- 


teriją ir chorą, centrinę ir skersinę navas, neliko nieko, tik žiojėjan- 

čios ertmės, žvelgiančios nereginčiomis kiaurymėmis į kraštovaiz- 
dį, kuris teisėtai skelbėsi vieninteliu nugalėtoju kovoje su laiku. 

Kaip iš tikrųjų reikėtų apibūdinti Keldeilo vienuolyno griuvė- 
sius? Ar tai apiplėštos didingos praeities liekanos, ar nykstantis 
pažadas, kokia galėjo būti ateitis? 

Linlis krūptelėjo išgirdęs prie viešbutėlio sustojantį automobilį, 
atsiveriančias dureles, šnabždančius balsus, artėjančius neritmiš- 
kus žingsnius. Suprato, kad jau sutemo, ir Sent Džeimsui įžengiant 
į kambarį uždegė vieną lempą. Kaip Linlis ir nujautė, Saimonas 
buvo vienas. 

Jie žvelgė vienas į kitą per neilgą ir neryškų kilimą, per tikrą 
bedugnę, kurią atvėrė bei palaikė vieno vyro kaltė ir kito skausmas. 
Abu žinojo ir atpažino šiuos du savo istorijos dėmenis, ir Linlis, 
tarsi siekdamas iš jų išsivaduoti, nuėjęs prie baro įpylė abiem vis- 
kio. Perėjęs per kambarį padavė draugui taurę. 

— Arji liko lauke? — paklausė Linlis. 

— Nuėjo į bažnyčią. Kiek pažįstu Deborą, turbūt norėjo paskutinį 
sykį apžiūrėti kapus. Rytoj mes išvažiuojame. 

Linlis nusišypsojo. 

— Buvai už mane drąsesnis. Henkas būtų mane privertęs išva- 
žiuoti jau po penkių minučių. Ar vykstate prie ežero? 

— Ne. Kokiai dienelei į Jorką, paskui atgal į Londoną. Pirmadie- 
nio rytą turiu būti teisme ir liudyti. Ligi tol dar reikia baigti pluošto 
tyrimus. 

— Menka laimė tepasidžiaugti keliom dienom... 

— Mes dar turime visą likusį gyvenimą. Debora supranta. 

Linlis linktelėjo ir nusisuko nuo Sent Džeimso į langus, kuriuose 
abu matė savo atspindžius. Du vyrai, tokie visiškai skirtingi, iškan- 
kinti bendros patirties, kurie panorėję galėtų turėti turiningą atei- 
tj... „Visa tai, — nusprendė Linlis, — yra išryškėję.“ Užvertęs galvą 
išgėrė likusį viskį. 

— Ačiū tau už pagalbą, Sent Džeimsai, — pagaliau ištarė, paduo- 


damas ranką. — Judu su Debora esate nuostabūs draugai. 

Džonas Klarensas savo išklerusiu „„Morrisu“ nuvežė Barbarą į 
Izlingtoną. Kelionė nebuvo labai ilga, vyriškis visą laiką tylėjo, jo 
rankų krumpliai ant vairo buvo balti, išsišovę ir išdavė, kad jis su- 
sikrimtęs. 

"Klarensai gyveno keistoje mažoje gatvelėje prie Kistouno Pus- 
lankio. Ji ėjo tiesiai iš Kaledonijos gatvės. Jos pradžioje buvo du 
maisto sandėliai, skleidžiantys įvairiausius kvapus — keptų kiauši- 
nių, žuvų ir traškučių, — o gatvelės gale prie Pentonvil Roudo — 
mėsininko krautuvėlė. Gatvelė buvo pusiau pramoniniame, pusiau 
gyvenamajame rajone. Jame stovėjo drabužių siuvimo fabrikėliai, 
kelios automobilių nuomos firmos, įrankių ir prietaisų kompanijos. 

Kistouno gatvelėje namai buvo sustatyti puslankiu ir visi ap- 
tverti vienodomis plieno tvorelėmis, o vietoj kadaise žydėjusių ma- 
žulyčių sodelių dabar plytėjo betoninis grindinys - papildoma au- 
tomobilių stovėjimo vieta. Suodinų plytų dviaukščiai pastatai 
viršuje gražiai užsibaigė mansardos langais bei siaura nuožulnia 
raityta stogo linija. Kai kurie namai neseniai buvo atnaujinti, ta- 
čiau tas, prieš kurį Džonas Klarensas pastatė savo automobilį, at- 
rodė apleistas, varganas, tik nubaltintas kalkėmis. Kadaise jis buvo 
papuoštas žalio medžio raižiniu, bet dabar niūrus. Priešais namą 
stovėjo dvi šiukšlių dėžės. 

— Čionai, — bespalviu balsu pratarė vyriškis. 

Atidaręs vartus nusivedė Barbarą siaurais stačiais laiptais prie 
buto durų. Skirtingai nei pats pastatas, kuriam verkiant reikėjo re- 
monto, buto durys buvo tvirtos, šviežiai nudažytos, jų viduryje žėrė- 
jo-žalvarinė rutulio formos rankena. Džonas Klarensas jas atrakino 
ir atidarė, mosteledamas seržantei užeiti vidun. 

Barbara iškart pamatė, kiek daug meilės bei rūpesčio sudėta puo- 
šiant mažus namučius, tarsi gyventojai būtų norėję nubrėžti aiškią 
ribą tarp išorinio pastato niūrumo ir gležno jaukumo, kuriuo dvelkė 
vidus. Sienos buvo ką tik perdažytos, grindys išklotos spalvotais 
kilimėliais, ant langų kabėjo baltos užuolaidos, palangės apstatytos 
vešinčiais augalais; akį traukė knygos, nuotraukų albumai, garso 


aparatūra, muzikos įrašų rinkinys, ant žemų lentynų, nusidriekusių 

per visą sieną, išdėlioti trys senovinių alavinių indų servizai. Buvo 
keli baldai, bet kiekvienas jų parinktas pagal grožį ir darbo meist- 
riškumą. 

Džonas Klarensas atsargiai padėjo gitarą ant stovo ir nuėjo prie 
miegamojo durų. 

— Nele? — sušuko jis. 

— Kaip tik persirengiu, mielasis. Tučtuojau išlįsiu, - linksmai at- 
siliepė moters balsas. 

Džonas pažvelgė į Barbarą. Ji pamatė, kad jo veidas papilkėjo ir 
tapo liguistas. 

— Norėčiau įeiti... | 

— Ne, — pasakė Barbara. — Palaukite čia. Prašau, pone Klaren- 
sai, - pridūrė išvydusi jo ryžtą eiti pas žmoną. 

Džonas atsisėdo ant kėdės - skausmingai, tarsi per tas dvidešim- 
tį minučių būtų pasenęs. Įbedė akis į duris. Žvitrų judėjimą už jų 
lydėjo linksmas dūzgimas, smagiai niūniuojama „Pirmyn, krikščio- 
nys kariai“. Stalčiai buvo atdaromi ir uždaromi. Spintos durų vyriai 
cypė. Paskui niūniavimas nutilo, ėmė artėti žingsniai, durys atsida- 
re ir Džiliana Teis prisikėlė iš numirusiųjų. 

Ji atrodė lygiai kaip ir mama, tik gelsvi plaukai buvo gana trum- 
pi, kone berniokiški, ir suteikė jai vos ne dešimtmetės išvaizdą. 
Panašiai, kaip ir aprangos stilius. Džiliana vilkėjo languotu vilno- 
niu klostuotu sijonu, tamsiai mėlynu megztiniu, avėjo juodais ba- 
tais ir mūvėjo kojinėmis iki kelių. Turbūt galėjo taip atrodyti grįžda- 
ma namo iš mokyklos. 

— Brangusis, aš... — ji apmirė išvydusi Barbarą. — Džonai? Ar 
kas nors?.. — Regis, liovėsi kvėpavusi. Sugraibė už nugaros durų 
rankeną. 

Barbara žengė į priekį. 

— Skotland Jardas, ponia Klarens, — trumpai tarė, — norėčiau už- 
duoti kelis klausimus. 

— Klausimus? — Džiliana pakėlė ranką prie kaklo. Mėlynos akys 
patamsėjo. — Apie ką? 


— Apie Džilianą Teis, — atsakė vyras. Jis nepajudėjo iš kėdės. 

— K47 — dusliu balsu paklausė moteris. 

— Džilianą Teis, — ramiai pakartojo jis, — kurios tėvas prieš Lris 
savaites nužudytas Jorkšyre, Nele. 

Moteris atatupsta atsirėmė į duris. 

— Ne... 

— Nele... 

— Ne! - Jos balsas darėsi vis garsesnis. Barbara dar žengė į prie- 
kį. — Pasilraukite nuo manęs! Aš nežinau, apie ką kalbate! Nepa- 
žįstu jokios Džilianos Teis! 

— Duokite man nuotrauką, — tarė Džonas pakilęs. Barbara pada- 
vė nuotrauką. Jis priėjo prie žmonos, paėmė už alkūnės. — Tai Dži- 
liana Teis, — tarė, bet ji nusisuko nuo tos nuotraukos. 

— Aš nežinau, nežinau! — Džilianos balsas iš baimės pasidarė 
spigus. 

— Pažvelk į ją, brangioji. - Džorias švelniai atgręžė žmonos veidą. 

— Ne! - sukliko ji ir ištrūkusi iš vyro glėbio nulėkė į kitą kambarį. 
Trinktelėjo durys. Žvangtelėjo užstumiama sklendė. 

Nuostabu, pamanė Barbara. Ji nuėjo pro jaunąjį vyrą prie vonios 
kambario durų. Viduje tylu. Paklebeno rankeną. Būk šiurkšti. Būk 
agresyvi. 

— Ponia Klarens, išeikite. — Jokio atsako. — Ponia Klarens, jūs 
privalote mane išklausyti. Jūsų sesuo Roberta kaltinama žmogžu- 
dyste. Ji yra Barnstingemo psichiatrinėje ligoninėje. Per tris savai- 
tes neištarė nė žodžio, išskyrus tai, kad nužudė tėvą. Nukirto jam 
galvą, ponia Klarens. — Barbara vėl paklebeno durų rankeną. — Ar 
mane girdite? 

Už durų pasigirdo slopinamas inkštimas — išgąsdinto, sužeisto 
gyvulio aimana. Paskui sielvartingas šauksmas. 

— Aš palikau tai tau, Bobe! O Dieve, ar tu tai praradai? 


Tada visu smarkumu buvo atsukti vonios čiaupai. 


14 


Švari. Švari! Turiu tai padaryti. Turiu tai atlikti. Greičiau, grei- 
čiau, greičiau! Jei nebūsiu švari, dabar tai vėl nutiks. Šaukimas, 
beldimas, šaukimas, beldimas. Be galo, nepaliaujamai. Šaukimas, 
beldimas. Bet jie abu nueis — Dieve, jie privalo nueiti, — jei būsiu 
švari, švari, švar!. 

Vanduo karštas. Labai karštas. Srovė nuščiūva garų debesyse. 
Krenta ant veido. Giliai įkvepiu, kad būčiau švari. 

— Nele! 

Ne, ne, ne! 

Spintutės rankenėlės slidžios. Atidaryk. Truktelėk. Įkišk dreban- 
čias rankas ir susirask juos, saugiai paslėptus po rankšluosčiais. 
Kietus sunkius šepečius. Medinėmis nugarėlėmis, metalo šeriais. 

Geri šepečiai. Stuprūs šepečiai. Jie nušveis mane. Švariai. 

— Ponia Klarens! 

Ne, ne, ne! 

Bjaurus kvėpavimas, kankinantis kvėpavimas. Pripildo kambarį, 
tvinksi ausyse. Sustabdykite jį, sustabdykite! Rankos ant galvos ne- 
gali sustabdyti aido, kumščiai ant veido negali sumažinti to garso. 

— Prašau, Nele. Atidaryk duris! 

Ne, ne, ne! Dabar jokios durys neatsidarys. Jokio išsivadavimo! 
Tik vienas būdas to išvengti. Ir tai švara, švara, švara. Pirmiausia 
nusimauk batus. Nuspirk. Sviesk juos greičiau iš akių. Paskui koji- 
nes. Rankos neklauso. Nuplešk jas! Greičiau, greičiau, greičiau! 

— Ponia Klarens, ar girdite mane? Ar klausotės, ką sakau? 

Negaliu girdėti. Negaliu matyti. Negirdėsiu. Nematysiu. Garų de- 
besys, kad pripildytų mane. Garų debesys, kad degintų ir svilintų. 
Garų debesys, kad būčiau švari! 

— Ar jūs norite, kad taip nutiktų, ponia Klarens? Nes būtent taip 
nutiks jūsų seseriai, jeigu ji ir toliau tylės. Dėl jos ateities, ponia 
Klarens. Dėl jos likusio gyvenimo. 

Ne! Pasakyk jiems, ne! Pasakyk, kad dabar niekas nesvarbu. Ne- 
galiu galvoti, negaliu veikti. Tik paskubėk, vandenie. Paskubėk ir 
apvalyk mane. Pajuskite jį, mano rankos. Ne, dar nepakankamai 


karštas! Nejaučiu, nematau. Niekada, niekada nebūsiu švari. 


Iki šios dienos ji vadino jį Moabu, moabitų tevu. Iki šios dienos 
vadino jį Ben Amiu, Amono vaikų tevu. Krašto kvapas kilo aukštyn 
kaip krosnies dūmai. Jie išejo aukštyn iš Coaro ir apsistojo kalnuose. 


Nes jie jo bijojo. 


— Kaip jos užsklęstos? Sklende? Užrakintos raktu? Kaip? 

— Aš tik... 

— Susiimkite. Mes turėsime jas išlaužti. 

— Ne! | 

Beldimas, beldimas, garsus, be paliovos. Priversk juos, priversk 
juos pasitraukti! 

— Nele, Nele! 

Vanduo per kraštus. Negaliu jo jausti, negaliu jo matyti, jis nepa- 
kankamai karštas, kad būčiau švari, švari, švari! Muilas ir šepečiai, 
muilas ir šepečiai. Trink smarkiau, smarkiau, smarkiau. Apvalyki- 
te, apvalykite mane! 

— Arba laužiame, arba kviečiamės pagalbą. Ar jūs to norite? Pra- 


keikto policijos būrio, kad išlaužtų duris? 

— Nutilkite! Pažiūrėkite, ką jai padarėte! Nele! 

Atleisk, teve. Aš nusidėjau. Suprask ir atleisk. 

Šepečiai rėžia, šepečiai dreskia. Būsiu švari, švari. 

— Jūs neturite pasirinkimo. Čia policijos reikalas, o ne koks vedy- 
binis kivirčas, pone Klarensai. 

— Ką jūs darote? Prakeikimas, traukitės nuo telefono! 


Daužymas. Daužymas. 


— Nele! 


Skaitytojau, aš ištekėjau už jo. Įvyko tylios vestuves: jis ir aš, kuni- 
gas ir tarnautojas buvo vieninteliai dalyviai; kai grįžome iš bažny- 
čios, nuejau į dvaro rūmų virtuvę, kur Marija gamino pietus, o Džo- 
nas vale peilius. Ir pasakiau Marijai, kad šįryt ištekėjau už pono 


Ročesterio. 


— Tada turite lygiai dvi minutes ištraukti ją iš ten, arba čia bus 
daugiau policijos, negu kada esate regėjęs. Aišku? 

Esi maža katė! Ne, ir vel! Ne taip greitai! Dieve, Džile, Dieve! 

Džilė mirusi. Džilė mirusi. Bet Nelė švari, švari, švari. Trinkit ją 
smarkiau, rėžkit giliau, šveiskit švariai, švariai, švariai! 

— Aš ketinu įeiti vidun, Nele? Ar girdi mane? Ketinu išlaužti spy- 
ną. Neišsigąsk. | 

Pirmyn, Džile, mergaite. Šįvakar nenoriu nieko rimto. Tik juoktis 
ir šėlti. Tr eiti iš proto. Mes gersime, šoksime iki aušros. Susirasime 
vyrų ir vyksime į Vitbį. Pasiimsime vyno. Pasiimsime valgio. Šoksi- 
me nuogi ant vienuolyno sienų. Jie mėgins mus nutverti, Džile. Mes 
būsime visiškai pašėlusios. 

Dabar beldimas garsesnis. Stiprus, stiprus, stiprus! Plėšiantis ausų 
būgnelius, draskantis širdį. Trink jos odą, kol bus švari. 

— Tai nepadeda, pone Klarensai. Aš turėsiu... 

— Ne! Nutilkite, kad jus kur galas! 

Vėliau, nakų. Pasakiau sudie. Ar girdėjote mane? Ar radote tai, 
ką aš palikau? Bobe, ar tu radai? Ar radaitairadaitairadaitai ? 


Čypia medis, eižėjantis medis. Daugiau niekada nebūsi saugi. 

Paskutinė proga prieš Lotui mane surandant. Paskutinė proga pa- 
daryti mane švarią. 

— O Dieve! O mano Dieve, Nele! 

— Aš iškviesiu greitąją pagalbą. 

— Ne! Tiesiog palikite mus vienus! 

Rankos griebia. Rankos slysta. Vanduo raudonas nuo kraujo. Lai- 
ko glėbyje. Kažkas verkia. Šiltai apgaubia ir laiko. 

— Nele. O Dieve. Nele. 

Prisispaudė prie jo. Girdi jį verkiantį. Ar viskas baigta? Aš švari? 

— Išneškite ją iš čia, pone Klarensai. 

— Išeikite! Palikite mus vienus! 

— Negaliu to padaryti. Ji yra žmogžudystės bendrininkė. Jūs žino- 
te tai, kaip ir aš. Jos reakcija į visa tai turėtų... | 

— Ji nera bendrininke! Negalėjo būti! Aš buvau su ja! 

— Juk nemanote, kad aš tuo patikėsiu, ar ne? 

— Nele! Aš jiems neleisiu! Aš jiems neleisiu! 

Raudojimas, raudojimas. Skausmo ašaros. Kūną raižo skausmas 
ir sielvartas. Tesibaigia. Tesibaigia visa tai. 

— Džonai... 

— Taip, brangioji. Ką? 


— Nelė mirė. 


— Taigi jis išlaužė duris, - pasakė Heivers. 

Linlis trynėsi tvinkčiojančią kaktą. Per pastarąsias tris valandas 
jam siaubingai įsiskaudo galvą. Pokalbis su Heivers skausmą tik 
sustiprino. 

— Tr? 

Tyla. 

— Heivers? — paragino Linlis. Žinojo, kad jo balsas pakeltas, kad 
skamba taip, lyg jis būtų piktas, o ne pavargęs, kaip buvo iš tikrųjų. 
Girdėjo, kaip Barbara gaudo kvapą. Ar ji verkė? 

— Tai buvo... Ji... —- Heivers atsikrenkštė. — Tai buvo vonia. 

— Džiliana maudėsi vonioje? — Linlis svarstė, ar Heivers suvokia, 


kad leptelėjo nesąmonę. Gerasis Dieve, kas gi nutiko? 

— Taip. Tik... ji trynėsi šepečiais. Iki kraujo. 

— O Viešpatie, —- sušnabždėjo Linlis. — Kur ji, Heivers? Ar jai 
viskas gerai? 

— Norėjau iškviesti greitąją. 

— Ir kodėl neiškvietėte, dėl Dievo? 

— Jos vyras... jis buvo... Aš kalta, inspektoriau. Maniau, kad turiu 
būti su ja šiurkšti. Aš... Tai mano kaltė. - Barbaros balsas užlūžo. 

— Heivers, dėl Dievo meilės! Susiimkite. 

— Ten buvo kraujo. Ji draskė tais šepečiais visą kūną. Džonas 
Klarensas ją suvyniojo. Neleido išvesti. Jis verkė. Ji pasakė, kad 
yra mirusi. 

— Kristau, — sušnabždėjo Linlis. 

— Nuėjau prie telefono. Jis iš paskos. Jis... 

— Ar'jjūs sveika? Ar jus sužalojo? 

— Išstūmė mane lauk. Kritau. Man viskas gerai. Aš... Aš dėl to 
kalta. Ji išėjo iš miegamojo. Aš prisiminiau viską, kas apie ją buvo 
kalbėta. Atrodė, geriausia bus elgtis griežtai. Nepagalvojau. Nesu- 
pratau, kad ji... 

— Heivers, paklausykite manęs!.. 

— Bet ji užsirakino. Vanduo buvo kruvinas. Toks karštas! Garai... 
Kaip ji galėjo ištverti tokį karštą vandenį? 

— Heivers! 

— Pamaniau, kad šįkart galėsiu padaryti kažką tinkama. Aš su- 
trukdžiau bylos tyrimą, tiesa? 

— Žinoma, ne, — atsakė Linlis, nors nebuvo visiškai tikras, ar Bar- 
bara nesumenkino Jų galimybių iki nulio. — Ar jie vis dar savo bute? 

— Taip. Gal iškviesti ką nors iš Jardo? 

— Ne! - inspektorius greit svarstė. Blogiau ir būti negalėjo! Rasti 
tą moterį po šitiek metų ir še tau — toks įvykis! Tai siutino. Linlis 
gerai suprato, kad Džiliana buvo vienintelė jų viltis prisikasti prie 
bylos esmės. Nesvarbu, kokia realybė skverbėsi iš Šekspyro pusla- 
pių, tik Džiliana galėjo suteikti jai pavidalą. 

— Ką aš galėčiau... 


— Eikite namo. Į lovą. Aš viską sutvarkysiu. 

— Prašau, sere... — Barbaros balse Linlis girdėjo nevilų. Niekuo 
negalėjo padėti, nepajėgė tos nevilties numalšinti, negalėjo dabar 
dėl to nerimauti. 

— Darykite, kaip sakau, Heivers. Eikite namo. Gulkitės į lovą. 
"Neskambinkite į Jardą, negrįžkite į tą butą. Ar aišku? 

— Aš... 

— Rytą seskite į čia važiuojantį traukinį. 

— O kaip Džiliana? 

— Aš ja pasirūpinsiu, — niūriai pasakė Linlis ir padėjo ragelį. 

Tada nudelbė akis į knygą ant kelių. Pastarąsias keturias valan- 
das stengėsi iškelti iš atminties menkiausią Šekspyro ištraukėlę. 
Atmintis buvo ribota. Linlio domėjimasis Elžbietos laikų literatūra 
buvo istorinis, ir šįvakar jis ne kartą keikė išsilavinimo kryptį, ku- 
rią prieš daugelį metų pasirinko Oksforde trokšdamas išmanyti sri- 
tį, kuri tuomet vargiai atrodė reikalinga jo interesams. 

Vis dėlto galiausiai rado tą ištrauką ir dabar skaitė ir skaitė tas 
kelias eilutes, stengdamasis iš septynioliktojo amžiaus kūrybos su- 


vokti dvidešimtojo amžiaus prasmę. 


Viena nuodeme prišaukia kitą. 
Žmogžudystė taip arti geidulių, 


kaip dūmas prie liepsnos. 


Šekspyras paaiškina gyvenimo ir mirties prasmę — taip sakė ku- 
nigas. Tad ką Tyro Princo žodžiai turi bendra su apleistu kapu Kel- 
deile? Ir koks ryšys tarp to kapo ir ūkininko mirties? 

„Visiškai jokio“, — atkakliai teigė Linlio intelektas. „Absoliutus“, — 
atsakė intuicija. Inspektorius pliaukštelėjo užversdamas knygą. Ta 


prasmė ir tiesa buvo Džiliana. Linlis pakėlė ragelį ir surinko numerį. 


Buvo po dešimtos, kai Barbara silpnai apšviesta gatve nužings- 
niavo į Aktoną. Veberlis nustebo ją išvydęs, bet nuostaba išgaravo 
atplėšus Linlio įduotą voką. Žvilgtelėjo į žinutę, apvertė ją ir pakė- 


lė telefono ragelį. Įsakė Edvardsui iškart ateiti ir paleido Barbarą 


276 |  ELIZABETH GEORCGE 


nė nepaklausęs, kodėl staiga atsidūrė Londone be Linlio. Tarsi ji 
jam nebeegzistavo. Iš tiesų, ar ji egzistavo? Daugiau nebe... 

„Kas sugalvos gudrybę, — mąstė ji. — Kam, po galais, rūpi, kas 
vyksta? Tai neišvengiama. Maža, stora, kvaila kiaulė, šnopuojanti 
aplinkui ir besistengianti vaidinti detektyvę. Manei, kad žinai vis- 
ką apie Džilianą Teis, ar ne? Girdėjai ją niūniuojančią gretimame 
kambaryje ir net tada nepakako nuovokumo, kad išsiaiškintum....“ 

Barbara pakėlė akis į namą. Langai buvo tamsūs. Greta už durų 
blerbė ponios Gustavson televizorius, tačiau pastato viduje nebuvo 
matyti jokio gyvybės ženklo. Jeigu gyventojus ir trikdė kaimynystė- 
je keliamas triukšmas, to negalėjai pastebėti. Nebuvo nieko. 

„Nieko, — mąstė ji. — Viduje nieko nėra, jokio daikto, ypač to 
vienintelio, kurio tu norėtum. Visus tuos metus liūliavai chimerą, 
Barbe. Koks bergždžias laiko švaistymas...“ 

Barbara apmirė nuo tos minties, vengė ją suvokti ir atrakino du- 
ris. Tyliame name moterį apniko kvapas — nepraustų kūnų, visur 
įsigėrusių virtuvės kvapų, negryno oro, tvyrančios nevilties. Jis bu- 
vo šlykštus ir nesveikas, ir Barbara mielai jį pasitiko. Giliai įkvėpu- 
si pajuto, kad jis tinkamas, teisingas. 

Ji uždarė paskui save duris ir jaukiai atsišliejo į jas, leisdama 
akims priprasti prie tamsos. Stai, Barbe. Viskas čia ir prasidėjo. Leisk, 
kad tai sugrąžintų tave atgal į gyvenimą. 

Padėjusi rankinę ant šerpetoto stalo netoli durų prisivertė eiti prie 
laiptų. Bet tik juos pasiekusi svetainėje pastebėjo šviesą. Barbara 
smalsiai nuėjo ten, tačiau kambarys buvo tuščias. Šviesos blyksnis 
tebuvo pravažiuojančio automobilio žibintų atšvaitas ant paveikslo 
stiklo. Jo paveikslo. Tonio paveikslo... 

Barbara įėjo į kambarį. Atsisėdo į tėvo krėslą, kuris, kaip ir moti- 
nos krėslas, buvo atsuktas į altorėlį. Tonio veidas šypsojosi išdykė- 
lio šypsena, visas jo kūnas spinduliavo gyvybę. 

Ji buvo pavargusi ir sustirusi, bet prisivertė nenuleisti akių nuo 
to paveikslo, sugrįžti į atminties gelmes, kur vis dar gulėjo Tonis, — 
sulysęs ir išsikamavęs siauroje baltoje ligoninės lovoje. Jis buvo 


įsispaudęs Barbaros sąmonėje, iš jo kūno kyšojo vamzdeliai ir ada- 

tos, pirštai spazmiškai gniaužė antklodę. Laibas kaklas nebenulai- 
kė galvos, kuri atrodė kontrastingai didžiulė. Akių vokai sunkūs, 
apsitraukę ir užmerkti. Suskilusios lūpos išblyškusios. 

— Koma, - sakė jie. - Jau artėja laikas... 

Bet dar ne! Dar ne. Kol jis atmerkė akis, nusišypsojo kaip elfas ir 
sušnabždėjo: „Kai tu čia, Barbe, aš nebijau. Tu manęs nepaliksi, 
tiesa?“ 

Tonis tikrai galėjo kalbėti svetainės tamsoje, nes Barbara vėl vis- 
ką išgyveno: sielvarto bangą, paskui — tarsi pragaro kvėpsnį viską 
nušluojantį pyktį. Ta vienintelė tikrovė palaikė Barbarą gyvą. 

— Nepaliksiu tavęs, — prisiekė ji. - Aš niekada nepamiršiu. 

— Myluk? 

Sušukusi iš netikėtumo ji grįžo į netvarią dabartį. 

— Myluk, čia tu? 

Smarkiai tuksint širdžiai Barbara prisivertė kalbėti maloniu bal- 
su. Tikrai nesunku, po šitiek metų praktikos... 

— Taip, mama. Tiesiog sėdžiu. 

— Tamsoje, myluk? Taigi leisk man įžiebti šviesą, kad... 

— Ne! - Balsas prikimo. Barbara atsikrenkštė. — Ne, mama. Tegul 
būna taip. 

— Bet man nepatinka tamsa, myluk. Ji... jį mane gąsdina. 

— Kodėl atsikėlei? 

— Išgirdau, kaip sugirgždėjo durys. Pamaniau, gal tai... - Dabar 
Barbara pamatė motiną — vaiduoklišką figūrą rausvu dėmėtu cha- 
latu. — Kartais galvoju, kad jis vėl pas mus grįžta. Bet juk negrįš, 
tiesa? 

Barbara greit pašoko ant kojų. 

— Gryžk į lovą, mama. — Girdėjo, koks šiurkštus jos balsas, ir ne- 
sekmingai bandė jį sušvelninti. — Kaip tėtis? — Paėmusi motiną už 
kaulėtos rankos tvirtai išvedė iš svetainės. 

— Jam šiandien gera diena. Galvojome apie Šveicariją. Žinai, koks 
ten grynas ir gaivus oras. Pamanėme, kad Šveicarija būtų puikiau- 
sia vieta. Žinoma, po Graikijos praėjo dar nedaug laiko, tad gal 


negerai taip greit vėl išvykti, bet tėtis mano, jog tai gera mintis. Ar 

tau patiks Šveicarija, myluk? Nes jei tau nepatiks, visada galėsime 
pasirinkti kitą šalį. Noriu, kad būtum laiminga. 

Laiminga? Laiminga? 

— Šveicarija nuostabi, mama. 

Barbara pajuto, kaip motina it paukščio nagais sugniaužė ranką. 
Jos lipo laiptais. | 

— Gerai. Taip ir maniau, kad tau patiks. Turbūt geriausia pradėti 
nuo Ciūricho. Šįkart mes pakeliausime išsinuomotu automobiliu. 
Trokštu pamatyti Alpes. 

— Puikiai skamba, mama. 

— Ir tėtis taip mano, myluk. Jis net suvaikščiojo į ,„Imperatorienės 
keliones“ paimti man brošiūrų. 

Barbara sulėtino žingsnius. 

— Ar jis susitiko su ponu Pateliu? 

Motinos ranka suvirpėjo. 

— Ak, nežinau, myluk. Pono Patelio jis neminėjo. Esu tikra, jei 
būtų jį sutikęs, būtų ką nors pasakęs. 

Jos pasiekė laiptų viršų. Motina stabtelėjo prie miegamojo durų. 

— Jis visai kitas žmogus, kai popiet išeina šiek tiek pasivaikščioti. 
Toks naujas žmogus. 


Barbarai susuko vidurius nuo minties, ką mama galėjo turėti ome- 


nyje. 


* * 


Džonas Klarensas tyliai atidarė miegamojo duris. Be reikalo taip 
stengėsi, nes ji buvo pabudusi. Išgirdusi jį pasuko galvą ir blausiai 
nusišypsojo. 

— Išviriau tau sriubos, — pasakė jis. 

— Džo... — Jos balsas buvo toks tylus, toks silpnas, kad jis nedels- 
damas ėmė kalbėti toliau: 

— Tai tik konservai iš sandėliuko. Turiu dar duonos su sviestu. — 
Džonas padėjo ant lovos padėklą ir pagelbėjo žmonai atsisėsti. Jai 


sujudėjus vėl ėmė kraujuoti keli įbrėžimai. Vyras paėmė rankšluostį, 

smarkiai prispaudė prie odos. Tas judesys ne tik stabdė kraujavi- 
mą, bet ir blokavo vakarykščių įvykių prisiminimus. 

— Aš ne... 

— Ne dabar, brangioji, - pasakė Džonas. — Pirma tau reikia pasi- 
stiprinti. 

— Ar tada pasikalbėsime? 

Džonas nusuko akis nuo žmonos veido. Jos rankas, krūtinę, pilvą, 
šlaunis buvo išraižę kruvini rėžiai. Tai išvydęs pajuto tokį slegiantį 
sielvartą, kad nežinojo, ar pajėgs atsakyti. Bet ji žvelgė į jį, gražios 
akys pasitikėjo, buvo sklidinos meilės, laukė atsakymo. 

— Taip, — sušnabždėjo, — tada pasikalbėsime... 

Moteris baikščiai nusišypsojo, ir Džonas pajuto, kaip drasko šir- 
dį. Padėjo padėklą žmonai į skreitą, bet kai ji mėgino pasemti šaukštu 
sriubos, suprato — ji tokia silpna, kad niekaip pati nepavalgys. Švel- 
niai paėmęs šaukštą pradėjo maitinti — lėtai lėtai, kiekvienas nury- 
tas gurkšnis atrodė kaip triumfas. 

Džonas neleido jai kalbėti. Pernelyg bijojo to, ką ji galėjo pasaky- 
ti. Tik pašnabždomis apipylė meilės bei padrąsinimo žodžiais ir ste- 
bėjosi, kas ji ir kokį baisų sielvartą atnešė į jo gyvenimą. 

Jie buvo susituokę mažiau kaip metus, bet Džonui atrodė, kad vi- 
sada buvo kartu, kad buvo skirti vienas kitam nuo pat tos akimirkos, 
kai tėvas atsivedė ją į „Iestamento namus“ iš Kings Kroso stoties — 
orią mažą beglobę mergaitę, kuri atrodė kaip dvylikametė. Ją išvydęs 
Džonas pamanė: ji visa — vienos akys. Bet kai nusišypsojo, nušvito 
lyg saulės šviesa. Jau pirmosiomis savaitėmis suprato, kad ją myli, 
bet prireike beveik dešimties metų, kad ta mergina taptų jo. 

Per tą laiką Džonas buvo įšventintas. Apsisprendęs imtis tėvo dar- 
bo plušėjo kaip Jokūbas, siekiantis Rachelės, bet niekada negalėjo 
būti tikras, kad ją laimėjo.Tačiau ši mintis Džono neatbaidė. Nelė 
buvo jo Gralis. Niekas kitas juo negalėjo būti. 

„Tik tiek, kad ji ne Nelė, - pamanė Džonas. — Aš nežinau, kas ji. 
lr blogiausia, kad nesu tikras, ar noriu žinoti.“ 

Klarensas visada laikė save veikliu žmogumi — drąsiu, galingu 


savo vidinių įsitikinimų jėga, tačiau ramiu, tyliu, taikiu. Žmonos 

vaizdas vonioje - beprotiškai akėjančios savo kūną, dažančios van- 
denį savo krauju — sugriovė šį rūpestingai kurtą fasadą per dvi mi- 
nutes: tiek laiko reikėjo ištraukti Nelei iš vonios, pamėginti sustab- 
dyti kraujavimą, išmesti iš buto šaukiančią policijos pareigūnę. 

Per dvi trumpas minutes Džonas virto nebe skruostą atsukančiu 
nuoširdžiu Dievo tarnu, kuris seniai buvo tik apgaulinga išorė, o 
keistuoliu maniaku, galinčiu nudobti bet ką, mėginantį pakenkti jo 
žmonai. Jautėsi sukrėstas iki širdies gelmių, kai svarstė, kad, sau- 
godamas Nelę nuo priešų, negali sugalvoti, kaip apsaugoti ją nuo 
Jos pačios. 

„Tik kad ji nėra Nelė“, — mąstė Džonas. Žmona baigė valgyti, 
buvo jau baigusi prieš kelias minutes, ir vėl atsilošė ant pagalvių. 
Šios buvo išteptos jos krauju. Džonas atsistojo. 

— Džo... 

— Einu, atnešiu ko nors įbrėžimams patepti. Tuoj grįšiu. 

Rausdamasis spintutėje stengėsi nematyti klaikaus vonios kam- 
bario. Pati vonia atrodė ir trenkė taip, lyg joje kas būtų skerdęs 
galvijus. Visur kraujas — kiekvienam plyšy ir įduboj. Vyriškos ran- 
kos silpo grabinėjant buteliuką su peroksidu. Pajuto, kad alpsta. 

— Džonai? 

Keliskart giliai įkvėpęs grįžo į miegamąjį. „„Pavėluota reakcija“. 
Stengėsi nusišypsoti, taip smarkiai suspaudė buteliuką, kad, rodės, 
šis sutrupės delne. Tada atsisėdo ant lovos krašto. 

— Suraižyta labai daug odos, — draugiškai tarė. - Pažiūrėsim, kaip 
atrodys rytą. Jei blogai, keliausime į ligoninę. Kaip tau atrodo? — 
Nelaukė atsakymo. Plove sužeidimus vaistais ir toliau ryžtingai kal- 
bėjo: - Pamaniau, galėtume šį savaitgalį nuvykti į Penzansą, mielo- 
ji. Būtų gera porai dienų pasprukti, kaip manai? Kalbėjau su viena 
mergina apie viešbutį, kuriame ji gyveno vaikystėje. Jeigu jis tebė- 
ra, būtų nuostabu! Vaizdas nuo Švento Mykolo kalno. Galėtume nu- 
vykti traukiniu, o ten išsinuomoti automobilį. Arba dviračius. Ar 
tau patiktų dviratis, Nele? 

Džonas pajuto ant skruosto žmonos ranką. Nuo prisilietimo pašo- 


ko širdis, ir Jis suprato, kad ašaros siaubingai arti. 

— Džo, — sušnabždėjo ji. — Nelė mirė. 

— Nekalbėk taip! — Jis atsigręžė griežtas. 

— Aš esu pridariusi siaubingų dalykų. Negaliu ištverti, kad tu 
sužinosi. Maniau, būsiu nuo jų saugi, pabėgsiu tiesiai į amžinybę... 
* — Ne! - tebekartojo užsimiršęs, skausmingai regėdamas jos žaizdas. 

— Aš myliu tave, Džonai. 

Tai jį sustabdė. Užsidengė veidą rankomis. 

— Kaip man tave vadinti? - sušnabždėjo. - Aš net nežinau, kas tu esi! 

— Džo, Džonai, mano meile, mano vienintele meile... 

Jos balsas buvo viena kančia, kurią jis vos pajėgė ištverti, ir kai ji 
siekė paliesti, Džonas palūžo. Išbėgęs iš kambario tvirtai užtrenkė 
duris sau už nugaros. | 

Susmukęs į kėdę girdėjo, kaip jo alsavimas drasko orą, jautė, kaip 
baimės ašmenys sminga į pilvą ir kirkšnis. Sėdėjo stebeilydamas 
nieko nereginčiomis akimis ir iš visų jėgų stūmė šalin nuo savęs bet 
kokius aiškinimus, kurie kėlė šiurpą. 

„Prieš tris savaites“, — sakė policijos pareigūnė. Jis jai pamela- 
vo... Staigų atsakymą padiktavo siaubas, kad Nelė kažkodėl įtaria- 
ma. Jis tuo metu nebuvo Londone su žmona, o važiavo į keturių 
dienų konferenciją Ekseteryje, paskui dar dvi dienas rinko lėšas 
„Testamento namams“. Nelė turėjo'vykti kartu, bet paskutinę aki- 
mirką atsiprašė dėl gripo. Taip ji sakė. Ar tikrai sirgo? O gal tik 
pasinaudojo proga nuvykti į Jorkšyrą? 

— Ne! - Tai išsprūdo nejučia, pro sukąstus dantis. Niekindamas 
save, kad bent akimirką galėjo kilti toks klausimas, Džonas troško 
nuraminti savo alsavimą, atpalaiduoti raumenis. Paėmė gitarą. Ne 
tam, kad grotų, bet kad patvirtintų Nelės egzistavimą, dar kartą įtvir- 
tintų jos reikšmę savo gyvenime, nes kai ji pirmąkart prabilo į jį, 
Džonas sėdėjo ant „Testamento namų“ galinių laiptų ir prietemoje 
grojo savo mėgstamą melodiją. 

— Tai nuostabu! Kaip manote, ar kiekvienas galėtų išmokti? 

Nelė priėjo ir atsisėdo greta ant laiptuko. Akys žvelgė į jo pirštus, 
kaip šie sumaniai juda tarp stygų. Šypsojosi vaikiška šypsena, ku- 


pina džiugesio. 

Ją mokyti groti buvo lengva, nes ji mėgdžiotoja iš prigimties: ką 
pamačiusi ar išgirdusi, niekada nepamiršdavo. Dabar Nelė taip pat 
dažnai grodavo jam, kaip ir jis jai. Be tokio pasitikėjimo ir aistros 
kaip jis, bet melancholiškai palaimingai, o tai seniai turėjo pasakyti 
viską, ko Džonas nenorėjo matyti. 

Jis staiga atsistojo. Kad pasidrąsintų, ėmė knygą po knygos regė- 
damas, kaip ant kievieno tomelio tvarkingai užrašyta Nele Grehem. 
Ar tam, kad pažymėtų savininką, ar kad įtikintų pati save? 

— Ne! 

Nuo viršutinės lentynos nukėlęs nuotraukų albumą Džonas pri- 
spaudė jį prie krūtinės. Tai buvo dokumentas apie Nelę, patvirtini- 
mas, kad ji reali, kad neturėjo jokio kito gyvenimo, tik tą, kai jie 
buvo drauge. Jam net nereikėjo albumo atskleisti, kad žinotų, kas 
jo viduje: graži, įspūdinga jųdviejų meilės istorija, prisiminimai, 
glaudžiai susieję dviejų žmonių gyvenimus į vieną audinį. Parke, 
ant takelio, tyliai svajojantys saulei leidžiantis, besikvatojantys iš 
paukščių staipymosi ant kranto... Visa tai buvo paliudijimas, Nelės 
gyvenimo ir jos mėgstamų dalykų iliustracija. 

Kad tvirčiau įsitikintų, Džono akys nukrypo į žmonos gėles ant pa- 
langės. Ją visada labiausiai primindavo Afrikos žibuoklės. Gražios 
gėlės subtiliai kabėjo stiebelių viršūnėse. Jas gynė sunkūs žali lapai. 
Šie augalai, rodės, niekada negalėtų ištverti atšiauraus Londono oro, 
bet išvaizda klaidino, nes iš tikrųjų jie buvo nepaprastai atsparūs. 

Žiūrėdamas į juos Džonas pagaliau suvokė tai, ką beviltiškai sten- 
gėsi paneigti. Ašaros, jau seniai susitvinkusios akyse, pagaliau pa- 
plūdo. Ir jis ėmė nepaguodžiamai raudoti. 

Tada išgirdo beldimą į duris. 

— Eikit lauk! — raudojo jis. 

Beldimas nesiliovė. 

— Eikit lauk! 

Daugiau jokio garso. Beldimas tebeaidėjo. Tarsi jo sąžinės bal- 
sas. Jis niekada nesiliaus... 

— Tegu jus galas, atstokite! —- sušuko Džonas ir puolė prie durų. 


Trankiai jas atidarė. 

Ten stovėjo moteris. Vilkėjo tvarkingu juodu kostiumėliu ir balta 
šilkine palaidinuke su nėrinių apykakle. Ant peties — juoda ranki- 
nė, rankoje — knyga odiniais viršeliais. Bet Džono dėmesį patraukė 
veidas. Jis buvo ramus, atvirų akių ir apgaubtas švelnumo. Moteris 
salėjo būti misionierė. Galėjo būti vizija. Bet ji ištiesė ranką, taip 
parodydama, kad yra reali. 


— Mano vardas Helena Klaid, — ramiai tarė. 


Linlis atsistojo kampe. Atokiau šmėsčiojo žvakių šviesa, bet tame 
kampe buvo tamsu. Kvepėjo smilkalais, bet dar stipriau — senove, 
varvančiomis žvakėmis, sudegusių degtukų galais, dulkėmis. Buvo 
absoliučiai tylu. Net balandžiai, sujudę inspektoriui pasirodžius, 
vėl aprimo. Vakaro vėjas netraškino šakų ir nebeldė jų į langus. 

Linlis buvo vienas. Vieninteliai jo draugai tebuvo jaunuoliai ir 
tarnaitės, tarsi susipynę begarsiame amžiname tiesos ir grožio šo- 
kyje ant Elžbietos laikų klausyklų. 

Inspektorius jautė sunkumą ir skausmą. Tai buvo sena istorija, 
penktojo amžiaus romėnų legenda; bet dabar tokia pat reali kaip ir 
Šekspyro laikais, kai panaudojo ją savo dramoje. Tyro Princas nu- 
vyko pas Antiochą, norėdamas įminti mįslę ir vesti princesę. Tačiau 
grįžo tuščiomis, vėliau pasitraukė iš gyvenimo. 

Linlis atsiklaupė. Mąstė apie maldą, bet jokie žodžiai neatėjo į 
galvą. 

Jis žinojo, kad priartėjo prie hidros kūno, bet tas žinojimas netei- 
kė nei pergalės, nei pasitenkinimo jausmo. Troško išvengti susidū- 
rimo su pabaisa suprasdamas: nors galvos sunaikintos ir kūnas ap- 
svilintas, jis negali tikėtis pasitraukti iš šios kovos nesutriuškintas. 

— Nesijaudinkite dėl piktadarių. — Šiuos žodžius ištarė nemate- 
rialus, bekūnis, virpantis balsas. Jis atsklido nežinia iš kur, - dre- 
bantis ir netvirtas, — ir pleveno it migla šaltame ore. Prabėgo kelios 
akimirkos, kol Linlis pastebėjo kalbantįjį juodais drabužiais. 

Altoriaus papėdėje klūpojo tėvas Hartas. Buvo sulinkęs dvilin- 
kas, kakta lietė grindis. 


— Ir nepavydėkite blogio tarnams. Nes jie bus pakirsti it žolė ir 

sudžius kaip šienas. Pasikliaukite Viešpačiu ir darykite gera, taip 
jūs gyvensite šioje žemėje ir būsite tikrai pasotintas. Džiaukitės Vieš- 
patyje, ir jis suteiks jums neturtėlio širdies troškimų. Eikite savo 
keliu į Viešpatį. Pasitikėkite juo, ir jis padės jums. Piktadariai bus 
nugalėti. O tie, kurie laukia pasitikėdami Viešpačiu, paveldės že- 
me. Nes dar truputis laiko, ir nedorėliai išnyks. 

Linlis klausėsi tų žodžių kentėdamas ir stengdamasis paneigti jų 
prasmę. Kai bažnyčią vėl apgaubė tyla (trikdoma vien kriokuojan- 
čio kunigo alsavimo), jis tyrinėjo save, stengdamasis pajusti atsai- 
numą, atitrūkimą, kurio taip reikėjo, abejingumą bylos baigčiai. 

— Ar atėjote išpažinties? 

Išgirdęs tą balsą Linlis krūptelėjo. Iki šiol neregimas kunigas ma- 
terializavosi iš tamsos. Linlis atsistojo. 

— Ne, nesu katalikas, — atsakė, — aš tik stengiausi susivokti min- 
tyse. 

— Bažnyčia tam labai tinka, ar ne? — tėvas Hartas nusišypsojo. — 
Visada prieš užrakindamas nakčiai duris stabteliu pasimelsti. Pir- 
ma visada patikrinu, ar niekas neliko viduje. Nieko gero būti užra- 
kintam Šventos Kotrynos bažnyčioje. Juk čia taip šalta, tiesa? 

— Nieko gero, — pritarė Linlis. — Išties būtų visai prastai. — Jis 
nusekė paskui kunigą į bažnyčios galą ir išėjo į naktį. Mėnulį ir 
žvaigždes dengė debesys. Kunigas buvo it šešėlis — be formos, bruo- 
žų. — Ar prisimenate „Periklį“, tėve Hartai? 

Iš pradžių kunigas neatsakė, nes barškino raktais ir rakino baž- 
nyčios duris. 

— „Periklį“? — pakartojo nustebęs. Praėjęs pro Linlį pasuko į ka- 
pines. - Tai Šekspyras, ar ne? 

— „Kaip dūmas prie liepsnos“. Taip, Šekspyras. 

— Taigi... manyčiau, kad gana gerai prisimenu. 

— Pakankamai gerai, kad žinotumėte, kodėl Periklis pabėgo nuo 
Antiocho? Kodėl Antiochas norėjo jį nužudyti? 

— Aš... — Kunigas kažko ieškojo kišenėse. —- Nemanau, kad prisi- 
menu visas pjesės smulkmenas. 


— Drįstu sakyti, kad pakankamai prisimenate. Labos nakties, 

tėve Hartai, — atsakė Linlis išeidamas iš kapinių. Nusileido nuo 
kalvelės žvyruotu takeliu, nakties tyloje jo žingsniai aidėjo nena- 
tūraliai garsiai. Ant tilto stabtelėjo sukaupti minčių ir atsišliejęs į 
akmeninį turėklą apžvelgė kaimelį. Dešinėje dunksojo tamsus Oli- 
vijos Odel namas, viduje kūdikiškai saugiai miegojo moteris ir 
mergaitė. Kitapus gatvės iš Naidželo Perišo kotedžo ganyklų pa- 
kraštyje nykiai sklido vargonų muzika. Kairėje lūkuriavo kalnų 
viešbutėlis, už jo smuklės link vingiavo pagrindinė gatvė. Iš ten, 
kur stovėjo Linlis, nebuvo matyti Švento Čado gatvės su jos na- 
mais. Bet inspektorius galėjo juos įsivaizduoti. Nenorėdamas to 
daryti grįžo į viešbutėlį. 

Buvo išėjęs trumpiau kaip valandą, bet vos įžengęs pro duris su- 
prato, kad jam nesant grįžo Stefa. Namas sulaikęs kvapą laukė, kad 
jis atras ir supras. Linlio kojos pasidarė it švininės. 

Tikrai nežinojo, kurie kambariai Stefos, bet nuojauta sake, kad 
kažkur pirmame aukšte, už registracijos stalelio, prie virtuvės. Jis 
nuėjo pro tas duris. 

Ir iškart gavo atsakymą, tiesiog tvyrojusį aplinkui. Užuodė ciga- 
retės dūmus. Galėjo kone skonėtis likerio kvapu. Girdėjo juoką, 
šnabždamą aistrą, džiaugsmą. Jautė nenumaldomai traukiančias ran- 
kas. Teliko išvysti tiesą. 

Linlis pabeldė į duris. Iškart stojo tyla. 

— Stefa? 

Viduje - skubus ir slopinamas bruzdesys. Švelnus Stefos juokas 
pakibo ore. Paskutinę akimirką Linlis vos nesustabdė savęs, bet 
pasukęs rankeną įėjo ir sužinojo... 

— Galbūt dabar galite man suteikti triuškinantį alibi, - pliaukš- 
telėdamas moteriai per nuogą šlaunį nusijuokė Ričardas Gibso- 
nas. — Nemanau, kad inspektorius bent akimirką patikėjo mano 


mažąja žmona. 


15 


Ledi Helena išvydo Linlį žmonių spūstyje joms einant pėsčiųjų 
perėja iš atvykimo platformos. Tos dvi valandos traukinyje buvo 
ganėtinai kankinančios: tai baiminantis, kad Džiliana ištikš į gaba- 
lus, tai beviltiškai stengiantis išvaduoti seržantę Heivers iš juodojo 
„humoro, kurio ji buvo nusprendusi griebtis, duobės. Visa ta patirtis 
žadino ledi Helenai tokį nerimą, kad išvydusi Linlį, braukiantį nuo 
kaktos gelsvus plaukus, pučiamus lengvo vėjelio, kurį sukėlė iš- 
vykstantis traukinys, pajuto kone silpnumą - taip jai palengvėjo. 
Žmonių pilnoje stotyje visi aplink tik lakstė ir stumdėsi, bet Linlis 
atrodė taip, lyg būtų vienui vienas. Pakėlė galvą. Jų akys susitiko, ir 
Helenos žingsniai iškart sulėtėjo. 

Net iš tolo mate, kad jis pasikeitęs. Paakiai pajuodę. Galvos ir 
pečių laikysena išdavė įtampą, raukšlės apie nosį ir burną pagilė- 
jusios. Jis vis dar buvo Tomis, bet nelabai Į jį panašus. Tegalėjo būti 
viena tokio pasikeitimo priežastis - Debora. 

Sutiko ją Keldeile. Linlio veidas ledi Helenai tiek daug pasakė! 
Ir kažkodėl — nors prabėgo metai, kai sužieduotuvės su Debora iš- 
iro, nors nuo to laiko Helena su juo praleido tiek daug valandų, - ji 


suprato negalinti ištverti minties, kad Tomis pasakys ją matęs. Ji 


NEPAPRASTAS IŠVADAVIMAS | 287 


beviltiškai troško nesuteikti tam progos. Niekino save už bailumą, 
ir tuo metu nebuvo svarbu, kodėl staiga panoro daugiau niekada 
nieko nebegirdėti apie Deborą. 

Regis, Linlis perskaitė jos mintis, — kaip tai jam būdinga! — nes 
nusišypsojo ta trumpa keista šypsena ir nuėjo pasitikti jų prie laip- 
tų papėdės. 

— Kaip nuostabu tave matyti, Tomi, — tarė Helena. — Aš pusę ke- 
lionės, — kai nevalgiau visų tų nešiojamų saldumynų, - bijojau, jog 
tave kas nors sulaikys Keldeile, ir mums teks nuomotis automobilį 
bei pašėlusiai lekti per viržynus kaip Ernšou, stengiantis tave su- 
rasti. Taigi viskas baigėsi kuo puikiausiai, ir man nereikia atsiduoti 
savaitės troškimui pain au chocolat, kad nuslopinčiau savo nerimą. 
Traukinyje maistas tiesiog pribloškiantis, ar ne? — Ji globėjiškai 
apkabino Džilianą. Padarė tai instinktyviai; mat nors žinojo, kad tai 
jaunai moteriai nėra ko bijoti Linlio, per pastarąsias dvylika valan- 
dų prisirišo prie Džilianos ir dabar nenorėjo jos perduoti. 

— Džiliana, čia inspektorius Linlis, - sumurmėjo Helena. Džilianos 
lūpose šmėstelėjo nedrąsi šypsena. Paskui ji nudelbė akis. Linlis jau 
tiesė ranką, bet ledi Helena perspėdama papurtė galvą. Inspekto- 
riaus žvilgsnis nukrypo į Džilianos rankas. Pikti raudoni įbrėžimai 
ant jų buvo bjaurūs, bet ne tokie gilūs kaip ant kaklo, krūtų ir šlaunų, 
slepiamų suknelės, kurią rūpestingai parinko ledi Helena. 

— Aš pastačiau automobilį netoliese, — tarė Linlis. 

— Ačiū Dievui, - pareiškė Helena. — Vesk mane iškart prie jo, kol 
šie bjaurūs bateliai nepataisomai nesužalojo man kojų. Jie žavingi, 
ar ne? Bet kankynė, kurią turiu ištverti juos nešiodama, tiesiog nu- 
skurdina tikėjimą. — Helena nelaukė atsakymo į savo klausimą: aš 
netgi mielai pasiklausyčiau melancholiškojo Čaikovskio iš tavo ko- 
lekcijos, kad tik galėčiau juos nuspirti. 

Linlis nusišypsojo. 

— Aš tai prisiminsiu, mano ančiuk. 

— Brangusis, nė kiek tuo neabejoju. - Helena atsisuko į seržantę 
Heivers, kuri nuo pat išlipimo iš traukinio žingsniavo įkandin ne- 


tardama nė žodžio. 

— Seržante, man reikia į moterų tualetą susitvarkyti makiažą po to 
nuotykio, kai panardinau veidą į tą skanėstą prieš pat baisųjį tune- 
lį. Ar nuvesite Džilianą į automobilį 

Heivers dėbtelėjo į ledi Heleną, paskui - į Linlį. 

— Žinoma, — ramiai atsakė. 

Ledi Helena žvelgė, kaip abi moterys nueina, tada pasakė: 

— Tikrai nežinau, Tomi, su kuria iš jų sunkiau... 

— Dėkoju už praėjusią naktį, — atsakė jis. — Ar labai nusika- 
mavai? 

Helena atplėšė akis nuo nueinančių moterų. 

— Nusikamavau? - Siaubinga vienatvė Džono Klarenso veide; kru- 
vina paklodė; tuščios Džilianos akys, jos žaizdos, vis dar rausvai 
šlapiuojančios ten, kur buvo smarkiausiai susižalojusi; kraujas ant 
vonios kambario grindų ir sienų, kraujas pačioje vonioje, kuri jau 
niekada nebus švari; išlaužtos durys ir šepečiai su odos atplaišo- 
mis, vis dar prikibusiomis prie baisių metalinių dyglių... 

— Atleisk, kad įstūmiau tave į visa tai, - pasakė Linlis. — Bet tu 
buvai vienintelė, kuria galėjau pasitikėti. Nežinau, ką būčiau da- 
ręs, jei paskambinęs nebūčiau tavęs radęs. 

— Buvau ką tik įžengusi pro duris. Turiu prisipažinti, kad Džefris 
visai neapsidžiaugė, kai tu paskambinai. 

Linlio reakcija atsispindėjo lūpų ir akių kampučiuose - džiuge- 
sys ir nuostaba. 

— Džefris Kasikas? Maniau, kad tu jo atsikratei... 

Ledi Helena lengvai nusijuokė ir paėmė jį už parankės. 

— Stengiausi, brangusis Tomi. Stengiausi. Bet Džefris pasiryžęs 
įrodyti, kad, nesvarbu, ar aš tai suprantu, ar ne, mes abu esame 
kelyje į tikrąją meilę. Taigi jis tiesiog nėrėsi iš kailio. Tai buvo ro- 
mantiška! Pietūs Vindzore ant Temzės kranto; šampano kokteliai 
Senųjų rūmų sode. Turėtum manimi didžiuotis. Aš net prisimenu, 
kad juos pastatė Vrenas, tad visi tie metai, kai tu rūpinaisi mano 
išsilavinimu, nenuėjo perniek. 


— Bet aš nė nemaniau, kad tu to atsisakysi dėl Džefrio Kasiko... 

— Aš nieko nealsisakiau. Jis mielas vyrukas. Tikrai! Be to, perne- 
lyg paslaugiai padėjo man apsirengti. 

— Neabejoju, - šaltai atsakė Linlis. 

Ledi Helena nusijuokė iš niūrios jo minos. 

"Visai ne taip, kaip įsivaizduoji. Džefris niekada nepasinaudotų. 
Jis toli gražu... pernelyg... 

— Kaip žuvis? 

— Tikras Oksfordo auklėtinis, Tomi, — pareiškė Helena. — Bet, 
sąžiningai kalbant, jis yra smulki menkė. Taigi, ko galima tikėtis? 
Aš kaip gyva nepažinojau Kembridžo vyruko, pagauto aistros. 

— Ar kai tau paskambinau, jis buvo su harovietišku kaklaraiš- 
čiu?— pasiteiravo Linlis. — Ar išvis ką nors vilkėjo? 

— Tomi, kaip nepadoru! Bet leisk man pagalvoti. - Ledi Helena 
susimąsčiusi patapšnojo sau per skruostą. Jos akys suspindo. — Ne, 
kai tu paskambinai, mes abu buvome visiškai apsirengę. Paskui tie- 
siog nebuvo tam laiko. Mes desperatiškai puolėme prie mano dra- 
bužių spintos ir ėmėme ieškoti ko nors tinkamo. Kaip manai? Ar 
pasisekė? 

Linlis nužvelgė gražiai pasiūtą juodą kostiumėlį ir priderintus ak- 
sesuarus. 

— Atrodai kaip kvakerė, keliaujanti į pragarą, - rimtai atsakė. - O 
Viešpatie, Helena, ar tu tikrai turi Bibliją ? 

Ji nusijuokė. 

— Argi tai neveikia? — patyrinėjo juodą tomelį rankoje. - Iš tik- 
rųjų tai Džono Dono rinktinė, padovanota man brangiojo senelio 
per septynioliktąjį cimtadienį. Kurią nors dieną galiu tikrai atsi- 
versti... 

— Ką būtum dariusi, jeigu ji būtų paprašiusi paskaityti kelias ei- 
lutes, kad greičiau prabėgtų naktis? 

— Kai noriu, Tomi, galiu kalbėti visai kaip iš Biblijos. Kas tau? — 
Helenai ištarus pastaruosius žodžius Linlis sustingo. Pajuto, kaip 
staiga suakmenėjo jo ranka. Jis žvelgė į automobilį, stovintį netoli 
stoties. 


— Kur jos vyras? 

Helena smalsiai jį nužvelgė. 

— Nežinau. Dingo. Aš įėjau vidun pas Džilianą, o vėliau, kai iš- 
ėjau iš miegamojo, jo nebuvo nė kvapo. Žinoma, praleidau ten visą 
naktį, bet jis negrįžo. 

— Kaip į tai reagavo Džiliana? , 

— Aš... — Ledi Helena svarstė, kaip geriausia atsakyti į šį klausi- 
mą. — Tomi, netgi nežinau, ar ji suvokia, kad jis dingo. Tai skamba 
gana keistai, bet manau, kad vyras liovėsi jai egzistavęs. Net nepa- 
minėjo jo vardo... 

— Arji ką nors pasakė? 

— Tik tai, kad Bobei kažką paliko. 

— Aišku, žinutę laikraštyje. 

Ledi Helena papurtė galvą. 

— Ne. Man susidarė aiškus įspūdis, kad kažką tame name... 

Linlis susimąstęs linktelėjo 17 uždavė paskutinį klausimą: 

— Kaip įkalbėjai ją atvykti, Helena? 

— Aš neįkalbinėjau. Džiliana jau viską buvo apgalvojusi, ir aš už 
tai dėkinga seržantei Heivers, Tomi, nors iš jos elgesio sprendžiu, 
kad ji įsitikinusi, jog Klarensų bute padariau stebuklą — padaugi- 
nau duoną ir žuvis. Ar pasikalbėsi su ja? Nuo tada, kai jai šįryt 
paskambinau, kalba tik vienskiemeniais žodžiais. Turbūt kaltina save 
dėl visko, kas nutiko. 

Linlis atsiduso. 

— Tai panašu į Heivers. Kristau, man mažiausiai reikia dar vieno 
rūpesčio tiriant šią prakeiktą bylą! 

Ledi Helenos akys išsiplėtė. Linlis retai kada leisdavo sau aki- 
vaizdžiai supykti. Jei išvis leisdavo... 

— Tomi, — neryžtingai tarė, - kol buvai Keldeile, ar tau... Ar tai... — 
Helena nenorėjo apie tai kalbeti. Ji nekalbės apie tai. 

Linlis plačiai nusišypsojo. 

— Atleisk, ančiuk, - apkabinęs ją per pečius meiliai spustelėjo. — 


Ar sakiau, kad man labai gera, jog tu čia? 

Jis nieko nebuvo jai sakęs. O kodėl turėtų ką nors sakyti? Dabar, 
kai ji buvo čia, naktį padariusi tai, ko prašyta, — jiems išvis nerei- 
kėjo kalbėtis. 

"Barbara suprato, kad Linlis veikiau pasinaudos viena iš savo mei- 
lužių negu kuo nors iš Jardo. Argi tai jam nebūdinga? Jis toks bai- 
sus egoistas, kad nė kiek neabejojo, jog Londono moterys šoks vyk- 
dyti jo įsakymų, nepaisydamos jo vujojimo kaime. „Įdomu, ar 
sužinojusi apie Stefą ledi vis dar eis per ugnį 17 vandenį“, - pamanė 
Barbara. Tik pažvelkit į ją - kokia tobula oda, tobula figūra, tobula 
veislė, — tarsi jos protėviai per pastaruosius du dešimtmečius būtų 
išmetę visus netikėlius, palikę juos anti kalvų kaip nesveikus spar- 
tiečių vaikus, kad galiausiai sukurtų tokį meno kūrinį kaip ledi He- 
lena Klaid. Bet nepakankamai gerą, kad išlaikytų jo šviesybę ištiki- 
mą, ar ne, širdele? — viduje Barbara nusišypsojo. 

Ji stebėjo Linlį nuo galinės sėdynės. Eičiau lažybų, kad dar 
vieną naktį permiegojo su ta mažule Stefa. Žinoma, kad taip, nes 
nebereikėjo jaudintis dėl tos moters kaukimo. Turbūt laimingas 
barškino ją ištisas valandas. O šiandien pasitarnaus jos šviesy- 
bė ledi. Taigi jis susitvarkys. Priims iššūkį. Paskui iškart galės 
pereiti prie Džilianos, suteikti jai malonumą. Be abejo, tas ane- 
miškas smulkutis jos vyras būtų tik laimingas, perdavęs vadeles 
tikram vyviškiui. 

Ir argi jie abu baltomis pirštinaitėmis nesutvarkė tos mažos ne- 
naudėlės?! Negalėjai ledi kaltinti dėl tokio elgesio. Ji nežinojo 
visų faklų apie Džilianą Teis. Bet kuo remiasi Linlis? Nuo kada su 
žmogžudystės bendrininke elgiamasi laip, kad einama prie jos rau- 
donu kilimu? 

— Jūs pamatysite, Džiliana, kad Roberta šiek tiek pasikeitusi, — 
pasakė Linlis. 

Barbara nepatikliai klausėsi jo žodžių. Ką jis daro? Apie ką kal- 
ba? Ar tikrai rengia Džilianą pasimatymui su seserimi, nors jie abu 
puikiausiai žino, kad matė ją vos prieš tris savaites, kai abi nugala- 
bijo Viljamą Teisą? 


— Suprantu, — labai tyliai, vos girdimai atsakė Džiliana. 

— Ji laikinai paguldyta į psichiatrijos ligoninę, — toliau švelniai 
aiškino Linlis. — Dėl prisipažinimo ir nenoro kalbėti kyla klausi- 
mas, ar ji protiškai įgali. 

— Kaip ji tenai... Kas... — Džiliana delsė, paskui liovėsi kaupti 
pastangas. Regis, susitraukė savo sėdynėje. 

— Jūsų pusbrolis Ričardas Gibsonas ją ten paguldė. 

— Ričardas? — Moters balsas pasidarė dar tylesnis. 

— Taip. 

— Suprantu... 

Visi tylėjo. Barbara nekantriai laukė, kol Linlis pradės klausinėti 
tą moterį, ir negalėjo suprasti, kodėl to nedaro. Ką jis veikia? Už- 
mezga rūpestingą pokalbį! Tokį, koks paprastai būna su nusikalti- 
mo auka, o ne įvykdytoja! 

Barbara vogčiomis tyrinėjo Džilianą. Dieve, ji moka manipuliuo- 
ti— iki pat apmaudžios pabaigos. Kelios minutės vonioje praeitą 
naktį, ir ji visus nuteikė taip, kaip norėjo. Ar seniai ji naudojasi 
tokiu metodu? 

Barbara vėl pažvelgė į Linlį. Kodėl jis šiandien grąžino ją prie tos 
bylos? Tegalėjo būti viena priežastis: kartą ir visiems laikams paro- 
dyti jos vietą, pažeminti, kad suprastų, jog net tokia amatininkė 
kaip jo malonioji ledi išmano daugiau už kiaulę Heivers. Tr paskui 
amžinai pasmerkti darbui gatvėje. 

„Gerai, žinutė priimta, inspektoriau“. Dabar Barbara tetroško vie- 
no: grįžti į Londoną, apsivilkti uniformą, palikti Linlį su dama iš- 


kuopti visų.tų šiukšlių. 


Ji buvo susipynusi plaukus į dvi gelsvas kasas. Todėl tą pirmąją 
naktį „Iestamento namuose“ atrodė tokia jauna. Su niekuo nekal- 
bėjo, tik ramiai tyrinėjo grupelę spręsdama, ar jie verti jos pasitikė- 
jimo. Padariusi išvadas pasakė tik savo vardą: Helena Grehem, Ne- 
lė Grehem. 

Bet argi jis iš pat pradžių nežinojo, kad tai nėra tikrasis jos var- 
das? Galbūt ją išdavė trumpas delsimas atsakant? Galbūt ilgesin- 


zas žvilgsnis akyse, kai pati ištardavo savo vardą. Galbūt ašaros, 

kai jis pirmąkart įsiskverbė į jos kūną i1 tamsoje sušnabždėjo: „Ne- 
le“. Šiaip ar taip, argi jis nežinojo visą tą laiką — kažkur širdies 
gilumoje, — kad tai nėra tikrasis jos vardas? 

Kas patraukė prie jos? Iš pradžių tas vaikiškas nekaltumas, su 
kuriuo pasitiko gyvenimą „Iestamento namuose“. Ji taip uoliai sten- 
gėsi mokytis, taip karštai įsitraukė į bendruomenės gyvenimą. Pas- 
kui — jos tyrumas, švarumas, kuriuo jis taip žavėjosi, tyrumas, lei- 
dęs gyventi iš naujo, be asmeninio pykčio ir priešiškumo. Vėliau — 
jos atsidavimas Dievui — ne mušimasis į krūtinę, pretenzingas pa- 
maldumas tų, kurie religiškai atsiverčia, bet tykus pripažinimas ir 
priėmimas didesnės galios, — tai jį paveikė. Ir galiausiai — nepaju- 
dinamas tikėjimas, kad jis sugeba viską, padrąsinantys žodžiai, kai 
pasijusdavo bejėgis ir apimtas nevilties, jos neišsenkama meilė, kai 
labiausiai to stigdavo... 

„Kaip dabar“, - mąstė Džonas Klarensas. Per pastarąsias dvyli- 
ka valandų jis pasistengė pažvelgti giliau į savo elgesį ir dabar pra- 
dėjo suvokti, koks jis amžinas nuolatinis bailys. Paliko žmoną, na- 
mus, pabėgo į nežinią, išsisuko, kad nereikėtų susidurti su tais 
dalykais, apie kuriuos bijojo sužinoti. Tačiau ko bijoti, kai Nelė — 
kad ir kas ji - tebuvo ta miela būtybė, kuri stovėjo šalia, klausėsi jo 
žodžių naktimis, laikė savo glėbyje? Jos praeityje negalėjo būti jo- 
kių tamsių pabaisų, kurių reikėtų bijoti. 

Tai tiesa. Džonas žinojo. Jautė. Ir tikėjo. Tad kai atsivėrė psichiat- 
rijos ligoninės durys, jis greit atsistojo ir nužingsniavo per pagrin- 


dinį vestibiulį pasitikti žmonos. 


Linlis veikiau pajuto nei pamatė, kad jiems įžengus į ligoninę 
Džiliana sulėtino žingsnį. Iš pradžių palaikė tai suprantamu jos ne- 
rimu, baime po šitiek metų išvysti seserį. Bet paskui pamatė, kad ji 
žiūri į jauną vyriškį, einantį vestibiuliu prie jų. Smalsaudamas Lin- 
lis atsisuko į Džilianą ir jos veide išvydo tikrą baimę. 

— Džonai, — sušnabždėjo ji 17 žingtelėjo atgal. 

— Atleisk... - Džonas Klarensas ištiesė rankas, lyg norėdamas ją 


paliesti, bet sustojo. — Atleisk man. Aš labai gailiuosi, Nele. — Vy- 

riškio akys buvo paraudusios ir degė taip, tarsi jis būtų daug parų 
nemiegojęs. 

— Privalai manęs taip nebevadinti! Daugiau nebe... 

Džonas nepaisė jos žodžių. 

— Visą naktį prasėdėjau ant suolo Kings Krose stengdamasis su- 
sivokti, nuspręsti, ar tu gali mylėti vyrą, kuris buvo toks bailys, kad 
nepasiliko su žmona, kai labiausiai jo reikėjo. 

Džiliana ištiesė ranką ir palietė jo alkūnę. 

— Ak, Džonai, - tarė, — grįžk į Londoną. Prašau... 

— Neprašyk manęs šito. Būtų pernelyg lengva. 

— Prašau. Maldauju. Dėl manęs. 

— Be tavęs — ne. Aš to nepadarysiu. Kad ir ką, tavo nuomone, 
privalai čia daryti, aš irgi būsiu su tavimi. — Klarensas pažvelgė į 
Linlį. — Ar galiu likti su savo žmona? 

— Tai priklauso nuo Džilianos, — atsakė Linlis pastebėjęs, kaip 
jaunasis vyras nenorom atšlijo išgirdęs tą vardą. 

— Jeigu tu nori pasilikti, Džonai, — sušnabždėjo ji. 

Klarensas nusišypsojo Džilianai, švelniai palietė skruostą ir ati- 
traukė akis nuo jos veido tik tada, kai balsai iš kito koridoriaus 
leido suprasti, kad ateina daktaras Samuelsas. Jis nešėsi bylų ap- 
lankus. Perdavęs juos kolegei greitai pasuko prie jų. 

Be šypsenos nužvelgė visą grupelę. Jeigu ir jautėsi dėkingas, kad 
pasirodė Robertos Teis sesuo, kuri galbūt padės jai pasveikti, visiš- 
kai to neparodė. 

— Inspektoriau, — tarė pasisveikinęs, — ar būtinai reikia tokios 
didelės grupės? 

— Taip, — ramiai atsakė Linlis tikėdamasis, kad tam žmogui už- 
teks sveiko proto pastebėti Džilianos būklę prieš pradedant audrin- 
gai protestuoti ar nusprendus išmesti juos visus lauk. 

Psichiatro smilkinys tvinkčiojo. Buvo akivaizdu, kad jis neįpra- 
tęs prie įsiteikiančio mandagumo ir jį drasko noras parodyti Linliui 
šio vietą. Bet susirūpinimas Roberta nugalėjo. 

— Ar čia sesuo? — Nelaukdamas atsakymo daktaras paėmė Džilia- 


ną už parankės ir sutelkė savo dėmesį į ją, kai ėjo koridoriumi prie 

užrakintos palatos. — Pasakiau Robertai, kad atvykote su ja pasima- 
tyti, - palenkęs galvą, tyliai tarė, - bet turite pasirengti tam, kad ji 
zali jums neatsakyti. Tikriausiai taip ir bus. 

„— Ar ji... — Džiliana nesiryžo, rodės, nežinojo, kaip kalbėti to- 
liau.- Ar ji dar nieko nepasakė? 

— Ničnieko. Bet tai pirmieji terapijos etapai, panele Teis, ix... 

— Ponia Klarens, - tvirtai įsikišo Džonas. 

Psichiatras stabtelėjo, nužvelgė Džoną Klarensą. Tarp jų žybtelė- 
jo kibirkštėlė, įtarimas ir antipatija. 

— Ponia Klarens, -— pasitaisė Samuelsas, įbedęs akis į jos vyrą, — 
jau sakiau, ponia Klarens, kad tik pirmieji terapijos etapai. Mes 
neturime priežasčių abejoti, kad jūsų sesuo kurią nors dieną visiš- 
kai pasveiks, atsigaus. 

Pro Džilianos ausis neprasprūdo nė vienas žodis. 

— Kurią nors dieną? - Ir ranka apkabino savo liemenį tokiu jude- 
siu, kuris labai priminė motiną. 

Psichiatras, regis, įvertino moters reakciją. Iš jo atsakymo buvo 
matyti, tie trys Džilianos ištarti žodeliai perteikė kur kas daugiau, 
nei ji suvokė. 

— Taip, Roberta sunkiai serga. — Paėmęs Džilianą už alkūnės nu- 
vedė pro duris. Jie ėjo pro užrakintą palatą. Vienintelis triukšmas 
buvo tylus žingsnių šiurenimas į kilimą ir kartkartėmis pasigirstan- 
tis paciento šauksmas už durų. Koridoriaus gale buvo siauros dure- 
lės. Samuelsas sustojo priešais jas, atidarė, įžiebė šviesą. Ji apšvie- 
tė mažą ankštą kambariuką. Daktaras mostelėjo visiems įeiti. 

— Jums čia pasirodys ankšta, — perspėjo jis, o balso tonas rodė, 
kaip menkai dėl to apgailėstauja. 

Tai buvo siauras stačiakampis, ne didesnis kaip kambarėlis še- 
pečiams (tam kadaise jis ir buvo skirtas). Vieną sieną visiškai den- 
gė didžiulis paveikslas, kitame gale kabėjo du garsiakalbiai, vidu- 
ryje stovėjo staliukas ir dvi kėdės. Dvelkė klaustrofobija ir aitrumu, 
kvepėjo grindų vašku bei dezinfekcijos priemonėmis. 

— Viskas gerai, - pasakė Linlis. 


Samuelsas linktelėjo. 

— Kai pakviesiu Robertą, šias šviesas išjungsiu, ir jūs galėsite pro 
dvigubą stiklą matyti kitą kambarį. Garsiakalbiai leis girdėti, kas 
bus kalbama. Roberta matys tik veidrodį, bet aš jai pasakysiu, kad 
už veidrodžio esate jūs. Suprantate, kitaip mes jos negalime įvesti į 
kambarį. 

— Taip, žinoma. 

— Puiku. — Daktaras niūriai nusišypsojo, tarsi pajutęs visų nuo- 
gąstavimus. Ir liko patenkintas, kad jie — kaip ir jis pats — nesitiki, 
jog tas pokalbis bus paprastas pokštas. — Aš būsiu gretimame kam- 
baryje su Džiliana ir Roberta. 

— Ar tai būtina? — neryžtingai paklausė Džiliana. 

— Atsižvelgiant į aplinkybes, bijau, kad būtina. 

— Aplinkybes? 

— Žmogžudystė, ponia Klarens. - Samuelsas paskutinį sykį juos 
visus nužvelgė ir susikišo rankas į kelnių kišenes. Nukreipė žvilgs- 
nį į Linlį. | 

— Ar aptarsime teisėtumą? — trumpai paklausė. 

— Nebūtinai, — atsakė Linlis. — Aš puikiai žinau. 

— Jūs žinote, kad niekas iš to, ką ji pasakys... 

— Žinau, - pakartojo Linlis. 

Daktaras griežtai linktelėjo. 

— Tada aš ją pakviesiu. — Tr vikriai apsisukęs ant kulno išjungė 

šviesą, išėjo iš patalpos ir uždarė paskui save duris. Šviesos iš 
kambario anapus veidrodžio šiek tiek apšvietė ir jų kambarėlį, 
užtat jis mirguliavo šešėliais. Susėdę ant medinių kėdžių žmonės 
laukė: Džiliana, ištiesusi kojas priešais save, skausmingai žvel- 
gianti į subraižytus kojų pirštus; Džonas greta žmonos, globėjiš- 
kai apkabinęs medinę kėdės atkaltę; seržantė Heivers, sudribusi 
kėdėje, klaidžiojanti akimis po tamsiausią kambario kampą; ledi 
Helena, stebinti nebylų žmonos ir vyro bendravimą, ir pats Linlis, 
paniręs į gilų susimąstymą, iš kurio ledi Helena jį pažadino ran- 
kos spustelėjimu. 

„Dievaži“, — mintyse tarė jis, irgi spustelėdamas jai ranką. Hele- 


na suprato. Visada suprasdavo. Linlis nusišypsojo laimingas, kad ji 


NEPAPRASTAS IŠVADAVIMAS | 297 


kartu su juo, tokia blaiviai mąstanti ir aiškiomis akimis - pasaulyje, 
kuris greitai taps beprotiškas. 

Roberta atrodė taip pat kaip anksčiau. Ji įėjo į kambarį, iš abiejų 
pusių paremta dviejų baltai apsirengusių slaugių. Net vilkėjo tuos 
pačius drabužius: pernelyg trumpą sijonėlį, nederančią palaidinu- 
kę, avėjo paplūdimio šlepetes. Tačiau prieš pokalbį merginą išmau- 
dė; tankūs plaukai buvo švarūs bei drėgni, sušukuoti atgal ir prie 
kaklo surišti raudonu siūlu — nederanti spalva vienspalviame kam- 
baryje. Pats kambarys tuščias ir plikas — be jokių daiktų, išskyrus 
tris kėdes ir metalinę spintelę, aukštumo sulig liemeniu. Ant sienų 
nebuvo nieko, kas išblaškytų, kur galėtum pabėgti. 

— Ak, Bobe, - pro stiklą pamačiusi seserį sumurmėjo Džiliana. 

— Kaip matai, Roberta, čia yra trys kėdės. - Samuelso balsas pro 
garsiakalbius atsklido iki jų neiškreiptas. — Tuoj nueisiu ir pakvie- 
siu tavo seserį. Ar prisimeni savo seserį Džilianą, Roberta? 

Mergina sėdėdama ėmė linguoti. Nieko neatsakė. Abi slaugės iš- 
ėjo iš kambario. 

— Džiliana atvyko iš Londono. Bet kol ją pakviesiu, norėčiau, kad 
čia apsidairytum ir apsiprastum. Mes čia dar niekada nebuvome 
susitikę, tiesa? 

Bukos merginos akys liko įbestos kur ir anksčiau - į vieną tašką 
sienoje. Rankos be gyvybės karojo prie šonų — putni riebalų ir odos 
masė. Nesutrikęs dėl merginos tylėjimo Samuelsas ją stebėjo. Ši- 
taip praėjo dvi siaubingai ilgos minutės, paskui jis atsistojo. 

— Dabar pakviesiu Džilianą, Roberta. Kol būsi su ja, aš liksiu 
šiame kambaryje. Taigi tu visiškai saugi. - Pastarasis sakinys atro- 
dė nebūtinas, nes jeigu dramblota mergina ir jautė baimę (jei išvis 
ką nors jautė), to neparodė. 

Stebėjimo kambaryje Džiliana atsistojo. Tai buvo neryžtingas, ne- 
natūralus judesys, tarsi ją būtų kilstelėjusi ir pastūmėjusi kažkokia 
kita jėga, o ne jos laisva valia. 

— Brangioji, tu žinai: jeigu bijai, neprivalai ten eiti, - tarė Džonas 
Klarensas. 


Džiliana neatsakė, bet atgalia ranka, ant kurios tarsi venos buvo 

išsišovę sunkūs metalo šepečių įbrėžimai, perbraukė per vyro skruos- 
lą. Ji galėjo ištarti jam sudie. 

— Pasirengusi? — pravėręs duris paklausė Samuelsas. Daktaras 
skvarbiu žvilgsniu greit įvertino Džilianą, pasvėrė galimą silpnumą 
ir stiprybę. Moteriai linktelėjus, ryžtingai kalbėjo toliau: — Nėra ko 
nerimauti. Aš būsiu ten, be to, netoliese stovės keli sanitarai, ku- 
riuos pašauksiu, jei staiga prireiks ją suvaldyti. 

— Elgiatės taip, tarsi tikėtumėte, jog Bobė tikrai galėjo ką nors 
įskaudinti, - pasakė Džiliana ir nelaukdama atsakymo nusekė pas- 
kui daktarą į gretimą kambarį. 

Kiti stebėjo, laukė, kaip reaguos Roberta, kai atsivers durys ir 
įžengs jos sesuo. Reakcijos išvis nebuvo. Stambus kvadratinis kū- 
nas toliau lingavo. 

Džiliana delsė, laikydama ranką ant durų. 

— Bobe, —- aiškiai ištarė. Jos balsas buvo ramus, bet panašus į 
tokį, kokiu tėvas ar mama galėtų kalbėti su nepaklusniu vaiku. Ne- 
sulaukusi atsakymo jaunoji moteris paėmė vieną iš trijų kėdžių ir 
pasistatė priešais seserį — tiesiog šiai prieš akis. Atsisėdo. Roberta 
žvelgė pro ją į tašką sienoje. Džiliana dirstelėjo į psichiatrą, kuris 
patraukė kėdę į šalį, iš Robertos regėjimo lauko. —- Ką turėčiau... 

— Kalbėkite apie save. Ji jus girdi. 

Džiliana pirštais palietė suknelę. Įsižiūrėjo į sesers veidą. 

— Atvykau iš Londono pasimatyti su tavimi, Bobe, — pradėjo ji. 
Balsas virpėjo, bet vėliau įgijo stiprumo. - Dabar mes ten gyvena- 
me. Aš su savo vyru. Ištekėjau praėjusį lapkritį. — Džiliana pažvel- 
gė į Samuelsą, kuris padrąsinamai linktelėjo. - Tau gali atrodyti 
Juokinga, bet ištekėjau už pastoriaus. Sunku patikėti, kad taip griežtai 
katalikiškai auklėta mergina ištekėtų už pastoriaus, ar ne? Ką pa- 
sakytų tėtis, jei žinotų? 

Lygus veidas nerodė nei pritarimo, nei susidomėjimo. Džiliana 
lygiai taip pat galėjo kalbėti sienai. Ji apsilaižė džiūstančias lūpas 
1 užsikirsdama kalbėjo toliau: 

— Mes turime butą Izlingtone. Nedidelį, bet tau patiktų. Prisime- 


ni, kaip aš mėgau gėles? Taigi mūsų namuose jų daug, nes pro vir- 

tuvės langą nuolat šviečia saulė. Prisimeni, kaip sodyboje man gė- 
lės niekada neaugdavo? Buvo per tamsu. 

Mergina tebelingavo. Jos kėdė girgždėjo nuo svorio. 

— Aš turiu darbą. Dirbu „Iestamento namuose“. Tu pažįsti tą vie- 
tą, ar ne? Ten kartais apsigyvena pabėgėliai. Dirbu ten įvairiausius 
darbelius, bet labiausiai mėgstu konsultuoti tuos vaikigalius. Jie 
sako, kad su manimi lengva kalbėtis. - Džiliana nutilo. - Bobe, ar 
tu nenori su manimi kalbėtis? 

Mergina alsavo it apsvaiginta narkotikais ar vaistais, jos sunki 
galva nusviro į šoną. Atrodė, lyg būtų užmigusi. 

— Man patinka Londonas. Niekada nemaniau, kad patiks, bet 
patinka. Turbūt todėl, kad ten mano svajonės. Aš... aš norėčiau 
turėti kūdikį. Tai viena iš mano svajonių. Ir... manau, norėčiau 
parašyti knygą. Mano galvoje pilna visokiausių istorijų, noriu jas 
užrašyti. Man patinka Brontės. Prisimeni, kaip mes skaitydavome 
Brontes? Jos irgi turėjo svajonių, ar ne? Man atrodo, kad svarbu 
turėti svajonių. 

— Tai neveikia, — trumpai tarė Džonas Klarensas. Kai tik žmona 
išėjo iš kambario, vyras pajuto spąstus, suprato, kad jos įžengimas į 
sesers gyvenimą — grįžimas į praeitį, kur jis pats nieko nereiškė, iš 
kur nepajėgė jos išgelbėti. — Ar ji ilgai ten turės būti? 

— Kol norės. — Linlio balsas skambėjo šaltai. — Viskas priklausys 
nuo Džilianos. 

— Bet iš to jokios naudos. Negi ji to nesupranta? — Džonas norėjo 
pašokti ant kojų, atidaryti duris ir išsivesti žmoną. Tarsi vien Džilia- 
nos buvimo tame kambaryje - įkliuvusios į spąstus su ta siaubinga 
it banginis būtybe, kuri buvo jos sesuo, —- pakaktų jai pasmerkti ir 
amžinai sunaikinti. — Nele! — nuožmiai ištarė jis. 

— Noriu tau papasakoti apie tą naktį, kai pabėgau, Bobe, - toliau 
kalbėjo Džiliana. Ji žvelgė seseriai į veidą, laukdama bent men- 
kiausio virptelėjimo, kuris parodytų, kad Roberta ją supranta ir at- 
pažįsta. Tada Džiliana galėtų nutilti. - Nežinau, ar tu prisimeni. Tai 
atsitiko tą naktį po mano šešioliktojo gimtadienio. Aš... - Šito buvo 


per daug. Džiliana negalėjo. Ji iš visų jėgų stengėsi kalbėti: - Pavo- 


300 | ELIZABETH GEORGE 


giau Iš tėvo pinigų. Ar jis tą pasakė? Žinojau, kur laiko atliekamus 
pinigus, tad pasiėmiau. Blogai padariau. Žinau, bet... Man reikėjo 
išvykti. Kuriam laikui išvykti. Tu tai žinai, ar ne? — Laukdama pa- 
tvirtinimo vėl pakartojo: — Ar ne? 

Ar lingavimas paspartėjo, ar tik stebėtojams taip pasirodė? 

— Nuvykau į Jorką. Tam prireikė visos nakties. Keliavau pėsčio- 
mis ir autostopu. Teturėjau kuprinę, žinai, tą pačią, kurioje nešio- 
davausi vadovėlius, tad ten tilpo tik viena drabužių pamaina. Neži- 
nau, ką sau maniau šitaip pabėgdama? Dabar tai atrodo beprotybė, 
tiesa? — Džiliana šyptelėjo seseriai. Jautė, kaip tuksi širdis. Ėmė 
trūkti kvapo. — Nuvykau į Jorką auštant. Niekada nepamiršiu, kaip 
atrodė Minsteris, nušviestas ryto aušros. Buvo be galo gražu! Norė- 
jau visam laikui ten pasilikti. — Ji nutilo, tvirtai susidėjo rankas į 
skreitą. Buvo matyti gilūs įbrėžimai. Tai negalėjo sutrukdyti. — Li- 
kau Jorke visą dieną. Buvau taip išsigandusi, Bobe. Niekada nebu- 
vau išvykusi iš namų viena ir dar visai nakčiai, nebežinojau, ar 
tikrai noriu į Londoną. Mąsčiau, gal lengviau grįžti į sodybą. Bet... 
negalėjau. Tiesiog negalėjau. 

— Koks tikslas? — paklausė Džonas Klarensas. — Kuo visa tai gali 
padėti Robertai? 

Linlis atsargiai žvilgtelėjo į vyriškį, bet jis vėl nutilo. Tik veidas 
buvo šaltas ir griežtas, visi raumenys įsitempę. 

— Taigi tą naktį sėdau į traukinį. Jis stojo daug kartų, ir kaskart 
atrodydavo, kad manęs ieškos. Maniau, turbūt tėtis kreipėsi į poli- 
ciją, kad mane surastų, arba ieško pats. Bet nieko neįvyko. Taip 
atvykau į Kings Krosą. 

— Tu neprivalai jai pasakoti apie sąvadautoją, - sušnabždėjo Džo- 
nas. — Kam to reikia? 

— Kings Krose vienas gražus vyriškis nupirko man maisto. Buvau 
labai dėkinga. „Jis toks džentelmenas“, - pamaniau. Bet kol aš val- 
giau, 0 jis pasakojo man apie savo namą, kur galėčiau gyventi, į 
užkandinę įėjo kitas vyras. Jis mus pamatė. Priėjęs pasakė: „Ji turi 
eiti su manimi“. Pamaniau, kad jis policininkas, kad privers mane 


grįžti namo. Pradėjau verkti. Įsikibau į savo naująjį draugą. Bet jis 

nusikratė manęs ir išlėkė iš stoties. — Džiliana nutilo pagauta tos 
nakties prisiminimų. — Tas kitas vyras buvo visai kitoks. Jo drabu- 
žiai seni, šiek tiek apdriske. Jis pasakė, kad yra Džordžas Klaren- 
sas, pastorius, kad anas vyriškis norėjo nusivesti mane į Sohą... į 
Sohą, - tvirtai pakartojo. — Jis pasakė, kad Kemden Taune turi na- 
mą, kur galėčiau apsistoti. 

Džonas viską taip ryškiai prisiminė: sena kuprinė, išsigandusi 
mergaitė, nudėvėti batai, nutrinti džinsai. Jis prisiminė, kaip grįžęs 
tevas kalbėjosi su mama. Žodžiai „sąvadautojas iš Soho... net nesu- 
prato... atrodė taip, lyg būtų visai nemiegojusi...“ aidėjo jo galvoje. 
Prisiminė, kaip žiūrėjo į ją prie pusryčių stalo, kur vienu šūviu mė- 
gino nušauti du zuikius: suvalgyti kiaušinienę ir pasirengti litera- 
tūros testui. Mergaitė į nieką nepažvelgė. Tada ne... 

— Ponas Klarensas man buvo labai geras, Bobe. Aš buvau tarsi 
jo šeimos narė. Aš... aš ištekėjau už jo sūnaus Džono. Tau Džonas 
patiktų. Jis toks švelnus! Toks geras! Kai esu su juo, jaučiuosi 
taip, lyg niekas niekada negalėtų... niekas dar kartą, - baigė Dži- 
liana. 

To pakako. Tai buvo tas dalykas, dėl kurio ji atvyko. Džiliana 
maldaujamai pažvelgė į psichiatrą laukdama jo nurodymų, jo link- 
telėjimo, kad gali eiti. Samuelsas tik stebėjo ją iš po savo akinių. 
Šviesoje jie mirgėjo. Daktaro veidas nieko nesakė, bet akys buvo 
labai geros. 

— Taigi. Štai... Nieko nepadėjo, — padarė ryžtingą išvadą Džo- 
nas. — Nusivedei ją ten visiškai veltui. Vežuosi žmoną namo. - Jis 
Jau stojosi. 

— Sėskitės, — pasakė Linlis, jo balsas aiškiai rodė, kad Džonas 
Klarensas neturi pasirinkimo. 

— Bobe, kalbėk su manimi, — meldė Džiliana. — Jie sako, kad tu 
nužudei tėtį. Bet aš žinau, kad negalėjai lo padaryti. Tu nepanaši 
į... Nebuvo jokios priežasties. Aš tai žinau. Pasakyk man, kad nebu- 
vo jokios priežasties. Jis vesdavo mus į bažnyčią, skaitydavo mums, 
sugalvodavo žaidimų, kuriuos galėdavome žaisti. Bobe, juk tu jo 


nenužudei, tiesa? 

— Tau svarbu, kad aš jo nenužudžiau, ar ne? — ramiai paklausė 
daktaras Samuelsas. Jo balsas buvo kaip švelnus plunksnos pleve- 
nimas ore. 

— Taip, — iškart atsakė Džiliana, nors akys liko įsmeigtos į sese- 
rį.- Aš padėjau raktą tau po pagalve, Bobe. Tu buvai pabudusi! Aš 
kalbėjausi su tavimi! Pasakiau: „Pasinaudok juo rytoj“, ir tu supra- 
tai. Nesakyk man, kad nesupratai. Aš žinau, kad supratai. 

— Aš buvau per jauna. Nesupratau, —- pasakė daktaras. 

— Tu privalėjai suprasti! Sakiau tau, kad įdėsiu žinutę į „Guar- 
dian“, kur bus pažymėta Nele Grehem, prisimeni? Mes mėgome tą 
knygą, tiesa? Nelė buvo tokia drąsi ir stipri! Mes abi troškome to- 
kios būti. 

— Bet aš nebuvau stipri, tiesa? — pasiteiravo gydytojas. 

— Buvai! Tu neatrodei kaip... Turėjai atvykti į Harogeitą! Žinutė 
pranešė tau, kad atvyktun į Harogeitą, Bobe! Tau buvo šešiolika. 
Juk galėjai atvykti! 

— Šešiolikos aš nebuvau tokia kaip tu, Džiliana. Kaip galėjau bū- 
ti? — Psichiatras nė nesujudėjo kėdėje. Jo akys klaidžiojo nuo vie- 
nos sesers prie kitos, laukdamos ženklo, skaitydamos paslėptą in- 
formaciją iš kūno judesių, laikysenos, balso tono. 

— Tu ir neturėjai tokia būti! Niekas ir nesitikėjo! Tau tereikėjo 
atvykti į Harogeitą. Ne į Londoną, o tiesiog į Harogeitą. Būčiau 
tave iš ten pasiėmusi. Bet kai tu neatvykai, pamaniau — aš patikė- 
Jau, - kad tau viskas gerai. Kad niekas... kad tu puikiai laikaisi! Tu 
nebuvai panaši į mamą. Tu buvai puiki... | 

— Į mamą? | 

— Taip, į mamą. Aš buvau į ją panaši. Visiškai kaip ji. Mačiau tai 
iš nuotraukų. O tu-- ne. Todėl galėjai puikiai jaustis. 

— Ką tai reiškia — būti panašiai į mamą? — paklausė gydytojas. 

Džiliana suakmenėjo. Ji triskart ištarė vienintelį žodį „ne“ — iš- 
kart pagrečiui. Tai buvo pernelyg sunku ištverti. Negalėjo toliau 
kalbėti. 

— Ar Bobė buvo kaip mama, nepaisant to, kuo tu tikėjai? 


Ne! 

— Neatsakyk jam, Nele, - sušnabždėjo Džonas Klarensas. — Tu 
neprivalai atsakyti. Nesi jo pacientė. 

Džiliana pažvelgė į savo rankas. Jautė, kaip sunki kaltės našta 
slegia pečius. Ore tvyrojo nepaliaujamas sesers lingavimas, kanki- 
nantis kvėpavimas, jos pačios širdies tuksėjimas. Jautė, kad nebe- 
gali toliau kalbėti. Žinojo, kad nebegali grįžti atgal... 

— Tu žinai, kodėl aš pabėgau, juk taip? — dusliai paklausė. — Dėl 
gimtadienio dovanos, ypatingos dovanos, tos... - Džiliana ranka pri- 
sidengė akis. Ji drebėjo. Bet paskui susitvardė. — Privalai pasakyti 
jiems tiesą! Privalai pasakyti, kas nutiko! Negali leisti, kad jie už- 
rakintų tave čia visam gyvenimui! 

Tyla. Ji negalėjo. Tai buvo praeityje. Tai turėjo atsitikti kam nors 
kitam. Be to, ta aštuonmetė mažylė, kuri sekiojo ją po sodybą, kuri 
spindinčiomis iš susižavėjimo akimis stebėjo kiekvieną jos judesį, 
buvo mirusi. Ši baisi stora būtybė priešais buvo ne Roberta. Nėra 
jokio reikalo toliau kalbėti. Robertos nebėra. 

Džiliana pakėlė galvą. Sesers akys sujudėjo, nukrypo į ją, ir 
tada Džiliana suvokė, kad jai išties pavyko prasiveržti ten, kur tris 
pastarąsias savaites neįstengė psichiatras. Bet tas suvokimas ne- 
buvo pergalė. Tik pasmerkimas. Tik paskutinis susidūrimas su 
nebylia praeitimi. 

— Aš nesupratau, — trūkčiojamai tarė Džiliana, - buvau tik ket- 
verių ar penkerių metukų. Tu tada nebuvai net gimusi. Jis sakė, 
kad tai ypatinga. Tokia draugystė visada būna tarp tėvų ir dukrų. 
Kaip Loto. 

— O ne, - sušnabždėjo Džonas. 

— Arjis tau skaitydavo Bibliją, Bobe? Man skaitydavo. Ateidavo 
naktį, prisėsdavo ant mano lovos krašto ir skaitydavo Bibliją. Ir tuo 
metu... 

— Ne, ne, ne! 

— Jo ranka susirasdavo mane po antklode. „Ar tau tai patinka, 
Džile, — klausdavo, - ar tu jautiesi laiminga? Tėtis jaučiasi labai 


laimingas. Tai taip puiku! Taip švelnu. Ar tau patinka, Džile?“ 

Džonas dešiniu kumščiu trenkė sau per kaktą. Kaire ranka smar- 
kiai apglėbė krūtinę. 

— Prašau, — sudejavo. 

— Aš nežinojau, Bobe. Nesupratau. Buvau tik penkerių metukų, o 
kambary tamsu. „Apsiversk, - sakydavo, - tėtis patrins tau nugarą. 
Ar tau patinka? Kur labiausiai patinka? Čia, Džile? Ar čia ypač 
gera?“ Ir tada paimdavo mano ranką. „Tėtei patinka čia, Džile. Pa- 
trink tėtį čia“. 

— Kur būdavo mama? — paklausė gydytojas. 

— Mama miegodavo. Arba būdavo savo kambaryje. Ar skaityda- 
vo. Tačiau tai nesvarbu, nes čia buvo kažkas ypatinga. Ką tėvai 
veikia su dukromis, mama neturi žinoti. Mama nesuprastų. Ji ne- 
skaitydavo su mumis Biblijos, tad ji nesuprastų. O paskui ji pabė- 
go. Man buvo aštuoneri. 

— Tr tada tu likai viena... 

Džiliana priblokšta papurtė galvą. Jos akys buvo išplėstos, be 
ašarų. 

— O ne, - atsakė tyliu, kančios kupinu balsu, — tada aš buvau 
mama. 

"Sulig jos žodžiais Džonas Klarensas suriko. Ledi Helena greit pa- 
žvelgė į Linlį ir uždėjo ranką ant jo rankos. Šis smarkiai sugniaužė 
jos pirštus. 

— Tėtis svetainėje išdėliojo mamos nuotraukas, kad galėčiau kas- 
dien ją matyti. „Mama išvyko“, — sakė jis ir vertė mane žiūrėti, kad 
nepamirščiau, kokia ji graži ir kaip aš nusidėjau, jog gimiau pir- 
miausia tam, kad nustumčiau ją šalį. , „Mama žinojo, kaip tėtis tave 
myli, Džile, todėl išvyko. Dabar turi man būti mama.“ Nežinojau, 
ką turi galvoje. Tad jis parodė. Skaitė Bibliją. Meldėsi. Ir parodė... 
Bet aš buvau per maža, kad būčiau tinkama mama. Tad jis... Darė 
ką kita. Mokė mane. Ir aš... buvau labai gera mokinė. 

— Tu norėjai jį patenkinti. Jis buvo tau tėvas. Viskas, ką turėjai. 

— Norėjau, kad jis mane mylėtų. Jis sakė, kad myli mane, kai aš... 
kai mes... „Tėčiui patinka, kai tai tavo burnoje, Džile.“ Paskui mes 


melsdavomės. Mes visada melsdavomės. Aš maniau, Dievas man 

atleis už tai, kad pabėgo mama, jei tapsiu tėčiui pakankamai gera 
mama. Bet Dievas niekada man nealleido. Jis neegzistavo. 

Džono galva nusviro ant stalo, apglėbęs ją rankomis vyriškis pra- 
virko. Pagaliau Džiliana vėl pažvelgė į seserį. Robertos akys buvo 
įsmeigtos | ją, nors veidas liko bereikšmis. Lingavimas liovėsi. 

— Taigi aš tai dariau, Bobe. Tai, ko nesupratau, nes mama buvo 
pabėgusi ir man reikėjo... aš norėjau, kad mama grįžtų. Ir maniau, 
kad vienintelis būdas ją susigrąžinti — būti ja pačiai. 

— Ar tai darei, kai tau buvo šešiolika? — tyliai paklausė daktaras 
Samuelsas. 

— Jis atėjo į mano kambarį. Buvo vėlu. Pasakė, kad laikas tapti 
Loto dukterimi tikruoju būdu - kaip Biblijoje, — ir nusirengė. 

— Iki tol taip nesielgdavo... 

— Niekada nenusivilkdavo visų savo drabužių. Šitaip... Maniau, 
kad nori... kaip visada... Bet ne. Jis... praskėtė mano kojas ir... „Tu 
esi... aš negaliu kvėpuoti, tėti. Tu per sunkus. Prašau, ne. Aš bijau. 
Ak, skauda, skauda!“ 

Džilianos vyras pašoko ant kojų, kėdė smarkiai nučiuožė atgal 
linoleumo grindimis. Jis nuėjo prie lango. 

— To niekada nebuvo! - sušuko. — Negalėjo būti! Nebuvo! Tu ma- 
no žmona! 

— Bet jis ranka užspaudė man burną. Ir tarė: „Mes negalime pa- 
žadinti Bobės, brangioji. Tėtis tave labiausiai myli. Leisk tėtei tą 
padaryti, Džile. Leisk tėtį į vidų. Kaip mama. Kaip tikra mama. 
Leisk tėtį į vidų“. Ir tai skaudėjo. Ir tai skaudėjo! Aš nekenčiau jo! 

„— Ne! — suriko Džonas. Jis atidarė duris. Šios trenkėsi į sieną. 
Džonas išbėgo iš kambario. 

Tada Džiliana pradėjo verkti. 

— Aš buvau tik lukštas. Ne - buvau akmuo. Ką reiškė tai, ką jis 
man padarė? Aš tapau tokia, kokios jis norėjo, kokios bet kas norė- 
jo. Štai kaip aš gyvenau! 

— Patenkindavai kiekvieną? — paklausė gydytojas. 

— Žmonės mėgsta žiūrėti į veidrodžius. Štai kas aš buvau. Jis ma- 


ne pavertė tokia. O Dieve, aš nekenčiau jo! — Džiliana užsidengė 

veidą rankomis ir pravirko taip, lyg ją būtų įveikęs didžiulis siel- 
vartas, - skaudžiomis ašaromis, tvardytomis ištisus vienuolika me- 
tų. Kiti sėdėjo nejudėdami, klausydamiesi moters raudos. Po ilgų 
skaudžių minučių Džiliana pakėlė savo subjaurotą veidą į seserį. — 
Neleisk jam tavęs pražudyti, Bobe. Neleisk jam to padaryti. Dėl 
Dievo meilės, pasakyk jiems tiesą! | 

Nebuvo jokio atsakymo. Absoliučiai nieko. Tik nepakeliama Dži- 
lianos kančios dejonė. Roberta nesukrutėjo. Lyg būtų kurčia. 

— Tomi, — sušnabždėjo ledi Helena, — aš negaliu to ištverti. Ji 
padarė tai visiškai tuščiai. 

Linlis žvelgė į gretimą kambarį. Galva tvinkčiojo, gerklė skaudė- 
J0, akys degė. Norėjo surasti Viljamą Teisą, surasti jį gyvą ir žiauriai 
nuplėšti rankas ir kojas. Niekada nebuvo patyręs tokio pykčio, to- 
kio silpnumo. Jautė, kad Džilianos sielvartas įveikia jį kaip liga. 

Tačiau Džilianos verksmas silpo. Ji atsistojo. Netvirtai, dusliai 
nuėjo prie durų. Suėmė rankeną. Pasukusi ją atidarė duris. Susiti- 
kimas su seserimi buvo bergždžias. Jis baigėsi. 


— Ar tėtis vertė tave vaikščioti nuogą, Džile? — paklausė Roberta. 


16 


Išgirdusi tylų sesers balsą Džiliana lėtai atsigręžė — tarsi būtų po 
vandeniu. 

— Pasakyk man, - sušnabždėjo ji. Grįžusi prie savo kėdės prisit- 
raukė ją arčiau ir atsisėdo. 

Robertos akys sunkiais vokais — užkritusiomis riebalų klostėmis 
buvo neapibrėžtai įbestos į seserį. Lūpos mėšlungiškai judėjo. Vie- 
nos rankos pirštai sulenkti. 

— Grojo muzika. Garsiai. Jis nuvilko man drabužius. — Ir tada 
merginos balsas pasikeitė. Tapo saldus, meilikaujamai įkalbinėjan- 
tis, šiurpiai vyriškas: — „Gražus vaikas. Gražus vaikas“, — ir: „Lai- 
kas žygiuoti, gražus vaike. Laikas žygiuoti į tėtį“. Ir jis... tai buvo jo 
rankoje... „Žiūrėk, ką daro tėtis, kol tu žygiuoji, gražus vaike“. 

— Aš palikau tau raktą, Bobe, - mikčiodama pasakė Džiliana. — 
Kai tą naktį tėtis užmigo mano lovoje, nuėjau į jo kambarį ir sura- 
dau raktą. Kur jis? Aš palikau jį tau. 

Roberta kovojo su ta žinia, taip ilgai palaidota po vaikystės bai- 
mių našta. 

— Aš ne... aš nežinojau. Užsirakinau duris. Bet tu niekada nepa- 


sakojai kodėl. Niekad nesakei saugoti tą raktą. 

— 0) Dieve! — Džilianos balsas buvo kupinas skausmo. — Ar sakai, 
kad naktų užsirakinai duris, o dieną palikai raktą spynoje? Ar tai 
turi galvoje, Bobe? 

Roberta ranka persibraukė savo drėgną veidą. Tai buvo kaip ap- 
sauga, ir už tos uždangos ji linktelėjo. Merginos kūnas kilnojosi nuo 
slopinamo verksmo. 

— Aš nežinojau... 

— Tad jis jį rado ir atėmė. 

— Padėjo vėl į savo spintą. Ten visi raktai. Spinta buvo užrakinta. 
Nebegalėjau pasiimti. „Nereikia raktų, gražus vaike. Gražus vaike, 
Žygiuok dėl tėtės.“ 

— Kada tu žygiuodavai? 

— Dieną, naktį. „Ateik, gražus vaike, tėtė nori, kad tu pažygiuo- 
tum.“ 

— Kaip? 

Robertos ranka nusviro. Veidas greit užsisklendė. Pirštai suėmė 
ir timptelėjo apatinę lūpą. 

— Bobe, papasakok man kaip, - neatlyžo Džiliana. — Papasakok, 
ką jis darė. 

— Aš myliu tėtį. Aš myliu tėtį. 

— Nekalbėk taip! — Džiliana sugriebė sesers ranką. — Papasakok 
man, ką jis tau padarė. 

— Myliu, myliu tėtį. 

— Nekalbėk taip! Jis buvo blogas! 

Tai išgirdusi Roberta susigūžė. 

— Ne. Aš buvau bloga. 

— Kodel? 

— Tai, ką dariau... jau nepadėjo... jis nuolat meldėsi, 17 nieko ne- 
galėjo... tavęs ten nebuvo... „„Džilė žinojo, ko noriu. Džilė žinojo, 
kaip man tai padaryti. Tu nesi gera, gražus vaike. Žygiuok dėl tėtės. 
Žygiuok ant tėtės.“ 

— Žygiuok ant tėtės? - Džiliana neteko amo. 

— Aukštyn žemyn, vienoj vietoj. Aukštyn žemyn. „Tai puiku, gra- 


žus vaike. Tėtis didelis tarp tavo kojų“. 

— Bobe, Bobe, — Džiliana nusuko veidą. — Kiek tau buvo metų? 

— Aštuoneri. „Hm, tėtei patinka visa tai jausti. Patinka jausti, 
jausti Ir jausti.“ 

— Ar niekam nepasakei? Ar ten nieko nebuvo? 

— Panelei Fitzalan. Pasakiau. Bet ji ne... ji negalėjo... 

— Ji nieko nedare? Negalejo? 

— Ji nesuprato. Aš pasakiau: „Žandenos: jo veidas, kai trynėsi į 
mane“. Nesuprato. „Ar tu papasakojai, gražus vaike? Tu paskundei 
savo tėtį?“ 

— O Dieve, ji jam pasake? 

— „Džilė niekad nepasakojo. Džilė niekad neskundė tėčio. Labai 
blogai, gražus vaike. Tėtė turi tave nubausti“. 

— Kaip? 

Roberta neatsakė. Ji pradėjo linguoti, ėmė grįžti į tą būseną, prie 
kurios seniai buvo pripratusi. 

— Tu buvai tik aštuonerių! - Džiliana ėmė verkti. — Bobe, aš labai 
gailiuosi! Aš nežinojau! Nepamaniau, kad jis taip elgsis. Tu buvai 
nepanaši į mane. Neatrodei kaip mama. 

— Skaudino Bobę per blogą vietą. Ne kaip Džilę. Ne kaip Džilę. 

— Ne kaip Džilę? 

— „Apsiversk, gražus vaike. Tėtė turi tave nubausti.“ 

— O mano Dieve! - Džiliana suklupo ant kelių ir apkabino seserį. 
Verkė jai ant krūtinės, bet mergina neatsiliepė. Jos rankos karojo 
prie šonų, o kūnas įsitempė, tarsi sesers artumas būtų gąsdinantis 
ir nemalonus. 

— Kodėl neatvykai į Harogeitą? Ar neradai žinutės? Kodėl neat- 
vykai? Maniau, tau viskas gerai! Maniau, paliko tave ramybėje! Ko- 
dėl neatvykai? 

— Bobė mirė. Bobė mirė. 

— Nekalbėk laip! Tu gyva. Neleisk jam dabar tavęs nužudyti! 

Šiurkščiai išsilaisvindama Roberta atsilošė. 

— Tėtė niekad nežudė, tėtė niekad nežudė, tėtė niekad nežudė! — 
Jos balsas pasidarė spigus iš baimės. 


Psichiatras palinko į priekį savo kėdėje. 

— Ko nežudė, Roberta? — greit paklausė. — Ko tėtė niekad nežudė? 

— Kūdikio. Tėtė nenužudė to kūdikio. 

— Ką jis padarė? 

— Rado mane daržinėje. Verkė ir meldėsi. Ir šaukė. 

— Ar tu pagimdei kūdikį? Daržinėje? 

— Niekas nežinojo. Stora ir bjauri. Niekas nežinojo. 

Iš siaubo Džiliana sužiuro nebe į seserį, o į psichiatrą. Supdama- 
si ant kulnų ranka užsiėmė burną, įsikando pirštus, kad nerėktų. 

— Tu buvai nėščia? Bobe? Jis nežinojo, kad tu nėščia? 

— Niekas nežinojo. Ne kaip Džilė. Stora ir bjauri. Niekas nežinojo. 

— Kas nutiko kūdikiui? 

— Bobė mirė. 

— Kas nutiko kūdikiui? 

— Bobė mirė. 

— Kas nutiko kūdikiui! —- Džilianos balsas virto šauksmu. 

— Ar tu nužudei kūdikį, Roberta? — paklausė gydytojas Samuelsas. 

Tyla. Mergina pradėjo linguoti. Tai buvo greitas lingavimas, lyg ji 
būtų atkritusi į pamišimą. 

Džiliana stebėjo seserį, matė šią apėmusį siaubą, suvokė, kad 
lingavimas — savotiškas ginklas, kuriuo ji stengėsi apsisaugoti. Ir 
staiga suprato. 

— Tėtis nužudė kūdikį, - dusliai patvirtino. — Rado tave daržinė- 
je, verkė ir meldėsi, skaitė Bibliją, kad rastų sprendimą, paskui 
nužudė kūdikį. - Ji palietė sesers plaukus. — Ką jam padarė? 

— Nežinau. 

— Ar matei jį? 

— Niekad nemačiau kūdikio. Berniukas ar mergaitė. Nežinau. 

— Ar todėl neatvykai į Harogeitą? Tada buvai nėščia? 

Lingavimas lėtėjo, kol visai liovėsi. Tai buvo patvirtinimas. 

— Kūdikis mirė. Bobė mirė. Tai nebesvarbu. „Tėtis gailisi, gražus 
vaike. Tėtis daugiau nebeskaudins.“ 

— Jis daugiau su tavim nesantykiavo, Roberta? — paklausė dakta- 
ras Samuelsas. — Bet visa kita liko taip pat? 


— „Gražus vaike, žygiuok dėl tėtės.“ 

— Ar tu žygiavai dėl tėtės, Roberta? — toliau klausė gydytojas. — 
Po kūdikio tu žygiavai dėl tetės? 

— Žygiavau dėl tėtės. Privalėjau. 

— Kodel? Kodėl privalėjai? 

"Roberta slapukiškai apsidairė, jos veide šmėstelėjo keista iškreipto 
pasitenkinimo šypsena. Ir vėl ėmė linguoti. 

— Tėtis laimingas. 

— Buvo svarbu, kad tėtis būtų laimingas, - mąsliai tarė Samuelsas. 

— Taip, taip. Labai laimingas. Laimingas tėtis nelies... - Roberta 
nebaigė. 

Vėl ėmė smarkiai linguoti. 

— Ne, Bobe, - pasakė Džiliana, - nepabėk! Dabar negali pabėgti. 
Tu žygiavai dėl tėtės, kad jis būtų laimingas — tam, kad kažko ne- 
liestų. Ko? 

Pritemdytame stebėjimų kambaryje per Linlio nugarą tarsi kardo 
smūgis trenkė suvokimas. Jau anksčiau apie tai pagalvojo. Devyne- 
rių metų mergaitė, lavinama iš Biblijos, jai skaitomas Senasis Tes- 
tamentas 11 t. t. 

— Bridė! - įtūžęs tarė ir pagaliau viską suprato. Toliau pats galėjo 
papasakoti istoriją, bet klausėsi iškankintos sielos apsivalymo. 

— Tėtė norėjo Džilės, o ne tokios karvės kaip Roberta. 

— Tavo tėvas geidė vaiko, tiesa? - paklausė daktaras Samuelsas. — 
Jį sujaudindavo vaiko kūnas. Kaip Džilianos. Kaip tavo mamos. 

— Rado vaiką. 

— Ir kas nutiko? 

Roberta suspaudė suskilusias lūpas, tarsi neleisdama sau kalbė- 
ui. Jų kampučiai buvo kruvini. Mergina padrikai suriko, ir žodžių 
srautas pasiliejo tarsi be jos valios: 

— „Faraonas uždėjo jam ant kaklo aukso grandinę, aprengė pra- 
bangiais drabužiais ir padarė jį viso Egipto krašto valdytoju, ir Juo- 
zapo broliai atvyko jo pamatyti, ir Juozapas pasakė: „Aš ketinu iš- 
gelbėti jūsų gyvybes nepaprastu išvadavimu““. 

Džiliana kalbėjo pro ašaras: 


— Biblija pasakė tau, ką daryti, kaip visada pasakydavo tėtei. 

— Apsirenk gražiais drabužiais. Užsidėk grandinėlę. 

— Kas nutiko? 

— [siviliojau jį į daržinę. 

— Kaip tą padarei? — daktaro Samuelso balsas skambėjo dusliai. 

Robertos veidas suvirpėjo. Akys prisitvenkė ašarų. Šios ėmė rie- 
dėti spuoguotais skruostais. 

— Bandžiau du kartus. Nepadėjo. Tada... Žandenos, - atsakė ji. 

— Tu nugalabijai Žandenas, kad įsiviliotum tėvą į daržinę? — pa- 
klausė gydytojas. 

— Žandenos nežinojo. Daviau jam tablečių. Jis užmigo. Peirėžiau... 
perrėžiau jam gerklę. Pakviečiau tėtį. Tėtis atbėgo. Priklaupė prie 
Žandenų. - Mergina ėmė pašėlusiai linguoti. Liūliavo savo išpurtu- 
sį kūną, palydėdama tą judėjimą žemu nemelodingu dūzgimu. Vėl 
traukėsi į ankstesnę būseną. 

— O kas atsitiko vėliau, Roberta? — paklausė psichiatras. — Tu gali 
žengti paskutinį žingsnį. Juk gali? Čia, kartu su Džiliana. 

Lingavimas. Lingavimas. Įnirtingas ir nuožmus. Aklai ryžtingas. 
Robertos akys įbestos į sieną. 

— Myliu tėtį. Myliu teų. Neprisimenu. Neprisimenu. 

— Žinoma, kad prisimeni, — psichiatro balsas buvo švelnus, bet 
nepermaldaujamas, — Biblija pasakė tau, ką daryti. Jeigu būtum to 
nepadariusi, tėvas su ta maža mergaite būtų daręs visa tai, ką išti- 
sus metus darė su tavimi 17 Džiliana. Jis būtų ją tvirkinęs. Būtų 
ištvirkavęs su ja. Būtų išprievartavęs. Bet tu sustabdei jį, Roberta. 
Tu išgelbėjai tą vaiką. Apsivilkai puošniais drabužiais. Užsidėjai 
auksinę grandinėlę. Nugalabijai šunį.-Pasikvietei tėvą į daržinę. Jis 
įbego, tiesa? Priklaupė, ir... 

Roberta pašoko nuo kėdės. Perbėgo per kambarį, trenkėsi į spin- 
telę, pralėkė it vėjas. Pakėlė ją aukštyn, sviedė į sieną, išvertė 17 
pradėjo šaukti: 

— Aš nukirtau jam galvą! Jis priklaupė. Pasilenkė pakelti Žande- 
nų. Ir aš nukirtau jam galvą! Man nerūpi, kad tai padariau! Norė- 
jau, kad jis mirtų. Aš neleisiu jam liesti Bridės! Jis to norėjo. Skaitė 


jai lygiai kaip 17 man. Kalbėjo jai lygiai kaip man. Jis ketino tai 

padaryti. Aš supratau tuos ženklus! Aš jį nužudžiau! Nužudžiau jį, 
ir man nesvarbu! Aš nesigailiu. Jis vertas mirties! —- Susmukusi ant 
grindų ir užsidengusi veidą rankomis mergina verkė. Platūs pilki 
delnai it šuns letenos uždengė veidą, bet net gindami žalojo jį ir 
žnaibė. — Mačiau, kaip jo galva nusirito ant grindų, bet man nesvar- 
bu. Iš kažkur išlindo žiurkė. Užuodė kraują. Ir ėdė smegenis, bet 
man nerūpėjo! 

Slopindama riksmą seržantė Heivers pašoko ant kojų ir puolė iš 


kambario. 


Barbara įpuolė į tualeto kambarį, užsikvempė kabinoje ir ėmė vemti. 
Kambarys aplink plaukė. Ji taip visa degė, kad manė, jog nualps. Ir 
toliau vėmė. Žiaukčiodama — skausmingai, konvulsiškai — moteris 
suprato, kad išspjauna drumstą savo pačios nevilties masę. 

Atsirėmusi į lygų porceliano praustuvą Barbara stengėsi įkvėpti 
1r atsigauti, bet netrukus vėl ėmė vemti. Tarsi ligi tų pastarųjų kelių 
valandų nebūtų aiškiai mačiusi gyvenimo ir staiga susidūrusi su jo 
purvu; turėjo šio atsikratyti, išstumti iš savo kūno. 

Tame tamsiame stingdančiame kambaryje Barbarą negailestingai 
pasiekė balsai. Ne tik seserų, išgyvenusių košmarą, bet ir jos pa- 
čios praeities, kito košmaro. Šito buvo per daug. Barbara daugiau 
nebegalėjo su tuo gyventi, nebepajėgė ištverti. „Aš negaliu, — rau- 
dojo viduje, — Toni, aš daugiau nebegaliu! Dieve, atleisk man, bet 
aš daugiau nebegaliu!“ | 

Tualete nuaidėjo žingsniai. Barbara iš visų jėgų stengėsi susitvar- 
dyti, tačiau šleikštulys nesiliovė, ir ji suprato, kad nuovokiosios le- 
di Helenos Klaid akyse turės ištverti pažeminimą dėl to, jog mirti- 
"nai negaluoja. 

Paleistas vanduo. Dar daugiau žingsnių. Kažkas atidaro kabinos 
duris, prispaudžia drėgną audinį jai prie sprando, greit sulanksto, 
paskui nušluosto degančius skruostus. 

— Prašau! Ne! Pasitraukit! — Barbarą vėl pykino, tai dar labiau 
žemino, ji pradėjo verkti. - Aš negaliu! — raudojo. — Negaliu! Pra- 


šau. Prašau! Palikite mane vieną! 

Vėsi ranka nubraukė plaukus nuo veido, Lrumpai sustingo ant 
kaktos. 

— Gyvenimas supuvęs, Barbe. Ir pragariška tai, kad gyvenimas 
nelampa geresnis, — išgirdo Linlio balsą. 

Pasibaisėjusi Barbara atsisuko. Tai tikrai buvo Linlis, o jo akyse — 
jau anksčiau regėta užuojauta: bendraujant su Roberta, kalbantis 
su Bride, apklausiant Tesą. Ir staiga seržantė suvokė, ką žinojo Ve- 
berlis: kad gali išmokti iš Linlio stiprybės — perimti patį šaltinį, 
esmę to, ką gana gerai pažinojo, - didžiulę asmeninę drąsą. Tą tylią 
užuojautą, nieko daugiau, kuri galiausiai jai atsivėrė. 

— Kaip jis galėjo? — verkė Barbara. — Jei tai vaikas... turėtum jį 
mylėti, o ne skaudinti. Neleisti jam mirti. Niekada neleisti jam mir- 
ti! Štai ką jie padarė! - Ji isteriškai spiegė, ir visą tą laiką tamsios 
Linlio akys buvo įbestos į veidą. - Aš nekenčiu... Aš negaliu... Jie 
turėjo būti ten dėl jo. Jis buvo jų sūnus! Jie turėjo jį mylėti, o nemy- 
lėjo. Jis sirgo ketverius metus, paskutinius praleido ligoninėje. Jie 
nenueidavo net jo aplankyti! Sakė, kad negalėtų ištverti, kad tai 
pernelyg skaudu. Bet aš nueidavau. Nueidavau kasdien ir meluo- 
davau. Jis prašė, kad jie ateitų. Klausė, kodėl mama ir tėtis neatei- 
na jo aplankyti. Ir aš meluodavau. Nueidavau kasdien ir meluoda- 
vau. O mirė jis visiškai vienas. Aš buvau mokykloje. Nespėjau ten 
laiku nueiti. Jis buvo mano jaunesnysis brolis! Tik dešimties metu- 
kų! Ir mes visi — mes visi - leidome jam vienam numirti! 

— Man labai gaila, - pasakė Linlis. 

— Prisiekiau,.kad niekuomet neleisiu pamiršti, ką jie padarė. Pa- 
prašiau Tonio mokytojų, kad grąžintų laiškus. Įrėminau mirties liu- 
dijimą. Namuose įrengiau šventyklą. Laikiau juos namie. Uždariau 
langus ir duris. Ir kiekvieną mielą dieną jie turėjo ten sėdėti ix žiū- 
rėti į Tonį. Aš variau juos iš proto. Norėjau to! Aš juos sužlugdžiau. 
Sužlugau pati! 

Nuleidusi galvą į praustuvą Barbara pravirko. Verkti iš neapy- 
kantos, kuri užpildė jos gyvenimą, iš kaltės jausmo ir pavydo, kurie 
buvo nuolatiniai palydovai, iš vienišumo, kuriam pati pasidavė, iš 


paniekos ir pasibjaurėjimo, kuriuos buvo nukreipusi į kitus. 

Pagaliau, kai Linlis be žodžių ją apkabino, verkė jam ant krūti- 
nės, labiausiai gedėdama mirusios draugystės, kuri galėjo tarp jų 


gyvuoti... 


Pro tvarkingo daktaro Samuelso kabineto viršulangius jie matė 
rožyną. Šis buvo suskirstytas sklypeliais ir nuolaidžiomis teraso- 
mis, augalai susodinti pagal žiedų spalvą ir rūšį. Keli krūmeliai dar 
žydėjo, nors buvo vėlyvas ruduo, naktys šaltos, kai kada rytais šal- 
nos. Svarūs žiedai greit nuvys. Sodininkai apkarpys krūmus žiemos 
snauduliui. Bet pavasarį šie vėl atsigaus, ir gyvenimo ciklas tęsis. 

Linlis žvelgė į mažutį būrelį, einantį žvyro takeliais tarp gėlių. 
Būrelis buvo labai kontrastingas: Džiliana su seserimi, ledi Helena 
su seržante Heivers, už jų atokiau dvi slaugės. Šių figūras slėpė ilgi 
apsiaustai, saugantys nuo popietės vėjo. 

Nusisukęs nuo lango Linlis pamatė daktarą Samuelsą, mąsliai 
stebintį jį iš už stalo. Inteligentiškas veidas rūpestingai slėpė 
jausmus. 

— Jūs žinojote, kad Roberta turėjo kūdikį, - pasakė Linlis, - spė- 
ju, guldydami į ligoninę patikrinote sveikatą. 

— Taip. 

— Kodėl man nepasakėte? 

— Nepasitikėjau jumis, — atsakė Samuelsas ir pridūrė: — tada... 
Nors ir kokį trapų ryšį vyliausi užmegzti su Roberta išsaugodamas 
šią paslaptį, jis buvo man daug svarbesnis nei pranešti jums šią 
informaciją ir rizikuoti, kad jūs išplepėsite. - Daktaras sušvelnino 
savo žodžius. — Juk tai pagaliau buvo išskirtinė informacija. 

— Kas jų laukia? - paklausė Linlis. 

— Jos išgyvens. 

— Iš kur žinote? 

— Jos ėmė suprasti, kad buvo aukos. Tai pirmas žingsnis. - Samu- 
elsas nusiėmė akinius ir patrynė stiklus į vidinę švarko pusę. Lie- 
sas veidas atrodė pavargęs. 

Viskas buvo ne kartą girdėta. 


— Nesuprantu, kaip jos taip ilgai ištvėrė... 

— Jos pakentė. 

— Kaip? 

Gydytojas paskutinį kartą dirstelėjo į savo akinius ir vėl juos už- 
sidėjo. Atidžiai pasitaisė. Nešiojo juos daug metų, abipus nosies 
net buvo susidarę gilūs, skaudūs įspaudai. 

— Džilianai, regis, tai buvo vadinamoji disociacija, tam tikras as- 
menybės susiskaidymas, kad ji pajėgtų apsimesti turinti tai, ko iš 
tikrųjų negalėjo turėti, ar būti tuo, kuo iš tikrųjų negalėjo būti. 

— Pavyzdžiui? 

— Normalūs jausmai. Normalus bendravimas. Ji pavadino tai — 
būti veidrodžiu, tiesiog atspindėti aplinkinių elgesį. Tai gynyba. Ji 
apsaugojo Džilianą, kad nejaustų, kas jai nutiko. 

— Kaip? 

— Džiliana buvo „tikra asmenybė“, tad niekas iš to, ką jai padarė 
tevas, negalėjo iš tikrųjų paveikti ar mirtinai sužeisti. 

— Kiekvienas žmogus kaime apibūdina ją skirtingai. 

— Tiesa. Tai būtent toks elgesys. Džiliana tiesiog juos visus at- 
spindėjo. Imant tolesnį kraštutinumą, ji galėjo tapti daugeliu asme- 
nybių, bet, regis, to išvengė. Šiaip tai gana keista, turint galvoje, 
kiek ji patyrė. 

— O kaip Roberta? 

Psichiatras apsiniaukė. 

— Ji nesusitvarkė taip, kaip Džiliana, — pripažino jis. 

Linlis paskutinį kartą pažvelgė pro langą ir grįžo į savo vietą — 
nuzulintą kėdę su atlošu, be abejo, šimtų besikamuojančių psichi- 
kos ligonių poilsio vietą. 

— Ar todėl ji taip valgė? 

— Būdas pabėgti? Ne, nemanau. Sakyčiau, tai buvo veikiau savęs 
griovimas. 

— Nesuprantu... 

— Skriaudžiamas vaikas jaučiasi padaręs kažką bloga ir už tai yra 
baudžiamas. Roberta galėjo be saiko valgyti todėl, kad skriauda 
vertė ją niekinti save — savo „pagedimą“ — ir griaunant kūną bausti 


save. Tai vienas paaiškinimas. — Daktaras delsė. 

— O kitas? 

— Sunku pasakyti. Galbūt mergina stengėsi nutraukti tvirkinimą 
vieninteliu jai suvokiamu būdu. Be savižudybės, ar yra koks geres- 
nis būdas sunaikinti savo kūną, nei tapti kuo nepanašesnei į Džilia- 
ną? Šitaip tevas nebenorėtų jos seksualiai. 

— Bet tai nepadėjo. 

— Deja, ne. Jis tiesiog griebėsi iškrypimų, kad susijaudintų, pa- 
versdamas Robertą jų dalyve. Tai sužadindavo jo galią. 

— Jaučiuosi taip, kad, rodos, sudraskyčiau Teisą į gabalus, - pa- 
sakė Linlis. 

— Aš taip jaučiuosi visą laiką, — atsakė gydytojas. 

— Kaip taip galima... Niekaip nesuprantu. 

— Tai iškrypėliškas elgesys, liga. Teisą jaudindavo vaikai. Jo san- 
tuoka su šešiolikmete mergaite — ne su subrendusia moterimi —- bu- 
vo ryškus ženklas kiekvienam, įtariančiam nenormalų elgesį. Bet 
Teisas sugebėjo tai puikiai slėpti atsiduodamas religijai ir vaidin- 
damas stiprų, „mylintį“ tėvą. Tai labai tipiška, inspektoriau Linli. 
Negaliu apsakyti, kaip tai tipiška. 

— Tr niekas niekada to nesuprato? Negaliu tuo patikėti! 

— Jei apgalvosite situaciją, lengvai patikėsite. Bendruomenėje Tei- 
sas buvo susikūręs labai teigiamą įvaizdį. Jam pavyko įtikinti duk- 
ras, kad šios dėl visko kaltintų save ir viską slėptų. Džiliana manė — 
ji kalta dėl to, kad mama paliko tėtį, tad privalo už tai atlyginti, 
Teiso žodžiais tariant, „būti jam mama“. Roberta manė, kad Džilia- 
na patenkino savo tėvą ir kad ji turi daryti tą patį. Aišku, abi buvo 
mokomos iš Biblijos, — Teisas rūpestingai parinkdavo ištraukas ir 
gudriai jas aiškindavo, kad mergaičių elgesys ne tik teisingas, bet 
paties Dievo lieptas kaip dukrų pareiga. 

— Man darosi šlykštu. 

— Tai labai šlykštu. Teisas buvo šlykštus. Prisiminkite jo ligą: tas 
vyras pasirinko žmoną - vaiką. Tai buvo saugu. Teisą gąsdino suau- 
gusiųjų pasaulis... O vaikiškas šešiolikmetės kūnas jaudino... Kartu 
buvo patenkintas ir savigarbos poreikis, nes jis turėjo sutuoktinę. 


— Tad kodėl jis ėmė ištvirkauti su savo dukromis? 


318 | ELIZABETH GEORGE 


— Kai Tesa — ši vaikiška jo nuotaka — pagimdė kūdikį, Teisas 
turėjo gąsdinantį ir nepaneigiamą įrodymą, kad būtybė, kuri kelda- 
vo jam geismą ir kurios kūnas teikė tiek pasitenkinimo, buvo visai 
ne vaikas, bet moteris. O moterys jį gąsdino todėl, kad priklausė 
tam pačiam suaugusiųjų pasauliui, kurio jis bijojo. 

— Tesa sakė, kad Teisas su ja nemiegodavo. 

— Ne kiek tuo neabejoju. Jeigu būtų miegojęs su žmona ir jam 
nebūtų pavykę, įsivaizduokite, kokį pažeminimą pajustų! Kam rizi- 
kuoti tokia nesėkme, kai namuose yra bejėgis kūdikis, su kurio ga- 
lima patirti nepaprastą malonumą ir pasitenkinimą? 

Linlis pajuto, kaip jam užgniaužė gerklę. 

— Kūdikis? — pasiteiravo jis. — Ar norite pasakyti, kad... 

Samuelsas atsižvelgė į Linlio reakcijos stiprumą ir linktelėjo liūd- 
nai pripažindamas įtūžį, kurį pats jautė daug metų. 

— Manyčiau, kad Džiliana jis pradėjo naudotis dar kūdikystėje. 
Moteris prisimena pirmą įvykį, kai jai buvo ketveri ar penkeri, bet 
nepanašu, kad Teisas būtų taip ilgai laukęs, nebent jo religija būtų 
liepusi tuos metus susilaikyti. Tai įmanoma. 

Jo religija... Kiekvienas fragmentas stojosi į savo vietą dar tvar- 
kingiau už ankstesnį, bet su kiekvienu Linlis jautė pyktį, kuriam 
reikėjo duoti valią. Jis vos tvardėsi. 

— Roberta bus teisiama. | 

— Pagaliau! Roberta atsigaus. Ji bus pripažinta galinti stoti prieš 
teismą. — Gydytojas pasisuko kėdėje ir pažvelgė į grupelę sode. — 
Bet jūs taip pat gerai žinote kaip ir aš, inspektoriau, kad joks pa- 
saulio teismas nenuteis jos, kai bus papasakota teisybė. Tad tur- 
būt mes galime tikėtis, jog pagaliau bus įgyvendintas tam tikras 


teisingumas. 


Medžiai, iškilę virš Šventos Kotrynos bažnyčios, metė ilgus šešė- 
lius ant pastato, tad nors lauke dar buvo šviesu, viduje tvyrojo prie- 
blanda. Ryški raudona ir rausva spalvos nuo vitražo langų liejo kiru- 
vinus šviesos pluoštus, kurie lėtai tirpo ant įskilusių grindų plytelių. 


Po statulomis, stebinčiomis, kaip Linlis eina šonine nava, mirgėjo 

žvakės. Oras pastate buvo tvankus, užsistovėjęs ir, pasukęs prie se- 
nųjų klausyklų, Linlis šiurptelėjo. 

Atidaręs duris įėjo klausyklų vidun ir atsiklaupęs laukė. Buvo 
visiška tamsa, absoliuti ramybė. „Tinkama aplinka apmąstyti savo 
nuodėmėms“, — pamanė Linlis. 

Tamsoje grotelės buvo patrauktos. Švelnus balsas sumurmėjo įžan- 
ginius maldos žodžius neegzistuojančiam dievui. Tada: 

— Klausau, mano vaike? 

Paskutinę akimirką inspektorius suabejojo, ar įstengs tai padary- 
ti. Bet atgavo balsą. 

— Jis ateidavo čia, pas jus, — tarė, — čia jis Išpažindavo savo nuodė- 
mes. Ar išrišdavote jį, tėve? Ar padarydavote tą mistinį ženklą ore, 
kuris Viljamui Teisui reikšdavo, kad jam atleista už piktnaudžiavimą 
savo dukromis? Ką jam sakydavote? Ar suteikdavote savo palaimini- 
mą? Ar išleisdavote jį iš klausyklos dar kartą apvalyta siela, kad par- 
ėjęs namo, į savo sodybą, vėl viską pradėtų iš naujo? Ar taip buvo? 

Vietoj atsakymo tegirdėti šaižus ir greitas kvėpavimas, bylojan- 
tis, kad kitapus grotelių yra gyva būtybė. 

— Ar Džiliana išpažindavo? Ar buvo per daug prigąsdinta? Ar kal- 
bėjotės apie tai, ką tėvas su ja darydavo? Ar stengėtės jai padėti? 

— Aš... - Balsas skambėjo taip, lyg sklistų iš tolybių. — Suprask ir 
atleisk... 

— Šiai ką jai sakydavote? Suprask? Atleisk? O kaip Roberta? Ar 
Ji irgi turėjo suprasti ir atleisti? Ar šešiolikos metų mergaitė turėjo 
išmokti susitaikyti sū tuo, kad jos tėvas ją prievartavo, padarė nėš- 
Čią, paskui nužudė jos vaiką? Ar tai buvo jūsų mintis, tėve? 

— Apie kūdikį aš nežinojau. Nežinojau! Nežinojau! — balsas buvo 
paklaikęs. 

— Bet sužinojote, kai radote jį vienuolyne. Labai gerai žinojote. 
Jūs pasirinkote „Periklį“, tėve Hartai. Taigi labai gerai žinojote. 

— Jis... jis to niekada neišpažino. Niekada! 

— Ojei ir būtų išpažinęs, ką būtumėte daręs? Kokią atgailą būtu- 
mėte jam davęs už savo vaiko nužudymą? Juk tai buvo žmogžudys- 


tė. Jūs tai žinote... 

— Ne. Ne! 

— Viljamas Teisas kūdikį nešė iš Gemblerio sodybos į vienuolyną. 
Negalėjo į nieką jo įvynioti, nes baiminosi palikti įkalčius. Tad ne- 
šė nuogą. Ir kūdikis mirė. Jį išvydęs supratote, kieno jis, kaip pate- 
ko į vienuolyną. Jūs pasirinkote epitafiją iš „Periklio“. Žmogžudys- 
te taip arti geidulių kaip dūmas prie liepsnos. Jūs labai gerai žinojote. 

— Jis pasakė... po to... prisiekė, kad pagijo. 

— Pagijo? Stebuklas, ar ne?! Jo kūdikio mirtis padėjo atsikratyti 
iškrypėliškų įpročių? Ar taip manėte? Ar taip norėjote manyti? Ge- 
rai, Teisas pasveiko. Stebuklingas išgijimas pasireiškė tuo, kad ne- 
"beprievartavo Robertos. Bet paklausykite manęs, tėve, nes tai guli 
ant jūsų sąžinės, ir, dėl Dievo, jūs mane išgirsite: jis daugiau nieko 
nepakeitė! 

— Ne! 

— Jūs žinote, kad tai tiesa. Teisas turėjo žalingą įprotį - kaip nar- 
komanas. Vienintelė problema ta, kad siaubingam įpročiui reikėjo 
jauno kūno. Teisui reikėjo Bridės. Ir jūs būtumėt leidęs tam įvykti. 

— Jis man prisiekė... 

— Jis prisiekė? Kuo? Biblija, kurią panaudodavo tam, kad Džilia- 
na patikėtų, jog turi atsiduoti savo tėvui? Ar ja prisiekė? 

— Jis liovėsi eiti išpažinties. Aš nežinojau. Aš... 

— Jūs žinojote! Žinojote nuo tos akimirkos, kai jis pradėjo ben- 
drauti su Bride. O kai nuėjęs į sodybą išvydote, ką padarė Roberta, 
tikroji tiesa jus pribloškė, ar ne? 

Buvo girdėti prislopintas kūkčiojimas. Iš jo išaugo sielvartinga 
rauda, kuri pakilo tarsi Jokūbo šauksmas ir prasiveržė trimis padri- 
kais žodžiais: 

— Mea... mea culpa! 

— Taip! — sušvokštė Linlis. — Tai jūsų kaltė, tėve. 

— Aš negalėjau... tai buvo išpažinties paslaptis. Šventa priesaika. 

— Nėra svarbesnių priesaikų už gyvybę. Nėra tokios priesaikos, 
kuri būtų svarbesnė už asmenybės sunaikinimą. Jūs tai suvokėte, 
kai nuėjote į sodybą, ar ne? Supratote, kad galiausiai atėjo laikas 


atskleisti tiesą. Tad nušluostėte kirvį, atsikralėte peilio ir atvykote į 

Skotland Jardą. Žinojote, kad šitaip paaiškės tikroji tiesa, tiesa, ku- 
riai atskleisti jums pritrūko drąsos. 

— 0 Dieve, aš... suprask ir atleisk, - šnabždesys buvo trūkčiojantis. 
„ — Neužtai. Ne už dvidešimt septynerius fizinio išnaudojimo me- 
tus. Už du sugriautus gyvenimus. Už žlugusias svajones. Čia negali 
būti jokio supratimo. Čia negali būti jokio atleidimo! Dėl Dievo, ne 
už tai! —- Linlis stumtelėjęs atvėrė klausyklos dureles, paskui išėjo. 

Jam už nugaros irzlus balsas kankinamai meldėsi. 

— Nesigraužk dėl piktadarių... jie greit bus pakirsti kaip žolė... 
Pasikliauk Viešpačiu... jis patenkins tavo širdies troškimus... pik- 
tadariai bus pakirsti... 

Vos atgaudamas kvapą Linlis atidarė bažnyčios duris ir išėjo į 


gryną orą. 


Atsišliejusi į apkerpėjusio sarkofago kraštą ledi Helena stebėjo 
Džilianą, stovinčią prie mažo atokaus kapelio po kiparisais. Trum- 
pai kirpta galva buvo palinkusi mąstant ar meldžiantis. Helena gir- 
dėjo Linlio žingsnius, bet nesujudėjo. Nesujudėjo net tada, kai jis 
atsistojo greta ir ji pajuto tvirtą rankos paspaudimą. 

— Aš mačiau Deborą, — pagaliau pasakė Linlis. 

— Ak! - Helenos akys liko įbestos į laibą Džilianos siluetą. — Taip 
ir maniau, kad gali ją sutikti, Tomi. Vyliausi, kad nesutiksi, bet jau- 
čiau, kad gali. 

— Tu žinojai, kad jie Keldeile. Kodėl man nepasakei? 

Ji vis dar žvelgė į šalį, bet trumpam nudelbė akis. 

-— Kokia prasmė sakyti? Mes tai jau aptarėme. Daugybę kartų. — 
Helena delsė norėdama, kad tai praeitų, kad jie daugiau niekada 
nekalbėtų ta tema. Bet daug metų trunkanti jų draugystė neleido to 
padaryti. — Ar tau buvo baisu? — prisivertė paklausti. 

— Iš pradžių. 

— O vėliau? 

— Vėliau pamačiau, kad Debora myli Saimoną. Kaip tu kadaise... 

Apmaudi šypsena trumpam šmėstelėjo jos lūpose. 


— Taip. Kaip aš kadaise... 

— Kur tu radai stiprybės paleisti Sent Džeimsui, Helena? Kaip, 
po galais, tai ištvėrei? 

— Ak, kažkaip išsikapanojau. Be to, tu nuolat buvai su manimi, 
Tomi. Tu man padėjai. Visada buvai mano draugas. 

— Kaip ir tu. Mano geriausias draugas. 

Helena tyliai nusijuokė. 

— Žinai, žmonės taip sako apie savo šunis. Nesu tikra, kad turiu 
jaustis pamaloninta. 

— O kaip iš tikrųjų? — paklausė Linlis. 

— Visiškai, — atsakė ji. Tada pasisuko į jį ir ėmė tyrinėti jo veidą. 
Linlis buvo išvargęs kaip ir anksčiau, bet nebe toks prislėgtas. Siel- 
vartas dar neišnykęs, išnyks negreitai, bet jau prasisklaidęs. — Tu 
dabar įveikei blogiausia, tiesa? 

— Taip. Manau, išties esu pasirengęs eiti toliau. — Linlis palietė 
krentančius Helenos plaukus 17 nusijuokė. 

Šventoriaus varteliai sugirgždėjo, ir per Linlio petį ledi Helena 
pamatė seržantę Heivers. Išvydus juos ramiai besišnekučiuojančius, 
Barbaros žingsniai sulėtėjo, ji atsikrenkštė, tarsi perspėdama apie 
savo įsibrovimą, paskui pasitempusi greit nužingsniavo prie jų. 

— Sere, jums žinutė nuo Veberlio, - pasakė Linliui, — Stefa gavo 
ją viešbutėlyje. 

— Žinutė? Kokia? 

— Turbūt įprasta kriptograma. — Barbara padavė jam dokumen- 
tą. — „ID teigiamas. Londonas patvirtina. Jorkas neseniai informuo- 
tas“, — perskaitė ji. - Ar ką nors suprantate? 

Linlis dar kartą perskaitė žinutę, sulankstė lapą ir išsiblaškęs 
"pažvelgė pro šventorių į kalvas tolumoje. 

— Taip, — atsakė, bet žodžius rinko nelengvai, — tai turi tobulą 
prasmę... | 

— Raselas Maurėjus? — nuovokiai paklausė Heivers. Linliui link- 
telėjus, ji kalbėjo toliau: — Taigi jis nuvyko į Londoną įskysti Tesos 
Skotland Jardui. Kaip keista! Kodėl neįdavė jos Jorko policijai? Ką 
galėjo Skotland Jardas... 

— Ne. Jis nuvyko į Londoną susitikti su savo giminaičiais. Taip 


Tesa ir spėjo. Bet nenuėjo toliau kaip iki Kings Kroso stoties. 

— Kings Kroso stoties? — pakartojo Heivers. 
— Stai kur jį pačiupo žudikas maniakas, Heivers. Maurėjaus nuo- 


trauka kabėjo Veberlio kabinete ant sienos. 


Į viešbutėlį jis nuėjo vienas. Nusileido Bažnyčios gatve ir trum- 
pai sustojo ant tilto — kaip ir praėjusią naktį. Kaimas buvo pritilęs, 
bet kai Linlis paskutinį kartą žvilgtelėjo į Keldeilą, netoliese trink- 
telėjo durys. Maža raudonplaukė mergaitė nudardėjo galiniais na- 
mo laipteliais ir nėrė į pašiūrę. Greitai išlindo vilkdama žeme di- 
džiulį maišą lesalo. 

— Kur Diugalis? — šūktelėjo Linlis. 

Bridė pažvelgė aukštyn. Garbanoti plaukai žvilgėjo saulėje, de- 
gantis rudens kontrastas su jos vilkimu šviesiai žaliu megztuku — 
keliais dydžiais per dideliu. 

— Viduje. Šiandien jam skauda pilvą. 

Linlis tingiai svarstė, kaip galima diagnozuoti antinui pilvo skaus- 
mą, ir išmintingai nusprendė geriau paklausti. 

— Tai kodėl jį šeri? 

Bridė apmąstė klausimą, dešinio bato galu pasikasė kairę koją. 

— Mama sako, kad reikia. Visą dieną laikė Diugalį šiltai ir mano, 
kad dabar jis galėtų ką nors sulesti. 

— Atrodo, ji gera slaugė. 

— Taip. — Bridė pamojo Linliui ir dingo namo viduje — mažame 
gyvenimo ryšulėlyje su nepaliestomis svajonėmis. 

Linlis perėjo tiltą ir nuėjo į viešbutį. Už svečių registracijos sta- 
Ielio stovėjo Stefa. Jau ketino kažką sakyti... 

— Juk turėjai vaiką nuo Ezros Farmingtono, ar ne? — paklausė 
inspektorius. — Jis gimė po pašėlusio, beprotiško kvailiojimo, apė- 
musio tave po brolio mirties, ar ne? 

— Tomai... 

— Ar ne? 

— Taip. 

— Ar stebi, kaip jis su Naidželu Perišu dėl tavęs kankina vienas 


kitą? Ar džiūgauji, kai Naidželas mirtinai nusigeria „„Balandyje ir 

švilpynėje“, vildamasis užklupti tave, leidžiančią laiką su Ezra jo 
name kitapus gatvės? Ar išvengi visų konfliktų padedama Ričardo 
Gibsono? 

— Tai tikrai neteisinga... 

— Ar tikrai? Ar žinai, jog Ezra nebetiki, kad gali tapyti? Ar tau 
įdomu, Stefa? Jis sunaikino savo darbus. Paliko tik tuos paveikslus, 
kur esi tu. 

— Aš negaliu jam padėti. 

— Tu jam ir nepadėsi. 

— Netiesa. 

— Tu jam nepadėsi, - pakartojo Linlis, - kažkodėl jis vis dar trokšta 
tavęs. Trokšia ir vaiko. Nori žinoti, kur jis. Nori žinoti, ką su juo 
padarei, kas jį augina. Argi tu net nepasivarginai pasakyti, kas gi- 
mė — berniukas ar mergaitė? 

Stefa nudelbė akis. 

— Ji yra... Ją įdukrino šeima Darame. Taip reikėjo... 

— Ar taip baudi Ezrą? Aš teisingai supratau? 

Moteris pakėlė akis. 

— Už ką? Kodėl turėčiau jį bausti? 

— Kad nustojo juoktis. Kad reikalavo iš tavęs kažko daugiau. Kad 
norėjo išnaudoti galimybes. Kad turi visa tai, ko tu pernelyg bijai. 

Stefa neatsakė. Nereikėjo — Linlis aiškiai perskaitė atsakymą jos 


veide. 


Džiliana nenorėjo eiti į sodybą. Daugybės jos vaikystės baimių 
scena... Sodyba buvo vieta, kurią troško pamiršti. Ji tenorėjo išvys- 
ti kūdikio kapelį. Jį pamačiusi jau galėjo išvykti. Kiti, ta grupelė 
gerų Žmonių, įsiterpusių į jos gyvenimą, nieko neklausinėjo. Įsodi- 
no į didžiulį sidabrinį automobilį ir išvežė iš Keldeilo. 

Džiliana neturėjo jokios nuovokos, kur ją veža. Jai, tiesą pasa- 
kius, tai nelabai ir rūpėjo. Džonas buvo dingęs. Kad ir kas būtų likę 
iš Džilianos, dabar tai atsiskleidė — ji buvo tiesiog lukštas. Daugiau 


nieko... 

Linlis pažvelgė į Džilianą veidrodėlyje. Nebuvo tikras dėl to, kas 
įvyks. Nebuvo tikras, kad teisinga taip pasielgti. Vadovavosi ins- 
tinktu, akla nuojauta, kuri atkakliai reikalavo būtinai iškapstyti ir 
iškelti ką nors gera, tarsi pergalingą feniksą iš dienos pelenų. 

Inspektorius žinojo, kad ieško prasmės, kad negali susitaikyti su 
beprasmiška Raselo Maurėjaus mirtimi Kings Kroso stotyje. Niršo 
dėl niekšiško brutalumo, dėl velniško mirties bjaurumo, siaubingos 
tuštumos. 

Jis suteiks viskam prasmę. Pasistengs, kad visi tie pabiri gyveni- 
mai kažkaip susijungtų, įveiktų devyniolikos metų spragą ir paga- 
liau rastų ramybę. 

Tai atrodė rizikinga. Nesvarbu. Jis to imsis. 

Buvo šešios valandos, kai Linlis sustojo priešais namą Jorke. 

— Aš trumpam, - tarė kitiems automobilyje ir suėmė durų ran- 
keną. 

Seržante Heivers palietė jo petį. 

— Leiskite man, sere. Prašau... 

Linlis delsė. Barbara jį stebėjo. 

— Prašau, — pakartojo. 

Jis žvilgtelėjo į uždarytas paradines namo duris ir suprato, kad 
negali net pagalvoti apie atsakomybę atiduoti viską į netvirtas Hei- 
vers rankas. Ne čia. Ne dabar. Ne tada, kai tiek daug pastatyta ant 
kortos! 

— Heivers... 

— Aš galiu tai padaryti, - atsakė ji, - prašau... Patikėkite manimi. 

: Tada Linlis suvokė, kad Barbara suteikė jam paskutinį žodį dėl 
savo ateities, kad leido nuspręsti, ar ji liks kriminaliniame tyrimų 
skyriuje, ar visiems laikams grįš į gatvę. 

— Sere? 

Linlis labai troško atsisakyti, neduoti jai leidimo, liepti likti auto- 
mobilyje, pasmerkti tiems šaligatviams, po kuriuos Barbara vaikš- 
tinėdavo su uniforma. Bet ne toks buvo Veberlio planas. Dabar jis 
tai suprato ir žvelgdamas į pasikliaujantį bei ryžtingą moters veidą 


išvydo, kad Heivers — iš akių skaitydama Linlio nuosprendį dėl 

savo likimo — buvo pati sau ištaisiusi šermenų puotą ir visiškai ap- 
sisprendusi įžiebti degtuką, kuriuo išmėgintų fenikso pažadą. 

— Gerai, - pagaliau atsakė Linlis. 

— Dėkui, sere. - Barbara išlipo iš automobilio 17 nuėjo prie para- 
dinių durų. Jos buvo atdaros. Seržantė įėjo vidun. Ir prasidėjo lau- 
kimas... 

Linlis niekada nelaikė savęs tikinčiu žmogumi, bet sėdėdamas 
automobilyje, vis labiau temstant ir slenkant laikui, suprato, ką reiš- 
kia melstis. Tai reiškė trokšti gėrio, kylančio iš blogio, vilties - iš 
visiškos nevilties, gyvenimo — iš mirties. Tai reiškė trokšti, kad sva- 
Jonės taptų tikrove, kad išnyktų visos šmėklos, kad baigtųsi sielvar- 
tas ir prasidėtų džiaugsmas. 

Džiliana ant galinės sėdynės sukruto. 

— Kieno namas... — Jos balsas nuščiuvo, nes atsidarė durys ir į 
lauką išbėgo Tesa. Stabtelėjusi ant takelio įsistebeilijo į auto- 
mobilį.... 

— Mamytė, - įkvėpdama ištarė Džiliana. Daugiau nepasakė nie- 
ko. Lėtai išlipo iš automobilio ir, atsišliejusi į dureles, kad nenu- 
griūtų, žvelgė į moterį, tarsi ši būtų vaiduoklis. - Mamyte? 

— Džile! O, mano Dieve, Džile! — sušuko Tesa ir leidosi prie jos. 

Tai buvo visa, ko Džilianai reikėjo. Užbėgusi šlaitu aukštyn puolė 


motinai į glėbį, ir jos drauge įžengė į namus. 

KROKODILO NASRUOSE - psichologinis trileris. Jo 
heroję, šešiolikmetę Laizą, XX a. pabaigoje jauna motina 
užaugino kaip atsiskyrėlę XIX a. dvaro aplinkoje. Ji visiškai 
nepažįsta pasaulio, net nėra važiavusi autobusu. Ir štai 
motina ją išstumia iš namų, nes žino, jog pačios atvažiuos 
suimti policija. Už nužudymą. 

Tačiau Laiza nevyksta motinos nurodytu adresu, 0 
pabėga su slaptu mylimuoju, jaunu dvaro sodininku. Jam ji 
ir pradeda pasakoti savo keistojo gyvenimo „tūkstančio ir 
vienos nakties istoriją“... 


NORAS ŽUDYTI - anglų detektyvų karalienės trečiasis 
romanas lietuvių kalba. Detektyvas Adamas Dalglišas iš 
Skotland Jardo ir vėl tiria sudėtingą bylą. 

Iš pirmo žvilgsnio Stino psichiatrijos klinika - viena 
žymiausių Londono klinikų, tikras profesinio meistriškumo 
ir padorumo pavyzdys. Tiktai tada, kai jos vedėja buvo 
rasta su kaltu širdyje ir kraupiu mediniu stabu rankose, 
ėmė alškėti siaubinga tiesa: ši klinika - sprogstamasis 
psichiatrijos, sekso ir narkotikų mišinys; joje gydytojai ir 
seselės kartais didesni nelaimėliai nei jų pacientai, o 
vedėjos nužudymas nėra froidiškas atsitiktinumas nusikal- 
timų labirinte... 


BUVO IR NEBĖR - pirma lietuvių skaitytojų pažintis su 
M. Millar kūryba. Tai pasakojimas apie vieną keistą 
žmogžudystę... Virdžinija Barkli, išlepinta turtuolių 


. dukrelė, suimta įtarus nužudymu, bet atsisako ką nors 


kalbėti. Visi, net advokatas Erikas Mičemas, mano, kad ji 
galėjo nudurti savo bičiulį Klodą Margolį. Tačiau prisistato 
toks Loftas, mirtina liga sergantis jaunuolis, ir įrodo 
padaręs šį nusikaltimą. Nepatiklusis Erikas Mičemas 
nutaria prisikasti prie tiesos - ir ji pasirodo stulbinanti. 


GALI RYTOJUI UŽSAKYT MAN KARSTĄ - labai 
smagj, intriguojanti istorija apie jauno advokato Tomo 
Aragono (simpatiškiausio Millar personažo) nuotykius 
Meksikoje, kur jis ieško klientės dingusio pirmojo vyro. 
Tomo ieškojimai bergždi: pradėjęs eiti kokio nors reikia- 
mo žmogaus pėdsakais, deja, randa jo lavoną. Paprasta 
užduotis tampa stulbinamų „sutapimų“ virtine ir lenkty- 
nėmis su mirtimi. Pasirodo, paslapties rakto reikia Ieškoti 
visai kitur. 

Knyga žavi sąmoju ir pikantiškais dialogais. 

Elizabeth George romanas apie detektyvą lordą Tomą Linlį. 


Į seną Keldeilo kaimą su dar senesnėmis paslaptimis atvyk- 
sta Skotland Jardo inspektorius Tomas Linlis, aštuntasis 
Ašertono grafas. Drauge su griežtąja detektyve seržante Bar- 
bara Heivers jis atsiųstas tirti žiaurios žmogžudystės, pribloš- 
kusios ramų kaimelį. Mat senoje mūrinėje daržinėje prie be- | 
galvio tėvo lavono buvo rasta neišvaizdi storulė Roberta Teis, 
apsivilkusi gražiausiais savo drabužiais, su kirviu skreite. Jos 
pirmi ir paskutiniai žodžiai buvo: „Aš tai padariau. Ir nesi- 
gailiu“ ... 

Vis dėlto Linlis ir Heivers, sukinėdamiesi po tamsų Kelde- 
ilo slaptų skandalų ir stulbinančių nusikaltimų labirintą, 
atskleidžia daugybe šiurpių dalykų, nuaidinčių per tą ramų 

